
EPITOME  ■ 

LIBRI  CENTESIMI  OCTAVL 

C.  Caesar  Gallos  ad  Alesiam  vicit , omnesque  Galliae  civitates , 
quae  in  annis  fudrant , in  deditionem  accepit-  C-  Cassius , 
quaestor  M.  Crassi,  Parthos,  qui  in  Syriam  transcenderant, 
cecidit.  Iu  petitione  consulatus  M.  Cato  repulsam  tulit,  creatis 
consulibus  Ser.  Sulpicio  et  M.  Marcello.  C.  Caesar  Bellovacos 
cum  aliis  Gallorum  populis  domuit.  Praeterea  contentiones 
inter  consules  de  successore  C.  Caesari  mittendo  , agente  Tu 
senatu  M.  Marcello  consule  , ut  Caesar  ad  petitionem  consulatus 
veniret , quum  is  lege  lata  in  tempus  consulatus  provincias 
obtinere  deberet;  resque  a M.  Bibulo  in  Syria  gestas  contioet. 

I.  Quum  inter  haec  Labienus  , relicto  Agendici  prae- 
sidio , cum  legionibus  quatuor  Lutetiam  Parisiorum 
occupare  statuisset , dispersa  celeriter  emissae  ad  Ger- 
goviam obsidionis  fama  , defectionisque  Aeduorum  , 
magnum  ei  periculum  praeter  exspectationem  creavit. 
Nam  praeter  finitimas  civitates , quae  Camulogeno 
Aulerco  duce  magnas  copias  paraverant . ab  alio  latere 
Bellovaci , quorum  praecipua  erit  inter  Gallos  virtutis 

opinio,  repente  desciverunt.  Idcirco  Labienus,  ornisso 
longius  progrediendi  consilio , quemadmodum  copias 
incolumes  Agendicum  reduceret , agitabat.  Sed  huic 
proposito  duo  maxime  obstabant , Sequana  magnum 
flumen,  et,  qui  cum  Camulogeno  erat,  hostium  exer- 
citus. Audendum  erat  tamen , quod  esset  spes  omnis 
in  celeritate  posita ; et  si  cunctaretur , plures  diffi- 
cultates , maioraque  pericula  affutura  apparebat. 

. II.  Transductis  nocte‘copiis , quum  hostes  prohi- 
bituri serius  advenissent , signis  collatis  dimicatum  est. 
Romani  magna  caede  hostium  , duce  etiam  oppresso 
Camulogeno,  ferro  aperuerunt  iter:  profectusque 
Agendicum  Labiehus , inde  cum  omnibus  copiis  ad 
Caesarem  pervenit.  Interea  vocatus  ab  Aeduis  Vercin- 
getorix ad  communicanda  consilia  venerat , et  quia 
de  summa  imperii  controversia  erat  ab  Aeduis  mola, 
totius  Galliae  concilium  Bibracte  indictum  est.  Ibi 
consensu  omnium  Vercingetorix  imperatorconstilutus, 
equitum  millia  quindecim  contrahit , ut  frumentatio- 
nibus pabulationibusque  Romanos  arceret. 

III.  In  Allobrogas,  itemque  altera  ex  parte  in  Hel- 
vios, aliosque Caesaris  socios,  copias  mittit,  quae  his 
bellum  inferant.  Caesar,  interclusis  omnibus  in  Pro- 
vinciam et  Italiam  itineribus,  adversus  gallicum equi- 
tatum, auxilia  Germanorum  trans  Rhenum  colentium 
evocat , ab  iis  civitatibus  , quas  superiore  anno  paca- 
verat. Ili  ubi  cum  delectis  peditibus  una  proeliari  so- 
litis affuerunt,  quod  equos  parum  idoneos  habebant, 
Caesar  iis  sumptos  a tribunis  militum  equitibusque 
romanis  distribuit : et  quo  provinciae  facilius  opem 
ferre  posset,  in  Sequanos  per  extremos  Lingonum 
lines  proliciscitur.  Haec  agenti  supervenit  cum  ingen- 

tibus  copiis  Vercingelorix ; et  quum  tribus  locis 
equestri  proelio  dimicatum  diufuisset,  tandem  virtute 
Germanorum  vincit  Caesar;  multisque  hostium  inter- 
fectis, principibus  aliquot  captis,  Vercingetorigem  ad 
Mandubiorum  oppidum  Alesiam  cedentem  insequitur. 

IV.  Sed  principium  eius  pugnae  durum  Romanis 
fuerat;  suspenderuntque  Arverni  in  sanctissimo  tem- 
plo gladium,  quem  de  Caesare  tum  captum  dicebant  :• 
feruntque,  postea  Caesarem,  conspecto  eo  , arrisisse, 
amicisque  detrahi  iubentibus,  non  paruisse,  quod 
sacrum  illum  esse  duceret.  Quin  et  in  ephemeride  sua 
praedicasse  Caesarem  accepimus  felicitatem  suam , 
quod  captum  in  proelio  Gallus  , quum  in  equo  por- 
taret, dimiserit , propter  occurrentis  alterius  Galli 
vocem,  insultantis  Caesari , eaque  verba  latine , credo, 
proferentis , quae  Gallorum  lingua  dimitti  Caesarem 
iuberent. 

V.  Ad  Alesiam  deinde  iterum  equestri  proelio  cer- 
tatum est,  ubi  par  Germanorum  virtus  Caesari  victo- 
riam denuo  dedit.  Ergo  Vercingetorix,  postquam  equi- 
tatum suum  Germanis  imparem  videt,  simul  frumenti 
paucis  diebus  inopiam  veritus,  priusquam  a Caesare 
circumvallaretur,  equites  omnes  a se  dimittit,  man- 
dato, ut  suam  quisque  civitatem  excitaret , et  omnes, 
qui  ferre  arma  possent,  praesto  esse  cogeret.  Ipse  cum 
delectis  octoginta  millibus  ad  urbem  defendendam 
subsLitit:  et  quo  tantae  multitudini  diutius  alimenta 
suppeterent , Mandubios , qui  oppido  suo  eos  recepe- 
rant, cum  liberis  et  uxoribus  exire  coegit. 

VI.  Sed  illos  Caesar,  quum  ultimis  precibus  in  ser-, 
vitutem  recipi  orarent,  non  admisit:  ita  inter  urbem 

4.  Plut.  in  — Surv.  «ul  Acn.  XI , v.  743. 

ac  castra  conclusi  derclictique , miserabili  morle  con- 
sumpti sunt.  Interea  Galli , audito  , quo  apud  Alesiam 
loco  res  esset,  non  uti  Vercingetorix  censuerat,  om- 
nes puberes  , sed  certum  e civitatibus  numerum  con- 
trahunt, equitum  circiter  octo  millia,  peditum  du- 
centa quadraginta.  Postquam  hic  ad  Alesiam  exercitus 
venit,  rursum  equestri  proelio  certatum  est:  neque 
■tum  etiam  Germanis  resistere  Galli  potuerunt.  Igitur 
prope  desperationem  adducti  hostes  eruptionem  len- 
tare statuerunt,  dum  eodem  tempore  munitiones  Ro- 
manorum a ceteris  oppugnantur. 

VII.  Sed  ea  fuit  Caesaris  ad  omnia  consilii  celeritas, 
eaque  peritia,  ut  quoslibet  hostium  conatus  efficeret 
irritos.  Quum , interfecto  maximo  Gallorum  numero, 
reliquos  e conspectu  abstulisset  fuga;  convocato  suo- 
rum concilio , Vercingetorix  , omnia  se  bona  fide  fe- 
cisse , demonstrabat , quo  publica  libertas  sarta  tecta 
foret  ; sed  quoniam  vi  vincantur , offerre  se  corpus  suum 
ad  utramlibet  conditionem , sive  morte  sua  satisfacere 
Romanis , sive  dedere  vivum  malint.  Quum  deditio  pla- 
cuisset, sumptis  speciosissimis  armis  eximioque  equo, 
venit  in  castra  Caesaris,  sedentemque  circumvectus, 
dimisit  equum;  phalerisque  et  armis  ante  victoris  ge- 
nua proiectis  , eodem  et  ipse  accidit,  nulla  voce  edita, 
sed  gestu  supplex.  Caesar  commemorato , quantis  suis 
beneficiis  quam  malam  ille  gratiam  retulisset,  in  vin- 
cula coniici  iussit , triumphoque  servari. 

VIII.  Omnibus  deinde  civitatibus , exceptis  Bello- 
vacis, de  pace  mittentibus  legatos,  res  ex  suo  usu 

. composuit;  Arvernisque  et  Aeduis,  ut  potentissimas 
civitates  praecipuo  beneficio  adstringeret,  viginli  mil- 
lia captivorum  reddidit,  quum  ex  aliis  populis,  sin- 

gula  capita , toto  exercitu , praedae  nomine  divisisset. 
Propter  has  res  a Caesare  gestas  , Romae  supplicatio 
dierum  viginti  decreta  est.  Sub  idem  tempus  irrum- 
pentes in  Syriam  Parthos  C.  Cassius  , qui  M.  Crassi 
quaestor  fuerat,  feliciter  repulit. 

IX.  Hic  , adhuc  vivo  Crasso  , delatum  sibi  in  Meso- 
potamia imperium  , nec  receptum  , post  mortem  im- 
peratoris necessario  receperat , Antiocho  quodam  con- 
citante Syriam,  et  Parthis,  quasi  nudatam  duce  et 
exercitu  provinciam  incurrentibus.  Sed  ea  ipsa  fiducia 
saluti  Romanis  et  Syriae  fuit.  Quippe  velut  ad  facile 
bellum  modica  cum  manu  Parthi  venerant : unde  ma- 
ior militibus  animus  accessit ; Cassiique  diligentia  et 
virtute  reieclus  cum  clade  hostis  est:  Antiochus  in- 
terfectus. Sub  idem  tempus,  e Graecia  nuntiatum  est, 
inter  ipsa  solemnia  ludorum,  Olympii  Tovis  statuam  , 
admirandi  operis , fulmine  petitam  percussamque  esse. 

X.  Ilie  etiam  annus  consulatus  tres  candidatos  ha- 
buit; sed  quanto  meliores  viri  erant,  tanto  civilius 
magistratum  petebant.  Ser.  Sulpicius  Rufus , M.  Clau- 
dius Marcellus  erant;  quibus  tertius  accesserat  M. 
Cato,  non  honoris  cupidine,  sed  reipubliqae cura  ad- 
ductus ad  petendum.  Eo  enim  procedi  videbat,  ut. 
Pompeii  Caesarisque  supra  modum  auctae  opes,  sive 
concordes  opprimerent  rempublicam,  sive  dissidentes 
bellis  civilibus  involverent.  Vt  igitur  nimiam  horum 
potentiam  destrueret , quia  privatus  frustra  conten- 
derat, consulatu  sibi  opus  esse  rebatur.  Nec  tamen 
irascebatur  competitoribus;  et  quum  taxari  Sulpicium 
audisset , quod  Catonis  amicitia  provectus,  ei  tamen 
cedere  recusaret;  «Non  est  mirandum  , ait,  si , quod 

• §.  8.  Cies.  — Li  v.  Epit.  — Veli.  II , 46- 

■»  summum  quisque  bonum  esse  existimat , id  alteri 
» nolit  concedere  ». 

XI.  Senatui  tamen  persuasit , ut  tolleret  morem , 
quo  propinqui  et  amici  petitoris  pro  eo  ambibant 
prensabantque;  iuberetque  quemlibet  candidatum  per 
se  tantum  petere.  Sed  eam  rem  populus  indignanter 
tulit,  omne  suum  ius  a Catone  eripi  questus,  qui  lu- 
crum ex  petitionibus  nuper  ademisset;  nunc  etiam, 
accisa  rogandi  populum  consuetudine , honorem  et 
gratiam.  Idcirco  quum  et  amici  Caesaris  ac  Pompeii 
populum  ei  inconciliarent  ( semper  eniin  mali  viri 
diffidunt  bonis),  et  Cato,  minime  factus  ad  ambitum, 
gravitate  magis  ct  integritate  in  petendo  , quam  pre- 
cibus et  blanditiis,  uteretur,  repulsam  tulit:  Sulpi- 
cius Marcell usque  designati  sunt;  ille  peritia  iuris  , 
hic  eloquentia,  uterque  comitate,  favorem  hominum 
meritus.  Postquam  hi  consulatum  iniverunt,  C.  Caesar, 
domitis  subita  impressione  Biturigibus , deinde  Car- 
nutum gente  , in  Bellovacos  venit. 

XII.  Cum  his  Ambiani,  Aulerci,  Calletes,  Velo- 
casses,  Atrebates  coniunxerant  copias,  Correo  Bello- 
vaco,  et  Cotnio  Alrebate  praecipuis  ducibus;  et  locum 
paludibus  silvisque  munitum,  et  ad  omnia  opportu- 
num , castris  ceperunt.  IIos  ut  ad  pugnandum  elice- 
ret Caesar,  cum  quatuor  tantum,  sed  spectatae  vir- 
tutis, legionibus  in  conspectum  venit.  Deinde  quum 
illi  nihilominus  loco  se  suo  tenerent,  et  praeter  levia 
certamina  fieret  nihil;  quia  neque  castra  hostium  op- 
pugnari sine  maximo  periculo,  neque  circumveniri 
a tam  paucis  poterant,  C.  Trebonium  cum  tribus  le- 


§.  it.  V.  C.  701 ; A.  C.  Si.  — Dio.  — Cic.  in  Bruto , c:ip.  71.  — Ilirt.  cie  1!. 

gionibus  arcessit,  magnumque  sociorum  equitatum 
evocat , quem  pabulatoribus  praesidio  mitteret. 

XIII.  Ex  eo  numero  Rhemi , Bellovacorum  insidiis 
circumventi , Verlisconem  principem  civitatis  , enn- 
demque  praefectum  equitum  , cum  magna  multitu- 
dine suorum  amiserunt.  Vicissim  tamen  Bellovaci  a 
germanis  equitibus  fusi  fugatique , quum  etiam  acce- 
dere cum  novis  copiis  C.  Trebonium  legatum  cogno- 
vissent , trepidare  coeperunt ; et  ne  uno  loco  inclusa 
innumerabilis  multitudo  fame  interiret,  quidquid  ae- 
tate , aut  viribus,  fessum,  aut  armis  parum  instructum 
aderat , cum  parte  impedimentorum  statuerunt  di- 
mittere. Sed  Caesar,  animadverso  hostium  consilio  , 
ad  insequendum  se  parabat : huic  rei  ut  moram  af- 
ferrent Galli,  tutioremque  suis  discessum  praeberent, 
instructas  et  ipsi  copias  pro  castris  ostenderunt. 

XIV.  Idcirco  Caesar,  per  diflicilia  loca  suis  in  iugum 
montis  transductis,  unde  tela  tormentorum  pertin- 
gere ad  hostium' cuneos  possent,  castra  ibidem  posuit. 
At  Bellovaci,  quum  neque  discedere  auderent,  vi- 
cini hostis  metu  , neque  diutius  permanere  sine  ci- 
bariis possent , plenum  calliditatis  consilium  capiunt. 
Mos  erat  Gallorum , ut  in  acie  non  starent  instructi , 
sed  sederent;  quo  minus  ante  proelium  vires  consume- 
rentur. Tum  etiam  fasces  stramentorum  atque  vir- 
gultorum , quorum  summa  erat  iis  copia  , effecerant , 
quibus  insiderent:  hos  per  manus  inter  se  traditos 
ante  primam  aciem  coacervarunt , et  sub  vesperam 
diei , quo  tempore  se  recepturi  erant,  simul  ab  omni 
loco  incenderunt. 

XV.  Quum  sublatus  maximus  ignis  esset,  isque 
conspectum  Gallorum  Caesari  adimeret , ille  tamen  , 
quid  ageretur,  sollerti  coniectura  assequebatur.  Sed 
persequi  fugientes,  tanto  obiecto  incendio,  non  po- 

terat,  et,  ne  forte  alicubi  in  insidiis  lateret  hostis, 
timebat.  Bellovaci , hoc  vaframento  impune  digressi , 
non  longius  inde  millibus  decem  munitissimo  loco 
castra  posuerunt.  Quum  subsequutus  Caesar  esset, 
Galli , locorum  adiuti  peritia , crebra  pabulatoribus 
damna  inferebant:  eo  successu  animosior  Correus , 
delectis  ex  omni  copia  sex  peditum  millibus  , cum 
equitibus  mille,  quo  loco  futurum  putabat,  ut 
Romani  frumentandi  causa  accederent , quod  omnia 
circa  iam  desecta  erant,  in  insidiis  consedit. 

XVI.  Campus  erat  haud  amplius  mille  patens  pas- 
sus, quem  impeditissimae  silvae  a celeris  partibus,* 
ab  una  flumen  allissimuin  cingebat.  Sed  e captivo 
quodam  Caesar  cognita  fraude , insidiatorem  suo  astu 
petiturus,  equitatum,  interposita  levi  armatura,  prae- 
mittit; ipse  cum  legionibus  citato  gradu  subsequitur. 
Vbi  primum  in  campo  conspecti  sunt  equites , Cor- 
reus cum  paucis  occurrens,  conserit  manum;  deinde 
plures,  postremo  pedites  ex  silvis  erumpunt.  Repu- 
gnant fortissime  Caesaris  equites,  levis  armaturae 
praesidio  adiuti;  donec  crebris  nuntiis  ipsi  hostesque 
certiores  facti  sunt , Caesarem  cum  instructis  legio- 
nibus adesse. 

XVII.  Eadem  res  et  Romanorum  auxit,  et  hostium 
fregit  animos;  et  maiore  parte  suorum  amissa,  Bello- 
vaci in  fugam  se  coniecernnt : sed  irretiti  eisdem  lo- 
corum fraudibus,  quas  in  exilium  Romanorum  dele- 
gerant, paucis  exceptis,  ceciderunt.  Dux  eorum  Cor- 
reus, aeque  fugam  atque  deditionem  turpem  ratus, 
fortissime  proeliari  non  omisit,  donec  Romanos,  qui 
vivum  capere  maluissent,  vulnerando,  tela  in  se  con- 
iicere  coegit.  IIoc  proelio  debellatum ; missione  ad 
Caesarem  oratores  civitatum , obsides , quos  ille  im- 
peraverat, adduxerunt.  Pacatis  omnibus  aliis , solus 

Atrebas  Comius  arma  retinebat,  nulla  resistendi  spe, 
sed  desperatione  salutis,  quia  nemini  se  Romanorum 
audebat  committere. 

XVIII.  Nam  superiore  anno  sub  specie  colloquii 
petitus  insidiis,  auctore  Labieno,  vulnere  accepto 
vix  evaserat.  Caesar , eo  bello  confecto,  in  fines  Ebu- 
ronum proficiscitur , eosque  crudelissime  devastat; 
eo  consilio,  ut  Ambiorigem,  quem  capi  posse  despe- 
rarat,  in  summum  odium  suorum  adduceret,  qui 
propter  istius  perfidiam  tam  atrocia  paterentur.  Sed 
Comium,  in  Britanniam  fugientem,  insequutus  de- 
prehendere non  potuerat , egregio  hominis  astu  de- 
lusus. Nam  is  quum  ad  Oceanum  veniens , ventum 
quidem  secundum , sed  aestum  recedentem , invenis- 
set , et  in  siccis  aestuariis  naves  haererent , pandi  ni- 
hilominus vela  iuUsit. 

XIX.  Ergo  Caesar,  quum  eminus  tumentia  vento 
videret,  iam  in  cursu  esse  putans,  ne  frustra  periret 
sibi  tempus  , recessit.  Interea  in  Pictonibus  , Duracii 
atque  Dumnaci  discordia  novum  bellum  ortum.  Du- 
racius,  qui  semper  romanarum  partium  fuerat, 
in  oppido  Limono  obsidebatur.  Igitur  C.  Caninius 
Rebilus,  duabus,  quas  habebat,  legionibus  adductis, 
quum  ad  dimicandum  haud  satis  firmas  copias  ha- 
beret, munito  loco  consedit.  Sed  Duinnacus  , castris 
per  aliquot  dies  frustra  oppugnatis , quum  redisset 
ad  obsidionem  Limoni , certior  factus  de  adventu 
C.  Fabii  legati , ne  hinc  ab  exercitibus  roinanis,  inde 
ab  obsessis-invaderetur , Ligerim  statuit  copias  trans- 
ducere. 

XX.  Sed  iam  pontem  C.  Fabius  occupaverat;  is- 
Frout.  Strat.  II,  i3.  • 


«4 


IO.  FREINSHEMJ1  SVPPLEM. 


que,  equitatu  in  nescios  et  ex  itinere  fessos  immisso, 
magnam  stragem  edidit.  Cedentem  deinde  Dumnu- 
cum  insequutus  ita  profligavit,  ut  plus  quam  duode- 
cim hominum  millia  conciderentur ; Dumnacus , ex- 
pulsus finibus  , nudatus  exercitu  , errans,  latitansque, 
in  extremas  Galliarum  partes  profugere  cogeretur. 
Ad  quinque  ferine  hominum  millia  ad  Drapetem  Se. 
nonem  ex  fuga  convenerunt,  cum  quibus  ille  Pro- 
vinciam erat  petiturus,  assumpto  etiam  Luterio  Ca- 
durco , summae  audaciae  viro.  Igitur  romani  duces, 
divisis  partibus,  C.  Caninius  in  Provinciam  contendit, 
ut  his  occurreret;  C.  Fabius  in  Carnutes  reliquasque 
civitates , quae  auxilia  Dumnaco  miserant , impetum 
fecit. 

XXI.  Atque  illae,  viribus  accisis,  terrore  aucto  , 
datis  obsidibus  celeriter  in  deditionem  venerunt.  At 
Drapes  et  Luterius  Vxellodunum , in  Cadurcis  mu- 
nitissimum oppidum,  occuparant.  Eodem  et  Caninius 
cum  duabus  legionibus  procedit , visoque  loci  situ  , 
tribus  circa  castris  positis  , paulatiin  munitionibus 
claudere  oppidum  instituit.  Erat  in  animis  omnium 
recens  Alesiae  calamitas;  ideoque,  ut  rei  frumentariae 
ratio  haberetur,  Drapes  et  Luterius,  modico  in  urbe 
relicto  praesidio,  ceteras  copias  frumenti  comportandi 
causa  educunt.  Id  quum,  castris  intra  decimum  mil- 
liare  posiLis,  per  angustas  silvestresque  semitas  ili 
oppidum  importare  coepissent,  strepitu  prodente,  a 
Caninio  sub  ipsam  lucem  sunt  circumventi.  Luterius, 
qui  cum  frumentatoribus  erat,  cum  paucis  ita  effu- 
git, ut  eorum  nemo  in  castra  reverteretur. 

XXII.  Igitur  Drapes,  ignarus  omnium,  subito  Ger- 
manis irruentibus  , turbatur  : mulli  occiduntur  ho- 
stium ; celeri,  atque  in  pritnis  ipse  dux  , capiuntur. 
Caninius  ad  obsidionem  Vxelloduni  redit;  eodem- et 

Fabius  accedit  postridie : ita  pluribus  ex  partibus 
opera  administrantur.  Interea  Caesar,  relicto  in  Bel- 
lovacis quaestore  M.  Antonio,  Carnutes  adiit,  conci, 
to  rem  que  belli  Guturvatum  supplicio  affecit.  Cognita 
deinde  crebris  nuntiis  Vxellodunensium  pervicacia  , 
faciundum  sibi  statuit,  ut  ipse  eo  proficisceretur,  ne, 
si  unum  oppidum  diutius  restitisset,  universam  Gal- 
liam ad  vires  iterum  lentandas  sollicitaret. 

XXHI.  Postquam  Vxellodunum  Caesar  venit,  inspe- 
clisque  omnibus , situm  loci  inexpugnabilem,  frumenti 
copiam  in  longum  tempus  oppidanis  suppetere,  nec 
omitti  rem  posse,  clauso  operibus  oppido,  cognovit; 
unam  spem  victoriae  in  eo  verti  credidit , si  aqua  pro- 
hibere oppidanos  posset.  Et  flumine  quidem,  quod 
imis  radicibus  montis  ita  ferebatur,  ut  nullam  in  par- 
tem derivari  posset  , per  sagittarios  funditoresque 
prohibere  non  erat  difficile  : ceterum  sub  ipsius  op- 
pidi moenibus  fons  magnus  prorumpebat,  quem  adimi 
obsessis  posse,  quum  reliqui  tantum  optarent,  Caesar 
unus  vidit , remque  effectam  dedit. 

XXIV.  Namque  ex  adverso  fontis  vineas  agi  et  ag- 
gerem strui  iussit : et  quamquam  ex  superiore  loco 
multi  milites  vulnerabuntur  , tanta  tamen  constantia 
fuit,  ut  agger  sexaginta  pedum  altitudine  efficeretur. 
In  eo  turrim  erexit  Caesar  tabulatorum  decem  : ita 
non  quidem  altitudo  moenium  adaequabatur , quod 
nullis  obtineri  operibus  poterat;  sed  tamen  fontis  fa- 
stigium vincebatur , telaque  tormentis  ad  eius  aditum 
mitti  poterant,  ne  sine  periculo  aquarentur.  Eodem 
tempore  cuniculi  ad  fontis  caput  aguntur;  cuius  rei 
oppidani  nescii,  tantum,  quod  ob  oculos  erat,  ma- 
lum formidabant. 


§.  2:4.  Hirt.  — Fruul.  Slrat.  IU,  7. 


1 6 


IO.  FREINSHEMII  SVPPLEM. 


XXV.  Igitur  ut  hoc  averterent , cupas  sevo  , pice  , 
ac  scandulis  repletas,  et  igne  immisso,  in  opera  Ro- 
manorum devolvunt.  Ibi  quum  ad  prohibendum  in- 
cendium concursum  esset,  acre  proelium  exstitit  , 
quum  Romanos  virtus  , oppidanos  locus  adiuvaret. 
Sed  ubi  multos  suorum  vulnerari  Caesar  vidit,  ex 
omni  parte  scandi  montem  cum  clamore  iubet.  Ita  ad 
speciem  oppugnandorum  moenium  Vxellodunenses , 
omisso  proelio,  revocant  in  oppidum  armatos,  et  in 
circuitu  muri  disponunt:  Romanus  iniqua  proelii 
conditione  liberatur.  In  hoc  statu  quum  oppidani  , 
licet  multis  sibi  pereuntibus,  tamen  resisterent,  re- 
pente fons , quo  solo  utebantur , cuniculis  interceptus 
exaruit.  Ea  res , quod  non  humani  consilii , sed  deo- 
rum ira  accidisse , putaretur  , velut  miraculo  exani- 
mavit hostes  ; deditionemque  omni  ope  destitutis  ne- 
cessitas extorsit. 

XX VI.  Caesar  omnibus , qui  arma  tulerant , ampu- 
tari inanus  iussit,  vitam  relinqui , ne  poenam  eorum 
cx  conspectu  reliquorum  amoveret.  Nec  enim  crude- 
litate , a qua  plurimum  abhorrebat , supplicium  hoc 
irrogaverat ; sed  in  exemplum , quo  ceteri  a rebellando 
retinerentur.  Quum  enim  unam  tantum  haberet  im- 
perii aestatem  reliquam  , eamque  ipsam  inimici  cupe- 
rent  eripere ; nulla  alia  ratione  rebatur  obtineri , quam 
tantis  laboribus  quaesierat,  pacatae  Galliae  famam 
posse.  Consilium  Caesaris  solita  eius  felicitas  adiuvit. 
Sub  idem  tempus  Luterius,  qui  novas  concitare  tur- 
bas potuisset , ab  Epasnacto  Arveruo  vinctus  ad  Cae- 
sarem missus  est.  Drapes  aliquot  dierum  inedia  se 
confecit. 

XXVII.  Surus  , virtutis  et  generis  fama  nobilis , qui 
solus  Aeduorum  arma  retinuerat,  in  Treviris  a La- 
bieno captus  est  equestri  proelio,  quo  et  Treviri  et 

Germani  Trevirorum  socii  superati  sunt.  Tota  Gallia 
pacata,  quum  nondum  Aquitaniam  adisset  Caesar , 
sed  per  P.  Crassum  nonnullas  civitates  subegisset,  eo 
profectus  est,  omnibusque  legatos  et  obsides  mitten- 
tibus , Aquitania  universa  in  iidem  accepta , Narbonem 
rediit , conventuque  ibi  habito , in  Belgas  abiit , ut 
Nemetocennae  hibernaret. 

XXVIII.  Ibi  lubenter  cognovit , ne  quid  deinde  tur- 
barum in  Gallia  metueret , etiam  Comium  Atrebatem 
in  fidem  venisse.  Is  enim  post  factas  sibi  insidias  , ad 
ultionem  semper  intentus  , occasione  tandem  reperta, 
arma  posuerat.  Nam  C.  Volusenus  Quadratus  equitum 
praefectus  ad  id  colloquium  , per  cuius  simulationem 
Comii  mors  petebatur , missus  a Labieno  fuerat.  Igi- 
tur quum  hinc  magnum  inter  eos  odium  intercederet, 
Volusenus , Comii  saepe  interceptis  equitibus , postre- 
mo capiendi  ipsius  cupiditate,  euin  cum  paucis  vehe- 
mentissime est  insequutus. 

XXIX.  Ibi  Comius  , longe  a suis  abreptum  videns , 
repente  comitum  invocat  fidem , conversoque  equo 
Volusenum  petit ; ceteri  strenue  sequuntur  ducem: 
Romani,  re  improvisa  territi,  terga  vertunt.  Comius 
Quadrati  medium  femur  lancea  traiicit:  praefecti  vul- 
nus Romanos  pudore  sistit.  Ab  his  denuo  vertuntur 
in  fligam  Galli.  Hac  re  perpetrata  , Comius,  sive  quod 
multos  suorum  amiserat,  sive  dolori  suo  satisfactum 
rebatur,  legatos  ad  M.  Antonium  misit,  imperata  fa- 
cturum pollicitus,  dum  nc  Romani  cuiusquam  incon- 
spectum veniret.  Antonius  , ah  iusto  metu  proficisci 
postulata  Comii  ratus , obsidibus  acceptis , veniam 
actorum  omnibus  , qui  cum  eo  fuerant,  et  ipsi  quam 
petierat,  vitandi  Romanos  facultatem  concessit. 

XXX.  Atque  hic  bellorum  eorum  finis  fuit,  omni 
Gallia  cis  Rhenum,  atque  inter  mare  mediterraneum, 

et  Oceanum,  nisi  qua  paludibus  invia  fuit,  perdomita. 
Dum  his  rebus  Caesar  occupatur , M.  Marcellus  con» 
sui  edictum  proposuit,  de  summa  serepublica  acturum; 
proximoque  senatu  de  multis  rebus  contra  Caesaris 
rationes  retulit;  maxime  de  provincia,  quam  a.  d. 
kalcnd.  martias  iubebat  terminari , Caesaremque  ad 
petitionem  consulatus  venire.  Nam  et  bello  confecto , 
dimitti  victorem  exercitum  debere  ; et  absentis  rationem 
comitiis  non  habendam  , quia  lege  Pompeia  , quo  capite 
absentes  honorum  petitione  submovebantur , ne  Caesar 
quidem  exceptus  esset. 

XXXI.  Namque  Pompeius,  quum  Caesarem  excipere 
nominalim  debuisset,  sive  per  oblivionem,  seu  con- 
sulto , Caesaris  mentionem  nullam  fecerat ; et  demum, 
lege  iam  in  aes  incisa , et  in  aerarium  condita , cor- 
rexerat errorem.  Item  Marcellus  de  civitate  Novoco- 
mensibus adimenda  retulit , quam  coloniam  rogatione 
"Vatinia  Caesar  deduxerat;  per  ambitionem  et  ultra 
praescriptum  datam  causatus.  Donata  autem  iure  Latii 
Novum  Comum  colonia  fuerat : quo  iure  quae  erant 
coloniae , in  iis  , qui  magistratum  annuum  gessisset , 
eo  ipso  civitatem  adeptus  romanatn  intelligcbatur. 
Talem  aliquem  Marcellus  naclus  virgis  cecidit,  qua 
poena  Romae  civis  romanus  nullus  afficiebatur;  ius- 
sitque  Caesari  vibices  ostendere. 

XXXH.  Haec  agenti  Marcello , summa  ope  Caesar 
per  addictos  sibi  tribunos  plebis  et  Ser.  Sulpicium 
collegam  Marcelli  resistebat : neque  plerisque  cetero- 
rum probabatur , alicui , priusquam  tempus  lege  da- 
tum exisset , provinciam  auferri.  Sed  et  ipse  Pompe- 
ius, qui,  simulato  ad  Hispanienses  exercitus  itinere  , 

tamen  in  Italia  substiterat,  in  eadem  sententia  fuit.. 
Clam  tamen  intendit  animum, «ut  exarmaret  Caesarem, 
et  statim , atque  elapsum  imperii  tempus  foret,  pri- 
vatum in  Vrbem  redire  cogeret.  Hoc  ut  facilius  asse- 
queretur, C.  Marcellum  fratrem  patruelem  Marci, 
qui  simultatem  gerebat  cum  Caesare,  consulem  fecit; 
Caiumque  Curionem , in  locum  Servii , qui  damnatus 
post  designationem  fuerat , petentem , ut  tribunus 
plebis  crearetur,  adiuvit. 

XXXIII.  Plurimum  enim  praesidii  in  eo  ponebat , 
si  adolescens  nobilis , disertus , audax , inimicissimus 
Caesari , tribunitia  potestate  armaretur.  Inter  haec 
crebro  relatum  de  Galliis,  et  graviter  actum  fuerat. 
A.  d.  XI  kal.  sext. , quum  senatus  ad  Apollinis  habe- 
retur, essetque  mentio  facta  de  legione,  quam  Cae- 
sari Pompeius  expensam  ferebat,  itemque  de  succes- 
sione C.  Caesaris  , Pompeius  respondit,  abducturum 
sese  legionem  eam : de  provinciis  placuit,  ut  quam 
primum  adVrbem  Pompeius  reverteretur  (Ariminum 
profecturus  ad  exercitum  erat),  eoque  praesente  de 
successione  provinciarum  ageretur.  Intervenit  deinde 
iudicium  C.  Marcelli  consulis  designati , quem  M. 
Calidius  postulaverat,  competitor  eius  , sed  repulsam 
passus , et  insuper  accusatus  a duabus  Galliis. 

XXXIV.  Tandem  assentiente  Pompeio,  a.  d.  prid.' 
kal.  octobres  senatusconsulta  sunt  in  haec  verba  per- 
scripta : «Quod  M.  Marcellus  consul  verba  fecit  de 
» provinciis  consularibus,  de  ea  re  ita  censuerunt, 
» uti  L.  Paullus,  C.  Marcellus  consules,  quum  ma- 
» gislratum  inissent,  de  consularibus  provinciis  ad 

11  senatum  referrent;  neve  quul  prius  ex  kalendis 
» martiis,  ncve  quid  coniunctim  de  ea  re  referretur  a 
» consulibus  : utique  eius  rei  causa  per  dies  comitiales 
» senatum  haberent,  senatusque  consultum  facerent; 
» et  quum  ea  de  re  ad  senatum  referretur  a consu- 
li libus , equitum  romanorum , qui  in  trecentis  iudi- 
5i  cibus  essent , sex  adducere  liceret.  Si  quid  de  ea  re 
» ad  populum  plebemve  lato  opus  esset,  ut  Sex.  Sul- 
5j  picius  , M.  Marcellus  consules,  praetores , tribuni- 
55  que  plebis,  quibus  eorum  videretur,  ad  populum 
i»  plebemve  ferrent : quod  ii  non  tulissent , uti , qui- 
55  cumque  deinceps  essent , ferrent ». 

XXXV.  Adscriptum  erat : « senatum  existimare , 
55  neminem  eorum , qui  potestatem  habeat  interce- 
55  dendi , impediendi , moram  afferre  oportere , quo- 
55  minus  de  republica  quam  primum  ad  senatum  re- 
>5  ferri , senatusque  consultum  fieri  possit:  qui  im- 
55  pedierit , enrn  senatum  existimare,  contra  rempu- 
55  blicam  fecisse;  si  quis  huic  senatusconsulto  inter- 
ii cesserit,  senatui  placere,  auctoritatem  perscribi, 
ii  et  de  ea  re  ad  senatum  populuinque  referri  ».  Huic 
senatusconsulto  intercesserunt  C.  Coelius,  L.Vinicius, 
P.  Cornelius , C.  Vibius  Pansa , tribuni  plebis.  Item: 
«Senatui  placere,  de  militibus , qui  in  exercitu  C. 
ii  Caesaris  sunt ; qui  eorum  Stipendia  emerita , aut 
n causas,  quibus  de  causis  missi  fieri  debeant,  habeant, 
ii  ad  hunc  ordinem  referri , ut  eorum  ratio  habeatur, 
ii  causaeque  cognoscantur». 

XXXVI.  Itemque:  «senatui  placere  in  Ciliciam  pro- 
55  vinciam  et  in  octo  reliquas  provincias,  quas  prae- 
ii lorii  pro  praetore  obtinerent , eos,  qui  praetores 
ii  fuerunt  , neque  in  provincia  cum  imperio  fuerunt, 
ii  quos  eorum  ex  senatusconsulto  cum  imperio  in 
w provincias  pro  praetore  mi Lj.i  oporteret , eos  sortito 

» in  provincias  mitti  placere:  si  exeo  numero,  quos 
» ex  senatusconsulto  in  provincias  ire  oporteret,  ad 
» numerum  non  essent,  qui  *in  eas  provincias  proli- 
» ciscerentur;  tum  uti  quodque  collegium  primum 
» praetorum  esset,  tum  deinceps  proximi  cuiusque 
» collegii,  qui  praetores  fuissent,  neque  in  provin- 
» cias  profecti  essent , in  sortem  coniicerentur,  quoad 
» is  numerus  elfectus  esset , quem  ad  numerum  in 
» provincias  mitti  oporteret». 

XXXVII.  Ilis  etiam  senatusconsultis  quum  interces- 
sum a C.  Coelio , G.  Pansa  tribunis  esset , auctoritates 
perscriptae  sunt.  Attamen  hoc  postremum  senatus- 
consultum lege  Pompeia  nitebatur , qua  etiain  eodem 
anno  duo  consulares  M.  Cicero  in  Ciliciam,  M. Bibu- 
lus in  Syriam  cum  imperio  missi  fuerant.  Sed  ante 
Bibulum  in  provinciam  Parthi  venerunt.  Submoti  su- 
periore anno  a C.  Cassio  cum  iusto  exercitu  reverte- 
rant , Pacoro  deducente , regis  Orodis  filio  , ut  nomen 
ducis  hic  haberet ; ceterum  Osaces , adolescentulo 
custos  additus , administraret  bellum.  Ili  quum  , omni- 
bus in  itinere  redactis  in  poteslaLem  , Antiochiam  ve- 
nissent, oppugnare  urbem  coeperunt,  magna  cum 
spe , ultro  suas  ad  partes  accessuram  Syriam  , per- 
taesam romani  imperii , et  quemadmodum  locis , ita 
moribus  , Partho  propiorem. 

XXXVUI.  Sed  adversus  homines  , oppugnandis  ur- 
bibus ineptissimos,  facile  defensa  Antiochia  est.  Et. 
animos  Cassio,  timorem  Parthis  M.  Cicero  addiderat, 
qui  in  Amano , quo  monte  Cilices  a Syris  discrimi- 
nantur , re  bene  gesta,  imperator  appellatus  , trans- 
iturus in  Syriam  credebatur;  praesertim  quod  magnus 
equitum  parthorum  numerus , quum  in  Ciliciam  ir- 

37.  Pigh.  Anu.  — Dio,  — Oro».  VI  f i3.  — Strab.  lib.  XVI,  pag.  748. 


Digitized  by  Google 


22 


IO.  FREINSHEMII  SVPPLEM. 


rupisset,  ab  equitibus  Ciceronis,  et  cohorte  praetoria, 
quam  Epiphaneae  praesiifii  causa  colloCaverat , erat 
concisus.  Ducebat  autem  Cicero  exercitum  non  poe- 
nitendum, peditum  duodecim  millia,  duo  millia  sex- 
centos equites.  Praeterea  firma  habebat  et  prompta 
sociorum  auxilia,  quos  lenitate  imperii  amiciores, 
quatn  fuissent , populo  romano  effecerat. 

XXXIX.  Etiam  Ariobarzanem  Cappadociae  regem 
praesentibus  insidiis  liberaverat ; Deiotarum  autem  ita 
habebat  amicum , ut , relicto  regno , cum  omnibus 
copiis  ad  eum  proficisceretur.  Habebat  autem  is  pe- 
ditum.millia  duodecim,  romano  armatu,  equitum 
millia  duo.  Reiecti  ab  Antiochia  Parthi , Antigoniam 
petierunt,  quam  haud  procul  inde  Philippi  filius  An- 
tigonus condiderat.  Suburbium  erat  ibi  frequentibus 
arboribus  consitum.  Id  Parthi  metu  insidiarum  in- 
gredi non  ausi , succidendis  arboribus  aperire  locum 
instituerunt.  Sed  ubi  homines  huic  labori  non  assue- 
tos , etiam  assidne  Cassius  carpebat , relicta  et  hac 
obsidione , discesserunt. 

XL.  Cassius , itinere  hostium  mature  cognito , quum 
per  confragosa  loca  transeundum  Parthis  esset , omni 
peditatu  in  insidiis  locato,  cum  equitibus  , quorum 
habebat  haud  magnas  copias , se  ostendit.  Celeriter 
contemptu  paucitatis  ad  pugnam,  deinde  ad  insequen- 
dum refugientem,  moti  hostes,  priusquam  animad- 
vertere, quo  progrederentur,  spes  et  cupiditas  sine- 
ret, locis  iniquis  a peditatu  circumventi  sunt.  Illa 
clades  (nam  et  magna  pars  exercitus  ceciderat,  et 
ipse  dux  Osaces  paucis  post  diebus  interierat  ex  vul- 

nere)  expulit  Pacorum  Syria;  (linque post  a Partho- 
rum armis  quietam  provinciam  praestitit. 

XLI.  Interim  M.  Bibulus , quem  aliquamdiu  in  ob- 
sidione Parthi  habuerant,  Antiochiam  venit.  Atque 
is  quidem  , quamdiu  c*Euph  ratem  fuit  hostis,  pe- 
dem porta  non  extulit : neque  tamen  , legalis  et  amicis 
ac  quaestore  suo  Ciceronem  ad  subsidium  vocantibus  , 
ea  de  re  literas  scribere  voluit ; omnia  perpeti  inalle, 
quam  videri  auxilio  Ciceronis  eguisse , prae  se  ferens. 
Atque  hoc  ut  malevoli  animi,  sic  quod  sequitur, 
, constantissimi  modera tissimique  specimen  fuit.  Duos 
simul  egregiae  indolis  filios  amiserat,  occisos  a qui- 
busdam eorum  equitum  , qui  cum  A.  Gabinio  Ptole- 
maeum in  regnum  reduxerant , deinde  consederant 
Alexandriae. 

XLII.  Id  ille  infortunium  ingentiwnimo  tulit. Quippe 
nuntiata  morte  filiorum,  postridie  processit  ad  solita 
munia;  posteaque  remissos  ad  se  interfectores  a Cleo- 
patra , quae  parenti  recens  defuncto  successerat , in- 
tactos reduci  iussit  ad  reginam  ; addito , potestatem  hu- 
ius vindictae , non  suam  , sed  senatus , esse  debere.  Is 
igitur  Bibulus  quum  Antiochiam  venisset,  accepto 
exercitu,  in  Amano  monte,  qui  plenus  erat  hostium 
sempiternorum  , materiem  triumphi  coepit  quaerere. 
Sed  contra,  quam  speraverat,  res  cecidit,  amissa  co- 
horte praetoria,  et  Asinio  Dentone,qui  primi  pili 
centurio  fuerat. 

XLTII.  Felicior  in  eodem  monte  Ciceronis  expeditio 
fuit;  nam  communem  ille  cum  Bibulo  Amanum  habe- 
bat, aquarum  divortiis  dividentibus  provincias.  Magna 

§.41.  Cacs.  de  B.  Civ.  lib.  III ; ad  Atlic.  VI,  8 ; VII , 2;  cl  ad  F.unil.  II,  17, 
— *Val.  Max.  IV,  1. 

§.  42.  Son.  Consol.  ad  Mare.  eap.  i<.  — Val.  Max.  — Cic.iid  Famil-  II , 10J 
VIII,  4,  ci  XV,  4:  idem  ad  Attic.  V,  ao. 

ille  multitudine  hostium  occisa , Eranam , quod  erat 
Amani  caput,  praeterea  Sepyram  , et  Commorin,  cum 
aliis  aliquot  castellis  cepit.  Hinc  ad  oppidum  Eleu- 
therocilicum Pindenissum  udmoto  exercitu , locum 
munitissimum,  aggeribus,  viabis,  turribus  oppugna- 
vit , vallo  et  fossa  cinxit , magnoque  labore  , post  se- 
ptimum aLque  quinquagesimum  diem  , in  potestatem 
redegit.  Inde  Tibarenos  petiit , qui  finitimi  Pinde  ni»- 
sensibus,  similiter  receperant  fugitivos,  Parthorunv- 
qne  adventum  exspectabant. 

XLIV.  Sed  lii  obsides  dare , quam  bellum  pati , 
maluerunt.  His  rebus  gestis,  per  loca  dubia  aut  recens 
pacata  M.  Cicero  exercitum  distribuit,  Quintumque 
fratrem  praefecit  hibernis ; ipse  ad  conventus  agen- 
dos in  provinciam  profectus  est.  Iam  erant  ad  Vrbem 
imperatores  duo,*fni  cx  eadem  Cilicia  triumphare 
etiperent , Appius  Claudius,  cui  Cicero  successerat, 
et  P.  Lentulus,  qui  provinciam  ante  Claudium  obti- 
nuerat. A multis  enim  annis  inquietae  ibi  res  fuerant, 
vicinitate  Parthorum  , et  ferocibus  Cilicum  accolarum- 
que ingeniis.  Et  Lentulus,  rebus  bene  gestis  , quum 
ante  biennium  decessisset , bis  consulibus  triumpha- 
vit. Sed  Appius  maiestatis  reus  a P.  Dolabella  factus, 
ahiecla  postulatione  triumphi , Vrbem  ingressus  est. 
Causam  pro  eo  dixerunt  M.  Brutus  Appii  gener,  et 
Q.  Hortensius  , ille  adolescens  , hic  quarto  et  sexa- 
gesimo aetatis  anno,  paucis  ante  mortem  diebus.  Neo 
illo  solum  iudicio , sed  etiam  ambitus  postea  absolu- 
tus, censuram  petiit,  censorque  designatus  est. 

§.  44*  Cie.  ad  Altic  V,  21,  et  ad  Fainil.  III , io,  1 1 , 12;  VIII,  6 , idciaia 
Bruto,  pap.  94.  — Sigoa.  ili  Fast.  Capital.  — PigU.  Ami. 

Causae  civilium  armorum  et  initia  referuntur,  contentionesque  de 
successore  C.  Caesari  mittendo  , quum  se  dimissarum  exercitu» 
negaret , nisi  et  a Pompeio  dimitterentur.  Et  6.  Curionis  tribuni 
plebis  primum  adversus  Caesarem , dein  pro  Caesare  actione» 
continet.  Quum  senatusconsultum  factum  esset,  ut  successor 
Caesari  mitteretur,  M.  Antonio  et  Q.  Cassio  tribunis  plebis, 
quoniam  intercessionibus  id  senatusconsultum  impediebant,  Vrbe 
poliis,  mandatum  est  a senatu  consulibus  et  Cn.  Pompeio,  ut 
viderent,  ne  quid  respublica  detrimenti  caperet.  C.  Caesar, 
bello  inimicos  perscquuturns  , cum  exercitu  in  Italiam  venit  ; 
Corfinium  cnm  L.  Domitio  et  P.  Lentulo  cepit , eosque  dimisit : 
Cn.  Pompeium  ceterosque  partium  eius  Italia  expulit. 

L Quum  inter  haec  novi  ti  jjuni  plebis  inissent,  C. 
Curio  statim  in  principio  acceptae  potestatis  ferven- 
tissime condonari  instituit,  quasi  reipublicae  cura  et 
amore  tangeretur.  Sed  ille  C.  Caesarem  non  aliam  ob 
causam  oderat,  quam  quia  contemptus  erat  ab  homine, 
qui  servulos  etiam  libertosqne  ponentium  paulo  gra- 

tiosiores  , qualibet  impensa  sibi  solebat  adiungere.  Id 
acrius  urebat  adolescentem  ; et  quod  voluptatibus  at- 
que libidinibus , et  comparandis  quorumlibet  studiis 
effuso  patrimonio  , magnum  aes  alienum  contraxerat: 
nam  sestertium  sexcenties  aliquando  debuisse  legitur. 

II.  Idcirco  Caesar , necessitate  ac  ingenio  hominis 
cognito  , venalem  linguam  , ne  sibi  noceret,  omnino 
redimendam  ratus,  aes  alienum  eius  omne  dissolvit  ; 
eoque  transduxit  ingenium  nequam,  ut  simulatione 
pro  republica , contra  Pompeium  et  Caesarem  , sed 
revera  pro  Caesare  staret.  Hac  re  perfecta,  consuli- 
bus L.  Aemilio  M.  F.  Paullo,  C.  Claudio  C.  F.  Mar- 
cello, easdem  machinas  admovit.  Sed  Marcello  quidem 
firma  adversus  pecuniam  constitit  integritas:  Paullus 
hactenus  flexus,  ut  adversari  desineret,  acceptam 
mercedem  , septuagies  quinquies  sestertium , basilicae 
suae  impendit,  quam  post  anni  sequentis  incendium 
iuxta  forum  exstruxit,  quo  loco  prius  Fulvia  steterat; 
quasi  perituram  timeret  pessimi  facinoris  memoriam, 
nisi  admirandi  operis  dedicatione  consecraretur. 

III.  His  consulibus  lana  pluit  circa  castellum  Cos- 
sanum , ubi  loci  non  multo  post  occisus  est  Milo : mula 
pariens , bonorum  interitum  , mutationem  legum , 
turpes  matronarum  partus  significasse  credita  est : sed 
non  erat  prodigiis  opus,  quum  pericula  et  libertatis 
interitus  iam  oculis  hominum  obversarentur.  Quoti- 
dianae enimdesuccessioneCaesaris  contentiones  erant; 
quum  adversus  Pompeii  potentissimam  factionem  , ille 
haud  minore  robore  resisteret ; neque  plus  illi  pro- 

§.  i.  V.  C.  701 ; A.  C.  Si.  — Dio.  — Suclon.  in  Cnes.  «ip.  27-  — Veli.  II, 
4S.  — Val.  Mas.  IX , 1.  — Lir.  Epit.  — Cic.  od  Famil.  VIII , 4. 

§.  a.  Litcau.  lib.  E,  r.  »70.  — Sueton,  in  Gmi. .cap.  29.  — f)io.  — Plut.  in 
Ponip.  et  Cacs.  — Appiao.  Civ.  lib.  II.  — Veli.  — 1*1  in.  XXXVI,  i5.  — Iui. 
Oliieq. 

dessent,  qui  amicitiam  profitebantur,  quam  qui  si- 
mulabant odium.  Cuius  rei  summus  artifex  Curio  mi- 
nabatur in  spepiem'  Caesari , consilia  communicabat 
cum  Pompeianis ; et  ut  illorum  perdisceret  intimos 
sensus,  et  donec  animum  nudare  opportunum  vide- 
retur, plus  ex  occulto  noceret. 

IV.  Maximum  hominis  vaframentum  in  eo  erat , ut 
mullis,  sed  inanibus,  elTusis  in  Caesarem  dictis,  sen- 
sim ad  ea,  quae  Pompeium  et  optimates  offensura 
erant , progrederetur ; tanquam  neutrarum  partium  , 
et  libertatis  custodiam  cuivis  gratiae  anteponens.  Nec 
eo  animo  ista  proponebat,  ut  decretum  iri  speraret, 
aut  omnino  cuperet  decerni;  sed  his  negatis,  ansa 
dabatur  ei,  et  quae  contra  Caesarem  parabantur,  ci- 
tra suspicionem  impediendi.  Igitur  his  contentionibus 
quum  temporis  permultum  esset  consumptum  , indi- 
gne se  id  ferre  simulans , ut  intercalaretur  postulare 
coepit , tanquam  spatio  indigens  ad  perferenda  quae 
vellet. 

V.  Erat  autem  intercalandi  apud  Romanos,  ex 

magno  veterum  errore  in  anno  constituendo  orta  ne- 
cessitas; deinde  ex  ambitione  aut  ignorantia  sacerdo- 
tum , quibus  ea  commissa  cura  fuerat,  mirabilf^con- 
fusio.  Quum  enim  ad  lunae  cursum  institutus  a Nurna 
Pompilio  annus  esset , cito  apparuit  legibus  universi 
liunc  ordinem  non  congruere;  futurumque,  ut,  qui- 
bus mensibus  bruma  fuisset,  iisdem  post  annos  haud 
plurimos  messis  esset  futura.  Igitur  dies,  qui  ad  sola- 
rem annum  deerant,  inseri  constituto  iam  anno  opor- 
tuit. 4 

VI.  Haec  insertio  intercalatio  appellabatur , ex  eo, 

§.  3.  Plin.  II , cap.  56.  — Iui.  Ol»seq.  Dio.  — Appian. 

§.  4.  Cic.  ad  Finii.  VIII,  6 et  8.  — Appian.  — Dio. 

§.  5.  Macrob.  Salum.  I , i3. 

quod  nova  luna  pontifex , calata , hoc  est , vocata  , 
in  Capitolium  plebe,  quot  numero  dies  ad  nonas  su- 
peressent,  indicabat;  unde  etiam  dies,  qui  primus 
Calabatur , halendarum  nomen  retinuit : et  quoniam 
aliorum  mensium  quintanae  sunt  nonae,  aliorum  se- 
ptimanae; calabatur  cum  hoc  discrimine,  ut  pro  ratione 
mensis,  aut,  dies  te  quinque  calo  luno  novella,  aut, 
septem  dies  te  calo  luno  novella , pronuntiaretur.  Ce- 
terum non  singulis  annis , sed  per  octennia  moris  erat 
intercalari : eaque  ipsa  res  quandoque  propter  super- 
stitionem omissa  erat ; nonnunquam  vero  intempestive 
usurpata , quum  publicanorum  cupiditati  quidam 
pontifices  gratificati,  productiorem  aut  breviorem 
annum  ex  illorum  commodo  facerent. 

VII.  Non  alio  autem  mense  , quam  februario,  in- 
tercalari fas  erat,  Terminalibus  iam  peractis.  Id  eo 
quoque  anno  fieri  Curio  quum  postularet,  non  igno- 
rans alienum  esse,  nam  et  ipse  erat  eo  sacerdotio 
praeditus,  ceteri  pontifices  reclamabant.  Igitur  quum 
obtineri  non  posse  de  intercalatione,  neque  etiam  hoc 
volebat ; quasi  per  iram  , ne  ceterarum  quidem  rerum 
quidquam  agi  passus  est.  Mox  apertius  pro  Caesare 
loqui  coepit,  et  quo  agitaret  optimates,  multas  ia- 
ctare  leges;  non  quod  perferri  posse  speraret,  sed 
obtentui  habiturus  ad  intercessiones,  quas  parabat. 
Alimentariam  in  primis  , qua  numerus  definiebatur 
vehiculorum  et  comitum  iter  facientibus  , praetextu  , 
opinor,  clodianae  necis,  aliaque  de  muniendis  ster- 
nendisque  viis  continebantur;  utque  ea  curatio  soli 
in  quthquennium  daretur  , ferebat. 

VIII.  Atqui  hoc  caput  contra  Liciniam  Aebutiam- 

$.G.  Varro,  <le  L.  L.  lib.  V,  — Macroh.  — Dio. 

§.  7.  Dio.  — Cic.  ad  Faoiil.  VIU  , 6.  — Appian. 

que  leges  pugnare  non  ignorabat,  ideoque  Rullum, 
Agrariae  legis  auctorem,  quum  similia  peteret,  ve- 
hementer exagitatumfuisse;  sed  consulto  promulgabat, 
quod  a Pompeianis  reprehensum  , iustam  sibi  causam 
istis  partibus  irascendi  dedisse  videretur.  Quum  inter 
haec  kalendae  marliae  venissent , quibus  ex  senatus- 
consulto referri  de  successione  Caesaris  oportebat, 
Caiusque  Marcellus  ea  de  re  verba  fecisset;  plerisque 
assentientibus  collega  Marcelli  Paullus  siluit:  Curio, 
laudato  Marcelli  animo , addendum  monebat , ut  pa- 
riter Pompeius  provincias  et  exercitus  suos  dimitteret. 

IX.  Sciebat  hoc  minime  facturum  Pompeium  Curio; 
sed  praetextum  quaerebat , per  quem  Caesar , quae 
habebat,  excusatius  retineret.  Igitur  iniquam  rem  po- 
stulare Curionem  Patres  dicebant,  Scipio  praesertim, 
qui  et  nuper  sententiam  dixerat , ne  quid  coniuncfim 
referretur;  quod  tempus  imperii  Pompeio  nondum 
exierat.  Contra  Curio , summam  rempublicam  agi , 
vociferabatur ; neque  aut  pacem  aut  libertatem  in  tuto 

fore  , nisi  aut  ambo  deponerent  imperium , aut  ambo" 
relinerent:  nam  et  ab  inermibus  nihil  periculi,  et  si  uter- 
que haberet  exercitum , contra  alterius  cupiditates , in 
allero  praesidium  fore. 

X.  Haec  in  speciem  tam  honesta  populo  mire  pro- 
babantur, cui  alioquin  ob  legem  ambitus  , qua  largi- 
tiones accisae  fuerant,  coeperat  Pompeius  esse  vilior. 
Sed  apud  ceteros  mortales  auctoritas  eius  et  fama 
longe  erat  maxima;  idque  hoc  tempore  apparuit, 
quum  Campaniam  obiens,  Neapoli  graviter  aegrotare 
coepisset.  Tum  enim  , auctore  Praxagora  , Neapolita- 
ni pro  salute  eius  publice  vola  susceperunt,  qui  ante 

§.  8.  Cic.  de  leg.  Agrar.  II , 8.  — Appiun.  — Cic.  ad  Famil.  VIII , h et  9.  — 
Pl!»t.  — Dio. 

9.  Appiau.  — * Dio.  — Plut,  — Cic.  ad  Fanil.  VIII,  9. 

eum  honor  nemini  Romano  contigerat ; et  hoc  exem- 
plum, aliis  amore,  multis  per  simulationem  paria  fa- 
cientibus, universa  imitata  Italia  est.  Deinde  , post- 
quam convaluit , inaudita  passim  laetitia  et  gratulatio 
orta  , coronati  Neapolitani , coronati  Puteolani , feriae 
ubivis  per  multos  dies  fuerunt. 

XI.  Quocumque  adisset,  infinita  multitudo  proce- 
debat obviam  ; vici  porlusque  sacrificantium  epulan- 
tiumque  agminibus  complebantur ; excipiebatur  cum 
facibus  , in  deducendo  floribus  spargebatur.  Atque  ea 
res  mirifice  inflavit  Pompeium , ut  iara  valde  inciperet 
contemnere  Caesarem , minusque  se  pararet  ad  tam 
grave  certamen.  Praemisit  tamen  ad  senatum  literas, 
et , Caesaris  honorifica  facta  mentione , ad  suarum 
rerum  enumerationem  transiit,  quas  ab  initio  ad  ea 
usque  tempora  gessisset. 

XII.  Neque  se  affectasse  nimios  honores  ; sed  tertium 
consulatum  , exercitumque  et  provincias  ultro  delatas , 
quo  praesidium  constituendae  reipublicae  haberet , acce- 
pisse. Nunc  autem  , quae  ingesta  recusanti  essent , vo- 
lentem se  reddere  repetentibus , licet  nondum  exactum 
imperii  tempus  haberet.  Hoc  eo  pertinebat,  ut  et  suam 
modestiam  commendaret,  et  invidiam  faceret  Caesari, 
qui  ne  finito  quidem  imperio  decederet.  Mox  adVrbem 
quum  venisset , in  eandein  sententiam  loquutus,  idem 
etiam  placere  Caesari  affirmabat,  post  tot  exantlatos  pro 
rcpublica  labores , victoriarum  suarum  praemiis  in  ur- 
bano otio  , honoribusque  et  sacerdotiis  frui  desideranti. 

XIII.  Sed  astutiam  eius  Curio  coarguit , siquidem  eo 
esset  animo,  statim  deponere  potestatem  iubens,  ne- 
que hoc  agere,  ut,  ipso  retinente  imperium , Caesari 


§.  io.  Plut.  iu  Pomp.  — Veli.  II  f 48.  — Cic.  Tuse.  1 , 35,  et  ad  Altic.  VIU, 

successor  mittatur : postremo  aperte  invectus  in  Pom- 
peii cupiditatem , nisi  nunc  metu  Caesaris  cogatur  in 
ordinem,  nunquam  deinde  abiturum  imperio,  dictita- 
bat, Idcirco  sibi  placere  decerni , uti  ambo  simul  accipiant 
successores;  utique , nisi  voluntati  senatus  paruerint,  ho- 
stes iudicentur;  legionesque  scribantur  ad  bellum.  Hac 
sententia  maxime  texit  fraudem  , ut  aequaliter  anima- 
tus in  utrum  que,  neque  emptus  a Caesare  crederetur. 
At  Pompeius  supra  modum  irritatus  , cum  mullis  in 
Curionem  minis,  ad  suburbana  praedia  se  recepit. 

XIV.  Senatus  iam  utrurnque  suspectum  habere  coe- 
perat: modestiorem  tamen  Pompeium  iudicabat , et, 
quam  esset  contemptim  a Caesare  consule  habitus, 
recordabatur.  Igitur  multi  ea  in  sententia  erant,  non 
ante  dimittendos  a Pompeio  e&ercitus,  quam  Caesar 
provincia  decessisset,  cuius  absentiam  et  spiritus  mi- 
nus civiles  vehementius  perhorrescebant.  Adversus 
hos  quum  pugnando  nihil  efficere  Curio  posset,  ne 
quid  forte  contra  Caesarem  decerneretur,  pro  tribu- 
nitia  potestate  senatum  dimisit.  Tum  primum  serio 
doluisse  Pompeium  ferunt,  quod  eam  potestatem , a 
Sulla  propemodum  abolitam,  restituendi  auctor  fuisset. 

XV.  Nihil  igitur  decretum,  nisi  singulas  legiones  a 
Caesare  et  Pompeio  in  Syriam  ad  flibulurn  mitti , propter 
parthicurn  bellum  amplioribus  copiis  egentem.  Non  fal- 
lebat Caesarem,  hoc  ab  inimicis  agi , ut  duabus  ipse 
legionibus  spoliaretur : quippe  Pompeius,  quam  post 
Titurii  cladem  ad  Caesarem  miserat,  tanquam  ex  suo 
numero  dabat.  Tamen  et  hanc  remisi t'incunctan ter  , 
et  ex  suis  quintam  decimam,  quam  in  Gallia  citeriore 
habuerat:  militibus  ducenos  quinquagenos  denarios 
dono  dedit.  Hos  qui  adduxerant , dolo  an  stultitia 
incertum  , mire  deprimebant  Caesarem  . nihil  eo  apud 
exercitum  odiosius  esse , cunctis  finem  laborum , con- 

spectum  patriae , et  ab  diuturna  dominatione  libertatem 
et  otium  respicientibus : neque  dubitare , transituros  ad 
Pompeium  universos , simul  atque  reducti  in  Italiam 
forent. 

JXVl.  I<1  quoque  negligentiorem  effecit  Pompeium, 
cuncta  sibi,  simul  annuisset,  proclivia  fore  existiman- 
tem. Legiones  , quia  Parthi  recessisse  nuntiabantur  , 
x-etentae  nihilominus  in  Italia , Capuae  hiemarunt : 
namque  Bibulus  provinciae  suae  pacem,  conilato  in- 
ter Parthos  civili  bello  , procuraverat.  Ornodapantes 
satrapa , infestus  regi  Orodi , ut  receptum  apud  Ro- 
manos haberet , cum  Bibulo  amicitiam  instituerat. 
Hunc  igitur  crebris  nuntiis  impulit,  ut,  Pacoro  rege 
constituto,  bellum  Orodi  faceret.  At  Caesar  neque 
lubenter  positurus  imperium,  cui  tamdiu assueverat, 
et , si  deponeret , in  potestate  futurus  inimicorum  , 
omnes  rationes  suas  ita  parabat , ut  si  volentibus  ob- 
tinere , quod  cupiebat,  nequiret,  vel  invitis  omnibus 
assequeretur. 

XVII.  Igitur  iam  a multo  tempore  nihil , quod  aut  ad 
gratiam  hominum  parandam , aut  ad  opes  suaS  stabi- 
liendas pertineret , praetermiserat.  Forum  inehoave- 
ratde  manubiis,  solo  tantum  sestertium  inillies  empto; 
munus  populo  epulumque  pronuntiarat  in  liliae  me- 
moriam, quum  in  mortibus  matronarum  id  adhuc 
nemo  fecisset;  legionibus  stipendium  in  perpetuum 
duplicaverat ; frumentum  saepe  sine  modo  ac  mensura 
praebuerat;  mancipia,  praedia  virilim  distribuerat; 
regibus  captivorum  millia  dono  dederat , et  citra  se- 
natus populive  iussum  auxilia , quoties  et  quo  petis- 

sent,  miserat;  Italiae,  Galliae,  Hispaniarum  , Asiae 
quoque  et  Graeciae  urbes  munitissimas  praecipuis  ' 
operibus  exornaret. 

XVffl.  Tum  vero  et  milites  conscripsit , et  pecuniis 
coacervandis  studuit , omnique  modo  exercitum  sibi 
quam  benevolentissimum  efficere.  Inter  haec  et  pro- 
vinciam ordinavit  summa  humanitate ; nisi  quod , im- 
posito tributo , victam  se  fateri  Galliam  coegit.  Id 
quoque , pro  magnitudine  et  opibus  provinciarum  , 
modicum  , quadringenties  in  singulos  annos  stipendii 
nomine  conferri  iussit.  Deinde  per  speciem  commen- 
dandi M.  Antonii , qui  auguratum  petebat , in  Galliam 
Togatam  transgressus  , municipia  et  colonias  appel- 
lavit; haud  minoribus  exceptus  honoribus,  quam 
antea  Pompeio  fuisse  exhibitos  scripsimus. 

XIX.  Haec  omnia  Caesar  eo  fecerat  studiosius , quod 
adversarii  eius  valde  exsultabant  consulibus  designat  is 
L.  Lentulo , C.  Marcello , et  Ser.  Galba  repulso , qui 
legatus  Caesaris  fuerat ; quamquam  is  gratia  suffragiis- 
que plus  valuisset.  Quippe  plurimum  in  Vrbe  Pom- 
peius poterat,  plerisque  suffragantibus,  et  inter  hos 
Ap.  Claudio  censore  : nam  et  postremam  liberae  rei- 
puhlicae  censuram  Appius  hic,  collega  L.  Pisone, 
exercuit.  Et  Piso  quidem  studebat  genero  Caesari : 
Appius  inimicus  dum  nocere  conatur,  plus  etiam  in- 
vitus insciusque  proderat.  Nam  Piso  ob  affinitatem 
Caesaris  , et  alioquin  negotiorum  minime  appclens 
(quippe  opinionibus  Epicureorum  deditus,  ne  cen- 
suram quidem  suscipere  voluerat)  notabat  neminem  : 
Appius  multos  equites  scnaloresque  notando , ut  post- 

modo  Caesaris  partibus  cupidius  se  applicarent , effi- 
ciebat. 

XX.  Iam  primum  libertini  generis  quotquot  erant, 
movebat  senatu;  deinde  mullis  etiam  nobilibus  ean- 
dem impingebat  ignominiam.  Hos  inter  et  Sallustius 
Crispus  curia  exactus  est;  quum  censoribus  in  senatu, 
se  non  matronarum  , sed  libertinarum , sectatorem  esse , 
respondisset.  Notavit  et  C.  Aleium , virum  bonum  et 
cirem  egregium  , qui  M.  Crasso  ad  bellum  parlhicum 
proficiscenti  tribunus  plebis  obnuntiaverat.  Ob  eam 
causam  , subscripsit  censor,  populum  romanum  cala- 
mitatem maximam  accepisse.  Similis  eiusdem , sed  iu- 
stior,  severitas  in  eos,  qui  signa  tabulasque  ad  orna- 
menta munerum  a sociis  mutuati,  postea  pro  suo  re- 
tinuerant. 

XXI.  Sed  maxima  cum  Curione  dimicatio  fuit.  No- 
taturus enim  et  hunc  Appius , quamquam  Pisone  col- 
lega et  cognato  Curionis  Paullo  deprecantibus , sen- 
tentiam suam  in  senatu  palam  ostenderat;  quae  res 
acerrimos  excitavit  motus : quippe  Paullus  prae  do- 
lore vestem  scidit.  At  consul  Marcellus , sperans , hac 
occasione  contra  Caesarem  aliquid  decretum  iri , ea 
de  re  statim  referre  coepit.  Curio  primum  repugnare, 
nec  iure  nec  more  facturum  dicere , si  de  se  sententias 
roget;  mox  animadverso,  magnam  praesentium  par- 
tem Caesaris  totam  esse , ceteros  plerosque , ne  quiil 
adversus  illum  audeant,  metu  prohiberi;  «Ego  vero, 
>3  inquit,  vitam  actionesque  meas  ita  institui , ut  illius 
>3  non  pudeat ; hae  ad  patriae  pertineant  utilitatem. 

XXII.  >J  Neque  recuso  vobis  rationem  omnium  red- 
33  dere,  Patres  conscripti.  Vos , uti  videbitur  e repu- 

» blica  et  fide  vestra , de  me  statueritis.  » Ibi  C.  Mar- 
cellus consul  ita  Curionem  accusavit , ut  damnatum 
iri  plane  confideret.  Sed  postquam  plurium  sententiis 
absolvi  reum,  atque  adeo  defendi  ornarique  vidit,  ira 
correptus,  senatu  se  proripuit.  Plane  is  erat  animo- 
rum habitus,  ut  proniores  in  Pompeii  causam  Patres 
essent ; sed  tamen  saepe  Caesariunorum  violentia  su- 
perati , his  utiliora  decernerent.  Et  consules  quidem 
designati  pompeipnarum  partium  erant  IgiturCaesar 
literas  ad  senatum  misit,  ne  sibi  beneficium  populi  adi- 
meretur ; aut  saltem  reliqui  etiam  imperatores  ab  exer- 
citibus discederent. 

XXIII.  Erant  haec  astutissime  excogitata  : quidquid 
enim  esset  factum , pro  Caesare  futurum  erat.  Nam  si 
tam  aequa  conditio  repudiaretur,  favorem  hominum 
' erat  habiturus  , tanquam  ab  inimicis  contra  fas  et  ae- 
quitatem premeretur:  relicta  potestate,  magis  confir- 
mabatur ; sin  et  Pompeius  dimitteret  exercitum , ce- 
lerius se  convocaturum  veteranos  suos,  quam  Pom- 
peium novos  milites,  sperabat.  Has  literas  quum  pro 
concione  recitasset  Curio,  seque  diceret  enise  labora- 
turum , ut  rempublicam  omni  metu  liberaret;  maximo 
favore  plausuque  populi  exceptus  est,  floresque  et 
serta  in  eum  iacta. 

XXIV.  At  ubi  est  his  de  rebus  in  senatu  relatum , 
Caecari  pleri  que  omnes  abrogarunt  imperium  ; relin- 
quebant Pompeio : nam  astutia  consulis  seorsim  de 
utroque  relatum  erat.  Igitur  Curio  denuo  coniunctim 
referre  coepit , placerelne  discedere  utrumque  ab  armis , 
exercitusque  dimittere?  Ibi  duobus  tantum  et  viginti 
renuentibus,  trecenti  septuaginta  in  sententiam  Cu- 

i ionis  discesserunt.  Hoc  ubi  factum  est , C.  Marcellus, 
senatum  dimittens,  «Vincite,  exclamat,  ut  dominum 
» habeatis  Caesarem  ».  Intercessione  tamen  amicorum 
Pompeii,  adiuvanle  consule,  res  effectu  caruit. 

XXV.  Sed  et  falso  rumore  venientis  cum  exercitu 
Caesaris Vrbs  exterrita  trepidabat:  quo  usus  C.  Mar- 
cellus, senatu  coacto,  retulit  de  legionibus,  quas 
retentas  fuisse  Capuae  diximus , uti  contra  Caesarem 
mitterentur.  $ed  obsistebat  C.  Curio  , frustraque  haec 
uici  credique  testabatur.  Ergo  consul , « Quandoqui- 
» dem , inquit,  de  communi  senatus  sententia  reipu- 
« blicae  consulere  prohibeor;  at  ego  saltem  pro  po- 
» testate  mea  consulam  ».  Simul  exsiliens  curia  , in 
suburbium,  ubi  Pompeius  agebat,. procurrit;  porre- 
ctoque ei  gladio,  «Iubemus  te,  inquit,  contra  Cae- 
» sarera  bellare  pro  patria , copiasque  tibi  tradimUs  , 
» et  quae  nunc  Capuae , aut  per  ceteram  Italiam  sunt, 
» et  quas  ex  novis  parare  delectibus  voles  » , 

XXVI.  Nam  una  secum  consules  designatos  addu-. 
xerat , ne  res , a se  solo  suscepta , parum  haberet  mo- 
menti. Iam  enim  in  exitu  consulatus  eius  erat;  sub 
quod  tempus  designatorum  iam  inultum  valebat  au- 
ctoritas, quibus  et  literae  tradebantur  ad  senatum 
scriptae , et  alia  quaedam  gerere  pro  consulibus  lice- 
bat. At  Pompeius  , quum  semper  fuisset  in  eiusmodi 
rebus  accuratus  et  diligens,  cupidius  quam  pruden- 
tius oblatum  accepit  imperium  , neque  a quibus  sibi, 
neque  quomodo  mandaretur,  considerans : in  speciem 
tamen  modestiae  , hic  qnoque  illud  suum , Nisi  quid 
melius , subiecit.  IIoc  pacto  palam  susceptis  cum  Cae-- 
sare  inimicitiis  , quum  segnius  cetera , quam  pro  ma- 

gnitudine  rei  , administraret , nihil  profecit  nitra , 
quam  ut  Caesari  retinendarum  legionum  honestiorem 
praetextum  conciliaret;  simulque  laxaret  vincula  spei 
et  pudoris,  quibus  hactenus  retenta  cupiditas  eius  , 
ambiguis  inter  pacem  et  arma  consiliis  fluctuaverat. 

XXVII.  Sed  Curio , cognitis,  quae  essent  acta,  quum 
.aliud  pro  Caesare  nihil  posset,  continuis  concionibus 
apud  populum  tempora  reipublicae  deflebat , Pompe- 
ium et  consules  accusans ; iubebatque  hos  edicere , ne 
quis  nomen  daret  conscribenti  milites  Pompeio.  Quod 
ubi  frustra  lentatum  est,  atque  interea  tribunatus 
tempus  exivit;  sibi  quoque  timens,  ad  Caesarem  ex- 
currit, qui  tum  recens  cum  peditum  millibus  quin- 
que et  equitibus  trecentis  ( tertia  decima  legio  erat) 
Ravennam  pervenerat;  quae  extrema  provinciae  eius 
urbs , eademque  Italiae  proxima  erat.  Ne  tamen  ini- 
micos Pompeius  in  Vrbe  desideraret , M.  Antonius , 
inito  tribunatu  plebis,  rogationem  promulgavit,  ut 
legiones  duae , parthici  belli  causa  in  Italiam  deductae, 
ad  M.  Bibulum  mitterentur ; Pompeio  scribendi  militis 
ius  ne  esset ; neve  quis  delectum  habenti  respondere  ad 
nomen  cogeretur. 

XXVIII.  Quin  et  in  concione  populi  a.  d.  X Lai. 
ian.  habita  in  Pompeium  invectus , omnia  eius  acta  iam 
usque  a toga  pura  petulantissime  traduxit.  Interea 
Caesar  comiter  exceptum  Curionem  in  consilium  ad- 
hibuit de  praesentibus.  Neque  dubitabat  ille , quin 
arcessendus  propere  exercitus , et  experiundum  armis 
esset.  At  Caesar,  speciem  praeferens  aequitatis  et  cle- 
mentiae , quum  interim  nihilo  segnius  pararetbellujn, 
ad  amicos  in  Vrbem  scribit,  uti  cum  adversariis  paci- 

jj.  27.  Appiao.  — Dio.  — Hirt.  — Plut.  io  Aulon. 

18.  Cic.  «d  Atiic-  VII,  8.  — Apjiiuii-  — Piat,  iit  Cnc». 


Digitized  by  Google 


38 


10.  FREINSHEMII  SVPPLEM. 


scantur  , quo , dimissis  octo  legionibus  , Transalpinaque 
Gallia , Cisalpinam  et  Illyricum  cum  duabus  legionibus 
retineret , doriec  consul  iterum  factus  esset. 

XXIX.  Simul  Curioni  dedit  ad  senatum  literas , qui- 
bus, post  commemorationem  eorum,  quae  per  tot 
annos  pro  republica  strenue  fortiterque  gessisset , 
purgabat  obiecta  sibi  crimina ; paratum  ostendens  ab 
exercitu  discedere,  si  Pompeius  idem  faciat:  sin  vero, 
neque  se  commissurum,  ut  inermis  obiiciatur  inimi- 
corum crudelitati,  sed  affuturum  impigre,  quoreipu- 
blicae  suamque  iniuriam  defendat.  Has  literas  a.  d. 
kal.  ian.  quo  die  C.  Claudius  M.  F.  M.  N.  Marcellus  , 

L.  Cornelius  P.  F.  Lentulus  inierunt , C.  Curio  con- 
sulibus tradidit,  triduano  cursu  ad  centum  sexnginla 
millia  passuum  emensus.  Sed  neque  pacta  cum  adver- 
sariis , neque  literae  quidquam  ad  concordiam  value- 
runt. 

XXX.  Sane  M.  Cicero , qui , recens  reversus  e pro- 
vincia triumphi  petendi  causa  ad  Vrbem  erat,  ma- 
gnopere conabatur  his  malis  mederi;  iamque  eo  pro- 
fecerat, ut  Pompeius  flecteretur , neque  Caesaris  ami- 
ci recusarent,  quominus  una  legione  cum  Illyrico  pro- 
vincia contentus  Caesar  esset.  Sed  mirus  invaserat  furor 
hominum  mentes  , ut  potius  civili  bello  collidi  cupe- 
rent:  Lentulo  praesertim  implacabili,  qui,  salva  re- 
publica , salvus  esse  non  poterat;  et  M.  Catone,  ne- 
gante , facturum  ullas  de  republica  pactiones.  Quin 
neque  literas  Caesaris  in  senatu  recitare  consules  vo- 
lebant ; quamquam  Curio , ne  supprimerentur , in 
ipsa  curia  exhibuerat;  donec  Q.  Cassius  Longinus  , 

M.  Antonius  tribuni  plebis , recitari  publice  iusserunt. 

XXXI.  Erant  illae  cetera  quidem  lenissime  scriptae  ; 
sed  postrema  verba  effecerant,  ut  minaces  et  acerbae 
viderentur.  Sane  quum  recitarentur,  bellum  haud 
obscure  denuntiari  conclamatum  est.  Secessionem  de- 
inde facere  consules  coeperunt,  veriti,  ne  forte,  si 
voce  sententiae  dicerentur  , multi  verecundia,  plures 
metu  Caesaris , mitius  censerent.  Ibi  quum  de  Caesare 
referretur,  ipsumne  ponere  imperium  vellent ? in  eam 
partem  omnes  discesserant : Pompeium  nemo  susti- 
nuit offendere ; armatus  enim  hic , et  ad  Vrbem  erat. 
Marcus  tamen  Marcellus  non  ante  referendum  de  re-< 
publica  censuit,  quam  praesidium  senatus  haberet , 
tuto  et  libere , quae  vellet , decernendi. 

XXXII.  M.  Calidius  Pompeium  iubebat  in  suas  pro- 
vincias proficisci , ne  qua  esset  armorum  causa ; ean- 
demque  sententiam  M.  Coelius  Rufus , modo  aedili- 
tate perfunctus,  sequebatur.  Praeterea  C.  Curio  haud 
dissimulanter  pro  Caesare  pugnabat.  Sed  horum  sine 
magistratu  studium  levioris  operae  fuit.  M.  Antonius, 
tribunilia  potestate  subnisus , quemadmodum  Curio 
nuper  , de  utroque  coniunctim  referendum  esse  cla- 
mitabat cum  assensu  Patrum  ; et  erant,  qui  discessio- 
nem flagitarent.  Sed  ea  quidem  res  a consulibus  im- 
pedita est : senatusconsulto,  quod  fiebat  in  sententiam 
Metelli  Scipionis , uti  ante  certam  diem  exercitum  di- 
mitteret Caesar , aut  pro  hoste  esset , tribuni  plebjs  _ 
intercesserunt.  • • • 

XXXIII. Postridie,  quum  iterum  senatus  haberetur, 

L.  Piso  censor,  ilemque  praetor  L.  Roscius , quorum 
alter  socer  erat  Caesaris  , alter  legatus  in  Gallia  fue- 
rat, ad  Caesarem  ituros  obtulerunt , ut  eum  docerent 

de  rebus  omnibus : fuerunt  et  ab  aliis  sententiae  «li- 
ctae, legatos  mitti  ad  Caesarem  oportere,  qui  ei  vo- 
luntatem exponant  senatus.  Sed  bis  omnibus  pompe- 
iana  factio , Caesarisque  inimici , consul  praecipue 
Lentulus,  Scipioque  et  Cato  restiterunt.  Quutn  iterum 
hic  dies  sic  abivisset,  ut  decerni  nihil  posset,  senatus 
vestem  mutandam  censuit : tribunis  tamen  interces- 
sionem non  remittentibus,  fieri  senatusconsultum  ne- 
quivit; auctoritas  perscripta  est. 

XXXIV.  At  pompeiani  Patres,  veste  lugubri  sumpta, 
redierant  in  curiam ; confestimque  referri  de  inter- 
cessione tribunorum  postularunt,  pompeianum  exer- 
citum praesidium  suum  , Caesarem  hostem  reipubli- 
cac,  appellantes.  Quum' acerbissimae  sententiae  dice- 
rentur, et  consul  Lentulus,  priusquam  perrogatum 
esset , exire  tribunos  , sibiqne  consulere  iuberet , ne 
longe  ab  his  sacrosancta  potestas  esset;  exsurgens 
Antonius , magno  clamore  vim  incusans ; ipsisque  et 
Caesari , et  iuri  tribunitio  illatam  , ad  postremum 
quasi  furibundus  imprecari  diras  , vaticinari  , bella , 
caedes , exsilia  , proscriptiones  denuntiare  ausus , ex 
curia  profugit. 

XXXV.  Exeuntem  collega  Cassius , Marcusque  Coe- 
lius , et  C.  Curio  sequuti , ultimum  discrimen  haud 
multo  anteverterunt.  Iam  enim  armati  e Pompeianis 
ventitabant,  cincturi  curiam.  At  illi  proxima  nocte, 
servili  hiibitu  sumpto  , meritoria  rheda  ad  Caesarem 
perfugerunt.  Exactis  ex  curia  tribunis,  sententiae  di- 
cuntur , ne  illi  a! que  eorum  satellites  pro  senatoribus 
habeantur : ad  illud  extremum  atque  ultimum  senatus- 

consultam , quo  nisi  in  summo  omnium  periculo  de- 
scensum non  fuerat , decurritur , dent  operam  consules, 
praetores , tribuni  plebis , qui  pro  consulibus  sint  ad 
Vrbern  , ne  quid  respublica  detrimenti  capiat. 

XXXVI.  Post  paucos  dies  senatu  extra  Vrbern  ha- 
bito, uti  Pompeius  interesset,  tumultum  esse  decre- 
verunt. Pompeium  delectus  habere  tota  Italia  iusse- 
runt,  veteranorum  praecipue,  donec  ex  eo  genere 
centum  triginta  militum  millia  conficerentur ; sed  et 
ex  vicinis  nationibus,  uti  quaeque  virtute  praestaret, 
mercede  conducere : in  eos  usus  pecunias  ex  aerario 
sumere.  Magnae  tamen  summae  a privatis  offerebantur; 
et  per  oppida  missi , qui  festinanter  et  acerbe  con- 
quirerent. Provinciae  quoque  privatis  datae ; duae 
consulares , reliquae'  praetoriae.  Scipioni  Syria  obve- 
nit, L.  Domitio  Gallia  ulterior;  nain  citerior  praetoria 
Considio  Noniano  obtigerat : in  reliquas  praetorii  mit- 
tuntur, quum  neque  ad  populum  ex  more  latum  de 
imperio  illorum  esset,  neque  paludati  votis  nuncu- 
patis exirent. 

XXXVII.  Sed  Pompeius  ad  omnia  satis  se  spatii  ha- 
biturum rebatur,  donec  exercitum  Caesar  e provinciis 
arcesseret.  Et  ille  quidem  miserat  adducturos;  sed 
interim  plus  in  celeritate,  quam  viribus,  esse  repu- 
tans ad  primos  belli  terrores,  apud  milites,  quos  ha- 
bebat Ravennae,  concionatitf : omniumque  temporum 
iniurias  inimicorum  in  se  commemorat  (placet  enim, 
quae  a se  tum  dicta  tradit,  ipsius  verbis  exponere  ), 
« a quibus  deductum  et  depravatum  Pompeium  que- 
» ritur  invidia  et  obtrectatione  laudis  suae,  cuius  ipse 
» honori  et  dignitati  seinper  faverit , adiutorque  fue- 

» rit:  novum  in  republica  introductum  exemplum  , 
» ut  tribunitia  intercessio  amis  notaretur,  atque 
» opprimeretur,  quae  superioribus  annis  esset  re- 
» stituta. 

XXXVffl.  «Sullam,  nudata  omnibus  rebus  tribu - 
» nitia  potestate,  tamen  intercessionem  liberam  reli- 
» quisse:  Pompeium,  qui  amissa  restituisse  videatur 
» bona , etiam  quae  ante  habuerit,  ademisse.  Quoties- 
» cumque  sit  decretum , darent  magistratus  operam , 
» ne  quid  respublica  detrimenti  caperet  ( qua  voce 
» et  quo  senatusconsulto  populas  romanus  ad  arma 
» sit  vocatus)  factum  in  perniciosis  legibus,  in  vi 
» tribunitia,  in  secessione  populi,  templis  locisque 
» editioribus  occupatis:  atque  haec  superioris  aetatis 
» exempla  expiata  Saturnini  atque  Gracchorum  casi- 
» bus  docet:  quarum  rerum  illo  tempore  nihil  factum, 
» ne  cogitatum  quidem , nulla  lex  promulgata , non 
» cum  populo  agi  coeptum , nulla  secessio  facta  : hor- 
» tatur,  cuius  imperatoris  ductu  novem  annis  rem- 
» publicam  felicissime  gesserint,  plurimaquc  proelia 
» secunda  fecerint , omnem  Galliam  Germaniamque 
» pacaverint,  ut  eius  existimationem  dignitatemque 
» ab  inimicis  defendant». 

XXXIX.  Auctore  Laelio  primipili  centurione , con- 
clamant milites  , sese  paratos  esse  imperatoris  sui  tri- 
bunorumque  plebis  iniurias^dejendere.  Igitur  Caesar  tri- 
bunis centurionibusque  imperat , uti , relictis  armis 
aliis , gladio  tantum  accincti  cum  delectis  pergant  Ari- 
minum , eamque  coloniam , quanto  possint  silentio , oc- 
cupent. Ita  clam  praemisso  Q.  Hortensio,  oratoris  filio, 
cum  cohortibus  decem , qua  tantula  manu  terrarum 

orbem  ( ut  ait  Livius  ) adortus  est ; ipse , ne  qua  suspi- 
cio oriretur,  gladiatores  perspectavit,  et  formam,  qua 
ludum  erat  aedificaturus , inspexit , et  ex  consuetudine 
convivium  frequens  ingressus  est;  sed  incipiente  no-» 
cte  discedens , tanquam  leviter  affecto'  corpore , et 
rediturus,  comiter  compellatis  convivis,  paucos  ami- 
corum secreto  monuit,  ut  cum  equitibus  alius  alia  via 
sequerentur  : mulisque  e proximo  pistrino  ad  meri- 
torium vehiculum  iunctis  , quum , aliud  iter  ingressus, 
paulo  post  ad  Ariminensem  viam  exstinctis  luminibus 
deflecteret,  perimpedita  loca  diu  oberravit. 

XL.  Sub  lucem  deinde  duce  reperto , per  angustis- 
simos tramites  pedes  evasit,  praeinissasquc  cohortes 
circa  Rubiconem  assequutus  est.  Fluviolus  is  modicus 
est  inter  Ravennam  et  Ariminum  , hodie  vocatur  Pi- 
sciatello.  Sed  maioribus  hoc  termino  Galliam  ab  Italia 
discriminare  placuerat.  Viso  Rubicone , primum  sub- 
stitit Caesar,  quantam  bellorum  molem  transitus  hic 
exciturus  esset,  reputans;  conversusque  ad  proximos, 
quos  inter  et  Asinius  Pollio  aderat,  «Etiam  nunc, 
» inquit,  regredi  possumus;  quod  si  ponticulum  trans- 
ii ierimus  , omnia  armis  agenda  erunt.  Sed  quid  agam, 
» si  transitus  meus  humano  generi  calamitosus  est 
» futurus , reditus  mihi  ? » 

XLI.  Dum  ita  cunctatur  Caesar , repente  quidam, 
apparuit  in  proximo  canens  arundine  : quem  ad  au- 
diendum videndumque  ( nam  erat  magnitudine  et 
forma  non  vulgari)  quum  mulli  ex  stationibus  milites 
accurrissent , interque  eos  et  aeneatores  ; rapta  ille 
tuba  procurrit  in  flumen,  et  ingenti  spiritu  classicum 
exorsus,  in  alteram  ripam  evasit.  Tum  Caesar , « Eatur, 

« inquit,  quo  deorum  ostenta,  et  inimicorum  iniquitas 
» vocat.  lacta  alea  est  u.  Statimque  traiectis  militibus, 
nihil  moratus  tenebras,  Ariminum  pergit;  idque  op- 
• pidum  sub  lucem  ingressus  occupat. 

XL1I.  Ibi  concione  militum  advocata,  tribunos  ple- 
bis, qui  Vrbe  pulsi  supervenerant,  adhibuit,  ut  erant 
servili  habitu  tecti.  Haec  tam  foeda  species  mirifice 
inflammavit  militum  animos,  quum  praesertim  neque 
Caesar  ipse , neque  tribuni  deessent , rem  per  se  satis 
tristem  exaggerare  verbis.  Curio  etiam  , ut  erat  prom- 
ptae eloquentiae,  iussu  Caesaris  acta  docuit  milites, 
vehementer  accendens  ad  vindictam  animos:  nihil  enim 
ultra  rite  ac  ordine  Romae  geri  ; non  fas  respici , non 
ius  ; sacrosanctam  potestatem  conculcari;  penes  malos 
omnem  potentiam  , melioribus  aut  tacitam  servitutem  , 
aut , si  loqui  ausint , fugam  , caedem  , pericula  , esse 
proposita.  Et  quo  vehementiores  adhiberet  mentibus 
faces,  flens  Caesar,  et  a pectore  discissa  veste , fidem 
militum  invocabat.  Assensere  milites  ingenti  fremitu, 
quum  ad  omnia  promptos  imperatori  liberalitas  eius 
et  fortuna  faceret;  errore  quoque  concionis  extremae 
adiuvante,  quae  promissum  omnibus  ius  aureorum 
annulorum  cum  equestri  censu  inde  credidit , quia 
Caesar  , ad  satisfaciendum  militibus  annulum  quoque 
aequo  animo  sibi  detracturum  dicens,  saepitis  digitum 
laevae  manus  ostenderat.  Sic  incitatis  cohortibus,  ad 
vicina  quaeque  porrigens  manus,  quantum  pro  copia 
praesente  poterat,  opportuna  loca  recipere  instituit. 

XLIII.  Sed  haec  non  qualia  erant,  sed  multis  modis 
maiora , terror  subitus  , et  agrestium  fuga  per  Italiam, 
ac  in  Vrbe  vulgaverat,  venire  Caesarem  cum  omni 

exercitu , Gallorumque  et  Germanorum  ingentibus 
auxiliis.  Ergo  saevius , quam  ullo  gallico  cirabricove 
tumultu  , perculsi  omnium  animi,  sine  consilio,  sine 
spe,  trepidabant.. Neque  vulgi  tantum  haec  vecordia, 
sed  magis.etiam  Patrum  erat;  quorum  pavore  et  que- 
relis Pompeius  quoque , ne  pro  sua  virtute  ct  peritia 
rebus  praesentibus  consulere  posset,  turbabatur. 

XLTV.  Alii  praeterita  obiiciebant,  quae  iam  emen- , 
dari  non  poterant:  nunc  dare  ipsum  poenas  spreti 
optimorum  virorum  consilii,  qui  Caesaris  amicitiam 
ipsi  patriaeque  funestam  fore  praedixissent.  Haec  ex- 
probranti Catoni  Pompeius  respondit , illum  melius 
divinasse , se  egisse  simplicius  et  amicius.  Plures  erant, 
qiios  conditiones  Caesaris  non  admisisse  poeniteret : 
plerique  cum  Pompeio  expostulabant , quid  ita,  quum 
esset  tam  flagitiose  imparatus , acerrimum  ducem  exer- 
citumque provocasset  ? Nam  quaerenti  L. Volcatio  Tullo 
viro  consulari , ecquid  paratas  haberet  copias  ? haesi- 
tanter responderat,  duas  legiones,  quae  essent  missae 
a Caesare  , paratas  esse ; arbitrari  et  de  novis  delectibus 
legiones  quinque  cogi  posse . 

XLV.  Ibi  exclamavit  Tullus,  «Decepisti  nos,  Pom- 
» pei  1 u nuper  enim  in  senatu  legiones  habere  sese 
paratas  decem  confirmaverat.  M.  Favonius  adiecit , 
nunc  esse  tempus  pede  percutiendi  terram  ; quod  ali- 
quando iactabundus  dixerat , ubi  pede  terram  pul- 
sasset , affatim  exsilituras  equitum  peditumque  copias. 
Et  vincebat  ille  quidem  adhuc  Caesarem  militum  nu- 
mero, adiunctis  Hispaniensibus;  sed  a suis  consiliis, 
trepidatione  Patrum,  velut  fluctu  auferebatur.  Tullus, 
mittendos  de  pace  legatos , censere  : abnuere  Cato , et 

Pompeio  summam  imperii  decernere , eorumdem  esse, 
magna  mala  et  facere , el  comprimere , dictitans. 

XLVI.  In  hanc  sententiam  ilum  ; et  Pompeius , non 
esse  in  parietibus  rempublicam  ferens , sequi  iussis  ma- 
gistratibus omnique  senatu  , et , si  quis  remansisset  , 
pro  hoste  habiturum  denuntians,  Vrbem  reliquit.  Con- 
sules statim  , ne  sacris  quidem  solemnibus  lactis  (quod 
ante  id  tempus  acciderat  nunquam),  sequuti  sunt. 
Reliqui  Patrum  inopes  consiliistupentesque  in  curia 
pernoctarunt : diluculo  demum , paucis , qui  Caesaris 
aut  neutrarum  partium  erant , manentibus  ( quam- 
quam et  ex  illo  numero  quidam  dicuntur  profecti ) , 
excesserunt. 

XLVH.  Ergo  tanquam  ex  hostili  terra  fit  fugae  si- 
milis profectio;  complentur  agminibus  exeuntium  viae, 
completur  clamoribus  tumultuque  caelum;  fit  dese- 
rentium emittenliumque  suos  comploratio;  moram 
caritas*  festinationem  metus  imperat;  nemini  non  res 
misera , acerba , atrox  videtur.  Nam  et  qui  cum  tota 
familia  egrediebantur,  desperato  reditu  , vix  poterant 
ab  extremo  patriae  conspectu  avelli ; et  qui  suos  re- 
linquebant, plus  angebantur,  carissima  pignora  mox 
in  potestate  eius  futura  reputantes , contra  quem  ipsi 
ferrum  stringerent.  Plebs  autem  romana  consiliis  ar- 
misque orbam  , et  expositam  lubidini  victoris  Vrbem 
reputans , superiorum  civilium  bellorum  mala , dire- 
ptiones, caedes,  incendia  loquebatur;  maiori  timore, 
quod  a Caesare  magna  Barbarorum  adduci  multitudo 
diceretur. 

XLVIII.  Aggravabant  augebantque  horrorem  nun- 
tiata nuper  prodigia  , numero  et  foeditate  terribilia. 

Nam  in  ipsa  Yrbe  lupi  noctuaeque  frequentes  appa- 
ruerant : sanguineae  pluviae,  terrae  motus  crebri  cum 
mugitibus,  etiam  Romae , simulacrorum  sudores , mul- 
tis exlocis  nuntiabantur : sed  et  fax  ab  Occidente  in 
Orientem  ferri  conspecta  erat:  multa  fana  fulmine 
tacta;  ipsum  Capitolium  ,ubi  et  sceptrum  Iovis  et  galea 
Martis  percussa  sunt , itemque  aera  legum  : aedificia 
multa,  quae  inter  et  Quirini  fanum,  incendio  hausta  : 
sol  totus  obscuratus  est : monstrosi  animalium  partus 
editi : minacia  carmina  pro  Sibyllinis  vulgata  ; passim- 
que  furore  correpti  dira  inulta  cecinerunt : in  Cumano 
arbor  subsedit,  paucis  ramis  eminentibus. 

XLIX.  Ob  earti  rem  aditi libri,  repertumque,  inter- 
necionem hominnm  fore,  taptoqne  maiorem,  quanto 
propius  ab  Vrbe  ostentum  factum  esset.  Sed  et  omini- 
bus accensa  est  moris  antiqui  praetermissio , quod 
nullus  feriarum  latinaram  causa  praefectus  Vrbi  crea- 
tus fuit;  idque  anno  sequente  pariter  omissum  , vices 
praefacti  praetoribus  inierim  obeuntibus.  Eodem  an- 
no M.  Perperna  mortuus  est,  novissimus  omnium, 
quos  consul  in  senatu  sententiam  rogaverat:  neque, 
plus  septem  in  vita  reliquit  ex  iis,  quos  ante  septi- 
mum et  tricesimum  annum  cum  L.  Philippo  censor 
in  senatum  legerat. 

L.  Ea  quoque  res,  quemadmodum  et  cetera  , quae 
acciderant,  finem  senatus  mutationemque  reipublicae 
visa  portendere.  In  hoc  metu  quum  plerique  mitten- 
dos ad  Caesarem  legatos  dicerent , non  abnuente  Pom- 
peio , quin  et  mandata  privati  officii  addente,  L. Cae: 
sar,  cuius  pater  legatus  erat  Caesaris  , et  L.  Roscius 
praetor,  Ariminum  profecti,  Caesarem  orare  institue- 

runt , discederet  ab  armis , suasque  iniurias  reipubli- 
cae  donaret.  Caesar  paulo.diversa  ab  his  , quae  per 
epistolam  postulaverat,  respondit.  Pompeius  eat  in 
Hispaniam  ; delectus  et  praesidia  contra  se  comparata 
dimittantur : se  ulteriorem  Galliam  Domitio , citeriorem 
M.  Considio  Noni  ano  traditurum:  ad  consulatus  peti- 
tionem venturum  ; neque  iam  velle  rationem  haberi  ab- 
sentis ; trinundinum  petiturum .-  et  quo  facilius  conve- 
niret , petiit , ut  colloquendi  causa  propius  accedat 
Pompeius  , aut  se  accedere  patiatur. 

Ll.Cum  his  mandatis  reversi,  Pompeium  et  consules 
Theani  repererunt , ante  diem  VIII  Lai.  febr.  quo  die 
ad  eos  T.  Labienus,  damnata  Caesaris  causa  venerat. 
Is  diu  ab  inimicis  Caesaris  sollicitatus,  a quo  maxi- 
mis auctus  honoribus , omnibusque  nuper  trans  Alpes 
copiis  praefeclu3'  fuerat,  fortunam  imbecillo  animo 
ferens,  Caesarem,  iam  et  ipsum  propter  insolentiam 
hominis  in  amore  frigidiorem , reliquerat , speciem 
magis,  quam  vires,  ut  exitus  docuit,  praelatis  partibus 
afferens. 

LII.  Ililic  tamen  Caesar,  pro  solita  animi  magnitu- 
dine, pecuniam,  cuius  ille  praedives  erat,  et  sarcinas 
omnes  remisit.  Conditiones  Caesaris  nec  reiectaeomnes, 
nec  probatae  sunt : de  colloquio  dissimulatum  : scripta 
mandata  per  eosdem  remissa  ad  Caesarem  , ut  ille  de 
his  oppidis  , quae  extra  suam  provinciam  occupavisset , 
praesidia  deduceret.  Id  si  fecisset , ad  V rbern  redituros 
Patres , ut  de  iis  ipsis  conditionibus , quas  obtulerat , se- 
natus haberi  Romae  posset.  In  Hispanias  iturum  Pom- 
peium esse.  Neutri  ducum  satis  pax  placebat.  Pompe- 
ius , si  populo  romano  potestas  omnis  restitueretur  , 

haud  dubie  inferiorem  se  gratia  Caesaris  rebatur ; 
Caesar,  ab  ineunte  aetate  cupidissimus  imperandi  , 
praetermittere  occasionem  nqlebat,  gnarus,  non  aliud 
sibi  ad  principatum  iter,  quam  per  eonculcatum  Pom- 
peium , esse. 

LI1I.  Itaque  mala  fide  secum  agi  cavillatus , quod  , 
ante  quam  diem  iturus  in  Hispaniam  Pompeius  esset, 
expressum  non  fuerat,  toto  animo  in  bellum  versus , 
per  omnem  Italiam  literas  mittebat,  sive  iure  secum, 
sive  armis  ageretur,  paratum  ad  disceptationem  osten- 
dens ; simul  hortatus  omnes , bono  essent  animo , ne- 
que se  coniungerent  res  turbare  cupientibus : non 
minus  se  his  consulturum  pro.  suis  , qui  in  neutra , 
quam  qui  in  sua  castra  venissent ; quamquam  Pom- 
peius , auctore  solo  principum  Domitio  , pro  hostibus 
se  habiturum,  qui  reipublicae  defuissent,  edixerat. 

LIV.  Inierim  non  exspectato  legatorum  reditu  , 
acerrime  delectum  habere  Arimini , opportuna  loca 
occupare,  praesidia  imponere.  M.  Antonius  cum  quin- 
que cohortibus  Aretium  mittitur , ibique  praesidium 
imponit : fugit  in  Campaniam  Scribonius  Libo,  qui 
tutari  debuerat  Etruriam:  Pisaurum,  Fanum,  Anco- 
nam  , ab  Arimino  Caesar  singulis  cohortibus  occupat. 
Curionem  cum  tribus  cohortibus  ad  Iguvium  reci- 
piendum ire  iubet,  validum  Vmbriae  oppidum  , quod 
a Quinto  Minucio  Thermo  quinque  cohortibus  tene- 
batur : spd  ille , voluntati  diffisus  Iguvinorum , quos 
addictiores  Caesari  esse  sciebat,  profugit:  milites  cius 
in  itinere  discedunt , domumque  se  conferunt. 

LV.  His  rebus  et  municipiorum  voluntate  cognita  , 
Caesar  aucta  fiducia  cum  legione  tertia  decima  Auxi- 
mum proficiscitur,  Picent  urbem,  quam  P.  Accius 
Varus  praesidio  tenebat,  agendis  in  Piceno  delectibus 
intentus.  Auximates  Varum  terrent,  et  decedere  op- 
pido cogunt.  Fugientem  per  impedita  loca,  quidam 
Caesaris  milites  assequuti  consistere  cogunt : post 
brevem  pugnam  deseritur  a suis  Varus;  alii  domum  , 
plerique  ad  Caesarem  pergunt,  llaec  Romam  perlata, 
quum  iamiam  adesse  Caesar  , conspicique  equites  eius 
falso  dicerentur , sic  exterruerunt  Lentulum  consu- 
lem , qui  ex  mandato  Pompeii , quod  a.  d.VU  id.  febr. 
per  C.  Cassium  tribunum  plebis  Capuam  erat  allatum, 
ad  pecuniam  promendam  Pompeio  venerat , ut , aperto 
sanctiore  aerario,  protinus  ex  Vrbe  profugeret. 

LVI.  Delectus  intra  urbem  omittitur;  neque  ullo 
inter  Romam  ac  Capuam  fiditur  loco  : Capuae  demum 
se  confirmant,  ibique  delectum  instituunt  agere,  pa- 
rum prolixe  respondentibus  Campanis,  quod  beneficio 
et  lege  Caesaris  deducti  eam  in  coloniam  fuerant.  Gla- 
diatores, quos  ibi  Caesar  alebat  (ad  duo  nfillia  fuisse 
putantur) , Lentulus  attributis  equis  sequi  se  iusserat: 
sed  posleaquam  id  reprehendebatur  sermonibus,  sin- 
gulis patribusfamiliarum  binos  Pompeius  distribuit 
custodiae  causa. 

LV1I.  Sed  Caesar,  Auximo  progressus,  totum  Pi- 
cenum , volentibus  praefecturis  ompibus , recepit. 
Etiam  Cingulo  , quamquam  id  oppidum  Labienus  sua 
pecunia  exaedificaverat,  legati  ad  Caesarem  venerunt. 
Quum  interim  legio  duodecima  accessisset,  Caesar 
cum  duabus  legionibus  Asculum  Picenum  contendit, 

ubi  Lentulus  Spinther  curabat,  vir  consularis,  cum 
cohortibus  decem.  Sed  neque  hic  ceteris  constanlior, 
profugit  ex  oppido  ; deseriusque  a maiore  parte  mi- 
litum , reliquos  L.  Vibullio  Rufo  tradit,  a Pompeio 
forte  venienti , ad  Picentes  retinendos  in  partibus. 
Vibullius , acceptis  militibus , ex  his  et  delectibus 
Pompeianis  aliquot  cohortes  conficit ; mox  venit  ad 
eum  C.  Lucceius  Hirruscum  quinque  cohortibus,  Ca- 
merino fugiens,  ubi  in  praesidio  fuerat. 

LVm.  Hi  magnis  itineribus  Corfinium  proficiscun- 
tur, quo  loco  L.  Domitius  Ahenobarbus  consederat. 
Kam  ille , successor  Caesari  missus  , cum  quatuor  mil- 
libus ex  novo  delectu  Galliam  versus  iter  instituerat; 
deinde , occursu  Caesaris  cognito , deflexerat  in  Peli- 
gnos  Marsosque.  Harum  ex  nationum  delectibus  quum 
copias  suas  ad  numerum  cohortium  duodecim  adau- 
xisset, iamque  ad  eum  Vibullius  et  Hirrus  cum  unde- 
viginti cohortibus  accessissent,  observare  Caesarem 
instituit , repugnaturus , si  propius  ad  se  accessisset ; 
sin  vero  secundum  mdre  ad  Pompeium  ire  coepisset , 
confestim  ducturus  in  Samnium , ut  cum  Pompeio  se 
coniungeret. 

LIX.  Sed  Caesar,  Asculo  recepto , conquiri  milites, 
qui  a Lentulo  discesserant,  instituique  delectum  iu- 
bet : nec  amplius  uno  die  moratus  , Corfinium  pergit. 
Occurrunt  praemissae  a Domitio  quinque  cohortes, 
pontemque  fluminis  ad  tertium  ab  urbe  milliare  co- 
nantur interrumpere ; sed  levi  proalio  reiectae  ab  an- 
tecursoribus Caesaris,  in  oppidum  se  recipiunt.  Caesar, 
flumine  superato , castra  iuxta  murutn  Corfinii  ponit. 
Domitius  , magno  proposito  praemio  , regionum  peri- 

tos  ad  Pompeium  cum  literis  mittit , rogans  et  obte- 
stans,  ne  se  cum  tot  cohortibus , magnoque  senatorum 
et  equitum  romanorum  numero , recidere  in  potesta- 
tem Casaris  sinat. 

LX.  Ea  res  summa  sollicitudine  Pompeium  affecit : 
nihil  enim  tam  contrarium  consiliis  eius  fieri  potuis- 
set. Tironi  non  audebat  confidere:  dnas  legiones, 
quae  nuper  praetextu  parthici  belli  abductae  a Cae- 
sare fuerant , proniores  illis  partibus  rebatur.-  Igitur 
omnes  undique  copias  ad  se  convenire  maluisset : at 
quoniam  id  propter  vigilantiam  atque  celeritatem  ad- 
versarii nequibat , quatuordecim  cohortes  ex  duabus 
illis  legionibus  coutraxerat  Luceriam , eo  consilio , ut, 
si  propius  accederet  Caesar , Italiam  relinqueret , ut 
paulo  post  factum  est.  Sed  accepto  , Domitium  obsi- 
deri , sive  dissimulans  mentem  suam,  sive  putans  tot 
ct  tales  viros  deseri  non  oportere , scribit  ad  Lentu- 
lum consulem , magni  interesse  reipublicae  , omnes 
copias  primo  quoque  tempore  in  unum  locum  conve- 
nire : quod  ab  omnibus  ita  est  acceptum , cum  uni- 
versis viribus  Pompeium  ad  Corfinium  venire  consti- 
tuisse. 

. LXI.  Ilac  opinione  paulisper  recreati  sunt  hominum 
animi,  nuntiataque  Domitii  constantia,  qui  sane  suos 
cohortatus , tormenta  disposuerat  in  muris , et  cetera 
tanquam  ad  tolerandam  obsidionem  administrabat. 
Eliam,  ut  promptiore  exercitu  uteretur,  militibus 
quaterna  iugera  agri , centurionibusque  et  evocatis 
pro  rata  parte  promiserat  ex  suis  possessionibus:  nam 
occasione  Sullanorum  temporum  ad  maximas  opes 
pervenerat.  Sed  accidit  ei , quod  futurum  Pompeius 

ei  scripserat,  ut  nec  expedire  posset  copias , tribus  in 
oppidis  distributas  (partem  enim  Albae,  partem  Sul- 
mone collocaverat),  nec  cum  iis , quas  habebat  secum, 
satis  firmus  ad  resistendum  esset. 

LXLL  Namque  Sulmonenses,  missu  Caesaris  venienti 
Antonio  aperuerunt  portas , universique  et  oppidani 
et  milites  ( septem  ibi  cohortes  Domitius  collocaverat, 
quum  Antonius  quinque  tantum  adduceret)  obviam 
gratulantes  exierunt.  Q.  Lucretius  senator  etC.  Attius 
Pelignus,  qui  oppidum  praesidio  tenuerant , de  muro 
se  deiecerunt:  Lucretius  effugit;  Attius  ab  Antonio 
deductus  ad  Caesarem , et  ab  eo  incolumis  dimissus 
est.  Pompeiani  proditum  ab  eo  fuisse  Sulmonem  cre- 
diderunt. Caesar , quum  et  illis  cohortibus  auctior 
esset,  et  ad  eum  legio  octava,  cohortesque  ex  novis 
Galliae  delectibus  duae  et  viginti  venissent , cum  tre- 
centis circiter  equitibus , quos  ei  rex  Noricus  miserat, 
altera  castra  ad  alteram  oppidi  partem  ponit , Curione 
praefecto,  qui  cum  praesidiis,  quae  in  Vmbria  et  Tuscis 
fuerant,  ad  eum  accesserat. 

LXIH.  Inde  circumdare  obsessos  operibus  instituit: 
quorum  parte  maxima  perfecta , literae  Domitio  red- 
duntur, quibus  negabat  Pompeius  ire  se  subsidio 
posse  ; iubebatque  , si  ulla  ratione  etiam  tunc  efficere 
posset,  explicaret  sese , et  Brundisium  veniret.  Sed 
hoc  iam  serum  erat,  obsesso  atque  circummunito  op- 
pido. Igitur  Domitius  clam  cum  paucis  familiaribus 
de  fuga  colloqui  coeperat:  sed  quamquam  voce  con- 
silium non  prodebatur  , ex  trepidatione  vultuque  , et 
hoc  genus  indiciis  patuit.  Idcirco  milites  inter  se  coi- 

loquuti , Domitium  publice  custodiunt ; legatosque 
mittunt  ad  Caesarem  , paratos  esse  portas  aperire , et 
L.  Domitium  vivum  tradere. 

LXIV.  Sed  quia  senlm  diei  erat,  veritus  Caesar,  ne 
per  nocturnam  licentiam  oppidum  diriperetur,  id 
quod  suis  rebus  erat  futurum  alienissimum  , quas 
opinione  clementiae  confirmare  cupiebat , asservari 
interea  oppidum  a domitianis  militibus  iubet:  ipse 
suorum  vigilias  stationesque  densas  circumponit.,  non 
adversus  eruptionem  modo , sed  etiam  adversus  fur- 
tivos egressus  singulorum.  Circa  quartam  vigiliam 
Lentulus  Spinther  de  muro  Caesarianos  inclamat, 
deducique  ad  Caesarem  petit : deductus  orat , ut  se 
pro  pristinis  suis  beneficiis  incolumem  velit,  omnia 
enumerans,  quod  per  Caesarem  in  collegium  ponti- 
ficum venisset , quod  ex  praetura  Hispaniam  habuisset 
provinciam  , quod  in  petitione  consulatus  fuisset  ab 
eo  adiutus. 

LXV.  Caesar , plura  commemorari  non  passus , ne- 
minis odio  , sed  ut  tribunos  plebis  in  suam  dignitatem,  ' 
et  populum  romanum  , paucorum  factione  oppressum, 
in  libertatem  restitueret , arma  cepisse  interfatur.  Ergo 
Lentulus,  iam  securus  de  salute  sua,  petit,  ut  in 
oppidtim  reverti  liceat,  quo  ex  sua  incolumitate  ce- 
teri ad  spem  revocentur  : esse  enim  nonnullos , qui  de 
morte  consciscenda  deliberent.  Sane  Domitius,  Caesaris 
iram  metuens,  cui  semper  fuerat  adversatus,  a medico 
eodemque  servo  suo  venenum  poposcerat.  Sed  idem, 
lenitate  cognita  victoris  . deplorare  conditionem  suam 
coepit,  quod  quam  relicturus  fuisset  inimicus,  sibi 
ipsi  vitam  homo  temerarius  stultusque  praecidisset. 

LXVI.  Ibi  medicus,  qui  adolescenti  Domitio  rem 
aperuerat , seque  iusserat  asservari , donec  eventus 
docuisset,  utrumne  venenum  datum  patri  foret,  tan-  ' 
tummodo  soporiferam  potionem  se  dedisse  indicavit. 
Hac  re  exhilaratus  (neque  enim  Lucano  credendum 
est , in  gratiam  Neronis  , cuius  hic  Domitius  abavus 
fuit , omnia  alia  fingenti ) manumisit  medicum  ; atquo 
ita,  postquam  illuxit,  cum  celeris  ad  Caesarem  dedu- 
ctus est:  erant  senatorii ordinisDomitius etLentnlus, 
consulatu  functi ; praeterea  L.  Vibullius  Rufus , Sex, 
Quintilius  Varus  quaestor,  L.  Rubrius;  praeterea 
inniti  adolescentes  T\obiles  , equitumque  roinanorum, 
et  decurionum,  quos  Domitius  ex  municipiis  evoca- 
verat . magnum  agmen. 

LXVn.  Hi  a Caesare  increpiti,  quod  neutiquam 
convepientera  meritis  suis  gratiam  retulissent,  inco- 
lumes omnes  dimittuntur,  seque  ad  Pompeium  reci- 
piunt. Aurum  etiam,  quod  secum  Corfinium  deporta- 
verat Domitius , sestertium  sexagies  , quamquam  pe- 
cunia publica  esse  diceretur,  Domitio  redditum  ; quia 
Caesar  non  minus«fugiendam  sibi  inopiae,  quam  cru- 
delitatis famam  iudicabat.  Ita  Caesar,  septem  omnino 
dies  ad  Corfinium  commoratus  , domitianas  cohortes 
protinus  in  Siciliam  mittit.  Ipse  in  Apuliam  ducere 
instituit.  Ilis  rebus  auditis,  Scipio  Luceriam  omisit, 
militibus  Brundisium  transductis  , quo  Pompeius  ex- 
peditus legiones  antecesserat. 

LXVIII.  Eo  conduci  iusserat,  quidquid  habebat 
copiarum,  nullum  auxilii  genus  aspernatus;  nam  et 
ex  pastoribus  servisque  equites  circiter  quadringentos 
effecerat.  Sed  Caesaris  per  Apuliam  cursus  maiorem 

'ei  delectuum  partem , passim  relictis  praesidiis  fugien- 
tium, abscidit.  Alba  L.  Manlius  Torquatus  praetor 
cum  sex  cohortibus  discesserat;  Tarracina,  cum  tri- 
bus , praetor  Rutilius  Lupus.  Sed  rutilianae  cohortes, 
quum  equitatum  Caesuris  conspexissent,  cui  Vibius 
Curius  praeerat , ad  eum  signa  transtulerunt : idem 
reliquis  itineribus,  a nonnullis  cohortibus,  quae  in 
Caesarem  aut  equites  eius  inciderant , factnm. 

LXIX.  Venit  et  in  potestatem  Cn.  Magius , praefe- 
ctus fabrum  Pompeii;  quetnr  Caesar  cum  mandatis  ad 
Pompeium  remisit , interesse  reipublicae , ut , quoniam 
iturus  Brundisium  esset,  una  colloquerentur.  Neque 
diu  cunctatus , cum  legionibus  sex  a.  d.VIII  id.  mart. 
Brundisium  venit;  cuius  exercitus  magna  pars  ex  re- 
centibus delectibus,  et  iis,  quos  in  itinere  exceperat, 
confecta  erat.  Sed  Pompeius  iam  Cn.  lilium,  maiorem 
ex  duobus,  cum  socero  Scipione  in  Syriam,  auxilia 
gentium  ac  regum  concituros , consules  autem  Dyrrha- 
chium praemiserat , cum  triginta  cohortibus.  Ea  res 
abrupit  negotium  pacis : nam  et  Lentulus  consul  a 
Cornelio  Balbo,  cuius  pater  Lentuli  erat  familiarissi- 
mus , mandata  Caesaris  habente  , conveniri  non  potuit; 
et  quum  Scribonius  Libo,  qui  erat  Sex.  Pompeii  socer, 
a Caninio  Rebilo  inductus  , cum  Pompeio  de  conditio- 
nibus egisset,  responsum  est,  quod  consules  absint, 
sine  illis  de  compositione  agi  non  posse. 

LXX.  Nec  deerant , qui  existimarent,  dimissos  a 
Pompeio  consules  fuisse,  ne  quid  novi  consilii  contra 
suas  rationes  caperent;  suspecta  praesertim  levitate 
Lentuli.  Sed  neque  Magius  remissus  ad  Caesarem  est, 
si  Caesari  credimus.  Ceterum  ille  multa , suae  causae 

serviens , de  industria  perperam  edidit ; quod  et  Pollio 
Asinius  affirmare  est  solitus,  qui  cum  eo  transiit  Ru- 
biconem , rebusque  his  interfuit.  Ex  iis  hancdeMagio 
querelam  esse  puto , quum  ipse  Caesar  iisdem  diebus 
ad  Oppium  et  Cornelium  Brundisio  scripserit,  a Cn. 
Pompeio  missum  esse  Cn.  Magiutn  de  pace;  se,  quae 
visa  fuissent , respondisse. 

LXXI.  Sic  pacis  cogitatione  quibuscumque  de  cau- 
sis penitus  abiecta,  hoc  agere  coepit,  ut  aut  Pompe- 
ium quamprimum  traiicere  cogeret,  aut  exitu  prohi- 
beret. Igitur  castris  ad  portas  oppidi  positis  , opus 
magnum  et  multorum  dierum,  propter  altitudinem 
maris,  instituit,  ab  utroque  portus  cornu  moles  ia- 
ciens.  Eius  operis  ratio  non  melius  exponi , quam  ab 
eo  ingenio  potest,  a quo  excogitatum  iussumque  fuit. 
Qua  fauces  erant  angustissimae  portus , molem  atque 
aggerem  ab  utraque  parte  litoris  iaciebat,  quod  his 
locis  erat  mare  vadosum  : longius  progressus , quum 
agger  altiori  aqua  contineri  nOn  posset , rates  dupli- 
ces, quoquoversus  pedum  XXX,  e regione  collocabat ; 
has  quaternis  ancoris  ex  qualuor  angulis  destinabat, 
ne  fluctibus  moverentur : his  perfectis , collocatisque, 
alias  deinceps  pari  magnitudine  rates  iungebat:  has 
terra  atque  aggere  contegebat ; ne  aditus  atque  in- 
cursus ad  defendendum  impediretur,  a fronte  atque 
ab  utroque  latere  cratibus  ac  pluteis  protegebat : in 
quarta  quaque  earum  turres  binorum  tabulatorum 
excitabat , quo  commodius  ab  impetu  navium  incen- 
diisque defenderet. 

LXXII.  Contra  haec  Pompeius  naves  magnas  one- 

rarias,  quas  in  portu  Brundisino  deprehenderat, 
adornabat : ibi  turres  cum  ternis  tabulatis  erigebat , 
easque  multis  tormentis , et  onmi  genere  telorum  com- 
pletas , ad  opera  Caesaris  appellebat,  ut  rates  perrum- 
peret, atque  opera  disturbaret:  sic  quotidie  eminus 
utrinque  fundis,  sagittis,  reliquisque  telis  pugnaba- 
tur. Quum  ad  hunc  modum  dies  exacti  novem  essent, 
naves,  quae  consules  trasportaverant , Brundisium 
redierunt.  Harum  adventu  Pompeius , sive  Caesaris 
operibus  permotus , quorum  ferme  dimidia  pars  effe- 
cta erat,  sive  quia  iam  ab  initio  consilium  Italiae  re- 
linquendae ceperat;  una  de  re  sollicitus  , quemadmo- 
dum tuto  discederet,  portas  obstruit,  partemque  via- 
rum parietibus  inaedificat  , aliis  fossas  transversas 
praeducit,  easque  stipitibus  praeacutis  replet,  crati- 
bus humoque  aggesta  insidias  tegens. 

LXXIII.  Aditus  autem  duos , qui  extra  muros  ad 
portam  ducebant,  maximis  aculissimisque  trabibus, 
in  densum  ordinem  structis , obsepit.  Brundisinos, 
quibus  parum  confidebat,  domi  se  continere  iubet. 
His  paratis , milites  silentio  conscendunt  naves  : tum 
expediti , quos  ex  evocatis  sagittariis  atque  funditori- 
bus , ad  speciem  retinendae  urbis  in  rnuro  disposuerat,, 
certo  signo  revocantur;  relictis  actuariis  navibus,  qui- 
bus per  itinera  nota  digressi,  suos  assequerentur.  Dum 
haec  geruntur,  Brundisini  ex  tectis  profectionem  Pom- 
pejanorum nutu  significabant.  Ergo  Caesariani  scalis 
positis  muros  transgressi , in  fossas  et  sudes  incidissent, 
nisi  moniti  ab  oppidanis,  et  longo  itinerexircumduoli 
ad  portum  forent. 


72.  Dio.  — . Appian.  — Plutarcli.  in  Pmnp.  — Frontiu.  1 , 5. 

LXXIV.  Ibi  duas  adhuc  naves , cum  militibus , qui 
inerant , ad  avolem  Caesaris  haerentes  lintribus  sca- 
phisque circumvenerunt;  iniectisque  ferreis  manibus  t 
retraxerunt  ad  litus , repugnantibus  aliquot  interfe- 
ctis. Sic  expulsus  Italia  Pompeius  , non  modo  rempu- 
blicam  , sed  omnem  gloriam  suam , omnem  virtutem 
perdidisse  , factusque  plane  alius  esse  videbatur , pri- 
stina eius  facta  cum  hoc  recenti  comparanlibus.Vrbem, 
quam  defendi  totius  imperii  periculo  aequius  erat, 
adversario  reliquerat,  pecunia  refertam,  praesidio 
vacuam , Themistoclis  usus  consilio , quum  tempora 
Periclem  magis  poscerent. 

LXXV.  Nunc  etiam  Italiam  , sedem  imperii,  robur 
et  seminarium  romanae  militiae , deserebat;  ex  eodem 
portu  legiones  et  opes , quas  poterat , avehens,  contra  > 
cives  usurus,  in  quem  olim  captivum  aurum  et  Orientis 
spolia  locupletandae  patriae  invexerat,  dimissis  eodem 
loco  militibus,  ut  timere  cives  sui  desinerent.  Et  qui 
antea. Barbarorum  immensas  regiones  populo  romano 
subiecerat,  is  nunc  ibat  illorum  copias  excitum,  ut 
Italiam  et  Romam  vastaret  atque  premeret;  iarn  olim 
hoc  consilio  dimissis  , qui  classem  Alexandria  , Colchis, 
Tyro,  Sidone,  ceterisque  omnibus  insulis,  maritimis- 
que civitatibus  aut  regnis  , quorum  ille  studia  habe- 
bat, ad  intercludendos  commeatus  Italiae,  et  ad  oc- 
cupandas frumentarias  provincias  cogerent.  Ergo  etiam, 
priusquam  excederet  Brundisio,  magna  pars  optima- 
tum in  Vrbem  redierat,  praeloresque  et  aediles  par- 
tibus suis,  tanquam  in  pace,  fungebantur.  Nec  hi 
tantum  dolores  Pompeium  urebant,  sed  futuri  metus 
et  sollicitudo  plus  angebant  hominem  , prodigiis  etiam 


§.  74.  Plutarch.  — Dio.  — Cic.  ad  Atlic.  VII , 11 , et  YUI  ,2,3,7.  — Lu- 
can.  II , v.  726. 

terrificis  et  minacibus : ut  enim  primum  Dyrrhachium 
appulit,  priusquam  litus  tangeretur,  milites  quidam 
fulmine  percussi ; signa  telis  aranearum  sordidata  sunt : 
et  quum  Pompeius  exscendisset , euntis  vestigia  ser- 
pentes advoluti  delerunt. 

§.  7S.  Lucio.  II,  t.  633.  — Cic.  «d  Attie.  IX , 1 et  i»,  — Dio. 

C.  Caesar  Massiliam,  quae  portas  ipsi  clauserat,  obsedit;  et,  reli- 
ctis in  obsidione  urbis  eius  legatis,  C.  Trebonio  et  D.  Bruto  , 
profectus  in  Hispaniam  , L.  Afranium  et  M.  Petreium , legatos 
Cn.  Pompeii , cum‘septem  legionibus  ad  Ilerdam  in  deditionem 
accepit,  omnesque  incolumes  dimisit , Varrone  quoque  legato 
Pompeii  cum  exercitu  in  potestatem  suam  redacto.  Gaditanis  ci- 
vitatem dedit.  Massilienses , duobus  navalibus  proeliis  victi , post 
longam  obsidionem  potestati  Caesaris  se  permiserunt.  C.  Anto- 
nius , legatus  Caesaris , male  contra  Porapcianos  in  Illyrico  rebus 
gestis , captus  est.  In  quo  bello  Opitergiui  Transpadani , Caesaris 
auxiliares,  rate  sua  ab  hostilibus  navibus  clausa,  potius  , quam 
in  potestatem  hostium  venirent,  inter  se  concurrentes  occubue- 
runt. C.  Curio , legatos  Caesaris  in  Africa  , quum  prospere  ad- 
versus Varum , pompeianarum  partium  ducem , pugnasset , a 
Iuba  rege  Mauritaniae  cum*exercitu  caesus  esL  C.  Caesar  in 
Graeciam  Lraiccit. 

I.  C.  Caesar,  intra  sexaginta  dies  in  potestatem  Italia 
redacta , quum  propter  inopiam  navium  sequi  Pom- 
peium , priusquam  ille  transmarinis  auxiliis  confirma- 

retur , non  posset ; sed  nec  Italiam  propter  duces  pom- 
peianos,  qui  erant  in  Hispania,  tuto  relinqui  putaret; 
Brundisii,  Tarenti,  Sipontique  singulas  legiones  col- 
locavit, ad  maritimos  exitus  adventusque  claudendos: 
ipse  quamprimum  in  Vrbem  decurrere  statuit,  ubi 
iamolim,  ut  quam  plurimi  senatores  essent,  enise 
contenderat , quo  nimirum  speciem  aliquam  auctori- 
tatis publicae  suis  armis  circumdaret;  ea  re  perfecta 
profecturus  in  Hispaniam , ut  veterem  Pompeii  exerci- 
tum , quemadmodum  inter  suos  erat  professus  , donec 
esset  sine  duce , opprimeret ; inde  reversurus  ad  ducem 
sine  exercitu.  Sed  ut  rei  frumentariae  provideret , duo 
Italia  horrea , Sardiniam  a Q.  Valerio  legato  , Siciliam 
a Curione  occupari  iubet;  quorum  Valerio  legionem 
unam  , Curioni  tres  attribuerat. 

II.  Hunc  enim  pro  praetore  mittebat,  cum  sex  fa- 
scibus laureatis , et  mandato , recepta  Sicilia  protinus 
in  Africam  trasmittendi.  His  rebus  auditis , priusquam 
venire  Valerius  in  Sardiniam  posset , Caralitani  M.  Cot- 
tam , qui  eam  provinciam  obtinebat,  oppido  suo  eii- 
ciunt;  atque  ille,  Sardorum  mente  cognita,  statim  in 
Africam  profugit.  Siciliae  Cato  praeerat,  atque  hacte- 
nus egregie  se  compararat  ad  bellum , habendis  in  in- 
sula et  vicina  Italia  delectibus  , et  classe  conficienda; 
ita  ut  spes  magna  esset , teneri  Siciliam  nullo  negotio 
posse.  Sed  ubi  praemissus  Asinius  Pollio  interroganti, 
ulrumne  senatus  , an  vero  populi  iussu , venisset  ? man- 
datu eius  adesse  respondit,  qui  tum  Italiam  haberet  in 
potestate  , simul  Pompeii  fugam  , et  Curionis  nuntiavit 
adventum:  pro  concione  ostendit,  salis  sibi  virium  esse 

i • 

§.  i.  V.  C.  7o3  ; A.  C.  4g.  — Plutarch.  ia  Porop.  et  Cees.  — Dio  lib. XLI. 
— Appian.  Civ.  lib.  II.  — Ep.  Caes.  ad  Cic.  lib.  IX  ; ad  Attic.  cp.  6,  ct  cp. 
Balbi  vt  Oppii  ad  Cic.  IX.  — Suetoa.  ia  Caes.  34-  — Lucoo,  III , 55.  —Flor. 
IV.  a. 

ad  expellendum  Sicilia  Pollionem ; sed  quia  cum  aliis 
copiis  Curio  exspectetur , se  innoxios  exitioso  bello  im- 
plicatarum non  esse:  ceterum  mirari  consilia  deorum  ,et 
perplexas  abstrusasque  rationes , qui  Pompeio  mulla 
prava  incipienti  semper  favissent ; nunc  pro  libertate  pa- 
triae pugnantem  desererent.  Pauca  deinde  questus  est 
de  Pompeio , qui  rebus  omnibus  imparatissimus , tantas 
turbas  commossel,  senatuique  persuasisset , omnia  ad 
bellum  egregie  provisa  et  comparata  se  habere. 

III.  Haec  in  concione  loquutus , Corcyram  abnavi- 
gavit,  ut  Pompeio  se  coniungeret.  Interea  Caesar, 
militibus  in  proxima  municipia  deductis  , ut  a labore 
reficerentur,  ad  Vrbem  profectus,  de  repubHca  cum 
Patribus  , qui  tum  aderant  salis  frequentes,  egit.  Quip- 
pe senatum  M.  Antonius,  Q.  Cassius  tribuni  plebis, 
extra  pomoerium  coegerint.  Ibi  Caesar,  commemora- 
tis inimicorum  iniuriis , suaque  lenitate , in  eos , qui  ci- 
vibus sui  praeter  necessitatem  facerent  bellum , non  sine 
gravi  imprecatione  invectus  est.  De  se  vero  sperare 
omnes  omnia  iussit,  qui  et  alios  permultos  adversario- 
rum conservasset , et  praecipue  L.  Domitium  dimisisset , 
cum  magna  pecunia.  Fuit  ct  auctor  mittendae  senatus 
nomine  legationis  ad  Pompeium  et  consules  : neque 
enim  se  reformidare , quod  Pompeius  dixisset , ad  quos 
legati  mitterentur , iis  auctoritatem  attribui , timoremque 
eorum  y qui  mitterent , significari. 

IV.  In  eandem  sententiam  cum  populo  quoque , 
qui  et  ipse  ad  eum  ex  Vrbe  confluxerat , loquutus, 
miserrima  necessitudine  excusata,  quod  adversario- 
rum armis  ad  arma  cogeretur,  frumentum  promisit 
ex  insulis,  et  trecentos  nummos  viritim.  Ita  specie 

2.  Cic.  ad  AUic.  X,  12  et  ib.  — Plut  in  Cat.  — Appian.  — Dio. 

reversa  pacis , senatus  ad  vestitum  rediit.  Ceterum 
neque  satis  levatus  hominum  timor  est,  similia  Marium 
oliin,  similia  Sullam  pollicitos  esse  reputantium,  do- 
nec cupita  assequerentur;  praesertim  quum  Vrbs 
plena  Caesaris  militibus  esset.  Irrita  quoque  fuit  de 
legatis  mittendis  deliberatio;  nec  enim  reperiri  pote- 
rant, qui  mitterentur:  et  qui  delecti  fuerant , id  my- 
nusancipiti  metu  subterfugiebant : nam  et  Pompeium 
timebant,  ne  tanquam  relictus  saef iret ; et  Caesarem, 
ne  aliud , quam  quod  prae  se  ferret , intime  cuperet: 
idque  postea  magis  est  creditum  , ubi  Pisonem , licet 
socerum , oifendisse  fama  fuit , quod  ea  de  legatione 
verba  liberius  fecisset. 

V.  Ilis  disputationibus  excusationibusque  triduum 
periit:  quae  res  ubi  festinanti  Caesari  coepit  esse  fa- 
stidio, nihil  iam  nomen  Patrum,  aut  iuris  antiqui 
moratus  imaginem , cetera  ex  usu  praesenti  admini- 
stravit. Igitur,  contempta  L.  Metelli  tribuni  plebis 
intercessione,  quam  inimici  Caesaris  comparaverant, 
«Quas  tu  leges  advocas,  ait,  non  belli , sed  pacis , 
» respiciunt  tempora  : nunc  reipublicae  consulendum 
» est.  Nec  opus  est  tibi  reddi  rationem  factorum 
» meorum , in  quem  animadvertere , sicut  et  in  ce- 
» teros,  quos  cepi , adversarios , iure  meo  potuissem  ». 
Ilis  dictis,  ad  aerarium  profectus,  quod  erat  in  aede 
Saturni  , quia  claves  ablatae  a consulibus  fyerant, 
effringi  iubet.  Eodem  et  Metellus  accurrit  ,*ut  vim 
prohibeat  a foribus.  Ibi  vero  tribuno  mortem  minatus 
est  Caesar,  hac  voce  addita  : «Atqui , adolescens  , non 
m te  latet , factu  hoc  mihi , quam  dictu , esse  facilius». 

VI.  Perterritus  hac  denuntiatione  Metellus,  non 

§.  4.  Dio.  — Caes.  — Plut. 

§.  a.  Dio.  — Cncft.  — Plut.  Apophlh.  Rom.  cap.  ^3 , cl  ia  Porop.  cap.  io3. 
— Luctui.  ILI , v.  1 i5.  — Appinu. 

aegre  auscultavitmonenti  Cottae  tempori  cedere.  Quod 
nisi  esset  factum , non  dubitatur  , quin  itum  in  cae- 
des foret , semel  deposita  simulatione  pacis : nam  et 
iratus  ultro  Caesar  erat , et  a multis  incitabatur.  Amoto 
tribuno,  quum  adhuc  obstare  religio  ■videretur , quia 
sanctius  aerarium  recludi , praeterquam  tumultus 
gallici  causa,  magnis  additis  exsecrationibus  atque 
diris , maiores  vetuerant , abivisse  iam  tempus  istius 
curae  , dixit;  sua  enim  opera  provisum  esse  , ne  Gallos 
ulterius  Roma  timeret.  Protulisse  tum  ex  aerario  Cae- 
sar dicitur  auri  pondo  quatuor  millia  centum  triginta 
quinque ; argenti  prope  nongenta  millia  apud  Oro- 
sium leguntur ; maiorem  longe  summam  Plinius  in- 
dicare videtur,  laterum  aureorum  sex  et  viginti  millia 
commemorans:  etiam  laserpitium,  pondo  centum  un- 
decim , inde  prolatum  a Caesare  idem  scriptor  anno- 
tavit. Offendit  ea  res  plebis  animos ; nec  obscurum  id 
Caesari  fuit. 

VII.  Idcirco  quum  ei  certissimum  fuisset,  antequam 
proficisceretur,  concionem  habere,  non  est  ausus. 
Igitur  rebus,  ut  poterat,  constitutis,  Aristobulum 
Iudaeum  cum  duabus  legionibus  in  Syriam  mittit  , 
pompeiana  consilia  turbaturum.  Proscriptorum  a Sul- 
la liberis  ius  honores  petendi  reddit:  M.  Aemilium 
Lepidum  Vrbi  praeficit ; M.  Antonium  tribunum  Ita- 
liae, et,  quas  in  ea  relicturus  erat,  copiis.  Huius 
fratri  Caio  Illyricum , Licinio  Crasso  citerior  Gallia 
traditur.  Paratur  et  gemina  classis , ad  superum  infe- 
rumque  mare  tutandum : alteri  harum , quae  ad 
Adriaticum  mare  excubabat , P.  Cornelius  Dolabella ; 

§.  6.  Cic.  ad  Attic.  X»  4.  — Appiao.  — Oros.  VI,  »5.  — Plio.  XIX,  3, 
et  XXIII,  3. 

§.  7.  Cic.  Pliilipp.  II , 2I , et  ad  Attic.  X,  4 ct  7.  — Dio.  — Iosepb.  XIV, 

alteri  Q.  Hortensius  filius  oratoris  praeficitur.  At  Cae- 
sari primum  ad  legiones  iter  Ariminum  fuit;  inde  trans 
Alpes  in  ulteriorem  Galliam  profectus,  cognovit,  Vi- 
bullium Rufum , quem  Corfinii  dimiserat , Pompeii 
mandato  in  Hispaniam  isse ; L.  Domitium  ad  occupan- 
dam Massiliam  profectum. 

V1H.  Quippe  Domitius , quum  diu  incerti  da  eo 
rumores  fuissent,  in  Cosanum  suum  se  contulerat 
ibique  et  in  obiecta  Cosae  insula  Igilio , naves  actua- 
rias septem  a privatis  coactas , servis , libertis,  colonis 
suis  compleverat.  Forte  sub  idem  tempus  Massilien- 
sium legati  revertebantur , quos  ab  Vrbe  discedens 
Pompeius  erat  hortatus  , ne  nova  Caesaris  ollicia  ve- 
terem suorum  beneficiorum  in  eos  memoriam  expel- 
lerent. llorum  adventu  Caesaris  in  Hispaniam  festi- 
nantis expeditionem  Massilia  moratur ; portas  claudit; 
omnibus  viribus  ad  tolerandam , si  opus  foret , obsi- 
dionem se  comparat.  Caesar , evocatis  quindecim  pri- 
mis , cum  his  agit,  ne  initium  inferendi  belli  a Massi- 
liensibus oriatur.  Illi  , quum  ad  suos  fuissent  reversi , 
ex  auctoritate  publica  memorabile  responsu  m referunt, 
esse  se  socios  populi  romani , omnibusque  gallicis  hispa- 
nisque  bellis  communia  cum  illo  populo  fala  habere  vo- 
luisse. Nunc  etiam  eandem  sibi  mentem , idem  proposi- 
tum manere , si  contra  externos  hostes  aquilae  romanae 
moveantur : sed  intelligere  , populum  romanum  in  partes 
discessisse , Pompeio  et  Caesare  ducibus , patronis  civi- 
tatis suae.  Vtrius  causa  sit  aequior  neque  se  inquirere 
curiose , neque  tantarum  rerum  arbitria  peragere  posse. 

IX.  Igitur  pari  utrinqne  iure , paribus  beneficiis , uter 
venisset  inermis , ei  se  aditum  in  urbem  suam , honorem- 


§.  8.  Caes.  — Vcll.  II,  5o.  — Dio.  — Lucau.  lih.  111.  — Liv.  Epii.  — 

que  et  beneficia  deferre.  Sed  neutrum  duorum  contra 
alterum  iurnre,  oppidoque  aut  portubus  recipere.  Non 
erat  difficile  sentire , Caesaris  animum  hoc  responso 
mirifice  offensum  fuisse,  neque  aequo  animo  passu- 
rum , excludi  se  Massilia , cui  caput  terrarum  Roma 
patuisset.  Igitur  hoc  metu , et  quia  proniores  in  Pom- 
peium erant,  L.  Domitium  advenientem  recipiunt, 
urbique  praeficiunt : onerarias  naves , quas  ubique 
possunt , exceptas  in  portus  suos  deducunt , frumen- 
tum in  publicum  conferunt,  reliquas  merces  recon- 
dunt. Ergo  Caesar , tribus  adductis  legionibus,  urbem 
obsidet,  turres  vineasque  agere  instituit;  naves  longas 
duodecim  Arelate  fieri  imperat:  his  intra  tricesimum 
diem,  quam  caesa  materia  fuerat,  aedificatis  armatis- 
que D.  Brutum  praeficit. 

X.  Erat  haud  procul  muris  tumulus , aequali  fasti- 
gio , et  satis  ad  castrorum  spatium  patenti , ubi  Caesar 
consederat.  Inter  hunc  et  adversam  oppidi  partem , 
quae  pari  altitudine  erat  conspicua , profunda  vallis 
intercedebat.  Id  spatium  explere  Caesar  decreverat , 
insani  laboris  opus ; sed  ille  iam  multa  talia , inausa 
aut  inaudita  ceteris , perfecerat.  Prius  tamen  visum , 
urbem,  qua  terrae  committitur  (nam  tres  fere  oppidi 
partes  mari  alluuntur),  circumvallare,  ductis  utrin- 
que  a loco  castrorum  ad  mare  fossis  aggeribusque , et 
per  idonea  spatia  turribus  interpositis.  Ad  haec  opera 
quum  materia  deesset , antiquae  religionis  lucum  ex- 
scindi iussit;  militibusque  superstitione  cunctantibus, 
primus  arripuit  securiin.  Ceterum  prospiciens  , lon- 
gioris morae  negotium  esse,  quam  ipsius  rationes  pa- 
terentur, C.  Trebonium  obsidioni  praefecit,  in  Hi- 

§.  9.  Caes.  — Dio. 

spaniam  profecturus , quo  iam  C.  .Fabium  legatum 
cum  legionibus  sex  praemiserat. 

XI.  Massiliensium  factum  quum  et  per  se  luculen- 
tum esset , et  prope  certam  spem  faceret , in  Hispaniis 
pro  Pompeio  esse  omnia  , quia  si  secus  esset , homi- 
nes et  vicini  et  diligenteo  minus  animi  habituri  vide- 
bantur; M.  Cicero,  post  longam  et  ancipitem  dubita- 
tionem , ad  Pompeium  abnavigavit ; eiusque  exemplum 
alii  quidam  senatores,  qui  nondum  excesserant  Italia, 
sequuti  sunt.  Itaque  his  ad  eos  adiunclis , qui  ante 
transgressi  fuerant,  maior  in  castris  Pompeii , quam 
inVrbe,  species  senatus  erat,  et  quasi  de  sententia 
Patrum  multa  decernebantur:  quorum  illud  pluri- 
mum favoris  odiunxit  partibus , quod , Catonem  se- 
quuti , civem  romanum  praeterquam  in  acie  neminem 
occidi , neque  oppidum  ullum , quod  populo  romano  pa- 
catum esset , diripi  debere , sanxerant.  Ciceronem  tamen 
clam  corripuisse  Cato  dicitur , quod  praeter  necessita- 
tem in  castra  venisset , plus  profuturus  patriae , si  me- 
dium se  gessisset ; idoneum  conciliatorem  habituris  par- 
tibus , quandocumque  redire  ad  sanitatem  coepissent. 

XII.  Inter  haec  C.  Fabius,  adhibita  celeritate,  prae- 
sidium L.  Afranii  ex  Pyrenaeo  saltu  deiecerat , ma- 
gnisque  itineribus  ad  exercitum  Afranii  contendebat. 
Sed  Afranius  ceterique  legati  adventu  Vibullii  Rufi, 
qui  fuerat  a Pompeio  missus,  ita  composuerant,  ut 
Pelreius  cum  omnibus  copiis  ad  Afranium  proficiscere- 
tur, Varro  cum  duabus  legionibus  Hispaniam  ulteriorem 
omnem  obtineret.  Petreius  et  Afranius,  Asturum  Vet- 
tonumque  et  Celtiberorum  coactis  auxiliis,  ccterarum- 
que  gentium , quae  ad  Oceanum  colunt , Ilerdam 

(quae  hodie,  leviter  transpositis  elementis,  Ibrida 
vocatur)  belli  sedem  deligunt,  propter  opportunita- 
tem loci. 

XIII.  Quippe  in  colle  modico  ad  Sicorim  amnem 
posita , pontem  lapideum  habebat , camposque  circa 
patentes , et  fertile  solum  ; nec  longe  abinde  Cinga 
fluvius , in  Iberum  evolvens  aquas.  Iuxla  tumulus  erat 
paulo  editior:  eum  ceperunt  castris  locum,  omnibus 
eo  contractis  ccfpiis.  Afranius  tres  habebat  legiones  , 
duas  Petreius ; auxilia  magna  Hispanorum  coegerant) 
cohortes  circiter  octoginta  , equitum  utriusque  pro- 
vinciae circiter  quinque  millia.  Duces  communi  con- 
silio parique  iure  administrabant  omnia  , et  alternis 
signum  toti  exercitui  dabant.  Fabius,  contra  hos  ca- 
stra metatus  ad  Sicorim  , duos  in  flumine  pontes  ef- 
fecerat , inter  se  distantes  millia  passuum  quatuor : 
his  pontibus  pabulatum  crebro  mittebat:  quod  idem 
quum  et  ab  hostibus  fieret , crebrae  velitationes  erant; 
nec  sine  magno  praesidio  emitti  pabulatores  poterant. 
Accidit  igitur,  quum  legiones  fabianae  duae  flumen 
transissent , impedimentaque  et  omnis  equitatus  se- 
queretur , ut  pons , vi  iumentorum  et  aquae  magni- 
tudine interruptus,  maximam  partem  equitum  a le- 
gionibus divelleret.  IIoc  ubi  ex  aggere  et  cratibus, 
quae  prono  flumine  deferebantur , hostibus  cognitum 
est,  Afranius  celeriter  equitatum  omnem  legionesque 
quatuor  suo  ponte  transduxit. 

XIV.  Ergo  L.  Plancus , q_ui  legionibus  fabianis  prae- 
erat, locum  superiorem  odfupat,  cuius  auxilio  adver- 
sus multitudinem  hostium  se  tutaretur.  Proelio  ab 
equitibus  commisso  , procul  visa  sunt  signa  duarum 
legionum , quas  C.  Fabius  , id  quod  erat  suspicatus  , 

subsidio  suis  ulteriore  ponte  miserat  Harum  adventu 
proelium  dirimitur;  copiae  ulrinque  in  castra  rever- 
tuntur, quum  aliquammulti  Fabianorum  essent  de- 
siderati. Eo  biduo  Caesar  supervenit  cum  equitibus 
nongentis , quos  sibi  praesidio  retinuerat ; et , ponte 
noctu  refici  iusso , cum  omnibus  copiis , praeter  sex 
cohortes , quae  ponti  castrisque  px’aesidio  relinque- 
bantur, ad  Afranii  castra  proficiscitur,  pugnandique 
potestatem  hostibus  facit.  Quum  hostes  pugnare  nol- 
lent, Caesar  ad  quadringentos  passus  ab  imis  radici- 
bus collis , quo  in  colle  castra  hostium  erant , castra 
ponere  statuit;  sed  veritus  , ne  vallum  eminus  con- 
spiceretur , tantummodo  fossam  pedum  quindecim  a 
fronte  duci  iussit : idque  opus  quum  , prima  et  secunda 
acie  in  loco,  ubi  erant  instructae , perstantibus , tertia 
acies  faceret , ignaro  hoste  perfectum  est. 

XV.  Intra  hanc  munitionem  nocte  transacta  , po- 
stridie , quia  longius  agger  petendus  erat , tota  castra, 
quemadmodum  instituerat,  permunit,  singulis  legio- 
nibus singula  latera  tribuens;  ipse  cum  reliquis  tribus 
Afranium  Petreiumque,  ad  turbandum  opus  venientes, 
absterret.  Ita  castris  permunitis  , impedimenta  et  co- 
hortes , quae  superioribus  in  castris  reliquerat,  eo- 
dem transduci  iubet.  Erat  inter  oppidum  et  afraniana 
castra  planities  passuum  circiter  trecentorum , et  in 
medio  fere  spatio  tumulus  surgebat , quem  si  occu- 
passet  Caesar,  oppido  et  ponte  prohibiturus  hostes 
videbatur.  Igitur  eductis  instructisque  tribus  legioni- 
bus. unius  antesignanos  etffsu  contendere  ad  capien- 
dum locum  iubet.  Sed  Afraniani  propiore  spatio 
praecipiunt  collem;  ortaque  pugna,  Caesaris  milites 

repelluntur.  Igitur  subsitlio  adducta  legio  nona , quum 
invicem  pepulisset  hostes,  fervore  certaminis  cedentes 
insequuta  iniquum  in  locum  successit. 

XVI.  Quinque  horis  ibi  dimicatum  est,  magno  Iu- 
lianorum  periculo , in  quos  ex  superioribus  locis  tela 
certa  iactu  adigebantur.  Multo  tamen  plus  vulnerum, 
quam  caedis  fuit : hostium  supra  ducentos  ceciderunt; 
Caesar  amisit  circiter  septuaginta.  Victoriam  ulraque 
pars  adscribebat  sibi : Pompeiani  propter  tilmulum 
retentum , qui  pugnandi  causa  fuerat , et  coactos  terga 
vertere  hostes ; hi , quod  numero  et  loco  impari  proe- 
linm  tot  horis  sustinuerant , et  ad  extremum  virtute 
connisi  adscenderant  montem  , adversariosque  inde  in 
oppidum  fugaverant.  Maius  inter  haei;  periculum  , 
resolutis  montium  nivibus  , aquarum  subita  inundatio 
interminata  est;  quae  una  die  utrumque  Caesaris 
pontem  interrupit.  Castra  erant  inter  duo  flumina 
Sicorin  et  Cingam,  quod  spatium  erat  passuum  cir- 
citer millia  triginta.  Inter  hos  conclusus  tantus  exer- 
citus, neque  iuvari  ab  amicis  civitatibus , quae  trans 
flumina  erant  positae , nec  ab  iis  comitatibus , qui 
permagni  ex  Gallia  Italiaque  veniebant , adiri  poterat; 
et  qui  longius  erant  pabulatum  egressi , ne  ad  castra 
reverterentur,  magnitudine  fluminum  excludebantur. 

XVII.  Ex  proximis  autem  locis  frumentum  olimab 
Afranianis  comportatum  Ilerdam  fuerat ; reliquum 
superioribus  diebus  copiae  Caesaris  absumpserant.  At 
hostibus  frumentum  ante  provisum  erat:  adhuc  quo- 
tidie undique  comportabatur;  eratque  pabuli  et  re- 
rum omnium  magna  copia,  quum  ponte  saxeo  ad 
Ilerdam  secure  uterentur,  et  loca  trans  flumen  integra, 
quo  pervenise  Caesar  non  poterat , sine  periculo  ha- 

berent  in  potestate.  Idcirco  magnis  in  difficultatibus 
Caesar  erat , multosqne  amittebat  quotidie , qui  pa- 
bulandi frumentandive  causa  progressi , ab  Hispanis 
facile  excipiebantur.  Hispani  enim,  quia  sine  utribus 
in  bellum  ire  non  consueverant , in  hos  vestimenta 
coniiciebant , ipsi  cetris  suppositis  facile  superabant 
flumina.  Aliquot  dies  manserunt  aquae.  Per  quos  co- 
mitatum ; qui  ex  Gallia  veniebat  ad  Caesarem,  Afra- 
nius subito  aggressus, intercepit  sagittarios  Rutheno- 
rum circiter  ducentos , cum  equitibus  gallis  paucis , 
quum  reliqui  in  montes  proximos  refugissent. 

XVHI.  Inter  haec  ingravescebat  in  castris  Caesaris 
fames , tanta  iam  caritate  annonae , ut  denariis  quin- 
quaginta in  modios  frumentum  emeretur.  Haec  quum 
etiam  inflatiora  , quam  erant,  Romam  perscriberentur, 
multi  eorum  , qui  adhuc  in  Italia  haeserant,  ad  Pom- 
peium profecti  sunt : alii,  ut  principes  hoc- perferrent 
nuntium ; alii , ne  post  omnes  venisse  viderentur.  At 
Caesar , frustra  saepius  tentata  pontium  reGciendorum 
spe , quum  irritus  eius  conatus  aquarum  et  hostium 
vi  redderetur , naves  facere  instituit , quales  Venetis 
ac  Britannis  in  usu  sunt,  Pado  aut  mari  stagnantibus. 
Carinae  fiebant  ex  levi  materia  ; reliquum  corpus  vi- 
minibus contextum  , coriis  integebatur.  Has  idoneo 
numero  profectus  Caesar  carris  iunctis  noctu  ad  mil- 
lia passuum  duo  et  viginli  a castris  deportat ; ibique 
militum  aliquo  numero  traiecto,  continentem  ripae 
collem  communit,  priusquam  adversarii  rem  cogno- 
scerent. 

XIX.  Eo  postea  transducit  legionem , et  utraque 
ripa  potitus,  pontem  sine  molestia  perficit  biduo. Sic 
ad  eum  perveniunt , qui  ex  gallico  comitatu  evaserant, 

quique  frumentandi  causa  profecti  ex  prioribus  castris 
fuerant.  Eodem  die  transmittit  equites;  et  per  hos 
maximam  hominum  iumentorumque  multitudinem , 
quae  pabulatum  egressa  fuerat , intercipit ; et  de  ce- 
tratis cohortibus  , quae  siibsidio»suis  venerant , unam 
longius  procurrentem , secludit  a reliquis , atque  de- 
let. Ita  res  frumentaria  paulatim  expeditur.  Eodem 
tempore  D.  Brutus  Massilienses  navali  proelio  vicit. 

Longas  illi  habuerant  septemdecim , e quibus  erant 
undecim  tectae.  His  complura  minora  navigia  addide- 
rant , terrorem  ipsa  specie  multitudinis  illaturi.  Inerat 
magnus  sagittariorum  numerus  , magnus  Albicorum , 
qui  supra  Massiliam  incolunt , montanum  durumque 
genus,  et  exercitatum  in  armis.  Suos  quoque  servos 
et  pastores  L.  Domitius  in  naves  imposuerat,  si  bene 
et  gnaviter  se  gererent , libertate  promissa. 

XX.  Brutus  pauciores  quidem  naves  ducebat , sed 
firmiores,  delecto  virorum  robore  repletas ; quippe 
Caesar  fortissimos  ex  antesignanis  legionum , id  mu- 
neris poscentes , in  classem  imposuerat.  Igitur  hi , 
virtuti  confidentes,  et  quia  celeritate  navium  et  arte 
gubernatorum  vincebantur , manicas  et  uncos  prae-  , 

pararunt,  quibus  hostium  naves  retinerent.  Massi- 
liensium ea  ratio  fuit,  ut,  donec  liceret,  maritimis 
artibus  uterentur;  quoties  deprehensi  essent,  armis 
montanorum  fiderent,  qui  non  multum  inferiores 
Romanis  erant.  Igitur  post  acrem  pugnam  , quum 
singulae  ferme  romanae  naves , binis  hostilibus  pre- 
hensis, in  utrumque  latus  dimicarent;  hic  pugnae 
fuit  exitus , ut , magno  Albicorum  et  pastorum  amisso 
numero , Massiliensium  naves  caperentur , aut  depri- 
merentur novem.  Nescio , an  isto  proelio  ( bis  enim 

pugnatum  est  classibus  ) , illo  certe  bello , memoranda 
C.  Acilii  virtus  exstitit;  qui  decimae  legionis  miles, 
abscissa  dextra,  quam  in  puppim  hostium  iniecerat , 
laeva  retinuit  navem  ; deinde  in  eam  insiliens , um- 
bone propulit  hoste?,  neque  prius  pugnare  destitit, 
quam  captam  profundo  mergeret. 

XXI.  Ilis  ad  Ilerdam  nuntiatis  , ubi  iam  pontem 
Caesar  effecerat , omnia  repente  mutantur:  hostes  ex 
maxima  fiducia  in  maximum  metum  veniunt , Caesaris 
res  omnibus  modis  fiunt  superiores.  Igitur  aliquot 
Hispanorum  populi , qui  pompeianarum  partium 
semper  fuerant , ad  Caesarem  defecerunt.  Oscenses , 
et  his  contributi  Calagurritani , Tarraconenses  , Iace- 
tani , Ausetani , Illurgavonenses , quinque  magnae 
civitates.  Ab  his  frumento  adiutus  Caesar , difficultates 
omnes  pulchre  explicat : quibus  rebus  permoti  alii 
populi  longius  colentium , et  quia  falsum  fuisse  ru- 
morem apparebat , Pompeium  cum  legionibus  per 
Mauritaniam  venire  , ad  Caesaris  amicitiam  se  trans- 
tulerunt. Perterritis  hinc  adversariis  ut  acrius  instaret 
Caesar,  fossas  pedum  triginta  ducere  instituit , quibus 
pars  aliqua  fluminis  averteretur ; quo  vado  transiri 
posset,  neque  longo  circumitu  per  pontem  transmit- 
tendi equites  forent. 

XXII.  Hoc  opere  prope  confecto , Afranius  et  Pe- 
treius  timentes , ne  praevalido  Caesaris  equitatu  pe- 
nitus frumento  pabuloque  intercluderentur,  bellum 
ad  Iberum  fluvium  in  Celtiberiam  transferre  statuunt. 
Igitur  ad  Octogesam  , quod  ad  Iberum  est  oppidum  . 
pontem  fieri  imperant;  legionibusque  duabus  Sicorim 

transductis  , castra  muniunt.  Haec  ubi  sunt  Caesari 
per  exploratores  cognita,  noctes  diesque  labore  con- 
tinuato eo  rem  deducit,  ut  iam  , licet  aegre,  possent 
tamen  atque  auderent  equites  eius  flumen  transire. 
Igitur  hostes , festinandum  rati , praesidio  Ilerdae 
imposito,  omnibus  copiis  Sicoritn  transeunt,  et  se 
cum  praemissis  legionibus  coniungunt.  Caesar  legio- 
nes immittere  non  poterat,  amne  interposito;  etsi 
per  pontem  duceret , interea  hostes  evadebant , non 
amplius  viginti  passuum  millibus  distante  , quam  pe- 
tebant, Octogesa,  quae  confici  ab  exercitu  eodem  die 
poterant. 

XXIII.  Igitur , quod  solum  erat  reliquum  , equites 
transire , et  morari  agmen  iubet.  Hi , transmisso  flu- 
mine , commodum  superveniunt  * ut  noctu  moventibus 
tumultum  facerent,  iterque  prohiberent.  Ea  res  spe- 
ctari luce  reddita  ex  collibus,  qui  coniuncti  Caesaris 
castris  erant,  poterat.  Accensi  ergo  milites  tanta  oc- 
casione victoriae , per  tribunos  et  centuriones  Caesa- 
rem orant , ut  se  trans  JIumen  duceret ; qua  equitatus 
transisset,  ea  se  quoque  audere  transmittere.  Caesar  etsi 
timebat  exercitum  tantae  magnitudinis  et  rapiditatis 
flumini  obiicere , tamen  alacritate  suorum , et  spe 
bene  gerendae  rei  excitatus , magnum  iumentorum 
numerum  infra  supraque  constituit  : medio  spatio 
transferre  milites  iubet.  Erat  adhuc  ea  fluminis  alti- 
tudo, ut  tantummodo  humeris  et  sumqjo  pectore  ex- 
starent : transducti  tainen  sunt  incolumes , quum 
paucos , qui  fluminis  vi  abrepti  fuerant , equitatus 

excepisset. 

XXIV.  Strenue  deinde  pergentes,  ut  simul  corpora 
frigore  aquarum  affecta  cursu  refoverent,  ad  horam 
diei  nonam  assequuti  sunt  eos , qui  de  tertia  vigilia 
exiverant.  Hostes , viso  Caesaris  exercitu , locum  su- 

periorem  ceperunt,  aciemque  instruxerunt.  Caesar 
interim  suos  requiescere  iubet ; deinde  iterum  pro- 
gredientes hostes  insequitur.  Illi  quum  haud  amplius 
quinque  millia  passuum  abessent  a montosis  et  angu- 
stis locis  , quae  si  modico  praesidio  oecupassent , im- 
munes  ab  equitatu  Caesaris,  ad  Iberum  pervenire, 
eumque  tuto  transmittere  poterant;  tamen,  totius 
diei  pugna  et  ilinere  defatigati , castra  posuerunt. 
Nocte  proxima  excepti  ab  equitibus  aquatores,  Cae- 
sarem certiorem  fecerunt , adversarios  silentio  profi- 
cisci. Idcirco  signum  dari , vasa  militari  more  concla- 
mari , et  praeter  adversariorum  castra  mulos  agi  cum 
fremitu,  sonumque  continuari,  iussit:  hoc  astu  ade- 
ptus, quod  quaerebat,  ut  sine  fatigatione  sui  militis 
hostes  detinerentur,  nam  illi,  audito  tumultu , no- 
cturnam pugnam  . aut  Caesaris  equitatum  veriti , con- 
silio mutato  , copias  in  castris  tenuerunt. 

XXV.  Postero  die  quum  Petreius  locis  exploratis 
redisset , deliberatum  a ducibus  est , quando  exeun- 
dum castris  foret.  Tandem  nocturno  itinere  damnato, 
quo  neque  fallere  Caesaris  diligentiam,  neque  vim 
repellere  possent,  prima  luce  sequentis  diei  consti- 
tuerunt proficisci.  Quod  ubi  tempus  advenit , Caesa- 
rem cum  omnibus  copiis  retrocedere  viderunt , tan- 
quam  Ilerdam  reverteretur.  Id  propter  inopiam  fieri 
reputantes , quod  sine  iumentis  impedimentisque  pro- 
fectum animadverterant,  laeti  procurrebant  ex  castris, 
contumeliosisque  vocibus  Iulianos  prosequebantur. 
Sed  alia  longe  mens  Caesari  fuit ; qui  ad  praeoccu- 
pandos montes  festinans,  quia  castris  adversariorum 
praeclusum  iter  erat,  per  transversas  valles  , et  aspera 

saxa  enitebatur , ut , bis  superatis  , haud  longo  cir- 
cumitu in  destinatam  partem  flecteret.  Id  ubi  est  ab 
Afranianis  animadversum,  tam  segnis  nemo  fuit,  quin 
effuso  cursu  eosdem  petendos  esse  montes  putaret. 

XXVI.  Eo  res  erat  deducta,  ut,  si  praevenisset 
Caesar,  omnia  in  eius  potestate  essent  futura;  prae- 
ventus ab  hostibus,  impedimentis  tamen,  ei  cohorti- 
bus , quae  in  castris  eorum  erant  relictae , potiretur. 
In  hoc  certamine  celeritatis  Caesarem  difficultates  via- 
rum male  habebant;  Afranius  et  Petreius  per  Caesaris 
equites  impediebantur.  Haec  molestior  mora  fuit; 
priorque  Caesar,  itinere  confecto,  aciem  in  planitie 
inter  magnas  rupes  sita  struxit.  Afranius  a Iulianis  se 
circumventum  videns,  in  colle  quodam  constitit; 
emissisque  cohortibus  cetratis  quatuor , montem  , qui 
erat  in  conspectu  excelsissimus , occupari  iussit,  castra 
ibi  positurus.  Sed  cetrati  ab  equitatu  Caesaris  ad  unum 
omnes  interficiuntur,  lloc  facto,  pugnandi  cupiditate 
Caesaris  copiae  accenduntur , proeliumque  postulant: 
si  haec  praetermittatur  occasio,  se  postea,  quum 
Caesar  vellet , non  esse  pugnaturos  , minantur. 

XXVII.  Caesar  tamen  neque  suos  obiicere  vulneri- 
bus et  periculo  volens  , neque  cives  occidere,  quibus 
clementiam  suam  omnibus  modis  approbare  studebat, 
abstinuit  proelio,  futurum  sperans,  ut  sine  pugna 
bellum  conficeret , quod  et  aqua  et  re  frumentaria 
hostes  intercluserat.  Igitur  castra  quam  proxime  ho- 
stem posuit;  et  postridie,  quum  Pompeiani  frequen- 
tes aquatum  exivissent,  immisso  equitatu  nihil  eis 
tutum  aut  tranquillum  esse  passus  est.  Ea  recognita, 
Afranius  atque  Petreius  id  consilii  capiunt , ut , a vallo 
ad  aquam  brachiis  ductis , aquationem  expediant. 
Huius  operis  causa  quum  longius  paulo  discessissent, 
liberam  colloquendi  facultatem  nacti  milites  , de  pace 

agere  incipiunt;  paulatimque  eo  progrediuntur,  ut 
incolumitatemulucibus  pacti,  per  primores  centurio- 
num Caesari  pollicerentur  , se  signa  ad  eum  transla- 
turos esse. 

XXVIII.  Quum  iam  omnium  voluntate  pro  confecta 
pax  haberetur , tanquam  una  ex  duobus  castra  facta 
essent , permixti  milites , ut  quisque  suos  in  tentoria 
abduxerat , aut  sequuli  fuerant , multa  laetitia  et  gra- 
tulatione noctem  celebrabant.  Ilis  rebus  auditis , Afra- 
nius in  castra  recurrit,  ita  comparatus,  ut,  quidquid 
accidisset , laturus  non  iniquo  animo  videretur.  At 
Petreius  familiam  armat , et  cum  hac  et  praetoria  co- 
horte , et  paucis  barbaris  equitibus  beneficiariis  suis, 
subito  advolat,  et  quotquot  deprehendere  Caesaris 
militum  potest , obtruncat ; tanto  furore , ut  etiam 
tribunum  e suis,  qui  retinere  impetum  eius  voluerat, 
confoderet.  Deinde  flens  circumit  manipulos , ne  se , 
neu  Pompeium  absentem  deserant  prodantque,  ob- 
secrat. Miles,  subito  immutatis  animis,  in  praetorium 
concurrit.  Ibi  iusiurandum  concipit  Petreius , se  exer- 
citum ducesque  non  proditurum , neque  deserturum  , 
neque  sibi  separatim  a reliquis  consilium  capturum : in 
haec  verba  iurat  ipse  prior  ; adigit  et  Afranium  in  ea- 
dem ; tribuni  centurionesque , deinde  manipuli  se- 
quuntur. 

XXIX.  Iuliani , qui  adhuc  in  castris  essent,  produci 
iubentur ; qui  producti  sunt,  interficiuntur  in  prae- 
torio: plerosque  tamen  ii  , qui  receperant,  celant; 
noctuque  per  vallum  emittunt.  Caesar  tamen  admis- 
sam in  se  perfidiam  non  sustinuit  imitari , quamvis 
mullos  sane  suorum  amiserat;  sed  conquisitos,  qui 
Pompcianorum  sua  in  castra  venerant,  remisit  omnes, 

exceptis  aliquot  tribunis  et  centurionibus , qui  sponte 
apud  eum  remanserunt.  Renovato  bello , Afraniani 
pabuli  et  aquarum  inopia  prertiebantur : frumenti  non- 
nullam copiam  habebant,  quod  ab  Ilerda  cibaria  die- 
rum duodecim  extulerant.  Sed  auxiliares , quod  unius 
diei  se  inire  iter  putabant,  neque  ad  portanda. onera 
erant  assuefacti , fame  infestabantur : idcirco  ex  eo 
genere  crebra  ad  Caesarem  transfugia  fiebant.  In  his 
angustiis  nihil  erat  pompeianis  ducibus  reliquum  , 
quam  ut  vel  Ilerdam  reverterentur,  vel  Tarraconem 
pergerent.  Tarraco  longius  aberat;  et  Ilerdae  nonnihil 
frumenti  erat  relictum  : igitur  hoc  probato  consilio , 
profectionem  instituunt. 

XXX.  Caesar  cum  legionibus  sequitur ; equitatu 
carpit  novissimos:  ad  hunc  repellendum  saepe  se  con- 
vertunt hostes  : ita  simul  inceditur;  simul  sine  inter- 
missione pugnatur.  Quum  aegre  ad  millia  quatuor 
confectae  viae  esset , montem  excelsum  capiunt , et 
a fronte  muniunt,  quasi  castra  metarentur.  Sed  one- 
rata iumenta  retinuerant;  et  postquam  Caesarem  ca- 
stra posuisse , et  equites  pabulatum  dimisisse  , sensis- 
sent , sub  meridiem  subito  discesserunt,  ut,  prius- 
quam revocare  Caesar  equites  posset,  aliquantum 
itineris  conficeretur.  Is  quoque  vanus  eis  conatus 
fuit.  Caesar  statim  cum  legionibus  subsequutus  , et 
post  paucas  horas  equitatus  superveniens,  castra,  ubi, 
minime  voluissent , metari  coegit.  Substitit  etiam  in 
propinquo  Caesar;  sed  tabernacula  poni  non  est  pas- 
sus, quo  paratus  esset  ad  insequendum,  quandocum- 
que  movissent nam  proelio  abstinere  superioribus 
de  caifcis  decreverat. 

29.  Cars.  — Sueton.  in  Caes.  cap.  75. 

XXXI.  Afraniani  tota  nocte  castra  proferunt , com- 
modiorem captantes  locum : sed  quo  plus  procedebant 
opera , longius  ab  aqua  discedebatur ; eoque  res  de- 
ducta erat,  ut  priora  mala  non  nisi  aliis  malis  corrigi 
possent.  Ea  nocte  aquatum  nemo  profectus  est.  Po- 
stero die , praeter  castrorunf  praesidium  , universus 
exercitus  ad  aquam  educitur : pabulatum  it  nemo. 
Tum  Caesar,  ut  his  incommodis  vexatos  ad  deditio- 
nem sine  pugna  cogeret , vallum  fossamque  circum- 
ducere coepit , ne  qua  possent  erumpere.  At  illis  omnis 
in  hoc  uno  spes  erat  reliqua:  idcirco  et  inopia  pabu- 
li, et  quo  expeditiores  essent,  omnibus  sarcinariis  iu- 
mentis  interfectis  , tertia  die,  quam  circumvallari  coe- 
perant, circiter  horam  octavam,  aciem  pro  castris 
constituerunt.  Eduxit  et  Caesar  Suos , sed  ita  paratus 
animatusque,  ut  lacessentibus  repugnaret,  signa  non 
inferret  prior. 

XXXII.  Praeter  pristinas  rationes  alienum  dimica- 
tioni tempus  arbitrabatur , quod  adversarios  ira  et  ne- 
cessitas stimulabant ; quae  res  etiam  ignavis  animum 
viresque  facere  consueverunt.  Accedebat  ad  haec  , 
quod  in  tanta  vicinitate  castrorum  , vix  enim  mille 
passus  intererant,  nihil  ad  summam  erat  profecturus; 
parato  hostibus , si  pellerentur , receptu.  Sic  neutris 
pugnam  incipientibus,  quum  ad  noctem  usque  per- 
stitissent acies , in  castra  reductae  sunt.  Postridie,  dum 
Caesar  operibus  suis  perficiendis  instat , Afraniani  va- 
dum Sicoris  tentare  coeperunt.  Caesar , ut  hanc  quo- 
que spem  illis  amputaret,  Germanos  levis  armaturae 
cum  equitum  parte  transire  flumen , crebrisque  sta- 
tionibus observari  ripas,  iubet.  Quum  ita  quartum  in 
diem  equi  hostium  pabulo  carerent;  ipsi  aqua,  ligna- 

tione , frumentatione  prohiberentur,  et  in  maxima 
siti  terram  fodiendo  , frustra  puteos  intra  castra  quae- 
sivissent : colloquium  defessi  duces  petunt , et  id  , si 
fieri  posset,  remoto  a militibus  loco. 

XXXIII.  Colloquium  concessum  est,  de  loco  nega- 
tum. Igitur  utroque  exercitu  coram,  Afranius  excusare 
incipit,  quod , fidei  suo  imperatori  servandae  causa , 
contra  Caesarem  tetendissent.  Id  se  adeo  nullo  Caesaris 
odio  Jecisse , sed  praeoccupatos  legatione  a Cn.  Pompeio, 
priusquam  ulla  civilis  belli  suspicio  exstitisset.  Omnia 
expertos  eo  devenisse  necessitatis , ut  victos  se  esse  fa- 
teantur : tandem  misericordiam  Caesaris  suppliciter 
appellat. 

XXXIV.  Caesar  ad  haec,  leviter  exprobrans  ducum 
pertinaciam  , qui  neque  Caesuris  lenitatem  , neque  suo- 
rum ipsi  militum  desiderium  reveriti,  quaesitam  confe- 
ctarnque  pacem  pali  noluissent , accidere  ipsis  ait , quod 
soleat  hominibus  nimiae  arrogantiae,  ut,  quod  paulo 
ante  contempserint,  flagranter  expetant.  Se  tamen  neque 
illorum  culpa , neque  opportunitate  temporum  posse 
permoveri , uti  ab  sua  pristina  mansuetudine  discedat. 
Igitur , quantumlibet  sibi  in  manu  sit , retinere  victas 
legiones;  idque  etiam  facere  debeat,  si  easdem  illas 
contra  se  et  paratas,  et  tot  per  annos  retentas  esse 
reputet ; tamen  se  contentum  fore , si  effecerit , ne  hoc 
exercitu  adversarii  contra  se  amplius  uti  possint.  V nam 
igitur  hanc  esse  conditionem  pacis,  ut  Afranius  et 
Petreius  Hispaniis  excedant,  copiasque  dimittant:  id 
si  flat,  nemini  se  nociturum.  Ea  res  acceptissima  mi- 
litibus afranianis  fuit,  quod  ultro  commodum  habe- 
rent missionis,  qui  a victore  poenam  timuissent:  id- 
circo , quum  de  loco  et  tempore  dimittendi  coeptum 
esset  agi,  gestu  ac  voce  significarunt,  stalim  mitti 
velle : nec  enim  postea  fidem  promissorurri  praestituros 
Tit.  Liv.  Tom.  XII  F 

duces , si  praesens  necessitas  abscessisset.  Tandem 
ita  convenit,  ut,  qui  possessiones  haberent  in  Hispa- 
nia , statim ; reliqui  ad  Varum  flumen,  qui  Galliarum 
. et  Liguriae  .terminus  est,  dimitterentur. 

XXXV.  Proximo  biduo  milites , si  quas  inter  se 
controversias  haberent,  ultro  ad  Caesarem  in  ius  adie- 
runt. Interea  tertia  ferme  copiarum  dimissa  parte , 
Q.  Fufio  Caleno  legato  Caesar  deducendos  reliquos 
dedit:  profectio  sic  instituta  est,  ut  duae  legiones 
Caesaris  antecederent,  ceterae  sequerentur, in  medio 
Afraniani  essent,  et  terna  castra  in  vicino  ponerentur. 
Vbi  perventum  ad  Varum,  reliquus  exercitus  dimissus 
est.  Duces  cum  insignioribus  centurionum  et  militum 
ad  Pompeium  profecti  sunt;  aliorum  magnus  numerus, 
feliciora  auspicia  sequi  certus,  sacramento  apud  Cae- 
sarem dixit.  Caesar,  his  rebus  gestis,  quamquam 
multis  magnisque  causis  in  Italiam  revocabatur,  tamen, 
nisi  perpacata  Hispania,  excedere  nolebat;  veritus  , 
quia  in  citeriore  provincia  maximas  clientelas  Pom- 
peius habebat , ne  iterum  bellum  ingens  exsisteret. 

XXXVI.  Idcirco  Q.  Cassio  Longino  tribuno  plebis 
cum  duabus  legionibus  praemisso,  ipse  sexcentos 
equites  magnis  itineribus  ducit  Cordubam  , quo  con- 
• venire  magistratus  principesque  provinciae  iusserat. 

Nulla  fuit  civitas,  quae  detrectaret  imperium.  Contra 
Varroni,  qui  hactenus  eam  provinciam  obtinuerat, 
et  completis  duabus  legionibus  triginta  cohortes  ala- 
rias adiecerat , subito  infesta  omnia  fiunt.  Corduben- 
ses praesidium  ab  eo  missum,  in  sua  potestate  habent; 
Carmonenses  eiiciunt.  Varro  Gades  ire  destinaverat, 
in  ca  insula  , frumento  navibusque  comparatis,  duci 
bellum  ppsse  ratus ; oppidoque  C.  Gallonium  fami- 

• 

liarem  Domitii  praefecerat.  Sed  is  , Gaditanorum  mi- 
nis territus,  profugit.  Varroni  quum  Gadium  atque 
Italiae  praeclusus  aditus  esset,  et  una  legio  ex  duabus, 
ipso  inspectante , discessisset  e castris  , alteram  , cmn 
publicis  rationibus,  et  pecunia,  quam  habebat,  Cae- 
sari transdidit. 

XXXVII.  Caesar,  Gades  profectus,  pecunias  mo- 
numentaque referri  in  templum  Herculis  iubet,  quae 
erant  inde  iussu  Varronis  deprbmpta.  Gaditanis  civi- 
tatem romanam  dat ; idque  beneficium  postea  popu- 
lus romanus  habuit  ratum.  Provinciae  Q.  Cassius 
praeficitur,  quod  quaestor  olim  Pompeii  gentis  mores 
perdidicisse  credebatur;  cique  legiones  quatuor  attri- 
buuntur. Nemini  ulla  fit  a Caesare  iniuria , praeter- 
quam quod  pecunia  ubique  grandis  exigebatur.  His 
rebus  ita  constitutis,  Caesar  Varronianis  navibus  Tar- 
raconem revertitur,  ibique  conventum  provinciae 
citerioris  agit; et,  quemadmodum  in  ulteriore  fecerat, 
publice  privatimque  praemia  bene  meritis  distribuit. 
Pedestri  deinde  itinere  Narbonem  digressus , quum 
per  Pyrenaeum  pergeret,  tropaeum  nullum  posuit , 
quod  ea  res  Pompeio  quoque  crimini  erat  data;  sed 
aram  haud  procul  pompeianis  monumentis  ingenii 
mole  ex  polito  lapide  struxit,  Alexandrum  imitatus  , 
qui  ad  imitationem  Herculis  et  Liberi  inultis  locis, 
ad  propagandam  victoriarum  suarum  memoriam,  aras 
erexisse  ferebatur. 

XXXVIII.  Quuin  Narbonem  pervenisset,  cognitis, 
quae  inierim  erant  ad  Massiliam  gesta,  eo  proficisci 
statuit.  Quippe  Massilienses,  nihil  damno  navalis  pu- 
gnae deterriti,  C.  Trebonio,  quem  obsidioni  praefe- 

§.  37.  Liv.  Epit.  — Dio.  — Appian.  — Caca.  — Q.  Curti  VIII , 1 1,  et  IX  , 
3.  — Vtd.  et  Freiuih,  lnd.  ia  Curt.  in  voce  Arae. 


i 


•/ 


Digitized  by  Google 


10.  FREINSHKMII  SVPPLEM. 


84 


cerat  Caesar,  strenue  restiterant;  et  maxima  eius 
opera  tormentorum  multitudine , et  loci  natura  ac 
munitione  adiuti , perruperant,  ea  machinarum  vio- 
lentia , ut  asseres  pedum  duodecim  ferreis  praefixi 
cuspidibus , ingentibus  balistis  per  quatuor  ordines 
cratium  transacti,  in  terram  penetrarent.  Interim  L. 
Nasidius  imprudente  Curione  per  Siculum  fretum , 
cum  navibus  septemdecim,  ad  Massiliensium  castel- 
lum Tauroenta  pervenit ; auctorque  fuit  civitati , ut 
denuo  maritimae  pugnae  fortunam  tentaret.  At  Bru- 
tus , ad  priorem  classem  additis  navibus , quas  de 
Massiliensibus  nuper  ceperat,  iterum  eos  profligavit, 
navibus  demersis  quinque , quatuor  captis:  una  cum 
Nasidianis  navibus  discessit,  quae  vix  coepto  certamine 
profugerant,  . 

XXXIX.  Nec  tamen  eo  secius  in  defensionis  susce- 
pto proposito  perseveratum  fuit;  quamquam,  Caesari 
iam  Hispanias  accessisse,  fama  tulerat.  Ingentia  dein- 
ceps opera  Trebonii  et  incensa  ab  hostibus,  et  a Tre- 
bonio refeota  sunt;  quorum  annotare  rationem  nihil 
attinet,  quum  Caesaris  Commentarii  vivant,  quibus 
tota  ista  obsidio  inimitabili  nostris  temporibus  ele- 
gantia describitur.  Ad  ultimum  omnibus  defatigati 
malis,  nam  ad  incommoda  belli  e victu  tenui  et  cor- 
rupto (hordeo  et  panico  vetere  alebantur)  pestilentiae 
malum  accesserat , Caesaris  fidei  se  permiserunt. 
Fuerat  iis  Caesar,  nec  sine  causa,  iratissimus:  igitur 
praeter  vitai%et  libertatem  nihil  ferine  reliquit  victis: 
arma,  naves,  pecuniae  statim , cetera  mox  adempta 
sunt.  Postea  tamen  subinde  remisit  aliquid  irae,  no- 
mini parcens  et  vetustati  civitatis. 

§.  38.  Caes.  — Dio. 

XL.  Sed  paucis  ante  diebus,  quam  in  potestatem 
Caesaris  Massilia  concederet , L.  Domitius  cum  una 
nave  profugerat.  His  rebus  ita  gestis,  Caesar,  prae- 
missis aliquot  legionibus  in  Italiam  , proficisci  ad  Vr- 
bem  statuit,  quod  se  dictatorem  esse  dictum  Narbone 
cognoverat.  Rem  tantam  temporum  potius  licentia, 
quam  iure  et  more  maiorum , M.  Aemilius  Lepidiis 
praetor  perfecerat,  is,  qui  postea  cum  Antonio  et 
Octaviano  Caesare  triumviratum  invasit.  Falso  credi 
iactabat,  nisi  a consule  dictatorem  dici  non  posse;  nam 
et  olim  a tribulo  militum  A.  Cornelio  Mamercum  Ae- 
milium dictum  esse  de  sententia  collegii , quum  itidem 
propter  intempestivam  quorundam  dubitationem  augu- 
res consuli  senatus  censuisset.  Ita  ceteris  invitissimis 
propositum  Lepidus  tenuit,  senatus  tamen  obtendens 
auctoritatem  populique  iussum ; quum  in  his  nomi- 
nibus nihil  tum,  praeter  ipsa  nomina,  foret. 

XLI.  Sed  arma  hostium  atque  iura  civium  pari  im- 
petu proterentem,  pars  exercitus,  quo  adiulore  haec 
omnia  egerat,  terrere  seditionibus  coepit.  Nona  legio, 
praemissa  cum  aliis  in  Italiam , postquam  Placentiam 
attigerat,  tumultum  movit,  missionem  postulans, 
quam  olim  etiam  decreto  senatus  iussam,  tot  iniquis 
laboribus  vulneribusque  abunde  meruissent.  Praeterea 
sibi  ad  Brundisium  denarios  quingenos  promissos , ne- 
que dum  repraesentatos  esse.  Verior  tamen  causa  erat, 
militum  cupiditas  et  ira ; quod,  praedae  suae  cuncta 
cessura  sperantes  post  victoriam , ab  omni  iniuria 
temperare  cogebantur : simul  ea  opinione  ferociam 
augebant,  quod,  armato  adhuc  Pompeio,  suae  opis 
egere  Caesarem  arbitrabantur.  At  ille  insolens  cogi , 

(J.  40.  Appian.  — Caes.  — Cic.  ad  Atlic.  IX,  8.  — Dio,  — Liv.  IV,  Zt.  — 

semperque  in  maximis  periculis  maximum  animum 
habere  suetus,  minime  cessit  tumultuantibut;  quam- 
quam eo  iam  esset  provecta  seditio,  ut  in  perniciem 
imperatoris  eruptura  videretur. 

XLII.  Vocatos  igitur  in  concionem  milites  ( nam , 
audito  hoc  motu,  celeriter  Massilia  advolaverat)  si- 
mul adesse  iussis,  quos  ipse  adduxerat  praesidii  causa, 
et,  ut  plures  discerent , quam  immotum  adversus 
eiusmodi  terrores  imperatorem  haberent,  ita  cir- 
cumfusos affatus  est:  «Quis  novus  hic  incessit  animis 
» vestris  furor,  ut  omnibus  his  belli^  tranquilli  et 
» obsequentes,  hoc  maxime  tempore  seditionem 
» captetis , quo  ego , fine  iam  instante  laboris , de 
» praemiis  vestris  attentissime  cogitabam?  quae  vos 
» omnia  vecordissima  audacia  corruinpilis : priora 
» merita  obliteratis : me , quem  scinper  vestri  cupi- 
» dissimum  estis  experti , ex  imperatore  vestro  ini- 
» micum  atque  hostem  redegistis.  An  enim  stolidas 
» illas  minas,  et  temerarias  voces  vestras , terrore 
» potilis,  quam  ira,  pectus  hoc  repleturas  putavistis? 
» Scilicet,  qui  Barbarortim  ferocissimos  domui,  ci- 
>3  vium  potentissimos  coegi  in  ordinem , non  timui 
» Pompeios,  non  timui  Scipiones,  militum  meorum 
» voces,  militum  meorum  manus  timeam? 

XLIII.  » En  adsum  C.  Caesar;  nudumque  pectus 
33  et  paratum  percussuris  offero : peragite  scelus,  et, 
33  cuius  ante  hanc  fortunam  imperio  semper  paruistis, 
33  nunc  omnium  late  victorem,  si  audetis,  contemnite! 
33  Quod  si  vero,  uti  res  docet,  tantum  animorum  non 
33  est,  ut  vel  conspectum  meum  ferre  possitis;  quanto 
33  intervallo  meam  vestramque  conditionem  fala  di- 

§.  41.  Lucan.  lib.  V,  v.  i37. — Sueton.  in  Cacs.  cap.  69.  — Appiau.  — 

« screverint,  discite.  Missionem  postulatis,  tanquam 
» carere  vobis  hoc  tempore  nequeam.  Ecce  autem 
» do , quod  petitis , vosque  a signis  meis  discedere 
» iubeo.  An  enim  existimatis , si  a vobis  deseror , 
» defuturas  mihi  manus,  quibus  paucas  has  bellorum 
» reliquias  profligam?  Bonus  et  felix  imperator  ubivis 
» reperit  milites,  et,  si  nulli  usquam  essent,  abdu- 
» cerem  vel  ex  hostium  castris.  Vtmm  ego  vobis,  an 
» vero  vos  me  magis  indigeatis,  haec  tam  recentia, 
» tam  certa  documenta  admonere  vos  non  potuerunt? 

XLIV.  » Nuper  tantum  bellum  cum  paucis  cohor- 
» tibus  orsus , intra  vicesimum  diem  !>upra  quatuor 
» legiones  hostium  meas  feci : atque  illi  milites  laeti 
» lubentesque  imperata  faciunt;  et  quod  me  potius 
» imperatore  ferunt  arma,  fortunae  suae  gratulantur. 
» Vos  quoque,  si  aliis  sub  ducibus  merentes  in  meam 
» venissetis  potestatem,  idem  faceretis.  Nunc  secunda 
» tantum,  imperatoris  vestri  virtute,  non  vestra  (ne 
» erratis)  experti ; neque  cui  militetis,  neque,  qui 
» vos  ipsi  sitis , agnoscitis.  Agite , si  placet,  et  vel  ad 
» Pompeium  transite : ecquis  vestrum  tam  est  arro- 
» gans,  ut  non  multis  modis  T.  Labieno  se  fateatur 
» inferiorem?  At  ille  meis  auspiciis  ubique  magni fi- 
» cus,  ubique  victor,  cum  imperatore  mutavit  for- 
>>  tunam  , et , quasi  repente  factus  esset  alius , igna- 
» rus  antea  timoris  et  fugae , nunc  nusquam  loco- 
» rum  audet  consistere.  Ite , ite , et  hoc  exemplum 
a sequimini,  quando  vos  felicitatis  vestrae  piget. 

XLV.  » Stipendia  vobis  iusto  tempore  dantur;  an- 
» nona  nunquam  defuit;  nihil  operae  vobis,  nihil 
» periculi  iniunctum  est,  cuius  vos  poenitere  debeat. 
» Maiore  sudoris , quam  sanguinis  impensa , res  om- 

» nium  pretiosissimas,  securitatem,  gloriam,  victo* 

» riam  quaesivistis:  neque  dona  vobis  atque  praemia 
» defuerunt,  quae  semper  larga  manu  distribui  , in 
» poenis  parcior,  nec  temere  ultra  verborum  casti- 
» gationem  progressus.  At  nunc,  ut  sentiatis  , quem 
» provocaveritis , utque  vestrae  poenae  exemplum  a 
» pari  insania  romanos  exercitus  absterreat,  morem 
» maiorum,  et  clarissimorum  ducum  instituta  se- 
» quutus,  legionem  decimabo.  Sane  amari  semper  a 
» militibus  meis,  quam  timeri  malui.  Sed  quoniam 
» alterum,  quum  praestare  deberetis,  omisistis;  alte- 
» rum  , quod  effecistis  necessarium  , subite.  ® 

XLVI.  Quum  hanc  ad  vocem  orta  militum  complo- 
ratio esset,  tribuni  centurionesque,  exquisitissimis 
precibus  placare  Caesaris  iram  nisi , vix  tandem  effe- 
cerunt, ut  flecti  videretur.  Igitur  resumpto  sermone, 
» Nihil  quidem  concedi  , ait,  oportebat,  ita  meritis; 
» sed  tamen  contentus  poena  paucorum  , dabo  mul- 
» titudini  poenitentiae  locum.  Vos  autem , quibus 
» haec  venia  conceditur , quid  actum  sit  hodie , et 
» qua  spe  pactoque  dimittamini,  diligenter  memen- 
» tote.  Nam  si  postea  vel  minimi  motus  aut  auctores 
» aliis,  aut  socii  fueritis,  veteris  simul  recenlisque 
™ delicti  poenam  non  effugietis.  Militem  non  solum 
» indefessum  ad  labores , impigrum  ad  proelia  , sed 
•»  etiam  vel  maxime  morigerum  duci  esse  oportet: 
» hoc  si  absit,  reliqua  saepius  in  perniciem  omnium, 
» quam  cuiusqtiam  commodo  cedunt.  Maiores  nostri, 
>>  penes  quos  aliquot  seculis  summa  belli  gloria  per 
» homines  fuit , nullius  rei  diligenliores,  quam  di- 
» sciplinae  militaris,  custodes  fuerunt.  Iisdem  illis 
w certum  immotumque  semper  fuit,  plus  in  duce, 
■»  quam  in  exercitu  reponere. 

XLVII.  «Atque  hoc  universa  rerum  natura  docere 
» paulisper  attentos  debuisset : ubique  minoris  est , 

» quod  regitur,  quam  quod  imperat:  ideoque  Iovem, 

» cuius  in  potestate  omnia  esse  credimus , optimum 
»>  maximumque  vocamus ; et  in  homine , membris 
» omnibus  totoque  corpore , una  mens,  a qua  regun- 
» tur,  potior  est.  Haec  prius  intelligere'vos  voluissem, 

>»  et  erat  melius:  ut  tamen  simul  et  necessariae  seve- 
» ritatis,  et  solitae  clementiae  meae  ratio  habeatur, 

» in  paucos  edam  exemplum,  quod  in  totam  legio- 
» nem  oportuisset.  Centum  et  viginti  seditionis  au- 
» ctores  deposco , unde  duodecim  ad  poenam  sorte 
» vocentur  ; et  erit  aliquod  poenitentiae  signum  , si 
» pessimos  homines  obedienter  tradideritis».  Sortes 
ita  de  re  industria  sunt  temperatae  , ut  seditiosissimus 
quisque  duceretur.  Sed  quum  ex  hoc  numero  unuin 
tempore  seditionis  abfuisse  constaret,  centurionem, 
cuius  calumnia  nomen  delatum  innocentis  fuerat , pro 
illo  Caesar  occidi  iussit.  His  securi  percussis,  exau- 
ctorata  legio  non  ferens  ignominiam  , quum  repudiari 
suam  operam  cerneret,  non  destitit  satisfacere  impe- 
ratori , donec  multis  et  supplicibus  precibus  exorato, 
pristinum  in  sacramentum  reciperetur. 

XLVIII.  Placentina  seditione  composita,  Caesar 
, legiones  maximis  itineribus  in  Apuliam  et  Bruttium 
mittit , navium  undique  contrahendarum  causa  ; ipse 
Romam  in  faciem  pacis  cum  inermi  comitatu  profectus, 
dictaturam  iniit,  ut  roganti  scilicet  populo  romano 
gratificaretur.  Ceterum  ille  consul  in  annum  sequen-  y 
tem  creari  voluerat , ut  tyrannicam  potestatem  , quam 
usurpabat,  legitimi  magistratus  vocabulo  obtegeret. 
Simul  servari  speciem  reipublicae  volebat;  et  quia 

consules  ambo  sequuti  Pompeinm  fuerant , nec  prae- 
toribus creandi  consules  ius  esse  dicebatur,  necessa- 
rio faciundum  putavit,  ut  comitiorum  habendorum 
causa  dictaturam  assumeret. 

XLIX.  In  hoc  magistratu  exsulibus,  praeter  T. An- 
nium Milonem,  reditum  decrevit ; et  proscriptorum 
a Sulla  liberis  ius  petendorum  honorum  contra  legein 
Corneliam  dedit.  Aristobulum  quondam  Iudaeae  re- 
gem, deinde  triumphatum  Pompeio  , remisit  daturum 
in  Syria  turbas.  Sed  ille  quidem  a Pompeianis  veneno 
esse  interceptus  traditur : fdium  Alexandrum , acce- 
ptis ea  de  re  Pompeii  literis  , L.  Scipio  securi  percussit 
Antiochiae,  latrocinia  obiiciens.  Habuit  deinde  comi- 
tia, seque  et  P.  Servilium  designavit  consules  : is  enim 
erat  annus , quo  consulatum  ei  gerere  per  leges  lice- 
bat; quaruin  vim  quum  vi  maiore  solveret,  speciem 
ubivis  magna  veneratione  sectabatur.  L.  Pisonem  col- 
legam assumpturus  videbatur.  Sed  quia  legatos  ad 
Pompeium  mittendos  Piso  censuerat,  eratqueeamob 
causam  increpitus  ab  Isaurico ; illi  honorem  libertas 
, abstulit,  huic  adulatio  dedit.  Comitia  ceterorum  quo- 
que magistratuum  sunt  habita;  pontificum  etiam,  in 
loca  demortuorum ; feriaeque  Latinae  celebratae. 

L.  Oppressis  deinde  aere  alieno  consulendum  pu- 
tavit; sed  ita,  ne  subruere  fidem,  et,  dum  aliorum* 
necessitati  cupidius  consulit,  aliorum  iuri  vim  facere 
intolerandam  videretur.  Constituit  igitur , ut  arbitri 
durentur  (nam  ipsius  verba  lubentissime  pono  ) per 
• quos  Jierent  aestimationes  possessionum  et  rerum , quanti 

quaeque  earum  ante  bellum  fuisset , atque  eae  creditori- 

bus  transferentur.  Hi  arbitratores , ne  quis  alteri  parti 
addictiores  electos  quereretur,  sorte  creabantur.  Hac 
conditione  quarta  fere  pars  crediti  deperibat;  sed 
facile  patiebantur  homines,  quia  timor  novarum  ta- 
bularum , quae  vulgo  postulari  coeperant , tollebatur. 
Quia  deinde  rumor  percrebuerat , multos  aurum  ar- 
gentumque, ne  creditoribus  solverent,  supprimere; 
horum  nequitia  adductus,  legem  tulit,  ne  quif  supra 
sestertia  sexaginta  in  numerato  haberet:  sic  provideba- 
tur , ne  quis  magnarum  opum  fiducia  adiicere  ad  res 
novandas  animum  posset.  Plebs  ad  haec  addi  postu- 
labat , ut  praemia  servis,  qui  dominos  in  hanc  legem 
peccantes  detulissent  , decernerentur  ; sed  abnuit 
Caesar,  iuratusque  negavit,  servis  adversus  dominos 
crediturum. 

LI.  Inter  haec  tam  prospera,  non  modicam  accepit 
per  duces  suos  in  Illyrico  cladem.  P.  Cornelium  Do- 
labellam, quum  a Caesare  naves  haberet,  M.  Octa- 
vius et  L.  Scribonius  Libo,  quos  liburnicae  atque 
achaicae  classi  Pompeius  praefecerat,  vicium  , exu- 
tumque  copiis  Dalmatia  expulerunt.  Sed  ille  quidem, 
amissa  classe  , perfugit  ad  C.  Antonium  , qui  ad  Cu- 
rictam (Iapodum  litoribus  adsita  est  insula,  ad  maris 
Adriatici  fauces)  castra  habebat.  Sed  ipsum  quoque 
Antonium  , quum  ulcisci  Dolabellam  cuperet , cum 
Q.  Hortensio,  qui  ab  infero  mari  classem  adduxerat, 
pompeiani  duces  superarunt ; quamquam  ei  L.  Minu- 
cius Basilus , C.  Sallustius  Crispus , ex  singulis  legio- 
nibus , quibus  praeerant , cohortes  aliquot  subsidio 
misissent. 

Lll.  Antonius  Curictam  refugit,  asperitate  situs, 

et  incolarum  virtute  confisus.  Sed  ubi  Octavius  et  Libo 
cum  ingentibus  copiis  classicorum  alluerunt,  deser- 
tosque  a sociis  urgere  fames  coepit,  et  adpompeianas 
partes  palam  transgressus  vir  fortissimus  T.  Pusio  ' 
sollicitare , Antonius  se  cum  quindecim  cohorLibus 
dedidit;  omnesque  ad  Pompeium  a Libone  deducti 
sunt.  Evasere  tamen  prius  pauci  ad  Basilum , qui  co- 
pias instructas  ex  adverso  litore  ostenderat.  Ea  spes 
audaciam  parti  militum  fecit , ut  nova  ratione  tenta- 
rent  per  mare  fugam  : namque  refluxu  exspectato  , 
rates  conscenderunt  ita  contextas,  ut  geminatis  cupa- 
rum ordinibus  incumberent,  quo  inter  utrumque 
ordinem  occulto  remigio  proveherentur.  Series  cupa- 
rum ad  firmitudinem  catenis  ferreis  colligabantur: 
in  medio  ratis  erecta  turris  erat;  unde,sicubi  vim 
faceret  hostis  , defendi  posset. 

LIII.  Ex  tribus  eiusmodi  ratibus  prima  et  sequens , 
aestus  beneficio  , litus  optatum  tenuerunt  : tertia , 
quae  vehebat  Opiterginos , in  occultos  quasi  casses 
incidit,  quos  Pompeiani  Cilices,  usitata  sibi,  quum 
adhuc  piraticam  facerent , arte , funibus  sub  mari  cir- 
cumductis paraverant.  His  deprehensa  ratis , et  ad 
scopulos,  unde  religata  vincula  fuerant,  attracta, 
quum  ab  hostibus  terra  marique  oppugnaretur , de- 
fensa tamen  est , quia  supervenientes  tenebrae  proe- 
lium diremerant.  Praeerat  Opiterginis  tribunus,  Vul- 
teius  nomine.  Hic,  quum  neque  vincula  rumpere 
tentanlibus  res  succederet,  neque  aliud  sperari  effu- 
gium posset,  «Parvum,  inquit,  deliberandi  spatium 
» noctis  huius  mora  praestat,  milites:  neque  etiam 
» multa  deliberandi  aut  anceps  materia  e^t.  Si  pos- 

» semus  et  mortem  et  ignominiant  effugere , hoc  ni- 
m mirum  prorsus  esse  faciundum  nemo  ambigeret. 

LIV.  «Nunc  quoniam  alterutrum  necessario  legen- 
» dum  est , utrum  sit  optabilius  , aliqua  esse  dubitatio 
» timidis  et  ignavis , et  Caesarem  prodituris  posset. 
» Nobis  quidem  neque  ingratis  esse  adversus  eum, 
» cuius  maximis  beneficiis  saepe  usi  sumus  , libeat ; 
» neque  virtutis  nostrae  gloriam  turpi  commaculare 
» infamia.  Quid  igitur  afferri  potest,  quominus  liber- 
>j  tate,  donec  adest,  utamur,  et  in  praestantissimara 
» conditionem  nos  vindicemus  , ut  neque  adversariis 
» quidquam  in  nos  liceat , et  facinus  nostrum  aeterna 
» fama  sequatur?  praesertim  quia  fortes  ab  ignominia 
» mors  absolvit;  post  ignominiam  nihilominus  sub- 
« eunda  mors  est.  Promittent  haud  dubie  vitam  : sed 
» quid  nobis  opus  est  vita  agenda  precario  ? Ijuid  si 
» vero  fallant  fidem?  et  qui  mori  per  virtutem  potui- 
» mus,  turpes  irrisique  alieno  arbitrio  cervicem  de- 
» mus?  quid  si  ad  longius  neque  simplex  supplicium 
» servati,  ad  Pompeium  adducamur,  tam  inimicum 
» nobis  semper,  quam  propitius  Caesar  fuit?  ad  Mar- 
ia cellum,  cuius  animum  supplieft)  Novocomensis  illius 
» experti  sumus? 

LV.  » Hos  videre , his  supplicare , Transpadanus 
» quisquam  poterit?  Hoc  ne  coniuges  quidem  liberi- 
» que  nostri  velint;  ob  quae  nomina  quandoque  con- 
» silium  mutarunt , qui  de  se  decreverant.  Pro  Cae- 
» sare  perire  omnes  optent , quam  vel  regnare  cum 
» huius  inimicis.  Sed  neque  in  eo  res  est ; quin  omnia 
» sunt  in  potestate  Caesaris , et , si  hunc  offendimus, 
» illi  perierunt.  Sic  eadem  via , quae  nobis  ad  gloriam 
» et  libertatem  patet , a civitate  nostra  famam  prodi- 

»i  tionis  , iram  victoris  , metum  , periculum  , cladem 
>3  avertimus  , Caesaremque  magis  etiam  ei  concilia- 
u mus : cuius  equidem  quia  notissima  nobis  est  libe- 
» ralitas,  quis  futurum  ambigat,  quin  et  nos  ille  lau- 
» det,  et  ob  nostrum  factum  universae  genti  pretium 
m tribuat. 33  Nec  fefellit  eum  animus  : quippe  Caesar, 
ubi  propter  ipsum  inille  circiter  Opilerginos,  ut  fidem 
ei  servarent , in  eadem  rate  mutuis  vulneribus  conci- 
disse didicit;  priusquam  ab  Yrbe  proficisceretur,  non 
illi  solum  oppido,  sed  omnibus-omnino Transpadanis 
civitatem  romanam  dedit. 

LVI.  Caii  deinde  Curionis  referenda  clades  est,  sub 
idem  tempus  in  Africa  occisi.  Sed  illi  quidem  princi- 
pia nimis  laeta  fuerunt:  recepta  sine  certamine  Sici- 
lia, sicut  iussus  erat  a Caesare,  in  Africam  transiecit 
legiones.  Provinciam  eam  obtinere  L.  Tubero  debue- 
rat, ex  senatusconsulto  sortitus  : sed  illo  cunctante, 
P.  Attius  Varus  , qui  Auximo  profugiens  Vticam  per- 
venerat , clamore  multitudinis  ad  se  delatum  imperium 
arripuit;  Tuberonemque  venientem,  quamquam  ea- 
rundem  partium  esset,  exclusit  provincia , ne  filium 
quidem  valetudine  affectum  exponere,  sed  nec  aquam 
haurire  passus.  Atque  iste  quidem  Varus  provinciam 
eam  prius  ex  praetura  obtinuerat;  quo  facilius  ei 
fuit,  propter  hominum  locorumque  notitiam  , delectus 
agere,  et  alia  tuendae  provinciae  parare.  Igitur  duas 
iam  legiones  habebat  sub  signis  : nec  minus  reponebat 
spei  in  Mauri  regis  amicitia,  cui  transditum  a patre 
Hiempsale  erat  hospitium  cum  Pompeio,  et  maxima 
cum  Curione  simultas,  qui  in  tribunatu  legem  de  pu- 
blicando Iubae  regno  promulgaverat. 

LVII.  Adversus  hos  duas  legiones  Curio  transpor- 
tavit , et  quingentos  equites , navibus  longis  duodecim, 
et  multis  onerariis.  Ad  huius  classis  conspectum  L. 
Caesar  adolescens  , qui  ad  Clupeam  adventum  Iulia- 
norum  cum  decem  rostratis  opperiebatur,  multitudine 
velorum  territus,  Adrumetum  perfugit.  Curio  praeter 
Vlicam  ad  flumen  Bagrada  progressus,  exscensione 
facta , castra  locat.  Inde  ad  exploranda  castra  Corne- 
lia ( nobilitatem  nomenque  loco  prioris  Africani  ex- 
peditio fecerat)  cum  equitatu  pergit;  levique proelio 
victis  Numidis , qui , ut  tutum  agrestibus  receptum 
facerent,  ex  castris  Vari  oppido  coniunctis  excurre- 
rant, et  adventu  longarum  navium  audacior,  pro- 
nuntiat navibus  onerariis  , quae  numero  circiter  du- 
centae stabant  ad  Vticam,  pro  hostibus  se  habiturum , 
qui  non  extemplo  cursum  ad  castra  Cornelia  direxisset • 
LVIII.  Obsequuti  sunt  universi , exercitumque  Cu- 
rionis omnium  rerum  copia  repleverunt.  Mox  iterum 
in  castra  ad  Bagradam  se  recepit  Curio,  quia  adver- 
sarii , castra  Cornelia  occupaturum  suspecti , aquas 
veneno  infecerant ; et  acclamatione  totius  exercitus 
appellatus  Imperator , postero  die  movet  Vticam  , et 
castra  prope  oppidum  ponit.  Nondum  perfectis  ope- 
ribus , Iit  certior , adesse  magna  Iubae  regis  auxilia  , 
Vticamque  sine  timore  pergere  : igitur  equitibus  im- 
missis hos  disturbat,  et  magnum  interficit  peditum 
numerum , qui  tam  celeriter  in  oppidum  se  recipere 
nequiverant.  Sed  proxima  nocte  quum  centuriones 
Marsi  duo  cum  manipularibus  aliquot  ad  Varum  per- 
fugissent , in  spem  ille  venit,  totum  corrumpi  Curio- 
nis exercitum  posse.  Igitur  eductis  legionibus,  ut  in- 
ter se  et  Curionem  una  tantum  vallis  interesset,  ten- 

tare  milites  per  Sex.  Quintilium  Varum  coepit,  qui 
L.  Domitii  quaestor  ad  Corfinium  fuerat.  Igitur  notos 
sibi  centuriones  militesque  compellans,  ut  ad  prius 
sacramentum  redirent , obsecrabat , relinquerentque  il- 
los , a quibus  capti  perfugarum  in  numero  haberentur , 
et  per  summam  contumeliam  hoc  vocabulo  notarentur. 
Postremo  largitionem  a se  et  P.  Attio  ostentat,  si 
prioribus  partibus  concilientur. 

LIX.  Ad  haec  neutram  in  partem  significatione  vo- 
luntatis facta , exercitus  in  castra  reducti  sunt.  Sed 
tentati  miiitum  animi  castra  Curionis  timore  et  suspi- 
cione compleverant : nam  paucis  mutatis  centurioni- 
bus, iidem  ordines  manipulique  manebant,  quales 
eo  tempore  fuerant , quum  ad  Corfinium  a Caesare 
caperentur;  praeterea  genus  erat  hominum,  ex  mu- 
nicipiis Pompeio  addictissimis , Peligni  Marsique.  Haec 
oinnia  non  parum  magnas  timendi  causas  afferebant, 
et  quod  superiore  nocte  inter  transfugium  paucorum 
excepti  graviores  quidam  militum  sermones , nonnulli 
et  conficti  erant.  Igitur  in  principiis  de  summa  reruin 
sententiae  dicebantur:  alii  regrediendum  in  castra 
Cornelia  censebant;  quidam  oppugnanda  hostium  ca- 
stra. Neutrum  consilium  Curioni  placuit:  alterum 
abiccti  nimis  animi , alterum  temerarii  videbatur. 

LX.  Igitur  dimisso  concilio  , milites  ad  concionem 
vocat:  quantum  eorum  fidei  Caesar  credat,  exponit: 
non  debere  hunc  deseri,  a quo  maxima  sint  exspectanda 
praemia;  praesertim  diiudicata  iam fortuna  belli,  dua- 
busque  Hispaniis  receptis.  Frustra  iactare  prius  sacra- 
mentum adversarios  : non  legiones  illud , sed  ducem  Do- 
mitium , abrupisse : proditos  ab  eo  milites , a Caesare 
conservatos , non  beneficii  modo  gratia , sed  in  verba 

Caesaris  sponte  adactos , nova  religione  teneri.  Quod  si 
causam  a Caesare  desciscendi  nullam  habeant , in  se 
quoque  nihil  esse  sperare , quod  offendat.  Praeclaram 
sibi  erga  milites  voluntatem  constare ; diligentiam  duce 
dignam  praestitisse  hactenus ; etiam  Jorlunam  affuisse 
conatibus.  Atque  haec  omnia  nuper  adeo  consensu  uni- 
versorum esse  approbata , quum  sit  imperator  ab  iis  ap- 
• peltatus.  Cuius  honoris  gratiam  se  ipsis  Jiicerc , si  poe- 
niieat.  W 

LXI.  Adhuc  dicetffaem  interrupit  militum  clamor, 
indigne  ferentium,  quod  suspecti  proditionis  essent, 
et  ad  omnia  pericula  iidem  suam  operamque  offeren- 
tium. Vnde  Curio  iam  animosior , 'postridie  eodem 
loco  , quo  antea  , in  acie  adstitit.  Eduxit  et  Varus  suos, 
uterque  legionum  domitianarum  fiducia,  quas  Curio 
mansuras  in  recenti  sacramento , Varus  redituras  ad 
vetus,  putabant.  Sed  ubi  vallem  transire  Vari  equi- 
tatus omnis  cum  parte  levis  armaturae  coepit,  equites 
Curionis  , cum  duabus  Marrucinorum  cohortibus  im- 
petu facto , relictos  a suis  velites  ceciderunt.  Qua  re 
Varianos  perturbatos  cernens  Rebilus , legatus  Cae- 
saris , quem  ob  peritiam  rei  militaris  ex  Sicilia  Curio 
secum  adduxerat,  instare,  atque^tempore  uti  iubet. 

LXII.  Nec  moratus  Curio  , ut  erat  acer  et  audax, 
’ primus  procurrit  in  vallem,  impeditam  adeo,  ut  ab 
altera  parte  , nisi  adiuti  a suis,  adseensuin  difficulter 
molirentur.  Sed  hostes  animis  perculsis  , neque  ullius 
nisi  fugae  memores  , priusquam  ad  iactum  teli  per- 
ventum esset  , in  castra  omnes  refugerunt , tanta  con- 
sternatione, ut  in  portis  et  angustiis  viarum,  plures 
obtriti  oppressi  que  a suis  sine  vulnere  morerentur, 
quam  interfecti  in  proelio  fuerant.  Et  nisi  Curionis 
milites  tantum  ad  pugnam  profecti  sola  seemn  arma 
extulissent , eodem  impetu  expugnari  castra  potue- 
Tit.  Liv.  Totn.  XII  G 

runt.  Memorabile  tum  facinus  Pelignus  quidam  no- 
mine Fabius  edidit:  namque  fugientibus  immixtus, 
magna  voce  Varum  identidem  invocans  requirebat. 
Vbi  ille,  credens  unum  e suis,  restitit,  quis  esset,  et 
quid %ellet,  interrogans,  Fabius  stricto  gladio  eum 
petiit;  et  interfecisset , nisi  scuto  sublato  vitasset  ictum 
Varus.  Fabium , qui  proximi  forte  erant , milites  oc- 
ciderunt: isque  solus  Curionis  militum  ea  pugna*ce-  • 
cidit;  adversariorum  dcsideraff  circiter  sexcenti,  et 
mille  praeterea  vulnerati  sunt.  • 

LXIII.  Varus , quum* suos  mirifice  perterrefactos 
animadverteret,  exercitum  de  tertia  vigilia  ex  castris 
in  oppidum  reduxit.  Curio  circummunire  oppidum 
instituit,  magna  spe  , quod  hispaniensem  Caesaris  vi- 
ctoriam, quae  multorum  literis  ac  nuntiis  in  Africam 
perferebatur,  omnium  animos  inclinaturam  in  has 
partes  rebatur.  Idcirco  quum  regem  Iubam  venire 
cum  ingenti  exercitu  audisset,  vix  credere  potuit; 
donec  minus  quinque  et  viginti  millibus  abesse  didicit 
regis  copias:  tum  in  castra  Cornelia  se  recepit,  ubi 
tuto  bellum  duceret,  donec  ex  Sicilia  duae  aliae  le- 
giones , et  reliquus  equitatus  adveheretur.  Sed  in 
optimo  consilio  pehnanere  licitum  ei  non  fuit  per 
Vlicensium  quosdam,  qui  in  castra  eius  perfugerant. 

Ii , revocatum  Leptitanorum  bello  regem  discessisse 
cum  maxima  copiarum  parte,  nuntiabant;  Sabura 
duce  modicam  manum  pergere  Vticam,  iamque  haud 
procul  oppido  distare. 

LXIV.  Sed  ea  fraus  Maurorum  erat ; praemissusque 
Sabura  rumorem  eum  sparserat : ceterum  rex  cum 
omnibus  copiis  sequebatur.  At  Curio,  praemissis  prima 

nocte  equitibus , quarta  vigilia  cum  legionibus  nd 

castra  Saburae  contendit.  Huic  equites  occurrunt, 
rem  a se  bene  gestarn  nuntiant:  cupiditas  hominis 
magis  inflammatur  : quaerit  ex  captivis  , quis  castris 
ad  Bagradam  praesit  ? respondent , Saburam.  Ille 
studio  conficiendi  itineris  quaerit  ultra  nihil , con- 
versusque ad  suos,  Videtis , inquit,  eadem  omnia  et 
hos , et  perfugas  Uticenses  dicere.  Summa  deinde  festi- 
natione prllcedit  ad  hostem.  At  ille  simulatione  timoris 
paulatim  cedit,  iuvenilemque  animum  magis  magisque 
vanae  alacritatis  implet.  Sic  in  patentes  campos  pro- 
tractus, equitatu  numidico  circumvenitur.  Fessi  erant 
romani  equites  peditesque  itineris  longinquitate,  se- 
decim millibus  passuum  confectis ; equites  etiam  su- 
perioris noctis  proelio  : igitur  quum  neque  timidis  ad 
fugam,  neque  fortibus  ad  pugnandum  vires  superes- 
sent,  occidione  totus  exercitus  caeditur.  Ipse  Curio, 
quum  Cn.  Domitius  praefectus  equitum  hortaretur, 
ut  fuga  salutem  peteret,  nunquam  se  venturum  dixit 
in  conspectum  Caesaris , amisso  , quem  suae  fidei  cre- 
didisset exercitu : atque  ita,  ut  res  temeritate  sua  per- 
ditas morte  sequeretur , proelians  interfectus  est. 

LXV.  Ilis  rebus  auditis,  naves,  quae  ad  castra  Cor-» 
nelia  stabant,  cum  paucis  militibus,  qui  ad  primam 
rei  famam  eo  decurrerant,  in  Siciliam  celeriter  se 
receperunt.  Reliqui(nam  quinque  cohortes  praesidio 
relictae  castris  fuerant)  Varo  se  dediderunt.  Ceterum 
luba,  suae  victoriae  praemia  alieno  arbitrio  minui 
non  posse  dictitans,  magnam  eorum  partem  interfecit, 
ceteros  misit  in  regnum;  frustra  conquerente  Varo, 
suam  fidem  ab  eo  laedi.  Sed  eum  adeo  rex  contemne- 
bat , ut  in  oppidum  invectus,  mullis  populi  romani 
senatoribus  prosequentibiis , quae  fieri  vellet  Vticae 

atque  in  provincia,  pro  imperio  constitueret : quibus 
effectis  rebus , paulo  post  cum  omnibus  copiis  in  re- 
gnum rediit.  Ilaec  postquam  in  Vrbem , et  in  Mace- 
doniam nuntiata  sunt , diversam  pro  dissensione  ani- 
morum , a Romanis  mercedem  Iuba  tulit. 

LXVI.  Pompeius , et  qui  cum  eo  erant , honorem 
ei  habuerunt , regemque  appellarunt ; at  Caesar  et 
urbani  iudicarunt  hostem,  Bocchumque  eflfflogudem, 
quod  eius  essent  adversarii,  reges  appellandos  esse 
censuerunt.  Inierim  in  Dalmatia  M.  Octavius  , post 
discessum  liburnicarum  navium  , quibus  Antonianos 
milites  ad  Pompeium  Libo  deducebat,  Issam  , insula- 
rum eo  tractu  nobilissimam  , ab  amicitia  Caesaris 
avertit;  Salonas,  quum  frustra  tentasset,  oppugnare 
statuit.  At  illi  , quum  ob  paucitatem  resistere  non 
possent , servos  puberes  manumiserunt,  et  mulierum 
praesectis  crinibus  ad  tormenta  sunt  usi.  Octavius  , 
horum  pertinacia  cognita,  quinque  castris  oppidum 
clausit. 

LXVII.  At  quum  obsessi  negligentius  agi  excubias 
apud  hostem  cernerent,  pueris  atque  mulieribus  in 
muro  collocatis,  ut  species  propugnatorum  servare- 
tur, eruptionem  in  proxima  castra  faciunt ; hisque 
perruptis  (nam  propter  aestum  multi  milites  ex  sta- 
tionibus discesserant),  eodem  impetu  celera  omnia 
expugnant,  Oclaviumque,  maiore  copiarum  amissa 
parte,  ctan  reliquis  in  naves  compellunt.  Octavius, 
tantam  cladem  passus,  quum  de  Salonis  expugnandis 
desperasset,  iamque  instaret  hiems,  Dyrrhachium  ad 
Pompeium  reversus  est.  Dum  haec  in  Illyrico  et  Africa 
geruntur , Caesar , deposita  in  speciem  civilis  animi 

dictatura,  sub  alio  nomine  eadem  omnia  habiturus, 
Brundisium  pergere  statuit,  quo  etiam  legiones  prae- 
miserat, Pompeium  petiturus;  quem  in  usum  tum 
aliis  e fanis,  tum  ex  ipso  Capitolio  donaria  pleraque 
omnia  sustulerat. 

LXVHI.  Neque  mediocriter  spem  eius  erexerunt 
obiecta  tum  et  paulo  post  omina.  Quippe  dum  ador- 
nat iter,  in  comitatum  eius  lauream  supervolans  mil- 
vus iniecit ; et  postea,  sacra  eo  faciente  Fortunae, 
taurus  adhuc  intactus  effugit , paludcmque  pactus  , 
eam  tranavit.  Responderunt  haruspices , Caesaris  fata 
sic  adumbrasse  deos;  mancnlujue  exilium,  mare  trans- 
eunti vitam  victoriamque  portendi.  Quamvis  igitur 
hiems  esset , et  ob  tempestates  difficilis  traiectus  spe- 
raretur; ordinatis  a tergo  omnibus,  Brundisium  in- 
tendit iter.  Exeuntem  prosequuta  ingens  hominum 
multitudo  pacem  orabat,  et  cum  Pompeio  reditum  in 
gratiam ; satis  enim  apparebat , si  vi  vicius  alteruter 
esset,  eundem  libertati,  quem  bello,  finem  fore. 
Profecto  iam  Caesare , pueri  ludicra  pugna  concur- 
rerunt Romae  ; superioresque  exstiterunt , qui  Iulia- 
norum  sibi  nomen  indiderant. 

LXIX.  Postquam  Brundisium  Caesar  venit,  quo  ' 
legiones  duodecim  , et  omnem  equitatum  convenire 
iusserat,  vix  tantum  reperit  navium,  ut  quinque 
legiones  transportari  cum  sexcentis  equitibus  possent. 
Igitur  pro  concione  hortatus  efct  milites,  ut  aequo 
animo  relinquerent  impedimenta  sua , quo  p/ures  im- 
poni pugnatorum  possent:  atque  ipsis  alacriter  accla- 
mantibus, sine  mora  compleri  naves  iussit.  Celerum 
ventis  reflantibus  , per  aliquot  dies  haeserunt  ad  an- 
coras; quo  temporis  intervallo  et  consulatum  Caesar 

iniit  Brundisii,  et  aliae  duae  legiones  supervenerunt. 
Septem  igitur  legiones  , sed  infrequentibus  signis , 
quia  bellis  gallicis  et  longo  ab  Hispania  itinere , ad 
hoc  autumni  gravitate  in  Calabria,  valde  erant  demi- 
nutae, in  naves  onerarias  imposuit;  rostratis, quarum 
habebat  haud  magnum  numerum , ad  praesidium  Si- 
ciliae Sardiniaeque  relictis.  Haec  classis,  quum  pridie 
nonas  ianuarias  solvisset,  tota  nocte  propter  malaciam 
propinquis  locis  haesit ; postero  die  Graeciam  attigit, 
tempestatibus  ad  Ceraunios  delata  montes,  ibique, 
navibus  omnibus  incolumibus , milites  exposuit. 

EPITOME 

LIBUI  CENTESIMI  VNDECIMI. 

M.  Cnelius  Rufus  praetor,  quum  seditiones  in  Vrbe  concitaret, 
novarum  tabularum  spe  plebe  sollicitata  , abrogato  magistratu 
pulsus  urbe,  Miloni  exsuli,  qui  fugitivorum  exercitum  contra- 
xerat, se  coniunxit:  uterque,  quum  bellum  molirentur,  inter- 
fecti sunt  Cleopatra  , Aegypti  regina , a Ptolemaeo  fratre  regno 
pulsa  est.  Propter  Q.  Cassii  praetoris  avaritiam  crudelitatemque 
Cordubenses  in  Hispania  cum  duabus  varianis  legionibus  a par- 
tibus Caesaris  desciverunt.  Cn.  Pompeius,  ad  Dyrrhachium  ob- 
sessus a Caesare , et , praesidiis  eius  cum  magna  clade  diversae 
partis  expugnatis , obsidione  liberatus , translato  in  Thessaliam 
bello,  apud  Pharsaliam  acie  victus  est.  Cicero  in  castris  reman- 
sit , vir  nihil  minus , quam  ad  bella  natus;  omnibusque  adversa- 
rum partium,  qui  se  potestati  victoris  permiserunt,  Caesar 
iguovit. 

I.  Interea  temporis,  occupato  per  varia  negotia  Cae- 
sare , Cn.  Pompeius , quum  annum  ad  apparanda,  quae 
vellet,  liberum  habuisset,  ingentes  terra  marique  vi- 
res contraxerat.  Quinque  legiones  cuin  adiunctis  equi- 

tibus  traiecerat  ab  initio : unam  deinde  effecerat  ex 
Sicilia,  quae  facta  ex  duabus,  Gemella  vocabatur;  et 
unam  ex  veteranis , qui  in  Creta  et  Macedonia  sedes 
fixerant : duas  in  Asia  conscribendas  curaverat  Len- 
tulus. Praeterea  cum  duabus  syriacis  legionibus  , exer- 
citus crassiani  reliquiis,  Scipio  Metellus  exspectaba- 
tur. Sagittarios  tria  millia  habebat ; funditorum  co- 
hortes  sex;  equitum  septem  millia,  maximam  pariem 
ex  regum  auxiliis. 

II.  Naves  insuper  rostratas  instructas  habebat  sex- 
centas ; quarum  praestantissimae  centum  roraani  ge- 
neris milites  vehebant:  onerariarum  praeterea  maxi- 
mus numerus  aderat.  Eam  classem  per  omnem  mari- 
timam oram  distribuerat,  quae  transitu  Caesarem 
prohiberet.  Navibus  aegyptiis  Cn.  Pompeius  adolescens 
praeerat;  asiaticis  D.  Laelius,  C.  Triarius;  syriacis  C. 
Cassius;  rhodiis  C.  Marcellus  cum  C. Coponio;  libur- 
nicae atque  achaicae  classi  Scribonius  Libo , M.  Octa- 
vius. Sed  universae  rei  maritimae  praefecturam  M. 
Bibulus  gerebat,  cui  omnes  reliqui  dicto  audientes 
esse  debebant.  Civitates  praeterea  Dyrrhachium,  Apol- 
loniam , ceterasque  ad  eam  oram  hibernis  occupare 
decreverat. 

III.  At  Lentulus  Marcellusque  consules,  quum  eo- 
rum in  exitu  annus  esset,  senatum  convocarunt.  Ci- 
vilis enim  discordia  senatum  quoque  geminaverat,  ut 
et  qui  Romae,  et  qui  Apolloniae  erant,  hoc  ad  se  vo- 
cabulum traherent.  Nam  apud  Pompeium  haud  minus 
ducenti  senatores  erant : tantum  ei  paraverat  aucto- 
ritatis suscepta,  ut  putabatur,  libertatis  defensio. 
Igitur  et  quidam  aetatis  extremae,  praeterea  claudus 

altero  pede  ad  eum  se  contulerat ; et  M.  Brutus  , 
quamquam  ad  id  tempus  Pompeium,  cuius  iussu  pater 
Bruti  fuerat  interfectus , neque  salutare , neque  re- 
spicere solitus.  Vt  autem  omnia,  quam  fieri  posset, 
proxime  morem  maiorum  agerentur,  Thessalonicae 
per  augures  templum  constituendum  curaverant,  ubi 
senatus  cogi  posset , quod  alio  loco  facta  senatuscon- 
sulta pro  iustis  non  habebantur. 

IV.  Eo  postquam  convenit  exsul  senatus , vecba  de 
republica  facere  Lentulus  instituit : « ante  omnia  de- 
m cernendum  huic  coetui,  hunc  esse  verum  iustumque 
» populi  romani  senatum ; qui  Romae  sint,  desertores 
m «ausae  publicae , amicos  tyranni,  purgamenta 'po- 
» tius  amplissimi  ordinis,  quam  membra,  nequidquain 
» usurpare  vocabulum  curiae  , cuius  iura  prodiderint. 
» Proximum  esse,  ut  provideant,  quomodo  et  per 
» quos  in  posterum  gerenda  sit  respublica  : nec  enim 
» consulum  haberi  comitia  attinere,  quod  de  eorum 
» imperio  ferri  lex  curiata  nequeat.  Idcirco  reljquos 
» quidem  proconsulibus  et  proprftetoribus,  suo  quem- 
» que  loco  reipublicae  navaturos  operam  ; sed  tamen 
» unum  summum  constitui  ducem  oportere  , neque 
» dubitandum  , quin  Pompeius  is  esse  debeat».  Erat 
sane  iam  anno  superiore  datum  Pompeio  sfemmum 
imperium,  sed  consulibus  adiunctis.  Tum  vero,  sum- 
mam belli  rerumqu^  omnium  uni  permitti  placuit. 

V.  Atque  is  , ut  animos  ad  meliorem  spem  erigeret, 
huiusmodi  orationem  habuit:  «.Ego  vero  nullum  pro 
» vobis  et  republica  laborem,  nullum  discrimen  de- 
» precor,  Patres  conscripti:  potestatem  impositam 
» recusarem , nisi  vobis  omnibus  adiutoribus  usuro 

» neque  consilium,  neque  collegae  defuturi  essent. 
» Idcirco  magna  mihi  spes  optimi  eventus  sollicitum 
» animum  consolatur  ; modo  vos  quoque  bono  animo 
» sitis , neque  magis  umbra  rerum  et  vocabulis,  quam 
» rebus  ipsis,  moveamini.  Scio,  a multis  consilium 
» meum  Vrbem  relinquendi  reprehensum  esse ; cuius 
» nunc  quoque  adeo  non  poenitet , ut  hoc  uno  modo 
» conservari  potuisse  rem  romanam  existimem  ; per- 
» dcudamque nobis  in  perpetuum  urbem  fuisse,  nisi 
» relicta  ad  tempus  foret.  Segregavimus  a nobis  im- 
» probos  cives,  segregavimus  timidos;  et  qui  manendo 
» ab  illis  impetiti , ab  his  deserti , hostem  instantem  , 
» copias  ambiguas,  consilia  impedita  habuissemus, 
» egregie  explicavimus  omnia:  vires  terrestres  mariti- 
» masque  maximas  coegimus ; pecunia  , commeatu  , 
» regum  atque  populorum  auxiliis  abundamus : neque 
m corpora  sua  tantummodo  nobis  praestabunt  hae 
» copiae,  sed  animis  etiam  nobiscum  votoque  stabunt. 

VI.  «Teneat  sane  vacuam  ille  Vrbem  , et  desertas  a 
» dominis  domos;  tlum  hic  sit  senatus,  hic  romana 
» civitas,  quae  profecto  non  in  aedificiis  consistit, 
» sed  in  civibus;  quemadmodum  et  olim  clarissimo - 
» rum  populorum  exemplis  praeiudicatum  est.  Athe- 
» nienSfes  bello  Medico  urbem  perituram  secum , si 
>»  mansissent,  reliquerunt,  ut  salvi  atque  incolumes 
» gloriosius  reciperent  haberentque.  Quid  maiores 
» nostri?  Quum  Vrbem  Galli  occupassent,  nonne  ab 
» Ardea  et  Veiis  romanum  exercitum  eduxit  Camillus, 
» alter  urbis  imperiique  nostri  conditor  ? Quid  igitur 
» vetat,  quominus  eadem  sequuti  consilia,  parem 
» sperare  eventum  debeamus? Cum  eo  homine  nobis 

» res  est,  qui  summam  et  incredibilem  cupiditatem 
» imperandi  ne  nunc  quidem  tegere  potest , manente 
» bello,  et  incertb  rerum  exitu.  Quid  illum  facturum 
» censetis , quod  omen  dii  prohibeant  f victorem , qui 
» nunc  arbitratu  suo  creat  magistratus  , distribuit 
» exercitus,  dilargitur  provincias',  omnia  legum  po- 
» pulique,  omnia  senatus  iura  sibi  uni  vindicat  ? 

VII.  «Cum  hoc  tam  superbo , tam  impolente  ty- 
» ranno  sic  est  decertandum , ut  omnino  victoriam 
» vindictaraque  speremus ; sed  tamen  , etiamsi  contra 
» daret  Fortuna  , perire  potius  optemus  , quam  om- 
» nium  modo-  terrarum  gentiumque  dominos , inso- 
» lentissimum  dominum  pati.  Mihi  certe  fixum  de- 
» cretumque  est,  non  modo,  quam  semper  in  impe- 
» riis  praestiti , adhibere  virtutem , fidem,  diligentiam; 
» sed  etiam  , si  fieri  posset , augere  omnia  , maioraque 
» et  intentiora  praestare.  Neque  me  sic  antiquus  ille 
» deseret  deorum  favor  , ut  fortunatum  in  omnibus, 
» demum  in  optima  causa  iacere  patiantur.  Nam  de 
» apparatu  nostro , quem  iuxta  mecum  scitis , quid 
» opus  est  dicere?  Tot  civium  romanorum  legiones, 
»»  tot  sociorum  regum  atque  civitatum  auxilia  , tantae 
u toto  mari  classes,  excitare  vel  ignavos  possent.Vos 
» modo , quod  felix  faustumque  sit , eam  adhibete 
» curam  atque  industriam , quam  tempora  nostra  et 
» reipublicae  desiderant». 

Vm.  Similem  deinde  ad  milites,  qui  aderant,  con- 
cionem habuit,  laeta  omnium  acclamatione.  Eodem 
tempore  laudati  ab  hoc  senatu  sunt  sociorum  prom- 
ptissimi ; donaque  et  honores  decreti  Rhodiis  , Spar- 
tanis, Atheniensibus.  Vtque. Massiliensium  fidei,  quod 
posset , praemium  redderetur , Phocaeam  , cui  suam 
originem  debebat  Massilia , liberam  esse  iusserunt. 
Cotyi  quoque,  qui  Sadalem  filium  e Thracia  cum 

equitibus  quingentis  miserat , actae  gratiae , regulo- 
que munera  missa.  Iisdem  honoribus  rex.  Deiotarus 
affectus  est,  qui  sexcentos  adduxerat  equites,  et 
Rhuscipolis,  quem  sequuti  erant  ex  Macedonia  du- 
centi. Sed  effusa  maximo  in  Iubam  studia  fuerunt , 
cuius  victoria  magnam  civilis  belli  profligatam  partem 
credebant.  Ptolemaeus  quoque  Auletae  filius,  cui  tu- 
tor ab  senatu  datus  Pompeius  fuerat , rex  appellatus 
est ; sororque  Cleopatra  abstinere  regno  iussa  , quod 
a propinquis  et  amicis  pueri  ereptum , in  Syria  col- 
ligendo copias , repetitum  ibat. 

IX.  His  ita  ordirfatis.  Pompeius,  quam  ob  tempus 
anni  transmissurum  mare  Caesarem  non  arbitraretur, 
Thessalonicae  hiemare  constituerat.  Eadem  opinio 
praefectis  classium  fraudi  fuit,  quo  negligenlius  li- 
tora  custodirent.  M.  Bibulus  naves  centum  decem 
Corcyrae  habebat ; sed  quia  neque  naves  ornatas  , 
neque  remiges  paratos  tenuerat , prius  ad  continen- 
tem Caesar  appulit,  quam  occurri  posset.  Neque 
Lucretius  Vespillo  et  Minucius  Rufus,  qui  cum  octo- 
decim laelianis  navibus  erant  Orici,  opponere  se  ausi 
erant ; quamquam  Caesar  haud  plures  duodecim  ro- 
stratas praesidio  duxerat.  Igitur  Bibulus , comperto 
Caesaris  adventu , quum  adhuc  aliquas  excipi  naves 
posse  speraret,  vacuis  occurrit,  quas  cum  Fusio  Ca- 
leno legatb  Brundisium  Caesar , ad  transportandas 
reliquas  copias  remiserat. 

X.  Ex  eo  numero  nactus  triginta,  cum  ipsis  naulis 
dominisque  navium  combussit,  ut  supplicii  foedilate 
ceteros  absterreret.  & mma  deinde  diligentia  usus,  a 
Salonis  Oricum  usque  totuin  mare  classibus  praetexuit; 

ipse  per  asperrimam  hiemem'  excubans  in  navibus , 
neque  laborem  ullum  aut  munus  despiciens.  At  Cae- 
sar, misso  ad  Pompeium  L.  Vibullio  Rufo,  quem  se- 
mel apud  Corfinium,  iterum  in  Hispania  captum, 
praestiterat  incolumem,  ideoque  ad  praeferenda  (de 
pace  mandata  iudicabat  idoneum ; statim  atque  mili- 
tes exposuerat , per  asperos  angustosque  calles  , sed, 
ignorantibus  adventum  eius  hostibus  , incustoditos , 
Oricum  proficiscitur,  ubi  L.  Torquatus  praeerat:  qui, 
quuin  frustra  Graecos  arma  capere  iussisset,  quod 
contra  consulem  romanum  ea  capturos  negabant, 
aperuit  portas , et  a Caesare  conservatus  est. 

XI.  Inde  protinus  Apolloniam  itum;  et,  profugiente 
L.  Staberio , postquam  itidem  Apollotiiatas  ad  Caesa- 
rem inclinare  senserat , id  quoque  oppidum , volun- 
tate incolentium,  receptum  est.  Nec  mora  fuit,  quin 
Bullide  et  Amantia  ceterisque  finitimis  civitatibus  ^ et 
ex  tota  denique  Epiro  legati  venirent  ad  Caesarem  , 
omnibus  imperata  facere  paratis.  Haud  procul  inde 
Dyrrhachium  aberat , horreum  Pompeii , quo  omnis 
generis  apparatus  magnam  vim  contulerat.  Hoc  Cae- 
sar ostendit  militibus,  et , quia  fortuna  tam  favente  es- 
sent usi,  ut  per  infestum  tempestatibus  et  hostibus  mare 
incolumes  transirent , totque  civitates  parvo  tempore 
redegissent  in  potestatem , ne  deessent  favori  deorum  , 
hortatus  est,  parumque  adhuc  laboris  adderent,  quo  , 
priusquam  advenire  Pompeius  posset , Dyrrhachio  po- 
tirentur. Eam  rem  et  abundantia  hiberna  praestituram 
in  pfne seris , et  ad  summam  belli  magnae  utilitati fore. 

Xn.  Sed  Pompeius,  celeriter  accepto  nuntio,  quip- 
pe Vibullius,  ut  ei  Caesaris  adventum  cito  nuntiaret, 

dies  noctesque,  mutatis  etiam  iumentis,  iter  conti- 
nuaverat, nihil  ad  summana  diligentiam  reliqui  fecit, 
quo  conatum  hostis  praeveniret.  In  eo  itinere,  quum 
neque  diebus,  neque  noctibus  intermitteretur,  et  vix 
ad.  cibum  capiendum  satis  daretur  spatii , Pompeii 
milites  in  eum  metu  venerant,  ut  adesse  hostem  ubi- 
que putarent , et  in  Epiro  finitimisque  regionibus  si- 
gna prope  omnes  relinquerent,  complures  arma  pro- 
jicerent. Evasit  tamen  ad  Dyrrhachium  Pompeius 
prior , castrisque  prope  oppidum  positis,  exercitum 
ex  vehementi  consternatione  recepit. 

XIII.  Ibi  Labienus  princeps  iurare  coepit,  se  eum 
non  deserturum , eosdemque  subiturum  cum  eo  casus : 
idem  deinceps  tribuni  centurionesque  , et  postremo 
milites  fecerunt.  Igitur,  priusquam  Antonius  cum  re- 
liquis copiis  se  Caesari  coniungeret,  huic  noceri  pos- 
se  sperans , ad  (lumen  Apsum  processit,  quod  fines 
Dyrrhachinorum  Apollonialiumque  disterminat.  Si- 
mili spe  contra  movet  Caesar.  Sed  ubi  ventitm  ad  flu- 
men, maioresque  Pompeii  vires  cognovit,  in  finibus 
Apolloniatium  posuit  castra,  ut  inter  duos  exercitus 
flumen  interesset,  ceterum  videre  invicem,  et  collo- 
qui possent.  Eo  loco  Caesar  exspectare  brundisinas 
copias  statuit.  Sed  illae  quum  a Fusio  Caleno  adduce- 
rentur, literae  Caesaris  ad  Calenum  allatae  sunt,  qui- 
bus omnes  portus  liloraque  teneri  classibus  adversa- 
riorum significabat. 

XIV.  Igitur  Calenus,  quum  paulum  progressus  a 
portu  fuisset,  Brundisium  repetiit.  Vna  navis,  *juae 
milites  nullos  vehebat , quum  , imperio  contempLo  , 
profecta  esset , ad  Oricum  expugnata  est  a Bibulo  , 
omnesque  puberes,  qui  in  ea  erant,  supplicio  affecti. 

Caesaris  legiones,  quas  idem  periculum  exspectabat, 
literis  eius  tempestive  perlatis  , fortuna  servavit.  Per 
eadem  tempora  Caesar , sive  revera  cupidus  pacis  , 
sive,  quod  magis  est  credibile,  temporis  ducendi  gra- 
tia, donec  auctiores  habuisset  copias,  simul  advex-sa- 
riorum  pertinaciae  gnarus , et  ex  hac  odium  illis  om- 
nium parans , nullam  occasionem  tentandarum  con- 
ditionum praetermisit.  Ad  Oricum  legati  Caesaris  M. 
Acilius , L.  Statius  Murcus , cum  Bibulo  et  Libone 
colloquuti  (nam  his  mare,  illis  litus  obtinentibus, 
eius  rei  facultas  inciderat ) , in  spem  eam  venerant , 
aliquid  ad  concordiam  profici  posse,  quia  pompeiani 
duces , cupere  cum  Qaesare  loqui , dixerant. 

XV.  Idcirco  Caesar,  quum  forte  cum  una  legione 
Buthrotum  profectus , literas  legatorum  accepisset , 
statim  recurrit  Oi'icum.  Sed  quum  neque  Bibulus  ad 
colloquium  processisset,  et  Libo  legatorum,  quos 
Caesar  ad  Pompeium  mittere  cupiebat,  praestare  pe- 
riculum nollet ; ne  inducias  quidem  concedere  vo- 
luit, nihil  aliud  ab  hostibus  quaeri  sentiens  , quam 
ut  aqua,  rebusque  aliis , quibus  indigebant,  indu- 
ciarum obtentu , classem  reficerent.  lN’am  sicut  illi 
mare,  ita  terram  in  potestate  Caesar  habebat,  statio- 
uihusque  per  lilora  dispositis,  non  aquandi,  non  li- 
gnandi, ne  religandi  quidem  naves  facultatem  dabat. 
Vnde  et  M.  Bibulus,  quum  in  summo  frigore  et  ino- 
pia per  multos  dies,  quamquam  corpore  aeger,  di- 
scedere ex  navibus  nollet , neque  ibi  curari  posset , 
aucto  morbo  diem  suum  obiit.  In  eius  locum  suffe- 
ctus est  neino;  sed  singxdis  classibus  praepositi,  suo 
eas  arbitrio  regebant. 

XVI.  Interea  L.  Vibullius,  qui  mandata  Caesaris 

exponendi  otium  nondum  fuerat  nactus,  cum  Pom- 
peio agere  instituit.  At  ille  interfatus , « Quid  mihi , 
x>  inquit , aut  vita , aut  civitate  opus  est , quam  be- 
» neficio  Caesaris  habere  videbor?  cuius  rei  opinio 
» tolli  non  poterit,  quum  in  Italiam,  ex  qua  profe- 
» ctus  sum,  reductus  existimabor  ». 'Bello  perfecto, 
Caesar  haec  dicta  cognovit  ab  iis , qui  interfuerant : 
interfuerunt  autem  Scribonius  Libo,  L.  Lucceius,  et 
scriptor  historiarum  Theophanes,  quibuscum  res 
maximas  communicare  Pompeius  consueverat.  Sed 
tum  etiam  alio  facinore  Pompeiani  declaraverunt 
aversam  a pace  voluntatem.  Crebra  inter  milites  utrin- 
que  colloquia  fiebant,  modico  interfluente  amne:  eo 
P.  Vatinium  mittit  Caesar , qui  magna  voce  saepius 
proclamaret,  liceretne  civibus  ad  cives  legatos  de  pace 
miltere , quod  praedonibus  et  fugitivis  licuisset  ? Re- 
sponsum est  ab  aUera  parte,  A.  Varronem  postero  die 
ad  colloquium  venturum:  agitur  una  etiam  utrinque  , 
quemadmodum  tuto  legati  venire,  et,  (piae  vellent, 
exponere  possent. 

XVII.  Sed  quum  in  constitutum  locum  P.  Vatinius 
venisset,  et  cum  eo  loqui  T.  Labienus  coepisset,  ex 
improviso  tela  sunt  in  Vatinium  coniecta ; quae  ille 
militum  armis  protectus  vitavit : centuriones  aliquot 
militesque  Caesaris  vulnerati  sunt,  exclamante  La- 
bieno, « Desinite  ergo  de  compositione  loqui:  nam 
» nobis,  nisi  relato  Caesaris  capite,  pax  esse  nulla 
» potest.»  Iisdem  temporibus  Romae  L^Coelius  Rufus 
praetor,  novarum  rerum  materiam  quaerebat,  non 
amore  reipublicae  , aut  quod  aequum  esse , quod  age- 
bat, crederet,  sed  dolore  atque  indignatione  motus, 
sicut  ipse  confitebatur.  Homo  erat  eloquio  animoque 

Curioni  simillimus,  cuius  etiam  pellectus  amicitia , et 
odio  Appii,  quem  sciebat  in  diversis  partibus  fore, 
ad  Caesarem  simul  ex  Vrbe  profugerat ; idqueob  me- 
ritum praeturam  nuper  erat  consequutus.  Sed  quia 
C.  Trebonium  praetorem  urbanum  non  sors,  sed 
■Caesar  elfecerat,  omnibus  in  rebus  illi  se  opponere 
instituit.  Jsisi  forte  homo  ingeniosissime  nequam,  quasi 
honestiorem  hanc  causam  praetexuit , potius  aeris 
alieni  magnitudine  , ut  alii  mulli , ad  res  novandas 
impulsus  , quod  servari  se  posse  in  otio  desperabat. 

XVIII.  Idcirco  tribunali  iuxta  sellam  C.  Trebonii 
collocato  , si  quis  appellasset , auxilio  fore  polliceba-  « 
tur  debitoribus.  Sed  quia  Trebonius  iuxta  Caesaris 
constituta  iudicabat , summamque  in  omnibus  aequi- 
tatem atque  moderationem  adhibebat,  nemo  repertus 
est , qui  appellare  vellet.  Iis  enim  temporibus  nondum 
tanta  quisquam  erat  imppdentia  , ut,  quum  se  debere 
fateretur , integras  tenere  possessiones  suas  postularet. 

XIX.  Idcirco  Coelius,  ne  nihil  effecisse  ‘ videretur  , 
legem  promulgavit , sexenni  die , sine  usuris , creditae 
pecuniae  solverentur.  Id  quoque  vanum  inceptum 
fuit,  consule  Servilio  , inagislratibusque  reliquis  re- 
pugnantibus. Tum  Coelius,  ea  lege  sublata,  duas  pro- 
mulgavit novas:  unam,  qua  mercedes  habitationum 
annuas  conductoribus  donabat ; alteram  tabularum 
novm-um.  Haec  et  grata  tenuioribus  erant , et  ab  ho- 
mine diserto  iamdudum  seditiosis  concionibus  aliena- 
tam plebem  inveniebant.  Facile  igitur  inducta  est,  ut 
in  C.  Trebonium  faceret  impetum  , eumque,  vulne- 
ratis nonnullis,  de  tribunali  deturbaret.  Sed  is  qui- 
dem mutata  veste  fugit.  At  Servilius  consul,  advocatis 

ex  itinere  militibu/,  qui  in  Gulliam  destinabantur , 
praesidioque  hoc  curiain  muniens , de  his  rebus  ad 
senatum  retulit.  Patres , removendum  a republica 
Coelium  , censuerunt.  Tamen  propter  intercessionem 
tribunitiam  senatusconsultum  non  potuit  fieri:  aucto- 
ritas perscripta  est. 

, XX.  Sed  consulem  tabulas  legum  promulgatorum 
tollere  aggressum  , Coelius  per  vim  et  seditionem  re- 
pulit. Iterum  ergo  coactus,  adhibito  praesidio,  sena- 
tus videre  consulem  iussit , ne  quid  respublica  detrimenti 
pateretur.  Hac  accepta  potestate , sellam  Coelii  curulem 
• fregit : at  ille  posuit  alteram  loris  intentam  ; tacite 
illudens  consulem , qui  aliquando  Jlagris  caesus  ab 
Isaurico  patre  dicebatur.  Ad  extremum  tamen  superior 
et  iure  et  potentia  consul  , Coelii  partes  alii  cuidam 
praetori  demandavit ; ipsum  et  foro  et  curia  exclusit, 
volenlemque  concionari  de  Rostris  detraxit.  Coelius  , 
ignominia  simul  iraque  permotus,  ad  Pornpeianos 
scripsit,  in  Vrbem  eos  advocans,  nudatam  praesidiis 
futuram  , et  studio  populi  proniorem  in  illas  partes  , 
vacuamque  Italiam  ostentans ; quod  etiam  saluberri- 
mum illis  partibus  fuerat. 

XXI.  Misit  etiam  ad  T.  Annium  Milonem  clandesti- 
nos nuntios,  quem  inimicissimum  Caesari  noverat,  pro- 
pterea,  quod  restitutis  exsulibus,  solus  ille  replum 
non  impetraverat.  Magnorum  haec  esse  motuum  initia 
poterant , viris  claris  et  audacibus  talia  molientibus  , 
occupato  alibi  Caesare , et  incertissimis  plane  tempo- 
ribus. Ceterum, ex  tanto  metu  celeriter  et  citra  detri- 
mentum hi  conatus, in  nihilum  evaserunt:  quippe 
Milonem , contracto  fugitivorum  exercitu  profectum 

in  Campaniam,  et  quasi  mandato  Pompeii  homines 
sollicitantem  , quotquot  ob  aes  alienum  , aut  facinora 
credebat  idoneos , pauci  sunt  sequuti ; Cnpuaquc  fru- 
stra tentata,  confugiendum  ei  Tifata  fuit.  Ignarus  ho- 
rum , et  meliora  sperans  Coebus,  coniungere  secum 
illo  cupiebat.  Sed  quia  occulta  fuga  nec  satis  tuta  vi- 
debatur , et  maius  ad  omnia  momentum  erat,  si  quasi 
praetor  proficisceretur,  commeatum  a consule  petiit, 
tanquam  purgandi  sui  causa  Caesarem  aditurus.  Con- 
sul simulari  haec  suspicatus,  tribunum  plebis  adiun- 
xit , qui  res  novas  molientem  coerceret. 

XXIIfcAt  Coebus , haud  longe  dum  profectus , au- 
dito Milonis  incommodo,  in  itinere  substitit;  unde, 
cognito  eius  consilio,  tribunus  hominem  in  Vrbem 
reducebat.  Sed  interea  senatus  Milonem  hostem  iudi- 
caverat;  Coelio  manere  ad  Vrbem  iusso.  Id  quum  esset 
factum  , isque  se  negbgentius  custodiri  sensisset , in 
Campaniam  profugit , vires  et  consilia  cum  Milone 
iuncturus  : nam  ex  magnis  in  aedilitate  datis  mune- 
ribus , aliquem  reliquum  habebat  gladiatorum  nume- 
rum. Hos  igitur  Neapolim  clam  iussit  ingredi,  prodi- 
tionem oppidi  sperans:  ipse  Casilinum  venit,  et  sub 
idem  tempus  signa  eius  militaria  Capuae  comprehensa 
sunt.  Ita  consilio  patefacto , quum  nihil  procederet  , 
Campanique  euin  pro  hoste  haberent,  agrum  Thuri- 
num petiit,  ubi  pulsum  Campania  Milonem  agere 
compererat. 

XXIII.  Et  sane,  si  reperisset  superstitem , moliri 
aliquid  coniuncti  poterant.  Sed  Milo  iam  occiderat, 
in  oppugnatione  castelli  Cosani  lapide  ex  muro  ictus. 
Paulo  post  etiam  Coebus  haud  mitiore  fato  defunctus 

est,  quum  Thurios  pervenisset:  nam  ab  equitibus 
gallis  et  hispanis  , quos  praesidii  causa  Caesar  miserat, 
quum  iis  contra  Caesarem  nummos  polliceretur,  in- 
terfectus est.  Iisdem  temporibus  , quum  in  Epiro  prae- 
ter equestria  certamina,  his  iliisque  vado  facile  trans- 
euntibus modicum  amnem , nihil  rerum  gereretur 
(nam  Pompeii  conatum  transducendi  copias  pons  in- 
terruptus destituerat) , Caesar  audacissimo  facinore 
inorantes  Brundisii  legiones  adducere  paravit.  Quum 
eniin  pompeianae  classes  maria  obsiderent  undique , 
hibernum  sibi  tempus  aptissimum  iudicabat,  dum  ho- 
stes, tempestatibus  deterriti,  vacuum  etincultoditum 
traiectum  relinquerent. 

XXIV.  Sed  Bibuli  primum,  deinde  Libonis  diligen- 
tia factum  erat , ut  Antonius  portu  exire  noi»  auderet. 
Quippe  Libo  parvam  insulam , portui  brundisino  ob- 
jectam , qua  necessarius  erat  transiecturis  egressus , 
occupaverat:  et  quamvis  propter  inopiam  aquae,  et 
acceptum  ab  Antonio  detrimentum  , alio  coactus  erat 
se  recipere ; hiems  mare  claudebat.  Idcirco  Caesar, 
impatiens  morae  , fortassis  etiam  suspectans  Antonium, 
ne  exspectare  eventum  vellet,  sub  alteram  vigiliam 
ignoratus  excessit  castris , consccnsoque  vehiculo  per- 
rexit ad  locum , ubi  naviculam  et  optimum  guberna- 
torem opperiri  per  servos  praemissos  iusserat , tan- 
quam  nuntium  Caesaris  traiici  oporteret.  Cum  his 
servis  (tres  omnino  erant)  ipse  quoque  servili  habitu 
fortunam  dissimulans  , navem  scalmorum  duodecim, 
conscendit,  licet  horrente  tempestatibus  mari , et  ven- 
tis pertinacissime  flantibus. 

XXV.  Magno  labore,  licet  prono  alveo,  perventum 

ad  ostium  amnis  erat,  quum  ventis  et  aestu  adverso 
remoruin  irritum  laborem  fore  apparuit.  Ibi  desperanti 
gubernatori  vir  ingens  animi , et'  fortunae  suae  cuncta 
cessura  putans  , « Quid  times , inquit  ? Caesarem  ve- 
» his.»  Ad  hanc  vocem  attonitis  otnnibus , et  summo 
conatu  intendentibus  nervos  , ostium  superatum  est 
nequidquam  : ventus  enim  subinde  ad  litus  reiiciebat 
lembum,  donec  vicina  iamluce,  timenti  gubernatori, 
ne  ab  hostibus  conspicerentur,  Caesar  invitissimus 
redire  permisit.  Quia  tamen  omnino  faciendum  pu- 
tabat, ut,  donec  vehementiores  venti  essent,  transi- 
tum lentarent  sui , hoc  maxime  auxilio  perrupturi , 
quos  in  tranquillo  mari  certum  ab  instructissimis  ho- 
stium classibus  exitium  manebat;  Postumium  in  Ita- 
liam misit , cum  epistolis  severioribus. 

XXVI.  P1  ures  enim  dederat1,  ut,  si  Gabinius,  aut 
Antonius,  aut  Calenus  cunctarentur,  quibus  erant 
priores  tradendae  literae , Postumius  haberet,  quas 
exhibere  militibus  posset , quibus  cum  sequi , quot- 
quot voluissent,  iubebantur.  Imperabat  autem,  quando 
portus  ab  adversariis  tenebantur , ut  ad  Apdlloniatium 
litora  eiicerenl  naves : earum  iactura  se  nihil  commoveri , 
modo  viros  habeat , per  quos  adipisci  posset  omnia.  Ce- 
terum Gabinius,  a navigando  abhorrens,  longo  cir- 
cumitu per  Illyricum  copias,  quibus  praeerat,  instituit 
ducere.  Antonius  et  Calenus  potius  cum  periculo  ten- 
tandum  brevius  iter  existimabanL,  quam  ad  imperium 
et  necessitatem  Caesaris  serius  occurrere.  Et  erat 
summa  militum  alacritas,  et  ad  Caesarem  proficiscendi 
ardor ; eorum  etiam , qui  paulo  ante , se  laboribus 
fractos  obiici  periculis,  quanta  firmissimi  vix  sustinere 

possent,  erant  questi.  Quare  minimo  negotio  persua- 
serunt iis  duces,  ut  Austro  flante  conscenderent  na- 
ves , seque  fluctibus  traderent. 

XXVII.  Inter  haec  Pompeius  , ut , priusquam  au- 
ctiores copiae  Caesaris  Cerent,  pugnaret , iterum  in- 
structam aciem  transducere  conatus,  incepto  repente 
destitit,  ringentibus  omnibus,  et  pulcherrimam  oc- 
casionem dimitti  iactanlibus.  Sed  deterritus  adverso 
omine  fuerat,  quia  duo  milites  vadum  tentantes  ab 
Caesariano  uno  erant  interempti.  Namque  felicitas 
Caesaris  omnia , etiam  temere  cpepta  , in  bonum  ei 
vertebat.  Itaque  et  audacissimum  eius  coeptum  , le- 
giones hiberno  mari  transiiciendi , non  incolumes 
modo  copias  illi  praestitit,  sed  ultro  cessit  adversariis 
in  grave  detrimentum. Quippe  dumDyrrhachium prae- 
tervehuntur Caesaris  naves,  Q. Coponius , qui  rhodiae 
classi  praeerat,  conspectas  cum  rostratis  viginti  se- 
quebatur; et  remissiore  iam  vento  propemodum  atti- 
gerat, haudquaquam  aequo  certamine  longis  navibus 
onerarias  oppugnaturus,  quum  subito  intendi  ventus 
coepit,  Iulianosquc longe  ab  hostibus  divellere.  Atque 
illi  Nymphaeum  tenuerunt,  haud  procul  Apollonia, 
quamquam  haud  satis  tutum,  Austro  flante,  portum; 
nempe  minoris  navium,  quam  legionum,  interitum 
aestimabant. 

XXVIII.  Ibi  Ynira  felicitate  subito  conversus  est 
ventus,  et  pro  Austro  spirare  Africus  coepit ; contra 
quem  illa  erat  tutissima  statio.  Repentina  igitur  com- 
mutatione rerum,  qui  modo  in  periculo  fuerant,  spe- 
ctaculo periclitantium  hostium  perfruebantur. Quippe 
naves  rhodias  tam  saeva  tempestas  comprehendit,  ut 
in  clauso  et  importuoso  mari  constratae  illorum,  nu- 

mero  sedecim  , ad  unam  omnes  eliderentur : remiges 
atque  propugnatores,  quibus  fluctus  pepercerant, 
partim  interfecti  sunt  a Tulianis,  alii  capti,  quos 
Caesar  conquisitos  diligenter  conservavit  , domum- 
que remisit.  Duae  tamen  Caesaris  naves  captae  sunt 
ab  hostibus , diverso  vectorum  fato.  Contra  Lissum 
ad  ancoras  ambae  constiterant , ignarae , quorsum 
reliqua  classis  cursum  intendisset.  Idcirco  Octacili  us 
Crassus  , qui  Lisso  praeerat , multis  minoribus  na- 
vigiis cinctas  ad  deditionem  hortabatur,  incolumi- 
tate promissa.  Tum  vero,  quantum  sit  hominibus 
in  firmitudine  animorum  et  experientia  casuum  prae- 
sidii, apparuit.  Nam  tirones  altera  navi  vehebantur : 
ii  quum  se  dedidissent,  Octacilii  perfidia  omnes  sunt 
interempti:  veterani,  simulatione  deditionis  extracto 
tempore,  navem  impulerunt  ad  litus;  et, exscensione 
facta,  equites  ab  Octacilio  immissos  repulerunt,  et 
ad  suorum  praesidia  pervenerunt  incolumes. 

XXIX.  Octacilius  etiam  Lissum  amisit,  quia  con- 
ventus civium  romanorum  , Antonii  audito  adventu, 
ad  Caesaris  partes  se  applicuerat  , cuius  beneficio 
datum  sibi  oppidum  atque  munitum  meminerat.  Le- 
giones veteranorum  tres  Antonius  transvexit , unam 
tironum  (haec  erant  circiter  viginti  militum  millia), 
equites  octingentos.  Horum  adventus , eodem  ferme 
tempore  Caesari  Pompeioque  cognitus , utrumque 
excivit,  ut  eodem  die  castra  moverent:  hic,  ut  oc- 
curreret venientibus , et  ne  cum  Caesare  coniungi 
possent,  impediret;  ille,  ut  conatus  Pompeii  vanos 
ediceret.  Vno  die  celerius  occurrit  Magnus  , quia 
nullum  illi  transeundum  flumen  fuerat;  Caesarem 

vadum  quaerendum  tardaverat.  Sed  adversus  vim 
hostium  Antonius  castris  se  tenuit ; superventu  deinde 
Caesaris  Pompeius  ad  Dyrrhachium  posuit  castra,  loco 
idoneo;  Asparagium  vocant. 

XXX.  Theophanem  deinde,  quo  praefecto  fabrum 
utebatur , misit , qui  Rhodios  amissa  classe  consola- 
retur, non  ab  hostibus  accepto  detrimento , sed  illuto 
tempestatibus;  neque  navalem  illorum  deliquisse  gloriam , 
et , quod  virium  decessisset,  id  abunde  beneficio  senatus 
atque  Pompeii  recuperaturos  er  victoria  , quam  certam 
expior  alamque  esse  in  manibus.  At  Caesar , iain  abun- 
dans copiis,  Cn.  Domitio  Calvinio  tres  legiones  cuin 
equitibus  quingentis  , L.  Cassio  legionem  tironum  ct 
equites  ducentos,  C.  Calvisio  Sabino  cohortes  quin- 
que cum  paucis  equitibus  attribuit,  ut  per  illum  Ma- 
cedonia, per  istum  Thessalia,  per  hunc  Aetolia  re- 
ciperentur; simul  res  frumentaria  horum  opera  fieret 
expeditior:  ipse  Pompeium  insequutus,  castra  castris 
eius  opposuit;  et  postridie  , copiis  instructis,  pote- 
statem pugnandi  fecit. 

XXXI.  Sed  Pompeio  castris  se  tenente , postero 
die  per  circumitum  tectasque  arbustis  vias  Dyrrha- 
chium properat.  Recurrit  eodem  Pompeius ; sed  quia 
Caesaris  consilium  aliquanto  serius  cognoverat,  ex- 
clusus ab  oppido,  propinquo  colle  (Petram  vocabant 
Dyrrhachini)  castra  posuit.  Caesar,  frustra  expugna- 
tione tentata,  propter  inexpugnabilem  situm  loci, 
mature  revocavit  suos. QuippeDyrrhachium  in  extrema 
Macedoniae  ora,  quam  olim  illyrica  natio  Parthini 
tenuerunt,  praeter  eXiguuin  collem  undique  mari 
cingitur,  inaccessis  propter  fluctuum  violentiam  ru- 
pibus imposita.  Igitur  Caesar  admirabili,  et  hodie  vix 

repertpro  fidem  consilio,  Pompeii  castra  operibus 
circumdare  occipit  ; his  ferine  rationibus  permotus. 
Eipiitalu  valebat  Pompeius  , et  commeatuum  copia  ; 
quarum  rerum  altera  vexare  et  male  habere  Caesaris 
frumentatores  poterat,  altera  facultatem  ei  tribuebat 
ducendi,  quoad  vellet,  belli.  Neutrum  horum  Caesari 
placebat,  cui  nihil  aeque  in  votis  erat,  quam  ut 
maturrime  ad  manus  veniretur. 

XXXII.  Icitur  animadversa  loci  natura  , quod  cir- 
cum castra  pompeiana  permulti  erant  editi  et  asperi 
colles  , primum  ibi  castella  posuit ; deinde  opera  e 
castello  in  castellum  instituit  ducere  , ut  a mari  ad 
mare  perpetua  munitione  , castra  Pompeii  circumve- 
niret. Sic  equitatus  hostilis  nullum  esse  usum  videbat, 
eumque  ultro  conclusum  in  angusto  loco  pabtdi  ino- 
pia aflliclum  iri;  sibi  interea  liberam  frumentandi 
rationem  relinqui;  et,  quod  in  bello  maximi  esset, 
audito  Pompeium  obsideri  , neque  proelio  audere 
contendere,  magnam  illi  deminutionem  auctoritatis, 
cum  sua  summa  existimatione  fore.  Pompeius,  cui 
neque  pugnandi  copiam  fieri  probabatur,  neque  di- 
scedere a Dyrrhachio  , ubi  apparatum  omnem  belli 
collocaverat , ratio  erat,  quod  unum  videbatur  esse 
reliquum  , laborem  augere  Caesari , quam  latissime 
extensis  praesidiis,  instituit. 

XXXIII.  Quindecim  millia  passuum  cbmplexus  , 
multa  intrinsecus  castella  exstruxit,  eaque  ipsa  con- 
• iunxit  operibus,  ne  qua  parte  Caesar  perrumperet. 
Neque  tamen  hic  fatigabatur,  quamquam  cresceret 
opus , et  ad  millia  passuum  centum  quinquaginta 
tenderetur.  Continua  interim  , sed  parva  proelia  in 

occupandis  praesidiis  committebantur.  Inter  quae 
nona  legio  Caesaris,  quum  praesidium  quoddam  oc- 
cupatum munire  conaretur, a sagittariis  funditoribus- 
que Pompeii,  et  magna  vi  levium  armorum,  quamquam 
praesente  Caesare,  tam  vehementer  vexata  est,  ut, 
quoniam  sisti  non  poterat,  relinqui  locum  oporteret. 
Sed  receptus  ipse,  quam  pugna,  videbatur  periculo- 
sior; quia  per  declive  regredientibus  ex  superiore 
loco  hostis  imminebat.  / 

XXXIV.  Idcirco  Pompeius  apudsuos  dixisse  fertur, 
non  se  recusare  , quin  nullius  usus  imperator  existima- 
retur, si  sine  maximo  detrimento  Iuliani  se  recepissent.  Et 
. Caesar , ut  suis  , quod  posset , consuleret , crates  iussit 
in  summo  tumulo  constitui , quibus  tecti  milites  fos- 
sam mediocri  latitudine  facerent,  et,  quantum  pos- 
sent, locum  impeditum  redderent.  Ipse  funditores 
idoneis  locis  disponit , quibus  sequuturi  hostes  pro- 
hiberentur. Sed  Pompeiani  hoc  audacius  institerunt, 
quod  cedere  Caesarem  metu  arbitrabantur.  Ergo  M. 
Antonius,  qui  ei  legioni  praeerat,  iussu  Caesaris  suos 
cohortatus,  a medio  fere  spatio  impetum  in  hostes 
fecit.  Atque  illi , ex  inferiore  loco  in  adversum  collem 
cursu  incitati , pepulerunt  Pompeianos  ; interfectisque 
plurimis , suorum  amissis  admodum  quinque , non 
ulterius  persequuti  fugientes , neque  ultra  lacessiti  , 
se  receperunt. 

XXXV.  Erat  nova  et  mirifica  obsidionis  forma,  quod 
plures  a paucioribus,  omni  copia  rerum  abundantes  » 
a famelico  exercitu  , claudebantur.  Quippe  Pompeia- 
nis  patebant  maria,  neque  ventus  flare  ullus  poterat 
quin  aliqua  ex  parte  commeatui  subvehendo  utilis 
esset.  Contra  Caesaris  milites  in  magna  frumenti  pe- 

nuria  carnibus  maxime  ( nam  pecoris  ex  Epiro  sup- 
petebat copia)  victitabant.  Sed  et  radicibus  herbisque 
vellendis  quaerebant  solatium  inopiae;  praesertim 
uno  genere  utebantur,  quod  vocabatur  chara * : id 
admixto  lacte  in  similitudinem  panis  Subigebant.  Eius- 
inodi  panes,  quum  in  colloquiis  Pompeiani  famem 
illis  exprobrarent,  vulgo  coniiciebant  in  eos,  donec 
hoc  genus  radices  tellus  ferret , nunquam  se  dimissuros 
obsidionem  dictitantes,  immo  prius  cortice  victuros  ex 
arboribus.  Vnde , re  ad  se  delata,  Pompeium  dixisse 
ferunt , cum  feris  sibi  rem  esse ; et  protinus  amoveri 
iussissse  panes , neque  cuiquam  ostendi , neque  ser- 
mones vulgari , ne , pertinacia  hostis  cognita , flacce- 
scerent. 

XXXVI.  Sed  haec  incommoda  spe  propinquae  mes- 
sis levabantur , quod  iam  frumenta  incipiebant  matu- 
rescere : simul , quia  optima  valetudine , aquarumque, 
et  praeter  frumentum,  commeatus  ceteri  copia  ute- 
bantur, sorte  sua  contenti  erant;  praesertim  quia 
crebris  Pompeianorum  transitionibus  audiebant,  in 
illorum  castris  prae  inopia  pabuli  vix  equos  susten- 
tari ; cetera  iumenta  interiisse  ; ex  cadaverum  foetore 
in  angusto  spatio  morbos  invulgari , accedentibus 
praesertim  laboribus  quotidianis , et  aquae  summa 
inopia , quod  omnes  rivos  et  flumina , ne  per  Pompeii 
praesidia  decurrerent,  magnis  operibus  Caesar  aver- 
terat. Inter  haec  , ut  tam  propinquo  hoste , et  in  nova 
ratione  belli , nihil  satis  tutum  aut  quietum  erat,  et 
subinde  novae  nocendi  cavendique  artes  excogita- 
bantur. 


* Dc  Chara  ride  notam  Edit.  Paris.  Caesaris,  p.  253,  t.  II.  Lem. 

XXXVn.  Pompeiani , animadverso , cohortes  Cae- 
saris noctu  ad  munitiones  excubare , loco  stationis 
ignium  indicio  deprehenso,  confertim  accedebant  si- 
lentio, ct  simul  universi  mittebant  sagittas  intra  val- 
lum, et  e vestigio  se  recipiebant  ad  suos:  hoc  pacto 
quum  multi  sauciarentur,  id  repertum  remedium  est, 
ut  alio  loco  excubaretur,  alio  ignes  Gerent.  At  sicut 
in  tempestate  quidam  prae  ceteris  gravi  mole  fluctus 
sunt,  quos  decumanos  appellant ; ita  inter  crebra  cer- 
tamina , duin  hi  tentant  eruptionem,  illi  repellunt, 
uno  die  tribus  ad  Dyrrhachium  proeliis,  totidem  ad 
munitiones  concursum  est:  quippe  Pompeius  disti- 
nendi hostis  causa  pluribus  locis  tumultum  excitave- 
rat, sed  ubivis  improspere.  Quippe  Volcatius  Tullus 
cum  tribus  omnino  cohortibus  legionem  pompeianam 
loco  depulit:  Germani,  eruptione  in  oppugnantes 
facta  , compluribus  interfectis  , incolumes  redierunt. 
Sed  praecipuae  ferociae  proelium  una  cohors  legionis 
sextae  edidit  in  castello,  quod  Minucii  vocabant. 

XXXVIII.  Eo  pompeianae  legiones  quatuor  per 
confraga  et  obsita  dumetis  occulto  itinere  venerant. 
Neque  territi , licet  re  improvisa  , Iuliani , tam  paucis 
militibus  vim  tantam  per  aliquot  horas  sustinuerunt, 
centurionis  unius  incredibili  virtute  animati.  M.  Cae- 
sius fuit,  cui  Scaevae  cognomen:  is  strenua  pugna 
multos,  qui  propius  accesserant,  interfecit,  custo- 
diamque portae  commissae  fortissime  retinuit;  quam- 
quam sauciato  capite  , femurque  et  humerum  trans- 
fixus, postremo  etiam  oculum  sinistrum  amiserat.  Tum 
vero  pompeianum  centurionem  notae  virtutis  appel- 
lans , mitti  petiit , a quo  deditus  perduceretur.  Ac- 

currerunt  viri  duo  , lanio  labore  et  his  vulneribus 
nullum  non  robur  exhauriri  potuisse  ad  summam  im- 
becillitatem rati.  Sed  ille , confosso  altero , altero  vul- 
nerato , suis  addidit  animum , ut  tenerent  locum  , 
donec  ex  castris  subveniri  potuit. 

XXXIX.  Quippe  Caesar,  ad  Dyrrhachium  admotu- 
rus partem  copiarum , P.  Sullam  castris  praefecerat. 
Is  ergo  cum  duabus  legionibus  suppetias  ferens  affuit; 
cuius  ne  conspectum  quidem  ferre  Pompeiani  potue- 
runt. Sulla  tamen  instare  quamquam  perculsis  noluit, 
multis  incusantibus , qui  iudicnbant , bellum  eo  die 
finiri  potuisse.  Sed  Caesar,  alias  legati  atque  impera- 
toris partes  esse,  demonstrans,  nihil  a Sulla  praeter 
rationem  factum  esse , dictitabat.  His  omnibus  proeliis 
non  ultra  viginti  suorum  desideravit  Caesar , quum 
ex  Pompeianis  ad  millia  duo  cecidissent. 

XL.  Sed  in  castello  Minucii  nemo  militum  intacto 
corpore  relietns  est , quatuorque  centuriones  ex  ea 
cohorte  perdiderunt  oculos  : millia  sagittarum  circiter 
centum  triginta,  quae  fuerantab  hostibus  intra  vallum 
eius  praesidii  coniecta  , Caesari  renumeraverunt;  qua- 
rum unus  ille  Scaeva  magnum  numerum  exceperat, 
scuto  illius  supra  centum  viginti  foraminibus  confosso: 
.quem  ob  egregiam  virtutem  et  commilitones  in  magna 
veneratione  habuerunt;  et  imperator  pecunia  dona- 
tum ab  octavis  ordinibus  ad  primipilum  deduxit,  co- 
hortique stipendium  duplex,  frumentum  , vestem  , 
cibaria  , donaque  militaria  largiter  dedit.  Dum  haec 
ad  Dyrrhachium  geruntur,  in  Macedonia  et  Graecia 
legati  Caesaris  variam  fortunam  habuerunt.  Sub  idem 
enim  tempus,  quo  in  provincias  illi  pervenerant, 

% 

Scipio  Metellus , generi  literis  excitus , cum  legionibus 
afluit:  nudata  in  metu  parthici  belli  Syria,  et  provin- 
ciis, per  quas  iter  habuerat,  per  varia  exactionum 
nomina  crudeliter  exhaustis. 

XLI.  Quin  et  ex  Ephesino  templo  pecunias  sustu- 
lerat; nisi , dum  id  agit,  epistola  Pompeii , posthabitis 
omnibus,  iter  maturare  iussisset.  Igitur  summa  cele- 
ritate usus,  per  Macedoniam  in  Thessalos  cucurrit, 
ubi  cum  sua  legione  Cassium  Longinum  agere  cogno- 
verat. Eodem  et  Sadales  regulus  cum  thracio  equitatu 
venit.  Idcirco  Cassius , detrimentis  quibusdam  acceptis, 
ad  montana  deflectens  Ambraciam  petebat.  Hunc  Sci- 
pio sequebatur:  quem  si  esset  consequutus  , dubium 
non  erat , quin  Cassiani  omnes  se  dederent , aut  tru- 
cidarentur. Sed  avocavit  Scipionem  M.  Favonii  peri- 
culum , qui , relictus  ad  Haliacmonem  amnem  cum 
cohortibus  octo  et  totius  exercitus  impedimentis,  a 
Cn.  Domitio  petebatur.  Ea  res  et  Cassio  salutem  attu- 
lit, et  Favonio;  quum,  die  ac  nocte  continuato  iti- 
nere , sub  idem  ferine  tempus  , quo  Domitius  immi- 
nebnt,  Scipio  occurrisset. 

XLn.  Domitio,  ne  Macedoniam  omnem,  multis  ad 
eum  accedentibus,  occuparet,  Faustus  Sulla  restiterat: 
igitur  assumptis  Aetolis,  et  Acarnanum,  et  Locrorum, 
quos  Amphilochos  vocant , auxiliis  , quae  gentes  re- 
cens opera  Cassii  Longini , aut  Calvisii  Sabini  receptae 
erant,  in  Thessalorum  fines  processerat.  Postquam 
eodem,  uti  diximus,  Scipio  venit;  Domitianis  pugnam 
optantibus  , hoc  refugiente,  castra  castris  collata  sunt, 
et  parva  ex  insidiis  proelia  facta  , quibus  superiores 
Iuliani  fuerunt.  Inter  haec  Caesar,  plura  quoque 
tentanda  ratus,  Fusium  Calenum  misit , qui , Cassio 

el  Sabino  adiunclis , longius  progrederetur.  Isque , 
Thocidis  et  Boeotiae  quibusdam  urbibus  voluntate  in- 
colentium receptis  , quibusdam  expugnatis , in  Acha- 
iam tamen,  Isthmo  a Pompeianis  munito,  penetrare 
non  potuit.  Rutilius  Lupus  tum  obtinebat  Achaiam  , 
successor  a Pompeio  missus  Appio  Claudio , qui  nuper, 
oraculi  deceptus  arnbage , quum  sibi  laeta  quaeque 
polliceretur,  fato  concesserat. 

XLIII.  Quippe  homo , psychomantiae  et  auguriis 
deditus,  cuius  in  vanitatis  studio  multuin  operae  po- 
suerat ; quo  scilicet  certiore  praedictione  futura  di- 
sceret , desitum  a multis  annis  consuli  oraculum  Del- 
phis sollicitarat.  Ibi  responsa  antiquitus  per  virginem 
reddebantur,  quae,  recepto  maligno  spiritu,  magno 
vitae  periculo  iactari  inter  fata  canenda  consueverat. 
Igitur  et  Phoebas  ( sic  vocabant  fatidicam  virginem  ) 
ad  tripodas  adire  metuens , simulavit  responsum;  et 
Appius,  rerum  istarum  minime  rudis,  agnovit  frau- 
dem, imperioque  inhibito  coegit  in  specum  descen- 
dere. Tum  vero  responsum  a furente  redditur:  «Nihil 
» ad  te  hoc,  Romane,  bellum:  Euboeae  Caela  obti- 
« nebis».  Sic  tum  appellabatur  sinus  Euboicus,  qua- 
tenus hinc  ad  Rhamnuntem  Atticae , inde  Carystum 
Euboeae  oppidum  pertinet. 

XLIV.  Hanc  in  regionem  quum  se  condidisset  Ap- 
pius , aliter  atque  existimaverat , morbo  solutus  belli 
discrimen  evasit.  Dum  ista  fiunt , resque  variis  locis 
armis  geritur , Caesar  nequaquam  consilia  pacis  om- 
nino deposuerat,  quin  saltem  ad  alios  potentes  vires 
mitteret,  quatenus  de  voluntate  Pompeii  desperave- 
rat. Scipionem  quidem  per  Clodium  utriusque  fami- 

liarem  tentavit;  Lentulum  prioris  anni  consulem,  per 
Cornelium  Balbum,  qui  summa  audacia  saepius  castra 
Pompeii  est  ingressus,  ut  sermones  cum  Lentulo  con- 
ferret, certissimo,  si  deprehenderetur,  exitio.  Sed 
neutrubi  successere  conatus.  Lentulus  dubitando  , 
quanti  se  venderet , eousque  rem  extraxit,  donec 
acie  decretum  est.  Scipio,  quum  ab  initio  praebuis- 
set aures , a M.  Favonio  castigatus,  Clodium  ultra  ad 
colloquium  non  admisit. 

XliV.  Interim  ad  Dyrrhachium  ab  utroque  impe- 
ratore quotidie  producebantur  instructi  exercitus:  a 
Caesare,  quia  pugnare  summopere  cupiebat;  a Pom- 
peio, quia  nolebat  eam  de  se  famam  spargi,  quasi 
Caesari  lacessenti  non  auderet  resistere.  Sed  ut  ne- 
cessitatem pugnandi  vitaret , pro  castris  constituit 
aciem , non  longius  primis  excurrentibus  ordinibus  , 
quam  quo  de  vallo  telum  tormento  emissum  pertin- 
gere posset.  Quum  hac  ratione  inulti  consumpti  dies 
essent , Pompeius , pabuli  maxime  inopia  coactus  , 
erumpere  totis  viribus  statuit.  Hoc  consilium  agitanti 
opportune  Roscillus  et  Aegus  Allobroges  oblati  sunt, 
qui  propter  interversa  equitum  stipendia  obiurgati  a 
Caesare  transfugiebant.  Hos  igitur  per  otnnia  praesi- 
dia circumductos,  ut  suorum  animos  augeret,  multis 
ornavit  laudibus,  civitate  quoque  promissa  : quod  ir- 
risisse Cicero  dicitur,  atque  dixisse,  «Egregium  vero 
» imperatorem  , qui  Gallis  alienam  civitatem  pollice- 
» tur,  nobis  nostram  non  potest  reddere!» 

XLVL  At  Pompeius , ab  his  edoctus  omnia,  quae 
ratio  munitionum,  quae  excubiarum  atque  stationum 
apud  hostes  esset , quod  munus,  quo  tempore,  et 

quibus  accurantibus,  fieret;  imperat  militibus,  ut 
sibi  quisque  tegmen  faciat  ex  vimine,  ad  galeam  con- 
tegendam, et  ut  aggerem  comportet.  Hoc  ubi  factum 
est,  noctu  aggere  et  leviter  armatis  sagittariisque 
multis  in  scaphas  et  actuarias  impositis,  munitionum 
Caesaris  eam  partem,  quae  ad  mare  pertinebat,  et  a 
maximis  eius  castris  erat  remotissima,  peti  iubet; 
eodem  a Dyrrhachio  naves  longas  subigi:  eodem  ipse 
cum  sex  legionibus  contendit.  Duo  diversa  castella 
eo  loco  Caesar  effecerat,  sexcentorum  passuum  inter- 
vallo, quorum  alterum  in  hostem  erat  conversum  , 
interius  diversam  partem  spectabat:  haec  transverso 
vallo  secundum  mare  coniungere  Caesar  instituerat. 

XLVII.  Sed  eae  munitiones,  spatium  octodecim 
ferme  millium  complexae,  ob  magnitudinem  operis 
absolvi  nondum  potuerant.  Prima  luce  se  ostende- 
runt Pompeiani  ad  obiectum  castris  suis  vallum  ; si- 
mul navibus  circumvecti  milites  alterum  aggressi 
sunt : strenue  rem  utrique  gerebant , fossas  comple- 
bant aggere,  scalis  admotis  superare  vallum  conaban- 
tur, adversus  ictus  lapidum,  quod  unum  Iulianis 
telum  erat,  vimineis  galearum  tegminibus  muniti. 
Lentulus  Marcellinus  quaestor,  cum  legione  nona, 
hac  castrorum  parte  curabat.  Ab  hoc  auxilio  missae 
cohortes  metu  fugientium  una  ablatae  consternatio- 
nem clademque  augebant.  Foeda  ibi  caedes  et  fuga 
fuit,  graviter  impulsis  Caesarianis.  Aquila  quoque  le- 
gionis tantum  non  in  potestatem  hostium  venit. 

XLVHI.  Sed  aquilifer,  gravi  vulnere  affectus,  eam 
equilibus  lorte  praetorvehenlibus  restituit:  ab  his  ad 
Caesarem  relata  est.  Iam  et  castra  Marceliini  vietor 

petebat,  haud  dubio  reliquarum  eius  cohortium  exi- 
tio; quum  ex  superiore  loco  couspectus  cum  cohor- 
tibus duodecim  AI.  Antonius  deterruit  hostein  , exer- 
citusque magnam  partem  iterum  servavit. Neque  multo 
post  Caesar,  fumo  admonitus  ( quem  excitari,  si  qua 
parte  erumperet  hostis,  praeceperat)  cmn  aliquot 
cohortibus  accurrit.  Sed  iam  disiectae  a Pompeianis 
munitiones  erant;  iique  contra  mare  (quae  ratio  pa- 
bulationem in  ipsis  liberiorem , et  navium  tisum  ma- 
ximum praestabat)  castra  protulerant.  Igitur  hac 
parte  nihil  lentari  posse  cernens , ut  tamen  aliquo 
detrimento  hostem  contra  afficeret,  legionem  animad- 
vertit , quae  forte  Torquato  ducente  in  castra  quae- 
dam vacua  transferebatur.  Nam  ante  aliquammultos 
dies  co  loco  Caesaris  nona  legio  tetenderat , postea , 
mutante  consilium  Caesare  , deducta  inde  erat,  relictis 
integris  munitionibus. 

XLIX.  Idcirco  eas  munitiones  occupaverat  Pom- 
peius, et  quia  plures  ibi  locaturus  legiones  erat,  in- 
teriori vallo  alia  castra  circumdedefat,  ut  illa  priora 
his  omni  ex  parte  includerentur.  Huc  Caesar  raptim 
ductis  tribus  et  triginta  cohortibus,  priusquam  sentire 
Pompeius  posset , exterius  vallum  expugnavit:  et 
deleri  legio  potuisset,  nisi  dextrum  Caesaris  cornu 
brachium  valli,  a caslrii  ad  ilumeu  tutioris  aquatio- 
nis causa  deductum,  fefellisset.  Huc  enim  delati, 
eastrorumque  pariem  putantes,  portam  quaerebant; 
donec  animadverso  orrore,  qua  proximum  erat  (nec 
enim  defendebat  quisquam  ) . transcenderunt  agge- 
rem , eadem  etiam  sequutis  valli  proruta  parte  equi- 
tibus. Haec  mora  Pompeio  spatium  dedit,  re  cognita, 
legionem  ab  opere  deductam  subsidio  mittendi  labo- 

rantibus  : quo  illi  conspecto , acrius  sc  defendere  ; 
contra  Caesariani,  praesertim  equites,  in  locis  angustis 
et  impeditis  receptui  timentes,  cum  magna consterna- 
tione retrocedere  coeperunt. 

L.  Horum  fuga  ceteros  omnes  pavoris  et  tumultus 
implevit , ut  nihil  prohibere  Caesaris  praesentia  pos- 
set, quin  passim  solutis  ordinibus  palarentur.  Quidam 
signiferi , Caesare  signa  prehendente  munibus  , et  iu- 
bente  consistere  , dimissis  illis , fugere  perseverave- 
runt: tum  etiam  ipse  Caesar  in  discrimen  ingens  in- 
cidit, quum  retinenti  aquiliferum  qnendam  , magna- 
rum virium  hominem,  ille  cuspidem  intentaret;  sed 
aquiliferum , mii  cum  Caesare  erant,  statim  confode- 
runt. Multos  milites  hoc  gemino  proelio  desideravit 
Caesar,  tribunos  etiam  militum  et  centuriones  trigin- 
ta: signa  insuper  militaria  duodetriginta  amissa  sunt. 
Quod  nisi  Pompeius  receptui  cecinisset,  totum  deleri 
hostium  exercitum  potuisse,  adeo  certum  habetur, 
ut  ipsius  Caesaris  vox  annotata  sit , ea  die  summam 
victoriam  penes  adversas  paries  fuisse , si  ducem  vincendi 
gnarum  habuissent, 

LI.  Sed  ille,  sive  quo  civibus  parceret  propria  pie- 
tate, aut  Catonis  facto  permotus,  qui,  visa  Juliano- 
rum strage,  Uens  operto  capite  discesserat;  sive  La- 
bieni  sententiam  sequutus , fugientibus  institit,  de 
cetero  non  sollicitus. Certe  captivos  transdidil  petenii 
Labieno;  atque  ille  verbis  graviter  increpitos,  in  Con- 
spectu omniuin  interfecit.  Nihil  unquam  salis  evenite 
feliciter  ignaris  utendi  hominibus  potest.  Apparebat, 
vinci  Caesarem  posse  : sed  Pompciani , dimissa  victo- 
riae cura,  iam  de  praemio  inferse  litigabant.  Caesa- 

rem,  super  insitam  ardorem,  ad  intendendum  prae- 
sentibus animum  necessitas  instigabat.  Itaque  consi- 
lium mutandum  videns,  suos  idonea  oratione  conso- 
latur: cladem  in  paucitatem  militum,  iniquitatem 
loci , errorem  perturbationemque  suorum  , denique 
ir.  fortunae  inconstantiam  conferens,  aliorum,  quae 
multa  fortiter  feliciterque  recens  fecissent,  admonet: 
virtute , uti  alias , et  ad  Gergoviam  esset  factum , sarciri 
incommodum  posse,  et  oportere,  quod  fortuna  intulisset. 

LII.  Quum  haec  dixisset,  ignominia  notavit  signife- 
ros  , quorum  eminebat  culpa  , locoque  movit;  suae 
potius  clementiae,  quam  voluntati  legionum  obscquu- 
tns.  Tantus  enim  pudor  veteranos  eius  intraverat , ut 
ultro  se  offerrent  poenae,  decimarique  peterent; 
deinde  leni  responso  imperatoris  vix  adducti  ad  igno- 
scendum sibi,  perseverarunt  ad  supplicium  postulare 
signiferos  , qui  causam  initiumque  flagitio  ei  dedissent- 
Iamque  eliain  ab  dolore  pugnam  poscentes,  quosdam 
superioris  ordinis  movebant , ut  manendum  , ct  acie 
certandum  putarent.  Sed  Caesar  neque  militibus  per- 
territis committendum  ratus,  neque,  donec  illi  reci- 
perent animum  , inopia  frumenti  dante  spatium  , di- 
scedere loco  statuit,  et  in  Thessaliam  proficisci;  ubi 
commodiorem  bello  sperabat  regionem  fore , expeditis 
commeatibus  per  Longinum  et  Calvisium , qui  non- 
nulla iis  locis  oppida  receperant,  adiuvanle  ex  Thes- 
salis Pelreio,  summae  nobilitatis  iuvene. 

LT1T.  Quum  , praemissa  trans  Genusum  amnem  ma- 
iore parte  copiarum  , Caesar  conclamari  vasa  iussisset, 
quo  simul  utilitati , simul  famae  consuleretur ; apud 
Pompeium  sententiis  variabatur.  Multi , auctore  Afra- 

nio  , Italiam  peti , alii , bellum  trahi , volebant.  Pom- 
peio neutrum  salis  probabatur:  pro  Italia  bellum  se 
gerere,  dicebat;  nec  oppressurum,  quae  defensa  et 
servata  cupiat;  neque  dandum  hosti  perterrito  spa- 
tium. Ergo  recedentem  ad  priora  castra  Caesarem  , 
quae  fuerant  contra  Asparagium  posita  , vicissimque 
inde  moventem  , strenue  insequutus  ; postquam  adi- 
pisci posse  desperavit,  ad  Scipionem  properare  coe- 
pit, ei  timens,  ne  a Caesare  opprimeretur.  Ilaec enim 
ferme  summa  consilii  utriusque  erat,  ut  Caesar,  si 
sequeretur  Pompeius  , aequioribus  locis  bellum  ge- 
sturus  videretur ; sin  vero  transmitteret  in  Italiam, 
eodem  per  Illyricum  contendere ; postremo  omnibus 
locis  exclusus,  exercitum  , quem  Scipio  nuper  addu- 
xerat, obsidendo,  retrahere  Pompeium  posse  putaret. 

LIV.  Pompeius  similiter , sive  Scipionem  aggredi 
Caesar  statuisset,  ad  auxilium  festinabat;  sive  propter 
copias , quae  ab  Italia  exspectabantur  , discedere  ab 
ora  maritima  nollet,  domitianum  exercitum  deleri 
posse  rebatur.  Quum  Caesari  necessario  prius  adeunda 
Apollonia  esset , ut  saucios  deponeret , stipendium 
militibus  daret,  animosque  sociorum  alloquio  et  prae- 
sidiis datis  firmaret ; Pompeius , exj^dito  per  Canda- 
viam itinere  , prior  in  Macedoniam  venit.  Ibi  fortuna, 
vix  quatuor  horarum  interposito  spatio , Domitium 
et  obiecit  maximo  discrimini , et  eripuit.  Ignarus  ille 
omnium  ( quippe  missi  ab  illo  ad  Caesarem , aut  ad 
illum  a Caesare  , propter  infesta  itinera  penetrare  ne- 
quibant), quum  per  aliquot  dies  castra  castris  Sci- 
pioni opposita  habuisset,  rei  frumentariae  causa  di- 
scesserat : et  tum  ad  Heracleam  Sinticam  , quae  est 
subiecla  Candaviae  , iter  habens,  in  ipsum  Pompeium 

incidisset;  nisi,  quod  neque  sua  diligentia  cognosce- 
re, neque  doceri  a suis  partibus  potuerat,  hostium 
beneficio  didicisset. 

LV.  Allobroges , qui  cum  Roscillo  et  Aego  nuper 
transfugerant,  repertis  per  viam  exploratoribus  Do- 
mitii . sive  propter  veterem  consuetudinem , quod  in 
Gallia  una  militaverant,  sive  gloria  elati,  omnia  ex- 
prompserunt. Ita  deilexo  itinere  Domitius,  qua  Cae- 
sarem venire  audiverat,  vitavitque  Pompeium,  et  ad 
Aeginium  cum  imperatore  suo  coniunctus  est.  Ia:n 
quocumque  Caesar  adiret,  proeliorum  Dyrrhachino- 
rum fama  praecurrerat:  igitur  Gomphos  venienti, 
quod  primum  est  contra  Epirum  Thessaliae  oppidum, 
praetor  gentis  Androsthenes  portas  clausit,  dimissis 
ad  Pompeium  Scipionemque  nuntiis , auxilii  accele- 
randi causa.  Sed  Caesar  edoctos  milites,  quantum  ad 
famam  necessitatemque  praesentem  ea  res  pertineret, 
sic  accendit . ut  post  horam  nonam  oppugnatione  coe- 
pta , ante  noctem  loco  potirentur.  Quum  urbs  diri- 
peretur, insolitum  spectaculum  in  quadam  domo  ir- 
rumpentium oculos  tenuit : senes  viginti  iacentes  in 
coenaculo  cum  calicibus  , similes  ebriis,  sed  vita  cas- 
si, sedensque  aliijs  gestu  praebentis  potionem.  Nempe 
nobilissimus  quisque  morte  asperiora  timentes  ad  me- 
dicum convenerant,  eundemque  habuerant  et  mini- 
strum mitioris  exitus,  et  comitem. 

LVT.  Caesar , obiter  refectis  militibus,  Metropolim 
oppidum  et  ipsum  Thessaliae  contendit , ca  celeritate, 
ut  lamam  cladis  Gomphensium  anteiret.  Quasi  bac- 
chabundo agmine  perventum  est , quod  miles,  vino 
apud  Gomphos  reperto,  se  ingurgitaverat,  Germani 
ante  omnes , veteri  geniis  et  tenace  probro.  Sed  ea 


55.  Flor.  — Dio.  — Appian. 


IN  LOC.  LII5.  CXI  LIVIANI 


1 35 


quoque  res  commodo  Caesari  cessit ; nam  et  morbo- 
rum iain  inter  eos  ingravescentium  semina  largiore 
vino  discussa  sunt,  et  alacritas  militum  aucta  est.  Me- 
tropolitae, quum  ad  resistendum  se  pararent,  visis 
Gomphensium  captivis  , et  cognito,  quod  acciderat, 
se  protinus  potestati  fideique  Caesaris  transdiderunt. 
Caesar  hos  diligenter  conservavit ; brevique  rerum 
earum  disperso  rumore , Gomphensium  malis  rebus 
et  Metropolitarum  tolerabilibus  omnes  permotae  ci- 
vitates , ad  Caesarem  se  contulerunt,  exceptis  Laris- 
sensibus, ad  quorum  urbem  Scipio  iam  accesserat. 

LVII.  Paucis  post  diebus,  quum  adventu  Pompeii 
in  Thessaliam  duo  magni  hostium  exercitus  coniuncti 
essent,  adeo  crevit  hominum  audacia , ut  belli  tantum 
non  immemores , id  modo  cogitarent , qua  ratione  ma- 
ximum e victoria  fructum  pro  se  quisque  perciperent. 
Igitur  iam  increpari  Pompeii  moram  quotidianum  erat, 
qui  exploratam  victoriam  non  alia  causa  differret , 
quam  quo  diutius  talibus  viris  imperaret.  Regem  re- 
gum Domitius  vocabat,  et  Agamemnonem,  quod  is 
quoque,  belli  causa,  pari  dignitate  praeditis  impera- 
verat. M.  Favonius,  per  Pompeium  stare,  dictitabat, 
quominus  eo  anno  ficus  Tusculanas  essent.  L.  Afra- 
nius, quem  Attius  Rufus  pretio  accepto  prodidisse 
exercitum  arguerat,  demirari  se  aiebat,  quemadmo- 
dum cum  licitatore  legionum  tantus  imperator  non 
auderet  confligere.  Sed  Pompeius  atterendum  hostem 
mora  et  incommodis  recte  censuerat,  omni  apparatu 
superior,  et  ealuliani  militis  conditione,  ut  assuetum 
vincere  nulla  acies  sustineret ; defessus  aetate  frangi 
laboribus  et  taedio  posset. 

LVIII.  Celerum  reliquorum  amentia  non  sinebat 
hominem  insistere  suis  consiliis.  Amentia  enim  certe 
fuit,  quum,  tanto  hoste  opposito , Lentulus  Spinther, 
et  Scipio,  et  Domitius,  gravissimis  inter  se  contentio- 
nibus , de  pontificatu  maximo , quod  sacerdotium 
Caesar  gerebat,  agitarent:  urbanam  gratiam  Domitio, 
Lentulo  aetatem  allegante  , Pompeii  necessitudinem 
Scipione  , a quo  perhonorifice  tractabatur , ut  alterum 
ei  praetorium  tendi  Pompeius,  et  apud  illum  etiam 
classicum  cani  iuberet.  Sed  et  magna  fuit  in  consilio 
controversia , haberine  rationem  comitiis  praetoriis 
L.  Hirri  oporteret,  quem  ad  Parthos  legatum  Pom- 
peius miserat : quum  fidem  in  id  Pompeius  dedisset; 
ceteri  negarent , in  pari  labore  et  periculo  unum  an- 
teponendum omnibus  esse.  Domitius  etiam  gravem  de 
iis,  qui  in  Italia  remanserant,  sententiam  dixit:  pla- 
cere sibi , ut  de  singulis  ternae  tabellae  darentur  serui- 
toribus , qui  in  bello  sequuti  Pompeium  essent , ut  de 
illorum  causa  cognoscerent : unam  fore  tabellam , quae 
omni  periculo  absolveret ; alleram  , quae  pro  hoste  ha- 
bendum censeret ; tertiam , quae  mulclandum  pecunia. 

LIX.  Nihil  horum  latere  Caesarem  poterat : itaque 
simul  satis  ex  priore  consternatione  suos  recepisse 
visus  est,  non  absistebat,  quin  copiis  quotidie  pro- 
ductis pugnandi  faceret  potestatem  : idque  adeo  inter 
initia  cautius  egerat ; deinde  confirmatus  eo  , quod 
Pompeius  suos  intra  munitiones  tenebat , lpngius  a 
suis  castris,  in  loca  hosti  aequiora  degrediebatur.  Ea 
quoque  res  accendit  Pompeianorum  animos , qui  fer- 
me  omnes  , quamquam  alius  alia  de  causa  , cunctatio- 
nem oderant.  At  Pompeius  hoc  ipso  argumento  absli- 

nendum  proelio  disserebat , quod  appareret , id  sum- 
mopere Caesarem,  tanquain  sibi  maxime  necessarium, 
expetere.  ' 

LX.  Postremo,  quum  neque  vincere  suorum  aniinos, 
neque  ferre  inviuiam  posset , abiecto  salubri  consilio, 
ad  pugnam  se  parare  coepit.  Multa  tum  concurrerunt 
incitamenta,  ut  magnam  omnes  victoriae  spem  conci- 
perent: fiducia  in  viribus,  in  imperatore,  in  causa: 
praeterea  res  duae  novae  quantivis  utique  momenti ; 
una,  quod  Pompeius  confirmaverat,  priusquam  fere 
ad  manus  veniretur , exercitum  Caesaris  in  fuga  fore , 
propterea  quod  equites , quorum  multitudine  abun- 
dabat , sibi  recepissent , se  dextrum  Caesaris  cornu 
statim  initio  pugnae  circumdaturos  atque  turbaturos 
esse;  altera , quod  Labienus  , demonstrato , praesentes 
Caesaris  copias  magnam  partem  ex  aliis  militibus  con- 
stare , quam  qui  Gallias  subegissent , in  caput  suum 
exsecratus  fuerat , si  in  castra , nisi  victor , revertere- 
tur ; idque  iusiurandutn  sequuti  deinde  omnes  erant. 
At  Caesar , sive  per  exploratores  re  cognita  , sive  prae- 
sagio animi , revocatis  tribus  legionibus , quas  fru- 
mentatum emiserat , de  media  nocte  sacra  Marti  et 
Veneri  Genetrici  fecit , quam  suae  gentis  auctorem 
esse  dictitabat ; templum  quoque  eidem  vovit  ex  ma- 
nubiis. 

LXI.  Quum  utrinque  sedisset  animis  pugnandi  vo- 
luntas ; ut  ferme  in  magnarum  rerum  exspectatione 
miscere  se  prodigia  solent,  multa  visa  aut  ficta  sunt. 
Victimae  in  castris  Pompeii , quum  admoverentur  aris, 
fugerunt:  examina  apum  in  militum  signis,  et  altari- 
bus sederunt:  interdiu  fuerunt  tenebrae:  Pompeius 
nocte , quae  proelium  antecessit , per  quietem  in 

theatro  suo  sedere  imaginatus  est,  et  maximo  populi 
plausu  excipi.  Inter  haec  castra  eius  fulminibus  petita 
sunt » excubias  eircumeunte  Caesare , fax  a castris  eius 
in  Poinpeiana  decurrere  visa  est , atque  ibidem  ex- 
stingui. Noclurni  quoque  terrores  in  exercitu  Pom- 
peii fuere  sub  ipsam  lucem  , auxitque  consternatio- 
nem mape  apud  principia  cum  pullo  conspectus  im- 
perator. Spes  tamen  praevaluit  apud  pertaesos  inorae 
animos , et  ex  apparatuum  magnitudine  belli  eventum 
molientes. 

LXII.  Igitur  et  facem  in  sua  castra  delatam  suae  cla- 
ritudinis omen  accipiebant,  et  insomniis  Pompeii  fide- 
bant: nam  is,  sopito  castrorum  tumultu,  quieti  red- 
ditus, altissime  indormiverat;  excitalusque  ab  amicis, 
modo  se  per  somnium  Rumae  fanum  Veneris  Victricis 
dedicasse  iuraverat.  At  incertus  consilii  Caesar , et  de- 
sperato proelio  , ex  superiore  consuetudine  Pompeii, 
Scotussam  castra  moturus  erat.  Iam  detendebantur 
tabernacula  , quum  Pompeianam  aciem  longius  solito 
ante  vallum  progressam  relatum  est.  Igitur  expeditum 
agmen  , quod  iam  in  portis  erat , cohortatus , proruto 
vallo,  quasi  hostium  castris  mox  polituros,  eduxit 
statim,  hostique  processit  obviam.  Acies  utrinque  sic 
ordinata  stetit. 

LXIII.  Sinistro  Pompeii  cornu  , cmn  duabus  legio- 
nibus, quas  per  causam  belli  parthici  abductas  a 
Caesare  diximus,  ipse  cum  L.  Domitio  constitit : Sci- 
pioni cum  syriacis  legionibus  mediam  aciem  commi- 
serat : cohortes  hispanae , quas  secuin  Afranius  de- 
duxerat, cum  Ciliciensi  legione,  dextrum  cornu  ob- 
tinebant. Hoc  erat  exercitus  Pompeiani  robur:  tironum 

legiones  inter  metliam  aciem  et  cornua  interiecerat. 
Quaelibet  acies  denos  in  altitudinem  ordines  habebat. 
Peditum  his  omnibus  Romanorum  quadraginta  quin- 
que millia  continebantur.  Equitatus  fere  omnis , et 
quod  sagittariorum  atque  funditorum  habebat , in 
siitistro  cornu,  haud  procul  Pharsalia  locatus  est : 
dextro , quod  flumen  Enipeus  impeditis  ripis  munie- 
bat, sexcenti  sufficere  equites  visi.  At  Caesar , uti  con- 
sueverat , legionem  decimam  in  dextro  cornu , nonam 
octavamque  in  sinistro  constituit.  Hic  Antonium,  ibi 
P.  Sullam  curare  iussit ; in  medio  Cn.  Domitium  cum 
quadraginta  cohortibus;  ipse  in  dextro  suo  cornu 
versabatur,  ut  Pompeio  se  opponeret.  Legionarios  in 
aciem  deduxit  universos,  millia  circiter  duo  et  viginti, 
mille  equites:  nec  enim  exspectare  militum  ardor 
patiebatur  Q.  Cornificium  , qui  duas  adducebat  legio- 
nes ; aut  Fusium  Calenum  , qui  cum  cohortibus  quin- 
decim erat  in  Attica,  llae  civiles  utrinque  vires  fuere: 
auxiliorum  numerus  amplior  utique  , sed  varie  tradi- 
tus. Haud  minus  trecenta  millia  pugnasse  quidam  , 
qui  plurimum , quadringenta  ponunt. 

LXIV.  Sed  Caesar , animadverso  Pompeii  consilio  , 
ne  dextrum  suum  cornu  circumveniretur  metuens , 
ex  tertia  acie,  ubi  Domitius  curabat,  celeriter  sex 
cohortes  detraxit,  et  ex  his  quartam  instruxit  aciem 
ad  res  subitas.  Ibidem  et  equites  suos  locavit,  quia 
sinistrum  cornu  paludibus  applicatum  hoc  praesidio 
indigebat  minus,  et  delectos  pedites.  Germanos  ma- 
xime, qui  proeliari  inter  equites  consueverant.  His 
rebus  utrinque  paratis,  cohortandi  suos  materies  im- 
peratoribus minime  defuit;  vix  enim  unquam  tantis 

rebus  gestis,  tantaque  belli  gloria  par  aliud  concurrit 
nobilius.  Pompeius  primae  aetatis  decora , et  trium- 
phalem adolesccntiain  africanis  hispanisquc  bellis 
praeferebat ; inde  maximos  reges  , ferocissimas  gentes 
domitas  , et  Orientem  adiectum  imperio , romanique 
populi  vires  unius  ductu,  atque  una  expeditione  du- 
plicatas. Neque  minoris  erat  ex  parte  Caesaris  , recens 
Britanniae  Galliarumque  devictarum  gloria;  quarum 
nationum  altera  prorsus  inaccessa  atque  incognita 
maioribus  , altera  maximo  perpetuoque  terrori  fuisset: 
et  eadem  adhuc  arma,  eadem  corpora  retinebat , qui- 
bus tantae  patratae  res  fuerant. 

LXV.  Steterunt  tamen  aliquandiu  quietae  acies , 
mutuo  metu,  an  quia  quantumvis  atroces  animos 
pudor  et  taedium  fundendi  cognatum  sanguinem  in- 
vaserat. Tandem  pugna  coepit  a Crastini  centurionis 
impetu,  qui  concinnanti  Caesari  futurum  receperat, 
ut  se  aut  vivum  laudaret  imperator,  aut  mortuum. 
Spatium  erat  inter  duas  acies  , quod  utrinque  suffi- 
ceret concursuris  ; sed  consilio  C.  Triarii  Pompeius 
immotos  tenuit  suos;  rem  minime  probatam  Caesari , 
qui  vires  alacritatemque  militum  valde  incitari  cursu 
iudicabat. 

LXVI.  At  Iuliani  coeptum  cursum , postquam  ad- 
versarios stare  viderunt,  parumper  intermiserant; 
deinde  iterum  concitati  pila  miserunt  in  hostem,  gla- 
diosque celeriter  strinxerunt.  Idem  et  a Pompeianis 
factum  ; eodemque  tempore  horum  equites  et  levia 
arma  Caesaris  dextrum  cornu  coeperunt  impellere , 
quia  Iuliani  , tot  partibus  pauciores,  tantam  procel- 
lam sustinere  non  poterant.  Igitur  quartam  suam 

§.  64.  Appian.  — Flor.  IV,  2.  — Cucs.  — Front.  — Dio. 

§.  65.  Appian.  — Flor.  — Cues.  — Flui,  in  i^tup.  ct  Cacs.  — Dio.  — 
Lucam 


IN  LOC.  UB.  CXI  LIVIANI  I 4 1 

aciem  excitat  Caesar;  eaque  tam  vehementem  facit  in 
effusos  impetum  , ut  protinus  terga  verterent  Pompe- 
jani equites.  Nam  ex  praecepto  Caesaris  ora  hostium 
oculosque  petens  miles  , aversa  facie  cedere  coegit : 
et  hoc  ita  futurum  Caesar,  atque  hinc  initium  fore 
victoriae  , pro  summo  , quem  habebat , rei  militaris 
usu , praedixerat.  Funditores  et  sagittarii , ab  equitatu 
destituti , extemplo  circumventi  caesique  sunt.  Pom- 
peius, victa  parte  suorum,  in  qua  plurimum  fiduciae 
collocaverat , damnare  spes  suas  coepit , acieque  re- 
licta fugere.  Tum  vero  caesis  fugatisve  ducibus  , nulli 
rei  praeterquam  turbando  invicem  idonea  copiarum 
magnitudo,  ad  satietatem  hostis  caesa  est;  donec  mi- 
sertus Caesar , parci  civibus  iussit.  Iloc  imperio  per 
ordines  vulgato , milites , uti  cui  Romano  occurrerant, 
stare  securum  iusserunt : in  auxilia  tota  belli  ira  in- 
cubuit, eorumque  ingens  concisa  multitudo  est. 

LXVII.  Caesar,  quamquam  fatigatus  proelio  miles 
aestu  quoque  aggravabatur  ( nam  ad  meridiem  extra- 
cta pugna  erat),  tamen  monendo,  ni  castra  hostium 
expugnentur  , imperfectam  victoriam  relinqui , per- 
pulit , ut  eodem  impetu  vallo  hostium  succederent : 
nam  super  ai^ctoritatem  imperatoris , et  elatos  suc- 
cessu animos  , praeda  castrorum  , quam  sciebant  am- 
plissimam fore  , incendebantur.  Castra  aliquandiu  a 
Thracibus  magis,  quam  a Romanis  (cohortes  septem 
castris  castellisque  praesidio  Pompeius,  reliquerat  ) 
defensa  , venerunt  in  potestatem  victoris.  Tum  vero 
Pompeium  , qui  hactenus  in  praetorio  sederat  tacitus, 
haec  verba  loquutuin , « Etiamne  in  castra?  » mutato 
habitu  fugisse  tradunt. 

66.  Oros.  — Flor.  — Fiont.  StraL  IV,  7,  — Cues.  — i Suctou.  iu  Ca es. 

LXVIII.  Inierim  et  castella,  dedentibus,  qui  te- 
nuerant , a P.  Sulla  capta  sunt.  Caesar  adhuc  impe- 
travit a suis,  ut,  relicta  praeda,  novum  insuper  la- 
borem susciperent , expugnandis  Pompeianis,  qui  e 
castris  refugerant  in  proximum  montem  : et  quia  lo- 
cus aquae  erat  inops , iugis  eius  Larissam  versus  se 
recipiebant.  Id  quoque  eodem  die  perfectum  est; 
quamquam  et  passuum  aliquot  emetienda  millia , et 
praeterea  muniendo  secludendus  a monte  alio,  quem 
hostes  ceperant,  fluvius  fuit : tanta  erat  et  imperato- 
ris illius,  et  exercitus,  tamque  invicta  armis  et  labo- 
ribus alacritas.  At  Caesar , sicut  praedixerat,  in  castris 
hostium  exacta  nocte  , captis  deditisque  omnibus  igno- 
vit: maxime  laetus  M.  Bruto  Caepione  servato  , a quo 
postea  interfectus  est.  Is  a Larissa , quo  se  contulerat 
ex  fuga  . scripsit  ad  Caesarem  . cupidissimeque  susce- 
ptus est.  Sed  et  singulis  amicorum  potestatem  fecit 
unius,  quem  quisque  vellet,  adversae  partis  servandi. 

LXIX.  Literas  ad  Pompeium  a mul  tis  scriptas , atque 
inter  praedam  repertas,  stalim  cremavit;  ne  forte, 
deprehensis  quorundam  consiliis . irasci  pluribus  , 
quam  statuisset,  cogeretur.  In  summa  moderationem 
et  clementiam  plane  singularem  atquf  admirabilem 
exhibuit  in  omnibus.  Haec  est  nobilis  illa  Pharsalica 
pugna , quae  iam  aperte  libertatem  populi  romani 
subruit , uniusque  otnnes  subiecit  potestati.  Caesar 
haud  amplius  ducentos,  aut  secundum  alios , mille 
ducentos  amisit  milites,  sed  centuriones  , viros  fortes, 
circiter  triginta.  Ipse  , militis  simul  imperatorisque 
partibus  omnibus  strenue  obitis  , praecipuam  victoriae 
suae  laudem  retulit.  Inter  legiones  decumanorum  ma- 

xima  exstitit  virtus  : sed  singulomm  ante  Crastinum 
nemo  fuit.  Idcirco  cadaver  eius  ( nain  adacto  in  os 
gladio,  post  ferocissimam  pugnam  ceciderat)  milita- 
ribus donis  ornatum  Caesar , proprio  sepulcro  infe- 
rendum curavit;  quuin  ceteri  uno  communi  tumulo 
humarentur. 

LXX.  De  Pompeianis  circiter  millia  quindecim  ce- 
cidisse, Caesar  affirmat;  qui  magis  augent,  viginti 
quinque  millia  : sed  Asinius  Pollio  , qui  rernm  ista- 
rum historiam  gvaeco  sermone  contexuit , sex  omnino 
millia  militum  occisa  tradidit,  reliquam  multitudinem 
servorum  fuisse,  interfectorum  maxime,  dum  castra 
capiuntur  : dedita  sunt  amplius  millia  viginti  quatuor, 
quae  ferine  apud  victorem  sacramento  dixerunt.  Equi- 
tes romani  quadraginta  caesi  sunt,  de  illustribus : se- 
natores decein  ; in  quibus  L.  Domitium,  ex  castris 
in  montana  fugientem,  Antonius  cum  equitibus  suis 
occupavit.  Signa  militaria  ad  Caesarem  relata  sunt 
centum  octoginta,  aquilae  novem. 

LXXI.  Haec  victoria  Caesaris , qua  pugnatum  est 
die , in  remotissimis  terrarum  nuntiata  est.  Nam  et 
strepitus  armorum  , pugnanliumque  tumultus  quum 
alibi  locorum  auditus  est,  tuin  Antiochiae  in  Syria 
bis;  idemque  accidit  Ptolemaide:  et  Trallibus  ad  sta- 
tuam Caesaris  , quae  dedicata  in  fano  Victoriae  fue- 
rat , non  ex  humo  , sed  ex  duro  et  strato  silicibus 
solo  , palma  magnitudine  matura  enata  est:  et  Perga- 
mi , in  templo  Liberi  patris , in  interior/e  parte  aedis, 
quo  praeter  sacerdotes  aditus  est  nemini , tympano- 
rum cymbalorunique  sonitus  increpuit : Elide  in  tem- 
plo Minervae  simulacrum  victoriae,  quod  Minervae 

signo  obversam  fuerat,  se  convertit , valvasque  tem- 
pli respexit. 

LXXII.  Sed  nihil  expressius , quam  quod  e muni- 
cipe et  familiari  suo  C.  Cornelio  auditum  Livius  tra- 
didit. Is  forte  sacerdos  Patavii  tum  operam  augurio 
dabat ; quum  , visis  avibus  nonnullis , vaticinantis  in 
modum , proelium  committi  confirmare  praesentibus 
coepit : idemque  post  paulo  videre  cedentes  alios , 
alios  urgentes , variamque  fortunam  et  instaurationem 
pugnae,  tandem  exsiliens  exclamavit,  «Vincis,  Cae- 
» sar  »;  mirantibusque  et  fidem  adhibere  cunctatis, 
dempta  de  capite  corona  , « Hanc  , inquit , non  ante 
m resumam , quam  certis  nuntiis  comprobata  praedi- 
» ctio  testimonium  praebuerit  arti ».  Et  tam  exacte 
responderunt  omnia  , ut  non  modo  proelii  tempus  , 
sed  omnem  vicissitudinem  pugnandi , vaticinantis  vo- 
cibus et  motu  expressam  fuisse  constaret. 

EPITOME 

LIBRI  CENTESIMI  DVODSCIMI. 

Trepidatio  victarum  partium  per  diversas  orbis  terrarum  par- 
tes et  fuga  referuntur.  Cn.  Pompeius , quum  Aegyptum  po- 
tissct , iussu  Ptolemaei  regis  pupilli,  auctore  Tbeodoto  prae- 
ceptore, cuius  magna  apud  regem  auctoritas  erat,  etPotbino, 
occisus  est  ab  Acbilla,  cui  id  facinus  erat  delegatum,  in  na- 
vicula, antaquam  in  terram  exiret.  Cornelia  uxor  et  Sex.  Pom- 
peius lilius  Cypron  refugerunt.  Caesar,  post  tertium  diem 
insequutus,  quum  ei  Tbeodotus  caput  Pompeii  et  annulum 
obtulisset,  et  infensus  est,  ct  illacrymavit : sino  periculo  Ale- 
xandriani tumultuantem  iutravit.  Caesar,  dictator  creatus, 
Cleopatram  in  regnum  Aegypti  reduxit,  et iuferentem  bellum 
iisdem  auctoribus  Ptolemaeum , quibus  Pompeium  interfece- 
rat, cum  magno  suo  discrimine  vicit  Ptolemaeus  dum  fugit, 
in  Nilo  navicula  subsedit  Praeterea  laboriosum  M.  Catonis 
in  Africa  per  deserta  cum  legionibus  iter,  et  bellum  a Cn. 
Domitio  contra  Pharnacem  parum  prospere  gestum  cootinet 

I.  Cognitam  celeriter  Pompeii  cladem  (nec  enim 
celari  res  tanta  poterat ) passim  trepidatio  et  fuga 
partium  excepit.  Primi  (nam  et  proxime  aberant) 
Tit.  Liv.  Tom.  XII  * • K 

rem  didicere , qui  Dyrrhachii  remanserant  in  priori- 
bus castris:  quorum  et M.  Cicero  fuit,  vir  nihil  minus, 
quam  ad  bella  natus  , et  iam  inde  a principio  , Cae- 
saris causam , Pompeii  consilia  damnando , neutris 
partibus  utilis,  et  molestior  quibus  accesserat.  Nec 
enim  abstinebat  acerbis  facetiis  sensus  suos  prodere  , 
habere  quem  fugiat  dictitans , quem  sequatur  non  ha- 
bere. Sed  et  quum  ad  Pompeium  accederet,  dicentibus 
sero  eum  venisse , Nihil,  inquit,  paratum  video.  Igitur 
neque  usus  eo  Pompeius  est , et  aliquando  dixisse 
dicitur;  Cupio  ad  hostes  transeat  Cicero,  ut  nos  timeat. 

II.  Quo  facilius,  quum  a Dyrrhachio  Pompeius 
moveret,  hic  et  relictus  est,  et  mansit,  praeset-tim 
quum  accessisset  corporis  infirmitas.  Sed  postquam 
ex.  proelio  Pharsalico  Labienus  Dyrrhachium  refugit, 
consiliumque  vocavit  Cato  ; diversae  praesentium 
sententiae  fuerunt.  .Multis  adhuc  bellum  placebat  , 
quia  Lrbienus  vera  falsis  miscendo,  Caesaris  gravi 
vulnere  fortunam  partium  aequatam  fuisse,  confir- 
marat.  Et  conquirebantur  alia  inflandis  animis : su- 
peresse  septem  aquilas,  Nonius  dicebat;  Pompeio 
victoriam  deberi  Labienus,  nescio  quorum  numinum 
oraculis.  Ilis  cpioque  dicta  reposuit  Cicero  : Nonio  , 
recte  eum  confidere,  si  pugnandum  sil  cum  graculis  ; 
Labieno , hoc  stralagemate  iam  amissa  castra  esse. 

III.  Catoni  haec  animo  sententia  sederat , ut , si- 
quidem Pompeius  cecidisset,  transportatis  in  Italiam, 
quos  secum  habebat,  patriaeque  restitutis,  ipse  exsula- 
tum proficisceretur  quolibet;  superanti  autem  copias 
ab  eo  acceptas  cum  fide  servaret.  Hoc  animo  naviga- 

vit  Corcyram,  ubi  classis  stabat.  Erat  omnino  fugae 
similis  profectio':  igitur  et  frumentum  ex  horreis  ra- 
ptum vias  angiportusque  constraverat ; et  quia  non 
modo  iam  hostis , sed  suae  quoque  copiae  terrori 
Pompeianis  erant,  subito  metu  perterriti  conscende- 
runt naves.  Nec  iniustus  ille  timor  fuit : nam  noctu 
ad  oppidum  ex  cursu  respicientibus , magnum  in- 
cendium reluxit , flagrantibus  onerariis , militum  au- 
dacia , nolentium  conscendere.  ' 

IV.  Tum  et  rhodia  classis  deseruit  socios , domum- 
que discessit.  Haec  omnia  paucis  ante  diebus  rhodiae 
quinqueremis  remigem,  velut  numine  afflatum,  prae- 
dixisse, C.  Coponius,  qui  ei  classi  praeerat , homo 
cum  primis  prudens  atque  doctus , tribus  facile  do- 
ctissimis Romanorum,  M.  Tullio  , M.  Catoni,  M. 
Terentio  Varroni  exposuerat.  Hoc  ita  ab  ipso  Cicerone 
narratum,  non  poetarum  modo,  sed  etiam  Graecorum 
fabulas,  qui  revixisse  hominem  et  a morte  vaticinatum 
finxerunt,  evidenter  coarguit.  Corcyrae,  quum  iterum 
de  praesentibus  esset  deliberatum,  Cato  nunquam  non 
observans  legum,  Cicdroni  se  cedere  professus  est, 
quod  ille  consulari  dignitate  anteibat. 

V.  At  Cicero , qui  semper  pacis  auctor  fuerat , et 
omne  fugerat  belli  munus  , tantum  ab  accipiendo 
imperio  abfuit,  ut  potius  armorum  non  deponendorum , 
sed  abiiciendorum  suasor  esset.  Ibi  gravis  eum  excepit 
Pompeianorum  indignatio , fuissetque  a Cnaeo  inter- 
fectus , ni  Cato  seductum  paulisper  adolescentem 
lenivisset:  ita  navigio  accepto,  Brundisium  vectus, 
eo  in  oppido  Caesaris  tempora  exspectabat.  ‘Interea 
loci  et  D.  Laelius , qui  obiectam  Brundisio  insulam , 

quam  aulea  Libo  tenuerat , consilio  pari , pervicacia 
maiore  insidebat,  et  C.  Cassius  , mullis  lulianis  in 
Sicilia  concrematis  navibus , postquam  acceperant  de 
proelio , cum  classe  discesserunt. 

VI.  Neque  piget  principum  virorum , etiam  singu- 
lorum consilia  referre  et  fata.  Duo  ferme  genera  erant 
universim:  qui  Caesaris  clementia  fidere  poterant, 
ubivis  locorum  subsistebant,  donec  per  deprecatores, 
quid  fieri  ille  vellet,  comperirentur;  celeri,  quibus 
nimia  odia  quidlibet  tutius,  quam  Caesaris  arbitrium, 
fecerant, ubilibet  terrarum  rebellionem  meditabantur. 
Q.  Cicero  filius , quum  Corcyra  discederetur,  Patras 
venit,  ubi  pater  eius  tnm  agebat ; qui  una  cum  multis 
aliis  senatoribus  ad  Fusium  Calenum  se  contulit, 
quem  a Caesare  missum  fuisse  in  Achaiam  praedixi- 
mus. Ex  eo  numero  Ser.  Sulpicius , A.  Torquatus , 
M.  Marcellus  Athenis  substiterunt : in  Bithyniam  se 
T.  Antistius  ad  hominem  familiarem  A.  Plautium  re- 
cepit , pluresque  alii  per  diversas  Asiae  provincias 
victoris  clementiam  exspectarunt. 

/ VII.  Atque  his  omnibus  ocius  serius , ut  cuique 
sors  fuit,  ignovit  Caesar;  quorundam  etiam  opera 
deinceps  usus  est,  magistratusque  iis  et.  provincias 
dedit.  At  quibus  renovare  bellum  placuit,  partim  in 
ipso  conatu  exstincti  sunt;  plerique  in  Africam  se 
contulerunt.  Pompeius  , uti  diximus , e castris  suis 
equo  fugiens,  Larissam ; inde  per  Thessalica  Tempe, 
etiam  per  noctem  continuato  cursu,  cum  equitibus 
triginta  ad  mare  venit.  Ibi  conscenso  parvo  et  fluviatili 
navigio  , paulum  provectus  , in  ostio  Penei  amnis 
onerariam  conspexit  praetervehentem , agnitusque  a 

domino  navis,  tum  maxime  somnium  suum  exponente 
vectoribus,  susceptus  esi?*,  quippe  per  quietem,  Pom- 
peium longe  dispari,  quam  esse  consueverat,  cultu, 
opem  suam  exposcentem  viderat. 

Vm.  Transcenderunt  cum  eo  L.  Lentulus , qui 
superiore  anno  consul  fuerat,  et  P.  Lentulus  consu- 
laris, et  M.  Favonius  praetorius;  deinde  et  regem 
Deiotarum  , equo  properantem  ad  litus  conspicati , 
recepere.  Inde  per  Thermaicum  sinum,  et  deinceps 
praeter  Macedoniam  vecti , ad  Amphipolim  iecerunt 
ancoram ; quam  ad  urbem  edicto  convenire  iuniores 
Graecos  civesque  romanos  iusserat,  reparandarum 
virium  ergo,  si  spatium  habuisset;  an  magis,  ut  fuga, 
quam  moliebatur,  tanto  esset  occultior.  Certe  Cae- 
saris adventu  cognito,  Lesbum  transmisit,  ubi  initio 
belli  Corneliam  coniugem  seposuerat^  Invitantibus  in 
urbem  suam  Mitylenaeis,  atque  offerentibus  omnia, 
non  paruit;  sed  recepta  Cornelia  rebusque  eius,  bi- 
dum  tantummodo  moratus  per  tempestatem,  quatuor 
additis  actuariis , quae  a Rhodiis  et  Tyro  venerant , 
in  Ciliciam  avectus  est. 

IX.  Eo  in  cursu  et  Sextus  filius  eum  assequutus 
est , et  magnus  numerus  senatorum  ; et  naves  quae- 
dam cum  militibus  ex  Cilicia  occurrerunt.  Exposito 
igitur  Deiotaro , qui  ultimum  Orientem  in  auxilium 
Pompeii  commoveret , ipse  praeter  Ephesum  et  Colo- 
phonem , interiacentesque  insulas , Rhodum  petiit. 
Rhodii,  postquam  alius  esse  iam  coeperat  Pompeius, 
adversus  illum  i idem  esse  desierdnt:  igitur  oppido 
portuque  prohibitum , missis  ad  eum  et  Lentulos 
nuntiis  , ex  iis  locis  discedere  iusserunt.  Primam 

urbium  , nusquam  prius  ausi  consistere , Attaliam 
inierunt  in  Pamphylia;  quifm  iam  recollecti  ex  fuga 
senatores  circiter  saxaginta  essent. 

X.  Deinde,  quia  Pompeius  commodos  aquationi 
rebusque  necessariis  portus  , simulque  remotiores 
abstrusioresque  sequebatur , Syedra  concessit , de- 
sertum Isauriae  scopulum,  quod  navale  Selinuntiorum 
erat.  Ibi  demum  celatum  hactenus  consilium  nudare 
coepit,  se  diffisum  provinciis  omnibus,  externas  opes 
quaerere.  Quum  in  aestimationem  omnia  circum 
regna  venissent,  ad  Parthum  inclinabat  sententia: 
sed  hic,  amicitia  Pompeii  reiecta  nuper,  etiam  legatos 
ab  eo  missos  habuerat  in  vinculis ; praeterea  ad  in- 
terfectores Crassorum  Corneliam  adduci,  quae  nupta 
Publio  fuerat , et  ad  proiectissimos  in  libidinem , 
iuvenem  formosam  , alienum  videbatur. 

XI.  Iubam  fidissimum  partibus  regem  peti,  vetabat 
insolentia  Barbari,  et  in  Varo  populi  romani  despecta 
maiestas  , et  levitas  insita  genti.  In  aegyptio  rege 
aetas  maxime  displicebat,  et  quod  tredecim  annorum 
puer  a nutriciis  et  paedagogis  regebatur.  At  Theopha- 
nes, quo  plurimum  Pompeius  uti  consueverat  , insa- 
num esse  rebatur,  si  de  alio  ullo  potius,  quam  Aegypti 
rege  cogitaretur.  Illum  ea  aetate  esse,  ut  scire  beneficia 
patri  a Pompeio  praestita  , et  inlelligere  possit ; prae- 
terea reverentiam  ei  fore  dati  ab  senatu  tutoris.  Neque 
pueritiam  eius  metuendam:  adultos  et  usu  tritos  ex  prae- 
senti hominum  fortuna  favorem  et  odia  temperare  ; 
adolescentibus  honesta  placere , etiam  cum  periculo. 

XII.  Hac  probata  scatentia,  Cyprum  tendunt.  Ibi  * 
cognoscunt,  antiochiensium  civiumque  romanorum, 
qui  ibi  negotiarentur,  consensu  arceri  finibus  Pom- 
peianos  , nuntiis  etiam  dimissis  in  vicinas  civitates, 

ne  quis  ex  eo  genere  Antiochiam  adiret  ; qui  fecisset , 
magno  capitis  periculo facturum.  Haec  adversa  demum 
gravissimos  duos  errores  deplorandi  serum  Pompeio 
sensum  attulerunt : unum,  quod  procul  mari,  qua 
parte  virium  firmissimus  fuerat,  conflixisset ; alterum, 
quod  fugam  potius  intendisset  haec  in  loca,  quam  ad 
classem  suam , et  exercitum , quem  duce  Catone  iam 
in  Africam  pervenisse  rumor  ferebat. 

XIII.  Sed  inopinato  proelii  eventu  semel  pertur- 
batus, neque  confirmare  animum  tam  vetus  impera- 
tor, neque  providere,  quid  in  rem  esset,  ulla  ex 
parte  potuit:  saepe  querens , tantum  se  fuisse  falsum 
opinione , ut , a quo  genere  hominum  victoriam  spera- 
visset , inde  sibi  enatum  cladis  initium  fuerit.  Igitur 
contracta,  quanta  poterat,  pecunia,  armatisque  ho- 
minum duobus  millibus,  cum  uxore  triremem  Seleu- 
cidem  conscendit:  reliqui  partim  longis  navibus,  alii 
onerariis  sunt  sequuti.  Hoc  modo  Pelusium  perven- 
tum , ubi  tum  magnae  copiae  Ptolemaei  regis  erant , 
bellum  gerentis  cum  sorore  Cleopatra,  cuius  castra 
ilee  longe  ab  regiis  aberant. 

XIV.  Pompeius  id,  quod  erat,  coniectans,  certum 
hominem  misit , demisse  peteris  , ut  sibi  lutum  apud 
regem  perfugium  esset.  Ipse,  dum  tutores  pueri  coacto 
concilio  de  praesentibus  deliberant,  in  navi  sollicitus 
opperiebatur,  quid  de  se  Pothinus  spado  (hi  erant 
capita  rerum)  et  Aegyptius  Achillas,  et  praeceptor 

• 

pueri  Theodotus  Samius  decressent;  princeps  romani 
nominis , et  qui  beneficio  Caesaris  servari  miserum 
et  deforme  existimaret.  Quum  aliis  recipiendum , aliis 
contra  videretur,  Theodotus  forte  cupiens  ostendere 
facundiam  (erat  enim  professione  rhetor),  neutrum 
consilium  salubre  esse  disseruit:  altera  sententia  domi 
num  Aegypto,  et  bellum  cum  Caesare  recipi;  altera  of- 
fendi Pompeium  , nec  iniri  gratiam  ab  Caesare : nihil 
melius , quam  morte  viri formidinem  ab  ipso  tollere , 
simulque  demereri  cum,  qui  rerum  potiretur.  Adiecisse 
et  proverbio  iactatam  vocem  dicitur,  mortuos  non 
mordere. 

XV.  Haec  ubi  placuere  omnibus,  Achiliae  nego- 
tium permittitur,  homini  singularis  audaciae:  atque 
is  cum  pnrvula  navicula  ad  Pompeium  accedit,  lilus 
excusans  , quod  vadosum  et  infidum  maiora  navigia 
non  pateretur.  Minime  'placebat  ea  tcs  amicis  , qui 
prius  exspectassent,  ut  ipse  rex  cum  illustri  comitatu 
procederet  obviam ; et  ipse  Pompeius  praesagium 
animi  Sophocleo  carmine  fatebatur,  quod  ex  liberis 
servos  feri  dicit , quotquot  tyrannorum  adierint  domos. 
Cum  hoc  dicto  descendit  in  naviculam  , cum  duobus 
tantum  centurionibus,  libertorumque  et  servorum 
singulis;  ubi  conspecto  L.  Septimio,  qui  bello  prae- 
donum apud  se  ordinem  duxerat,  deinde  cum  Gabi- 
nio profectus  Alexandriani , tribunum  militum  'age- 
bat , «Te  quidem  hercle  , inquit,  novi,  commilito!» 
Atque  is,  nullo  responso  dato,  capite  tantum  annuit. 

XVI.  Inter  haec  appropinquabat  litori,  et  motus 
in  terra  exercitus,  conspectaque  in  agmine  regis  pur- 
pura , spem  Corneliae  ceterisque  dabat  benigne  rece- 

pium  iri ; quum  assurgentem  a L.  Septimio  primum, 
deinde  ab  Achilla  percuti  vident.  Id  spectaculum  tani 
necopinatum  et  atrox,  tantum  excitavit  in  navibus 
luctum,  ut  gemitus  fletnscpie  in  litore  exaudirentur. 
Iamque  et  triremes  complebantur,  quae  ceteras  quo- 
que Pompeii  naves  comprehenderent:  sed  illas,  pro- 
pere vulsis  ancoralibus,  favens  a terra  ventus  Cyprum 
retulit;  Aegyptii  a vano  persequendi  incepto  destite- 
runt: pars  tamen  navium  capta  direptaque;  et  in  his 
Q.  Pompeius  A.  F.  Bithynicus  occisus. 

XVII.  Sic  Magnus  ille  Pompeius,  in  conspectu  con: 
iugis  liberorumque  caesus,  inter  imbecillitatis  huma- 
nae illustrissima  documenta  memoratur.  Quum  non 
Piomae  modo , sed  ubivis  ferme  terrarum  , perpetuo 
tenore  felicitatis  principem  locum  diutissime  tenuis- 
set; eo  ipso  tempore,  quo  vel  maxime  florere  fortuna 
et  potentia  videbatur,  praeceps  subito  datus,  pridie 
natalem  suum , quo  die  olim  tam  dispari  sorte , de 
Mithridate  et  piratis  clarissimum  triumphum  duxerat, 
clientis  sui  supplex,  famulorum  eius  manibus  invenit 
necem.  Cura  tamen  decore  cadendi  etiam  tnorienti 
fuit:  toga  capiti  obducta  , ne  quis  gestus  notari,  aut 
vox  indigna  priore  Pompeio  excipi  posset,  gemitu 
tantum  edito  excepit  enses. 

XVIII.  Caput  ad  regem  relatum  est,  siccataquecute 
conditum  aegyptio  more.  Truncus  contemptim  abie- 
ctns  in  litore,  a Philippo  liberto  utcumque  crematus 
conscissae  scaphae  lignis  , sepullusque  est ; quum  ad 
idem  oflicium,  alius  etiam  civis  romanus  forte  accu- 
cux*risset.  Tumulum  postea  fluctus  marini  disiecerunl; 
et  imagines , quas  proximorum  temporum  admiratio 
1 

posuerat,  sequentium  negligentia  male  habitas  in 
Casii  Iovis  aede  retrusit  in  cellam,  ubi  vetera  trunca- 
taque  signa  reponebantur  ( favissas  Romae  voca- 
bant ) , donec  Hadrianus  Caesar , imperium  totum 
undique  perlustrans,  quum  in  Aegyptum  venisset, 
et  effigies  reperit  ornavitque,  et  tumulum  inquisitum 
refici  repurgarique  iussit. 

XIX.  Vix  relatu  dignum , tamen  ad  ineptam  horni-  ■ 
nam  cavendam  sollicitudinem  non  inutile  tradunt 
auctores,  ex  vaticinio  quodam  Cassios  semper  sus- 
pectos Pompeio  fuisse ; quum  nemo  hominum  hoc 
nomine,  sed  mons  scilicet  Casius  fatalis  ei  praedictus 
esset.  Postridie  mortem  Pompeii  sequutus  illum  e 
Cypro  L.  Lentulus  advenit , ignarus  omnium  , quae 
accidissent;  sed  conspecto  in  litore  rogo,  nescio  qua 
occulta  vi  commovente  animum,  «Eccui  hic,  inquit, 

» iusta  tam  exiliter  fiunt? » nec  longo  interposito 
spatio,  «Fortassis  tibi,  Cn.  Pompei!»  Divinavit  amici 
casum,  unde  suam  quoque  fortunam  pendere  non 
nesciebat.  Nec  diu  superfuit ; comprehensus  enim  ab 
rege , ad  Pelusium  in  custodia  necatus  est. 

XX.  At  qui  in  Cyprum  refugerant , diversa  exinde 
loca  petiverunt.  Interira  Caesar  post  victoriam,  biduo 
tantum  honori  simul  deorum,  et  quieti  militum  dato, 
omissis  curis  aliis , Pompeium,  quocumque  terrarum 
se  contulisset,  sequi  certus , hoc  uno  angebatur, 
quod  neque  nuntiis,  neque  fama  fiebat  certior,  quam 
in  partem  Pompeius  intendisset  fugam. Postremo  quum 
interrogatus  ea  de  re  Brutus,  argumenta  quaedam  pro- 
tulisset, in  Aegyptum  fugisse  videri,  credidit,  eoque 
statuit  accedere.  Igitur  assumpto  equitatu,  et  una 

legione  minoribus  itineribus  subsequi  iussa , per 
Thessaliam  in  Macedoniam  profectus  est.  Thessalis 
ob  navatam  in  bello  operam,  praebitaque  auxilia, 
simul  terram  honorans  victoriae  suae  testem , liber- 
tatem reddidit. 

XXI.  Atheniensibus  etiam  rata  tum  sors  fuit,  quam 
inter  initia  condendae  urbis  imposuisse  deos  fabulae 
vulgarunt : Neptunum , uti  semper  temere  consulerent; 
Minervam,  uti  nihilominus  commoda  fortuna  uterentur. 
Nam  tum  quoque  Caesar  ignovit  deprecantibus , se- 
vere increpitans , et  hac  voce  adiecta : « Quousque 
» vos , vestro  merito  pereuntes , maiorum  servabit 
» gloria?»  Deinde  quum  per  Macedoniam  Amphi- 
polin  pervenisset,  Hellespontum  petiit,  in  Asiam 
transmissurus.  Ibi  eum  e maximo  periculo  admirabilis 
fortuna  eripuit , quum  inopia  triremium  vectoria  na- 
vicula traiiciens,  in  paratissimam  hostium  classem, 
et  acerrimum  ducem  incidisset. 

XXII.  Corcyrae  trecentae  Pompeii  triremes  stete- 
rant: inde  quum  discederetur , cum  maiore  numero 
reliquos,  ut  est  expositum,  transiecit  in  Africam  Ca- 
to; triremes  septuaginta  C.  Cassio  datae,  quibus  Pon- 
tum Pharnatemque  adiret,  illum  quoque  regem  con- 
citurus. Tum  autem  , audito  adesse  Caesarem  , quasi 
deprehensus  ipse  esset , supplices  e navi  tendens  ma- 
nus , veniam  sibi  suisque  orabat.  Agnovit  Caesar  for- 
tunam suam,  et  non  contentus  hac  victoria,  nedum 
incolumitate,  dubitavit,  an  reciperet;  fuitque  a Bruto, 
cuius  sororem  Cassius  duxerat , exorandus. 

XXIII.  Haec  ita,  sequutus  auctores,  qui  C.  Cassium, 
in  Hellesponto  deditum'  scribunt,  posui;  ceterum 

$•  20.  Appian.  — Cacs.  — Plnt.  in  Bruto , cap.  9. 

§.  21  Plut.  in  Caes.  cap.  69.  — Appian.  — Sution.  in  Coes.  cap.  61,  — Dio. 


I 56  IO.  FREINSIIEMIl  SVPPLEM. 

Suetonius  et  Dio,  scriptores  minime  spernendi , L. 
Cassium  tradiderunt  rostratas  decem  habentem  sup- 
plicem Caesari  factum.  Sane  a praefracto  contumaci- 
que  C.  Cassii  ingenio  permultum  ea  vililas  dissidet; 
nisi,  quod  Appianus^enset,  fortunae  Caesarem  effe- 
renti cedere  tum  omnia  debuerunt.  At  Caesar,  prae- 
tervectus oram  Asiae,  Ephesum  attigit,  ibique  sena- 
tores omnes  ex.  provincia  sub  eosdem  dies  eo  convo- 
catos esse  cognovit  a T.  Ampio  Balbo,  qui  ad  tollen- 
dam ex  templo  sacram  pecuniam  testibus  his  uti  co- 
gitasset.  Sic  iterum  sprvata  Ephesiae  Dianae  pecunia, 
Ionas  ccterasque  gentes  Asiae , missis  legatis  depre- 
.cantes , venia  prosequutus  , insuper  provinciam  pu- 
blicanorum iniuriis,  et  triente  soliti  tributi  levavit: 
nec  tamen  omisit  locupletiorum  publicare  fortunas, 
quos  favisse  Pompeio  constabat;  quorum  Pythodorus 
ex  Asiarcharum  numero , quum  duobus  talentorum 
millibus  amplius  possideret,  redemit  a Caesare  opes 
suas,  neque  minores  reliquit  liberis:  unde  mox  ad 
regale  fastigium  adseenderunt. 

XXIV.  Tum  vero  et  Gnidiis  immunitas  data'  pro- 
pter Theopompum , qui  inter  graecos  amicos  praeci- 
pue gratiosus  et  potens  apud  Caesarem  era't.Sed  Caesar 
paucis  diebus  in  Asia  moratus , iamque  minus  du- 
bitans in  Aegyptum  isse  Pompeium , quod  Cypri 
visum  esse  cognoverat,  Rhodum  navigavit,  et  col- 
lectis , quot  subito  poterant , navibus  virisque , cum 
equitibus  octingentis,  duabusque  legionibus,  una, 
quam  sequi  ex  Thessalia  iusserat,  altera,  quam  a 
Fusio  legato  evocaverat  ex  Achaia,  navibusque  longis 
rhodiis  decem , asiaticis  paucis  , sub  noctem  inde 

solvit;  ignaris  ceteris,  quo  tenderet:  sed  gubernato- 
res interdiu  vexillum  praetoriae  navis , noctu  Pha- 
rum sequi  iusserat. 

XXV.  Sic  tertio  post  die  Alexandriam  pervenit.  Sed 
in  his  legionibus  tria  millia  ducenti  haud  amplius 
milites  erant:  reliquos  vulnera  laborque,  festinantem 
imperatorem  consequi  vetuerant.  Sed  Caesar,  animi 
magnitudine  et  fama  rerum  gestarum  fretus,  omnem 
sibi  locum,  quamtumlibet  infirmis  praesidiis,  tutum 
fore  existimabat.  Tamen,  quia  tumultuantes  recenti 
morte  Pompeii  Alexandrinos  repererat,  veritus  litori 
se  credere,  ancoras  iecit;  donec  ad  eum  Theodotus 
venit,  caput  et  annulum  Pompeii  (ensifer  leo  inscul- 
ptus erat , ut  Plutarchus  tradidit;  ut  Dio,  tria  tro- 
paea ) tanquam  fidei  pignus  offerens. 

XXVI.  Ibi  Caesarem,  agnito  generi  capite,  flevisse 
referunt  , aversatumque  portantem  esse  ; persona 
moerentis  assumpta,  quamquam  intime  gaudere  morte 
aemuli  putaretur.  Re)iqua  tamen  eius  mansuetudo 
facile  declarat,  veras  illas,  non 'simulatas  , lacrymas 
.fuisse.  Princeps  enim  omnium  esse  volebat  certe ; nec 
excogitari  necessitudo  ulla  posset,  quam  isthoc  pretio 
proposito  violandam  esse  non  existimaret : sed  hoc 
dedisses , erat  hominum  omnium  mitissimus  , et  qui 
amplissimum  quemque  cupidissime  servaret  , tanto 
maiorem  gloriam  suam  futuram  ratus  , quanto  po- 
lentiores  nobilioresque  viri  suo  beneficio  viverent. 
Quocumque  animo , vultum  certe  servans , caput 
Pompeii  pluribus  et  pretiosissimis  odoribus  concre- 
matum, honeste  funerandum  curavit  in  suburbio, 

ubi  post  debellatam  Aegyptum  aedem  condidit  Nc- 
mcseos  , qtiae  sub  Traiano  deimim  diruta  est  ab  Iu- 
daeis  rebellantibus. 

XXVII.  Inter  haec  appulsus  Alexandriani  Caesar, 
quum  navi  primum  egrederetur,  magno  tumultu  ex- 
ceptus est,  concurrente  milite,  quem  praesidio  urbis 
Ptolemaeus  reliquerat , et  fremente  vulgo , cui  prae- 
ferendis Caesari  fascibus  imminui  maiestas  regia  vi- 
debatur. Igitur  ipse  concessit  in  regiam;  pars  militum, 
quod  exarmari  commilitonum  suorum  nonnullos  vi- 
derant , in  altum  se  receperunt , donec  omnes  simul 
naves  applicarent. 

XXVHI.  Non  fallebat  Caesarem,  quanto  suo  peri- 
culo inter  infidos  et  validos  in  populosissima  urbe 
commoraretur;  videbatque  regis  et  ceterorum  erga 
se  non  aliam  fidem  fore,  quam  in  Pompeium  fuisset: 
sed  Etesiis  tenebatur,  qui  sunt  Alexandria naviganti- 
bus adversissimi  venti.  Ergo  dissimulando  animo, 
donec  vires  contraheret , templa  ceteraque  celebriora 
urbis  aedificia  lustrabat , audiebatque  sapientiae  pro- 
fessores stans  et  populo  immixtus;  aliisque  rebus 
omnibus  captum  se  pulchritudine  locorum  et  alexan- 
drinae  vitae' aemulatione  testabatur:  unde  illi  inira  vul- 
go gloria  atque  gratia  quaesita  est , praesertim  quum 
etiam  comiter  excipiendo  singulos  licentioribus  con- 
viviis penitus  laxare  animum  videretur;  iam  prope- 
modum  effecta  consuetudine , ut  pernoctaret  inter 
epulas,  quod  ille  vitandarum  insidiarum  causa  usur- 
pabat, quas  sibi  sentiebat  a Pothino  strui. 

XXIX.  Nec  enim  ab  hoc  praetermittebatur  quid- 

quam  , quoti  atl  invidiam  Caesaris , et  exasperandos 
in  eum  quoslibet  pertinebat.  Pecunia  maxime  deerat 
Caesari  : ergo  etiam  Asiam  praetercurrens  , quum 
fuisset  in  omnibus  liberalis  et  clemens , stipendium 
lamen  imperaverat  ; et  nunc  Alexandriae  mutuum 
reposcebat.  Nam  Auletae  Ptolemaeo  grandem  summam 
expensam  ferebat , supra  septingenties  sestertium  : 
cuius  pecuniae  partem  magnam  liberis  regiis  condo- 
naverat olim  , reliquum  quadringenties  quum  maxi- 
me reposcebat.  Nec  eo  contentus  , arbitria  quoque 
coeperat  agere  dissidentium  regum,  quod  eorum  con- 
troversias ad  populum  romanum , et  se  populi  romani 
consulem,  pertinere  dicebat,  ex  testamento  patris 
Ptolemaei. 

XXX.  Eo  testamento  maior  filius , maiorque  filia 
haeredes  scripti  erant;  populumque  romanum  per 
omnia  sacra  foedusque  in  Capitolio  sancitum  rex  ob- 
testabatur, ut  iudicium  suum  salvum  esset.  Haec  vero 
mirum  in  modum  angebant  regios  satellites,  Pothinum 
maxime , qui  Cleopatrae  regno  expellendae  auctor  , 
reditum  illius,  ut  mortem  suam,  horrebat.  Igitur 
primo  cum  Caesare  agere  : discederet  ad  maiorum  re- 
rum Componendos  tumultus , creditum  et  cetera  per 
commodum , et  maxima  cum  gratia  recepturus.  Sed  ille 
negans  cuiusquam  Aegyptii  consilio  sibi  opus  esse  , ad 
sc  venire  reges , dimisso  exercitu  , et  disceptare  de  iure 
suo  iussit.  Tanto  plura  ad  invidiam  eius  et  contume- 
liam Pothinus  facere:  frumentum  vetus  et  corruptum 
distribuere  militibus , et  ubi  querebantur , patienter 
ferendum  dicere ; iam  enim  eos  de  alieno  tolerari , cun- 
ctis in  potestatem  Caesaris  concedentibus. 

29.  Dio.  — Plularcli.  — Cars. 

XXXI.  Convivia  quoque  figlina  ligneaque  supelle- 
ctile instruebat , argejitea  et  aurea  vasa  Caesaii  in  so- 
lutum dari  debuisse  excusans.  Quin  et  sacram  pecu- 
niam hac  praescriptione  tollebat  e templis  , rem  Ae- 
gyptiis acerbissimam , qua  gente  nihil  fuit  unquam 
superstitioni  addictius;  arguebatque  clam  iniquitatem 
Caesaris , qui  tantam  'sine  causa  pecuniam  peteret , ut 
qui  Ptolemaeo  , dum  socius  et  rex  appellaretur  , nihil 
recusanti,  suo  Pompeiique  nomine  prope  sex  millia  ta- 
lentorum abstulisset.  Misit  et  ad  Achillam  nuntios  de 
suo  aliorumque  ex  regiis  amicis  consilio,  quos  ad 
eandem  mentem  impulerat,  cum  exercitu  iubens  Ale- 
xandriani accedere. 

XXXII.  Sed  in  speciem  amiGa  erant  omnia , et  tu- 
multum alexandrinae  plebis  reversus  a Pelusio  rex 
puer  placaverat;  et  Cleopatra  quosdam  amicorum 
miserat,  qui  suam  causam  agerent.  Sed  paulo  post, 
Caesaris  intellectis  moribus,  suaeque  formae  et  ve- 
nustati confidens,  omnino  conandum  existimavit,  ut 
ab  homine  mulieroso  conspiceretur.  Ceterum  si  palam 
venisset , vim  ab  tutoribus  inimicis  metuebat.  Igitur 
modica  conscensa  bii-emi , corruptis  pecunia , qui 
claustra  Phari  custodiebant,  prj£pa  tenebris  ad  regiam 
venit:  et  ne  conspici  a quoqtrtwposset,  culcitam  sibi 
circum  adstringi  loro  , deportarique  per  Appollodo- 
rum  Siculum , cuius  fidei  credebat,  ad  Caesarem  iussit. 
i XXXIII.  Id  primo  commentum  admiratione  mulie- 
bris ingenii  percussit  Caesarem:  ut  deinde  ad  miseri- 
cordiam simul  amoremque  ciendum  temperato  vultu 
adslitit,  eximia  forma  et  singulari  quadam  gratia  ita 
dementavit  hominem , ut  alexandrini  belli  hunc  solam 

fuisse  causam  plerique  existiment.  Sed  illa  plurimum 
etiam  verborum  blanditiis  veneribusque  pollebat; 
compositoque  ad  moestitiam  vultu  procumbens , «En 
n adsum  , inquit , Cleopatra , tot  xegum  soboles  , tua- 
» que  complector  genua,  Caesar;  nihil  indignum 
» fastigio  meo  facere  putans  , si  tibi,  quem  dii  supra 
» omnium  hominum  maiestatem  extulerunt,  tanquam 
» communem  regum  atque  gentium  arbitrum  , debi- 
» tum  honorem  exhibeo. 

XXXIV.  «Per  annos  prope  trecentos,  postquam 
m regnare  semel  domus  nostra  coepit,  sine  intermis- 
u sione  tenuit  hanc  regiam  : et  par  huic  vetustati  mos 
» est,  eadem  cum  fratribus  potestate  sociatas  matri*. 
» monio  regnare  feminas.  Id  non  suo  magis  iudicio , 
» quam  priorum  omnium  , pater  meus  nunc  quoque 
» fieri  iussit;  sed  voluntas  eius  spernitur,  testamenti. 
» vilis  est  religio,  unaque populi  romani,  sed  et  tua, 
» Caesar,  despicitur  auctoritas.  Nec  de  fratre  queror : 
» puer  est,  et,  quae  ultimae  sortis  est  indignitas ,. 
m famulis  suis  servit.  Non  ille  me  deiecit  regno , mei, 
» quantum  licuit,  amans;  sed  eiusdem  id  scelus  est, 
u cuius  et  romani  quondam  nominis  princeps  inter*. 
« fectus ; quem  si  ob  veterem  gloriam , et  in  nostram 
» domum  merita  noluisset , debebat  vel  quia  gener 
» tuus  olim  , vel  aemulus  nuper  fuit,  revereri. 

XXXV.  » Princeps  terrarum  populus,  ducibus  hinc 
» Caesare,  inde  Pompeio,  concurrit:  quis  inter  haec 
» aliquas  esse  credat  eunuchi  partes?  At  (audaciam 
» hominis  f ) ille  sibi  vel  primas  vindicat.  Tu  fuga- 
jj  sti  Pompeium;  ille  occidit:  tu  profligasti  partes; 
» ille  sustulit  ducem.  Atque  utinam  sit  unis  opimis 
» contentus!  felici  scelere  vecors  latro,  de  tua  iam 

» nece  agitat , quando  interfector  Magni , nullam 
»>  ampliorem  palmam  appetere , quam  trucidandi 
w Caesaris  potest.  Nec  simplici  stimulo  incitatur  ad 
» facinus : temeritatem  metus  acuit ; quod  caput  Pom- 
» peii  moerens  adspexisti , quod  vultu , gemitu , voce, 
» lacrymis  testatus  es  dolorem ; vindex  timeris  per- 
ii Miae,  cuius  approbator  esse  noluisti. 

XXXVI.  » Neque  longinquos  aut  incertos  metus 
» affero.  Sollicitatus  Pothini  nuntiis  Achillas , motis 
» a Pelusio  castris , cum  omnibus  copiis  paulo  post 
» aderit.  Hic  me  impulit  terror , ut  machinata  quod 
» vides,  ad  te  per  quodlibet  discrimen  penetrare 
>»  statuerem;  conarerque  salvum  praestare  eum , sine 
» quo  salva  esse  ipsa  nequibam.  Igitur  non  modo 
>1  causam  meam , sed  etiam  famam  personamque  in 
» tuas  manus  contradidi ; et  nunc  quoque  non  tam 
» de  meo  iure , quam  de  salute  tua , sum  sollicitior. 
m Ita  me  dii  deaeque  omnes , et  quam  praecipue  ve- 
m neror , aurea  Venus  amet ; teque , progeniem  suam , 
u optimae  voluntatis  compleat,  ut  orbatam  patre, 
» orbatam  fratre  et  viro,  possessione  regni deiectam, 
» contemptam , pulsam , oppugnatam  a famulis , tuen- 
u dam  ornandamque  suscipias  1 » 

XXXVII.  Iam  dudum  Caesarem  forma  puellae  , 
blanditiaeque  vultus  et  verborum,  decenter  inter- 
positis lacrymulis  suspiriisque  , perculerat:  ideoque 
nihil  non  promittens,  seriis  rebus  amantium  nequitiam 
miscuit ; eademque  nocte  una  fuerunt.  Inde  pleris- 
que  non  eximitur,  alexandrinum  bellum  praeter  ne- 
cessitatem susceptum  esse  a Caesare , tantummodo  , 
,ut  mercedem  adulterae  regnum  Aegypti  daret.  Orta 
luce , Caesar  ad  se  Ptolemaeum  vocat , et  cum  eo  do 

reconciliatione  sororis  agit.  Ut  vero  et  ipsa  prodiit 
in  conspectum,  ira  commotus  puer  proripuit  se  fo- 
ras , abiectoque  diademate , proditum  se  vociferatas , 
excitavit  populi  turbam. 

XXXVIII.  Sed  cito  retractus  a Caesaris  comitibus 
plura  conari  non  potuit : et  Caesar,  de  superiore  loco 
alloquutus  Alexandrinos , nihil  opus  esse  tumultu. 
dixit,-  nec  enim  se  existimare  aliud  Hlos  velle,  quam 
quod  ultro  facere  constituisset.  Recitato  deinde  testa- 
mento patris  Ptolemaei , quod  in  eo  fides  populi  ro- 
mani  invocabatur,  ad  se  pertinere  dixit,  et  patris 
tueri  iudicium , et  liberis  prospicere.  Quod  igitur 
faustum  felixque  foret , Aegypti  regnum  duorum  esse 
debere , Ptolemaei  et  Cleopatrae;  minori  Ptolemaeo  cum 
Arsinoe  sorore  matrimonium  , et  suo  populique  romuni 
dono  dotalem  Cyprum  fore. 

XXXIX.  Sic  in  praesens  seditione  composita  , con- 
vivium Cleopatra  regali  luxu  exhibuit,  omnibus  nova 
reconciliatione  laetis.  Enimvero  Pothinus , in  haud 
dubio  periculo  se  constitutum  sentiens  , si  tam  infensa, 
nec  immerito,  Cleopatra  rege  et  regno  potiretur; 
occidendi  inter  epulas  Caesaris  consilium  cepit.  Erat 
inter  quotidianae  operae  servos  tonsor  quidam  Cae- 
sari, mortalium  omnium  timidissimus:  hic  quum  niiiil 
non  observaret  anxia  cura,  deprehendit  insidias, de- 
texitque.  Idcirco  Caesar,  iam  olim  Pothinum  suspe- 
ctum invisumque  habens  , convivio  militibus  circum- 
dato, interfecit.  De  morte  Pothini  consentitur  inter 
omnes ; de  tempore  mortis  et  ordine  diversa  tradun- 
tur. Sed  nihil  magis  congruere  prudentiae  tempori- 
que Caesaris  visum  pst , quam  quod  posuimus. 

XL,  Inter  haec  Achillae  nuntiato  adventu,  Caesar 
regiain  claudit,  suos  armat:  cum  Ptolemaeo  agit,  ut, 
quos  habeat  ex  suis  maximae  auctoritatis , mittat  ad 
Achillam  , iubeatque  incepto  desistere.  Serapion  et 
Pioscorides  missi,  qui  ambo  legati  Romae  fuerant, 
priusquam  edere  mandata  possent , iussu  Achillae 
percutiuntur:  alter  statiin  occisus  est;  alterum,  ac- 
cepto vulnere,  sui  pro  mortuo  sustulerunt.  Achillas, 
non  regis  haec  imperia  esse  dictitans , qui  in  aliena 
potestate  ipse  esset,  occupata,  praeter  eam  partem  , 
quam  Caesar  tenebat,  Alexandria,  regiam  irrumpere 
primo  statim  impetu  conatus  est. 

XLI.  Nunquam  in  maiore  periculo  Caesar  fuit. 
Paucos  habebat  milites : inter  infida  infestaque  om- 
nia, locis  parum  munitis,  a maxima  multitudine  op- 
pugnabatur : neque  incondita  , aut  rudis  bellorum 
turba  erat.  Millia  haud  minus  viginti  sequebantur 
Achillam  , pars  magna  romanus  miles  , qui  olim  ad- 
ductus a Gabinio  , mixtusque  connubiis  , mores 
alexandrinos  licentiamque  imbiberat.  His  accesserant 
syri  cilicesque  praedones , et  quidquid  in  finitimis 
provinciis  audacia  turbulentum  fuerat  Praeterea  duo 
millia  equitum  erant,  inveterata  aegyptiis  bellis  ma- 
nus. His  copiis  Achillas  oppidum  ingressus,  maiorem 
populi  partem  sibi  statim  adiunxerat. 

XLII.  Nam  praeter  nobilitatem  ingenii , bellorum 
incommoda  Caesarem  advehere  sibi  indignabantur, 
iam  ante  irati  numinibus  , quod  minimo  tum  increr 
mento  Nilus  solitam  ubertatem  frugum  eo  anno  in- 
terpellaverat, Contra  vim  horum  Caesar  regiam  et 
vicina  aedificia  tumultuario  opere , fossa  valloque  ad 

hiare  usque  deductis , muniverat : eo  facilius  defendi 
potuit  , cohortibus  per  vias  dispositis.  Sed  eodem 
tempore  ad  portum  pugnabatur,  ubi  praeter  solitum 
Alexandriae  praesidium , rostratas  duas  et  viginti , 
aliae  naves  longae  aegyptiae  quinquaginta  stabant, 
instructae  ornataeque  , uti  modo  post  Pompeii  fu- 
gam, cui  erant  auxilio  missae,  redierant:  has  si  oc- 
cupare Ach  illas  posset,  videbat,  interclusum  omni- 
bus auxiliis  commeatuque  Caesarem  cito  futurum  in 
potestate. 

XLIII.  Sed  quae  ad  oppugnandum  Aegyptios , ea- 
dem ad  resistendum  incitabat  Caesarem  causa , tanto 
acrioribus  stimulis , quia  non  tam  de  victoria  , quam 
pro  salute  pugnabat : et  iuvabatur  classe  , qua  erat 
advectus.  Idcirco  obtinuit  ad  extremum;  et,  quia 
tueri  tam  parvis  copiis  omnia  nequibat , incendi , 
quidquid  erat  in  portu  navium,  iussit.  Hac  flamina, 
quum  et  vicina  portui  aedificia  comprehensa  essent, 
simul  arsit  bibliotheca , elegantiae  regum  curaeque 
egregium  opus.  Millia  librorum  tum  perisse  quadrin- 
genta alii,  qui  plurimum,  septingenta  tradunt.  Pri- 
mus et  maximus  eius  operis  auctor  Ptolemaeus  co- 
gnomento Philadelphus  fuit,  perquam  eruditus  prin- 
ceps , et  erudito  patre  natiis ; quo  curante , sacrorum 
quoque  voluminum  interpretatio  , quae  Septuaginta 
vocatur , prodiit. 

XLIV.  Ille,  a Nileo  quodam  empta  bibliotheca, 
quam  Aristoteles  collegerat , simul  iis  libris , qui  erant 
ipsi  Athenis  et  Rhodi  comparati,  Serapeum  adornavit; 
luagnoque  deinceps  studio  et  sumptu  per  Demetrium 

Phalereum,  insignem  studiis  et  civilibus  artibus  vi- 
rum , quidquid  investigari  potuit,  conquisivit.  Sed 
et  in  posteris  eius  quidam  variae  doctrinae  orna- 
mentis enituerunt  : inter  quos  et  Evergetes  fuit, 
Aristarchi  discipulus. 

XLV.  Ceterum  occupatis  in  restinguendo  igna 
Alexandrinis,  Caesar,  pernoctem  militibus  ad  Pha- 
ron expositis , claustra  occupavit  praesidio , quum 
haberet  in  partibus  custodes,  qui  dudum  erant  a 
Cleopatra  corrupti.  Fuit  quondam  insula  Pharos, 
unius  diei  navigatione  distans  a continenti,  si  quid 
Homero  credimus  ; deinde;  Nilo  , ut  putant , limum 
admoliente , prope  litori  coniuncta  : multum  abnuen- 
tibus, qui  totum  illum  tractum  saxis  asperum  esse 
compererunt.  Id  constat,  quum  paulo  plus  nongen- 
tis passibus  abesset,  superiorum  regum  opera  iactis 
in  altum  molibus,  et  ponte  superposito,  connexam 
esse ; quod  opus  frustra  Cleopatrae  huic  ultimae 
quidam  scriptores  vindicant : maior  etiam  incuria 
eorum  est,  qui  ab  eadem  exstructam  putant  cogno- 
minem insulae  turrim,  magnitudine  maximam,  et 
elegantia  pulcherrimam  ; quam  ad  praelucendum 
noctu  navigantibus  a Sostrato  Cnidio  constructam 
esse  , certior  fides  est,  impensa  Ptolemaei  primi , aut 
secundi  certe , talentis  octingentis. 

XLVI.  Erat  in  hac  insula  vicus  oppidi  magnitudine  , 
nec,  invitis  qui  tenebant,  quisquam  ex  alto  poterat 
Alexandriani  appellere.  Hoc  occupato  Caesar  loco , 

protinus  ad  arcessenda  ex  propinquis  locis  auxilia 
misit;  et  quia  de  cetero,  propter  angustias  viarum, 
aequo  inarte  discessum  fuerat,  per  omnes  insequentes 
dies,  quam  tenebat  oppidi  partem , munitionibus  tu- 
tiorem efficere  instituit.  At  Arsinoe,  quae  cum  sorore 
Cleopatra  in  Syriam  profecta , mox , pace  facta  , Ale- 
xandriani reverterat,  inter  hos  tumultus  occupandi 
regni  casum  oblatum  putans , Ganymedis  spadonis 
ingenio  reperit  fugae  viam,  et  ad  Achillam  traiecta, 
communiter  administrare  bellum  coepit.  Sed  ut  inter 
improbos  et  malitiosos  haud  diuturna  potentiae  so- 
cietas esse  potest,  cito  insidiari  invicem,  et  augendis 
largitionibus  sibi*  quisque  licitari  militum  studia  coe- 
pere. 

XLVII.  Eodem  anno,  quo  pugnatum  ad  Pharsaliam, 
et  alexandrinum  deinde  bellum  conilatum  est,  Hi- 
spania maximo  tumultu  inhorruit,  propter  avaritiam 
et  crudelitatem  Q.  Cassii,  quem  provinciae  Caesar 
praefecerat.  Ille  primum  appetitus  insidiis,  et  accepto 
vulnere,  quum  in  conscios  partim  animadvertisset, 
unum  atque  alterum  (ita  cum  saevitia  certabatin  eodem 
animo  pecuniae  amor)  nummis  acceptis  dimisisset ; 
non  ideo  tollere  odium  commune,  quo  tam  apud 
milites,  quam  provinciales  laborabat,  potuit,  prae- 
sertim quum  eadem  illa  quotidie  licentius  faceret,  ob 
quae  iam  olim  exosus  esse  coeperat. 

XLVHI.  Itaque  duae  Varronianae  legiones , duce 
delecto  T.  Thorio  Italicensi , non  a Cassio  tantum , 
sed  etiam  a Caesare  defecerunt,  Pompeii  nomine  scu- 
tis militum  inscripto.  Mox  tamen  profecti  Cordubam, 

quum  ad  eam  causam  neque  conventum  Cordubert- 
sem , neque  M.  Marcellum,  qui  missus  a Cassio  urbem 
tenebat , adducere  posspnt , convenit  inter  omnes  , 
ut,  deleto  Pompeii  nomine , Caesaris  omnes  essent , 
sed  Q.  Cassium  consensu , oppugnarent ; et  ad  haec 
praetore  ( hoc  ei  nomen  imponebant,  quum  esset 
quaestor ) M.  Marcello  Aesernino  uterentur.  His 
cognitis , Q.  Cassius  cum  legionibus  et  equitatu , qui 
iidem  non  mutaverant , Cordubam  tendit , ubi  Mar- 
celli castra  erant;  deinde  vastato  agro  Cordubensi  , 
Vllam  progressus,  quod  oppidum  sibi  fidum  credebat, 
ab  insequuto  Marcello  operibus  et  vallo  cum  ipsa 
Vlla  circumdatur. 

XLIX.  Sed  quum  ad  auxilium  eius  rex  Mauritaniae 
Bogud , eum  una  legione  romana , et  hispanis  cohor- 
tibus venisset  ; multa  proelia  facta  : castra  quoque 
diversis  partibus  Cassius  et  Bogud  adorti,  haud  mul- 
tum abfuere,  quin  opera  perrumperent:  neque  tamen 
depelli  ab  opere  Marcellus  potuit.  Tandem  M.  Le- 
pidus ex  citeriore  Hispania,  quam  obtinebat,  cum 
legionariis  cohortibus  triginta  quinque,  tnagnoque 
equitato,  et  auxiliorum  numero  aifuit;  ea  mente,  ut 
sine  studio  et  ira  controversias  eiusdempartis  hominum 
componeret.  Et  Marcellus  quidem  sine  exceptione 
paruit  advenienti;  Cassius  moras  nectebat : eoque, 
ut  putatur,  conscio,  sub  oculis  Lepidi  castellum, 
quod  Marcellus  regi  obiecerat , oppugnatum  est. 

L.  Quia  tamen  resistere  tot  legionibus  nequibat , 
eodemque  tempore  C.  Trebonius  proconsule  provin- 
ciam et  exercitum  accepturus  veniebat  ( namque  le- 
gatis Hispaniae  iniurias  deferentibus  successoren» 

Cassio  miserat  Caesar  ),  liberam  abitum  pactus,  navem 
conscendit,  et  in  ostio  fluminis  Iberi  cum  rapinis  suis 
tempestate  est  obrutus.  Sic  a magnis  belli  minis  Hi- 
spania parumper  quievit.  Cassius  enim,  tanta  erat 
hominis  vecordia , gessisset  et  cum  Trebonio  bellum, 
si  Bogudem  trahere  in  societatem  furoris  potuisset.  M. 
Marcellus,  quod  se  tempori  accommodasse  visus  erat, 
primo  quidem  iratum  expertus  Caesarem  , procul 
patria  vitam  egit ; postea  tamen  revocatus  , honores 
etiam  petiit  gcssitque.  Hoc  maxime  modo  hispaniensis 
motus , acrior , quam  pertinacior  , initia  finemque 
habuit. 

tl.  In  Illyrico  maioris  aliquanto  dimicationis  rem 
M.  Octavius  effecerat : eam  provinciam  Q.  Cornificius 
Caesaris  quaestor  propraetore  fortiter  feliciterque 
obtinebat,  captis  etiam  multis  Octavii  navibus,  quum 
is  ex  Pharsalica  fuga  in  sinum  ladertinum  se  rece- 
pisset. At  Caesar , intellecto , multos  hostium  ob  pro- 
pinquitatem locorum  Illyricum  petisse  , ibique  colli- 
gere dispersas  suorum  reliquias , A.  Gabinio  scripse- 
rat, uti  cum  legionibus  tironum,  quas  habebat,  Il- 
lyricum peteret , coniuncta  cum  Cornificio  opera 
defensurus ; transiturus  quin  immo  in  Macedoniam , 
si  res  pateretur:  nam  in  Macedonia  renovatum  iri 
bellum  , nondum  cognita  Pompeii  fuga , crediderat. 

LII.  Sed  Gabinium , peritum  belli  hominem , et 
hactenus  felicis  audaciae , fortuna  adeo  destituit , ut 
multa nequidquam  conatus,  amissa  magna  parte  exer- 
citus , vix  Salonis  tutus  esset : nam  et  Salonas  oppu- 
gnare ausi  hostes,  oppidanorum  virtute,  et  insigni 
ad  memoriam  facinore  mulierum  repulsi  sunt.  Nam 
illae , noctem  atram  nactae , crinibus  sparsis  , Furi»- 

rum  habilu  cum  facibus  ad  castra  procurrerunt , ex- 
terrilisque  vigilibus , mullis  locis  iniecerunt  ignem  ; 
quum  repente  viri  insequuti  cum  armis  , complures 
prae  consternatione  vix  sui  compotes , alios  adhuc 
somno  implicitos  occiderunt,  castrisque  et  statione 
navium  expulerunt  Octavium. 

LIU.  Sed  ille  non  multo  post  reparatis  viribus, 
proelio  vicit  Salonenses , iterumque  admovit  obsidioni 
copias.  Inter  haec  ex  aegritudine  contracto  morbo, 
A.  Gabinius  interiit.  Hae  res  excitarunt  spem  Octa- 
vii , ut , cito  cum  Barbaris  foedere,  provinciam  recipi 
posse  confideret.  Sed  eum  hac  exspectatione  virtus 
et  diligentia  P.  Vatinii  cito  depulit;  qui,  crebris 
Cornificii  literis  evocatus  , quamquam  per  valetudi- 
nem vix  se  regeret,  cum  paucis  longis  navibus,  et 
magno  actuariarum  numero  , quibus  rostra  imposue- 
x-at , Brundisio  profectus  est.  Iluius  adventu  M.  Octa- 
vius , qui  interim  Epidaurum  erat  aggressus , ab  op- 
pugnatione oppidi  reiectus , nd  Tauridem  insulam 
substitit , hoc  consilio,  ut,  siquidem  insequeretur 
Vatinius , classe  dimicaret. 

LIV.  Nam  Vatinianas  naves  plerasque  iusto  mino- 
res infirmioresque  esse  cognoverat.  Sed  virtute  mili- 
tum, quod  robori  navium  deerat,  largiter  explente, 
victor  Vatinius  multas  depressit  hostium  naves , mul- 
tas cepit.  Alii  auctores  magnam  eius  laudis  partem 
Vatinio  abiudicant : ne  tentata  quidem  pugna , Octa- 
vianos ad  illum  defecisse ; quod  auditus  iam  Pharsa- 
lici proelii  eventus  fuerat.  Quocumque  modo  supe- 
rior Vatinius,  profectus  Issam  , in  qua  oppidum  nobile 
erat,  conjunctissimum  Octavio  , ab  Issensibus  recipi- 
tur. Ibi  cognoscit , M.  Octavium , quum  sua  quadri- 

remis  mergeretur , scapha  exceptum  , atque  illa 
itidem  depressa  saucium , adnatasse  ad  myoparonem 
suum , Issamque  venisse ; inde  cum  paucis  parvisque 
navigiis  vento  secundo  petisse  Corcyram. 

LV.  Vatinius , re  celeriter  et  praeclare  gesta , Brun- 
disium rediit.  Iam  inde  a principio  post  acceptam 
cladem  , omnium  utique  Pompeianorum  perfugium 
Corcyra  esse  coeperat : huc  ante  Octavium  et  alii  se 
receperant , et  illustriores  aliis  C.  Cassius , Cn.  Pom- 
peius adolescens.  Cnaeus  ante  summam  dimicationem 
cum  aegyptia  classe  Epirum  ambiens , Oricum , cui 
M.  Acilius  Caesaris  legatus  praeerat,  oppugnaverat, 
magno ; sed  ad  extremum  irrito , conatu.  Quum  enim 
esset  ad  claudendum  portus  introitum  oneraria  navis 
ab  Acilio  submersa,  quae  scaphis  magna  saxorum 
mole  oneratis  teneretur;  per  urinatores  extracta  parte 
lapidum , hanc  quidem  funibus  multis  contendens 
deduxit  remulco ; aliamque  ei  coniunctam  navem  , in 
qua  turris  ad  defensionem  excitata  fuerat,  vi  cepit: 
nactusque  molem  oppido  obiectam  in  speciem  insu- 
lae, qualuor  biremes  subiectis  scutulis  impulsas 
vectibus  in  partem  interiorem  transtulit;  atque  ita 
utrinque  aggressus  naves  longas  vacuas , quae  erant 
ad  terram  deligatae , quatuor  ex  his  abduxit , reliquas 
incendit : cum  his  et  magna  pars  oppidi  deflagravit ; 
fuissetque  receptum  Oricum , nisi  vulnere  Pompeii 
remissiores  facti  Aegyptii  forent. 

LVI.  Igitur  nec  sanato  eo , munitionibus  interea 
auctis , difficiliorem  faturam  oppugnationem  resumere 
ausus , Lissum  tentavit : sed  repulsus  , paucis  amissis 
navibus , tamen  onerariis , quas  M.  Antonius  ibi  re- 

liquerat , incensis  triginta  , vagari  circum  litora , et  4 
expositis  subinde  militibus,  vastare  cum  Caesare  sen- 
tientium  agros  instituit;  donec,  clade  patris  cognita, 
desertus  ab  Aegyptiis , ad  Catonem  se  contulit;  idem-> 
que  tum  et  C.  Cassius  fecit , et  L.  Afranius.  His  ce- 
terisque  adiutoribus  , priusquam  longinquae  spes 
lentarentur,  Peloponnesum  retinere  statuit,  Patrasque 
occupavit  praesidio , multosque  et  ibi  suarum  par- 
tium, in  quibus  et  Petreius,  et  Pompeii  gener  Fau- 
stus fuerunt , recepit ; et , donec  Athenis  Megarisqne 
oppugnandis  distentus  Fusius  Calenus  fuit , in  pote- 
state habuit  oppidum. 

LVII.  Nam  , licet  amisso  Piraeeo , Athenae  restite- 
rant : mox  his  a Caesare  veniam  adeptis  , Megarenses 
pertinacius  repugnantes  expugnavit  Fusius,  multis- 
que occisis , vendidit  reliquos , sed  necessariis  eorum, 
et  minimo  pretio  , ut  libertati  restituerentur;  hic 
modus  placuerat  ita  ulciscendae  contumaciae  , ne 
lamen  vetustissima  civitas  prorsus  interiret.  Neque 
silentio  praetereundum  propter  novitatem  casus, 
quod  inter  capiendum  oppidum,  soluti  leones,  quos 
ibi  C.  Cassius  aedilis  designatus  alebat , in  ipsos  Me- 
garenses, qui  auxilium  aliquod  inde  exspectaverant, 
irruerunt , adeoque  discerpserunt  multos,  ut  hosti- 
bus etiam  dolori  spectaculum  esset. 

LVin.  A Megaris  Patras  itum : sed  Cato  ceterique , 
recepto  praesidio , magna  classe  Cyrenen  petierunt» 
Dum  haec  diversis  imperii  partibus  geruntur,  Roma, 
non  iam  caput  rerum  , sed  praeda  victoris , utri  ser- 
viendum foret,  exspectabat.  Vt  enim  militum  Caesari9 
et  consulis  Servilii  praesens  metus  tacere  Pompeia- 

56.  Cnrs.  — Dio- 

Jj.  5 7.  Plui,  in  Bruln,  cnp.  i3. 


Digitized  by  Google 


• * 


IX  LOC.  LIB.  CXII  LIVIANI  I 7 3 

nos , et  dissimilem  animo  vultum  induere  coegerat ; 
ita  clanculum  rumusculi  captabantur , et,  dum  quid- 
libet timetur , aut  creditur , saepius  eadem  die  con- 
trariis nuntiis  animi  diversos  in  affectus  distraheban- 
tur. Postremo  Pharsalicae  pugnae  fama  , vix  tandem 
credita  ('nam  et  Caesar  per  speciem  modestiae  scri- 
bere ad  senatum  noluerat),  Iulianos  omnes  redegit; 
certatimque  hoc  agebatur  inter  nobilissimos , ut  pro 
se  quisque  maxime  gavisus  hac  victoria  videri  cuperel. 

LIX.  Igitur,  quod  sic  animatis  proximum  est,  ruen- 
tes in  adulationem  , quidquid  excogitari  potuit , de- 
creverunt; non  iam  metu  solum , ne  odisse  felices  vi- 
derentur , sed  spe  quoque  honorum  opumque  , quas 
a Caesare  exspectabant  , tanquam  aliquid  ei  dare 
possent , quod  non  prius  ei  dedisset  victoria.  Puta- 
bant tamen  (nec  fallebantur)  magni  aestimaturum, 
si  iam , quae  alias  suo  arbitratu  et  vi  armorum  factu- 
rus erat , id  iure  facere  existimaretur.  Igitur  et  alia 
honorum  cuiquam  antea  decreta  contulerunt,  et 
nova  pleraque : uti  de  Pompeianis , quemadmodum  ei 
videretur , ita  statueret ; bellum  , cui  vellet , faceret ; 
pacem , cui  vellet,  daret:  uti  consulatum  in  quinquen- 
nium , tribunitiam  potestatem  in  perpetuum , dictaturam 
in  annum  integrum  acciperet : triumphum  quoque  de 
Iuba,  quamquam  bello  nondum  coepto , geri,  decre- 
verunt. 

LX.  Neque  minore  studio  plebs  agebat,  sciscendis, 
quae  grata  futura  victori  crederentur.  Hoc  illud 
tempus  Hirtiae  legis  esse  reor,  qua  Pompeiani  ho- 
nores petere  vetabantur.  At  Caesar , qui  tum  erat 
Alexandriae,  senatus  populique  romani  cognita  vo- 
luntate , dictatura  , quamquam  extra  Italiam  agebat, 

iterum  inita , magistrum  equitum  M.  Antonium  dixit. 
Is  quoque  magistratum  eum  toto  anno  gessit;  mul- 
tum ringentibus  auguribus , quorum  a plerisque  va- 
nitas deridebatur,  fas  in  magistro  equitum  negan- 
tium , quod  in  dictatore  probaverant. 

LXI.  Sed  in  plerisque  annalibus  consulatu  Q.  Fusii 
Q.  F.  C.  N.  Caleni , P.  Vatinii  P.  F.  hic  annus  notatur ; 
quamquam  illi  magistratus  eius  nomen  ( vis  enim  pe- 
nes Caesarem  erat)  extrema  demum  anni  parte  rece- 
perunt. Calebant  interim  Alexandrini  tumultus , et 
acribus  utrinque  animis  res  gerebatur : divisam  in 
partes  urbem  hinc  Aegyptii , inde  Caesar,  magnis  ope- 
ribus communiebant ; et  ab  utrisque  , unde  poterant, 
auxilia  ciebantur.  Apud  Caesarem  adhuc  Ptolemaeus 
erat , intentiusque  servabatur , si  nihil  aliud,  sola- 
tium  vindictae  praebiturus  pereunti;  atque  interim 
suorum  animos  vel  miseratione  periculi , vel  auctori- 
tate nominis  flexurus. 

LXII.  Igitur  et  in  superiorem  locum  productus  in- 
crepavit audaciam , non  contra  se  minus , quam  Caesa- 
rem y ferentium  arma , iussitque  ponere  : sibi  enim  opti- 
me convenire  cum  Romanis , suaeque  dignitatis  et  impe- 
rii firmum  certumque  praesidium  habere  in  amicitia 
Caesaris.  At  illi  non  tam  verba  loquentis  , quam  tem- 
pora respicientes,  et  magis  quid  velle,  quam  quid 
dicere  videretur  , nihil  remissa  contumacia  institerunt 
coeptis.  Ne  mors  quidem  Achillue  finem  aut  moram 
bello  attulit;  quern  suspectum  invisumque  per  Ga- 
nymedem occupavit  Arsinoe,  percussorique  imperium 
copiarum  tradidit.  Atque  ille,  militibus  largitione 

placatis,  haud  segniter  administrare  bellum  orsus, 
aquationem  adimere  Caesari  magnae  molis  operibus 
instituit. 

LXHI.Iamante,  qui  pertinebant  in  regiam,  aquae- 
ductus interrupti  ab  Achilla  fuerant ; sed  aderant 
specus  et  putei , unde , licet  anguste , Caesaris  milites, 
pro  praesenti  tamen  necessitate  satis  aquabantur.  Eo- 
rum specuum  haec  erat  ratio  : Nilus  aquam  turbidam 
atque  limosam  vehens,  quae  multos  variosque  mor- 
bos efficiebat,  antiquitus  monuerat  Alexandrinos,  ut, 
suffossis  domibus  , aquam  e flumine  exceptam  serva- 
rent; donec  spatio  temporis  liquescens  potui  aptior 
fieret.  Igitur  Ganymedes  a solertibus  hominibus,  qua- 
les erant  permulti  Alexandriae , admonitus,  corrumpi 
aquam  in  parte  Caesaris  , immissa  marina  , posse  , in- 
genti molitione  specus  sic  intersepit,  ut  incorrupti 
manerent  ad  suam  partem  pertinentes ; Iulianis  salsae 
aquae  , quas  ex  mari  rotis  atque  machinationibus  con-’ 
tinenter  educebat , affunderentur.  Quum  ita  paulatim 
salsior  aqua  ex  proximis  aedificiis  traheretur , admi- 
rabantur primum  Caesaris  milites , unde  ergo  mutatio 
illa  procederet,  praesertim  quum  remotioribus  adhuc 
locis,  qualis  prius,  aqua  esse  videretur. 

LXIV.  Sed  postquam  sensim  illa  quoque  salsum 
trahere  saporem  coepit,  conficientes , quod  erat,  in 
cum  adducti  sunt  metum,  ut  conscendendas  extemplo 
naves  , et  fuga , licet  plenissima  periculi , consulen- 
dum saluti  omnium  autumarent.  Ibi  Caesar:  «Vana 
» vos  exercet  cura  , milites  ; sed , nisi  provideatur , 
» in  veram  cessura  perniciem.  Aquae  penuria  move- 
» mini:  neque  aliter  evitari  malum  hoc  posse  creditis, 
» quam  in  aliud  ruendo,  cui  nullum  sit  futurum  re- 

§.61.  Hirt.  - Dio.  — Plui,  in  G»c$. 


I 

\ 


Digitized  by  Google 


I 


176  IO.  FREINSHEMII  SVPPLEM. 

m medium , quum  superius  illud  sit  medicabile.  Pu- 
» teos  fodientibus  deesse  aqua  dulcis  non  poterit, 
» quae  naturaliter  litoribus  omnibus  inest : quod  si 
m sit  alia  , quam  reliquorum , aegyptii  li  toris  natura, 
m at  quotidie  nobis  aqua  subvehi  navibus  poterit: 
» mari  libero  utimur , classem  nostrae  parem  non 
» habent  hostes ; et , ne  ventis  prohibeamur , diversis 
» ex  partibus , hinc  a Paraetonio , inde  ab  insula  pe- 
» tere  aquam  licet  ; quam  utramque  navigationem 
» eodem  tempore  nulli  praecludere  venti  possunt. 

LXV.  « Qui  vero  fugam  respiciunt , ii , hercule,  non 
» modo  meae  dignitatis  obliviscuntur,  sed  etiam  sa- 
» lutis  suae : sic  quoque , licet  opportunitate  aedifi- 
» ciorum  et  operum  adiuti,  tantam  multitudinem  iiegrc 
m sustinemus  : quid  liet  nobis,  ubi,  relictis  , quae  nos 
» defendunt,  locis,  in  apertum  processerimus?  quanta 
» mora,  quique  tumultus  sit  exspectandus  inter  con- 
J>  scendendum,  quis  nescit?  praesertim  ex  scaphis  in 
» excelsas  naves,  et  in  ista  trepidatione,  et  metu? 
» Igitur  pauci  et  properantes , pleni  timoris , pleni 
m tumultus,  iniquo  et  tempore  et  loco,  aut  diligcn- 
» tiam  atque  velocitatem  Alexandrinorum  effugiemus; 
»1  aut  adversus  paratos , et  infinitis  partibus  plures , 
»>  nos  tuebimur  manu? 

LXVI.  «Absit  vero  haec  ab  animis  vestris  tam  per- 
>»  niciosa  cogitatio , milites ; et  unum  omnibus  propo- 
» situm  esse  salutis  iter  omnes  norint,  victoriam.  At- 
» que  illa  profecto , me  duce , vobis  militibus  longius 
» abesse  non  potest,  quam  donec  aliis  ex  provinciis 
» accitae  copiae  (misi  autem  circumquaque)  veniant. 
» Interim  locis  nostris  nos  teneamus  , et  virtute , 
» quemadmodum  hactenus  , propulsemus  hostilem 
» impetum.  Fugere  vero  minas  alexandrini  populi  et 
» latronum  arma , non  mihi  modo  qualibet  morte  sit 

» gravius , sed  vobis  etiam  esse  deberet , qui  et  Ro- 
» mani  estis,  quos  victores  omnium  getitiuin  superiora 
» demonstrarunt  bella , et  mei  milites , quos  inter 
« ipsos  Romanos  virtute  excellere,  recens  victoria 

nostra  declaraverit.  Interim  reliquis  intermissis  ope- 
» ribus , ad  puteos  fodiendos  laborem  conferamus  ». 

LXVII.  Ita  confirmatis  militibus , et  ad  fodiendum 
conversis , una  nocte  dulcis  aquae  venae  copiosae 
sunt  inventae  ; modicoque  labore  operosissimis  Ale- 
xandrinorum molitionibus  occursum  est.  Forte  sub 
idem  tempus  Caesar  fit  certior , ad  litus  Africae , paulo 
supra  Alexandriam  , ad  ancoras  stare  naves  legionem 
vehentes  septimam  et  tricesimam , ex  dedititiis  Pom- 
peianis  militibus.  Nam  cognito  Caesaris  periculo,  Do- 
mitius Calvinus , cui  Asia  cum  finitimis  provinciis 
commissa  erat , legionem  unam  terrestri  itinere  per 
Syriam,  alleram  cum  frumento  armisque  et  tormen- 
tis , navibus  miserat : sed  prius  confectum  est  bellum, 
quam  ea,  quae  per  Syriam  ducebatur , legio  posset 
occurrere : naves , Euro  continenter  flante , pervenire 
Alexandriam  nequibant. 

LXVIII.  Igitur  Caesar , ut  in  re  praesenti  certius 
consilium  caperet,  cum  omni  classe  eo  proficiscitur: 
quod  ubi  cognitum  est  Alexandriae,  neque  ullum  ro- 
manum  militem  esse  in  navibus,  quippe  paulo  lon- 
gius processurus  Caesar,  nudare  munitiones  noluerat, 
quidquid  habebant  navium  paratum  propugnatoribus 
complent , et  redeunti  Caesari  occurrunt.  Ilie  , neque 
remigibus  satis  confidens  , neque  sub  noctem  cum 
hoste  locorum  gnaro  dimicare  tutum  ratus,  proelium 
vitabat ; donec  una  navis  Rhodiorum  longius  a ceteris 
se  abrumpens,  quum  ab  Aegyptiis  circumveniretur, 

impatientem  ignominiae  Caesarem  , aleam  iacere  coe- 
gisset. 

LXIX.  Virtute  tamen  et  scientia  Rhodiorum , penes 
quos  (liu  praecipua  fuit  rei  maritimae  gloria , vicit ; 
muhisque  hostium  interfectis,  captas  aliquot  naves 
remulco  traxit  Alexandriam.  Magnam  ea  res  despera- 
tionem Aegyptiis  attulit,  quod  iam  sine  robore  ro- 
mani  militis , tantummodo  a classiariis  essent  supe- 
rati. Igitur  iam  etiam , ne  a classe  Caesaris  oppidum 
eorum  .oppugnaretur , veriti,  os  portus,  spatio  ad 
egrediendum  relicto  non  magno , obstruxerunt  inie- 
cto  aggere.  Neque  tamen  homines  mari  assueti  , diu 
abstinere  potuerunt : et  quamquam  supra  centum  de- 
cem naves  amiserant , haud  difficulter  reparari  posse 
classem  reliciendis  veteribus  navibus  , et  cogendis  , 
quae  ad  exigenda  portoria  per  omnia  ostia  Nili  erant 
dispositae  , rebantur. 

LXX.  Neque  coniectura  falsi  paucis  diebus  qua- 
driremes duas  etviginti,  quinqueremes  quinque  con- 
fecerunt; quas  intra  portum  remigio  periclitati , enm 
minoribus  apertisque  navibus  multis  repleverunt. 
Iluic  paratae  ad  dimicandum  classi  Caesar  cum  qua- 
driremibus decem  , quinqueremibus  totidem  , quot 
hostes  habebant,  minoribusque  navibus  undeviginti, 
Pharon  circumvectus  se  opposuit.  Angustus  inter 
utrosque  per  vada  transitus  erat,  et  qui  prior  ingre- 
deretur, in  locum  iniquum  se  erat  demissurus.  Quum 
utrinque  cunctarentur , praefectus  rhodiae  classis 
Euphranor,  vir  animo  et  scientia  maritimae  rei  nulli 
postponendus,  recipit  Caesari,  se  progressum  facile 
moraturum  esse  Alexandrinos,  donec  subsequutae  ceterae 
nae  es  explicare  aciem  possent. 


§.  6y.  Diu,  tib.  XLVII.  - Hili. 


LXXI.  Nec  plura  promisit  ille,  quam  praestitit: 
scientiaque  Rhodiorum,  et  virtute  militis,  quum  pro 
salute  sua  et  eoruin  etiam  , qui  relicti  in  oppido 
erant,  sicut  nomine  romano  , et  ultima  necessitate 
dignum  erat,  dimicaret ; Alexandrini , licet  numero 
navium  hominumque  multo  superiores,  victi  sunt: 
paucas  tamen  amiserunt  naves,  propter  propinquum 
perfugiam,  et  quia  ex  molibus  et  aediliciis  litori  im- 
minentibus defendebantur.  Idcirco  Caesar,  quo  hanc 
eis  adimeret  opportunitatem,  omnino  sibi  conandum, 
existimabat,  ut  Pharum,  et , qua  Pharus  Alexandriae 
committitur , molem  in  sua  potestate  haberet. 

LXXII.  Neque  difficulter  expugnata  est  insula  ; sed 
ad  portum  , quem  oppido  suo  propinquiorem  Ale- 
xandrini tuebantur  , maioris  certaminis  res  fuit : et 
quum  remiges  classiariique  Caesaris  iniussu  impera- 
toris pugnae  se  miscuissent,  deinde  subito  perterriti 
etiam  pavorem  iniecissent  militibus , fuga  omnium  ad 
naves  facta  , multi  occisi  sunt  ab  hostibus  , magnus 
numerus  inconsulto  irruentium , cum  ipsis  navibus 
demersi.  In  hoc  periculo  Caesar , quum  , profligatis 
succurrere  cupiens,  non  ab  hostibus  modo,  sed  etiam 
suis  navigium  onerantibus  timeret,  eiecit  se  in  undas, 
et,  quia  paludamentum  natatum  prohibebat,  illo 
relicto  , per  spatium  ducentorum  passuum  adnatavit 
ad  eas  , quae  longius  abstiterant , naves. 

LXXIII.  Vtrumque  consilium  salutare  fuit:  nam  et 
navis,  quam  reliquerat,  prae  multitudine  subscdit ; 
et  paludamentum  hostes  petierunt  telis , dum  ille 
ignoratus  et  neglectus  evadit.  Neque  indignum  relatu 
est,  quod  traditur,  libellos  , quos  forte  manu  tenebat , 
inter  natandum  supra  aquam  elevasse , ne  madefierent ; 

paludamentum  traxisse  aliquamdiu  mordicus,  ne  hostes 
eo  potirentur.  At  Alexandrini  victores  eodem  loco 
castellum  cum  magnis  munitionibus,  multisque  tor- 
mentis constituerunt;  tropaenmque  erexerunt,  in 
quo  et  paludamentum,  de  Caesare  captum,  suspensum 
est. 

LXXI V.  Hac  clade  non  tam  perturbati,  quam  erecti 
incensique  sunt  militum  animi;  adeo  quidem,  ut  post 
hoc  incommodum  formidabiliores  fierent  Alexandri- 
anis, quam  antea  fuissent;  quod  neque  secundis  rebus 
quiescere , neque  frangi  adversis  videbant.  Igitur 
legatis  ad  Caesarem  missis , regem  suum  sibi  remitti 
orant : pertaesos  imperium  puellae  ct  crudelitatem  Ga- 
nymedis , quod  regi  placuisset , Jacturos : atque  illius 
apud  Caesarem  gratiam  praesidio  sibi fore , quo  tutius 
ad  amicitiam  officiumquo  redeant . Ibi  Ptolemaeus  flens 
orare  Caesarem  coepit,  ne  se  dimitteret : nihil  sibi 
conspectu  ipsius  esse  iucundius.  Sed  adeo  fictae  fue- 
runt eae  lacrymae,  ut  adventu  eius  Alexandrini , si 
quam  antea  cogitationem  pacis  habuissent,  eam  om- 
nem deponerent , bellumque  acrius  , quam  unquam 
prius , administrarent. 

LXXV.  Iam  ex  Syria  et  Cilicia  confluere  auxilia  ad 
Caesarem  coeperant , commeatusque  navibus  appor- 
tari. His  intercipiendis  Aegyptii  ad  Nili  ostia  ignes 
excitabant:  quibus  decepti,  quum  ibi  praesidia  Cae- 
saris esse  putarent,  nonnulli  inciderunt  in  hostium 
manus  ; ‘donec  quaestor  Ti.  Claudius  Nero,  pater  eius 
Tiberii,  qui  postea  imperavit,  curn  classe  ad  Canopum 
profectus,  submovit  Aegyptiorum  stationes,  pluri- 
mumque eo  facto  ad  victoriam  contulit.  Amissus  ta- 

men  ea  expeditione  cum  sua  quadriremi  Rhodius 
Euphranor , rei  bene  gestae  tristem  imposuit  nolaui. 

LXXVI.  Inter  haec  Mithridates  Pergamenus,  initio 
belli  missus  a Caesare , validas  in  Syria  atque  Cilicia 
copias  contraxerat : erat  enim  magnae  apud  civitates 
auctoritatis , propter  singularem  virtutem  in  bello , 
et  summam  nobilitatem  domi  ; quippe  ad  Gallo- 
graeciae tetrarchas  referebat  genus , et  quia  pellice 
Mithridatis  Magni  erat  editus  , amici  materni  hoc  ei 
nomen  imposuerant,  ut  rege  prognatus  existimaretur. 
Certe  Mithridates,  quum  Pergami  magnam  tetrarchici 
generis  stragem  edidisset , hunc  parvulum  non  ser- 
vavit tantum,  sed  et  transportavit  secum  in  castra, 
multosque  per  annos  disciplinis  regiis  educandum 
curavit  * 

LXXVII.  Sed  hic  , ostio  Pelusiaco  conatus  ingredi, 
quuin  ab  aegyptiis  navibus  prohiberetur,  perrexit 
ad  fossam,  qualibus  ea  regio  mullis,  ex  amne  principe 
deductis,  irrigatur;  atque  in  eam  translatis  navibus 
(nec  enim  ad  mare  pertingebat,  sed  iterum  in  flumen 
orat  aversa  ) , Nilo  fluvio  subvectus , Pelusium  venit. 
Ibi  quum  pacati  responderetur  nihil  ( firmum  enim 
praesidium  Achillas  ibi  collocaverat , ex  itinere  op- 
pugnationem orsus,  eodem  die  oppidum  pugnando 
cepit.  Insignis  in  ea  victoria  totoque  deinde  bello 
fuit  Antipatri  opera,  qui , ab  Hyrcano  tribus  Iudaeo- 
rum  millibus  adductis  , primus  murorum  , quae  ipsi 
evenerat,  partem  deiecit. 

LXXVni.  Idem  et  Arabas  hospites  suos, Soaemique 
filium  Ptolemaeum , et  Iamblichum  regulos,  mullas- 

({«e  praeterea  Syrorum  civitates  ad  mittenda  Mithri- 
dati auxilia  impulerat.  Ceterum  deinde  iter  ad  Cae- 
sarem contendenti  pacatius  , praeter  nomen  Caesaris, 
et  auctoritatem  victoriae  , idem  Antipater  praestitit, 
Aegyptios  Iudaeos  conspectu  suo,  et  pontificis  ostensa 
epistola , in  partes  pertrahendo.  Ita  et  qui  Oniae  re- 
gionem incolebant  Itidaei  , arma  , quae  prohibendo 
itineri  sumpserant,  posuerunt,  et  omnia  hospitaliter 
praebuerunt  exercitui.  Ab  Onia  , Simonis  filio  , Iu- 
daeorum  pontifice,  loci  nomen  deductum  est,  qui  , 
vastante  Ilierosolymam  Antiocho  in  Aegyptum  fugiens, 
concedente  Ptolemaeo , templum  ad  similitudinem 
patrii  in  Ileliopolitano  pago  exstruxerat. 

LXX1X.  llaud  procul  inde  Memphis  aberat  ( stadia 
centum  oatoginta  intererant),  cognitoque  successu 
Mithridatis  , inde  quoque  legati  venerunt , oppidum 
dedentes.'  Eo  recepto,  Mithridates  ad  Aegyptium  Delta 
processit.  Insula  est  haud  procul  Alexandria,  quam  in 
eius  literae  formam,una  parte  mare,duabusPelusiacum 
et  Canopicum  Nili  ostia  constringunt.  Appropinquanti 
missae  a Ptolemaeo  copiae  occurrerunt:  earum  pars, 
non  exspectatis  subsequentibus  , flumen  , quo  Delta 
clauditur,  transgressa,  tenentem  se  munitis  romana 
forma  castris  Mithridatem  temere  lacessivit. 

LXXX.  Sed  improvisa  Mithridatis  eruptione  magnus 
numerus,  cum  duce  Dioscoride  occubuit:  ceteros 
notitia  locorum  texit,  aut. quibus  flumen  transierant, 
navigia  reportarunt.  In  hoc  etiam  proelio  insignis 
Antipatri  opera  fuit,  qui  laboranti  Mithridati  subve- 
nit, Aegvptiosque  iam  sua  opinione  victores  pepulit. 

Quum  deinde  cetera  multitudo  advenisset,  Mithridates 
denuo  coeptus  oppugnari , nuntios  ad  Caesarrtn  de 
rebus  suis  misit.  Ergo  sub  idem  tempus  et  hic  ad 
recipiendum  Mithridatem)  et  res  ad  opprimendum  , 
proficiscuntur. 

LXXXI.  Neque  Ptolemaeus , quamquam  venerat 
prior,  operae  pretium  facere  potuit,  antequam  Caesar 
adveniret ; aut  hoc  praesente  prohibere , ne  copiae 
coniungerentur.  IIoc  facto , quum  iam  metueret,  ne 
ad  se  iretur , equitatum  omnem  cum  delecto  pedite 
misit  ad  flumen  es  Nilo  deducium,  quod  superandum 
Caesari  erat ; et , donec  eminus  pugnatum  est , loco 
adiuti  facile  restiterunt : postquam  germani  equites , 
vadis  repertis,  tranarunt , legionarii , magnis  excisis 
arboribus , quae  ripam  utramque  magnitudine  con- 
tingerent, et  aggere  superiniecto,  signa  transtulerunt, 
terga  vertunt  hostes  nequidquam  ; pauci  enim  refu- 
gerunt ad  regem;  ceteros  celeritas  victorum  occu- 
pavit. 

LXXXn.  Aegyptii , horum  clade  suoque  periculo 
anxii , legatos  ad  Caesarem  de  pace  mittunt.  Ille, 
perfidam,  et  imbellem  gentem  cogitans,  victoria  finire 
bellum  maluit;  alteroque  statim  die  castra  regis  un- 
dique simul  adortus,  quamquam  praeter  manufactas 
munitiones,  hinc  editissimo  loco,  inde  palude  aut 
Nilo  tuta,  expugnavit.  Magna  ibi  caedes  pugnantium 
fugientiumque  est  edita;  namviginti  millia  regiorum 
caesa  referuntur,  quingenti  ex  victoribus.  Rex  ipse, 
quum  navigio  conscenso  fugeret,  prae  multitudine 
adnatantium  insilientiumque  , in  Nilo  navicula  sub- 
sedit.  * 

LXXXIII.  Cadaver,  expulsum  flnclibus,  limoqhe 
obrutum,  indicio  aureae  loricae  repertum : nam  id 
m bello  gestamen  erat  Ptolemaeorum  regum.  Caesar, 
lorica  Alexandriani  praemissa , cum  ecpiitatu  statim 
subsequutus , per  media  hostium  praesidia  intravit 
urbem : nec  enim,  audito  eo  proelio,  amplius  de  bello 
cogitaturos  prospexerat:  atque  illi  supplice  veste  ge- 
stuque, sacris  prolatis  omnibus,  quoruia  religione 
deprecari  offensorum  regum  iram  consueferant , oc- 
currerunt victori , fideique  eius  sine  exceptione  se 
permiserunt.  Duodecim  adhuc  armatorum  millia 
erant , navesque  longae  septuaginta.  Haec  novem 
ferme  mensium  spatio  gesta;  intra  quod  tempus  et  in 
Africa  Pompeianae  partes  coaluerunt,  et  Pharnaces 
paternum  regnum  recuperavit. 

LXXXIV.  M.  Cato , cum  ingenti  numero  navium 
Corcyra  profectus,  Cyrenen  petierat,  cstque  receptus 
a Cyrenensibus,  quamquam  Labieno  diebus  aliquot 
ante  advecto  portas  clauserant.  Eo  in  cursu  naves  ad 
eum  venerunt,  cum  Sex.  Pompeio  noverca  Cornelia 
crudeliter  interfecti  viri  triste  nuntium  perferens.  Id 
auditum,  totaque  classe  mox  vulgatum,  sic  exterruit 
animos,  ut  plerique  convertere  vela,  seque  victori 
permittere  cogitarent , exstincto  , pro  quo  anna  tu- 
lissent , Pompeio.  Sed  Calonis  oratione  revocati  sunt 
plurimi:  pars  (neque  enim  retineri  quemquam  invi- 
tum Catoni  placebat)  in  Italiam  abliavigavit  cum  Cor- 
nelia, cui  nihil  a victore  metuendum  constabat:  atque 
ea  deinde  . nescio  quas  Pompeii  reliquias  nacta , se- 
pelivit in  Albano. 

LXXXV.  Catoni  cuife  ceteris  petenda  provincia 

83.  Capital,  in  Mnxim.  Iun.  — Hirt.  — Flor.  — Oros.  — Appian.  B.Civ. 

Africa  videbatur , quo  appulisse  L.  Scipionem  audie- 
rat , Varumque  habere  magnas  ibi  copias , et  fidum 
partibus  Iubam:  sed  neque  mari  tutus  erat  transitus  ; 
et  pedibus  circumituro  Syrtes  , per  deserta  et  arida 
laboriosum  iter , molesta' sitis  , infesti  serpentes,  in- 
superabiles paene  difficultates  obiiciebantur.  Catoni 
tamen  nulla  videbatur  poenitenda  via,  qua  servitutem 
effugeret;  tantumque  abundavit  ille  vir  animo,  ut 
plerisque  suorum  ad  eadem  conanda  inserere  posset 
audaciam.  Dimissis  enim,  qui  sequi  noluerant,  inter 
quos  et  C.  Cassius  recta  profectus  ad  Caesarem  erat; 
tamen  plures  decem  millibus  eduxit. 

LXXXVI.  Sed  quia  per  squalentia  looa  proficiscenti 
timenda  inopia  aquarum  erat,  magnam  asinorum  mul- 
titudinem oneravit  utribus  : plaustra  quoque  multa 
secum  traxit,  et  adversus  venena  serpentium  Psyllos, 
qui  et  exsugere  virus  ex  vulneribus  erant  soliti , et 
carminibus  vim  nocendi  anguium  hebetare.  His  ita 
praeparatis,  quamquam  bruma  erat,  quo  anni  tempore 
mitius  uritur  ea  regio , per  aestatem  sole  torrida,  et 
sperari  pbiviae  poterant ; divisis  in  partes  copiis  , quo 
commodius  aquarentur,  periculosissimum  iter  ingres- 
sus est.  Ipse  pedes  ante  signa  ibat , laboris  sitisque 
prae  aliis  patiens  , tolique  exercitui  exemplum  , et 
deficiendi  pudor.  Per  arenosa  loca,  in  quibus  plerum- 
que viarum  notas  violentissimi  flatus  abolent,  aegre 
ad  Ammonis  aedem  perventum. 

LXXXVII.  Ibi  refectis  nonnihil  copiis , reliquum 
iter  absolvit : tricesimo,  quam  erat  Cyrenis  profectus, 
die  circumgressus  est  Syrlin;  inde  pari  ferine  temporis 
spatio  per  cultiora  paulo  loca  Leplin  ventum,  quae 

Minor  vocatur,  ibique  reliqua  pars  hiemis  ad  quietem 
militi  concessa.  Sed  Mithridatis  filius  Pharnaces,  oc- 
casione temporum  usurus,  Phanagorenses  diu  oppu- 
gnatos, mox  Colchidem  omnem,  receperat;  deinde  in. 
Pontum  conversus,  Sinope  erat  potitus  ; atque  , in- 
vitante successu , per  absentiam  Deiotari  regis,  Ar- 
meniam Minorem , et  Cappadociam  Ariobarzanis  re- 
gnum, vastare  atque  occupare  coeperat;  quum  De- 
iotari precibus,  et  Amisenorum  periculo,  qui  interim 
oppugnari  coepti  erant  aPharnace.  Domitius  Calvinus, 
excitus,  Pharnacem  abstinere  sociorum  regnis  iussit, 
quo  plus  auctoritatis  denuntiatio  haberet , cum  om- 
nibus copiis  subsequutus. 

LXXXVIII.  Eae  constabant  ex  legione  XXXVI , 
quam  solam  retinuerat,  duabus  ad  Caesarem  missis; 
duabusque  Deiotari  legionibus , quas  ille  romanum 
in  more  marmatas  institutasque  iam  a compluribus 
annis  habebat.  His  accessit  ex  tumultuariis  militibus 
in  Ponto  confecta  legio , cum  auxiliis  Cilicum,  et 
centum  Deiotari,  totidem  Ariobarzanis  equitibus. 
Pharnaces,  adventu  Domitii  paulisper  territus,  frau- 
des moramque  nectere,  Cappadociam  longius  dissitam 
dimittere,  non  dimittere  Armeniam,  denique  postu- 
lare, ut  Caesari  res  integra  servetur.  At  Domitius, 
indignum  nomine  Caesaris  et  populi  romani  putans, 
intermittere  expeditionem,  et  Bosporano  relinquere 
praedam  , Nicopolin  processit,  Armeniae  Minoris  op- 
pidum. 

L XXXIX.  Ibi  quum  castra  vicina  hostibus  haberet, 
factum  est,  ut  ex  literis  interceptis,  Caesarem  in 
magno  esse  discrimine,  Pharnaces  disceret:  idcirco 

« 

futurum  ratus  , ut  omnino  discedere  Domitius  coga- 
tur , trahendi  temporis  causa,  sine  detrimento  aucto- 
ritatis, nunquam  longius  produxit  copias,  quam 
quoad  fossae,  quibus  ab  utroque  latere  locum  muni- 
verat, pertingerent:  equitatum,  quo  erat  superior, 
extra  fossas  habebat.  Et  processit  ei  consilium:  quip- 
pe Domitius  , quum  morari  diutius  non  posset,  infe- 
cta re  discedere  turpe  putaret,  iniquo  loco  improspe- 
rum proelium  fecit. 

XC.  Pontica  legio  tota  ferme  interiit : Deiotari  co- 
piae vix  conspectum  hostium  tulerunt:  sexta  et  tri- 
cesima legio,  quum  totus  regis  exercitus  eam  adortus 
esset,  virtute  se  defendit,  amissisque  militibus  omni- 
t ^oducentis  quinquaginta,  in  loca  situ  tuta  se  rece- 
•'  pit.  Inde  Domitius,  collectis  reliquiis  suorum,  per 
Cappadociam  in  Asiam  rediit.  Pharnaces,  mire  elatus 
hac  victoria,  multas  extorsit  populo  romano  sociis- 
que provincias  , Bithynia,  Cappadocia,  finitimisque 
regionibus  occupatis , pulsisque , qui  beneficio  Ro- 
manorum haec  obtinuerant,  regulis.  Recepit  et  Pon- 
tum , nullo  iam  defendente  ; Amisoque  expugnata , 
saevissime  tractavit  et  cives  romanos , qui  ibi  nego- 
tiabantur, et  oppidanos,  interficiendo  puberes,  exse- 
cando pueros  , nullo  praetermisso  genere  aut  igno- 
miniae, aut  crudelitatis.  Inde  iam  per  Bithyniam  pa- 
terna vestigia  premens  , Asiam  cogitabat  invadere ; 
fecissetque,  nisi,  Asandri  nuntiata  defectione,  fuisset 
revocatus , quem  Bosporano  regno  praefecerat.  Haec 
pro  magnitudine  rerum  celeribus  et  calidis  nuntiis  ad 
Caesarem  delata,  mersum  voluptatibus,  et  aegypliis 
deliciis  mancipatum  , ad  rempublicam  capessendam  , 
duobus  acerrimis  stimulis  excitarunt. 

89.  Dio.  Hirt.  — Liv.  Epit. 

Confirmatis  in  Africa  Pompeianis  partibus,  imperium  earum  r « 
Scipioni  delatum  est;  Catoue,  cui,  ex  aequo  deferebatur  im- 
perium, cedente.  Et  quum  de  diruenda  urbe  Vtica  propter 
favorem  civitatis  eius  in  Caesarem  deliberaretur , idque  ne 
fieret,  M.  Cato  tenuisaet,  Iuba  suadente,  nt  dirueretur;  tu- 
tela eius  et  custodia  mandata  est  Catoni.  Cn.  Pompeius  Magni 
filius  in  Ilispaoia  , contractis  viribus  , quarum  ducatum  nec 
Afranius,  nec  Petraius  excipere  volebant,  bellum  adversus 
Caesarem  renovavit  Pharnaces,  Mithridatis  filius,  rex  Ponti, 
sine  ulla  belli  mora  victus  est  Quum  seditiones  Romae  a P. 
Dolabella  tribuno  plebis,  legem  ferente  de  novis  tabulis, 
excitatae  essent,  et  ex  ca  causa  plebs  tumultuaretur,  inductis 
a M.  Antonio  magistro  equitum  in  Vrbem  militibus,  octingenti 
e plebe  caesi  sunt  Caesar  veteranis  cum  seditioue  missionem 
postulantibus  dedit;  et,  quum  in  Africam  traiecisset,  contra 
copias  Iubac  regis  cum  discrimine  magno  pugnavit 

I.  Caesar,  Aegyptiis  ad  deditionem  coactis,  qmnn 
provinciam  facere  posset,  novarum  scilicet  rerum 
metu , si  forte  nacta  violentioris  ingenii  praesident 
fuisset , noluit : revera  praemium  libidinum  Cleopa- 

trae  dedit,  iunclo  in  matrimonium  regnumque  su- 
perslite  Ptolemaeo,  qui  puer  adinodum  mariti  regis- 
que sustineret  nomen , opere  potentiaque  Caesari  et 
Cleopatrae  relicta:  adeo  non  dissimulatus  adulter,  ut 
et  continuo  secui»  haberet  reginam , et  convivia  sae- 
pe in  primam  lucem  cum  ea  protraheret;  denique 
per  speciem  cognoscendae  antiquitatis , eadem  thala- 
mego, sequentibus  navibus  quadringentis,  Nilo  flu- 
mine subiit,  vel  ad  Aethiopiam  penetraturus,  ni  sequi 
exercitus  requsasset. 

II.  Thalamegos  princeps  invenit  Ptolemaeus  Philo- 
pator, ea  structura,  quam  accurata  descriptione  Cal- 
lixenus  exsequutus  est.  Neque  dubitatur,  autdiutius 
haesurum  in  Aegypto  Caesarem  , aut  secum  deductu- 
rum illam  .fuisse,  nisi  intervenisset  coercendi  Pharna- 
cis necessitas:  idcirco  abducta  ex  regno  Arsinoe,  ne 
molesta  sorori  esset,  legiones  duas  reliquit  praesidio 
novis  regibus , simulque  custodiae,  ne  qua  occasione 
mutare  animum  possent:  ipse  cum  sexta  veterana  pe- 
destri itinere  contendit  in.  Syriam.  Ibi  civitatibus, 
quarum  auxiliis  adintus  fuerat,  magna  beneficia  tri- 
buit, Iudaeis  praecipue,  quorum  principatum  firma- 
vit llyrcano;  civitatem  romanam  cum  immunitate 
dedit  Antipatxo;  utrumque, absolvit  incusatos  ab  Ari- 
stobuli  filio  Antigono,  procuratoremque  Iudaeae  de- 
claravit Antipatrum. 

m.  Hyrc  ano  petenti  potestatem  concessit  instau- 
randi muros  urbis  suae,  quos  Pompeius  dciecerat: 
unde  mox  foedus  cum  legatis  eorum  renovatum  est 
senatusconsulto,  quum  ex  literis  Caesaris  ea  de  re  in , 

§.  1.  V.  C.  703  j A.  C.  47-  — Suelon.  in  Cae«.  c/tp.  35.  — Plularch.  ia  Caes. 
cap.  72.  — Hirt.  — Dio , lib.  XLU.  — Appinn.  B.  (Jiv.  lib.  II. 

aede  Concordiae  L.  Valerius  L.  F.  praetor  retulisset, 
a.  d.  idus  decembres.  His  ita  constitutis,  tyrannisque 
et  dynastis,  ut  merita  cuiusque  erant,  itemque  civi* 
tatibus,  donatis  mulctatisve,  et  controversiis  cognitis, 
gentili  suo  Sex.  Caesare  legionibus  praeposito , cum 
classe,  quam  sequi  iusserat,  in  Ciliciam  contendit, 
ad  Pharnacis  bellum  iturus , quo  maturius  rebus  in 
Vrbe , et  per  provincias  undique  motis  posset  occur- 
rere.' 

IV.  Nam  et  ex  Vrbe  seditiones  nuntiabantur,  et  in 
Africa  atque  Hispania  non  contemnendae  Pompeia- 
norum  vires  coalescebant.  Iam  ad  ceteros  duces , qui 
in  Africam  erant  transvecti , Cato  pervenerat,  eius- 
que  sapientia  et  auctoritate  res  ibi  ex  incertis  varia- 
que aemulatione  fluxis  constitutae  firmataeque  erant: 
quippe  P.  Varus  , quod  se  iamdiu  praefuisse  Africae, 
sociumque  victorjae  lubae  ferebat,  nolebat  nobilitati 
dignitatique  M.  Scipionis  concedere : et  lubae  uter- 
que adulabatur,  in  hoc  maxima  spei  parte  reposita; 
superbusque  rex  suo  ingenio,  eo  pervenerat  arrogan- 
tiae, ut  primo  congressu  Catonis,  inter  hunc  et  Sci- 
pionem medius  consideret. 

V.  Sed  Cato , non  ferens  publicam  ignominiam  , in  , 
alterum  latus  transtulit  sellam  suam  , Scipionemque 
in  medium  accepit,  quamquam  infidum  hominem  et 
iniquum,  et  qui  tanto  melioris  viri  famam  etiain  scri- 
pto edito  attrectare  non  fuerat  veritus.  Sed  et  postea 
deferentibus  imperium  omnibus,  noluit  accipere, 
turpe  futurum  dictitans  , si  pro  legibus  dimicans , con- 
tra leges  imperaret : praesentibus  enim  consularibus  p 
imperare  praetorem  non  oportere.  Insistentibus  , ut  igi- 

tur , aequata  cum  Scipione  potestate , praeesset  rebus, 
id  quoque  recusavit,  addens,  unius  auspiciis  admini- 
strari omnia  consultius  esse. 

VI.  Sic  ad  Scipionem  summa  rerum  rediit , nomi- 
nis quoque  favore  adiutum,  bellumque  terra. marique 
haud  segniter  apparari  coeptum.  Nam  et  Siciliam  Sar- 
diniamque  infestabant  classibus  , captasque  naves 
abstrahebant,  arma  praecipue  et  ferrum  quaerentes, 
quibus  rebus  egebant;  et  in  Africa,  quidquid  adver- 
sum partibus  videbatur , validis  praesidiis  occupabant; 
aut  vires  nocendi  detrahebant  suspectis.  Maxime  con- 
sultatum est  de  Vtica  , praevalida  urbe , et  in  partes 
Caesaris  proniore. Infensissimus  Vticensibusluba  erat, 
eosque  concidi  omnes,  urbem  solo  aequari  iubebat ; 
ceterique  metu  aut  assentatione  concedebant  in  sen- 
tentiam. 

VII.  Ibi  Cato , summis  viribus  obnisus , salvum  op- 
pidum retinuit,  spousoremque  obtulit  pro  Vticensibus, 
eaque  gratia  custodiam  Vticae,  finitimique  et  maris 
et  agri,  mandante  Scipione,  lubens  recepit;  utilem- 
que  partibus  , et  rerum  omnium  velut  horreum  elfccit, 
arma , commeatus . machinas  hinc  exercitibus  mini- 
strando, quum  inconsulta  ceterorum  ira  deletam  cu- 
piverat: ita  crudelitas  et  amentia  saepe  in  sua  prae- 
sidia saeviunt.  Eiusdem  Catonis  hortatu  paulo  post 
etiam  in  Hispania  magnum  bellum  Cn.  Pompeius  ado- 
lescens excitavit.  Nam  hominis  gravissimi  verbis  sti- 
mulatus , pro  claritudine  paterna , relictisque  ab  eo 
clientelis , magno  animo  iubentis  rempublicam  capes- 

t jere , profectus  ab  Vtica  in  regnum  Bogudis , repul- 
susque a Mauris , traiecit  in  Baleares  insulas  : inde  , 

cognitis  Hispaniae  turbis  , quarum  ex  Cassiano  tu- 
multu magnae  et  acres  reliquiae  erant,  brevi  tempore 
insignes  in  ulteriore  provincia  progressus  fecit ; et 
quia  nec  Afranius , nec  Petreius  excipere  delatum  ab 
ipso  imperium  voluerant,  ulteriora  subinde  moliri, 
et  per  se  administrare  bellum  coepit. 

VHI.  At  diversis  longe  orbis  partibus  Caesar,  con- 
ventu Cilicum  Tarsi  acto , per  Cappadociam  magnis 
itineribus  Comanu  venit ; ibique  sacerdotio  Lycomedi 
tradito,  qui  e regio  Cappadocum genere  ducebat  stir- 
pem , huius  in  gratiam  quatuor  schoenos  agri  ad 
priores  sacerdotii  possessiones  adiecit;  et  Ariarathi 
fratri  regis  Ariobarzanis  ( is  obtinuisse  prius  id  sacer- 
dotium videtur ) quaedam  attribuit , ne  otiosus  et 
egens  fratri  sbspicionem , sibi  periculum  crearet ; 
praesertim  quum  et  antea  fuisset  sollicitatus  a qui- 
busdam gentis  principibus  , ut  regnare  vellet.  Ario- 
barzani autem,  pro  his,  quae  imperio  eius  decede- 
bant , partem  Armeniae  Minoris,  ademptam  Deiotaro , 
dedit. 

IX.  Quum  enim  ad  Gallograeciae  fines  accessisset, 
depositis  regiis  insignibus , et  supplicis  habitu  sumpto 
Deiotarus  occurrit , excusans  , quod  in  ea  parte  ter- 
rarum positus , ubi  nulla  praesidia  Caesaris  essent , 
praesentibus  imperiis  paruisset.  Adversus  ea  Caesar, 
commemoratis  beneficiis  suis  , tamen  aetati  eius  digni- 
tatique et  amicis  deprecantibusdare  dixit  eius  delicti 
veniam ; de  controversiis  tetrarcharum  postea  cogni- 
turum : interea  legionem  , romana  disciplina  consti- 
tutam a Deiotaro , equilatumque  omnem  adduci  ad 

§.  7.  Lir.  Epit.  — Piat.  — Dio.  — Ilirl.  de  B.  Afric.  cap.  aa.  — Cic.  ad 
Attic  XII,  a.  — Aact  de  B.  Hi§p.  cnp.  t. 

§.  8.  Appiau.  Mitltrid.  — Hirl.  de  B.  Alex.  cap.  56.  — Stiab.  lib.  XII,  p. 

bellum  poDticum  iussit.  Pharnaces,  intellecto  Caesa- 
ris adventu,  omittere Asandrum  coactus  in  Pontum 
recurrit;  de  pace  legatos  praemittens,  quod  impera- 
toris acerrimi  timebat  impetum,  licet  exiguis  sane 
copiis  instructi. 

X.  Nam  sexta  legio,  quam  ex  Aegypto  deduxerat, 
adeo  mullis  erat  proeliis  diminuta , ut  minus  mille 
militum  haberet ; Deiotari  legio,  nec  genere  hominum, 
nec  usu  rei  militaris  censebatur  *.  duas  habebat  prae- 
terea , quae  nuper  sub  Domitio  cladem  passae  erant. 
Caesar,  legatos  mitibus  responsis  ludificatus,  nihil 
de  velocitate  itineris  remittebat.  Quum  uni , quum 
alteri  oratores  sic  ad  regem  redissent , ut  verba  Cae- 
saris ad  pacem,  festinatio  ad  bellum,  spectare  vide- 
rentur , tertia  legatio  venit , auream  coVonam  afferens, 
pelensque  , ut  socii  atque  atnici  regis  donum  accipe- 
retur. 

XI.  «Neque  enim  ullum  adversus  Caesarem  Phar- 
is nacis  delictum  exstare , nisi  quod  contra  vira  Cal- 
m vini  ius  suum  coactus  defendere , quum  abstinere 
» bello  in  totum  maluisset,  iniuriam  propulsarit. 
m Quanti  enim  fecerit  amicitiam  tuam  (inquiebant), 
» quo  alio  clariore  documento  cognosci  potuit,  quam 
•»  quod  auxilia  petenti  Pompeio  nulla  misit;  atque 
» ei  Pompeio,  cuius  et  inseliberalilatern  , et  in  patre 
m vim  atque  potentiam  largiter  erat  expertus.  Qui 
» igitur,  adversario  tuo  victore,  ne  vivere  quidem  , 
■»  nedum  regnare  potuisset,  eum  a te  conservari  ae- 
»>  quum  est;  praesertim  quum  pro  mirabili  tua  cle- 
» mentia  iis  etiam  ignoveris , a quibus  durissimo  tno 
« tempore  es  oppugnatus.  Quis  acerbior  tibi  hostis , 

fj.  9.  Hirt.  — Dio. 

u quam  Dciotarus  exstitit?  qui  non  contentus  mittere 
» quantas  omnino  potuit  copias,  ipse  ad  bellum  pro- 
» fectus  e"st , hac  aetate,  cuius  excusatione,  si  non 
» rex  et  amicus  et  hospes  Pompeii , sed  libertus , aut 
>»  unus  de  grege  militum  fuisset,  uti  potuisset. 

XII.  n Sed  tamen  hunc  , absolutum  hoc  delicto , in 
» numerum  amicorum  recepisti.  Nec  aut  reprehendit 
» ista  Pharnaces,  aut  Deiotaro  felicitatem  suam  in^- 
» det.  Tui  te  exempli,  tui  moris  admonet,  oratque, 
m ut  eo  instituto  uti  pergas  , quo  haud  pauciores  ad- 
w versarios,  quam  , quibus  invictus  es,  armis,  supe- 
» rasti.  Quod  si  propter  commissum  cum  Domitio 
» certamen  irascendum  putas , at  saltem  regis  satis- 
»>  factionem  accipe : aut  docebit , haec  a te  vindicari 
» non  oportere;  aut,  quidquid  imperaveris,  faciet: 
» hoc  unum  deprecatur , ne  hostili  adventu  ad  sum- 
>>  mam  se  desperationem  adigas.  'A 

XIII.  «Deiotarus  ceterique  finitimorum , amicitia 
» Potnpeii  freti , lacessere  non  desierunt , donec  re- 
» gem  ad  ea  arma  cogerent , quibus  et  ipsorum  com- 
» primeret  audaciam  , et  bello  victor , paternae  he- 
» reditalis  partem  recuperaret.  Et  quamquam  difficile 
» est  in  bello , praesertim  felicibus  armis , tenere 
« modum,  neque  calore  victoriae  supra  fines  iuris 
» efferri ; ea  tamen  modestia  Pharnacis  fuit,  estque, 
» ut  neque  plura  , quam  appetere  debuit,  attrectasse 
» putet,  et  huius  ipsius  causae  iudicium  tibi  deferat. 
» Nec  sane  aliam  ob  causam  cum  Domitio  dimicatum 
» est , quam  quod  ille  rem  integram  ad  tuam  cogni- 
>•>  lionem  relinquere  noluit;  Pharnaces  praeter  te 
m quemquam  arbitrum  pati  non  potuit.  Hac  potius , 

JJ.  1 1.  Hirt.  — Cic.  pro  Deiot.  cop.  3.  — Dio. 

>>  quam  armorum  fulucia , licet  egregium , et  duobus 
» atque  viginti  proeliis  expertum , omnibusque  victo- 
a rem  exercitum  trahat,  quietus  in  castris’ ad  Zielam 
» exspectat  responsum;  quod  a te  moderatum  ami- 
» cumque  referri,  tum  perpetuae  mansuetudinis  tuae, 
» tum  etiam  rei  romanae , praesenti  quidem  statu 
u rerum , interest ». 

XIV.  Caesar  ad  haec4  reportari  ad  regem  iubens 
coronam,  tum  se  dona  tanquam  ab  amico  respondit 
accepturum , quum  promissa  praestitisset : a frustra 
» eum  se  venditare  eo , quod  amicum  deseruisset  in 
m discrimine  , auxiliumque  «on  misisset  Pompeio: 
» neque  Caesari  rem  illam , sed  ipsi  profuisse , ne  eo- 
» dem  victoriae  impetu  cum  ceteris,  qui  in  praesidiis 
» Pompeii  fuissent,  profligaretur;  et  ut  maxime  fe- 
» cisset  in  suam  gratiam , non  ideo  se  privatis  meritis 
» publicas  iniurias  condonare.  Tamen  quia  neque 
» mortuis  vita,  neque  virilitas  exsectis  restitui  possit; 
m quod  possit,  imperare,  uti  Ponto  confestim  dece- 
» dat,  familias  publicanorum  remittat,  cetera,  quae 
» penes  eum  essent , sociis  civibusque  romanis  resti- 
» tuat ». 

XV. ,  Sed  Pharnaces , non  ignarus  necessitatum , 
per  quas  Caesari  ad  Vrbem  erat  properandum  , cal- 
lide agere  , diemque  decedendi  longiorem  postulans , 
et  subinde  mutans  conditiones  , tempus  trahere  oc- 
cepit. Difficile  erat , hominem  eo  ingenio , eaque  re- 
rum peritia  fallere.  Igitur  fraude  fraudem  eludens 
Caesar,  dum  alias  admittit  conditiones,  alias  reiicit, 
decepit  Pharnacem,  priusque  conseruit  manus,  quam 
quisquam  putavisset.  Nam,  positis  ab  hoste  circiter 

millia  passuum  quinque  castris , situque  locorum  ex- 
plorato , quam  proxime  ad  eum  statuit  accedere. 

XVI.  Sed  quia  ferme  eundem  habebat  exercitum , 
qui  victus  cum  Domitio  fuerat , oratione  militum 
animos  confirmandos  ratus  advocavit;  causisque  belli 
breviter  enarratis,  « Has  igitur,  inquit,  romani  no- 
» minis  iniurias  quisquam , cui  modo  manus  et  arma 
» sint , patiatur ? nedum  nos,  quibus  multo,  quam 
» nunc  sumus , paucioribus , ad  haeo  imparatis  atque 
u oppressis  subito  tumultu,  Alexandria  fortissimum 

' « et  nobilissimum  oppidum , et  rex  %nulto  potentior 
u hoc  Pharnace  succubuit:  quid  enim  ad  Aegyptum 
» est  Bosporus  ? quamquam  hic  etiam  Bosporo  exci- 
u dit , contemptus  pulsusque  a famulis  suis , nec  fi- 
» ducia  virium  in  Ponto  resistens , sed  quia  neque 
jj  procedere  nostri  metu , neque  redire  in  regnum  , 
» Asandro  prohibente,  potest. 

XVII.  >>  Atque  is  quidem  bono  omine  res  gesturum 
» putat , quod  eo  loco  castri  posuit , unde  progres- 
» sus  pater  eius,  Triarium,  eum  paucis  et  incom- 
» positis  temere  se  obiicientem , superavit.  Sed  si  qua 
» manium  Mithridatis  ullo  loco  potestas  est , quis 
» dubitet  , quin  omnis  a nobis  statura  sit  contra 
» scelestissimum  parricidam  ? Quare  mihi  quidem 
« stulte  delegisse  locum  videtur,  qui  patris  memoriam 
>»  ullam  retineat : haec , haec  nefandi  facinoris  con- 
» scientia  saucium  exagitabit  animum,  consilia  emo- 

vebit,  audaciam  deprimet;  hoc  ei  loco  Mithridatis 
» occurrent  umbrae  , hominique  damnato  et  de- 
» prehenso,  vindictamque  praesentem  praesentienti  , 
» errorem , consternationem , amentiam  furiae  patris 
w impingent. 

XVIII.  » Et  haec  quidem , quia  viribus  humanis 
* superiora  sint,  quamlibet  egregium  deiicere  impe- 
» ratorem  possent : Pharnaces  , neque  ulla  re  magna 
» gesta , neque  patri , qui  tamen  toties  a romnno 
» milite  victus  est , comparandus , furto , quam  bello. 

» melior,  et  sociis  potius  timendus,  quam  hosti, 

» quod  cum  Domitio  tirones  ducente,  et  meis  tem- 
» poribus  festinare  contra  belli  rationem  coacto , 

» proelium  prosperum  fecit,  aut  viribus  suis  aut 
» felicitate  confidat  ? Quantula  enim  illa , si  omnia 
» reputes , victoria , aut  cuius  adeo  laudis  fuit?  Ut  * 
» enim  de  ea  paucis  disseram , una  causa  moveor,  ne 
» forte  quidam  eorum  , qui  interfuerunt,  viribus 
» hostium , aut  prudentia  regis  se  victos  arbitrentur: 

» nam  plerique , salis  novi , memoria  pugnae  istius , 
r>  non  ad  timorem  , sed  iram  , sed  cupiditatem  ultio- 
» nis,  sed  impatientiam  morae,  commoventur;  hi 
» quidem  veterani  mei  ( sextae  legionis  milites  in- 
ii nuebat)  ad  hoc,  sici^  ceteris  hostibus,  invicti, 

» neque  ista  commemoratione,  neque  otnnino  co- 
ii hortatione  mea  indigent. 

XIX.  » Sed  et  sexta  et  tricesima  legio  sola  susli- 
» nuit  totum  exercitum  regis , et,  amissis  paucis, 

» frustra  impedire  conatis  hostibus,  se,  quo  voluit, 

» recepit.  Quod  uutem  acceptum  est  detrimenti , ne- 
» que  militibus  imputandum  est,  neque  ducis  impe- 
» ritiae,  neque  Pharnacis  aut  prudentiae , aut  viri- 
» bus.  Quae  igitur  causa  istius  ignominia  fuit?  Tem- 
» pora  mea , ut  praedixi , et  locus , qui  erat  pro 
» hostibus  , et  quod  reverti  Domitius  non  lentata 
u pugna  indecorum , commorari  diutius  iisdem  locis 
» nullo  pacto  faciundum  iudicarat.  Igitur  numero 
» militum  equitumque , ad  haec  locorum  situ  mu- 
» nitionibnsque  superiori , non  tam  gloriosum  csl , 

» quod  fossas  transcendere  ausos  in  ipso  conatu  op- 
» pressit , quam  turpe  futurum  erat , si  esset  a pau- 
» cioribus  intra  sua  munimenta  superatus. 

XX.  » Ceterum,  quae  tunc  maxime  adiuverunt 
» hostem , hoc  tempore  nulla  sunt : non  ab  aliquo 
» ducum  meorum  administratur  bellum,  qui  meas 
» rationes  respicere  , atque  eo  dirigere  consulta  om- 
» nia  debeat ; quae  res  plerumque  , locis  atque  tem- 
» poribus  difficilibus  intervenientibus , perquam  est 
»>  incommoda  : imperator  vobis  adest , et  imperator 
» Caesar,  cuius  promissa  nunquam  fefellerunt  exer- 
» citum,  cuius  spem  nunquam  fefellit  mile\;  locum 
>»  autem,  a Pharnace  delectum  , non  magis  hostilia 
» castra  , quam  nostra  muniturum  esse , propediem 
» ostendam.  Vos  interea  aggerem , celeriter  usui  fu- 
» turum  , intra  Vallum  comportate.  » 

XXI.  Castra  Pharnacis  eo  situ  erant,  ut  editissimo 
colli  imposita  praeruptis  vallibus  munirentur:  easdem 
valles  ei  munimento  pariter  futuras,  qui  diverso  a 
parte  castra  opposuisset,  Caesar  videns , dubia  adhuc 
luce  in  eum  locum  deferri  comportatum  aggerem  iu- 
bet,  ibique  castra  munire  incipit.  Ea  re  conspecta . 
Pharnaces  (nam  mille  admodum  passuum  vallis  in- 
tererat), productis  copiis,  aciem  instruit:  neque 
commovetur  Caesar,  quia  vallis  iniquissima  transitum 
impediebat  , more  magis  militiae , quam  pugnandi 
consilio  facere  regem  putans  , ut  opus  prohiberet , 
aut  ostenderet  fiduciam.  Sed  ille,  sive  loci  felicitate 
confisus,  sive  auspiciis,  ut  postea  auditum  est,  sive 
contemptu  copiarum,  quas  vicerat  prius,  et  veterani 
sui  exercitus  virtute,  in  praeruptam  vallem  , qua  ne- 
mo sanus  demissurus  copias  credebatur,  descendit; 

earnquc  permensus , eodem  gradu  adscendere  per 
angustam  et  arduam  semitam  coepit. 

XXII.  Caesar  , incredibili  hostis  audacia  oppressus, 
omnia  simul  agere  necessum  habebat;  revocare  ab 
opere  milites , arma  iubere  capere  , instruere  armatos , 
et,  quid  ubique  fieri  vellet,  ostendere.  Interiin  falcati 
currus  regis  affuerunt;  et  propter  iniquitatem  loci, 
quamquam  a trepidantibus , multitudine  telorum 
haud  difficulter  oppressi  sunt.  Sequula  est  acies  ho- 
stium ; neque  turbata  suorum  casu , conflixit  acriter. 
Sed  quia  in  subeuntes  pila  ex  edito  coniiciebantur  , 
cito  mutata  proelio  est  ratio ; praesertim  dextro  cor- 
nu , ubi  sexta  legio  constiterat.  Sinistro , mediaque 
acie , tardius , sed  tamen  profligati  sunt  regii , et  per 
praecipitem  vallem  acti,  multi  hostili  ferro,  alii  suo- 
rum incidentium  pondere  procubuerunt : qui  autem 
celeritate  pestem  utramque  vitaverant , ut  expeditius 
fugerent , armis  proieclis , ad  sua  castra  contenderunt. 

XXIII.  At  Romani,  non  contenti  persequendis  ad 
ima.  vallium  hostibus,  ad  alteram  partem  adscendere, 
vimque  facere  coeperunt;  neque  hostes,  quamquam 
e superiore  loco,  magnam  moram  iniicere  inermes 
poterant.  Sic  enisi  milites  eadem  alacritate  castra 
oppugnarunt, et,  nequidquam  defendentibus,  quae 
praesidio  fuerant  relictae  , cohortibus  , ceperunt. 
Ea  tamen  mora  spatium  Pharnaci  dedit , paucis 
cum  equitibus  se  proripiendi,  ne  vivus  veniret  in 
hostium  potestatem : exercitus  sane  totus  periit , omni 
aut  occisa  regiorum , aut  capta  multitudine.  Rebus 
his  praeclarissime  gestis,  magna  laetitia  Caesaris  fuit, 
quod  et  facilis  victoria  ex  difficillimo  initio  exstiterat, 
et  hostis  non  contemnendae  opinionis  sine  ulla  belli 

mora  victus  erat : aiunt  que  Pompeii  praedicasse  feli-, 
c it utem , cui  ex  eo  genere  hostium  cum  ingenti  gloria 
cognomentum  Magni  partum  esset. 

XXIV.  Roinapt  certe  scripsisse  creditur  celebratum 
illud , velocitatem  victoriae  cursu  et  brevitate  ver- 
borum exprimens , « Veni , vidi , vici  » ; eundemque 
postea  titulum  inter  fercula  triumphi  praetulisse.  At 
Domitius , ad  insequendum  Pharnacem  missus , Sino- 
pen delatum  cum  millt  admodum  equitibus  , qui  ad 
eum  ex  fuga  convenerant,  accepto  in  deditionem 
oppido,  salvum  abire  permisit.  Ille,  magna  suorum 
indignatione  equis  interfectis  , in  naves  se  contulit , 
vagatusque  circum  ponticas  gentes , et  Scythis  Sar- 
matisque  contraxit  mediocrem  multitudinem , Theo- 
dosiamque  et  Panlicapaeum  recepit.  Inde  vi  adiungere 
proxima  quaeque  Bospori  conantem , Asandri  arma 
exceperunt ; proelioque  commisso , quum , quod  ro- 
boris habebat , equites  pedestri  pugnae  minus  assueti 
vincerentur , Pharnaces  fortissime  pugnans  interfec- 
tus est , aetate  quinquagenarius ; quum  Bospori  re- 
gnum annos  admodum  quindecim  tenuisset. 

XXV.  Interea  Caesar  , praeda  regia  militibus  con- 
cessa, iuxta  tropaeum  Mithridatis,  quod  victo  Triario> 
erectum , ut  rem  diis  belli  praesidibus  sacram  , ever- 
tere nefas  habebatur,  aliud  de  Pharnace  opposuit: 
ipse  cum  expeditis  equitibus  profectus , legionem 
sextam  decedere  ad  accipienda  praemia  in  Italiam 
iussit;  auxilia  Deiotari  remisit  domum;  Caelium  Vi- 
nicianum  cum  duabus  legionibus  reliquit  in  Ponto. 
Amisenis  in  calamitatis  solaLium  concessit  libertatem ; 
cetera,  quae  cuique  Pharnaces  eripuerat,  antiquis 

dominis  restituit , excepta  parte  Minoris  Armeniae  , 
quam  Ariobarzanis  esse  iusserat.  Per  Gallograeciam 
atque  Bithyniam  iter  faciens,  controversias  earum 
provinciarum  composuit;  et,  quae  quemque  tenere 
vellet,  constituit. 

XXVI.  Deiotaro , non  solum  propter  lata  adversum 
se  arma , sed  etiam  quia  sociis  victoriae  donanda  non 
aliunde  cumulatius  sumi  poterant , fuit  iniquior.  Id- 
circo licet  ille  deprecatores  hAeret  plurimos , et  Ni- 
caeae defensus  a Bruto  esset  enisissime  ( quae  postea 
oratio  est  edita);  Mithridati  Pergameno , cuius  aegy- 
ptio  bello  praeclara  opera  fuerat,  tetrarchiam  Gallo- 
graecorum , paene  totam  Deiotaro  possessam , quasi 
iure  gentis  et  cognationis  adiudicavit  Caesar,  eun- 
demque  regem  appellavit  Bospori , qua  Pharnaces  te- 
nuisset, etiam  mandato  adversus  Asandrum,  si  cedere 
nollet , bello.  Inde  transgressus  Asiam  Graeciamque , 
in  Italiam  traiccit;  nusquam  diutius  moratus  , quam 
dum  pecunias  quocumque  titulo  exprimeret , quae 
per  publicanos  ei  maxima  cuin  invidia  cogebantur , 
quemadmodum  erat  et  superiore  anno  factum. 

XXVII.  Namque  cupidus  et  scieris  imperandi , ne- 
que regimen  .rerum  sine  exercitibus  retineri  posse 
noverat,  dicebatque  ; neque  exercitus  sine  stipendiis 
ac  praemiis.  Idcirco  et  quam  a quaque  civitate  sum- 
mam promissam  Pompeio  cognoverat,  exegit;  et  ab 
aliis,  quaesito  undique  colore,  postulavit.  Tyri  certe 
sustulit  e sanctissimo  Herculis  fano  donaria  , peream 
causam,  quod  fugientem  cum  privigno  Corneliani 
Tyrii  hospitaliter  excepissent.  Misit  et  in  Vrbein  epi- 

stolas , collationem  pecuniosis  imperans  : qtio  tempore 
T.  Pomponio  Attico,  propter  egregiam  integritatem 
\itae,  non  modo  molestus  non  fuit,  sed  etiam  remi- 
sit condona v i tque  Q.  Ciceronem  Q.  F.  Attici  sorore 
genitum ; C.  Trebonio , A.  Hirtio  pro  eo  deprecantibus. 

XXVm.  Dum  ista  per  diversas  provincias  geruntur, 
magnas  Romae  turbas  tribunatus  P.  Cornelii  Dolabel- 
lae excitavit,  de  novis  tabulis  ferentia  lege.  Accede- 
bat malis  adversarius  pari  audacia  L.  Trebellius,  et 
deterior  utroque  M.  Antonius  equitum  magister.  Inter 
hos  infelix  civitas , quotidianis  terroribus  vexabatur  : 
aliunde  salis  inquieta  novae  dominationis  timore  et 
iam  sensu  , ac  maiores  subinde  praeteritis  calamitates 
exspectans.  Nam  et  prodigiis,  et  responsis  haruspicum 
exanimabantur , quae  et  illo  et  superiore  anno  acce- 
perant : quippe  C.  Caesare  , P.  Servilio  consulibus  , 
sub  exitum  anni,  quum  forte  sacra  Isidi  Gerent,  exa- 
men apurn  in  Capitolio,  iuxta  colossum  Herculis 
sedit. 

XXIX.  Ob  eam  rem  de  sententia  vatum,  omnia  tum 
Isidis  , tum  Serapidis  sacella  sublata  sunt.  Ea  dum 
diruuntur , forte  et  Bellonae  aedicula , per  errorem 
excisa,  nefandorum  sacrorum  crudelitatem  patefecit, 
repertis  ibi  Gctilibus  humana  carne  plenis.  Hoc  autem 
anno  , quo  Alexandrinos  et  Pharnacem  vicit  Caesar, 
magnus  terrae  motus  exstitit;  bubo  conspectus  est; 
fulmina  Capitolium  et  fanum  Fortunae  Publicae , Cae- 
sarisque  hortos  , et  in  iis  equum  ex  insignioribus 
percusserunt , et  Fortunae  templum  sponte  patuit. 
Pfaeterea  sanguis  e pistrino  ellusus , aedem  Fortunae 
Primigeniae  attigit;  et  infantes  aliquot  sinistras  inca- 

$.  27.  Dio.  — Cornei.  Nep.  in  Allic.  cap.  7.  — Cic.  ad  Allic.  XI , 20* 

5.  »8.  Liv.  Epii.  — Cic.  Philip.  X , 10,  ct  XI,  6.  — Dio. 


204  io.  freinshemii  svpplem. 

pitibus  habentes  nati  sunt.  Id  maxime  certum  esse 
versae  fortunae  praesagium  , et  deterioribus  in  melio- 
res imperium  dari  haruspices  asseverarunt , et  po- 
pulus credidit. 

XXX.  His  rebus  anxias  mentes , magis  etiam , quae 
videbant,  terruerunt.  Nam  kalendis  statim  ianuariis 
M.  Antonius  magister  equitum,  senatu  convocato, 
praetextatus  et  sex  stipatus  lictoribus , speciem  quan- 
dam  priscae  reipublicae  exhibebat : sed  quando  nec 
consul  usquam , nec  praetor  ullus  erat , ad  haec  gla- 
dio cinctus  ipse  multitudinem  secum  trahebat  militum, 
et  omnia  pro  potestate  agebat ; nemini  dubium  esse 
poterat , a priori  forma  civitatem  ad  extremae  servi- 
tutis vilitatem  descivisse.  Virebat  etiam  animos  supra 
acerbitatem  praesentium , instantis  indignitatis  exspe- 
ctatio. 

XXXI.  «Mox  enim  affuturum  Caesarem  victorem 
» omnium , re  dominum , nomine  dictatorem  : quam 
» igitur  illi  fore  superbiam , si  cliens  eius  et  magister 
m equitum  tam  insolenter  obtereret  leges?  Sane  cle- 
» mentiam  hactenus  insignem  praetulisse , plerisque 
» ignoscendo , a quibus  esset  oppugnatus  : sed  quem 
» praestare  posse,  mansuetudinem  eandem  mansuram 
» victori  et  securo , quam  validis  adhuc  diversarum 
» partium  rebus , et  de  exitu  dubitans  adhibuisset? 
» Tyrannos  ingenium  ad  tempus  tegere ; donec  per- 
» fectis , quae  optaverant , tam  incipiant  vacare  metu, 
m quam  semper  vacent  verecundia  ». 

XXXII.  Ne  minima  quidem  in  malis  consolatio  mi- 
seris aderat , querendi  invicem  mutnisque  sermoni- 
bus sublevandi  animos;  quum  suspecta  fides  etiam 

intimorum  , et  proditis  certum  periculum  esset : quin 
ultro  cogebantur  abdere  sensus  suos  , et , quum  alii 
essent,  alios  ostendere.  Nec  enim  ferri  tantum,  quae 
fierent , auctores  eorum  volebant , sed  laudari  quoque; 
ac  subinde  supplicationes,  velutob  rem  bene  gestam, 
edicebantur , et  frequentibus  ludis  spectatorum  po- 
stulabatur hilaritas  ; quum  ille  ipse  conspectus  esset 
acerbus  et  ignominiosus , quod , paucis  exceptis , quos 
tribuni  faciebant , ludis  magister  equitum  praesidebat 
accinctus  , et  ne  publicae  quidem  laetitiae  condonans 
exprobrationem  servitutis.  Sic  affecta  civitate , P.  Cor- 
nelius Dolabella  exortus  est  novarum  tabularum  au- 
ctor , adolescens  audax , nobilis , obaeratus , qualibus 
scilicet  ad  evertendum  omnia  nihil  est  paratius. 

XXXIII.  Erat  is  nuper,  exemplo  P.  Clodii , e pa- 
triciis transgressus  ad  plebem , occasione  forte  testa- 
menti , quo  Livia  heredem  institutum  mutare  nomen 
iusserat ; sed  tribunatus  petendi  consilium  fuerat , in 
quo  leges  se  laturum  confidebat , quibus  et  ipse  ma- 
ximo aere  alieno  liberaretur.  Idcirco  factus  tribunus 
plebis,  non  diu  distulit  de  tabulis  novis  promulgare 
rogationem , plebi  gratissimam.  Sed  L.  Trebellius 
collega  Dolabellae , C.  Asinii  potentia  adiutus  , credi- 
torum suscepta  causa , optimatibus  , et  locupletiori 
parti  civitatis  erat  iucundissimus.  Ab  horum  concer- 
tatione magni  tumultus  initium  in  Vrbe  fuit,  quum 
utraque  factio  captis  armis  vim  faceret , crebraeque 
hinc  inde  caedes  patrarentur. 

XXXIV.  Igitur  et  senatus  intercessit , rem  integram 
in  adventum  Caesaris  servari  iubens  ; et  Antonius 
gestatione  armorum  in  Vrbe  interdixit  paganis.  Sed 
• 

ille  tamen  in  occulto  Dolabellae  favebat,  popularis 
favoris  semper  appetens,  et  in  eadem  caosa  constitu- 
tus , qua  ceteri , qui  novas  tabulas  cupiebant.  Post- 
quam autem  uxorem  , patrui  sui  C.  Antonii  filiain  , 
cum  Dolabella  stupri  consuetudinem  habere  cOmpe- 
rit , aut  comperisse  ratus  est;  et  illam  exegit  domo, 
et  hunc  oppugnare  ab  eodem  odio  statuit : plebi  quo- 
que iam  iratus,  a qua  pluris  fieri  Dolabellam,  quam 
se videbat , quum  apud  senatum  communis  culpae 
maiorem  partem  ipso  sustineret. 

XXXV.  Iam  erat  ei  concessum,  ab  senatu  ( iuris 
eniin  , quod  amiserant , imaginem  saltem  tuebantur , 
iubentes , qnod  prohibere  non  poterant  ) , ut , intro- 
ducto in  Vrbem  milite,  cum  reliquis  tribunis,  qui 
neutri  partium  se  coniunxerant , rempublicam  defen- 
deret : neque  multum  eo  consilio  profectum  ad  quie- 
tem erat,  quum  nihilo  sequius  duo  tribuni,  suas 
quisque  vires  augendo  , et  inter  sese , et  cum  Antonio 
Patribusque  decertarent ; maxime , postquam  Anto- 
nius , seditiose  agere  milites  audiens  , qui , praemissi 
a Caesare  post  Pharsalicam  pugnam , duces  suos  Sul- 
lam atque  Messallam  exegerant,  ad  illos  excucurrit, 
novo  exemplo  L.  Caesarem  avunculum  Vrbis  praefe- 
ctum declarans  , qualem  potestatem  nullus  unquam 
magister  equitum  habuerat. 

XXXVI.  Tum  vero  , contempta  senectute  L.  Caesa- 
ris , atrocius  inter  se  collisae  factiones,  maiore,  quam 
unquam  , tumultu  atque  safiguine  concurrerunt.  Sed. 
audita  C.  Caesaris  victoria,  qui , compositis  Aegypti 
rebus,  venire  in  Ttaliam  nuntiabatur,  paulisper  con- 
tinuit hominum  audaciam ; donec  decedente  metu  , 

quum  adversus  Pharnacem  profectus  Caesar  esset , 
pristinus  furor  rediit.  Inter  haec  Antonius , neutra- 
rum partium  studium  praeferens , Trebellium  clam 
fovebat,  potestatemque  faciebat  conciliandi  assumen- 
dique  militis.  Sic  tanquam  e duobus  castris  debitores 
crediloresque  ad  pugnam  prodibant  e locis  Vrbis mu- 
nitissimis , quae  praesidiis  ceperant ; caedesque  et  in- 
cendia patrabantur,  eo  terrore  et  tumultu,  ut  ali- 
quando sacra  Vestae  ex  illius  aedibus  a Virginibus 
efferrentur. 

XXXVir.  Igitur  alio  senatusconsulto  mandata  est 
Antonio  diligentior  Vrbis  cura,  maiorque  militum 
manus  introducta.  Sed  Dolabella , desperans  veniam 
a Caesare , hoc  agebat,  ut , claro  aliquo  facinore  edi- 
to , periret : idcirco  die  dicta,  qua  de  tabulis  novis , 
et  mercede  tabulationum  abolenda  ( nam  et  hoc  caput 
comprehenderat ) perlaturus  legem  esset , paratos  esse 
ad  rogationem  accipiendam  suosiussit.  Quum  venisset 
tempus,  et,  occupato  utrinque  fori  aditu , ligneisque 
turribus  per  opportuna  loca  erectis  ad  propugnan- 
dum , magna  multitudo  confluxisset;  Antonius  prima 
luce  validam  e Capitolio  deduxit  manum , interfectis- 
que  e plebe  circiter  octingentis,  concidit  tabulas  le- 
gum, reliquos  proposito  locoque  depulit,  stationem- 
qtie  militum  in  foro  collocavit. 

XXXVIII,  Ne  sic  quidem  solida  quies  ante  Caesaris 
adventum  est  Vrbi  reddita , quod  Antonius  auctori- 
tatem dictatoris , suamque  potentiam  magnitudine 
vitiorum  debilitabat;  cuius  nocturnae  comessationes, 
diurnus  somnus , totius  vitae  turpitudo , sermonibus 
omnium  notabatur : qui  non  erubesceret,  quo  tem- 
pore Caesari  sub  dio  esset  saepe  contra  ferocissimos 

hostes  dimicandum  , potare  , scortari , alea , somno  , 
luxu  non  ferendo  tempus  consumere.  Erat  enim , si 
quis  alius  , ingenio  nequam  et  nepos , et  paulo  ante 
tribunus  plebis  in  essedo  , lictoribus  praeeuntibus  , 
per  Italiam  vectus  erat,  mimam  Cytheridem  in  aperta 
lectica  secum  portans,  cum  turpissimorum  hominum 
comitatu  : quacum  aliquando  et  curru  dicitur  inces- 
sisse leonibus  iuncto.  Sed  et  occasione  praesentium 
turbarum  ad  rapinas  abusus , magnam  vim  auri , ar- 
gentique , sed  et  vini  diripiebat. 

XXXIX.  Haec  altera  fuisse  putatur  causa , cur  prom- 
ptius ignoverit  Dolabellae  adveniens  Caesar , praeter 
priora  hominis  merita , qui  partibus  eius  totum  se  de- 
diderat ab  initio  , et  in  Thessalia  quoque  pro  eo  stre- 
nue pugnaverat.  Et  erat  alioquin  ad  tribuendam  ve- 
niam facilis : nec  ignorabat , difficulter  ferri  posse  de- 
licta aliena  severe  exsequentem , qui  tam  multa  ipse 
peccasset.  Interea  , quum  et  pecunia  indigeret  infini- 
ta , et  honores  appeteret  eminentissimos,  nolebat  mul- 
tos offendere ; quo  devincti  beneficio  suo  patientius 
iubenti  quidlibet  obsequerentur. 

XL.  Igitur  quum  magnus  in  Vrbe  plurimorum  me- 
tus adventu  eius  fuisset , vindictam  admissorum  ex- 
spectantium, eaque  res  sermonibus  agitata  toto  eo 
tempore  esset ; repente  receperunt  animum , nihil  de 
praeteritis  inquirente  Caesare.  Sed  is  ad  cogendos 
nummos  mentem  adiecerat,  et  praeter  magnam  vim 
auri , quae  in  coronas  et  statuas  , et  alia  hoc  genus , 
tanquam  a volentibus  offerebatur , ingentes  summas 
mutui  nomine  congessit , quum  neque  negare  quis- 
quam auderet , nec  ipse  de  restituenda  cogitare  pu- 

taretar.  Sed  ego , Caesaris  satura  diligentius  expensa, 
non  dubitem , redditurum  omnino  cum  fide  fuisse , si 
diutius  frui  vita  potuisset. 

XLI.  Nec  enim  in  tantis  imperii  opibus  deesse , unde 
quantacumque  debita  quandoque  expungerentur  x 
poterat;  et  ipse  solitus  omnia  famae  studiisque  ho- 
minum postponere , ubi  praesentium  temporum  an- 
gustias esset  eluctatus , ab  pecuniam  profecto  amittere 
ista  noluisset.  Habebat  autem  eius  rei  hunc  obtentum, 
ut  ad  hanc  necessitatem  reipublicae  temporibus  ada- 
ctum diceret,  cuius  utilitati  facultates  suas  omnes 
impendisset.  Ne  tamen  ad  desperationem  adigeret  cre- 
ditores , novas  tabulas  petente  plebe , constanter  ab- 
nuit , se  quoque  obaeratum  esse  dictitans^  iussitque 
contentam  esse  his , quae  prius  in  ea  causa  statuisset. 

XMl.  Inde  proscripsit  bona  indicatorum'  hostium  , 
hasta  pro  aede  Iovis  posita;  et  quum  ea  cupide  empta 
essent  a quibusdam,  qui  nunquam  fore  putabant, 
ut  a se  exigeretur , ideoque  minus  fuerant  solliciti , 
quanti  licitarentur,  nihil  .cuiquam  remisit.  Inter  quos 
et  M.  Antonius,  Cn.  Pompeii  ^lagn?  sector,  quum 
tanti  viri  copiosas  facultates  brevi  dilapidasset,  ap- 
pellatus est.  Hanc  offensam  causari  deinceps  solitus 
est  Antonius , quum  Caesarem  ad  bellum  africanum 
non  sequeretur;  quia  sibi  pro  meritis  prioribus  non 
fuisset  gratia  reddita. 

XLm.  Ceterum  Caesari  non  defuerunt  artes,  et 
plebem , et  socios  victoriae  aliis  rationibus  concilian- 
di. Plebem,  praeter  ludorum  voluptates , remissis  a 
tempore  coepti  belli  usuris , et  habitationum  commo- 
do: qui  enim  duobus  millibus  nummum  conductas 

habitationes  haberent,  iis  Romae  unius  anni  merce- 
dem , in  Italia  quadrantem  eius  condonavit , quo  te- 
nuioces  sublevarentur : praeterea  publicatis  multorum 
facultatibus,  emendarum  rerum  copiam  atque  vilita- 
tem effecerat,  Ducibos  amicisque  suis  honores  distri- 
buit, multa  praeter  veterem  morem , quo  pluribus 
referendae  gratiae  locus  esset,  instituendo:  nam  et 
praetoriis  comitiis  decem  creavit  primus  ; et  pontifi- 
cum auguramque  et  quindecimvirorum  collegiis  sin- 
gulos addidit;  et  equites  romanos  aliquot,  quorum 
opera  erat  usus,  itemque  ordinum  ductores,  in  se- 
natum adlegit. 

XLIV.  M.  Brutum  Cisalpinae  provinciae  praefecit; 
Decimum  fti , quae  trans  Alpes  est , Galliae.  Sed  et  in 
reliquam  partem  anni  consules  fecit,  quos  diximus, 
Q.  Fusium  , P.  Vatinium , quum  pauci  admodum  dies 
soperessent.  Atque  ea  res  facetis  hominibus  ridendi 
causam  praebuit ; querentique  Vatinio , quod  se  ae- 
grotantem non  invisisset , Cicero  respondit,  «Venturus 
» in  consulatu  tuo  fui,  sed  nox  me  comprehendit»: 
circumferebaturque  notabilis  eiusdem  urbanitas , in 
consulatu  Vatinii  magnum  ostentum  factum  ; quod  eo 
consule , neo  bruma , neo  ver , nec  aestas , nec  autumnus 
fuisset. 

XLV.  Haec  gratiora  vulgo  erant  propter  Vatinium , 
a quo  consulatum  pollui  iudicabant , obscurum  et 
pravum  hominem  stomachante  etiam  in*  versibus  suis 
Catullo.  Sed  quantum  iis  consulibus  potestatis  aucto- 
ritalisve  esse  vellent , ipsi , qui  fecerant , «lacto  ipso 
demonstrarunt  satis.Quamquam  enim  Caesar  dictatura 

se  abdicaret , nullius  iam  appellationis  egens , tamen 
M.  Antonius  magisterium  equitum  in  totum  eum  an- 
nam  retinuit.  Quum  ista  satis  belle  composita  vide- 
rentur., praemissi  in  Campaniam  milites , quibus  ad 
bellum  africanum  usurus  erat,  seditione  inita  curam 
Caesaris  adverterunt.  Promissa  Pharsalico  bello  prae- 
mia omnes , veterani  praeterea  missionem  flagitabant. 
Caesar  ad  hos  Q.  Sallustium  Crispum  misit , qui , se- 
natorii recuperandi  ordinis  gratia  praetura  petita , 
designatus  erat;  ut  doeeret,  hostium  magno  numero 
in  A/rica  superstite , nondum  absolutam  esse  victoriam: 
eo  conjecto  bello , Caesarem  et  promissa  ante  donativa , 
et  millenos  insuper  denarios  viriiim  repraesentaturum. 

XLVI.  Ad  haec  adeo  exarsit  militum  furor , ut  Sal- 
lustium , vitandi  exitii  causa  Romam  refugientem , 
confestim  sequuti , sine  discrimine  quibuslibet  obviis 
afferrent  manus.  Duo  quoque  praetorii  tum  interfecti 
sunt , Cosconius  et  Galba.  Dubitavit  tum  Caesar , num 
opponere  praetorias  cohortes  tumultuantibus  rectius 
lbret ; sed  contagium  timens , has  quidem  secum  reti- 
nuit, et  milites,  quos  Antonius  nuper  introduxerat, 
circum  aedes  suas  et  portas  Vrbis  disposuit : seditiosis 
iam  appropinquantibus  misit  obviam  sciscitaturos , 
quid  igitur  sibi  vellent  ? atque  ii , cum  ipso  Caesare 
colioquuturos  esse,  responderunt.  Tum  denuntiari 
Caesar  iussit,  uti,  positis  armis,  praeter  gladios,  ad 
Vrbem  accederent. 

0 

XLVD.  Neque  cunctatus  est,  licet  dehortantibus 
vehementer  amicis , adire  tendentes  in  campo  Martio, 
et  tribunal  erectum  minaci  vultu  conscendere.  Haec 
tam  audax  atque  inopinata  viri  species  ultro  terruit 

militem,  ut,  desideria  sua  exponere  i ussus  , donativi 
mentionem  facere  non  auderet,  missionem  tantum 
postularet : et  suberat  spes , quod  opera  militum 
CaesaV  indigeret,  sponte  daturum  , quae  esset  polli- 
citus. Sed  ille , sicut  profusus  in  obsequentes , ita 
minantibus  inexpugnabilis  erat:  idcirco  uno  verbo 
dimittere  se,  dixit;  et  quum  velut  fulminati  hac  voce 
silerent,  adiecit , nihilo  secius  daturum  stipendia  et 
praemia , quamprimum  esset  cum  aliis  triumphaturus. 

XLVIII.  Mordebat  eos  hoc  quoque  dictum , et  pu- 
dor simul  metusque  intrabat  animos , si  ad  alios  perve- 
niret suae  operae  debitus  honor;  ipsi  adversis  partibus 
exosi,  suis  fastiditi , vile  vulgus  spectarent  triumphum, 
quem  ducere  debuissent:  simul  existimabant  lenius 
acturum  Caesarem , sive  suum  ingenium  ille , sive 
praesentem  necessitatem  sequeretur.  Sed  ille , tacente 
milite  , amicis  orantibus , ne  cum  tam  tristibus  dictis 
discederet , iterum  exorsus , Quirites  appellavit.  Hoc 
illi  uon  ferentes , responderunt , se  milites  esse  , poe- 
nitentiaque priorum  correpti,  rogare  coeperunt,  ut 
sibi  porro  militare  liceret : se  solos  , sine  aliis  copiis , 
bellum  qfricanum  eo  imperatore  profligare  paratos  esse. 

XLIX. At  Caesar, licet  ei  gratius  accidere  nihil  po- 
tuisset, vultum  servans  , avertere  se,  et  descendere 
de  tribunali;  unde  maior  exortus  clamor  maneret 
orantium,  poenasque , si  vellet , sumeret:  simul  tribu- 
nus quidam  militum  propius  accedens  pro  exercitu 
deprecabatur,  iussu  militum  , an  ut  Caesarem  deme- 
reretur. Tum  ille : se  quidem  poenas  quaslibet  meritis 
remittere  ; moleste  tamen  ferre , quod  et  decumani  se- 
ditiose egissent , semper  praelati  aliis , et  magno  in  pre- 

lio  habili ; dare  tamen  missionem  petentibus,  et  carere 
posse  invitorum  opera. 

L.  Recepit  et  praemia  exsoluturum,  licet  nullam  ob 
necessariam  causam  se  reliquo  adhuc  bello  deseren- 
tibus. Sed  et  agros  divisurum  pace  restituta  , « non 
m exemplo  Sullae,  inquit,  ademptos  aliis,  vosque 
» prioribus  dominis  immiscendo  ad  perpetuas  inimi- 
» citias  ; sed  qua  publicus,  quave  meus  ager  est,  as- 
» signabo , et , quod  deerit , a volentibus  emam  ».  Et 
alluit  dictis  fides : pecuniae  partem  repraesentavit , 
reliquum  daturum  dixit  paulo  post  cum  foenore. 
Plausu  omnium  haec  excepta  quum  fuissent,  decu- 
mani moerebant , sibi  nominatim  iratum  imperatorem 
esse:  neque  destiterunt  obtrudere  operam,  licet  re- 
cusantem , in  Africam  sequuti.  Sed  ille,  priusquam 
proficisceretur,  ex  omni  numero  excepit  seditionibus 
miscendis  aptissimos,  quos  in  Italia  relinqueret,  agris 
statim  datis , unde  se  tolerarent. 

LI.  Ceterum  et  his' , et  deincmis  omnibus , non 
continuos  assignavit  agros , ne  qWs  possessorum  ex- 
pelleretur, et  ut  distractis  nihil  in  turbas  virium 
foret.  Notavit  et  ex  iis,  quos  secum  ducebat,  foedis- 
simum quemque  , quos  postea  deductos  in  Africam 
periculis  obiecit  , utrinque  compendium  captans , 
occiderent  illi,  an  occiderentur.  Qui  vero  eorum  su- 
perfuerunt casibus,  eos  sic  quoque  praedae  et  agri 
destinati  tertia  parte  mulctavit.  Nam  in  aliis  deliciis 
connivere  solitus,  et  inulta  militi  condonare,  deser- 
tores atque  seditiosos  implacabiliter  oderat;  quod 
cetera,  quae  peccare  essent  soliti,  ad  aliorum  iniu- 
riam,  hoc  ad  imperatoris  periculum  pertinebat,  ne- 

quidquam  dominationem  affectantis,  si  exercitus, 
per  quem  ceteros  in  obsequio  contineret , exuere  obse- 
quium coepisset. 

LII.  Insimulabatur  tamen  a plerisque , quod  tan- 
tam exercitus  licentiam  non  esset  severius  exsequu- 
tus : quin  et  amicorum  vitia  crimini  dabantur,  Dola- 
bellae furor , ebriositas  Antonii , intemperies  , luxrs , 
rapinae  plurimorum.  Sed  ista  quamquam  nec  igno- 
raret Caesar , nec  probaret , quia  meliores  non  habe- 
bat administros,  his  utebatur. 

LUI.  Iam  bruma  erat,  et,  qui  Africam  tenebant, 
hostes,  quum  occupationibus  Caesaris,  tum  anni 
tempore  clausum  ei  mare  putabant.  Sed  ille  solita 
celeritate , qua  saepe  nuntios  de  se  praevenerat , pro- 
cessit Rhegium,  ne  religione  quidem  retentus,  quum 
immolare  volenti  taurus  aufugisset.  Omen  etiam  a 
nomine  Scipionis , quod  fatale  ad  victoriam  in  Africa 
terra  suos  quoque  milites  timere  senserat,  aut  vitan- 
do, aut  eludendo  eduxit  secum  e Scipionum  genere 
contemptissimum  quendam , cui  Salulioni  cognomen 
erat  ob  opprobrium  vitae,  quod  eius  nominis  mimo 
specie  corporis  et  infamia  morum  habebatur  similli- 
mus. Rhegio  traiecit  Messanam,  inde  Lilybaeum  per- 
venit a.  d.  XIV  kal.  ianuarias,  et,  ut  paratos  inten- 
tosque  suos  haberet,  tabernaculum  in  litore  maris 
statuit , observandum  admonens,  qui  esset  primo  ob- 
lato vento  conscensurus.  Ibi  factus  de  rebus  africanis 
certior,  oppido  et  agro  Uticensi,  ubi  Cato  curabat, 
vitato,  Adrumetum  direxit  cursum,  quam  partem 
obtinere  Scipionem  intellexerat 

LIV.  Egressus  e navi , magno  cum  terrore  militum 

§.  5i.  Piat,  in  Cat.  cap.  74.  — Sucton.  in  Caes.  cap.  72.  — Appian. 

§.  53.  Sucton.  in  Caes.  cap.  57  ct  5$.  — Dio.  — PluL  — Plin.  VII , 1 1.  — 
Hirt.  tlc  B.  Afric.  cap.  9. 


• Digitized  by  Gooole 


IN  LOC.  -LIB.  CXIII  LIVIANI  21  5 

impegit,  prociditque  humi;  sed  ille,  verbo  saevitatem 
ominis  corrigens , complexus  , osculatusque  terram  , 
exclamavit , « Teneo  te , Africa  ».  Sic  exercitu  ad 
Adrumetum  exposito,  qui  in  praesens  haud  amplius 
peditum  millibus  Iribus  constabat,  cum  equitibus 
centum  quinquaginta,  diem  atque  noctem  consum- 
psit,' dum  L.  Planci  consilium  experitur,  qui  ad  C, 
Considium  oppido  praefectum  scripserat.  Sed  post- 
quam responsum  non  reddebatur.  Caesar,  tentare 
Adrumetum  non  ausus , proficisci  inde  statuit : sed 
abeuntem , erumpens  ex  oppido  multitudo , insequi- 
tur; nam  duae  legiones  erant  Adrumeti,  e tria  millia 
maurorum  equitum  ducebat  Cn.  Piso, 

Pompeianas  acerrimo  ministerio  iuvabat. 

LV.  Et  eodem  tempore  Iubae  equites 
ad  stipendium  accipiendum  veniebant , castra , unde 
Caesar  erat  egressus,  moratoribus  eiectis  caesisve,  occu- 
pant, extremumque  agmen  consequuti  lacessunt.  Sed 
egregia  gallorum  equitum  virtute  repulsi  sunt,  quo- 
rum tum  minus  triginta , circiter  duo  Maurorum  mil- 
lia saepius  repulisse  dicuntur.  Nam  illi , intra  muni- 
menta compulsi , rursum  abeuntibus  instabant;  donec, 
non  intermisso  itinere  longius  avulsos  infestare  non 
ulterius  ausi  , destiterunt.  Sic  animo  consilioque 
summi  ducis , maximum  discrimen  minimo  detrimen- 
to depulsum  est. 

LVI.  Interim  e propinquis  oppidis  legati  venerunt 
ad  Caesarem , frumentum  , et  quidquid  imperatum 
esset,  pollicentes.  Ita  Ruspinam  processum  est ; quod 
oppidum  aperuit  portas : ibique  castra  Caesar  posuit 
kalendis  ianuariis,  quibus  ipse  dictaturam  simul  atque 

54.  Suctnn.  iu  Cacs.  cnp.  5$.  — Dio.  — Front.  Strat.  I,  V*-  — Piot. 
llirt.  do  B.  Afric. 

consulatum,  utrumque  honorem  tertium  iniit,  M. 
Aemilio  Lepido  magistro  equitum  , et  consulatus  col- 
lega. Hoc  ei  praemium  deberi  putabat , a quo  pri- 
mum dictator  erat  dictus ; quamquam  et  triumphum 
ei  decreverat , nulla  re  gesta  , praeterquam  Longini 
et  Marcelli  compositis  discordiis:  neque  translatum 
est  in  eo  triumpho  quidquam  , nisi  raptae  ex  sociis 
pecuniae.  Haec  eo  anno  gesta  sunt.  Et  quum  novi 
magistratus  inissent , lupus  in  Vrbe  visus,  et  scrofa 
foetum , praeterquam  pedibus  elephanto  simillimum, 
edidit. 

EPITOME 

LIBRI  CENTESIMI  DECIMI  QVARTI. 

Bellum  in  Syria  Caecilius  Bassus , eques  romanus  Pompeianarum 
partium , excitavit , relicto  a legione  Sex.  Caesare  , quae  ad 
Bassum  transierat , occisoque  eo.  Caesar  Scipionem  praetorem, 
Afranium,  Iubamque  vicit  ad  Thapsum,  castris  eorum  ex- 
pugnatis. Cato,  audita  re,  quum  se  percussisset  Vticae,  et, 
interveniente  lilio , curaretur , inter  ipsam  curationem  rescisso 
vulnere  exspiravit , anno  aetatis  quadragesimo  nono.  Petreius 
Iubam  seque  interfecit  P.  Scipio , in  nave  circumventas,  ho- 
nestae morti  vocem  qnoqqe  adiecit ; quaerentibus  enim  impe- 
ratorem hostibus  dixit,  Imperator  bene  se  habet.  Faustus  et 
Afranius  occisi.  Catonis  Clio  venia  data.  Brutus , legatus  Cae- 
saris, in  Gallia  Bellovacos  rebellantes  proelio  vicit 

I.  Quum  praeter  africanos  et  hispanienses  motus 
nihil  usquam  timendum  Caesari  videretur , repens  e 
Syria  tumultus  Romae  adhuc  agenti  nuntiatus  est.  N 
Eius  auctor  Caecilius  quidam  Bassus  exstitit , eques 
romanus  Pompeianarum  partium.  Is  ex  infelici  proe- 
lio Tyrum  se  receperat , et  in  emporio  latens  bene 
securn  putabat  agi,  quod  vita  fruebutur.  Sed  ubi  ini- 

lites  Sex.  Caesari  propter  adulescentiam  et  voluptates 
parum  amicos  atque  (idos  esse  cognovit,  simulque 
Tyrios  spoliatum  a dictatore  Caesare  fanum  Herculis 
aegrius  ferre , panlatim  ad  se  contrahere  Pompeianos 
coepit,  militesqoe  , uti  praesidii  causa  nunc  hi, nunc 
illi  Tyrum  mittebantur,  sollicitare. 

II.  Sed  haec  initia  quum  spernenda  viderentnr , 
absterrere  Caesarem  ab  africana  expeditione  nequi- 
verunt : stimulum  addiderunt  tamen , ut  eo  celerius- 
proficisceretur , quo , maturata  ibi  victoria , anteveni- 
ret orientes  turbas,  aut  nondum  confirmatis  occurre- 
ret. Sed  ubi  Caesarem  in  Africa  periclitari  fama  tulit, 
simul  recepto  more  hominum  fingendi , quae  facta 
quisque  cupiat,  T.  Murcus  perisse  naufragio,  Asinius 
vivus  delatus  in  hostium  manus,  naves  quinquaginta 
vi  ventorum  Vticara  actae  praedicabantur;  iam  ere- 
ctior apertiorque  Bassus , sive  Pompeianarum  partium 
studio  , sive  privatim  potentiam  quaerens,  copias  col- 
ligere instituit , Sex.  Caesari  , qui  rationem  actorum 
reposcebat , Mithridatem  Pergamenum  excusans  , cui 
ad  mandatum  a Caesare  bellum  militesconquirerentur. 

III.  Sed  ubi  vires  placuerunt , vulgatis  epistolis  qui- 
busdam , quas  aiebat  ex  A frica  «misisse  Scipionem  ( in- 
teritus autem  Caesaris  et  commissum  ipsi  a Scipione 
Syriae  imperium  continebatur  ) ducem  partium  pro- 
fessus , Tyrum  occupat : inde  ad  castra  Sex.  Caesaris 
proficisci  ausus , proelio  vincitur , et  vulnus  accipit : 
nec  ultra  vim  experiri  volens , ad  corrumpendos  Sexti 
milites  se  convertit,  hoc  eventu  , ut  et  Sextus  inter- 
ficeretur , et  milites  ad  Bassum  transirent , exceptis , 


§.  1.  V,  C 70$;  A.  C.  46.  — Cic,  »d  Fnroil.  Xfl,  17.  — Liv.  Epit.  — Dio, 
lib.  XLVII.  — Apptan.  B.  Civ.  lib.  III  el  IV.  — loteph.  Antiq.  XIV,  17,  ct 
dt*  B.  Ind.  1,8. 

qui  Apameae  hiemaverant.  Hoj  in  Ciliciam  transgres- 
sos frustra  Bassus  insequutus , postquam  in  Syriam 
rediit,  praetoris  assumpto  vocabulo , Apameam , quod 
erat  situ  atque  opere  munitissima,  sedem  bello  cepit; 
et  iuventute  non  ingenua  modo,  sed  et  servorum  , 
centuriata  , pecunias  cogere , parare  arma , denique 
rebus  omnibus  munire  se  instituit. 

IV.  Interea  Caesar  in  Africa  perdifficile  bellum  ge- 
rebat contra  maximas  hostium  copias , rebus  omnibus 
impar,  et  tantum  fortunae  suae  animoque  et  consilio 
innixus.  Sed  et  frumenti  inopia  urgebatur , cuius  te- 
nuis erat  Ruspinae  annona,  panis  simul  obsoniique 
vicem  siccata  implente  ficu : et  expediundi  difficilis 
erat  ratio , quia  Caesaris  equitatus , nondum  satis  e 
maritima  iactatione  et  nausea  confirmatis  equis,  proe- 
lio non  audebat  contendere  ; contra  Numidae  Mauri- 
que , velox  et  expeditus  eques,  indesinenter  locis 
omnibus  vagabantur , et,  quia  numero  etiam  multo 
erant  superiores , haud  mediocriter  Caesarem  ange- 
bant. Forte  accidit,  ut  Caesaris  equites,  quum,  Afri 
cuiusdam  cantu  atque  saltatione  deliniti , lixis  custo- 
diendos equos  dedissent , subita  Numidarum  irru- 
ptione turbarentur , et  vix  insilire  in  equos  atque  in 
castra  refugere  possent. 

V.  Quod  nisi  Caesar  ipse , cum  Asinio  Pollione  et 
instructis  cohortibus , progressi  extra  vallum  eos  re- 
cepissent , magna  clades , et , ut  nonnulli  putant , ad 
summam  victoriam  efficax  , accepta  foret.  Itaque  Cae- 
sar in  Sardiniam  nuntios , in  Siciliam  Rabirium  Po- 
stumum mittit  ad  arcessendos  commeatus.  H\jic  decem  ' 
longae  naves  attributae  , mandatumque , ut , prius- 

§•  3.  Dio,  — Toscph.  Anfiq.  — Strnb.  lib.  XVI , p.  752. 

§.  4.  Plin.  XV,  19.  — Dio,  lib.  XL.11L  — Pbitarch.  in  Cacs.  cnj>.  71,  . 

quam  ia  Siciliam  transiiceret , ad  conquirendas  reli- 
quas nave#,  quae  deerraverant,  et  tuendum  ab  ho- 
stibus mare,  circumiret  Africam.  C.  Sallustius  praetor 
cum  parte  nnvium  Cercinnam  ire  iussus , quae  ab  ho- 
stibus tenebajur  „ ubi  magna  dicebatur  esse  frumenti 
copia.  Haec  ita  imperabantur,  ut  suscipienda  sine 
conditione,  atque  exsequenda  sine  mora  essent;  ne- 
que ulla  excusatio,  fieri  posset,  necne,  recipiebatur. 

VI.  Inter  haec  occupata  praesidioque  sex  cohortium 
firmata  Lepti , Ruspinam  regressus , frumentum  in 
agris  repertum , magnamque  lignorum  vim  comportari 
in  oppidum  iubet : ipse  de  suis , qui  nondum  appu- 
lerant , sollicitus , cum  septem  admodum  cohortibus 
circa  vesperam  conscendit  naves  , magno  cum  metu 
eorum,  qui  cum  paucis  tironibus  contra  incredibilem 
multitudinem  hostium  expositi , ab  imperatore  relin- 
quebantur. Sed  fortuna  Caesaris  hic  quoque  providit 
celeriter.  Quum , una  nocte  consumpta  in  navibus  , 
iam  luce  prima  constituisset  vela  facere,  repente  ap- 
paruit classis,  quam  quaerebat.  Itaque  militum  equi- 
tumque non  contemnendo  numero  auctior,  Ruspi- 
nam protinus  rediit. 

VH.  Inde  cum  cohortibus  triginta  expeditis,  et  equi- 
tibus quadringentis,  sagittariorumque  non  magna  ma- 
nu , frumentatum  est  profectus  pridie  nonas  ianua- 
rias.  Ibi  se  Labienus  et  duo  Pacidii , cum  Maurorum 
Numidarumque  equitum  octo  millibus  , Gallis  Ger- 
manisque mille  sexcentis,  et  sagittariis  ac  funditori- 
bus , hippotoxotisque  compluribus  obiiciunt : struit 
aciem  Caesar;  praemissis  sagittariis,  equitatam  in 
cornibus  collocat.  Sed  ille , ab  adversariorum  multi- 

§.  5.  Auct.  de  B.  Afric. 

§.  6.  Plui,  — Auct  dc  B.  Afric# 

Muline  repulsas,  continuo  cedit ; legionarii  circum- 
venti in  orbem  pugnare  coguntur.  Ibi  Labienus , ga- 
lea detracta , suos  hortari  , appellare  Caesarianos  { 
donec,  petitus  a milite  decumano,  equo  graviter  sau- 
cio averteretur.  . 

VIII.  Interim  Caesar,  omnibus  viribus  equitum  pe- 
ditumque connixus,  divisam  hostium  coronam  ab 
utroque  latere  disiicit , neque  longe  insequutus  , ad 
suase  praesidia  instituit  recipere.  Sed  Petreius etCn. 
Piso , cum  equitibus  Nnmidis  mille  centum  electis , 
peditumque  et  levis  armaturae  quatuor  millibus  su-  •’ 
pervenientes , mutare  consilium , et  medio  campo  re- 
dintegrare pugnam  adegerunt.  Quum  ita  proeliarentur 
hostes , ut  cum  equitatu  levis  armatura  Numidarum 
procurreret , coortis  deinde  Caesarianis,  equites  re- 
fugerent , pedes  exciperet  certamen , donec  illi , re- 
sumpto cursu,  iterum  inveherentur;  eaque  pugnandi 
forma  nova  et  terribilis  Caesarianis  obiiceretur:  Cae- 
sar negotium  suis  dedit,  ut  omni  conatu  submoverent 
hostes,  atque  ultra  postremos,  qui  apparebant,  col- 
les proturbarent. 

IX.  Tum  demum  pugnandi  finis  est  factus  , post- 
quam ab  hora  diei  quinta  usque  ad  occasum  solis  di- 
micatum esset.  Multi  ex  Caesaris  militibus  interfecti 
sunt,  non  sine  crebris  adversariorum  vulneribus. Pe- 
treius etiam  graviter  ictus  deseruit  pugnam  ; sed,  ne- 
cessitatem dissimulans , quum  receptui  cani  iussisset, 
non  esse  fraudandum  gloria  victoriae  Scipionem  impe- 
ratorem suum,  dictitabat.  Saucii,  quorum  maximus 
fuit  numerus , plaustris  Adrumetum  deportati  sunt. 
Eo  proelio  quidam  auctores  sunt  fugientem  aquili- 

5-  8.  Dio,  lib-  XLIII.  — Auct.  de  B.  Afric. 

Jj.  9.  Dio.  — Auct.  dc  B.  Afric.  — Appina.  B.  Civ.  lib.  II.  — Plnlarcb.  — 
VuLtfuft.  VIU,  «4. 

furum  a Caesare  correptum  conversumque  fuisse, 
cum  dicto,  «t  Hic  hostes  sunt!»  atque  unius  illius 
virtutem  saluti  fuisse  ceteris,  si  absque  illo  essent, 
indubitanter  perituris. 

X.  Inde  Caesar  cum  suis  in  castra  se  recepit  ad 
Ruspinam,  eaque  modis  omnibus  communire  instituit, 
vallo  ab  oppido  ad  mare , itemque  altero  a castris 
eodem  perducto.  Nam  a paucioribus  male  acceptus  , 
Scipionem  haud  iniuria  metuebat,  qui  post  proelium 
factum  die  tertio,  cum  legionibus  octo  et  equitum 
millibus  quatuor  adventare  nuntiabatur.  Is  postquam 
alluit,  collaudatos,  qui  proximo  proelio  rem  strenue 
gesserant , milites  pro  concione  donavit , ut  alacrita- 
tem suorum  honoribus  et  praemiis  incitaret.  Ibi  res 
accidit  non  indigna  relatu.  Labienus  equitem  com- 
mendabat imperatori , aureas  armillas  meruisse  con- 
lirmans.  At  Scipio  nolebat  dare  , quia  nuper  ille  ser- 
vus fuerat,  ne  vilesceret  castrensium  donorum  honor. 
Ibi  Labienus  armillas  equiti  dedit  ex  gallica  praeda. 
Tum  Scipio , « Habebis , inquit , donum  viri  divitis  ». 
Ad  quam  vocem  submisso  vultu  eques  proiecit  aurum 
ad  pedes  Labieni.  Mox  dicente  Scipione , « Imperator 
» argenteis  armillis  te  donat»,  exsultans  gaudio  abiit. 
Tanta  inerat  animo , etiam  in  humili  fortuna , gloriae 
TUipiditas. 

XI.  At  perculsi  quum  adventu  Scipionis  Caesaris 
milites  erant , tum  etiam  , quia  naves  suae  onerariae 
passim  nuntiabantur  expugnatae;  quia  , non  praedi- 
cto loco,  ubi  appellerent,  errabant , et  a compluribus 
adversariorum  scaphis  singulae  excipiebantur.  Inter 
has  deprehensa  navis  est , quae  fratres  duos  tribunos 
militum  legionis  quintae  vehebat , Titii  Hispani  dice- 


§.  1 1.  Anet,  du  B.  Afric. 

bantur : atque  hi , quum  se  C.  Virgilio  praetorio  de- 
didissent , ad  Scipionem  deducti,  tertioque  post  die 
interfecti  sunt ; quum  maior  eorum , ut  ante  fratrem 
occideretur , a centurionibus  impetrasset. 

XII.  Ad  haec,  cognita  Caesaris  necessitate,  Iuba 
rex  spatium  convalescendi  non  daturus  , cum  ingenti 
exercitu  veniebat.  Adversus  haec  omnia  Caesar  timo- 
rem militum  nova  ratione  compescuit,  augendo  pe- 
riculi famam.  Quippe  vocatis  ad  concionem  militibus  , 
« Scitote,  inquit,  paucissimis  his  diebus  regem  ad- 
» venturum  cum  legionibus  decem , equitum  trigin- 
u ta,  levis  armaturae  centum  millibus,  elephantis  tre- 
» centis.  Proinde  desinant  quidam  quaerere  ultra , 
» aut  opinari , mihique,  qui  compertum  habeo,  cre- 
» dant ; aut  quidem  vetustissima  nave,  quocumque 
i>  vento , in  quascumque  terras  iubebo  avehi ». 

Xin.  Praeceps  videri  haec  exaggeratio  hostilium 
virium  queat ; sed  in  audaci  coepto  plenoque  pericu- 
lorum plus  oberat , extenuare  velle  verbis , quod 
sensibus  res  ipsa  ingerebat  quotidie : et  praestabat 
hanc  in  partem  decipi  milites , plus  habituros  spei , 
si , obfirmatis  ad  graviora  animis , minora  opinione 
discrimina  tractando  comperissent.  Ceterum  Iubam, 
vix  regno  egressum,  necopinatae  domi  turbae  con- 
festim  revocarunt. 

XIV.  Publius  enim  Sitius  Nucerinus , iunctis  cum 
Bogude  rege  copiis , invasit  Numidiam  ; Cirtaque  ma- 
ximo oppido  paucis  diebus  expugnato , et  uno  atque 
allero  capto  oppido  Gaetulorum,  necessitatem  ei  sua 
defendendi  imposuerunt.  Igitur  abductis  a Scipione 
suis  auxiliis,  reliquit  tantum  elephantos  triginta,  ru- 

5-  ii.  Sactoo.  ia  Cites,  cap.  66.  — Polyaeu.  Strat.  lib.  VU1. 

des  adhuc  , et  multorum  annorum  usu  vix  edocen- 
dos: plus  ergo  specie,  quam  viribus,  nocebant,  quia 
perterriti  hostium  equi  ad  conspectum  eorum  pavore 
auferebantur.  Sed  ubi  iussu  Caesaris  transportati  sunt 
ex  Italia  nonnulli , frequenti  horum  et  innoxio  visu 
equ*  timere  desierunt.  Interim  adventu  suo  per  op- 
pida nuntiari  insso,  multos  excivit  Caesar,  ut,  ad  eum 
adeuntes , de  acerbitate  Pompeianorom  quererentur : 
hactenas  enim  non  ipsum,  sed  aliquem  legatorum 
eius  venisse  crediderant. 

XV.  Ille,  motos  hominum  querelis,  et  vastationem 
Africae,  quae  miserandum  in  modum  vexabatur,  non 
ferens,  literas  in  Siciliam  misit , uti  sine  excusatione 
hiemis  ventornmque  eonfeslim  traiiceretur  exercitus: 
«ratque  it  ardor  viri , ut  postridie , quam  nuntium 
miserat,  oculos  mentemque  ad  mare  directam  tenens, 
morae  cunctationisque  suos  insimularet.  Mordebat 
acerrimum  imperatorem,  quod  neqne  suppetias  ire 
fidem  suam  implorantibus  poterat,  et  Scipionis  insul- 
tationes adspicere  quotidie  atque  ferre  cogebatur. 

XVI.  Nam  ille , superioribus  proeliis  suorum  ela- 
tus , quum  per  aliquot  continuos  dies  non  longe  a 
suis  castris  instructa  acie  stetisset , neque  Caesar  con- 
tra exiret , contempto  tandem  hoste  ad  castra  illius 
cum  explicata  acie  et  elephantis  processit.  At  Caesar 
castris  tenebat  suos , quae  contra  quamlibet  vim  ho- 
stium, operum  tormentorumque  multitudine  et  fir- 
mitate , et  quia  praesens  ipse  erat , satis  muniverat. 
Neque  de  victoria  male  sperans  intra  vallum  mane- 
bat. Sed  quia  cum  paucis  et  tironibus  vincere  sine 
multo  suorum  sanguine  nequibat,  turpe  rebatur , 

5.  14.  Aoct.  de  B.  Afric.—  Appian.  B.  Cir.  lib.  II  et  IV.  — Dio. 

post  tol  devictos  hostium  exercitus , cura  reliquiis 
pugnantem  cruentam  existimari  retulisse  victoriam. 

XVII.  In  eo  statu  rerum  licet  superior  Scipio  vide- 
retur, multi  tamen  ex  castris  eius  profugiebant  Nu- 
midae Gaetuliquc,  quorum  alii  repetebant  domos, 
alii  se  transferebant  ad  Caesarem , quem  C.  Marii  af- 
finem esse  didicerant,  cuius  magnis  beneficiis  ipsi 
inaioresve  eorum  fuerant  usi.  Horum  illustriores  quos- 
dam mittit  cum  literis,  ut  populares  suos  ab  obsequio 
hostium  ad  amicos  sociosquc  transducerent.  Interim 
et  Leptis  a Saserna  contra  Labienum  defensa  est ; 
Aciliani  ( libera  civitas  erat , Melitensium  colonia  ) , 
recepto  Caesaris  praesidio , quod  C.  Messius  aedilitius 
introduxit , Considio  Longo  cum  cohortibus  octo  ve- 
nienti clauserunt  portas  , Adrumetumque  redire  nulla 
re  gesta  coegerunt : et  ab  eodem  paulo  post , cum 
Labieni  equilibus  regresso,  obsessi  oppugnatique 
sunt.  At  C.  Sallustius  desertam  fuga  C.  Decimii  quae- 
storii Cercinnam  adeptus , magnum  frumenti  nume- 
rum in  castra  Caesaris  misit ; et  sub  idem  ferine  tem- 
pus legiones  XIII  et  XIV,  quas  A.  AUienus  proconsule 
cum  equilibus  gallis  octingentis , et  mille  sagittario- 
rum atque  funditorum  Lilybaei  imposuerat  in  naves, 
prospero  cursu  ad  Caesarem  pervenerunt. 

XVffl.  Dum  haec  variis  locis  administrantur  , M. 
Cato  supplementum , arma , commeatum  cogebat  Vti- 
cae , atque  horum  aliquid  subinde  in  castra  Scipionis 
mittebat : consilium  quoque  addidit  non  lacessendi 
Caesaris,  cuius  impetus  nulla  re  opportunius  frangi, 
quam  mora , posset.  Superbe  reieclum  hoc  a Scipio- 
ne , semelque  rescriptum , sufficere  debere  Catoni  tu - 

tum  in  oppido  munito  otium  ; ne  aliorum  quoque  ala- 
critatem , opportunitate  temporum  usuram , inhibeat. 
Pupugit  ea  Catonem  exprobratio , rescripsitque , pa- 
ratum cum  iis , quas  adduxisset  in  Africam  , copiis 
Iraiicere  in  Italiam , atque  Caesarem  ad  eam  tuendam 
retrahere.  Vbi  haec  etiam  irrisa  est  ab  Scipione  ratio, 
non  obscure  tulit  Cato,  poenitere,  quod  eo  tempore, 
ubi  summa  respublica  ageretur , honoratiori  cessisset 
prudentior.  . 

XIX.  Sed  Caesar , veteranas  legiones  nactus , om- 
nibus consilii  ignaris  praeter  Ruspinam  cum  toto 
exercitu  versus  Vzitam  oppidum  pergit,  ante  quod 
in  edito  colle  Numidarum  praesidium  erat.  Id  post- 
quam a Caesare  capi  Labienus  animadvertit,  cum 
inultis  equitibus  accurrens  subsidio,  per  Caesaris 
equites  ab  exercitu  suo  est  interclusus;  ct,  ipso  cum 
Numidis  effugiente  , Galli  Germanique  , quos  adduxe- 
rat, post  acrem  pugnam  interfecti  sunt.  Hinc  pro- 
pius oppidum  progresso  Caesare,  Scipio,  ne  locum 
opportunum  amitteret,  cum  instructo  exercitu,  ele- 
phantisque in  utroque  cornu  locatis,  haud  procul 
Vzita  constitit. 

XX.  Caesar,  quod  hostis  inde  non  digrediebatur, 
minime  committendum  ratus,  ut  cum  fessis  militibus 
eodem  tempore  et  exercitum  hostium , et  oppidum 
cum  valido  praesidio  Numidarum  oppugnaret,  suos 
in  castra  reduxit.  At  Considius  , qui  Aciliam  magnis 
operibus  oppugnabat , equestris  proelii  cognito  even- 
tu , discessit  protinus,  et  per  regnum  Iubae  reductum 
exercitum  cum  Scipione  partitus , Adrumetum  rediit. 
Inter  haec  tam  prospera  Caesar  tamen  parvis  detri- 

18.  Cic.  ad  Famil.  XIII , 78.  — Anci,  de  B.  Afric.  — Plui.  in  Cut.  cop.  174. 

mentis  ignominiaque  Carpebatur  , quod  ex  secundo 
suo  siciliensi  commeatu  navis  a Virgilio  ad  Thapsum 
capta,  ilemque  alia  ad  Aegimurum  a classe  P.  Vari 
et  M.  Octavii  excepta  est. 

XXI.  In  his  deprehensi  milites  quum  adducti  ad 
Scipionem  essent , atque  is  vitam  concederet  sub  con- 
diiionc,  si  militare  adversus  Caesarem  vellent , centu- 
rio legionis  Xiy,  gratiis  actis,  recusavit  beneficium; 
ferociterque  adiecit,  ut  intelligere  Scipio  posset , con- 
tra quos  viros  suscepisset  bellum  , se  cum  decem  vete- 
ranis suis,  cum  cohorte,  quam  Scipio  delegisset  ex  toto 
exercitu,  pugnaturum.  Ibi  Scipio  iratus  annuit  cen- 
turionibus, ut  confestim  hominem  trucidarent:  vete- 
ranos captos  , ne/ario  scelere  contaminatos , et  sagina- 
tos caede  civium  increpans,  extra  vallum  cum  cruciatu 
necari  iussit : tirones  in  suas  legiones  dispertitus  est. 
Similis  animus  evenlusque  per  eosdem  dies  Petronio 
Granio  quaestori  designato  fuit,  qui  et  ipse,  capta 
navi , oblatam  a Scipione  salutem  respuit , incum- 
bensque  gladio  , « Hanc , ait , dare  Caesaris  milites , 
» non  accipere  consuevisse  ». 

XXI!.  Caesar,  his  auditis,  eos,  quos  ad  Thapsum 
cum  jongis  navibus  praesidio  esse  onerariis  iusserat, 
gravissimo  proponito  edicte,  cum  ignominia  dimit- 
tendos ccnsuit : erat  enim  militum  suorum  amanlis- 
siinus  , adeo  ut , audita  P.  Titurii  clade,  submisisse 
barbam  capillumque  dicatur,  nec  nisi  post  vindictam 
posuisse.  Per  eos  dies,  sub  occasum  Vergiliarum  res 
mira  accidit  in  castris.  Pauci  habebant  ex  pellibus 
tentoria ; nec  enim  portari  ex  Sicilia  quidquam , 
praeter  ipsos  milites  et  arma  , Caesar  erat  passus ; 

§.  2i.  Sucton.  ia  Cncs.  cap.  68.  — Auct.  de  B.  Afric. 

neque  parare  in  Africa  potuerant , quod  tota  fermc 
regio  ab  hostibus  aut  tenebatur,  aut  exinanita  dire- 
ptaque  fuerat.  „ 

XXIII.  Plerique  vestimenta  tetenderant  , atque 
arundinibus  scopisque  contextis  utcumque  se  tege- 
bant. Sed  circiter  secundam  vigiliam , exortus  cum 
grandine  imber  tentoria  nimio  pondere  rupit,  ut, 
exstinctis  ignibus  , intempesta  nocte  qiilites  per  castra 
vagarentur,  nihil  habentes  praeter  scuta,  quibus 
capita  contegerent.  Eadem  nocte  pilorum  quintae  le- 
gionis cuspides  ardere  visae. 

XXIV.  Scipio  inter  haec  multis  nuntiis  Iubam  evo- 
cabat , cunctantemque  omni  promissa  Africa , qua 
romani  iuris  esset , permovit  tandem  , ut  cum  tribus 
legionibus,  et  equitibus  frenatis  octingentis,  magno- 
que  numidarum  equitum  et  levis  armaturae  numero , 
ac  triginta  elephantis  regno  egrederetur;  Sabura  cum 
parte  exercitus  contra  Sitium  relicto , qui  nuper  ca- 
stellum omni  rerum  copia  locuples  de  rege  ceperat. 
Eius  adventu  Caesar  consilii  sui  plenum  fructum  tu- 
lit: quum  enim  haud  procul  Scipionis  castris  seorsim 
consedisset , simul  ex  propinquo  vires  eius  cognosci 
potuere,  metus  Iulianorum  versus  in  contemptum 
est.  Scipioni  tamen  crevit  animus  ,,ut  instruere  exer- 
citum, et  paulo  longius  a suis  munitionibus  progredi 
auderet.  At  Caesar,  non  facta  potestate  pugnandi, 
opera  sua  promovebat , donec  ab  adversariis , occu- 
pato proximo  colle , pergere  prohiberetur. 

XXV.  Sed  collis  vi  receptus  est , decusso  Labieni 
praesidio,  et  irritis,  quas  posuerat,  insidiis , quia , 
priusquam  Caesar  accederet , ex  locis  occultis  Labie- 
ni milites  metu  profugerant : ipse  vix  cum  parte 

§.  »4.  Dio.  — Auct.  de  B.  AlVic.  — Piut-  — Caet. 

equitum  evasit.  Quum  deinde  opera  continuaret  Cae- 
sar, ad  impediendum  omnis  adversariorum  equitatus 
et  leviter  armati  praecurrerunt  sub  vesperam , de- 
ductasque ab  opere  copias  Caesaris  impetierunt.  Et 
equitatum  quidem  multitudine  sua  submoverunt  ce- 
leriter ; sed  ubi  converso  itinere  Caesar  cum  cohor- 
tibus affuit , equites  confirmati  repulerunt  inter  se- 
quendum sparsos  Numidas,  multisque  interfectis,  eos 
reiecerunt  in  castra  regis : ne  omnes  internecione 
delerentur,  et  ipse  rex  cum  Labieno  deveniret  in 
potestatem  Caesaris  , nocte  ingruente , et  commoto 
venti  vehementia  pulvere  , prospectum  hosti  adimen- 
tibus , erepti  sunt. 

XXVI.  Interea  quum  Caesar  per  colloquia  mili- 
tum, spargendisque  literis,  libertatefti,  atque  res 
, suas  Afris , praemia  insuper  Romanis  ad  se  accessuris 
esset  pollicitus,  ex  legionibus  Scipionis  quarta  et 
sexta , in  quibus  Gaetuli  erant , cives  romani  pleri- 
que  omnes , permulti  parlim  in  castra  Caesaris  , par- 
tim,  quo  quisque  potuit  perfugere.  Equites  etiam, 
qui  ex  clade  Curionis  apud  Varum  remanserant, 
complures  eodem  consilio  sunt  usi.  Sed  et  Gaetuli , 
quos  cum  literis  Caesaris  domum  isse  diximus , cives 
suos  ad  deficiendum  a rege  Iuba  perpulerunt.  Sub  idem 
tempus  nona  et  decima  Caesaris  legiones  ex  Sicilia 
venerunt , ob  inopiam  navium  tardius : quam  nactus 
ansam  Caesar,  C.  Avienum  tribunum  militum  legionis 
decimae,  cum  ignominia  dimisit , quod  navem  familia 
sua  iumentisque  et  commeatu  occupaverat , imme- 
mor  sub  eo  se  imperatore  stipendia  facere,  qui  maxi- 
ma classe  Britanniam  petens,  tres  tantum  servos  suos 
imposuerat. 

25.  Dio.  — Auct.  de  B.  Afric. 

XWII.  Eadem  et  aliis  quibusdam  iguominia  ad- 
dita , quos  ob  seditionem  rapinasque  factas  in  Italia 
clam  oderat.  Interesse  arbitror , ipsa  referri  verba 
praestantissimi  imperatoris.  Tribunis  centurionibus- 
que convocatis  omnibus,  « Maxime  vellem,  inquit, 
» homines  suae  petulantiae  nitniaeque  libertatis  ali 
» quando  finem  fecissent , meaeque  lenitatis  , mode- 
» stiae,  patientiae  rationem  habuissent.  Sed  quoniam 
» ipsi  sibi  neque  modum , neque  terminum  consli- 
» tuunt ; quo  ceteri  dissimiliter  se  gerant , egomet  ipse 
» documentum  more  militari  constituam.  C.  Aviene. 
» quod  in  Italia  milites  populi  romani  contra  rem- 
» publicam  instigasti,  rapinasque  per  municipia  fe- 
» cisti ; quodque  mihi  reique  publicae  inutilis  fuisti; 
» et  pro  militibus  tuam  familiam  iumentaque  in  naves 
» imposuisti ; tnaquc  opera , militibus  tempore  ne- 
» cessario  respublica  caret:  ob  eas  res  ignominiae 
» causa  ab  exercitu  meo  te  removeo,  hodieque  ex 
» Africa  abesse , et  quantum  potest  proficisci  itibeo. 
» Itemque  te , A.  Fontei  , quod  tribunus  militum 
» seditiosus,  malusque  civis  fuisti,  ab  exercitu  di- 
» mitto.  T.  Salicue,  M.  Tiro,  C. ^Clusinas,  quum 
» ordines  in  meo  exercitu  beneficio , non  virtute , 
» consequuti , ita  vos  gesseritis . ut  neque  bello  for- 
» tes,  neque  pace  boni  aut  utiles  fueritis,  et  magis 
n in  seditione  concitandi  milites  adversus  vestrum 
» imperatorem  , quam  pudoris  modestiaeque  fueritis 
» studiosiores ; indignos  vos  esse  arbitror , qui  in 
» meo  exercitu  ordines  ducatis  , missosque  facio  , et 
» quantum  potest  abesse  ex  Africa  iubeo  ». 

XXVIII.  Interea  Caesar , perfectis,  quae  instituerat, 
operibus  suis , et  a vallo  castrorum  ad  Vzitam  usque 
duobus  perductis  brachiis , praeter  alia  commoda  hoc 
erat  assequutus,  ut  ex  propinquo  sollicitare  hostium 

animos  posset , et  transfugere  volentibus  paratus  re- 
ceptus esset:  evenitque,  ut  simul  Gaetuli  quidam 
nobiliores  cum  equis  et  calonibus  circiter  mille  in 
castra  Caesaris  perfugerent.  Scipio  ceterique , com- 
moti hoc  incommodo  , ad  M.  Aquinium  senatorem 
miserunt , quem  forte  sub  idem  tempus  colloqui  cum 
C.  Saserna  viderant. 

XXIX.  Sed  ille,  nihil  motus  nuntio  Scipionis,  col- 
loqui perseverabat,  donec  missus  a Iuba  viator  , au- 
diente Saserna , «Vetat , inquit , te  rex  colloqui » : et 
homo  romanus , populi  beneQcio  usus  , quum  impe- 
ratori suo  parere  noluisset , regi  barbaro  audiens  di- 
cto fuit.  Sed  hunc  excusat  Scipio,  quem  aiunt  ante 
regis  adventum  purpureo  sagulo  usum , tum  ad  album 
vestitum  se  contulisse,  quod  Iuba  negasset,  eodem 
illum  cultu  esse  oportere , quo  ipse  uteretur.  At  hic 
cum  Caesare  dimicabat,  cui  si  obtemperare  vellet, 
primas  post  illum  in  Vrbe  tenere , multisque  Iuba 
potentioribus  imperare  posset.  Postridie  duo  exerci- 
tus armati  instruclique  a mane  usque  ad  horam  de- 
cimam , intervallo  circiter  passuum  trecentorum  ste- 
tere : nec  tamen  commissa  est  pugna;  tantummodo 
leve  proelium  equestre  facium , minime  dignum  me- 
moria. 

XXX.  Ceterum  per  eos  dies  mari  gesta  res  est,  quum 
P.  Varus  de  navibus  Q.  Aquilae  ad  Leptim  quasdam 
onerarias  incendisset,  vacuasque  defensoribus  quin- 
queremes abstraxisset  duas.  Iloc  ubi  Caesari  circum- 
eunti opera  sua  nuntiatum  est,  protinus  eques  con- 
tendit Leptim,  et  instructis,  quae  aderant , navibus, 
Varum  celeritate  tanta  perterritum  egit  in  fugam , 
quinqueremem  unam  recepit , triremem  repugnantem 

cepit:  postridie  profectus  Adrumetum,  quo  se  Varus 
contulerat , naves,  quotquot  extra  Cothonem  erant, 
aut  incendit,  aut  subduxit ; et  quum  classe  dimicare 
non  auderent  hostes,  in  castra  sua  rediit.  G captivis 
interfici  unum  iussit  F.  Ligarium  Afranianum , qui , 
dimissus  in  Hispania  contra  datam  fidem  iterum  ad 
adversarios  Caesaris  se  receperat. 

XXXI.  Paucis  post  diebus  quum  Caesar  circum  vil- 
las , ubi  rustici  fruges  in  subterraneis  specubus  con- 
diderant, frumentatum  mitteret,  Labienus  insidias 
struxit.  Sed  re  comperta , Caesar  insidiatores , occisis 
ferme  quingentis,  deiecit  loco,  Labienumque,  suis 
cum  equitatu  venientem  auxilio , legionum  obieclu 
deterruit.  Numidae , qui  loco  amisso  in  castra  refu- 
gerant , imperio  Iubae  crucibus  affixi  pependerunt. 
Fatigabat  tamen  Caesarem  inopia  frumenti , et  quod 
eam  ob  necessitatem  quacumque  profectum  equitatus 
et  levis  armatura  Numidarum  infestabat , velox  homi- 
num genus,  et  ad  procurrendum,  et,  telis  coniectis, 
ad  refugiendum  habile  : neque  his  resistere  Caesaris 
equitatus  sine  legionibus  poterat.  Idcirco , licet  vete- 
ranos haberet  milites , tamen  quemadmodum  contra 
levem  et  concursatorem  hostem  se  luerentur,  tan- 
quam  lanista  tirones  solet,  accurate  docere  coactus 
est. 

XXXH.  Ad  hoc  ex  singulis  legionibus  trecentos  iu- 
bebat  expeditos  incedere , quorum  onera  et  sarcinae 
a commilitonibus  portabantur,  ut  ingruente  hoste 
praesto  essent,  qui  obiicerentur.  Haec  diligentia  tan- 
tum emolumenti  rebus  eius  attulit , ut  saepe  lentatus, 
a Labieno  praesertim,  mullo  plus  damni  daret  hosti- 
bus , quam  acciperet;  neque  eo  minus  plcrasque  ex- 

pediliones,  quo  volebat  eventu  , faceret.  Nam  praeter 
hostium  castra  ductis  legionibus  , oppidum  Zetam 
cepit ; neque  diu  post  Sarsuram. 

XXXIII.Vaccenses  tamen , quum  praesidium  a Cae- 
sare petiissent,  priusquam  illud  perveniret,  a rege 
Iuba  omnes  ad  unum  interfecti  sunt,  oppidum  dire- 
ptum deletumque.  Nec  ideo  minus  Thabenenses , ad 
mare  sita  non  magha  civitas , a rege  defecerunt , oc- 
ciso, quod  ibi  fuerat  , praesidio  ; quibus  petentibus 
auxilium  Caesar  M.  Crispum  tribunum  cum  cohorte 
et  sagittariis  tormentisque  compluribus  misit : sub 
idem  tempus  novae  copiae  venerunt  ad  Caesarem  , ex 
iis,  qui  morbi  causa , aut  commeatu  impetrato,  prius 
traiicere  nequiverant,  militum  quatuor  millia  , qua- 
dringenti equites , funditorum  sagittariorumque  mille. 

XXXIV.  Tanto  magis  dabat  operam,  ut  de  summa 
rerum  dimicaret,  sibi  militique  veterano  fidens;  et 
quia  hostes  a munitioribus  locis  deduci  non  poterant, 
prid.  non.  april.  castra  movit , et  sedecim  millia  pas- 
suum celeritdr  emensus,  obsidere  Thapsum  instituit. 
Thapsus  in  peninsulae  speciem  hinc  mari , inde  sta- 
gno salinarum  ambitur;  inter  quod  et  mare  via  non 
amplius  mille  quingentorum  passuum  relinquebatur, 
quam  triplici  praesidio  occupavit  Caesar,  ut  Scipio- 
nem eo  itinere  excluderet.  Et  affuit  ille,  ne  fidissimum 
partibus  oppidum  per  summum  dedecus  indefensum 
relinqueret ; ac  declinata  , quam  videbat  obsessam  , 
via,  supra  stagnum  ad  mare  versus  castra  munire 
coepit. 

XXXV.  Ea  re  cognita , Caesar  cum  pleraque  parte 
exercitus  eo  contendit ; partem  etiam  classis  ad  litus 

accedere  iubel , et  hostibus  a tergo  terrorem  incutere. 
At  Scipio  , parte  militum  ad  opus  relicta , ceteras  co- 
pias pro  vallo  instruxit,  elephantosque  disposuit  in 
cornibus.  Quum  valde  cuperet  confligere  Caesar  , im- 
petu militum  victum  est  eius  desiderium,  qui  relenti 
revoca tique  ( tantus  ador  incesserat ) coegerunt  tamen 
tubicinem  classicum  canere , et,  frustra  obsistentibus 
centurionibus , in  hostem  irruerutit.  Et  Caesar,  se- 
quulus  impetum,  signo  Felicitatis  dato,  equum  ad- 
misit , ut  more  suo  princeps  cieret  pugnam. 

XXXVI.  Interim  elephanti  rudes  et  nuper  a silva  , 
fundarum  lapidumque  stridore  avertuntur,  proterunt 
suos,  et  in  semifactas  valli  portas  incidendo  infirmum 
adhuc  opus  proruunt.  In  eo  proelio  admirabilis  ex- 
stitit virtus  cuiusdam  ex  legione  quinta  veterani , qui, 
viso  elephanto  in  oppressum  lixam  saeviente , ultro 
petiit  belluam,  et  in  altum  ab  ea  sublatus , ferire  pro- 
boscidem , qua  erat  circumdatus,  non  destitit,  donec 
dolorem  non  ferens  elephantus  , abiecto  eo  se  daret 
in  cursum,  fugientesque  reliquos  consequeretur.  In- 
de postea  quintae  legionis  elephanti  fuerunt  insignia. 
Hinc  magna  caedes  et  in  campo  Scipionis  militum  fuit, 
et  ad  vallum  hostium  , quo  post  acre  proelium  potitae 
sunt  Caesaris  legiones.  Inter  haec  qui  praesidio  Tha- 
psensibus  erant,  sive  confirmandorum  suorum  causa, 
sive  fugiendi  consilio,  fine  inguinum  ingressi  mare, 
terram  petebant;  sed  a calonibus  Caesaris  clamore 
iactuque  pilorum  atque  lapidum  deterriti , in  oppi- 
dum se  receperunt. 

XXXVn.  Reliquiae  vieti  exercitus  ad  priora  castra, 
unde  nuper  egressi  fuerant , refugerunt ; sed  ibi  ne- 

que  praesidium  ultra , neque  dux  erat , cuius  aucto- 
ritate regerentur:  et  quum  in  regia  castra  profuge- 
rent, illa  quoque  iam  a Iulianis  occupata  rcpererunl: 
quij»pe  fortuna  et  impetu  victoriae  Caesar  usus,  et 
baec  castra,  fugiente  luba  , et  Afranio  , qui  seorsim 
tetenderat,  exterrito,  tertia  quoque  quasi  momento 
ceperat. 

XXjXVIII.  Tum  ergo  Scipionis  milites,  desperata 
salute  , Iulianos  consalutant , Caesarisque  implorant 
fidem : nec  eo  minus  a veteranis  ira  et  dolore  efferatis 
conciduntur.  Quin  et  in  Caesaris  exercitu  quidam 
illustres  a militibus  interfecti  sunt , ob  tantam  rem 
gestam  cuiuslibet  delicti  sibi  pollicentibus  impunita- 
tem: inter  quos  et  Tullius  Rufus  quaestorius  pilo 
transiectus  est;  et  Pompeius  Rufus,  vulnere  in  bra- 
chium accepto,  nisi  celeriter  confugisset  ad  Caesarem, 
esset  occisus.  Haec  tanta  licentia,  et  quod  ante  C#e- 
saris  imperium  signa  cecinerunt , fidem  faciunt  nar- 
rantibus , inter  instruendam  aciem  comitiali  morbo, 
quo  frequenter  solebat  laborare , correptum  , dum 
pugnatur  , in  turri  quadam  propinqua  quievisse. 

XXXIX.  Idcirco  victae  quoque  paries  victoriam 
Caesaris  non  militum  suorum  ignaviae  ( nam  eos  qui- 
dem pugnavisse  fortiter),  sed  partim  ducum  imperi- 
tiae, partim  fortunae  Caesaris  transcripserunt;  quod 
tam  facile  victus  erat  exercitus  octoginta  millium  ar- 
matorum , iam  a multo  tempore  assuetus  operibus 
bellicis , et  ex  prima  pugna  magnam  adeptus  spem 
victoriae.  Ingentem  profecto  fuisse  Caesaris  felicita- 
tem , utro  modo  gesta  res  sit , eventus  docuit  , quum 

i 

hoslium  caesis  millibus  quinquaginta , captis  sexa- 
ginta  elephantis , vix  quinquaginta  milites  amiserit. 

XL.  Pugna  feliciter  confecta,  Caesar,  relicto  ad 
Thapsum  C.  Rebilo  proconsule , ad  Tisdrum  Cn.  Do- 
mitio, illo  cum  tribus  , hoc  cum  duabus  legionibus  , 
Vticam  praeire  M.  Messallam  iubet ; ipse  cum  equitatu 
subsequitur.  Interea  Scipionis  equites,  qui  ex  proelio 
fugerant , Paradam  oppidum , ubi  non  recipiebantur, 
expugnant , incolas  omnes , cum  rebus  eorum  atque 
facultatibus,  in  medio  foro  comburunt  vivos ; deinde 
Vticam  proficiscuntur.  Vticae,  sicut  praediximus, 
Cato  curabat : is  tertio  post  pugnam  die  nuntio  cladis 
accepto , convocavit  in  templum  lovis  trecentos  ex 
negotiatoribus  cives  romanos , qui  Scipioni  pecuniam 
ad  bellum  dederant , unaque  senatores  romanos , qui 
aderant,  et  senatorum  filios. 

ILLI.  Vbi  comparuerunt,  exorsus  Cato,  «Fortuna, 
m inquit , novum  aperuit  nobis  ostendendae  virtutis 
m atque  constantiae  theatrum.  Victi  sunt  exercitus 
» ducesque  nostri , atque  omnis  residua  spes  salutis 
» ac  libertatis  in  nos  recumbit.  Sane  quum  magnitu- 
■»  dinem  cladis  considero , tanta  est , ut  quorumlibet 
» non  firmissimorum  animi  terreri  ea  atque  domari 
u queant;  quum  in  vos  respicio,  cives,  quumulacri- 
» tatem  fidemque  vestram  expendo , quae  neque  pe- 
» cuniis , neque  corporibus  vos  parcere  sivit , dum 
» reipublicac  consuleretis;  eos  esse  existimo,  qui  cen- 
» seri  debeant  cuilibet  fortunae  pares.  Sed  neque 
» praecipere  vobis  quidquam  est  animus ; neque  re- 
» formidantibus  pericula  necessitatem  suscipiendo- 
» riun  imponere. 

XLII.  » Vnum  monere  res  et  benevolentia  mea  im- 
» perat,  ut  eodem  consilio , qualecumque  tandem  il- 
» lud  probatum  fuerit,  utamini.  Distracti  sententiis 
« et  fuga , singulis  etiam  opportuni  ad  quamlibet  in- 
ii iuriam  eritis ; iunctos  et  unanimes  neque  spernet 
» hostes  Caesar,  neque  supplices  aversabitur.  Ite  igi- 
u tur,  et  utra  videatur  esse  ratio  polior,  liberrima 
» consultatione  disquirite : neque  meos  sensus  reve- 
>»  reatur  quisquam.  Fortunam  sequentes,  necessitati 
» hoc  dare  arbitrabor  ; obfirmantes  animum , ut  di- 
m gnum  tali  exemplo  erit,  et  admirabor,  et  laudabo, 
» et  huiuscemodi  me  viris  ducem  atque  commililo- 
» nem  adiungam  in  omnes  casus.  Neque  vero  conati- 
» bus  consiliisque  Thapsum  aut  Adrumetum  aut  hanc 
>»  Vticam  statuimus  terminos.  Roma  cogitanda  nobis 
» est , communis  omnium  patria , caput  rerum , et 
» imperii  sedes. 

XLII1.  » Neque  vero  credibile  est,  huic  omnium 
jj  late  populorum  concessisse  imperium  deos , ut  ipsam 
» alieno  subiicerent  arbitrio:  nobilius  Vrbi  fatum 
>»  est,  ideoque  multis  saepe  fluctibus  agitata  rursum 
» emersit,  tyrannosque  suos  aut  virtute  sua  excussit, 
» aut  felicitate  evasit.  Cinna  quidem  a suismet  militi- 
» bus  interfectus  est..  Marius  atque  Sulla  acerbiore 
» fato  perierunt,  quam  qui  a crudelissimis  hostibus 
» cum  exquisito  cruciatu  necantur.  Neque  frustra  ce- 
» lebratum  est  M.  Drusi  dictum , qui  pater  tribuni 
» fuit,  sacram  esse  rempublicam,  eique  poenas  esse 
» persolutas  ab  omnibus , qui  violare  illam  susti- 
» nuissent. 

XLIV.  » Igitur  bonitate  causae  deorumqufc  iustilia 
m fretis , ad  haec  romanae  reipublicae  fortuna , nihil 

» praeterea  requirendum  videatur.  Sed  tamen  et  alia 
w supersunt,  ob  quae  laetum  rei  exitum  desperare 
n nemo  debeat.  Quanti  enim  esse  creditis  , quod  nos 
» uni  huic  negotio  intenti  erimus  , hosti  plus  etiam 
» respiciendum  est?  Hispaniam  Cn.  Pompeius  com- 
» movit ; Roma  ipsa  iugi  impatiens  nondum  didicit 
» perferre  servitutem.  Sed  nec  extenuare  pericula 
>3  moris  mei  est , quae  non  ignoranda  , sed  contc- 
n mnenda  viris  fortibus  arbitror.  Exemplum  vel  ab 
» hoste  petite : quantos  ille  labores  exhausit , quanta 
33  adiit  discrimina,  ut  vinceret  eos,  quibuscum  ei  fuit 
»3  contentio  ! 

XLV.  3>  Qua  tandem  ille  spe,  aut  quo  pretio?  non 
33  alio  certe , quam  tyrannidis  , quae  neque  tutior  est 
»3  omnibus  illis  periculis,  per  quae  paratur;  et  si 
33  contingat  vel  quietissima  , nulla  non  calamitate  est 
33  miserior.  At  nobis,  queis  omne  consilium  in  eo  est, 
33  non  ut  iniuriam  faciamus  cuiquam,  sed  ut  rempu- 
33  blicam  defendamus  , neutra  sors  cadere  infeliciter 
33  potest.  Nam  aut  victoribus  in  libertate  et  legitimis 
33  honoribus  fortunata  vita  per  virtutem  transigetur; 
33  aut  vi  superatis  calamitatum  finem  mors  alferet, 
33  non  exstinguet  fructum  virtutis  gloriam.  Sed  de 
33  istis  quidem  inter  vos  deliberabitis  , orantes  supre- 
» mum  numen , uti  vobis  pro  veteri  virtute  atque  fi- 
33  de  vestra  animos  consiliumque  duit.  33 

XLVI.  Accensi  hac  oratione  plerique,  velut  obliti 
praesentium  , bellica  consilia  agitabant;  et  erant,  qui- 
bus servitia  liberanda  in  usum  militiae  viderentur. 
Id  recusavit  Cato , negavitque  suscepturum,  nisi  prae- 
bitos a Volentibus  : quum  multi  pollicerentur , no- 
mina dare  , quibus  videretur,  iussit;  utque  hoc  libe- 

rius  facerent,  consilio  excessit.  Non  diu  postea  literae 
ei  Scipionis  atque  Iubae  traduntur,  diversis  ex  locis , 
argumento  eodem.  Rex  in  monte  quodam  cum  paucis 
abditus  , Scipio  sub  promontorio  haud  procul  Vtica 
stans  ad  ancoras,  quid  consilii  Catoni  esset,  sciscita- 
bantur , ad  se  venturum  recepturi , aut , si  ferre  ob- 
sidionem decrevisset,  suppetias  laturi,  quibuscum 
possent  copiis. 

XLVII.  Cato,  retentis  paulisper  tabellariis,  quum 
se  digresso  refrixisse  trecentorum  ardorem  cognosce- 
ret, hoc  ipsum  nuntiavit,  Vtica  iubens  abstinere , 
sibique  consulere:  se,  quidquid  per  praesentes  difficul- 
tates posset , fide  sua  facturum.  Interim  et  ab  equitibus 
praefecti  tres  affuerunt,  totidem  afferentes  consilia, 
lubam  alii  ducem  , alii  Catonem  optabant : quidam 
Vlicensihus  diffisi,  quod  ob  beneficium  legis  Iuliae 
favere  Caesari  credebantur,  oppido  se  includere  re- 
nuebant. Cato  cum  praefectis  agere  coepit , persuade- 
rent equitibus , uti , valere  iusso  Iuba,  Catoni  se  com- 
mitterent romano  duci , atque  Vticam  ingrederentur , 
munitionibus  tutam , et  provisis  in  multos  annos  com- 
meatibus, Idem  etiam  senatores  cum  iletu  et  precibus 
postulabant., 

XLVm.  Interea  M.  Rubrius , quem  ad  trecentos 
miserat  Cato,  rediit  iratus,  et  multa  de  perfidia  ho- 
minum et  inconstantia  querens.  Redierunt  et  praefecti 
equitum  cum  ferocibus  mandatis  , nullam  sibi  socie- 
tatem cum  levibus  et  punica  perfidia  infectis  fore.  Pro- 
inde qui  sua  opera  uti  cupiat , eiectis  aut  interfectis 
V ticensibus , in  vacuum  oppidum  se  accipiat.  Longis- 
sime haec  abibant  a mente  et  moribus  Catonis  : itaque 
leni  responso  dimisit  praefectos,  cum  trecentis  dclibc- 

rnturum.  At  illi  palam  et  audacius  negabant  contra 
Caesarem  bellaturos ; et  a quibusdam  fiebat  senato- 
rum mentio  , comprehendi  eos  et  Caesari  dedi  oportere, 
quo  in  reliquos  Jieret  mitior. 

XLIX.  Idcirco  dimittendos  ex  tanto  periculo  videns, 
abeuntes  iam  equites  consequutus , oravit,  ut  vel  unam 
adhuc  diem  manerent , lutamque  praestarent  tot  romanis 
senatoribus  fugam.  Persuasi  sunt  a Catone  equites , et, 
partim  in  portis  oppidi , partim  in  arce  custodiae 
causa  collocati , metum  fecerunt  trecentis , ne  incon- 
stantiae suae  poenae  reposcerentur:  idcirco  miserunt 
ad  Catonem,  oratum,  ad  se  veniret.  Ille  , delinitis 
sermone  senatoribus , qui  circumfusi  negabant  serva- 
torem suum  missuros  in  proditorum  potestatem , so- 
lus ad  eos  profectus  est.  Illi  veniam  petierunt , quod 
aemulari  Catonianam  constantiam  nequirent ; agnoscere 
se , quod  proavum  ipsius  fama  esset  dicere  solitum , non 
posse  omnes  esse  Calones : sibi  in  animo  esse , legatos 
mittendi  ad  Caesarem  , et  ante  omnia  Catonis  incolumi- 
tatem stipulandi  ; nec , nisi  hac  impetrata , arma  posi- 
turos. 

L.  Ad  ea  subridens  ille  negavit  sibi  esse  deprecato- 
ribus opus  , idque  Caesarem  ipsum  scire  planissime  : 
sibi  vero  si  consulant , se  minime  invito  facturos.  Inter 
haec  audito , venire  cum  omnibus  copiis  Caesarem , 
« Vah  ! inquit,  tanquam  adversum  viros  ! » iussisque 
maturare  senatoribus , donec  haberent  equitum  prae- 
sidium , portas  oppidi  clausit,  una  excepta  maritima, 
per  quam  emittebat  discedentes , naves  tribuebat , 
tumultus  sedabat , viaticum  dabat  egentibus.  Haec 
agentem  convenerunt  a M.  Octavio  missi,  cum  duabus 

legionibus  haud  procul  Vtica  consedisse  nunliantes  % 
atqu®  petere  a Catone,  utsecum  statueret , quatenus 
imperium  utriusvis  esse  deberet. 

LI.  Nihil  his  respondit.  Sed  conversus  ad  amicos , 
«.  Et  miramur , inquit , quomodo  victi  simus  ; quos  ne 
» in  extremis  quidem  deserit  ambitio?»  simul  pro- 
peravit ad  equites*  qui  castra,  quae  fecerat  ante 
oppidum  Cato , coque  commigrare  plebein  Vticensium 
coegerat,  oppugnasse  dicebantur,  et  inde  repulsi  ir- 
rupisse in  oppidum , mullisque  interfectis,  diripere 
domos.  Vt  igitur  hos  averteret  a rapinis  et  caedibus, 
singulis  sestertios  centum  dedit.  Idem  fecit  et  Faustus 
Sullae  filius , dataque  pecunia  ,tum  his  profectus  est. 
Praedam  tamen  Vticensium  repetiit  a discedentibus 
Cato,  incitato  cursu  assequutus;  et  quum  auctoritate 
viri  permoli  primi  ordines  ablata  restituissent , ceteri 
quoque  proiecerunt  rapta , muti  prae  pudore,  et  de- 
iectis  in  humum  oculis. 

LII.  Tum  Cato  reversus  in  urbem  oravit  Vticenses, 
ne  trecentis  irati  essent , sed  communiter  deprecarentur 
Caesarem.  Haec  fatus  , adininistrationis  rationes  et  re- 
liqua reddidit,  obsignavitque  pecuniafti.  Mox  profe- 
ctus ad  mare,  postremum  salutavit  abeuntes  : duobus 
persuadere  non  potuit , ut  a se  discederent , filio  suo,  . 
et  Statilio  cuidam.  Statilius  ad  imitationem  Catonis 
pectus  obfirinaverat : filius  , proficisci  ad  Caesarem 
iussus  , interrogavit  patrem  , «Quin  igitur  idem  et  ipse 
» faceret,  si  faciundum  esse  iudicaret?»  At  ille, 

» Dispar  est  utriusque  nostrum  ratio , fili:  me  naluin 
» atque  educatum  in  libertate,  concessum  a diis  im- 
» mortalibus  donum  prodere  nefas  ; tu , deteriore 

5o.  Anet,  de  B.  Afric.  — Dio.  * 

§.  Si>  Auct.  tlc  B.  Afric.  — PluL 

Tit.  Liv.  Toni.  XII 


Q 


IO.  FREINSHEMII  SVPPLEM. 


t 


2 42 

m republica  genitus , non  debes  recusare  conditionem 
33  temporum  , in  quae  incidisti ».  Monuit  tamen  , ne 
capessere  rempublicam  vellet : neque  enim  nunc  eam 
administrari , ut  dignum  esset  Catoniano  nomine , posse; 
secus  autem  Jieri  turpe  esse. 

LIII.  Commendavit  deinde  eum  L.  Caesari , quo 
usus  proquaestore  fuerat : peteAtemque  Lucium  ad.- 
iuvit  in  oratione  componenda,  qua  Caesarem  exora- 
ret ; quum  pro  se  quemquam  rogare  quidquam  distri- 
ctissime vetaret.  Tantum  sollicitudinis  laborisque  et 
taedii  vir  iste  sumendum  putavit,  ut  aliis  prodesset, 
dudum  proiecta  vivendi  cupiditate,  et  certa  destina- 
tione consciscendae  necis.Vt  tamen  consilium  tegeret, 
corporis  curam  adhibuit,  lotusque coenavit cum  ami- 
cis et  magistratibus  Vticae  sedens  ; nam  accubare  post 
Pharsalicam  pugnam  desierat.  Productae  quin  etiam 
poculis  efsermonibus  sunt  epulae  , multisque  de  re- 
bus erudita  et  iucunda  confabulatio  fuit ; donec  pro- 
lapsus ad  decretum  illud  Stoicorum  Calo , solum  bo- 
num virum  esse  liberum , cum  opponente  se  Demetrio , 
Peripateticae  sectae  philosopho , tanta  contentione 
vocis  vullusque  disputavit,  ut  facile  propositum  eius 
adverteretur. 

LIV.Vnde , quum  moestos  sedere  convivas  videret, 
revolutus  ad  alios  sermones  eximere  suspicionem  co- 
natus est:  deambulavit  etiam  a coena,  praefectisque 
vigiliarum  imperavit,  quae  videbantur  agenda;  sed 
cubitum  iturus,  arctius  diutiusque  in  complexu  filii 
et  ceterorum  haesit.  Inde  novus  illis  timor;  ensemque 
supra  cubile  pendere  solitum  amoverunt.  Cato  cum 
libro  Platonis , qui  Phaedon  inscribitur , cubiculum 
ingressus  , interrogat  servum , quis  gladium  abstulisset? 

LV.  Illo  tacenle,  lectionem  continuat:  paulo  post 
iterum  requirit  ensem;  nec  allato,  librum  perlegit. 
Tum  singulos  advocans  servos,  ensemque  flagitans 
acriter,  unum  etiam  percussit  pugno,  manumque 
cruentavit.  Postremo  filium  et  amicos  accurrentes  in- 
crepavit asperius,  sibi  nec  dcesse  rationem  moriendi , 
si  vellet , amoto  gladio , dictitans;  neque  vero  putare  , 
ita  excidisse  mente , ut  reciderit  in  filii  tutelam.  Illi, 
luctu  atque  moerore  propemodum  exanimali , iubeut 
aiferri  gladium:  quem  ubi  eduxit  atque  consideravit 
Cato  , reposuit  iterum  , denuoque  librum  a capite  ad 
calcem  relegit  ad  lucernam  ; deinde  securus  obdor- 
miitf  ut  stertentem  perciperent,  qui  excubabant  pro 
foribus. 

LVI.  Sub  mediam  noctem  Butam  quendam  accitum 
ad  mare  misit  visum,  anne  iam  solvissent  omnes:  et 
medico  praebuit  obligandam  manum , quae  ex  ictu 
intumuerat.  Id  spem  fecit  reliquis , vivere  eum  con- 
stituisse. Sed  falsi  sunt:  quum  enim  reversus  Buta 
solvisse  omnes  renuntiasset,  excepto  Crasso,  et  vehe- 
mentem ventum  incubuisse  mari;  sorte  fugientium 
indoluit,  remisitque  eundem  , ut,  si  quis  forte  alicu- 
ius opis  indigus  remansisset , id  ad  se  referretur.  Vbi 
ille  altum  in  portu  silentium  esse  nuntiavit,  ianua 
claudi  iussa , lanquam  dormiturus  in  lectulum  suum 
se  reposuit. 

LVII.  Sed  statim  arreptum  mucronem  infixit  cor- 
pori : neque  exanimatus,  quia  manus jnflannnata  lue- 
rat ad  feriendum  infirmior,  decidit  cubili , strepituque 
edito  excivit  sollicitudinem  suorum.  Irrumpunt  in  cu- 
biculum filius  et  cum  Demetrio  Stoicus  Apollonides: 

medicus , intestina  videns  illaesa , reponere  in  ventrem 
atque  consuere  vulnus  coepit:  ille  passuS,  donec  di- 
scederent, manum  iniecit  vulneri , dilaniatoque  , et 
sparsis  intestinis,  qua  coeperat  via,  servitute  exivit. 
Decessit  Cato  anno  aetatis  undequinquagesimo.  Magni 
utique  vir  invictique  animi , et  indomitae  nec  'licen- 
tiosae Ubertatis,  sed  legum  et  aequi  observantissimus  ; 
cuius  etiam  laudandus  exitus  foret,  si  cuidam  ullo 
casu  vitae  necisque  suae  potestatem  concessisset  Deus: 
nunc  in  re  vetita  saltem  hanc  abstulerit  prae  aliis  si- 
milibus commendationem , ut  ex  toto  desperatorum 
agmine  nemo  videatur  insanisse  speciosius. 

LVni.  Sed  neque  in  vita'  eius  quidquam  ractius 
carpitur,  quum  quod  uxorem  Marciam  velut  usurariam 
concessit  Q.  Hortensio , quum  tres  ei  liberos  peperis- 
set , atque  eo  quoque  tempore  gestaret  uterum.  Id 
eius  factum  , quamquam  Philippo  Marciae  patri  pro- 
batum, et  exemplo  Socratis  atque  veteri  Romanorum 
consuetudine  defensum , non  immerito  reprehendit 
Caesar,  falsam  tainen  causam  hostiliter  affingens, 
uxorem  iuvenculam  ideo  dedisse  utendam  Hortensio  , ut 
pro  paupere  divitem  reciperet.  Nam  heres  instituta  ab 
Hortensio , post  illius  fata  domum  Catonis  redierat. 
Palam  facta  morte  Catonis , Vticenses  , licet  ob  par- 
tium studium  oderant,  tamen  propter  singularem 
integritatem,  servatamque  haud  semel  Vticam  , et 
magnis  operibus  permunitam  , publice  sepeliverunt, 
cum  multis  magnisque  laudibus  omnium ; ne  metu 
quidem  impediente  officium  , quod  iam  haud  procul 
copiae  Caesaris  aberant. 

LIX.  Tumulus  ei  mediocris  posilus  est  iuxta  mare, 
cum  statua  eius,  gladium  tenente.  Ipse  ab  hoc  eventu 
cognomine  Vticensis  a paris  constantiae  gloriaeque 
proavo  distinguitur.  Post  mortem  Catonis  L.  Caesar 
in  concione  populi  Uticensis  suadet,  ut  portae  ape- 
riantur : se  profecturum  ad  Caesarem  imperatorem , 
cuius  in  clementia  spem  magnam  habeat.  In  teri  m Cae- 
sar , cognito,  Catonem,  dimissis  ceteris,  Vticae  cum 
filio  substitisse,  non  expediebat  consilium  viri : dein 
audita  eius  morte , dixisse  dicitur , « Invideo  tibi 
» mortem  hanc  , Cato , quando  tu  mihi  servati  tui 
u famam  invidisti  ». 

LX.  Tulit  tamen  civiliter  postea,  celebravi  a Cice- 
rone Catonem  , libro , qui  laus  M.  Catonis  inscribitur : 
neque  aliud  , nisi  tanquam  apud  iudices  respondit , 
duobus  editis  Anlicatonibus.  Receptis  interim  obiter 
Vscela  et  Adrumeto  urbibus,  vitaque  Q.  Ligario  et 
G.  Considio  filio  concessa  , Vticam  pergit , quae  iam 
a Messalla  custodiis  ad  portas  oppositis  tenebatur.  Ob- 
vius ibi  L.  Caesar  se  demisit  ad  victoris  genua  , vitam- 
que dumtaxat  deprecatus,  in  praesentia  quidem  ob- 
tinuit; eademque  venia  Caecinae,  C.  Ateio , P.  Atrio, 
L.  Cellae  patri  et  filio,  M.  Eppio,  M.  Aquinio,  Cato- 
nisque  et  Damasippi  liberis  data;  itemque  Statilio, 
qui  Calonis  exitum  imitaturus  a philosophis  prohibi- 
tas fuerat. 

LXI.  Vticensibus  pro  studio  erga  se  gratias  egit : 
trecentos  gravi  et  longa  oratione  incusatos,  bis  mil- 
lies  sestertio  mulctavit,  quam  summam  sex  pensioni- 
bus populo. rornano  per  triennium  penderent.  Conditio- 
nem omnes  laeti  acceperunt  ( nam  de  salute  sua  pu- 

5g.  Piat,  in  Caes.  ct  Cal.  — Auct.  de  B.  Afric.  — Appian.  — Dio. 

§.  60.  Cic.  ad  Atlic.  XI I,  4 et  S.  — Agcll.  XIII*  iS-  — Auct.  de  B.  Afric*] 
— Plut.  — Dio.  — Tac.  Aon.  IV,  34.  — Sueton.  in  Caes*  cap.  56. 


IO.  FHF.INSTir.MII  SVPPLF.M. 


•larant  actum  esse),  seque  illo  demuih  dic  natos  esse 
praedicantes.  Interim  luba  cum  Petreio  Zamam  fuga 
pervenit,  quam  duplici  muro  circumdato  muniverat, 
regiamque  sibi  habuerat.  Sed  quia  et  ipse  victus  , et 
Sabura  cum  suis  copiis  deletus  a P.  Sitio  fuerat,  con- 
temptus est  a suis  exclususque. 

* LX1I.  Nec  caret  defensione  Zamensium  perfidia , 
quod  in  medio  foro  pyram  luba  construxerat , hoc 
proposito , ut,  in  ultima  desperatione  civibus  inter- 
fectis omnibus  , rebusque  pretiosis  in  rogum  conie- 
ctis,  ibi  cum  uxoribus  liberisque  cremaretur.  Igitur 
neque  minis  quidquam  proficientibus,  neque  preci- 
bus ( nam  et  preces  adhibere  docuerat  necessitas),  ne 
liberis  quidem  coniugibusque  impetratis  , in  villam 
suam  discedit;  deinde  similes  expertus  omnium  civi- 
tatum animos,  post  magnificas  epulas  ferro  cum  Pe- 
treio concurrit,  ut  per  virtutem  interfecti  viderentur. 
Petreius  valentior  facile  confecit  Iubam , ipse  servi 
sui  manu  invenit  necem.  Dum  haec  aguntur,  Caesa- 
ris fortuna  trahente  omnia , Considi us  e Tisdritano 
oppido  , cui  praeerat,  cum  Gaetulis  paucis  in  regnum 
profectus,  a comitibus  suis  , qui  succinctum  pecunia 
senserant , interficitur : C.  Virgilius  Caninio  Rebilo 
proconsule,  a quo  Thapsi  obsidebatur,  se  dedidit. 

LXIII.  P.  Sitius , qui  plurimum  eo  bello  Caesari 
contulerat,  vix  leviter  notus  antea,  dum  per  Mauri- 
taniam ad  imperatorem  proficiscitur  , in  Faustum  et 
Afranium  incidit,  qui  cum  equitibus  Scipionis  Vtica 
discesserant:  is  reliquos  partim  caedit,  partim  acci- 
pit in  deditionem  , Afranium  et  Faustum  cum  coniuge 
et  liberis  capit  vivos.  Vxori  Fausti , quae  eadem'  Poni- 

peii  erat  tilia  , duobusque  liberis  eius  Caesar  incolu- 
mitatem suaque  omnia  concessit,  et  ad  fratrem  profi- 
cisci passus  est.  Afranius  et  Faustus  , tanquam  temere 
orta  in  exercitu  seditione,  unaque  Petreius  filius, 
interficiuntur.  Sed  Caesaris  iussu  factum  non  dubi- 
tatur, cuius  etiam  inter  artes  referunt,  quod  invisos 
sibi,  per  milites  clam  curaverit  occidendos , ne  cle- 
mentiae simulationem  omitteret. 

LXIV.  Sic  et  Tullium  Rufum  aliosque  inter  proe- 
lium cum  Scipione  perisse  : sic  L.  Caesarem,  quam- 
quam receptum  in  gratiam,  per  insidias  interfectum; 
quippe  iudicii  specie,  quod  libertos  servosque  Cae- 
saris ferro  et  igni  crudeliter  enecuisse , bestias  quo- 
que ad  spectaculum  venationis  comparatas  trucidasse 
dicebatur,  militum  obiecisse  ferociae,  a quibus  quasi 
per  iram  interficeretur.  Afranium  certe  et  Faustum 
imperio  Caesaris  occisos  neque  dubium  est  apud  au- 
ctores plerosque ; neque  adeo  mirum , quia  semel 
impetrata  venia  dimissi , denuo  ad  oppugnandum 
eum  se  converterant;  cui  generi  hominum,  haud  sine 
causa  , erat  infensissimus.  Servavit  tamen  hic  quoque 
institutum  suum  , ut  amicorum  atque  familiarium 
deprecationi  condonaret  singulos : et  Octavius  quidem 
adolescens,  qui  postea  Augustus  appellatus  est,  pro 
Agrippae  sui  fratre , qui  eodem  bello  apud  M.  Cato- 
nem fuerat,  avunculum  exoravit. 

LXV.  Sed  Scipio  et  T.  Torquatus , unaque  Dama- 
sippus et  Plaetorius  Rustianus,  cum  duodecim  navi- 
bus apertis  multum  diuque  iactati , quum  Hispaniam 
peterent,  adversis  ventis  in  Africam  relati,  apud 

Hipponem  Regium  a classe  P.  Silii  excipiuntur.  Ibi 
Scipio,  quum  animadverteret,  navim,  qua  veheba- 
tur, ab  hostibus  capi,  gladio  se  transverberat,  et 
quaerentibus , qui  interea  irruperant , ubi  imperator 
esset?  « Imperator,  inquit,  bene  se  habet  ».  Eodem 
lempore  ceteri  quoque  a Sitianis  militibus  interi- 
muntur: quibus  ob  navatam  eo  bello  operam,  quum 
alia  praemia  dedit  Caesar  , tum  Cirtam  olim  regum 
domum  , quam  ceperant , habitandam  concessit ; un- 
de colonia  Silianorum  appellata.  Ipse  interim  Zamae 
pecunias  cogit,  cives  romanos,  qui  contra  se  pugna- 
verant mulclat;  provinciaque  ex  regno  facta,  Q.  Sal- 
lustium Crispum  proconsule  praeficit,  qui  tam  avide 
dicitur  expilasse  provinciam  , ut  hoc  ei  fuisse  iniun- 
ctum  a Caesare  quidam  crediderint;  alii  pactum  cum 
eo  magna  pecunia  scripserunt  , ne  causam  diceret. 
Deinde  regressus  Vticarn  , bona  eorum,  qui  sub  Sci- 
pione duxerant  ordines,  vendidit.  Thapsitanos  Adru- 
metanosque  pecunia  , Leptitanos  tricies  centenis  mil- 
libus pondo  olei  in  annos  singulos,  Tisdritauos  certo 
frumenti  modo  mulclat. 

LXVI.  Inter  haec  rem  summae  mansuetudinis , sed 
et  prudentiae  facit,  cremandis,  quae  repertae  in 
scrinio  Scipionis  erant  ,•  variorum  epistolis ; sicut  et 
apud  Pharsaliam  antea,  et  olim  Pompeius,  debellato 
Sertorio,  summa  cum  admiratione  hominum  atque 
laude  fecerat.  Ita  multorum , qui  contra  ipsum  sen- 
serant , opprimere  critnina  , quam  exsequi  malebat ; 
ne,  quos  mutata  fortuna  animum  mutaturos  esse 
sciebat , permanere  in  odio  et  inimicitiis  vel  nolentes 

cogeret.  Tantis  rebus  tam  celeriter  confectis , idibus 
iuniis  Vticae  classem  conscendit , et  in  Sardiniam 
traiectus , Sulcitanis  , qui  Nasidium  classemque  eius 
receperant , imperat  pecuniam  ; mox  solvens  a Cara- 
libus ante  diem  III  kal.  quintil.  quia  propter  tempe- 
states subinde  haerendum  in  portubus  fuerat,  duo- 
detrigesimo  die  Romam  venit.  Ibi  cognoscit , in  Gallia 
quoque , per  absentiam  suam  , a D.  Iunio  Bruto  legato 
rem  fortiter  feliciterque  gestam , victosque  proelio 
Bellovacos , qui  cum  vicinis  aliquot  populis  rebella- 
verant. 

§.  66.  Auct.  de  B.  Afric.  — Dio.  — Plio.  VII , a5.  • — Liv.  Epit.  — Seu.  de 

EPITOME 

LIBRI  CENTESIMI  DECIMI  QVINTI. 

Caesar  quataor  triumphos  duxit,  ex  Gallia  , ex  Aegypto,  ex  Potito, 
ex  Africa.  Epulum  et  omnis  generis  spectacula  dedit.  M.  Mar- 
cello consulari,  senatu  rogante,  reditum  concessit:  qui  Marcel- 
lus beneficio  eius  frui  non  potuit,  a Cn.  Magio  Cilone  cliente 
suo  Athenis  occisus.  Recensum  egit,  quo  censa  sunt  cirium  capita 
centum  quinquaginta  millia;  profectusque  in  Hispaniam  adrersus 
Cn.  Pompeium,  multis  utrinque  expeditionibus  factis,  et  aliquot 
urbibus  expugnatis,  summam  victoriam  cum  magno  discrimine 
ad  Mundam  urbem  consequutua  est.  Pompeius  Sextus  effugit. 

I.  Reversus  in  Vrbem  Caesar,  ut  omnia  suis  armis 
cessisse  ostenderet,  simul  admiratione  virtutis  et  metu 
potentiae  cives  suos  recipere  servitutem  et  pati  do- 
ceret, quatuor  simul  triumphos  apparavit.  Neque 
vero  senatus  cunctanfer  subibat  iugum  , iamque  ultro 
plura  prope,  quam  postulare  Caesar  voluisset , de- 
creverat: supplicationes  dierum  quadraginta , equos 
albos  in  triumphis , et  lictores , quos  tum  haberet,  quos- 
que in  prima  et  secunda  dictatura  habuisset.  Praefectum 

quoque  morum , novo  nomine  reperto,  quasi  vetus  il- 
lud censoris  usu  viluisset,  esse  iusserunt  in  triennium, 
dictatorem  in  decennium : ulquc  suggestus  ei  Jieret  in 
curia  ; uti  consulibus  , qui  quoque  tempore  essent , in 
sella  curuli  assideret , primusque  sententiam  diceret ; 
ludis  Circensibus  omnibus  mappam  mitteret ; magistra- 
tus a populo  declaratos  renuntiaret : ulque  currus  sta- 
tueretur in  Capitolio , adversum  Jovem  spectans  ; utque 
simulacrum  eius  eodem  loco  poneretur , orbem  terrarum 
calcans  ; in  basi  inscriberetur , Caesari  Uemitheo  ; ut- 
que , deleto  Catuli  nomine , instaurator  Capitolii  Caesar 
scriberetur. 

II.  Neque  hic  stetit  adulantium  humilitas ; multa- 
que decreta  sunt  tam  serviliter , ut  ipsi  quoque  nimia 
viderentur:  sed , quae  memoravimus,  recepit.  Catuli 
tamen  nomen , dum  pudore  delere  cunctatur,  in  Ca- 
pitolii dedicatione  mansit.  Sed  honores  tam  prodige 
decretos?  sibi  plurium  metu,  quam  benevolentia  , sen- 
tiens Caesar , ad  conciliandos  firmius  animos , in  se- 
natu verba  hunc  in  modum  fecit:  «Vtinam  mortalibus 
» hunc  animum  dii  dedissent , ut  a mutuis  iniuriis 
» temperantes , amicitiam  pacemque  colerent : neque 

bella  geri , etiam , quod  tristissimum  est , civilia 
3j  necessum  foret,  neque  ex  bellis  deinceps  aut  cruenta 
>3  odia  , aut  occultae  suspiciones  timerentur. 

III.  «Sed  quando  contra  potentiam  et  improbitatem 
33  paucorum  defendi  rempulilicam  oportuit , annis- 
33  que  vindicari , quod  amicitiae  iurique  denegatum 
33  fuerat,  in  eam  necessitatem  incidi , ut  aut  mihi  ca- 
33  dendum  cum  libertate  fuerit , aut  ii  prosternendi , 
33  qui  nos  perditos  deletosque  cupiebant.  Et  Fortuna 

« quidem  iusliori  afluit  causae , multorumque  proe- 
» liorum  eventu  declaravit , nondum  abiecisse  curam 
« romanae  rei  deos  : atque  hoc  etiam  subinde  appa- 
n rebit  clarius,  quum  facta  consultaque  mea  dies 
jj  aperiet , magnisque  documentis  palam  fiet , qualem 
si  ei  dederint  animum,  cui  daturi  victoriam  belli  ar- 
» bitriumque  pacis  fuerant. 

IV.  «Nolim  enim  vestrum  quemquam  ita  maligne 
>3  de  me  iudicare , Patres  conscripti , ut  aliorum  po- 
33  tius  exempla  , quam  meos  mores  sequuturum  putet: 
33  neque  si  mihi  victoria  contulit,  ut  possem  , quae 
33  cupiam,  facere,  aliud  facturum  credatis,  quam 
33  oporteat.  Si  Marium , et  Cinnam , et  Sullam , quo- 

. >3  rura  naturam  periculum  texerat , nudaverunt  vi- 

33  ctoriae ; non  ideo  me  his  similem  fore  existirnave- 
j 33  ritis  , cuius  moderationem  , ne  recensendo  singula 

33  me  laudare  videar , non  mutarunt  tot  prospera, 
33  sed  probaverunt.  Enimvero  neque  erga  Fortunam 
33  irreverenter  me  geram  .aut  indignationem  excitabo 
33  deorum , quos  ferme  non  ulterius  beneficia  sua 
33  sarta  tecta  praestare  cognovi  , quam  donec  homi- 
33  nes  his  modeste  atque  sapienter  utuntur. 

V.  « Neque  vero  ab  initio  belli  aliud  mihi  proposi- 
33  tum  armorum  praemium  fuit,  quam  ut,  victa  in- 
33  vidia  atque  insolentia,  virtutem  explicarem  ineam 
33  tuto,  et  ex  augenda  utilitate  publica  gloriam  aqui- 
33  rerem.  Quos  igitur  in  aliis  reprehendi  atque  per- 
33  sequutus  sum  mores , iis  absit  ut  -me  cupiam  de- 
33  dere , similemque  his  ostendere,  quos  superavi? 
33  Ego  vero  potius  ipsa  fortuna  mea  incitor,  ut,  nisi 
33  olim  summa  mihi  voluntas  fuisset  omnia  rite  atque 
33  ordine  administrandi , vel  inde  maiorem  sumpturus 
33  impetum  fuerim.  Quem  enim  potius  benefacere 
33  multis  verum  est,  quam  penes  quem  earum  rerum 


Digitized  by  Google 


I 


2. 54  IO,  FREINSHEMII  SVPPLEM. 

m maxima  est  facultas  ? cui  vero  minus  aut  concessum 
« est  peccare , aut  necessarium  ? 

VI.  « Deorum  autem  beneficia  a quo  aestimari  re- 
» ctius  possunt,  quam  ab  eo,  cui  illi  summa  omnia 
»>  contulerunt?  Quis  maiorem  concordiae  pacisque 
m publicae  aget  curam , quam  cuius  eam  servari  ma- 
» xime  interest?  Is  igitur  et  animo  imperabit  pluri- 
m mum,  et  potentia  temperanter  utetur;  queis  sine 
m contineri  magnam  felicitatem  diu  non  posse  nemo 
» dubitat.  Quid  si  ad  haec  accedat  studium  gloriae  , 
» qua  una  in  re  me  fateor  esse  intemperantiorem  ? 
m An  non  qui  et  diligi  a praesentibus , et  laudari  a 
m posteris  volet,  operam  dabit,  ut  iis  factis  moribus- 
» que  studeat,  per  quae  ista  tam  pulchra  atque  de- 
« siderabilia  quam  certissime  et  comparantur,  et  re- 
» tinentur? 

VII.  « Neque  haec  a me  fingi , fidem  vobis  praeterita 
» non  minus,  quam  praesentia,  facient.  Nihil loquu- 
» tus  sum,  quod  non  prae  me  tulerim  perpetuo:  et, 
» si  potentia  mutasset  animum , nunc  maxime  tempus 
» erat  declarandae  voluntatis , postquam , deletis  non 
» partibus  modo,  sed  etiam  reliquiis  partium,  sospes 
>>  incolumisque  et  victoriae  compos  redii.  Sed  prius 
» omnia  in  me  gravia  atque  acerba  expetant,  quam 

hunc  induam  animum  , ut  tyrannus  patriae  et  ci- 
» viuin,  quam  rector  atque  princeps  audire  malim. 
» Consulatus  et  dictaturae , quas  dedistis , ad  salutem 
>>  hominum , non  ad  perniciem  valere  volo.  Huius 
» destinationis  spondere  fidem  perpetua  mea  consue- 
u tudo  debet. 

VIII.  «Qui  enim  credere  poteritis,  periculum  a me 
w cuiquam  innocenti  fore , quem  scitis  veniam  dedisse 
»»  semper  , a quibus  infestissime  fueram  oppugnatus ; 
m nonnullis  et  iterato  ? aut  quomodo  indulgcbit  su- 

u spicionibus , qui  repertas  apud  Pompeium , apud 
» Scipionem  literas  introspicere  noluit , et  in  ignem 
» coniecit , ut , quos  a poena  iam  absolverat , etiam 
» a .metu  omni  liberaret  ? Igitur  posita  semel  cura, 
m et  praeteritorum  obliterata  memoria , tanquam  re- 
» cens  in  eiusdem  reipublicae  societatem  venissemus, 
>.>  benevolos  amicosque  aderamus  animos , ut  et  vos 
» meorum  laborum  fructum  percipiatis , paternam 
» rebus  vestris  adhibituri  curam , et  ego  vestra  pro- 
» speritate,  tanquam  boni  parentes  liberorum  secundis 
3j  rebus , gaudeam. 

IX.  «Sane  nihil  tam  in  votis  habeo , quam  uti  omnes, 
» a delictis  temperando , lenitatem  meam  sibi  pro- 
» priam  atque  perpetuam  esse  patiantur : si  tamen 
» aliquid  forte  peccatum  erit,  homines  nos  esse  me* 
m minero.  Et  virtuti  quidem  recteque  factis  semper 
» erunt  apud  me  parata  praemia : errantes , quam 
» mansuetissime  poterit, 'ad  officium  revocabuntur. 
» Neque  milites  meos  timueritis  : communes  mihi  at- 
» que  vobis  imperii  custodes  sunt ; alendique  multas 
» ob  causas  necessario;  sed  neque  contra  vos  alentur, 
» et  contenti  his  , quae  dederitis , amare  discent  eos,  a 
m quibus  accipient.  Sane  pecuniae  plus  solito  exegisse 
» fateor;  sed  hoc,  quam  seditiosos  habere  milites, 
» praestabat , et  levi  profecto  impensa  redemptum 
» est,  quidquid  peccare  conscii  victoriae  exercitus, 
» inopia  et  necessitate  irritati  potuissent. 

X.  m Mihi  nihil  ea  diligentia  quaesitum  est;  quin 
3>  omne  patrimonium  effusum  pro  republica,  et  grande 
« insuper  aes  alienum  contractum.  Sed  quemadmo- 
» dum  ipsi  liquido  cernitis,  pars  in  sumptus  bellorum 

erogata , reliquum  ad  vos  reportatum  est ; ut  ad 
» vos  omnis  huius  opulentiae  fructus , ad  me  solum 
» exigendi  acerbitas  et  invidia  perveniret.  Sic  enim 

» locuples  facta  respublica  dignitatem  vestram  opes- 
j>  que  praestare  tutas  potest , quando  nec  imperium 
m sine  militibus , neque  milites  sine  stipendio  retinen- 
» tur.  Absit  tamen  , ut  cuiquam  niolestus  sim  pecu- 
» niae  causa  : neque  vectigalia  nova  constituam  ; ve- 
» teribus  contentus  ero  : semperque  potius  eo  cogi- 
» tationes  curasque  meas  conferam , quemadmodum 
» vos  opibus  honoribusque  augeam  , quam  quemad- 
m modum  aliquid  abradam  de  praesentibus.  » 

XI.  Apud  populum  deinde  similia  quum  disseruis- 
set, multum  quidem  exstinxit  de  priore  hominum 
cura : fiduciam  excitare  non  potuit , priusquam  rebus 
ipsis  comprobata  promissa  vidissent.  Inter  haec  ap- 
paratu facto,  qualem  magnitudo  rerum  gestarum ex- 
cnsare , opes  imperii , unius  in  manum  redactae,  pati 
potuerunt,  quatuor  triumphis  Vrbein  ingressus  est, 
eodem  mense , sed  interiectis  diebus.  Primum  et  ex- 
cellentissimum egit  de  Gallis,  quorum  multas  magnas- 
que  nationes  subegerat,  cuius  apparatus  fuisse  tra- 
ditur ex  citro.  Rhenus  ibi  traductus  est,  Rhodanus- 
que , et  ex  auro  captivus  Oceanus.  Tngens  multitudo 
nobilium  captivorum  currum  antecessit , et  imperator 
quondam  omnium  Vercingetorix. 

XII.  Et  hic  quidem  , acto  triumpho,  cum  aliis  qui- 
busdam necatus  est.  Sed  eius  diei  laetitiam  interpo- 
lavit casus  in  omen  tractus  a plerisque.  Praetervehens 
enim  Fortunae  fanum . quod  in  Velabro  Lucullus 
aedificaverat,  axe  diffracto,  paene  curru  excussus 
est;  et  dum  alius  apparatur  atque  adducitur,  obortae 
sunt  tenebrae  ; adscenditque  in  Capitolium  ad  lumi- 
na , quadraginta  elephantis  dextra  laevaque  lychnu- 

§.  ii.  Oros.  VI,  16.  — Suelou.  in  Cacs.  cnp.  37.  — Appian.  B.  Civ.  Ii!). II. : 

■ — Veli.  U , 56.  — Flor.  IV,  — Dio.  — Piat,  iu  Cacs. 

chos  gestantibus.  Caesar  genibus  per  gradus  Capitolii 
repsit;  quamquam  et  ipse  iam  staret  inter  Capitolina 
numina , currumque  Iovi  oppositum , et  titulum  ha- 
beret hopiine  maioris.  Sed  et  inscriptionem  illam  su- 
stulisse paulo  post  dicitur , solo  nomine  relicto. 

XIII.  Inter  hunc  honorem  Caesaris,  quum  omnium 
hominum  magnitudinem  egressus  potentia  ac  felici- 
tate videretur , annotata  sunt  carmina  plena  probri , 
quae  currum  insequens  exercitus  militari  licentia  ie- 
cerat : adlectos  in  senatum  novos  homines  ignotosque 
traducebant  ; Cleopatrae  , mulierumque  aliarum , 
etiam  provincialium  , obiiciebant  amores  , moechum 
calvum  canentes  adducere,  qui  Romae  mutuum  sum- 
psisset aurum,  in  Gallia  prodegisset  turpiter.  Potentiam 
quoque  male  partam  sugillabant,  si  iuste  vellet  agere , 
poenam  daturum  ; quod  scelestus  esse  pergat , dominari: 
praemiorum  quoque  parcimoniam  cavillantes  , alternis 
versibus  exprobravere  , lapsana  se  vixisse  apud  Dyr- 
rhachium. 

XIV.  Sed  haec  quidem  omnia  aequo  animo  Caesar 
patiebatur : gaudere  quin  immo  dicebat , nosse  milites 
suos,  quam  bono  imperat  ore  uterentur.  Vnius  dicti  acer? 
bitatem , quod  obiectum  saepe  ab  inimicis  probrum 
continebat,  aegrius  tulit:  Gallias  a Caesare  subactas 
esse , Caesarem  ipsum  a Nicomede  ; et  triumphare  Cae- 
sarem , non  triumphare  Nicomedem.  Id  vero  falso  sibi 
obiici  testatus , etiam  iureiurando  interposito , non 
ideo  potuit  expugnare  contumaciam  famae,  quin  ul- 
tro tam  impudens  defensio  irrideretur.  Triumpho 
peracto , epulum  populo  datum  per  multos  dies ; 
duoque  et  viginti  tricliniorum  impleta  sunt  mjllia  : 

ix.  Dio,  lib.  XLIII.  — Suelon. 

§.  i3*  Sucton.  iu  Caes.  cap.  5«.  — Dio.  — Plio.  XIX  , 8. 

frumentum  accipere  solitae  plebi  deni  modii  extra 
ordinem  , ac  totidem  olei  librae  distributae : quippe 
postremo  bello  vectigal  annuorum  frumenti  ducento- 
rum millium  medimnorum  atticorum , olei  tricies  cen- 
tena millia  librarum  adiecisse  reipublicae  commemo- 
rabat: nummos  quoque,  promissos  olim  iisdem,  di- 
visit viritim  trecenos  ; et  pro  mora  et  velut  usura , 
centeni  insuper  additi. 

XV.  Veteranis  itidem  super  bina  sestertia,  quae 
belli  civilis  initio  pronuntiaverat , vicena  millia  num- 
mum dedit , centurionibus  duplum  , tribunis  alarura- 
que  praefectis  quadruplum.  Quod  autem  numerum 
eorum , qui  frumentum  e publico  acciperent , per  li- 
centiam temporum  , praeter  moduin  excrevisse  com- 
pererat,  recensum  eorum  egitvicalim,  numerumque 
de  trecentis  viginti  millibus , ad  centum  quinquaginta 
millia  retraxit.  Altera  deinde  laurus  aegyptia  fuit, 
duclaque  ante  currum  Arsinoe  , Nilusque  translatus, 
et  ad  simulacrum  ignium  ardens  Pharus.  Achillae 
quoque  et  Pothini  spectati  exitus. 

XVI.  Huius  triumphi  apparatum  fieri  iusserat  e te- 
studine : singulorum  enim  triumphorum  fercula  et 
instrumenta,  diversa  e materia  parari,  ad  ostentatio- 
nem magnificentiae  et  voluptatem  oculorum , visum 
illustrius  fuerat.  Sed  Arsinoe  post  triumphum , in 
gratiam  fratris  sororisque  dimissa  est.  Tertius  de  Phar- 
nace currus  Ponticum  triumphum  invexit:  inter  eius 
pompae  fercula  trium  verborum  titulum  praelatum 
aiunt:  «Veni,  Vidi,  Vici  w.  Huius  triumphi  fuit  ap- 
paratus ex  aegyptia  spina,  quae  circa  Thebas  maxime 
nascitur. 

§.  14.  Liv.  Epit.  — Veli.  — Piat,  in  Cae*.  cap.  49.  — Sueton.  — Dio.  — 
Appian.  B.  Civ.  lib.  II. 

5.  «S.  Liv.  Epit.  — Plut.  — Sueton.  — Dio.  — Flor.  IV,  a8.  — Appiiu. 

j.  16.  Veli.  II , 56.  — Dio.  — Sueton.  in  Cacs.  37.  — Plin,  XIU , 9, 

XVTI.  Quartum  ex  Africa  triumphum  duxit  de  rege 
Iuba,  cuius  et  filius  puer  ductus  est,  fortunata  capti- 
vitate: quippe  liberaliter  educatus  Romae,  et  regnum 
utriusque  Mauritaniae  tenuit  postea,  et graecis literis 
eruditus,  memorabilior  etiam  claritate  studiorum, 
quam  regno , habitus  est.  Huius  triumphi  fercula  con- 
stabant ex  ebore,  cuius  et  copiam  eadem  mictoria 
subministraverat.  Diversus  animorum  sub  eos  dies 
habitus  fuit:  dolorem  multa  afferebant;  praesertim 
quod  de  civibus  romanis,  etiamsi  titulo  abstineretur, 
re  et  facto  triumphabatur.  Omnium  enim  proeliorum 
tabulae  praeferebantur , et  illustrissimi  cuiusque  no- 
scebantur imagines , una  Pompeii  effigie  dempta , 
quam  invidiae  declinandae  Caesar  omiserat. 

XVHI.  Sed  Catonis , Scipionis  , et  Petreii  extrema 
eliciebant  lacrymas:  neque  gallico  triumpho  lata  Mas- 
silia , neque  aegyptio  ducta  Arsinoe , parum  indigna- 
tionis ac  misericordiae  commoverat.  Quin  et  lictorum 
numerus  , nullius  unquam  spectatus  imperio , admo- 
nebat homines  sortis  suae,  et  alienam  vicem  oblitos, 
suae  fortunae  cogebat  ingemiscere.  Vicissim  captivo- 
rum reputantes  multitudinem , et  quam  infestarum 
populo  romano  gentium  robur  hi  fuissent , rerumque 
gestarum  inauditam  antea  magnitudinem , ab  odio 
Caesaris  ad  laudes  et  admirationem  transferebantur. 
Delectabant  et  Achillae  Pothinique  poene , et  Pontici 
regis  tam  celeriter  deiecta  arrogantia. 

XIX.  Opes  etiam  translatae  (ad  decies  sexies  millia 
sestertium  fuisse  reperio  , coronas  aureas  dona  regum 
ac  civitatum , duo  millia  octingentas  viginti  duas , 
auri  pendentes  pondo  viginti  millia  quadraginta  qua- 

17.  Appian.  — Plut  — Plin.  V,  1.  — Veli. 

§.  18. dic.  Pbil.  VUl , 6.  — Dio.  — Appian. 

tuordecim  ) mulcebant  animos , magnam  exinde  par- 
tem suis  mox  usibus  aut  voluptati  cessuram , scien- 
tium. Nam  et  viscerationem  populo  dedit  Caesar;  et 
omnis  generis  spectacula  diversis  causis.  Forum  enim 
suum , eo , quod  Romanum  vocabatur , pulchrius  , 
sed  minori  latitudine,  ubi  ius  redderetur  , templum- 
que Veneris  Genitricis , et  iuxta  numinis  effigiem  Cleo- 
patrae simulacrum  dedicavit;  cum  multis  et  aliis  no- 
bilium artificum  tabulis , inter  quas  Timomachi  Aia- 
cem  et  Medeam  octoginta  talentis  emisse  traditur. 

XX.  Locavit  ibidem  equi  sui  effigiem  , qui  humanis 
61' miles  priores  pedes  habuit , neque  sessorem  recipere 
voluit , nisi  Caesarem ; statuamque  sibi  loricatam  di- 
cari passus  est , cum  effigie,  quam  Arcesilaus  fecit. 
Struxit  et  amphitheatrum,  ubi  funebribus  filiae  ludis 
pronuntiatum  olim  populo  munus  atque  venationes 
exhibuit.  Fecit  et  ludos  regionatim,  per  omnium  lin- 
guarum histriones  , item  circenses,  athletas,  nauma- 
chiam. Munere  gladiatorio  depugnaverunt  quidam 
romani  equites,  sed  et  Furius  Leptinus,  cuius  paler 
praeturam  gesserat , et  Q.  Calpenus , senator  quon- 
dam, actorque  causarum.  Dimicare  et  Fulvius  Setinus 
senator  voluerat;  sed  Caesar  negavit  passurum  in  se- 
natoribus, equites  admisit.  Pyrrhicham  saltaverunt 
Asiae  Bithyniaeque  principum  liberi. 

XXI.  Ludis  D.  Laberius  eques  romanus  mimum 
suum  egit,  quamquam  sexagenarius;  quod  ipse  dili- 
genter excusavit  in  prologo  , coactum  se  testatus 
blanda  w illius , cui  ne  dii  quidem  ipsi  negare  quidquam 
potuissent.  Sed  neque  serviliter  se  gessit  in  actione , 
uitusqua  est  iniuriam  dictis  liberis  sub  aliena  perso- 

§.  19.  Veli.  II,  56  , et  ibi  Lips.  — Sucton.  in  Caes.  c.  38.  — Lir.  Epit.  — 
Dio.  — Appian.  — Plin.  XXXV,  4,  11,  et  VII,  39. 

§.  20.  Plin.  XXXI V,  5.  — Plut.  — Sueton.  ia  Caes,  c.  39,  — Dio. 


na , Quirites  libertatem  perdere  exclamans  ; et , quo 
versu  totum  in  se  populum  convertisse  dicitur,  quasi 
vocem  misisset  publici  allectus:  necessum  esse  multos 
timeat , quem  multi  timent:  alienavitque  ea  libertate 
Caesarem  , ut  Publium  ei  mimographum  anteponeret; 
statimque  Publio  palmam  , Laberio  annulum  aureum 
cum  quingentis  sestertiis  daret. 

XXII.  Neque  tamen  Laberio  vel  excusatio  sna , vel 
potentia  Caesaris  praesidio  fuit , quominus  equestri 
loco  indignus  post  mimum  actum  haberetur.  Quum 
e vestigio  in  quatuordeeim  sessum  iret,  per  orche- 
stram , qui  senatorum  in  theatro  locus  erat , trans- 
eunti , Cicero  ait , « Reciperem  te , nisi  anguste  se- 
jj  derem  »;  simul  et  illum  respuens , et  cavillatus  in 
numerum  senatorum,  quem  Caesar  supra  modum 
auxerat:  nec  tacitum  a Laberio  tulit,  Mirum,  an- 
guste sedere  , qui  duabus  soleret  cedere  sellis.  Sed  nec 
ab  equitibus  receptus  est,  qui  gemino  dedecore  com- 
maculatum ordinem  interpretabantur,  et  quod  eques 
romanus  in  scenam  attractus  esset,  et  quod  mimus 
in  quatuordeeim  remissus  ; idcirco  ita  se  coarclave*- 
runt,  ut  venienti  non  esset  locus:  sed  neque  eiusdem 
ordinis  plerique  temperabant  a maioribus  probris. 

XXIII.  Circensibus,  spatio  Circi  ab  utraque  parte 
producto,  quadrigas  bigasque  et  equos  desultorios 
agitavit  patricia  iuventus : eiusdemque  nobilitatis 
turma  duplex  , maiorum  et  minorum  puerorum  , 
Troiam  lusit.  Venationes  per  quinque  dies  sunt  edi- 
tae; et  novissimo  quingeni  pedites,  viceni  elephanti, 
equites  treceni  commissi,  sublatis  metis,  quo  spatium 
dimicantibus  esset , binisque  castris  eorum  in  locum 

ax.  Cic.  ad  Famil.  XII , 18.  — Macrob.  Satumal.il,  7.—  Agtdl.XVH*  1 8.1 
§,  aa.  Macrob.  Saturnal.  II,  3.  — Scnec.  Coutrov.  Vll,  3. 

repositis,  euripoque  in  gyrum  addito,  contra  eru- 
ptionem belluarum.  Athletae , stadio  ad  tempus  ex- 
structo, in  regione  Martii  campi  certaverunt  per 
triduum. 

XXIV.  Graecis  ludis  C.  Octavium  praefecit,  soro- 
ris suae  nepotem , quem  successorem  fortunae  suae 
destinatum , variis  iarn  tum  honoribus  evehebat.  Nain 
et  nuper  quatuordecim  annis  nato  virilem  simul  to- 
gam et  sacerdotium  in  locum  L.  Domitii  dederat ; et 
Latinis  praefectum  Vrbis  constituerat;  et  triumphans, 
ornatum  donis  militaribus , quamquam  interesse  non 
potuerat  bello,  currum  suum  prosequi  iusserat.  Navale 
proelium  non  in  mari  aut  lacu  aliquo,  sed  in  minore 
Codeta  exhibuit,  parte  Martii  campi  effossa,  et  im- 
misso flumine.  Concurrerunt  biremes  ac  triremes 
quadrireinesque  tyriae  et  aegyptiae  classis , quadrin- 
genis remigibus  instructae,  et  millenis  navalibus  sociis. 

XXV.  Et  haec  omnia  spectacula  quum  tanto  ho- 
minum concursu  celebrata  essent,  ut  plerique  ad- 
venae inter  vicos  aut  vias  sub  pellibus  manere  co- 
gerentur , multique  mortales , et  in  his  duo  senatores 
eliderentur  in  turba;  ab  iis  ipsis,  quorum  summa  in 
talibus  cura  atque  voluptas  erat , Caesaris  reprehen- 
debatur cum  saevitia  prodigalitas  , qui , non  conten- 
tus immenso  sanguine , quem  proelia  hausissent,  nunc 
per  ludum  et  iocum  tantam  vim  eius,  una  cum  ex- 
tortis iniquissime  pecuniis  effunderet.  Opera  quoque 
data  fuerat,  ut  omni  temeritate  sumptuum  cuiuslibet 
priorum  exempla  vincerentur.  Munere  gladiatorio 
carbasinis  velis  totum  forum  romanum  intexit,  ut 
spectatores  a sole  defenderet,  viamque  Sacram  ab 

domo  sua  ad  clivum  usque  Capitolinum ; quod  mu- 
nere ipso  visum  esse  mirabilius  tradunt.  Studuit  etiam 
inusitata  quaedam  naturae  opera  ostendere ; tumque 
primum  Romae  visa  est  camelopardalis. 

XXVI.  Sed  aliorum  inermes  erant  querelae,  nec 
ultra  sonitum  processurae  inanium  vocum:  milites 
perniciose  moveri  coeperant , non  cura  honesti , aut 
inutilium  sumptuum  taedio , sed  quia  non  potius  in- 
ter ipsos  pecunia  dividebatur:  neque  quieverunt, 
priusquam  sua  manu  correptum  aliquem  superveniens 
Caesar  ad  supplicium  centurionibus  tradidit. 

XXVII.  Sed  hic  quidem  non  iniuste  perierat:  duos 
alios  innocentes  stolidissifnae  superstitionis  crudelitas 
absumpsit,  ne  publici  quidem  erroris  ullo  praetextu 
defensa.  Quum  enim  neque  Sibyllinis  libris  hoc  ius- 
sum  esset,  neque  ullo  alio  recepto  oraculo,  duo  viri 
in  campo  Martio  a pontificibus  et  martiali  flamine 
immolati  sunt.  Inde  conversus  ad  ordihandum  reipu- 
blicae  statum,  iudicia  senatoribus  et  equiti  tradidit, 
remotis,  qui  tertii  ordinis  fuerant,  aerariis  tribunis. 
Et  quia  se  ipsum , propterea  quod  multis  continenter 
annis  Galliam  obtinuisset , imperii  consuetudine  ca- 
ptum norat , tulit,  ne  praetoriae  provinciae  plusquam 
annum,  ne  plusquam  biennium  consulares  obtineren- 
tur. Ad  replendam  porro  Vrbem  , quae  superioribus 
bellis  vehementer  exinanita  fuerat,  et  coloniis  trans- 
marinis deducendis , quo  circiter  octoginta  millia  ci- 
vium detinebantur,  sanxit,  ne  quis  civis  maior  annis 
viginti , minorve  quadraginta  , qui  sacramento  non 
teneretur,  plus  triennio  continuo  Italia  abesset:  neu 
quis  senatoris  filius , nisi  contubernalis , aut  comes 

magistratus , peregre  proficisceretur : neve  hi , qui 
pecuariam  facerent , minus  tertia  parte  puberum  in- 
genuorum inter  pastores  haberent. 

XXVIII.  Proposuit  et  iis,  qui  multos  susciperent 
liberos , praemia  : et  omnes  medicinam  Romae  pro- 
fessos , et  liberalium  artium  doctores , quo  libentius 
et  ipsi  Vrbem  incolerent,  et  alii  appeterent,  civitate 
donavit.  Sumptus  quoque  recidit , non  lata  modo  di- 
ligenter, sed  etiam  exercita , lege  : usum  conchyliatae 
vestis  et  margaritarum , nisi  certis  personis  et  aetati- 
bus , perque  certos  dies , ademit : lecticis  etiam  uti 
matronas  prohibuit , quae  nec  viros  nec  liberos  ha- 
berent, et  minores  essent  annis  quinquaginta  quin- 
que : circa  macellum  custodes  disposuit , qui  obso- 
nia contra  vetitum  empta  retinerent,  deporta  ren  tqu  e 
ad  se  ; submissis  nonnumquam  lictoribus  atque  mi- 
litibus, qui,  si  qua  custodes  fefellissent,  iam  appo- 
sita e mensis  ipsis  afferrent. 

XXIX.  Correxit  et  fastos , iampridem  superiorum 
temporum  ignorantia,  et  per  licentiam  intercalandi, 
dum  pontifices  in  gratiam  publicanorum  extendunt, 
aut  contrahunt  tempora,  ita  turbatos,  ut  neque  mes- 
sium feriae  aestati , neque  vindemiarum  autumno 
responderent,  et  iam,  quod  cx  emendatione  Caesaris 
intelligilur , qui  V non.  octobr.  esse  debuerat  dies, 
principium  anni  haberetur.  Igitur  repudiata  veterum 
ratione,  qui  sequuli  lunae  revolutiones  fuerant,  ad 
solis  cursum  ordinavit,  Aegyptiis  adhibitis,  et  prin- 
cipe omnium  Sosigene  , quos  Alexandriac  consulue- 
rat, et  M.  Flavio  scriba  annilente. 

' * 

XXX.  Sed  Alexandrini  tricenos  dies  in  menses  par- 
titi , sub  finem  anni  quinque  reliquos  addebant : id 
displicuit  Caesari,  potiusque  visum,  et  illos  quinque 
dies , et  alios  insuper  duos  februario  detractos  , cer- 
tis mensibus  adiicere , et  quadrantes  diei  ( eo  enim 
ferine  spatio  solis  conversio  dies  treceutos  sexaginta 
quinque  superat)  colligere,  donec  ex  his  confecta 
dies  quarto  quoque  anno  intercalaretur,  eo  mense 
ac  loco , quo  etiam  apud  Veteres  intercalari  consue- 
verat , id  est , ante  quinque  ultimos  februarii  mensis 
dies ; idque  bissextum  censuit  appellandum , quod 
nimirum  id  biduum  pro  uno  die  haberi , et  diem 
sextum  kal.  mart.  vocari  volebat. 

XXXI.  Vt  igitur  tam  foede  luxatus  annus  ad  side- 
rum caelique  leges  revocaretur,  quum  illos  superva- 
cuos dies , ad  sexaginta  septem  inter  novembrem  ac 
decembrem  interiecit ; tum  mensem  Mercedonium  , 
sive  intercalarem  , qui  ex  consuetudine  in  cum  an- 
num inciderat , consumpsit ; unde  factum  est , ut  an- 
nus ille,  qui  confusionis  erat  ultimus,  in  dies  qua- 
dringentos quadraginta  quinque  protenderetur.  Haec 
ferme  a Veteribus  tradita  , nuper  etiam  assensum 
doctissimorum  virorum  meruerunt.  Sed  Dio  plures 
septem  et  sexaginta  4'ebus  tribus  his  intercalaribus 
a Caesare  consumptos  esse  negat ; cuius  opinionem 
vir  perquam  eruditus  e Gallia  minime  spernendis  ar- 
gumentis tuetur.  Erat  haec  res  tam  usu  saluberrima, 
quam  molitu  difficilis,  et  ipse  Sosigenes , tribus  de 
ea  commentationibus  editis,  se  ipsum  in  quibusdam 
corrigere  necesse  habuit : praeterea  nihil  in  his  Cae- 
sar, nisi  de  consilio  principum,  aut  etiam  totius  or- 

dinis  fecerat  : neque  tainen  effugere  dicacitatem 
hominum  potuit ; adeo  ubi  nimia  taxandi  licentia  in- 
valuit, non  minus  bene,  quam  secus  facta,  repre- 
henduntur. 

XXXII.  Sane  Cicero , quasi  potius  a Caesare , quam 
a caelo,  ea  anni  ratio  indicta  esset , cuidam  dicenti,  cras 
Lyram  exorituram,  « Nempe  ex  indicto»,  respondit. 
Sed  idem  Cicero  magnis  verisque  praeconiis  Caesarem 
extulit,  quum  is  Marcello  consulari,  mentionem  eius 
inferente  L.  Pisone , et  C.  Marcello  ad  pedes  se  abii- 
ciente , senatu  etiam  surgente  , et  rogante  universo , 
nonnihil  prius  accusata  eius  acerbitate,  reditum  cum 
summa  illius  dignitate  concessisset.  Quamquam  illo 
beneficio  Marcellus  frui  non  potuit,  quum  a Mityle- 
nisVrbem  repeteret,  Athenasque  venisset,  in  ipso 
portu,  a P.  Magio  Chilone  familiari  suo  interfectus ; 
qui  vetus  Pompeianae  militiae  comes , aliquem  ami- 
corum ab  eo  sibi  praeferri  non  patiebatur. 

XXXIII.  Et  adsperserat  Caesarem  suspicio : sed  qui- 
bus aliqua  veri  cura  erat,  quum  constaret  de  Magio  » 
non  sustinebant  quidquam  de  Caesare  credere  ; pur- 
gavitque  eum  scripta  ad  Ciceronem  epistola  M.  Bru- 
tus , Marcelli  praecipuus  admirator.  Neque  alio  lucu- 
lentiore testimonio  magnitudinem  viri  approbaveri- 
mus, quam  quod  in  libro,  quem  de  Virtute  composuit 
Brutus , ei  reddidit , se  vidisse  Marcellum  Milylenis 
exsulantem , et , quantum  modo  natura  hominis  patere- 
tur , beatissime  viventem , neque  unquam  bonarum  artium, 
cupidiorem,  quam  illo  tempore.  Itaque  visum  sibi  se  magis 
in  exsilium  ire , qui  sine  illo  rediturus  esset,  quam  illum 

in  exsilio  relinquere  : addidi  tquc,  C.  Caesarem  Mityle - 
nas  praetervectum , quia  non  sustineret  videre  deforma- 
tum, virum. 

XXXIV.  Sed  horum  a Caesare  praeclare  constitu- 
torum gratiam  alia  quaedam  elevabant,  quod  , rela- 
turus gratiam  clientibus  suis , senatus  numerum , in- 
dignis multis  adseriptis , ampliaverat;  praetores  crea- 
verat duodecim , quot  simul  eodem  anno  fuerant 
nunquam  ; quaestorum  quoque  et  minorum  magistra- 
tuum collegia  auxerat;  notatos  a censoribus , metu 
Judiciorum  extorres  reduxerat ; condemnatos  ambitus 
in  Italia  esse  sinebat.  Etiam  incivilis  plane  videbatur 
comitiorum  ratio,  quae  cum  populo  diviserat,  ut, 
excepto  consulatu , ceterorum  magistratuum  partem 
dimidiam  populus , alteram  ipse  constitueret.  Vnde 
candidati  Caesaris  appellati , quos  nullo  repulsae  metu 
brevibus  libellis , circum  tribus  missis  , commendabat. 

XXXV.  Sed  et  Cleopatrae  amor  magnopere  datus 
est  crimini , quae  anno  eodem  Romam  regio  comitatu 
venit , accitu  ipsius.  Caesar  mulieri  viroque  ( minor 
ille  Ptolemaeus  fuit ) hospitium  in  suis  aedibus  dedit: 
notatusque  est , tanquam  praeter  notissimum  Cleo- 
patrae adulterium , etiam  puero  nefarie  illuderet.  Sa- 
ne maximis  honoribus  praemiisque  auctos  , regesque 
socios  et  amicos  appellatos,  remisit  in  regnum  : (ilium 
etiam , quem  Cleopatra  paulo  post  discessum  eius  ex 
Aegypto  pepererat , de  suo  nomine  Caesarionem  ap- 
pellari passus  est : quem  quidem  Caesari  forma  quo- 
que et  incessu  similem  fuisse,  tradiderunt.  M.  Anto- 
nius etiam,  agnitum  ab  eo,  senatui  aflirmavit ; contra 

quem  Oppius  librum  edidit , non  esse  Caesaris  filium , 
quem  Cleopatra  dicat;  plane  quasi  patrocinio  res  egeret. 

XXXVI.  Dum  ista  Romae  geruntur,  in  Hispania 
plus  obortum  belli  erat,  quam  aut  classe  prius  e Sar- 
dinia , aut  mox  cum  Q.  Fabio  Maximo,  Q.  Pedio  le- 
galis, exercitu  misso  coerceri  posset;  ipsiusque  iam 
Caesaris  praesentia  requirebatur.  Igitur  Vrbis  custo- 
dia M.  Lepido , et  sive  sex , sive  octo  praefectis  per- 
missa ( nam  de  numero  dubitatur  ) , quos  propraeto- 
ribus constituit,  qui  per  absentiam  suam  res  urbanas 
administrarent,  in  Hispaniam  profectus  est , quartum 
iam  non  consul , sed  designatus  sine  collega.  Neque 
supervacuum  fuerit  explicare , quali  tum  honore , e t 
quoties  praeditus  egerit;  quando  annus  ille  confusio- 
nis haec  quoque  confundendi  occasionem  scriptoribus 
praebuit. 

XXXVH.  Sed  quoniam  alii  consulem , alii  dictato- 
rem fuisse  volunt , Suetonii  sententiam  veram  esse 
iudico , tertium  et  quartum  consulatum  gessisse  titulo 
tenus  , contentum  dictaturae  potestate , decretae  si- 
mul cum  consulatibus.  Igitur  et  in  tres  novissimos 
menses  , puto  per  eam  causam , quod  iam  ipse  consul 
cum  collega  per  duodecim  menses  fuisset  ( nam  annus 
ille , ut  est  expositum  supra , mensibus  quindceim 
constitit),  binos  sulfecit.  Neque  vero  comitia  consu- 
laria , quae  sunt  circa  id  tempus  a M.  Lepido  consule 
eodem  et  magistro  equitum  habita,  eo  pertinuisse 
crediderim  , ut  Caesari  sub  finem  demum  anni  tertius 
consulatus  daretur , sed  ut  novi  consules  sufficerentur. 

XXXVIH.  Plurimum  certe  moveor  auctoritate  seri- 

ptoris,  qui  bellum  hispanicnsc  tradidit ; quem  certe, 
quicumque  tandem  fuerit , iisdem  temporibus  vixisse 
constat:  nec  iniquum  arbitror,  ut  huic  Fastorum 
fragmenta,  quibus  alioquin  permultum  tribuo , post- 
habeantur. Ceterum  hispaniensium  armorum  hae  fer- 
ine causae  fuerunt.  Proximus  sub  Cassio  et  Marcello 
tumultus,  Caesaris  legiones  discordia  et  suspicionibus 
labefactaverat;  metuque  poenae  miserant  ad  Scipio- 
nem legatos : deinde  quum  Scipio  victus  esset , Pom- 
peius morbo  in  Balearibus  attineretur  , T.  Scapula , 
Q.  Aponio  ducibus,  Trebonio  Caesaris  legato  nega- 
runt obsequium,  totamque  fere  Baeticam  traxerunt 
secum  ad  defectionem. 

XXXIX.  Interim  et  Pompeius  traiecit  in  Hispaniam, 
tisusque  occasione,  dum  muneribus  dandis  Romae 
Caesar  tempus  terit,  praeter  spem  omnium , brevi 
magnas  copias  collegit : nam  favore  paterno  adiutus , 
a multis  civitatibus  societatem  et  auxilia  obtinuerat ; 
quibus  instructus,  alias  vi  adiungebat  partibus.  Iam- 
que  Carthaginem  Novam  obsidebat, quum  Scapula, 
et  qui  cum  eo  erant , imperatorem  eum  agnoverunt ; 
vicissim  nihil  non  et  dicentem  et  facientem,  quo  sibi 
benevolentiam  hominum  pararet : quod  alioquin  ab- 
ruptis consiliis  necessarium , ab  ingenio  asperiore  et 
rustico  extorserat  etiam  Allobrogum  faga , qui  Curio- 
nis milites,  deinde  Iubae  captivi , post  ab  hoc  Pom- 
peio transditi , nescio  quam  ob  oifensam , ad  hostes 
transfugerant.  ' • 

XL.  Hac  nova  humanitate  multi  etiam  allecti  sunt 
ex  hostilibus  castris ; eorum  maxime , qui  olim  sub 
Afranio  militaverant.  Accesserunt  interim  et  ex  Africa 


§.  39.  Anet,  dc  B.  Hisp.  — Nic.  Datnasceu.  de  Iustit.  Aug.  — Dio.  — Cie. 


• 270 


10.  FREINSHEMII  SVPPLEM. 


quum  alii , tum  Sex.  Pompeius , Var usque , et  Labie- 
nus , a quibus  simul  classis  instar  adductum  est.  Ea 
quoque  res,  quod  frater  venerat,  vires  auxit,  spem 
favoremque  hominum  accendente  fama , pro  uno  duos 
stare  Pompeios ; ideoque  auxilia  diversissimis  ex  locis 
confluebant.  Sed  surgentem  hanc  et  proxima  quae- 
que amplectentem  potentiam,  quorundam  adventu, 
quos  Caesar  praemiserat , sparsa'  mox  affuturi  fama 
stitit ; Cnaeusque , diffisus  alia  retineri  posse , relicta 
maritima  ora , in  Baeticam  se  recepit. 

XLI.  At  inter  P.  Varum  et  C.  Didium  haud  procul 
Carteia  in  ipso  Oceani  ostio  contractum  navale  proe- 
lium , repens  tempestas  etiam  effecit  tristius , sic  quo- 
que depressis  multis  ex  utraque  classe  navibus.  Cessit 
tamen  Varus,  obiectisque  in  fauce  portus  ancoris, 
inter  sese  inexplicabili  nexu  obvinctis,  arcuit  ingres- 
sum hostilium  navium,  classisque  reliquias  servavit. 
Interea  Caesar  in  Hispaniam  venit  admirabili  celeri- 
tate, et,  quod  miraculum  auget,  iisdem  septem  et 
viginti  diebus  ( tot  enim , nec  amplius , Roma  Obul- 
conein , ubi  exercitus  erat , pervenit)  poemate , quod 
inscribitur  lier , composito. 

XLH.  Vllani  oppidum  Cn.  Pompeius  tum  oppugna- 
bat, ab  aliquot  mensibus:  idcirco  Caesar , sperans 
bene  meritam  civitatem  sola  adventus  sui  fama  libe- 
rari posse,  relicta  maiori  parte  militum , cum  paucis, 
qui  sequi  poterant,  ab  equitatu  Fabii  et  Pedii  lega- 
torum , quem  occurrere  sibi  iusserat , in  castra  dedu- 
ctus est.  Sed  Pompeius  , unum  virum  uni  non  adeo 
praestare  ratus , in  obsidione  persistebat.  Caesar  igi- 
tvft-  undecim  cohortes  per  L.  Iulium  Patiecum  intro- 

duxit  VUan» , per  media  Pompeii  praesidia  tutum  iter 
praebente  nocte , ventis  et  teiflpestatibus  horrida  ; ipse 
contendit  Cordubam , non  modo  spe  avertendi  Pom- 
peium ab  Vlla , sed  etiam  capiendi  per  proditionem 
oppidi , quam  ei  spem  legati  Cordubensium  iniecerant, 
nupero  eius  adventu , quum  a Pompeio  modo  disces- 
sissent, obviam  profecti. 

XLHI.  Priori  consilio  respondit  eventus  : namque 
Sex.  Pompeias , qui  cum  praesidio  Cordubam  tenebat, 
trepidis  nuntiis  accivit  fratrem.  Sic  et  Vlla  prope  capta 
discrimen  effugit , et  Corduba  a Caesare  relicta  est ; 
quem  praeter  hostem  etiam  vexare  morbus  coeperat. 
Igitur  dilatum  in  hiemem  bellum,  neque  discessum 
in  hiberna;  quum  interim  quartum  consul,  et  vale- 
tudinem recuperavit  Caesar,  et  partem  exercitus,  quae 
consequi  celeritatem  eius  nequiverat , recepit.  Ategua 
firmissimum  erat  praesidium  Pompeii , quo  plurimum 
frumenti  comportatum  fuerat.  Id  subito  Caesar  ag- 
gressus, circumvallare  instituit , susque  deque  ferente 
Pompeio , qui , munitionibus  oppidi  confisus  , parce- 
bat militibus  suis , prius  existimans  futurum , ut  fri- 
goris vehementia  desisteret  Caesar , quam  Ategua  ca- 
peretur. Sed  illo  pertinacius  instante , cum  exorcitu 
eodem  profectus  est.  Multa  lorte  castella  in  adventum 
eius  exstruxerat  Caesar , ut  equitum  peditumque  prae- 
sidiis venientem  arceret. 

XLIV.  Sed  forte  accidit , ut , quo  tempore  Pompe- 
ius venire,  sub  ortum  diei  nebula  crassissima  caelum 
tegeret : igitur  eo  facilius  et  perrupit  Caesaris  praesi- 
dia , et  multos  eius  equites  concidit.  Legiones  omnino 
habebat  tredecim : sed  quibus  praecipue  confidere?1, 

42.  Auct.  de  B.  Hi*i>.  — Dio. 

duae  erant  vernaculae,  quae  a Trebonio  transfuge- 
rant; una  facta  ex  colofliis  Hispaniae,  una  Afraniana 
ex  Africa , quam  secum  Pompeius  adduxerat : reli- 
quae constabant  ex  fugitivis,  ne  ipsae  quidem  plane 
contemnendae,  quum  quartum  iam  annum  plerique 
fuissent  in  armis  exerciti , proiectamque  afferrent  ad 
proelia  audaciam.  Neque  tamen  ausus  est  subsidio 
venire  suis : tantum , quia  duce  carere  Ateguenses 
cognoverat,  L.  Munatium  Flaccum  misit. 

XLV.  Is , se  Iulianarum  partium  , et  tribuni  corni- 
cularium esse , simulans , noctu  solus  vigiles  quosdam 
adiit,  tanquam  missus  ad  circumeundas  excubias:  a 
quibus  accepta  tessera , alios  fallens , alios  evitans , a 
postremis  etiam  deductus,  quibus , se  missum  a Cae- 
sare ad  recipiendum  per  proditionem  oppidum  , per- 
suaserat, per  medias  eius  copias  Ateguam  ingressus 
est.  Pompeius  , incensis  nocte  castris , inter  Vcubim 
et  Ateguam  in  montibus  consedit;  mox,  etiam  his  in- 
censis castris,  Cordubam  intendit  iter.  Interea  quum 
ad  Caesarem  Arguetius  ( an  Aruntius  ? ) et  Asprenas 
venissent,  quorum  ille  signa  quinque  Saguntinis  obiter 
adempta  retulerat , longius  evagari  Caesaris  equites 
coeperunt,  et  eos,  qui  commeatus  ad  castra  Pompeii 
vehebant , excipere. 

XLVT.  Sed  qui  in  praesidio  Ateguae  erant , ferociter 
repugnabant , non  ferro  tantum  , sed  etiam  igne  , per 
omnia  ingenia  mittendi , se  tuentes  ; donec  semper 
cum  damno  repulsi , iram  verterunt  in  oppidanos , 
qui  Caesari 'favere  credebantur:  nec  ipsos  modo  occi- 
derunt, sed  etiam , auctore  Flacco  , feminas , vocatis 
nominalim  ad  spectaculum  viris , quos  apud  Caesarem 

esse  sciebant,  iugulatas  praecipites  miserunt  de  muro; 
infantes  (dictu  quoque  foedum)  partim  in  gremiis 
matrum  trucidarunt,  alios  in  conspectu  parentum 
aut  humi  afflixerunt,  aut  in  sublime  iactatos  subre- 
ctis exceperunt  pilis.  Sub  vesperam  eiusdem  diei  venit 
ad  eos  clam  a Pompeio  tabellarius  , turres  aggerem- 
que iubens  accendi , et  tertia  vigilia  tentari  eruptio- 
nem : se  nocte  tota  futurum  in  armis,  ut  tutiorem 
daret  ad  se  receptum. 

XLVH.  Infelix  conatus  fuit : reflante  vento , ignis 
in  opera  romanaiactus  aedificia  comprehendit  oppidi, 
erumpentesque  fumo  involvit,  ancipiti  periculo , quod 
eodem  tempore  telis  etiam  hostium  lapidibusque  pe- 
tebantur. Igitur  occisi  captique  magno  numero  ; et 
argentum,  et  vestis,  quae  eo  consilio  extulerant,  ut 
eorum  direptione  distractos  opprimendo , viam  ad 
erumpendum  facerent , victoribus  praedae  fuere.  Ne- 
que tamen  destiterunt  a defensione  , sed  ventum  se- 
cundum nacti,  turrim  Caesaris  incenderunt. 

XLVIII.  Sed  multis  ex  oppido  transfugientibus , 
neque  inter  ceteros  integra  concordia,  tabellae  de 
muro  sunt  deiectae , hoc  exemplo : «L.  Munatius  Cae- 
» sari.  Si  mihi  vitam  tribuis , quoniam  a Cn.  Pompeio 
» sum  desertas , qualem  me  illi  praestiti,  udi  virtute 
» et  constantia  futurum  me  in  te  esse  praestabo » : 
eodemque  tempore  legati  oppidanorum,  qui  ante  exie- 
rant, Caesare  adito  , si  vitam  sibi  concederet , postridie 
oppidum  esse  dedituros,  dixerunt.  Ille  se  Caesarem 
esse,  fidemque  praestare  solitum,  respondit.  Ita  ante 
diem  XI  kal.  martii , quae  primo  anno  Iuliano  fuerunt, 
oppido  politus  est , et  Imperator  appellatus  ex  victoria. 

quartum  iam  dictator  designatus , consul  itidem  quar- 
to ; quem  honorem  , sine  collega  decretum  , inire  ad 
finem  belli  distulit 

XLIX.  Pompeius , his  auditis , castra  Vcubim  versus 
movit , convocatisque  Ycubensibus , inquiri  fautores 
victoriae  hostium  iussit : ex  quibus  occidit  homines 
septuaginta  quatuor : maior  aliquanto  numerus,  quum 
in  oppidum  reduceretur , negligentia  an  sponte  cu- 
stodum , in  Caesaris  castra  perfugit.  Similis  caedes 
similibus  causis  apud  Bursavolenses  est  edita.  Caesar, 
rebus  Ateguae  constitutis  , ita  propinquis  a Pompeio 
locis  consedit , ut  castris  conferre  castra  videretur. 
Ibi  duin  uterque  operibus  viribusque  superare  adver- 
sarium contendit , aliquot  minora  proelia  facta  sunt , 
certamenque  singulare  commissum  inter  spectatae 
virtutis  viros  Turpionem  Ambivium  et  Q.  Pompeium 
Nigrum. 

L.  Quod  tamen  ferme  superior  Caesaris  res  erat, 
Pompeius  itidem  castra  movit ; moventemque  Caesar 
est  insequutus  , donec  eos  in  Mundensem  campum , 
fatalem  Pompeio  futurum,  belli  ratio  deduxit.  Et  erat 
inde  discessurus  Caesar;  sed  audito,  Pompeium  de 
tertia  vigilia  stetisse  in  acie,  vexillum  (id  signum  erat 
pugnae)  proposuit;  sed,  ut  est  observatum , solito 
moestior.  Similiter  Pompeius , consilii  inops,  neque 
constitutam  adversus  longa  belli  detrimenta  sociorum 
fidem  ratus,  properabat  decernere , licet  prodigiis 
aperte  deterrentibus.  Sane  simulacra  sudasse,  sonitus 
armorum  auditos  in  caelo,  itemque  monstrosos  ani- 
malium partus,  faces  ab  oriente  transcurrentes  in 
occasum,  spernere  pro  irritis  aut  ambiguis  poterat: 

§.  48.  Anet.  <l«?  B.  Hisp. 

sed  aquilae  Poinpeianarum  legionum  , fulmina’,  quae 
pedibus  aurea  tenebant,  visae  deficere,  alasque  con- 
cutere avolaturis  similes , haud  dubiam  cladem  vide- 
bantur portendere. 

LI.  Planities  inter  utraque  castra  intercedebat  mil- 
lium quinque  passuum , subiecta  collibus  , in  quibus 
Vcubis  erat  condita , et  Pompeii  acies  constiterat.  In 
ea  planitie , sed  propius  colles , spatium  interiectuni 
uliginosum  erat , rivo  per  coenosum  et  palustrem  lo- 
cum decurrente.  IUi  duplici  locorum  favore  Pompe- 
ianos  defensos  tamen  aggredi  Caesar  statuit,  tessera 
Veneris  proposita  , quum  Pompeius  ad  excitandam 
patris  memoriam  Pietatem  suis  dedisset.  Tredecitn 
Pompeius  legiones  in  proelium  deduxerat,  equitatu 
lateribus  circumfuso,  et  levi  armatura  , sex  millium 
numero,  quibus  prope  alterum  tantum  accessit  ab 
auxiliaribus  Hispanis  Maurisque : filios  enim  suos 
Pompeio  rex  Bocchus  auxilio  miserat ; qvuim  adver- 
sarius eius  Bogud  in  praesidiis  Caesaris  esset. 

L1I.  Ceterum  auxilia  utrobique  haud  magno  fuerunt 
usui;  pugnaque  vix  tentata,  romanis  militibus  cam- 
pum reliquerunt.  Cohortes  octoginta  Caesar  eduxerat, 
cum  octo  millibus  equitum.  Hi  virtute  superiores  ho- 
stibus, iniquitate  loci  laborabant,  ad  extremae  pla- 
nitiei voraginosa  progressi.  Nullo  unquam  proelio 
fluctuata  magis  Caesaris  fortuna  est;  ut  prope  Iuliani 
diffiderent  victoriae.  Diu  pari  marle  nihil  aliud  quam 
occidebant  occidebanturque  ; donec  pugnando  utrin- 
que  fessis,  velut  tacitis  induciis  quies,  et  moeslum 
silentium  tenuit.  Mox  renovata  pugna  , impulsum  est 
illud  veterani  militis  invictum  robur,  ne  prorsus  fu- 
geret, verecundia  magis,  quam  virtute,  retentum. 

LITT.  Ibi  vero  Caesar  vinci  insuetus,  ad  praevenien- 
dum hoc  dedecus , cogitasse  de  consciscenda  sibi'  nece 
traditur:  id  quidem  constat,  equum  e conspectu  ab- 
duci iussisse  , scutoque  cuiusdam  arrepto , in  primam 
provolasse  aciem,  increpita  Fortuna,  quae  veterem 
ducem  semperque  victorem  pueris  proderet.  Variis 
inde  vocibus  pudorem  virtutemque  suorum  stimulans, 
quum  ante  prima  signa  sic  procurrisset , ut  vix  decem 
ab  hoste  pedibus  distaret , magnam  in  se  coniectam 
vim  missilium  excepit  scuto , aut  modica  corporis  de- 
clinatione vitavit.  Tum  vero  connisi  decumani , quo- 
rum in  mediocri  numero  maxima  virtus  exstabat , 
redintegrarunt  proelium  : nec  hostes  rem  gesserunt 
segnius,  quos  et  ipsos  suus  imperator,  adolescens 
impetus  ad  bella  maximi , dimisso  itidem  equo  , pe- 
ricula communicans  animabat. 

LIV.  Quum  ita  pari  animo  ac  marte  totam  ferme 
diem  continuata  pugna  esset,  sub  vesperam , unde 
minime  sperabatur , orta  est  victoriae  occasio.  Rex 
Dogud  , qui  initio  proelii  reliquerat  locum , quum 
instare  sibi  neminem  cerneret , dum  adversarii  contu- 
macissima pugna  detinentur , tentandorum  castrorum 
consilio  capto , Labienum  non  fefellit.  Idcirco  proti- 
nus quinque  cohortes  ex  acie  sua  detractas  subsidio 
castris  ire  iussit.  At  Caesar , his  abire  visis , fugere 
inclamavit  hostem^  sive  credens  ita  esse , sive  hac 
specie  abusurus  ad  victoriam.  Hinc  certe  et  erecti 
Iuliani , et  territi  hostes  sunt : veraeque  mox  fugae 
initium  fuit,  falso  credita  , quum  , etiam  errore  com- 
perto, non  amplius  restitui  turbati  ordines  possent. 

LV.  Haec  pugna  pugnata  Liberalibus , advertit  ho- 

minum  curam,  ut  eodem  die  ante  quadriennium  Ita- 
liam a Pompeio  relictam  recordarentur.  Victi  pars  in 
castra  , pars  in  oppidum  refugerunt:  castra  expugnata 
sunt,  pari  prope  utrorumque.  clade.  Mundam  quia 
Caesar  statiin  circumvallari  imperaverat,  nequis  per 
noctem  evaderet , et  aggeri  exstruendo  nec  temporis 
satis  , nec  materiae  Suppetebat;  congesta  sunt  hostilia 
cadavera,  aggerque  ex  his  effectus  , valli  vicem  scutis 
pilisque  et  iaculis , quibus  confixa  corpora  teneban- 
tur , explentibus.  Et  gaudebat  foeda  crudelitate  miles, 
vertendisque  ad  oppidum  occisorum  capitibus,  tan- 
quam  virtutis  suae  testimonio  delectabatur. 

LVI.  Cecidisse  tradunt  eo  proelio  Pompeianorum 
supra  triginta  millia , quos  inter  Labienum  et  Varum , 
quibus  fieri  Caesar  funus  iussit ; et  equitum  romano- 
rum  ex  Vrbe  et  provincia  circiter  tria  millia.  Aquilae 
omnes  captae , cum  signis  et  fascibus ; praeterea  du- 
ces belli  septemdecim.  Victores  desiderati  ad  homi- 
num mille  pedites,  equites,  promptissimus  quisque, 
et  vulnerati  ad  quingentos.  Hoc  de  proelio  dixisse 
Caesarem  ferunt , saepe  se  de  victoria , tum  primum  de 
salute  dimicasse.  Ceterum'perditarum  rerum  nuntius 
ad  Sex.  Pompeium  Valerius  adolescens  Cordubam  ex 
proelio  venit:  idcirco  Sextus,  distributa  equitibus 
pecunia,  nocte  Corduba  profectus  est,  ad  Caesarem 
de  pace  iturum  simulans  ; ceterum  perfugit  in  Celti- 
beriam, ibique  repertis  latebris,  latrocinio  se  toleravit. 

LVH.  Diversa  Cnaeo  fortuna  fuit.  Is,  primum  ex> 
acie  centum  quinquaginta  equitibus,  peditibusque 

paucis  comitatus , non  prius  remisit  fugam , quam 

• 

Carleiam  pervenisset , Munda  distantem  millibus  pas- 
suum ducentis  , ubi  naves  habebat.  Interea  Caesar 
Cordubam  profectus  est;  cuius  adventu  Scapula, 
primus  eorum  tumnlluuin  auctor,  magnifice  prius 
epulatus , iugulum  servo  praebuit.  Cordubae  magna 
erat  discordia,  ipsis  dedere  cupientibus  oppidum, 
resistentibus  servis , quorum  ingefUem  vim  Pompeius 
armaverat:  ii,  quum  legiones  Caesaris  recipi  vide- 
rent, incendere  oppidum  coeperunt:  sed  superati  a 
Iulianis  perierunt  hominum  circiter  millia  duo  et 
viginli , non  connumeratis,  qui  extra  murum  cecide- 
rant; reliquos  Caesar  vendidit.  Inde  Hispalim  itum, 
divisam  et  ipsam  s.tudiis  atque  factionibus.  Igitur  quum 
legati  missi  ad  Caesarem  praesidium  ab  eo  praefe- 
ctumque Caninium  introduxissent,  Philo  quidam, 
Pompeianarum  partium  acerrimus  defensor,  clam  ad 
Caecilium  Nigrum  profectus , magnaque  ab  eo  Lusi-  • 
tnnorum  accepta  manu , noctu  per  murum  intromis- 
sus est , Caesarisque  praesidium  interfecit. 

LVffl.  Caesar , si  infestius  oppugnaret  obsessum , 
ne  oppidum  a desperatis  incenderetur  veritus  , con- 
sulto segnius  administrari  omnia  iussit , quo  spem 
effugii  praeberet  hostibus.  Nec  aliter,  quam  cogita- 
verat, factum.  Eruperunt  illi,  et,  incensis  ad  flumen 
Baetim  navibus,  quo  distinerent  Iulianos,  profugiunt; 
sed  a praeparatis  ante  equitibus  conciduntur.  Sic 
Hispali  recepta,  versus  Astam  processit,  unde  legati 
“ venerant , oppidum  dedentes  ; et  in  itinere  oppugna- 
tis, quae  resistebant,  ad  Carteienses  contendit,  quo- 
rum legati  Pompeium  in  sua  potestate  esse  renuntia- 
verant. Sed  ea  quoque  civitas  discesserat  in  partes, 
et,  re  cognita,  portae  sunt  a J3ompeianis  occupatae. 

LIX.  Tandem  magna  excitata  seditione,  et  caede 
edita , saucius  humero  Pompeius  naves  triginta  oc- 
cupat longas,  iisque  profugit:  sed  premente  fato, 
dum  navigium  conscendit,  funiculo  irretivit  pedem  , 
et  accelerans  quidam , ferroque  abrumpere  funicu- 
lum volens,  sinistrum  eius  crus  incidit.  Comperta 
Pompeii  fuga  , Q.  Didium , qui  Gadibus  classi  prae- 
erat, excitavit,  ut  mari  eum  terraque  persequeretur. 
Sed  Pompeiana  classis,  nullis  rebus  paratis  profecta  , 
intra  quartum  diem  , aquationis  causa  , ad  montana 
quaedam  loca  applicuit.  Eo  loco  Didius  occurrit,  et, 
navibus  quibusdam  incensis , .aliis  captis , praeclusit 
maritimam  fugam.  Pompeius,  deserta  et  avia  petens, 
postquam  adesse  cum  Didianis  equitibus  et  cohortibus 
Caesennium  Lentonem  audiit , ad  ultimam  spem  mu- 
nito loco  haud  procul  Laurone  capto  , repugnat. 

LX.  Caesennius , ubi  vi  capere  locum  posse  despe- 
rat, circummunire  instituit.  Tum  vero  Lusitani,  cer- 
tissimum exitium  fuga  vitare  coacti  , deseruerunt 
Pompeium , qui , praeter  accepta  vulnera  talo  etiam 
intorto  , neque  pedes  iter  facere  poterat ; neque , ut 
equo  vehiculove  uteretur,  natura  loci  praecipitiis 
aspretisque  horridi  sinebat.  Idcirco  cavis  exesisque 
rupibus  et  antris  se  occultans , captivorum  indicio 
proditus  est,  atque  interfectus.  Caput  adolescentis 
praecisum  Caesennius  retulit , idque  a Didio  trans- 
missum , Caesari  revertenti  Hispalim  a.  d.  pridie  id. 
apriles  relatum  est.  Caesar  in  conspectum  dari  popu- 
lo, ad  reprimendos  rebellium  spiritus  , deinde  sepe- 
liri iussit. 


§.  59.  Dio.  — Appian.  — Auct.  de  B.  Hisp.  — Strab.  lib.  III , p.  «4**  — 
Flor.  IV,  a.  — Veli. 

LXI.  Neque  diu  laetatus  hoc  eventu  Didius,  a 
Lusitanis,  qui  se  denuo  collegerant,  per  insidias 
occisus  est.  Interea  qui  Mundae  fuerant  circumsessi , 
quum  eruptionem  tentassent , essentque  a Q.  Fabio 
cum  magna  caede  reiecti , dolum  paraverant , ut  ma- 
gna manus,  per  speciem  transfugii  recepta,  in  castris 
administraret  caedem  , eodemque  tempore  celeri 
eruptionem  facerent.  Sed , prodito  eorum  instituto  , 
Fabius  tesseram  per  castra  dedit , uti  omnes  Munden- 
ses extra  vallum  conciderentur.  Tandem  operibus 
assiduis  interclusi , quum  extremum  malorum  acces- 
sisset discordia , deditionem,  aliis  volentibus , ceteris 
alia  omnia , inter  ipsos  concursum  est , et  portae  ab 
alteris  adapertae. 

LXII.  Nec  praetermisit  occasionem  Fabius , oeci- 
tisque  multis , reliquos  redegit  vivos  in  potestatem. 
Munda  cum  immensa  hominum  caede  expugnata , 
vicinum  oppidum  Vrsaonem  tentari  placuit,  situ 
operibusque  permunitum.  Interea  Caesar  a Gadibus, 
quo  processerat,  Hispalim  regressus,  concione  advo- 
cata, severa  oratione  Hispanos  increpuit  , quod  bene- 
ficiorum , quae  primo  quaestor  iis , postea  praetor , 
deinde  consul,  nuper  dictator  victorque  frequentia  et 
magna  dedisset , immemores , tam  facile  ad  arma  contra 
se  capienda  inducti  essent.  Deinde  revolutus  ad  perpe- 
tuae suae  clementiae  commemorationem , conserva- 
turum se  provinciam  dixit.  Pecunia  maxime  imperata 
est,  quibusdam  et  agri  adempti,  et  graviora  imposita 
stipendia. 

LXIII.  Sed  ex  aede  Herculis  Gaditani  donaria  su- 
stulit, satis  assuetus,  apertissimis  rapinis  atque  sa- 

crilegiis  sustinere  bellorum  atque  munerum  impendia. 
Ne  sociis  quidem  et  bene  meritis  gratuita  beneficia 
tribuit , agro  donando  , aut  immunitate  concedenda  , 
civitatisque  et  coloniae  nonnullis  dando  iura.  Sub 
hoc  tempus  Hispalim  declucta  colonia,  ex  nomine 
Caesaris  et  Romae , Iulia  Romulensis  appellata  est. 
Inter  haec  otia  ( haec  enim  bellicis  comparata  labori- 
bus , homini  nunquam  cessare  solito  otia  videbantur) 
Anti-Catones  duos  scripsit,  vituperationem  continen- 
tes Catonis,  laudationique  Ciceronis  oppositos.  His 
rebus  ferine  septimum  intra  mensem  confectis,  C.  Octa- 
vius ad  avunculum  Caesarem  Carteiae  adhuc  agentem 
venit,  impeditus  morbo,  ne  discedentem  Roma  comi- 
taretur. 

LXIV.  Per  eos  dies  enatum  palmae  germen  in  loco 
Mundensis  pugnae , huic  Octavio  prosperum  omen 
fecisse  credunt,  quem  tantarum  opum  successorem 
Heus  designaverat.  Sed  ad  suam  fortunam  trahens 
Caesar , factus  erat  hilarior  atque  confidentior  : tan- 
toque facilius  accepit  Octavii  preces , tam  pro  aliis 
interpositas  , quam  etiam  pro  Saguntinis,  qui  multis 
criminibus  urgebantur,  quum  ad  conventum  Cartha- 
giniensem Caesar  accessisset.  Cetera  deinde  provincia 
constituta,  uti  commodum  properanti  fuerat,  Romam 
ad  triumphum  decessit. 

§.  63.  Sueton.  in  Caes.  cap.  64*  — Dio.  — Isidor.  — Plin.  XV,  it  — Cic. 
ad  Atlic.  XII,  4°.  — Nic.  Damascen.  de  Iustit.  Aug. 

LIBRI  CENTESIMI  DECIMI  SEXTI. 


C.  Caesar  ex  Hispania  quintum  triumphum  egit  Et,  quum  pluri- 
mi maximique  honores  ei  a senatu  decreti  essent,  inter  quos  ut 
Paler  patriae  appellaretur,  et  sacrosanctus,  ac  dictator  in  per- 
petuum esset,  invidiae  causam  adversus  eum  praestitere,  quod 
senatui  deferenti  hos  honores,  quum  ante  aedem  Veneris  Geni- 
tricis sederet , non  assurrexit ; et  quod  a M.  Antonio  consule 
collega  suo,  inter  Lupercos  currente,  diadema  capiti  suo  impo- 
situm inscita  reposuit;  et  quod  Epidio  Marullo  etCaesetio  Elavo 
tribunis  plebis,  invidiam  ei  tanquaiu  regnum  affectanti  moven- 
tibus , potestas  abrogata  est.  Ex  iis  causis  conspiratione  in  cum 
facta  ( cuius  capita  fuerunt  M.  Brutus  et  C.  Cassius,  et  ex  Caesa- 
ris partibus  D.  Brutus  et  C.  Trebonius),  in  Pompeii  curia  occi- 
sus est  viginti  tribus  vulocrihus,  occupatumquc  ab  interfectori- 
bus eius  Capitolium.  Oblivione  deinde  caedis  ciusa  senatu  decreta, 
obsidibus  Antonii  et  Lepidi  liberis  acceptis,  coniurati  a Capi- 
tolio descenderunt.  Testamento  Caesaris  heres  ex  parte  dimidia 
iustitutus  C.  Octavius  sororis  nepos,  et  in  nomen  adoptatus  est. 
Caesaris  corpus,  quum  in  campum  Martium  ferretur,  a plebe 
ante  Rostra  crematum  est.  Dictaturae  hunos  in  perpetuum  sub- 
latus est.  C.  Amalius,  humillimae  sortis  homo,  qui  se  C.  Marii 
filium  ferebat,  quum  apud  credulam  plebem  seditiones  moveret, 
necatus  est. 

I.  Hispaniensem  Caesaris  triumphum,  non  uti  con- 
sueverat , laetum  populo , sed  peracerbum  fuisse  tra- 
dunt; tfuia  sub  Hispanorum  praescriptione,  non  de 
rege  aliquo  aut  imperatore  barbaro,  sed  aperte  de 
civis  amplissimi  modo,  mox  miserrimi  oppressa  domo, 
ducebatur.  Itaque  nec  apparatus  (erat  autem  ex  ar- 
gento rasili  ),  nec  epulum,  quod  populo  dedit,  pari 
voluptate  laetitiaque  celebrata  sunt;  quamquam  duo 
praebuisset  prandia  , quia  prius  parcius  atque  tenuius, 
quam  pro  sualiberalitate,  instructum  crediderat.  Tum 
quoque  frumentum  populo  distribuit , ne  quid  ma- 
gnificentiae deesset.  Porro  post  triumphum  consula- 
ria comitia  habuit,  sulfecitque  sibi  in  tres  novissimos 
menses  ( tot  enim  supererant ) Q.  Fabium  Q.  F.  Q.  N. 
Maximum,  C.  Trebonium  C.  F.  tanta  quidem  indi- 
gnatione populi,  veterem  morem  iterum  violari  non 
ferentis  , ut,  Q.  Fabio  theatrum  introeunte,  quum 
lictor  animadverti  ex  more  iussisset,  universi  recla- 
maverint , non  cum  esse  consulem . 

II.  Triumphum  etiam  eidem  Fabio  , sed  et  Q.  Pedio, 
legatis  suis,  decernendum  curavit  ex  Hispania,  quasi 
parum  fuisset,  semel  traductam  esse  civilium  armo- 
rum calamitatem;  quamquam  nihil  illi  suis  auspiciis 
gesserant.  Fabius  Maximus  a.  d.  III  id.  octobr.  in 
consulatu  suo  triumphavit;  a.  d.  idus  decembr.  Pe- 
dius. Hi  triumphi , quum  minime  favente  populo  du- 
cerentur, etiam  ob  mediocritatem  pompae  derisi  sunt. 
Quum  enim  paucis  ante  diebus  Caesar  oppida  eborea 
aut  argentea  transtulisset , deinde  Maximus  lignea; 
thecas  esse  oppidorum  Caesaris  iactitatum  est.  Sed  mi- 

1.  V.  C.  707;  A.  C.  45.—  Pliit.  in  Cacs.  cap.  80.  — Veli  II,  56.  — Dio, 
lib.  XLIIt.  — Sncton.  in  Caes.  cnp.  38  , 76  et  80.  — Fasti  Capito!. 

rari  non  oporlet , Caesarem  hanc  ostentasse  victoriam, 
quum  tantis  excepta  Romae  publicis  gratulationibus 
esset,  tam  singularibus  cohonestata  decretis. 

III.  Sane  tantum  illi  verecundiae  superfuerat,  ut 
neque  nuntios  ex  Hispania  , neque  literas  publice 
mitteret : at  Patres , plerique  adulandi  studio,  non- 
nulli quo  maiore  oneratum  invidia  velocius  et  excu- 
satius perderent , honores  nullo  iure  , nec  exemplo 
congerebant.  Et  Cicero  quidem , quantum  summo 
cuique  hominum  tribui  potest,  sententia  sua  dederit. 
Sed  alii  sic  adauxerunt , ut  Cicero  propemodum  ma- 
levolus fuisse  videretur.  Ita  supplicatio  dierum  quin- 
quaginta decreta ; ulque  Palilibus  ludi  ederentur, 
non  iam  ob  natalem  Vrbis,  sed  quia  pridie  eius  diei 
nuntiata  Caesaris  haec  victoria  fuisset:  quemadmo- 
dum eodem  mense  a.  d.VI  id.  april.  ludi  ob  victoriam 
africanam  fiebant.  Sed  et  ceteras  insigniores  eius  vi- 
ctorias singulis  ludis  placuerat  celebrari. 

IV.  Ceterum  haec  erat  potius  calamitatis  vulnerum- 
que reipublicae  tristis  exprobratio:  levius  insanisse 
viderentur,  qui  Clementiae  templum  ponendum  cen- 
suerant ; nisi  commune  ipsi  atque  Clementiae  esse 
voluissent,  simulacris  utriusque  dextras  iungentium 
dedicatis.  Sane  quid  facturus  fuerit  Caesar , si  vixisset 
diutius,  non  liquet. Illud  in  confesso  est,  quoad  vixit 
mitem  humanumque  et  placabilem  adversariis  se  prae- 
buisse. Sed  et  sub  extremum  tempus,  etiam  quibus 
nontinatiin  reditum  non  concesserat,  reverti  otnnes , 
honoresque  et  imperia  capere  passus  est.  Brutum 
quidem  et  Cassium  praetores  tum  fecerat;  aliis  inul- 
tis alios  magistratus  concesserat;  conjecturam  inde 


§.  3.  PfnL  — D o,  lib.  XLIIl  et  XLIV.  — Ovid.  Fast.  IV,  3o7  et  806.  — 

faciente  populo  , fore , ut  exemplo  Sullae  rempubli- 
cam  redderet.  Postea  L.  Sullae,  et  Cn.  Pompeii  statuas, 
a plebe  disiectas , per  Antonium  collegam  reposuit: 
quo  tempore  dixisse  Cicero  fertur , Caesarem  Pompeii 
statuas  erigendo , stabilire  suas  : de  Pompeio  [semper 
honorificentissime  loquebatur. 

V.  Praeterea  cohortes  praetorias,  quibus  stipatas 
bellorum  tempore  fuerat , a se  removit:  custodes  cor- 
poris uti  adscisceret  amicis  monentibus , multisque 
se  offerentibus  ad  officium,  respondit , Semel  mori 
praestare , quam  semper  timere.  Dicta  graviora  inhibe- 
re , quam  vindicare  , maluit.  In  quibus  et  A.  Caecinae 
criminosissimum  librum  , et  M.  Otacilii  Pitholai  car- 
mina maledicentissima  aeque  et  civili  animo  tulit.  Sed 
haec  tam  pulchra  et  laudanda  plerisque  insolenter 
usurpandis  corruperat,  in  omni  celebritate  triumpha- 
lem vestem  indutus , laurumque  perpetuo  gestans  : 
quo  tamen  honore  , laetatum  ideo  praecipue  ferunt , 
quod  molesta  et  dictis  obnoxia  calvitiei  deformitas  sic 
legebatur. 

VI.  Sed  ipsum  occultandi  studium  patebat  obtre- 
ctatorum iocis , et  quod  a Venere  sua  praecipuum 
formae  decus  adeptum  sese  credi  volebat , et  de  ma- 
ximis quibusque  negotiis  litcras  Venere  armata  obsi- 
gnabat, hanc  insculptam  annulo  gestare  solitus.  Puit 
enim  statura  excelsa  , colore  candido  , teretibus  mem- 
bris , ore  paulo  pleniore , nigris  vegetisque  oculis. 
Sed  et  cultu  notabili  commendare  formam  studens , 
iam  olim  non  evitaverat  dicteria  , quum  et  rubei  co- 
loris veste  uteretur  , qualem , Albae  regibus  gestari 


§.  4.  Dio,  lib.  XLIV.  — Suetop.  in  Caes.  c.  7S.  — Cic.  — Poly.tea.  Slr.it. 
lib.  VIII.  — Plui.  Apophlli.  Rora. 

§.  5.  Plui,  iu  Caes.  — Cic.  a<l  Famil.  VI , 6 et  7.  — Macrub.  Satum.  II  , a. 

solitam , ipse  Iuli  genus  credebat  ad  se  pertinere , et  , 
(luxiore  cinctura , in  quam  memorabile  dictatoris  Sul- 
lae dictum  fuit , deprecantibus  pro  Caesare  amicis , 
cavere  iubens  male  praecinctum  puerum. 

VII.  Vnde  et  Cicero , post  civile  bellum  interroga- 
tus, quomodo  in  electione  partis  errasset,  «Prae- 
» cinctura,  inquit,  me  fefellit ».  Sed  haec  erant  prae 
his , quae  sequuntur , tolerabilia : namque  sacrificiis, 
certaminibus , donis  circa  omnia  templa  et  loca  pu- 
blica , per  singulas  tribus  colebatur : delubra  quoque 
complura  ei  decernebantur  senatusconsulto;  eandem- 
que  insaniam,  ad  exemplumVrbis , civitates  regesque 
socii  insaniebant.  Ipse  Uberator  vocabatur,  relato  in 
fastos  nomine ; templumque  Libertati  locabatur  pu- 
blice. Praenomen  Imperatoris  non  ipsi  tantum , sed 
filiis  etiam  nepotibusque  dabatur,  quum  nullos  ha- 
beret ; quod  postea  sequentes  ad  principes , cum  no- 
mine Caesaris  pervenit , privato  concessum  nemini , 
quum  adhuc  Imperatores  vocarentur  ob  victoriam : 
quem  honorem  ipsi  quoque  principes  adsciscebant, 
vel  saepius,  ut' Augustus  quidem  Imperator  appella- 
tus legatur  semel  et  vicies.  Sed  ista  quidem  appellatio 
quoties  victori  tribuitur,  post  nomen  adseribi  solet: 
eidem  , quoties  principatus  est  nota , praemittitur. 

vni.  Appellatus  est  et  Pater  patriae , et  dictator 
perpetuus , consulque  in  decennium  continuum,  et 
sacrosanctus  esse  iussus , quo  iure  semper  tribuni  • 
plebis  fuerant.  Sacerdotibus  Vestalibusque  iniunetnm, 
uti  singulis  lustris  vota  pro  eo  facerent  publice.  Decre- 
tum , ne  quis  coniunctum  cum  eo  imperium  haberet , 
ncve*rerum  bello  gerendarum  laudem  communicaret; 

5-  6.  Hio.  — Surton.  in  Cacs.  cnp.  7 G.  — Mncrol».  Saturn.  II,  3. 

utique  magistratus  inter  ineundum  iurarenl,  nihil  mo- 
turos eorum , quae  essent  a Caesare  definita  ; neve  quis 
iniussu  eius  ullam  pariem  militaris  imperii,  aut  pecuniae 
publicae  attingeret.  Mensem  quoque,  cuius  nomen 
antiquitus  a numero  quintilis  fuerat,  Iulium  appellari 
voluerunt,  quod  eo  mense  erat  in  luoem  editus  , a. 
d.  V id.  quo  die  sacrificandum  quoque  censuerunt 
ob  natalem  Caesaris. 

IX.  Sed  quia  dies  eadem  celebrabatur  Apollinari- 
bus ludis,  ea  causa  fuit,  cur  edicto  triumvirorum 
postea  Caesaris  natalis  in  antecedentem  diem  retrahe- 
retur; quia  honores  ei  divinos  habere  cupiebant, 
Apollinaribus  non  poterant , quem  diem  antiquae  re- 
ligiones unius  Apollinis  honori  voluerunt  esse  conse- 
cratum. Tum  etiam  statuam  Caesaris  eburneam  , mox 
thensam  et  ferculum  Caesaris  circensi  pompa  inter 
simulacra  deorum  iusserunt  vehi : et  imagines  in 
templis  vario  ornatu  proposuerunt;  unam  in  fano 
Quirini  cum  inscriptione  Dei  invicti ; aliam  in  Capi- 
tolio, ubi  septem  regum  erant  statuae  , et  octava  in 
medio  gladium  stringentis  L.  Bruti , qfti  libertatis  vin- 
dex fuit.  Iuxta  hanc  Caesaris  collocata  statua  M.  Bruto 
momentum  ad  facinus  fuisse  creditur,  quod  postea 
suscepit. 

X.  His  honorum  velut  infulis  victima  ornabatur, 
solatio  potius , quam  remedio  casura  libertatis.  Sed 
et  alia  multa  decreta  fuerunt,  quae  tamen  ex  his  co- 
gnosci aestimari  que  possunt : nec  ei  numerus  tantum 
horum  atque  novitas  concivit  invidiam,  sed  magis 
etiam  ipsius  superbia , quod  cum  his  decretis  venien- 

• 

scb.  u.  197S.  — Macrob.  Saturoal.  1 , ia. 

§.  9.  Dio,  lib.  XL11I  ct  XLV1I.  — Sueton.  — Appian.  — Flor.  — Cic.  pro 
DcioL  iz  , el  Phil.  a.  — Plin.  XXXIII,  1.  — Plut.  ia  Bruto,  cap.  1. 


JN  LOC.  LIU.  CXVI  LIVIANI  389 

tem  ad  se  pro  aede  Veneris  Genitricis  universum  se- 
natum, consulibus  praecedentibus  Asedens  excepit, 
dextra  tantum  porrecta  singulis.  Nihil  temere  aut 
accqptuin  acerbius  , aut  pluribus  exagitatum  sermo- 
nibus fuit.  Quidam  assurgere  conantem  a Cornelio 
Balbo  retentum  autumant,  memorem  esse  iubenle 
inaiestatis  suae ; alii  conatum  negant , sed  C.  Treba- 
tium admonere  ausum  limis  adspectasse  : quapropter 
excusantibus  illum  postea , profluvio  ventris  laboran- 
tem timuisse,  ne  quid  assurgens  turpiter  faceret,  non 
est  creditum , praesertim  quia  deinde  pedibus  domum 
redierat. 

XI.  Et  quo  aegrius  homines  factum  eius  paterentur, 
quam  ipse  tulisset,  iniquo  animo  recordabantur,  quod 
triumphanti,  quum  subsellia  tribunitia  praetervehe- 
retur, a tribuno  plebis  Pontio  Aquila  assur-reclum 
non  fuerat.  Nam  et  statirn  prae  indignatione  excla- 
marat ,« Repete  igitur  a me,  Aquila,  rempublicam 
» tribunus»:  et  per  continuos  aliquot  dies  nihil  pro- 
misit cuiquam  , ut  non  adiicerel , si  tamen  per  Pontium 
Aquilam  licuerit.  Ex  honoribus  porro  decretis , prae- 
ter decennem  consulatum , admisit  reliquos , et  qui- 
busdam statirn  coepit  uti ; magistratusque  ad  libidinem 
et  capere  et  dare  solitus,  pridie  kalendas  ianuarias, 
quum  hora  secunda,  comitiis  quaestoriis  institutis, 
sella  Q.  Maximi  consulis  posita , deinde  mortuo  eo 
nuntiato , qui  nullis  evidentibus  causis  obierat , sub- 
lata esset;  qui  comitiis  tributis  esset  auspicatus,  cen- 
turiata habuit ; pctcnlcmquc  consulatum  hora  septima 
renuntiavit  consulem  C.  Caninium  C.  F.  C.  N.  i^bi- 

§.  10.  Flor.  — Dio  lib.  XLIV.  — Liv.  Epii.  — Sucton.  in  Caes.  cap.  78. — 
Plutarch.  in  Caes.  cap.  84.  — Appiuu.  — Eutrop. 

lum , qui  usque  ad  kalendas  esset , quae  essent  futu- 
rae postridie.  ^ 

XII.  Haec  referri  melius  non  potuere , quam  verbis 
Ciceronis,  qui  interfuit;  neque  dicta  praetermittenda, 
quibus  consulatus  iste  derisus  est..  Caninio  consule 
prandisse  neminem,  eum  tanta  fuisse  vigilant  ia , ut  toto 
consulatu  suo  somnum  non  viderit,  Ciceronis  sales  sunt: 
antea flamines  diales  fuisse,  nunc  consules,  Pitholai. 
Sed  et  ad  salutandum  consulem  ituris,  «Maturemus, 
» inquit  Cicero,  ne,  priusquam  accedamus , illccon- 
m sulatu  abeat » : idemque  graeco  verbo  'koyoOsdprnov 
appellabat  consulem , tanquam  qui  sensu  percipi  ne- 
quiret: idque consequutum esse  Caninium  dicebat,  ut, 
quibus  consulibus  consul  fuerit , quaereretur.  Sed  tamen 
res  in  exemplum  ivit , neque  deinde  quidquam  fuit 
visi  latius,  quam  et  multi  eodem  anno  consules,  et 
plerique  in  bimestre  crearentur ; annis  nomina  darent, 
qui  ex  kal.  ianuariis  fuissent. 

XIII.  Ceteros  magistratus  in  speciem  more  antiquo 
populus  dabat,  recusante  munus  istud  Caesare;  sed 
tamen  neque  contra  voluntatem  eius  fiebant , et  pro- 
vinciae ab  ipso  mandabantur  extra  sortem.  Numerus 
adhuc  ceterorum  idem ; sed  praetores  eo  anno  qua- 
tuordecim,  quaestores  quadraginta  creati.  Nec  enim 
erat  alia  maturandis  civilis  belli  praemiis  expeditior 
ratio ; eandemque  ob  causam  collegio  quindecim  vi- 
rorum adiectus  unus  est,  et  septemviris  tres  additi. 

XIV.  In  senatorium  quidem  ordinem  allegebat  sine 
discrimine  milites , libertinos , civitate  recens  donatos, 
Gallos  quin  etiam  semibarbaros , aucto  ad  nongentos 
senatorum  numero.  Vnde  rogatum  a quodam  Cicero- 

1 1.  Cie.  — Dio.  — MaciuL.  Satorual.  It , a ct  3.  — IMut.  in  Cttes.  c.  6 1. 

nem , uti  provigno  suo  decurionatum  expediret,  respon- 
disse ferunt,  «Roinae,  si  vis,  habebit;  Pompeiis  dif- 
>»  ficile  estu:  et  Q.  Sextius  pater,  latum  clavum  of- 
ferente Caesare , studiorum  obtentu  repudiavit.  Quos- 
dam etiam  infimi  generis  provexit  ad  summos  hono- 
res; monetae,  publicisque  vectigalibus  peculiares 
servos  praeposuit : trium  legionum , quas  Alexandrine 
reliquerat , curam  et  imperium , exoleto  Suo',  Rufini 
liberti  sui  filio  , commisit. 

XV.  Haeo  quoque  vanis  vocibus  ultus  est  populus, 
hoc  tantum  assequutus,  ut  et  pati  posse  quaevis  in- 
digna et  molesta  Judicaretur.  Ideo  Gallos  idem  ih 
triumphum  atque  curiam  , depositis  kraccis , lato  clavo 
sumpto,  duxisse,  canebatur;  et  libellus  est  proposi- 
tus in  hanc  formam  : Bonum  factum : ne  quis  senatori 
novo  curiam  monstrare  velit.  Haec  ille  sic  defendebat , 
ut  diceret  palam  , si  grassatorum  et  sicariorum  ope  in 
tuenda  dignitate  usus  esset , talibus  etiam  se  parem  gra- 
tiam  relaturum.  Sed  in  allegendis  patritiis  fuit  aliquan- 
do severior:  in  quos  et  C.  Octavium  recepturus  erat, 
carissimum  sibi;  et  maximi  meriti  virum , neque  pol- 
lutum ab  indignis  honorem  patienter  laturum , M. 
Ciceronem , lege  Cassia. 

XVI.  Adscripsit  autem  praeterea  consulares  omnes, 
et  eos , qui  cum  imperio  ad  exercitus  fuerant.  Sed  et 
viris  praetoriis  decem  consularia  ornamenta  tribuit. 
Quod  autem  dimissi  quidam  fuerunt,  quos  accusato- 
res corruptorum  iudiciorum  convicerant , id  crimini 
datum  est  Caesari,  tanquam  pecuniae  causa  ius  vio- 
Iasset;  eaque  suspicio  vehementius  aucta,  postquam 
loca  publica , nec  profana  modo , sed  etiam  sacra 

§.  14.  Dio. — Scn-  ep.  88. — Sueton.  in  Cacs.  cap,  71  et  76.  — *Io.  Sorisber. 
III  y 14  , ex  Macrob.  Saturnal.  II  , 3. 

quaedam  subiecit  hastae.  Certabat  tamen  ibi  quoque 
cum  rapacitate  profusio;  multisque  grandes  summae 
donatae,  aut  minimis  addicta  sunt  luculenta  praedia; 
notumque  est  Ciceronis  dictum , mirantibus  amplissi- 
mos fundos  minimo  abstulisse  matrem  Serviliorum, 
« <^uo  melius  emptum  sciatis , tertia  deducta  est ». 
lirat  autem  Iunia  Tertia  Serviliae  filia  C.  Cassii  uxor; 
quam  et  ipsam  conciliare  Caesari  mater  credebatur. 

XVII.  Sed  L.  Basilo  praeturam  gerenti  visum  into- 
lerabile, quod  negata  provincia  pecuniam  Caesar  de- 
disset: igitur  non  ferens  ignominiam,  sibimet  consci- 
vit necem.  Ilaec  , ut  in  civitate  studiis  et  moribus  di- 
scordi necessum  erat , varie  accipiebantur : gaudebant, 
quorum  haec  fiebant  emolumento ; ceteri  ringeban- 
tur , sermonibusque  occultis  , et  quibus  plus  audaciae 
erat,  libellis  editis,  temporum  infelicitatem  traduce- 
bant. Haec  ferme  anni  illius  gesta  reperio : quo  qui- 
dem aerarii  curam  ex  praefectorum  numero  duo 
gesserunt,  a quaestoribus  prius  administrari  solitam. 

XVIII.  Ab  eo  initio  varie  habita  eius  rei  forma  est; 
nec  postea  perpetuo  mandata  quaestoribus , sed  po- 
stremo praefecti  sunt  aerario  praetorii.  Quaestores 
autem  eo  anno  nulli  creati,  cum  Lepido  magistro 
equitum  , sicut  et  factum  anno  superiore  fuerat , prae- 
fectis urbana  negotia  administrantibus  : qui  postulati, 
quod  lictores  praelextanique  et  sellas  curules  habuis- 
sent, legem  protulerunt,  per  quam  earum  rerum 
potestas  fiebat  iis , qui  magistratum  aliquem  a dicta- 
tore accepissent.  Apollinares  ludi  sumptibus  Caesaris 
facti  sunt  per  alterum  praefectorum  , quos  aerario 
praefuisse  dixinufs ; romanos  aediles . plebis  fecerunt 

§.  16.  Dio  lib.  XLIII  cl  XLVI.  — Sueton.  ia  Caes.  cap.  5o,  54  «t  76.  — 
Macrob.  Saturual.  II , 2.  — Tac.  Anu.  XI , 25. 

ex  senatusconsulto.  Praeterea  quod  neque  prius,  ne- 
que postea  factum  reperitur,  unus  praefectorum, 
quum  feriis  operam  daret , alium  sibi  suifecit  in  pro- 
ximum diem , atque  ille  iterum  alium. 

XIX.  Sequitur  annus  Iulianus  secundus,  quintam 
Caesaris  dictaturam  , quintumque  et  postremum  con- 
sulatum afferens.  Proximis  enim  comitiis,  quum  pro- 
missis eius  inductus  Dolabella  consulatum  petisset , 
quia  M.  Antonium  creare  consulem  cupiebat , qui  ex 
Hispania  redeunti  longissime  profectus  obviam,  pri- 
stinum familiaritatis  gradum  recuperaverat,  sciens 
eum  esse  Dolabellae  inimicissimum , semet  ipsum  cum 
M.  Antonio  designarat:  Dolabellam  ostendens,  prius- 
quam ad  bellum  parlhicum  proficisceretur , consulem 
esse  iussurum.  M.  Lepidum  adsciverat  magistrum 
equitum ; et  quia  Galliam  ille  Narbonensem  cum  Hi- 
spania citeriore  per  legatos  administrabat , et  tum 
iturus  ipse  erat  in  provinciam , C.  Octavius  C.  F.C.  N. 
magister  equitum  designatus  est , ut  quuinM.  Lepidus 
paludatus  exisset,  iniret:  nam  ut  Lepido  praeferretur, 
ab  avunculo  frustra  petierat , quod  esset  adhuc  ado- 
lescentulus. 

XX.  Designavit  et  Cn.  Domitium  M.  F.  M.  N.  Calvi- 
num , qui  sibi  dictatori  magister  equitum  in  annum 
sequentem  esset;  sed  tum  magistro  equitum  non  fuit 
opus,  dictatura  sublata.  Quod  enim  belli  parthici 
causa  abfuturus  erat  Caesar , decretum  fuerat , uti 
plures  in  annos  magistratus  ordinarentur.  Nec  tamen 
omnes  declarati:  praetores  tamen  constituti  sedecim, 
in  quibus  et  P.Ventidio  fuit  locus.  Aediles  tum  pri- 
mum sex  creati , duo  patricii , quos  ob  frumenti  pro- 

18.  V.  C.  708 ; A.  C.  44.  — Dio.  — Tue.  Aon.  XII , 29. 

curationem  cereales  vocabant ; quatuor  plebeii : celeri 
quoque  magistratus  omnes  eum  iu  annum  constituti 
sunt ; in  sequentem , praeter  consules  et  tribunos 
plebis,  nemo. 

XXI.  Ipse,  qui  nunquam  posset  quiescere , mulla 
simul  negotia  amplexus  , dum  expeditio  paratur , de 
ornandis  inslruendisque  Vrbe  et  imperio  cogitabat. 
Theatrum  in  primis  exstruere  aggressus  est  summae 
magnitudinis,  Tarpeio  monti  accubans.  Destinavit  et 
Marti  templuin , quantum  nusquam  esset , complanato 
lacu,  in  quo  naumachiam  ediderat;  praeterea  grae- 
cas  latinasque  bibliothecas  , quam  posset  maximas , 
colligendi  negotium  M.  -Varroni  dederat.  Quae  opera 
morte  eius  interrupta  , successor  Augustus  perfecit : 
penes  ipsum  invidia  fuit , quod  loco  theatri  repur- 
gando multa  privata  atque  etiam  sacra  aedilicia  di- 
ruerat , crematis  simulacris  ligneis,  et , quos  repererat, 
thesauris  suum  in  sinum  reconditis. 

* XXII.  Parabat  et  siccare  Pomptinas  paludes  , quae 
a Circeiis  magnum  agri  latini  modum  absorbuerant ; 
Anienem  flumen  , ipsumque  Tiberim , statim  a ponte 
Mulvio  praealtis  foveis  exceptos  , secundum  montes 
Vaticanos  per  Circaeum  promontorium  Tarracinam , 
atque  in  mare  Tyrrhenum  deducere,  quo  minore 
negotio  subigi  naves  onerariae  possent ; ct , iactis  ad 
mare  circum  Ostiam  molibus , alteoque  Ciberis  re- 
purgato , portum  efficere  cuiuslibet  navigationis  ca- 
pacem ; et,  quo  facilius  Vrbs  adiretur,  a mari  supero 
per  Apennini  dorsum  ad  Tiberim  usque  munire  viam. 
Sed  et  Isthmum  perfodere  , inter  Lecheam  et  Cen- 
chreas, navigabili  alveo  cogitavit;  quod  olim  rex  De- 

§.  so.  Fasti  Capitol.  — Sucton.  iu  Cacs-  cap.  76.  — Dio.  — Dig.  de  Orig. 

metrius,  postea  Caligula  et  Nero  Caesares,  infausto 
omnes  incepto,  et  ipsorum  interrupto  morte,  tenta- 
verunt. 

XXm.  Inter  haec  et  leges  tulit,  et  pomoerium 
protulit  Vrbis  : quibus  rebus  quum  imitari  Sullam 
videretur , longissime  anteibat  clementia , qui  adver- 
sus se  anna  tulerant,  pari  cum.  ceteris  i ure  sinens 
agere , et  quibus  bona  propter  delictum  ademerat , 
eorum  filiis  remittendo  partem.  Igitur  licet  arduum 
sit , unum  aliquem  et  belli  et  pacis  excellere  laudibus, 
utroque  nomine  clarus  apud  populum  romanum 
atque  venerandus  erat ; auxilque  gloriam  apud  ex- 
teros duarum  nobilissimarum  urbium,  Corinthi  et 
Carthaginis,  insta'uratio , quae  ante  annos  circiter  cen- 
tum simul  deletae , tum  clementia  et  liberalitate 
Caesaris  resurrexerunt. 

XXIV.  Consilium  hoc  cepisse  in  Africa  creditur, 
somnio  permotus , quum  adversus  Poinpeianos  in  solo 
Carthaginis  castra  posuisset.  Magnum  exercitum  vi- 
dere per  quietem  imaginatus,  seque  (letu  eius  permo- 
tum appellari , ut  populosissimam  olim  urbem  iterum 
e ruinis  excitaret,  statim  in  Commentarios  retulit,* 
missurum  colonias  Carthaginem  et  Corinthum,  cuius 
eum  simul  memoria  subierat.  Coloni  sunt  Corinthum 
missi  libertini  generis  plurimi,  Corinthiensesque  ap- 
pellati , et  Colonia  Iuli  a Corinthus.  Ab  eo  tempore 
rursus  magno  opere  hae  urbes  effloruerunt ; Cartha- 
go quidem  in  tantum  , ut  a Solino  alterum  post  urbem 
Romam  terrarum  decus  appellaretur. 

§.  ss.  Soeloo.  - Dio  lib.  XLIV.  — Plin.  III . 5 j IV,  ^ , «l  XXVI , 4.  — 
Cic.  ad  Altic.  XIII,  33.  — Piut. 

S-  »3.  Dio  lib.  XLIII.  — Cic.  ad  Altic.  XIII , 33  et  35.  — Plut,  in  Caca.  — 
Pausau.  Corinth.  lib.  II.  — Diodor.  apud  Vales.  — Appian. 

24.  Strab.  lib.  VIII , p.  38 1 , et  lib.  XVII , p.  833.  — Appian.  Lybic.  — 
Fuit.  — Nummi  apud  Voles,  iu  Diod.  Fragg.  — Mela  I,  7 , ct  II , 3.  — Svlip* 


* 


/ 


/ 


t 

.1 


I 

I 


2()Ci  . IO.  FHEINS1IEMII  SVPPLEM. 

XXV.  At  Caesar,  multis  ad  bellum  causis  excita- 
tus , quod  et  Crassum  vindicari  populus  romanus 
iubebat,  et  ipsi  valetudo  inter  laborem  erat  firmior; 
sed  praecipuo  gloriae  stimulo,  quam  vastus  et  insa- 
tiabilis animus  sine  modo,  sine  fine  indesinenter  ap- 
petebat, praemissis  trans  Adriaticum  sinum  legioni- 
bus sedecim,  equitum  decem  millibus,  Dacos,  qui 
se  in  Pontum  ct  Thraciam  effuderant,  coercere;  mox 
Parthis  inferre  bellum  per  Armeniam  Minorem  me- 
ditabatur: his  devictis . per  Hyrcaniam  ad  Caspium 
mare  penetraturus,  ut.  Caucaso  ambito,  Scythiaque 
perdomita,  et  quae  supra  Germaniam  colunt  genti- 
bus, ipsaque  Germania,  per  Gallias  in  Italiam  re- 
diens , omnem  fere  orbem  habitabilem  , unius  impe- 
rii i ure  complecteretur. 

XXVI.  Sub  idem  tempus,  his,  puto,  cogitationi- 
bus admonentibus,  senatusconsultum  faciundum  cu- 
ravit, uti  totius  orbis  romani  descriptio , cum  accuratis 
locorum  dimensionibus,  in  tabulas  referretur.  His  excitae 
rumoribus  Illyriorum  nationes,  nunquam  satis  pa- 
catae, legatos  miserunt,  praeteritorum  petentes  ve- 

‘ niam , traditis  in  fidem  Caesaris  omnibus.  Sed  inter 
orandum  barbara  quadam  ferocia,  gentis  suae  robur, 
et  induratam  bello  fortitudinem  extulerant.  -Itaque 
Caesar,  acriore  responso  superbiam  eorum  repri- 
mendam ratus,  « Vos  quidem,  inquit,  artnis  romanis 
» saepe  provocatis  domiti,  dum  maioribus  curis  di- 
» stringimur,  a pacta  fide  subinde  resiluistis:  nec 
» antiquiora  commemoro;  me  subigendis  Gallis  oc- 
» cupato,  quum  Liburnis  Priamonem  reddi  i uberem , 
» spretis  mandatis  meis,  etiam  copiarum  eo  missa- 

fj.  a5.  Dio.  — Appian.  B.  Civ.  lik.  II.  — PluUrcb.  — Suet  in  Caes.  cap.  44. 

>»  rura  partem  insidiis  circumvenistis : post  paulo  Ga- 
» binium  cum  quindecim  cohortibus,  et  tribus  tnilli- 
» bus  equitum,  per  fines  vestros  ad  me  tendentem  in 
j»  Macedoniam,  hostiliter  vexastis,  mullis  occisis  mi- 
» litibus  , signis  spoliisque  ablatis. 

XXVH.  » Nunc  amicitiam  audetis  a me  petere, 

» quem  tot  iniuriis  lacessere  veriti  non  estis.  At  ego 
» tal  ia  perpetrantibus  amicus  esse  non  didici : armis  * 
» ulcisci  armatos,  et  pacem  , quam  petunt,  prae- 
« stantibus  parcere , Romanum  et  meum  est.  Idcirco 
» tributa  , et  in  futurum  fidei  pignus  obsides  mittite; 

» aut  hostilia  omnia  propcdiem  exspectate.  » Oran- 
tibus illis,  et  utrumque  pollicentibus,  P.  Vatinium 
cum  legionibus  tribus,,  et  magno  equitatu  misit,  qui 
acciperet  obsides  , et  tributa  imponeret.  Sed  talia 
agitantem  animo  Caesarem  festinata  civium  dolo  mors 
praevenit. 

XXVIII.  Iam  eum  exosum  multis  nimii  honores 
fecerant;  et  quod  in  his  usurpandis  existimatus  erat 
esse  superbior.  Sed  maxime  despectus  ab  eo  nuper 
senatus  putabatur ; -isque  dolor  arroganliore  facto 
saevius  recruduit.  Quum  a.  d.  VII  kal.  febriiar.  ex 
Albano  monte  ovans  reverteretur  (hic  enim  ei  honor 
decretus  fuerat  e feriis  Latinis  redeunti  ) acclama- 
tione quorundam  Rex  appellatus,  quum  id  animad- 
verteret populo  parum  placere  , non  Regem  se , sed 
Caesarem  esse  respondit.  Attamen  quidam  e turba 
statuae  eius  coronam  imposuit,  candida  praeligatam 
fascia , in  diadematis  modum.  Eam  fasciam  duo  tri- 
buni plebis  Lucius  Caesetins  FIjvus , C.  Epidius  Ma~ 
rullus  detrahi,  hortiinemque  in  carcerem  duci,  ius’- 
serunt;  gratum  facturos  Caesari  sperantes,  quod  ille 

»8.  Fasti  Capital.  — Plnt.  in  B(uto  cnp.  14*  — Dio  lib.  XLIV.  — Sueton. 

motam  aliquando  regni  mentionem  similis  indigna- 
bundo reiecisset. 

XXIX.  At  ille  graviter  increpavit  tribunos , quasi 
ereptam  sibi  gloriain  recusandi  doleret ; subinde  Bru.-. 
tos  vocans  et  Cumanos , quia  populus  factum  eorum 
probrans,  quasi  vindices  libertatis , hostesque  regni , 
Brutos  appellaverat : nihil  tamen  adiecit  in  praesentia 
tristius.  Ceterum  tribunos  post  aliquot  dies  queri 
ausos , sibi  neque  integrum , neque  tutum  esse  de  repu- 
blica  loqui , accasavit  in  senatu , quod  invidiam  sibi 
tanquam  affectanti  tyrannidem  Jacerent,  et  multis  ex- 
trema decernentibus,  sufficere  dixit,  si  senatu  moti 
tribunatum  amitterent.  Rogationem  de  abrogando  eis 
magistratu  C.  Helvius  Cinna  pertulit ; pauloque  post 
interemptus  , • firmavit  opinionem,  neminem,  qui 
collegae  magistratum  abstulisset , anpum  supervixisse. 

XXX.  Caesetii  pater,  a Caesare  filium  abdicare 
iussus,  facturum  se  negavit.  Quod  a Caesare  latum 
civiliter,  non  tamen  absolvit  eum  cogitatae  domina- 
tionis crimine , quod  lenis  alias  et  mansuetus , tam 
praecipiti  iracundia  in  homines  proemio  digniores 
exarsisset.  Fertur  et  ipse  sensisse  commota  hominum 
odia , et  amicis  dixisse , iugulo  nudato  , paratum  se 
ad  caedem  cuilibet  ; ceterum  vigilarent  illi,  nunc  enim 
egregium  nactos  esse  praetextum  inimicos.  At  Pansa  et 
llirtio  praedicentibus  , ut  principatum  armis,  parium 
tueretur  ; quaerentibusque,  num  igitur  pateretur  iterum 
stipari  cohortibus,  quas  hispaniensi  bello  habuisset? 
Respondit,  nihil  esse  miserius  perpetua  custodio;  hoc 
enim  semper  timentis  filque  solliciti  esse : mori  se , quam 
timeri,  malle. 

§.  29.  Sm  ton.  — PluU  — Appiun.  — Val.  Max.  V,  7,  2.  — Dio.  — Liv. 
Epit.  — Iui.  Obicq.  c*p.  iSg. 

XXXI.  Neque  tamen  aut  ipse  desiit  appetere  re- 
gnum, aut  familiares  eius  hanc  augere  suspicionem. 
Novissime  pro  rostris  aurea  sella,  in  regia  veste  , cum 
aurea  corona  sedentem , M.  Antonius  , inter  Luper- 
cos  currens,  adiit,  et  diadema  paratum  alferens, 
capiti  eius  imppnebat,  tanta  hominum  moestitia,  ut 
etiam  M.  Lepidus  averteret  oculos;  et  Caesar  ipse 
repelleret,  plaudente  populo,  qui  modo  graviter  in- 
gemuerat. Id  quia  factum  erat  aliquoties,  neque  of- 
fensus Caesar  pro  gravitate  rei  videbatur ; et  quum 
capiti  detractum  in  sella  collocasset , seposuisse  po- 
tius , quam  repudiare , existimatus  est  ; enimvero 
manifesta  res  visa.  Neque  mentibus  eximi  suspicio 
potuit;  quamquam  mox  in  Capitolium  illud  mitteret , 
solum  lavem  Romanorum  esse  regem , dictitans.  Plura 
enim  augendae  suspicioni  fiebant , aut  futura  crede- 
bantur. 

XXXII.  Nam  et  passus  erat  Caesar  adscribi  in  Fastis , 
ad  Lupercalia,  C.  Caesari , dictatori  perpetuo  , M.  An- 
tonium consulem  populi  iussu  regnum  detulisse , Cae- 
sarem uti  noluisse.  Igitur  rem  actam  ex  composito 
credebant , ut  Caesar , quod  flagrantissime  'cupiebat , 
suscipere  coactus  videretur.  Quin  etiam  fama  percre- 
buit , migraturum  Alexandriam , vel  Ilium , ut  id  dein- 
ceps haberet  imperii  caput ; ex haustaque  delectibus 
Italia  , regimen  Romae  permissurum  amicis.  Sed  et 
proximo  senatu  L.  Cottam  quindecimvirum  senten- 
tiam dicturum,  ut,  quoniam  libris  Sibyllinis  compre- 
hensum esset,  Parthos,  nisi  a rege,  vinci  non  posse, 
Caesar  rex  appellaretur. 

§.  3r.  Veli.  - Flor.  IV,  *.  — Dio.  - Li».  Epii.  — Cic.  Phil.  II,  3*;  V, 
14  , cl  XUI,  8.  — Appian.  — Plut.  io  Anton.  — Casaiod.  Cliron. 

XXXIII.  Id  maturandi  consilii  causam  coniuratis 
attulisse  creditum  , 6t  quia  revera  regem  Caesar  age- 
bat, ne  modestum  quidem,  sed  assentatorum  vocibus 
infatuatum,  et  nimios  honores  sine  numero  admitten- 
tem. Nam  praeter  eos,  qui  suis  locis  sunt  memorati , 
decretum  ei  fuerat , uti  fastigium , qualibus  ornari 
templa  solent , in  domo  eius  locaretur  ; ipse  curuli  sella 
scmper  uteretur  ; ludis  in  tribunitio  subsellio  spectaret 
inter  tribunos ; opima  spolia  in  templo  loois  Feretrii 
suspenderet ; lictores  sempcr  haberet  laureatos  ; ipsius 
imagine  moneta  signaretur  ; statuae  in  omnibus  urbibus , 
atque  omnibus  urbis  romanae  templis  ponerentur ; in 
ipsis  quidem  Rostris  duae  , altera  cum  civica  corona , 
altera  cum  obsidionali , tanquam  ipsius  virtute  servati 
cives , liberata  patria  forent : uti  Concordiae  Nwao  tem- 
plum statueretur , cum  anniversariis  ludis , propter  re- 
stitutam a Caesare  pacem  ; curia  quoque  nova  aedifica- 
retur. 

XXXIV.  Hostilia , quum  funere  Clodii  arsisset , 
dudum  instaurata  fuerat;  sed  eadem  nuper  erat  ite- 
rum diruta , magistro  equitum  Lepido  templum  ibi 
dicente  se  aedificaturum  Felicitati : ceterum  id  ea  re 
actum  ferebatur,  ut  inde  quoque  Sullae  nomen  tol- 
leretur, et  nova  ibi  curia  ex  fundamentis  educta  Iulia 
Ceret;  quemadmodum  et  mensis  appellatus  ab  eo  fue- 
rat, et  tribuum  una  sorte  ducta  ex  omnibus.  Ad  haec 
datum , uti  solus  perpetuusque  censor  esset : filius , sive 
natus  ei  , sive  adoptatus  foret , pontifex  maximus  crea- 
retur : pro  salute  cius  vota  quotannis  fierent ; per  genium 
eius  iuraretur  ; omnia  , quae  egisset , rata  haberentur  ; 
senatores  atque  equites  custodiam  corporis  eius  agerent: 
quinquennalia  tanquam  heroi  agerentur  ; Lupercis  ter- 


§.  33.  Plui,  in  Caes.  — Sucton.  — Dio,  — Cic.  — Flor.  — Appiae. 

tium  collegium  adderetur  , luliorum  cognomento  ; mu- 
nere gladiatorio  in  Vrbe  et  per  Italiam  unus  dies  Cae- 
sari dicatus  esset : in  theatris  sella  eius  aurea , et  gem- 
mata radiisque  distincta  corona , sicuti  ceterorum  deo- 
rum , inferretur. 

XXXV.  Postremo  iam  non  per  ambages,  sed  pro- 
palam , pulvinari  decreto,  lovem  lulium  appellarunt, 
eique  suum  attribuerunt  flaminem , Antonium.  Nec 
eo  minus  tanquam  mortali  sepulcri  locum  dederunt 
intra  pomoerium : et  haec  decreta , literis  aureis  in 
columnis  argenteis  consignata , sub  pedibus  Capitoli- 
ni lovis  collocaverunt.  Non  me  fallit,  his  commeino- 
randis  lectori  me  simile  fastidium  comparasse,  atque 
ego  cognoscendis  digcrendisque  subii:  sed  referre 
credidi  , ne  parum  diligenter  ista  traderentur,  quo 
sub  illustri  documento  palam  fieret , in  quantum  in- 
sanire magna  ingenia  possint,  quoties  popularium 
vooum  puerilibus  oblectamentis  in  transversum  acta , 
semel  a vero  gloriae  itinere  diverterunt. 

XXXVI.  Inerat  sane  Caesari  praestantissimus  animi 
vigor  , et  capax  omnium  , 'ad  quae  adspirare  mortalis 
natus  ausit,  sublimitas;  sed  assuetudine  et  voluptate, 
iucunda  , quam  salutaria  , audiendi , non  cessavit  a se 
_ desciscere,  donec  ad  stolida  , et  pudenda  , et  postre- 
mum exitiosa  prolaberelur.  Igitur  propalam  edebat 
voces  insolentis  arrogantiae  plenissimas,  Nihil  amplius 
esse  rempublicam ; appellationem  modo  sine  corpore  ac 
specie.  Sullam  nescisse  literas  , qui  dictaturam  depo- 
suerit. Debere  homines  iam  consideratius  secum  loqui, 
et  pro  legibus  habere , quae  dicat. 

§.  34.  Flor.  — Dio. 

§.  35.  Suelon.jCafs.  cap.  76.  — Dio.  % 

§.  36.  Plin.  VII , a5.  — Suclou.  Caes.  cap.  77. 


3o2  10.  FREINSHEMII  SVPPLEM. 

XXXVn.  Sane  magnos  ei  honores  a principio , quot- 
quot adhuc  vetere  curia  digni  superabant , non  im- 
merito detulerant.  Sed  ubi  haec  cupide  recipi  intel- 
lectum est,statim  prorupit  adulantium  protervitas 
tam  impudenter  , ut  inter  alia  turpia  censerent  qui- 
dam , quod  mulierosum  esse  scirent , ut  uxores  libero- 
rum quaerendorum  causa , quas  et  quot  vellet , ducere 
liceret  : aiunlque,  hoc  etiam  placuisse  Caesari , atque 
llclvium  Cinnam  picrisque  confessum , habuisse  pa- 
ratam legem , quam  ea  de  re  ferri , se  absente , Caesar 
iyssisset. 

XXXVIII.  Iamque  eo  perventum  erat , ut  tot  atque 
talia  admitti  ab  homine,  vel  ipsi,  qui  detulerant,  in- 
dignarentur. At  populus , ut  mos  est  vulgp , saepe 
nominibus  magis  , quatn  rebus  olfendi , quem  tamdiu 
regem  erat  ■ passus , sic  appellari  velle  non  ferebat. 
Itaque  clam  palamque  dominationem  aspernantes  , 
vindicem  requirebant : proximis  comitiis  repert*  di- 
cuntur complura  suffragia , Caeselium  et  Marullum 
consules  declarantium.  L.  Bruti  statuam  in  Capitolio 
fuisse  diximus , iuxta  regum  effigies , ubi  et  C.  Caesari 
nuper  erat  posita  : huic  igitur  inscriptum  fuit;  Bru- 
tum , eiectis  regibus , primum  consulem  factum  esse  ; 
hunc , eiectis  consulibus , postremum  regem : Bruti  verg 
statuae  ; « Vtinam  viveres  1 » ‘ 

XXXIX.  Atque  inde  conversi  ad  praetorem  Brutum, 
quem  propter  nominis  communionem  ab  altero  illo 
genus  ducere  faventes  dicebant , subinde  inclamarunt 
Bruti  nomen , sibique  Bruto  aliquo  esse  opus.  Tribu- 
nali quoque  eius  inscriptum  : «Dormis,  Brute?»  ft, 
« Non  es  Brutus  ? » Is  populi  sensus  animos  inimico- 


37.  Dio.  — SoctoD,  in  Caes.  cap.  5o  et  52. 

rum  Caesaris  erexit;  Cassioque  , sollicitanti  quosdam, 
annuerunt,  si  dux  facti  Brutus  esse  sustineret.  Ab 
huius  enim  integritate  putabant  accessurum  ausis  suis 
honestissimum  colorem,  ut  res  , Bruto  probata,  non 
nisi  causa  libertatis  suscepta  videretur.  Sororem  Bruti 
Cassius  duxerat;  sed  erat  inter  eos  nuper  orta  dissen- 
sio, quod  minorem  natu  Brutum  Caesar  urbanum 
praetorem  fecerat,  eidemque  consulatum  promiserat, 
dilato  Cassio , cuius  tamen  cautam  esse  iustiorem  fa- 
tebatur. 

XL.  Tunc  igitur  prior  ad  Brutum  Cassius  venit , 
percontatusque  est , esset  ne  interfuturus  senatui  halen- 
dis  martiis  ? nam  audire  se  , Caesaris  amicos  relaturos 
esse  de  regno  eius.  Ille  negare  adfuturum.  Tum  Cas- 
sius, «Quid  si  cogamur  adesse?»  «Multa  querar, 

» ait  ille , de  yepublica , et  oppetam  pro  libertate.  » 

« Istud  vero  nec  dii , nec  homines  sirint , exclamat 
» Cassius : quin  ille  pereat  potius , qui  meruit ! Nec 
» enim  solus  obiiciere  periculo : ecquid  eos  putas  , qui 
» voce  non  ausi  te  compellare , tribunal  tuum  fece- 
» runt  interpretem  suae  voluntatis?  non  forensis  ea 
» turba  est  profecto,  aut  sellularii  opifices:  illustres 
» viri  sunt}  et  principes  civitatis  ». 

XLI.  Ab  hoc  colloquio  Brutus , iam  consilii  certus  , 
Q.  Ligarium  invisit  familiarem  suum ; qui  accusatus 
apud  Caesarem , et  patrocinio  Ciceronis  absolutus , 
acriorem  periculi , quam  beneficii , sensum  retinebat.  • 
Igitur  dicente  Bruto,  «Quali  tempore  aegrotas  ,Quin- 
» te!  » continuo  se  erexit  in  cubitum,  et,  arrepta 
Bruti  manu,  «Si  qtiid,  inquit,  dignum  te  cogitas , 

» valeo».  Inde  ad  sollicitandos  amicos  conversi , mul- 

§.  3$.  Dio.  — Plutarcb.  ia  Bruto  cap.  n ct  14.  — Appian.  B.  Civ.  lib.  11« 
-Veli.  11,56. 

tos  pertraxerunt  in  societatem,  quosdam  etiam  ex 
Iuiianis  partibus.  Horum  principes  fuerunt  D.  Brutus , 

C.  Trebonius;  ceteri  nobiliores  Ser.  Sulpicius  Galba, 
Caius  et  Publius  Servilii  Cascae  , Tullius  Cimber , Mi- 
nutius Basilus ; plcrique  omnes  nulla  alia  de  causa  , 
quam  quod  satisfacere  Caesar  cupiditati  omnium  ne- 
quibat , quum  singuli  ferine  tantum  poscerent , quan- 
tum vix  dare  poterat  universis. 

XLII.  Ex  Pompeianis  praeter  duces  consilii  Brutum 
atque  Cassium , L.  Cassius  Caii  frater  , Cn.  Domitius 
Ahenobarbus  , P.  Turullius,  Atilius , Petronius  , C. 
Cornelius  Cinna,  Cassius  Parmensis,  Caecilius  et  Bu- 
cilianus  fratres , Rubrius  Ruga  , Q.  Ligarius , M.  Spu- 
rius , P.  Sextius  Naso , Pontius  Aquila.  Sed  Ciceronem  , 
de  cuius  neque  fide,  neque  benevolentia  dubitarunt, 
celare  consilium  maluerunt , circumspectam  senis 
prudentiam  veriti,  minime  aptam  negotio  , quod  ce- 
leritatem et  impetum  requireret.  Sed  et  Statilium  et 
Favonium,  duos  Catonis  aemulos  , non  adhibuit  Bru- 
tus ; tentata  dissimulanter  utriusque  sententia  , dum 
inter  sermones  de  philosophia  elicitu^  Favonius , ut 
deterius  esse  tyrannide  bellum  civile  diceret : Statilius , 
Epicuri  sectae  deditus,  negaret  cordato  viro  laborem 
et  periculum  esse  suscipiendum  , malorum  et  stolidorum 
hominum  gratia. 

XLIIL»Igitur  his  relictis , Labeonem  quendam  ad- 
junxit. A Labeone  simul  et  Cassio  1).  Brutus  tentatus  ' 
est , vir  animi  non  maximi , sed  cui  plurima  erat  fal- 
lendi copia,  per  amicitiae  fidem;  erat  enim  inter  fa- 
miliarissimos paesaris:  praeterea,  quuni  idibus  mar- 
tiis  munus  editurus  esset  in  theatro  Pompeii , gladia 

§.41.  Cic.  pro  Ligur.  — Suctou.  ia  Culba  cap.  3.  — Appiun.  — Cutaubou.  . 
ad  Socton.  Caes.  cnp-So.  - Sen.  de  Ira  111,  3o.  — Pluturcli. 

Jj.  42.  Eulrup.  — Cic.  PJiilipp.  111  , 11  ct  i3.  — Appian.  — Plut. 

tores  cius  ingentem  praebere  usum  poterant.  At  ille, 
nullo  tum  responso  dato,  perrexit  ad  Brutum  ; et  in- 
tellecto , hunc  esse  rei  gerendae  ducem  , omnia  pro- 
misit amplissime;  celerorumque  plurimos  et  prae- 
stantissimos  auctoritas  M.  Bruti  allicuit,  donec  facti 
sunt  senatores  equitesque  amplius  sexaginla : tum 
consilia , quae  seorsum  hactenus  bini  ternive  cepe- 
rant, in  unum  conferre  visum  : et  licet  neque  iura- 
mento,  neque  sacris  tactis  adstrinxerant  fidem,  eam 
tamen  cum  silentio  praestiterunt , ut  ex  tanto  numero 
nemo  mutaret  animum  , nemo  proderet,  ne  Cimber 
quidem  Tullius  confessae  ebriositatis,  et  qui  postea, 
per  iocum  dicere  solitus  est,  « Egone  ferrem  quem- 
» quam,  qui  vinum  ferre  non  possum  ?» 

XLTV.  Sane  non  fallebat  Caesarem , nocturnos  con- 
ventus agi , Brutumque  et  Cassium  suspectabat,  ne* 
gans  obesos  illos  et  comatulos  se  timere  ( Dolabella  et 
Antonius  rerum  novarum  insimulabantur  ) sed  palli- 
dos hos  et  macilentos ; ceterum  sive  inopia  consilii  , 
sive  nimia  fortunae  suae  fiducia  , contentus  edicto 
admonuisse  , nota  sibi  esse , quae  agerentur , ultra  nihil 
cavit ; etiam  haruspices  irridens  , a quibus  monebatur. 
Quo  die  primum  veste  purpurea  processit,  atque  in 
aurea  sella  sedit,  sacrificanti  extis  cor  defuit  in  opi- 
mo bove.  At  ille  tristia  exta  nuntianti  Spurinnae, 
dicentique  , timendum  esse , ne  consilium  et  vita  deji- 
ceret , quod  utraque  haec  corde  continerentur  , fhlura 
dixit  laetiora , quum  vellet ; neque  pro  ostento  ducen - 


§.  43.  Appian.  — Dio.  — Plui.  — Eutrop.  — Sueton.  in  Cacj».  cap.  80.  — 
Sin.  rp.  83. 

§.  44-  Surton.  in  Cacs.  cnp.  75  cl  77.  — Plui,  in  Anton.  cap.  17.  e*  Cae». 

dum , si  pecudi  cor  defuisset : idemque  sibi  evenisse  in 
Hispania;  neque  ideo  minus  sequutam  victoriam. 

XLV.  Sed  haruspice  regerente  , tum  quoque  maxi- 
mum capitis  discrimen  adisse  , hactenus  motus  est , nt 
postero  die  iterum  immolaret : tum  vero  caput  in  ie- 
core  non  fuit.  Praedixit  igitur  Spurinna,  caveret  proxi- 
mos dies  triginta, quorumeratpostremus  idusmartiae.SeCL 
et  alia  plurima  circum  hoc  tempus  apparuisse  prodigia 
tradunt:  nam  praeter  fulgurita  plurima,  et  visa  per 
noctem  discurrentium  virorum  flammea  specti-a , aves- 
que solitarias  in  foro  conspectas , paucos  ante  menses 
Capuae  repertam  in  conditorio  Capyis  tabulam  aeneain 
familiarissimus  Caesaris  Cornelius  Balbus  memoriae 
prodidit , Hieras  graecas  exhibentem  hac  sententia : 
Quandoque  ossa  Capyis  detecta  essent , fore , ut  ex  ea 
g%nte  prognatus  manu  consanguineorum  necaretur , 
magnisque  mox  Italiae  vindicaretur  cladibus.  * 

XLVI.  Proximis  quoque  ante  mortem  diebus  ei 
nuntiatum  est,  greges  equorum,  quos,  intraiiciendo 
Rubicone  consecratos , sine  custode  vagari  patiebatur, 
pertinacissime  abstinere  pabulo , ubertimque  flere. 
Pridie  idus  avem  ex  eo  genere , quod  regem  avium. 
appellabat  Italia , cum  laureo  ramulo  Pompeianae 
curiae  se  inferentem,  volucres  varii  generis  cx  proxi- 
mo nemore  persequutae , ibidem  discerpserunt.  Ipse 
in  coena  apud  magistrum  equitum  Lepidum,  quum 
more  suo  inter  recumbendum  epistolas  commentare- 
tur, ut  erat  ad  plura  simul  agenda  singulari  quadaui 
mentis  velocitate  praeditas , motam  interea  quaestio- 
nem audiens  , quaenam  esset  mors  optima  ? praevertens 
omnes,  exclamavit,  inopinata. 

§.  45.  Cic.  — Vol.  Mu.  VIII , 11.  — Suc-lon.  ia  Cacs.  cap.  8r.  — VcII.  II, 

XLVH.  Eandem  deinde  noctem  et  vigilans  et  dor- 
miens irrequietam  habuit , visus  sibi  per  quietem  in- 
terdum supra  nubes  volitare,  alias  cum  Iove  dextram 
iungere;  et  quum  arma  Martis,  quae  veteri  instituto 
domi  pontificis  maximi  asservabantur , sonitum  in- 
gentem edidissent , valvaeque  cubiculi  fenestraeque 
omnes , quae  diligenter  clausae  fuerant , subito  essent 
patefactae,  strepitu  simul  et  fulgore  lunae  exterritus, 
animadvertit  iuxta  cubantem  uxorem  Calpurniam  in 
somno  graviter  angi ; comperitque  imaginatam , fasti- 
gium, quod  adiectum  Caesaris  aedibus  senatuscon- 
sulto fuerat , ruisse ; deinde  maritam  se  tenere  con- 
fossum in  gremio  suo. 

XLVIII.  Iam  illuxerant  idus , quam  in  diem  sena- 
tum in  Pompeii  curiam  convenire  iusserat,  ut  quarto 
post  die  paludatus  votis  nuncupatis  proficisceretur. 
Sed  tenebat  eum  Calpurnia,  flens  oransque,  ne  quo 
procederet:  et  movebatur  ille  sollicitudine  matronae, 
in  qua  nullam  alias  muliebrem  superstitionem  ani- 
madverterat: accedebat  et  valetudo  infirmior,  et 
quod  pluribus  hostiis  caesis  renuntiatum  erat,  non 
litari , avesque  non  sinere  eum  egredi  domo. 

XLIX.  Iamque  per  Antonium  dimittere  statuerat 
Patres;  quum  D.  Brutus,  monentibus  per  nuntios 
consciis , amitti  occasionem  veritus , irrisit  haruspices: 
ipsum  castigavit,  si , frequente  ac  dudum  opperiente 
senatu  deluso , criminationum  malevolis  praeberet  mate- 
riam, Paratos  esse  decernere , uti  locis  omnibus  extra 
Italiam  insignia  nomenque  regium  ferat , domi  sub  no- 
mine dictatoris  eandem  potestatem  retineat : hoc  enim 
quasi  temperamentum  placuisse  nonnullis  credebatur. 

§-  47.  Sucton.  in  Caes.  cnp.  81  ct  81.  — Iui.  Obscq. 

Eos  iam  dimittere  et  iubere  opperiri  , donec  Jiant  Cal- 
purniae somnia  , nihil  esse  aliud , quam  se  offerre  ser- 
monibus et  iudiciis , qualia  maxime  nolit.  Quod  si  om- 
nino constituisset  eam  diem  inauspicatam  ducere , at 
ipse  veniret  in  curiam  , senatumque  mitteret.  Sic  expu- 
gnatus decessit , sed  ea  destinatione , ne  quid  maioris 
rei  ageret. 

L.  Quiyn  exiret  domo,  imago  quaedam  eius  in  ve- 
stibulo posita  sponte  decidit,  et  comminuta  est.  Vix 
erat  egressus,  quum  servilis  quidam  conditionis  ac- 
currens, quoniam  repulsus  ab  aditu  eius  fuerat,  Cal- 
purniam adiit,  custodiri  petens,  donec  Caesar  redisset; 
magnarum  enim  rerum  se  adesse  indicem.  Sed  et  Arte- 
midorus Gnidius  , qui  propter  linguae  graecae  pro- 
fessionem plerisque  llruti  familiaribus  notus,  consilia 
eorum  olfecerat , libello  porrecto , quum  vidisset  alios 
ipsi  oblatos  amicis  tradentem,  «Hunc,  ait,  operae 
» pretium  est  ipse  perlegas  , et  cito  >3.  Sed  saepe  co-  ' 
nantem  subinde  intervenientes  alii  salutantesque  aver- 
terunt; manuque  libellum  tenens,  curiam  introiit. 

LI.  Sub  idem  tempus  pro  tribunali  Brutus  ius  red- 
debat ita  securo  vultu,  ut  nullius  insoliti  consilii 
nota  deprehenderetur.  Cuidam  tamen  appellanti  Cae- 
sarem respondit , «Neque  prohibet  me  ius  secundum 
» leges  dicere  Caesar,  neque  prohibebit».  Interea 
nuntiatur  ei , uxorem  Porciam  deficere , quae  una 
mulierum  conspirationis  huius  erat  conscia.  Quippe 
maritum  praeter  morem  inquietari  animadvertens  , 
neque  fatente  illo,  rem  grandem  et  arcanam  agitari 
suspicata  , scalpellum , quo  praecidere  ungues  sole- 
bat, alto  vulnere  demersit  in  femur;  magnoque  inde 

f).  49.  Plutarcli.  in  Bruto.  — Appian.  — Dio. 

dolore , et  propter  amissum  sanguinem  debilitate  af- 
fecta , anxium  virum  sic  affata  dicitur : 

LH.  «Ego,  mi  vir, in  communionem  utriusque  sortis 
» nupsisse  tibi , scio.  Tu  vero , quum  animum  meum 
» probares , corpori  diffisus  , quod  in  hoc  sexu  infir- 
mi mius  imparque  dolori  creditur , sollicitudines  tuas 
» occuluisti.  Neque  ego  credebam  mihi , donec  expe- 
>»  riinentum  facerem.  Ecce  autem  possum  , quod  vo- 
» lui , et  facile  cruciatum  fero.  Quod  si  post  hoc  tiro- 
» cinium  cunctaberis  habere  mihi  fidem  , ne  quis  aut 
■»  Catonis  filiam , aut  Bruti  coniugem  vocet , ni  morte 
» mea  dedecus  hoc  abrupero  ! » Sic  admissa  in  con- 
silii societatem , ipsa  viro  ad  facinus  prodeunti  vestes, 
et  obvolutum  illis  pugionem  attulit.  Haec  igitur , si- 
ve nondum  percurato, vulnere , sive  curis  urgentibus, 
deliquium  animi  passa  nuntiabatur. 

LI1I.  Sed  Brutus , audito  iam  adfuturum  Caesarem, 
privatae  sollicitudini  publicam  causam  anteposuit; 
ceteri  quoque  conscii  respiraverunt  a metu.  Timebant 
enim , ne  delato  rei  indicio , venire  Caesar  cunctare- 
tur: nam  et  apparitor  sellam  auream  curia  iam  extu- 
lerat; quae  et  ipsa  res  post  necem  Caesaris  in  omen 
tracta  est.  Sed  ille , sive  praedictionibus  spretis , sive 
defunctum  se  periculo  putans  , in  alias  cogitationes 
intenderat  animum,  ita  securus,  ut  visum  forte,  dum 
in  senatum  pergit,  Spurinnam  haberet  ludibrio,  ve- 
nisse dicens  marlias  idos : atque  ille  , venisse  quidem  , 
sed  nondum  praeterisse , respondit. 

LIV.  Exscendentem  e lectica  Caesarem  Sex.  Popil- 
lius  Laenas  secreto  sermone  diu  detinuit , unde  iterum 
formido  consciis  , ne  consilia  sua  proderentur : nam 

ea  quidem  in  re  praeter  assuetam  magnis  ausis  trepi- 
dationem, miro  gemini  erroris  ludibrio  propemodum 
ipsi  detexerunt  animi  destinata.  Paulo  enim  ante  Ca- 
scae quidam  familiaris , sed  huius  consilii  expers , 
prehensa  eius  manu,  «Tu  fero,  inquit,  nos  celasti 
» de  arcano,  sed  Brutus  nobis  exprompsit  omnia»: 
et  nisi  paulo  post , stupente  Casca , subiecisset : « Vnde 
» igitur  eae  tibi  subito  opes , ut  cogitare  ausis  aedili- 
» tatem  ? » minimum  aberat , quin  Casca  rem  omnem 
tanquam  gnaro  aperiret. 

LV.  Et  Brutum  atque  Cassium  impensius  salutans 
Popillius , priusquam  adiret  Caesarem  , clam  insusur- 
ravit, optare  prosperum  eventum  cogitatorum,  sed 
emanare  rem;  properarent.  Hunc  igitur  cum  Cae- 
sare lamdiu  colloquentem  profecto  deferre  indicium 
rebanlur:  et  admovebant  nonnulli  sub  toga  pugio- 
nibus manus,  interfecturi  semetipsos,  priusquam 
comprehenderentur;  quum  Brutus,  considerato  at- 
tentius Laenatis  gestu,  preces  eum,  non  indicium 
deferre  coniiciens , quia  sermoni  non  erat  locus , hi- 
lariori intuitu  advertit  Cassium  , et  a re  praecipitanda 
abduxit.  Interim  Antonium  pro  foribus  curiae  C.  Tre- 
bonius longo  sermone  distinuit : sive  ne  perire  Cae- 
sarem homo  praevalidus  , et  maiestate  consulatus  ar- 
matus , impune  sineret ; sive  ne  ipse  periret. 

LVf.  Fuerat  enim  dubitatum,  quid  Antonio  fieri 
oporteret.  Nonnullis  illum  quoque , sed  et  Lepidum 
tolli  iubentibus,  mitior  sententia  vicit.  Nolebat  Bru- 
tus , quemquam , praeter  Caesarem  , occidi,  quo  nihil 
aliud  a se  petilum , quam  libertatem , ipso  opere  demon- 
strarent. Profuit  etiam  Antonio , quod  C.  Trebonius 
cum  eo  se  Narbone  hoc  consilium  cepisse  dicebat; 

eamque  rem  nunquam  Caesari  indicaverat  Antonius. 
Sed  in  curia,  quum  ingredienti  Caesari  senatus  assur- 
rexisset , coniuratorum  alii  sellam  eius  specie  officii 
circumsteterunt , pars  accesserunt  ad  eum  cum  Tullio 
Cimbro , tanquam  pro  fratre  eius  exsule  rogaturi. 

LVH.  Multa  hic  Cimber  a Caesare  beneficia  acce- 
perat; quorum  immemor,  primas  in  eo  facinore  partes 
suscepit.  At  Caesare  negotium  in  aliud  differente  tem- 
pus , et  quia  impudentius  urgebatur , volente  consur- 
gere, togam  eius  purpuream  ab  utroque  humero 
Cimber  comprehendit:  hoc  signum  ut  esset  caedis 
faciundae  convenerat.  Igitur  clamantem , «Ista  qui- 
dem vis  est»,  alter  Casca  sauciavit  paulo  infra  iugu- 
lum , non  letali , nec  admodum  alto  vulnere , quod 
inter  initium  facinoris  manus  trepidaverat.  At  Caesar 
correptum  Cascae  brachium  graphio  traiecit , excla- 
mans, «Scelerate  Casca,  quid  facis?»  et  prosilire 
conabatur , nisi  foret  ab  alio  percussus  in  pectore : 
simul  irruerunt  ceteri  strictis  pugionibus , nemine 
non  hanc  appetente  gloriam  : et  Cassius  quidem  ca- 
put eius  petiit,  Brutus  percussit  inguina,  occiput 
vulneravit  Bucilianus. 

LVIH.  Aiunt,  ferae  modo  se  convertentem  in  sin- 
' * 

gulos,  et  cum  clamore  repugnantem,  ubi  Brutum 
quoque  conspexit  irruere,  dixisse  graecis  verbis, 
«Tunc  etiam  inter  hos  es,  fili!»  nam  quod  flagran- 
tissime amore  suo  Brutum  pepererat  Servilia  , natum 
ex  se  credebat.  Alii  negant  ullam  misisse  vocem,  neque 
prae  irruentium  multitudine  facere  quidquam  po- 
tuisse; sed  toga  capiti  obvoluta,  simul  sinistra -manu 

deduxisse  sinum  vestis , ut  inferiore  parte  corporis 
tecta  honestius  caderet,  uno  tantum  ad  primum  ictum 
edito  gemitu.  Hoc  habitu  cecidit  ad  Pompeii  statuam  , 
eamque  largo  cruore  respersit;  quum  etiam  in  iacen- 
tem  saeviretur,  manumque  Bruti  sauciaret  Cassius, 
eodem  tempore  plagam  inferens.  De  tribus  et  viginti 
vulneribus,  tot  enim  facta  erant,  nullum  fuisse  leta- 
le, medicus,  qui  ea  inspexit,  existimabat,  praeter 
quod  secundo  loco  acceperat  in  pectore. 

LIX.  Coniurati  corpus  in  Tiberim  trahere  , publi- 
care bona  , rescindere  acta , quod  fuerat  ipsis  propo- 
situm , metu  consulis  Antonii , et  magistri  equitum 
Lepidi , supersederunt.  Sed  qui  in  curia  et  circa  eam 
exsortes  consilii  fuerant , saevo  spectaculo  attoniti , 
suamque  vicem  anxii  trepidabant;  nec  enim  quanta 
aut  manus  coniuratorum , aut  quale  consilium  esset, 
liquebat.  Ideoque  licet  progressus  in  medium  Brutus 
alloqui  cuperet , eiicientes  se  curia  fuga  et  tumultu 
omnia  miscebant,  obv  ios  sui  quisque  terroris  implens. 
Eaque  res  levissimo  cuique  occasionem  fecit,  per 
vulnera  et  rapinas  exercendae  petulantiae;  multique 
peregrini  atque  cives,  sed  et  senatores  nonnulli  vul- 
nerati et  occisi  sunt  incertis  auctoribus;  mensae  ta- 
bernaeqne  direptae. 

LX.  Quippe  ex  propinquo  theatro  tam  spectatorum 
turba,  quam  ipsi  quoque  gladiatores,  ab  editore 
praemoniti , eruperant.  Et  angebat  consternationem 
vehemens  imber  horribili  tonitru,  quasi  caelum  ipsum 
funestam  atque  lucluOsarn  faciem  induisset.  Idcirco 
tota Yrbe  domus  claudebantur;  senatores , ubi  quisque 
poterat,  per  tabernas  et  insulas  se  abdebant;  occur- 

sabant  invicem  agmina , hinc  contendentium  ad  spe- 
ctandum corpus,  inde,  re  perspecta,  redeuntium. 
Antonius  et  Lepidus,  sibi  timentes,  primo  in  alienas 
aedes  profugiunt : mox  Antonius  , mutata  veste,  clam 
egressus,  communivit  suas;  Lepidus,  in  Tiberis  in- 
sulam, ubi  legio  erat  militum,  transmisit,  atque  inde 
deduxit  in  campum,  mandata  Antonii  tanquam  con- 
sulis opperiens. 

LXI.  At  corpus  illud  terrarum  modo  mariumque 
domini,  diffugiente  comitum  turba,  aliquamdiu  de- 
sertum iacuit , donec  tribus  servulis  lecticam  impari 
gressu  succollantibus , dependente  brachio  , domum 
reportaretur.  Sed  percussores  Caesaris , postquam  in 
curia  nemo  praestabat  audientiam , togis  circum  laeva 
brachia  circumvolutis  , cruentos  pugiones  quatiendo, 
recta  pergebant  in  forum , praeferente  quodam  in 
hasta  pileum , libertatis  signum  ; hortabanturque  po- 
pulum, regem  atque  tyrannum  interfectum  esse,  dicti- 
tantes : et  M.  Brutus  cruentum  alte  extollens  pugio- 
nem , Ciceronem  nominalim  inclamavit , atque  ei  re- 
cuperatam libertatem  est  gratulatus. 

LXH.  Inierim  nonnulli  aggregabant  se  euntibus  , 
laudi  et  praemio  futurum  rati  , si  egregii  facinoris 
socii  existimarentur,  e quibus  postea  C.  Octavius, P. 
Lentulus  P.  F.  Spinther,  eiusque  familiaris  Patiscus, 
aliique  , vindicibus  Caesaris  poenas  dederunt  insolen- 
tiae, quod  se  percussoribus  miscuerant;  quum  nul- 
lam partem  gloriae  tulissent,  omnibus  eos  facto  non 
affuisse  scientibus.  Sed  populus  diu  trepidato , ubi 
neminem  praeterea  laedi  pelive  constitit,  verba  per- 
cussorum accepit  tranquillioi',  bono  animo  iubentium 

esse , positoque  omni  metu,  quam  diu  votis  expelisscnt , 
nunc  beneficio  suo  haberent , puram  haurire  libertatem. 
Ita  multitudine  utcumque  placata,  neque  tamen  illis 
se  adiungente,  Capitolium  petierunt,  tanquam  diis 
acturi  gratias;  illudque  stipati  manu  gladiatorum 
occuparunt. 

LXIU.  Clamabat  tum  Cicero,  senatum  in  Gapi to- 
lium a praetoribus  vocari  oportere : quod  profecto  si 
foret  factum,  longe  aliter  atque  accidit,  constitui  res- 
publica potuisset.  Venerant  tamen  in  Capitolium  ad- 
vesperascente  die  Favonius,  Aquinius,  Murcus,  Pati- 
scus : sed  et  Dolabella  iam  consul ; quippe  fasces  atque 
insignia  consularia  statim  corripuerat,  quamquam 
nullo  iure  facere  videretur,  substituendus  in  locum 
profecti : sed  ille  profectum  interpretabatur,  qui  es- 
set in  ea  causa,  ut  amplius  proficisci  non  posset.  Po- 
stridie foro  venali  turba  repleto , quam  per  amicos 
Cassius  comparaverat,  iactatae  voces  sUnt,  non  pro- 
bantium factum , sed  pacem  et  concordiam  postulan- 
tium: 'quae  res,  nisi  ignosceretur  interfectoribus,  ob- 
tineri non  poterat. 

LXIV.  Haec  agentibus  commodum  L.  Cornelius 
Cinna  praetor  supervenit.  Is  neque  affinitatis,  neque 
beneficiorum  memor,  acta  Caesaris  acerba  oratione 
pro  Rostris  insectatus  est;  insignibus  etiam  magistra- 
tus abiectis , quae  s(bi  data  contra  leges  a tyranno  di- 
cebat; auctorque  erat  populo  deducendi  libertatis  au- 
ctores a Capitolio  , praemiisque  et  honoribus  ornandi. 
Neque  tamen  adhuc  ultra  priores  voces  incaluit  mul- 
titudo, Caesaris  ante  oculos  obversante  adhuc  maie- 
state,  et  incerto  rerum  exitu.  Sed  ubi  Dolabella  cum 

lictoribus  adfuit,  atque  haud  dissimilia  Ioquutus  est, 
eumque  natalem  Vrbis  habendum  dixit , quo , tyranno 
interfecto , libertas  esset  restituta;  crevit  fiducia  animis, 
coeperuntque  postulare , uti  devocarentur  a Capitolio 
patriae  liberatores. 

LXV.  Atque  illi , Dolabellae  accessione  gaudentes, 
nactosque  rati  ducem  idoneum , quem  Antonio  vin- 
dicare caedem  volenti  opponerent,  iuventa  prom- 
ptum, nobilitate  validum,  non  tamen  descenderunt 
universi : Cassius  tantum  atque  Brutus  progressi  in 
concionem  de  facto  suo  loquuti  sunt  confidenter  et 
magnifice,  mutuo  se  laudantes,  et  sociorum  praedi- 
cantes operam  , D.  Bruti  maxime , qui  gladiatores  in 
tempore  praebuisset : debere  populum  romanum  induere 
maiorum  animos,  qui  legitimam  licet  potestatem  regum , 
simul  ad  tyrannidem  inclinare  coepisset , aboleverint ; 
revocari  oportere  Sex.  Pompeium  cum  tyranni  legalis 
dimicantem  in  Hispania;  Caesetiumque  et  Marullurn , 
abrogata  potestate,  exsules. 

LXVI.  His  dictis  iterum  in  Capitolium  se  recepe- 
runt, parum  credentes  praesenti  multitudini,  quod 
honestior  populi  pars  aberat.  Hactenus  tamen  erat 
profectum , ut  necessariis  eorum  amicisque  concede- 
retur in  Capitolium  aditus.  Ex  horum  numero  con- 
sulares nonnullos  miserunt  ad  Antonium  et  Lepidum, 
qui  aliquoties  iverunt,  rediveruntque,  donec  certius 
aliquod  responsum  obtineretur.  Causa,  dubitandi  ex 
eo,  quod  vindicare  mortem  Caesaris  erat  his  animus; 
sed  consensum  senatus,  et  maxime  D.  Bruti  poten- 
tiam, cum  eXercitu  veterano  Galliam  obtinentis,  vere- 
bantur. Tandem , dum  earum  copiarum  corrumpen- 


§.  64.  Sncton.  in  Caes.  cap.  85.  — Val.  Mox.  IX , 9.  — Appian. 
§.  65.  Cie.  ad  Atlic.  XV,  1.  — Appian. 

darum  occasionem  nanciscerentur,  paulo  liberalius 
respondendum  rati , nihil  ex  privato  odio  agi  placere  , 
responderunt ; sed  cogi  senatum , et  ad  eum  referri 
de  praesentibus,  ulque  obtinere,  quod  Patres  conscripti 
censuissenl. 

LXVH.  Minime  displicebat  ea  ratio  coniuratis,  qui 
de  senatus  animo  sententiaque  non  dubitarent : id- 
circo reliquo  diei  et  per  noctem  deinde  miserunt  cir- 
cum domos,  oratum,  ut  patriae  causam  suamque  tueri 
singuli  atque  universi  vellent.  Neque  minor  erat  mili- 
tum sollicitudo,  quibus  agros  Caesar  dederat,  aut 
promiserat;  ii  quoque  circumibant,  miscentes  cum 
precibus  minas  : denique  nox  ea  nihilo  tranquillior 
aut  otiosior  fuit,  quam  negotiosissimi  dies  esse  con- 
sueverunt. Nam  et  Lepidus  in  foro  tetendit  cum  mi-, 
litibus,  et  Antonius , hoc  praesidio  tutior , iubebat 
excubare  magistratus , facibus  accensis , et  quasi  de 
die  sedere  pro  Rostris  per  vicos.  Ipse  pecuniam  Com- 
roentariosque  Caesaris  deportari  iussit  in  aedes  suas; 
incertum , suone  consilio  et  proprii  emolumenti  cau- 
sa , an  orante  Calpurnia , ne  per  tumultum  diripe- 
rentur. 

LXVm.  Liberalibus  luce  prima  convenire  Patres 
in  Telluris  coeperunt:  eo  senatum  indici  placuerat, 
quod  curia  subiecta  Capitolio , in  quo  gladiatores 
erant,  tanquam  obnoxia  coniuratorum  insidiis  vita- 
batur. Quum  inter  ceteros  intrare  Cinna  vellet,  re- 
sumptis insignibus , quae  pridie  proiecerat;  coorta 
est  in  eum  , quae  Caesaris  necem  aegre  ferebat , po- 
puli manus  , laceratumque  maledictis  et  lapidibus 
appetitum  in  domum  quamdam  coegerunt  confugere : 


66.  Plnlarch.  in  Bruto  cnp.  27.  — Cic.  Pliilipp.  11 , 35;  — Appiiin. 
§.  67.  Dio.  — Apptnu- 

neque  hic  finis  erat  periculi ; ligna  congesta  sunt , et 
incendium  paratum , ni  Lepidus  cum  armatis  accur- 
rens vim  extremam  arcuisset. 

LXIX.  Idem,  ad  omnes  aditus  positis  custodiis,  in- 
gressum ceteris  tutiorem  praestitit.  Sed  tamen  ab  hoc 
initio  Caesaris  fautores  receperunt  animos ; et  quum 
subinde  plures  eorum  concurrerent,  Cassianorum 
mercenariorum  fractae  ac  debilitatae  voces  conticue- 
runt. Intcrim  perstrepebat  senatus  mira  vocum  ora- 
tionumque discordia  , hoc  intemperantius  , quod  li- 
bertas ex  intervallo  regustabatur:  proximo  enim  qua- 
driennio pleraque  contra  animi  sui  sententiam  cen- 
suerant.  Pleraque  tamen  pars  favens  coniuratis , eos 
quoque  iubebat  arcessi:  neque  repugnabat  Antonius, 
sciens  non  esse  descensuros. 

LXX.  De  interfecto  Caesare  mulla  et  diversa  dice- 
bantur, quum  aliis  pessimum,  aliis  pulcherrimum 
facinus  esse  videretur:  pars,  auctore  Ti.  Nerone, 
praemia  decernebat  interfectoribus;  alii , gratias  agen- 
das, omissis  , quae  ne  ipsi  quidem  postularent,,  prae- 
miis; erant,  qui  sufficere  crederent  impunitatem. 
Contra  dicebatur,  rem  esse  commissam  minime  lauda- 
bilem, reipublicae  tamen  condonandam  , ne  novis  vul- 
neribus veteres  civilium  malorum  cicatrices  rescinderen- 
tur ; sed  honores  adimebantur,  quos  necessum  erat 
cum  Caesaris  contumelia  coniungi.  Reclamabant  alii, 
maiorem  esse  habendam  superstilum  rationem , quam 
mortui;  et  arripiebatur,  quod  forte  a quodam  asse- 
veratum erat,  alterutrum  esse  necessarium  , uti  vel 
tanquam  tyrannicidae  praemia  accipiant  percussores , 
vel  tanquam  in  delicio  deprehensi  veniam:  et  postulare 

68.  Cic.  ad  Attic.  XIV,  io  ct  14«  — Dio.  — Appian. 

coeperunt,  referretur  iterum  de  Caesare,  qualem  exi- 
stimari oporteat ; iur  at  usque  senatus  censeret , gratia 
facta  prioris  sacramenti,  quo  se  Caesaris  salutem  de- 
fensuros, aut  vindicaturos  iur assent ; id  enim  necessitate 
extortum. 

LXXI.  Inter  has  contentiones  Antonius , insidiose 
habitum  animorum  speculatus , quum  coeptari  rem 
videret,  ad  multa,  quae  nollet,  valituram,  iniicien- 
dum  celeriter  impedimentum  ratus  , audientia  postu- 
lata , «Priusquam , inquit,  uti  placere  plerisque  video, 
» de  Caesare  sententiae  dicantur , hoc  equidem  sciri 
» considerarique  refert,  quod  rem  longe,  quam  pu- 
sa tamus,  latius  egressuram  molimur.  Etenim  si  ty- 
» rannus  fuit  Caesar  , proiici  cadaver  eius  insepul- 
» tum  convenit , et  acta  rescindi.  Ceterum  acta  Cae- 
» saris , ut  scitis  omnes , nullam  non  terra  rnarique 
» partem  imperii  contingunt;  quorum  pleraque  re 
» vocare , ne  si  decretum  quidem  certumque  vobis 
» foret , possemus ; id  quod  paulo  post  apertius  de- 
>»  monstrabo. 

LXXII.  « In  praesentia  velim  unum  illud  mihi  con- 
» sideretis , levius  ceteris  , et  in  potestate  nostra  haud 
» dubie  situm ; ut  ita  demum  ad  cetera  convellenda 
» accingamini , quum  hoc  rescideritis.  Quotquot  fer- 
» me  sumus  senatus  primores , profectos  a Caesaris 
» auctoritate  magistratus  et  imperia  aut  gessimus , aut 
» gerimus , aut  gesturi  paulo  post  videmur.  De  his 
» fieri  quid  placet?». 

LXXIII.  Sic  commutata  leviter  quaestione , quum 
non  iam  de  Caesare  , sed  de  sua  dignitate  inlelligcrent 
agi , velox  animorum  conversio  facta  , conclamatum- 
que , non  esse , cur  novis  comitiis  populo  creetur  mo- 

§.  70.  Tacit.  Ana.  1,8.  — Sucloa.  in  Tibcr.  4.  — Appun. 

lestia : praestare , semel  accepta  retineri.  Prae  ceteris 
tendebant,  qui  contra  leges  a Caesare  producti , huius 
condemnata  memoria , nulla  se  videbant  ratione  tueri 
illius  beneficia  posse:  quos  inter  consul  Dolabella, 
quinque  et  vigiuta  annorum  iuvenis , qui  neque  prae- 
turam gessisset , et  in  summo  esset  Antonii  odio , sibi 
haud  leviter  metuebat.  Idcirco  voces  audires  stoma- 
chanlium,  non  contentos,  si  non  pessimi , saltem  in- 
solentis facti  fautores , concessa  amicis  venia ; sed  etiam 
postulare , ut  alii  sua  dignitate  careant , quo  factum 
illorum  illustrius  videatur  atque  ornatius : sed  bono  hos 
animo  iubebant  esse  alii ; neque  enim  hoc  agi , ut  be- 
neficia , sed  ut  auctor  mutetur:  eadem  habituros  eosdem , 
sed  ia/n  populi  suffragiis ; idque  ipsis  etiam  honestius 
fore. 

LXXIV.  Hoc  sermone  permoti  quidam  continuo 
posuerunt  magistratus  insignia , tanquam  paulo  post 
maiore  cum  dignitate  recepturi;  maior  tamen  pars 
retinuit,  rata , semel  omissam  potestatem,  quod  in 
aliorum  esset  futura  manibus , non  esse , simulatquc 
cuperent,  ipsi  redituram.  Inter  haec  evocati  e senatu 
Antonius  atque  Lepidus,  ostenderunt  se  multitudini, 
quae  in  foro  innumerabilis  constiterat.  His  in  supe- 
riore loco  conspectis , ingens  sublatus  est  clamor : quo 
vix  sedato,  quidam,  dubium  an  subornatus,  excla- 
mavit , haberent  rationem  sui , ne  similia  atque  Caesar 
paterentur.  Ad  haec  Antonius , dimota  leviter  veste , 
loricam  ostendit  sub  ea  , quo  magis  incitaret  animos, 
ne  consulibus  quidem  inermibus  tutum  esse  quid- 
quam credentium, 

LXXV.  Ibi  sublatus  est  iterum  a diversis  agminibus 
clamor , ultionem  aut  pacem  varie  postulantium.  An- 

§.  73.  Dio.  — Cic.  Philipp.  XI,  i.  — Appian.  — Plut.  in  Bruto. 

Ionius  utrisque  se  venditans  , « Pacem , inquit , ut 
» habeatis  , curabitur ; utque  sit  ea  propria  nobis  et 
» perpetua  : quamquam  id  sane  difficile  est  apud  hos 
» animos,  qui  ne  iuris  quidem  iurandi  religione  re- 
» tinenlur.  Quid  enim  ista  cautio  Caesari  profuit?» 
Deinde  versus  ad  turbam  vindictam  postulantium , 
v « Vos  quidem , inquit , perstatis  in  data  semel  fide: 
» atque  ego  etiam  ipse  accederem  vobis , nisi  consul 
» essem;  cui  non  tam  respiciendum  est , quid  sua  na- 
» tura  sit  aequum  , quam  quid  esse  videatur  e repu- 
» blica;  ut  quidem  senatui  placet». 

LXXVI.  Quum  fluctuare  Antonius  videretur , Le- 
pidum postulare  vindicem  concio  coepit;  iussitque  in 
forum  degredi  , quo  a pluribus  dicta  eius  acciperen- 
tur. Is  igilur,  quum  Rostra  conscendisset , diu  tacitus 
flevit;  deinde,  «IIoc,  inquit,  loco  tecum  nudius 
» tertius  constiti,  Caesar;  nunc  de  morte  tua  hinc 
» querendi  imponitur  necessitas ! Vos  vero,  Quirites, 
» quid  postulatis?»  Ibi  quoque  veterani  Caesaris  ultio- 
nem, mercenarii  Cassii  pacem  acclamarunt.  At  Lepi- 
dus his  quidem  , « Placet , inquit;  sed  qualis  ista  pax 
» erit,  et  qualibus  religionibus  tuta?  quandoquidem 
» Caesari  iuravimus,  idque  iusiurandum  violatum  est 
» a nobis , qui  principes  esse  ceterorum , qui  iura- 
» runt,  dicimur». 

LXXVU.  Mox  ultionem  flagitantibus,  «Caesar, 
» inquit , profecto  sacrosanctus  atque  venerabilis 
» nobis  ereptus  est;  at  senatus  cunctatur  metu,  ne 
» rempublicam  laedat».  Reclamarunt  illi , «Tu  igitur 
» solus  exsequere»:  atque  ille,  «Vellem,  et  fas  sit; 
» sed  nec  ego  solus , neque  vobis  eliain  solis  adiuto- 
>»  ribus  in  tanta  re  quidquam  aut  velle , aut  nolle 
» debeo».  Perplexa  respondentem  acrius  aggressi  mer- 
cenarii , quod  ambitiosissimum  esse  scirent , pontili- 

cem  maximum  facturos  ostenderunt  in  Caesaris  locum. 
Et  accepit  omen  Lepidus,  egitque  gratias,  memores* 
que  promissi  esse  in  loco  iussit.  Tum  illis  audacius 
pacem  suam  urgentibus,  «Cum  iinpielale  , inquit,  et 
m iniustitia  coniunctum negotium  est;  attamen,  qunc 
» iusseritis , faciam «:  hisque  dictis  in  senatum  se 
recepit. 

LXXVIil.  Ibi  Dolabella  toto  tempore  satagebat  haud 
parum  indecore , uti  retinere  magistratum  liceret : 
regressus  dudum  Antonius  cum  voluptate  et  risu  spe- 
ctabat iactantem  se  inimicum;  simul  ecquid  in  foro 

IRio varum  rerum  oriretur , opperiens.  Sed  postquam  et 
illq  spectaculo  satiatus  est , et  extra  curium  nihil  ma- 
ioris tumultus  motum , animadvertit  eo  descenden- 
dum esse  necessario,  Hti  percussoribus  impunitas  de- 
tur: sed  necessitatem  tegens,  et  in  maximi  beneficii 
loco  daturus  incolumitatem , simul  confirmaturus 

f 7 

Caesaris  acta  senatusconsulto,  ad  perficienda,  quae 
animo  conceperat,  ita  coepit: 

LXXIX.  «Quamdiu  quidem  de  coniuratione  disce- 
» ptaslis,  Patres  conscripti,  ego  sententiam  meam 
» non  interposui:  sed  ubi  percussoribus  omissis, 
» Caesar  oppugnari  coeptus  est,  ex  actis  eius  omni- 
» bus  unius  tantummodo  mentionem  intuli  . et  ab 
» ea  sola  difficultate  tanto  iam  tempore  vos  explicare 
x>  non  potuistis.  Neque  sane  mirandum  : nam  si  po- 
» nimus  acceptos  ab  eo  magistratus,  periculum  est, 
» ne  tot  et  tales  viri  nostra  quoq-ue  confessione  indi- 
» gni  eis  habeamur.  Quid  si  iam  convertamus  animos 
» ad  innumerabilia  illa,  quae  vel  audire  labor  sit, 
» quae  per  civitates , et  nationes,  et  regna,  atque 
« tetrarchias  passiin  constituit  Caesar?  quisenim  est, 
« ut  ita  dicam,  ad  Occidentem  ab  Oriente  angulus, 
» actorum  Caesaris  expers ; quem  ille  non  aut  sub- 
Xit.  Liv.  Tom.  XJi  X 

» egerit  armis  , aut  beneficiis  atque  humanitate  con  - 
« firmant? 

LXXX.  «Cogitate  igitur,  ecquem  existimetis  aequo 
» animo  passurum  auferri  sibi  , quae  acceperit  a 
„ Caesare,  ut  non  omnia  protinus  bellis  ardeant?  at 
„ nos  in  tantum  abhorremus  a bellis  , nec  iniuria,  ut 
,,  haec  sola  multis  causa  sit , cur  impunitam  Caesaris 
» caedem  esse  patiamur.  Infirmam  enim  et  nimium 
m ■vexatam  armis  rempublicam  , non  nisi  quiete  refo- 
m veri  posse , omnes  consciscimus  atque  consentimus. 

» Sed  reges  et  nationes  , et  unde  longinquior  est  ine- 
» tus , mitto : quid  , vos  suburbanam  hanc  Italiam"* 
» quieturam  creditis  Caesare  condemnato?  scilicet 
» veteranos  illos  cum  iisdem  armis,  et  ordinibus  in 
>,  coloniis  locatos  nihil  movebit  metus  amittendorum, 

» tyranno  iudicalo  Caesare  , quae  sunt  iis  data  ab  eo 
» praemia,  quum  consul  et  dictator  populi  romani 
,,  haberetur?  Quid  , quod  eorum  sunt  adhuc  in  Vrbe 
» multa  millia,  qui  promissa  exspectant  et  exigunt? 

LXXXI.  «Ne  tanquam  rebus  incertis  ambigamus, 
m admonere  recentissimum  factum  potest , quis  ho- 
» minum  sensus  sit  atque  animus.  Quae  fuerit  eorum 
,,  hac  proxima  nocte  circa  senatorum  domus  discur- 
» sitalio,  plurimorum  querelis  paulo  ante  cognovi- 
>3  mus.  Omnes  propemodiim  appellati  sumus,  et  am- 
>3  plissimus  quisque  frequentius  et  minacius.  Per 
>3  horum  igitur  ora  oculosque  raptabimus  Caesaris 
33  corpus , his  confectam  contumeliis , quibus  fas  est 
33  tyrannorum  vexari  reliquias ; et  horum  manibus 
33  non  discerpemur?  scilicet  cuius  ductu  auspiciisque 
33  ferocissimas  illi  devicerunt  nationes  , cuius  benefi- 
33  cio  fortunas  suas  omnes  debere  arbitrantur,  quem 
33  setnper  in  summis  magistratibus  imperiisqne  vide- 
33  runt,  eum  summa  alfectum  ignominia  patienter 
33  ferent? 

LXXXH.  «Quam  urbanae  porro  plebis,  qnam  Ita- 
» liae  totius  indignationem  fore  credimus?  immo 
» quam  apud  omnes  paene  dixerim  et  deos  et  ho- 
>*  mines  invidiam  nostram  ? Quis  ignominia  tanta  no- 
w tatum  a nobis  feret  populi  romani  modo  principem , 
« qui  nostrum  imperium  terminavit  Oceano,  sed  et 
« trans  Oceanum  ignotas  prius  adiecit  gentes?  Quae 
» vero  indiciorum  nostrorum  inaequalitas  et  quam 
« acriter  notabitur,  si  praemia  decernamus  iis,  qui 
» consulem  in  curia , sacrosanctum  in  sacro  loco , 
» pontificem  maximum  sub  oculis  deorum  Confece- 
» runt;  hunc  extrema  dehonestemus  infamia,  qui 
« propter  excellentem  virtutem  etiam  apud  bostes 
» habetur  venerabilis  ? 

LXXXm.  « Quapropter  ita  censeo ; quum  C.  Cae* 
» sarem  pro  tyranno  damnari  nec  fas  sit,  nec  e re- 
» publica,  rata  esse  acta  eius  et  consulta  omnia;  in- 
« terfectoresque  incolumitate  contentos  esse  , gralias- 
« que huiusclementiaenominehabereetageresenatui, 
m quandoquidem  simul  laudari  factutn  eorum  , sintnl 
« honori  Caesaris  consuli  non  potest.  Haec  una  est 
» optima  concordiae  , quam  omnes  optamus  , via  : sic 
» et  veteranos  metu , et  sollicitudine  civitatem  libe- 
« rabimus ».  In  eandem  ferme  sententiam  magnus 
orator  Munatius  Plancus  .consul  designatus  disseruit, 
nisi  quod  pro  percussoribus  paulo  liberalius:  hunc 
deinde  M.  Tullius  excepit , et , qua  solebat , summa 
eloquentia  disseruit,  omnem  memoriam  iniuriarum 
oblivione  sempiterna  delendam  esse : sed  et  graecuui 
verbum  usurpavit  amnestiam  , Atheniensium  factum 
commemorans , qui  post  externa  atque  intestina  mala , 

• V 

§.  83.  Cic.  Philipp.  I,i  «t  1 3 : idem  ad  Famil.  X , 8.  — Pluturcli.  iu 
Bruto  cap.  a8.  — Vrll.  II  , 58.  — Dio. 

tyrannidenufuc  perlatam,  hac  una  tantum  ratione  rem- 
publicam  constituissent. 

LXXXIV.  Placatis  per  haec  ferine  animis,  et  incli- 
natis ad  concordiam,  fit  senatusconsultum  , quaeri  de 
caede  Caesaris  non  placere;  acta  rata  esse:  additum 
est , propter  utilitatem  publicam , quasi  per  se  invalida 
fuissent ; tendentibus  percussorum  amicis , et  conce- 
dente Antonio.  Sed  et  illud  expresserunt  veteranorum 
centuriones  tribunique , uti  de  praemiis  suis  atque 
coloniis  nominalim  referretur ; hic  etiam,  quasi  per 
^ inetum,  cedente  Antonio,  et  demonstrante,  quum 

praesidium  senatus  non  habeat  , nihil  denegari  posse 
armatis.  Inter  haec  postulantibus  Patribus , uti  con- 
cordiae ineundae  exemplum  consules  darent , quemad- 
modum et  consilium  dedissent,  depositis  inimicitiis,  in 
• gratiam  redierunt : et  ex  eo  die  Antonius  collegam 
consulatus  sui  Dolabellam  agnovit. 

LXXXV.  Senatu  dimisso , L.  Pisonem  circumstete- 
runt quidam , ne  tabulas  testamenti  Caesaris  profer- 
ret, neve  palam  sepeliret  mortuum  , rogitantes  ; ne 
forte  quid  inde  novarum  rerum  exoriretur.  Negantem 
inde  presserunt  acrius,  minas  intendentes , si  propter 
eum  dissiparentur  tantae  opes , quas  publicas  esse 
oporteret,  tyrannum  fuisse  Caesarem  subinnuendo. 
Igitur  Piso  consules  altissima  voce  testatur,  Patres 
nondum  digressos  iterum  cogi  petiit : « rem  enim  sane 
m magnam  incidisse;  quando  ii,  qui  tyrannum  op- 
» pressum  esse  pugnent,  tot  exoriantur  pro  uno  ty- 
» ranni.  Sepeliri  pontificem  maximum  vetant  , et 
» testamentum  proferenti  minantur,  et  bona  inter- 
« fecti  publicare  pergunt : belli  vero  homines,  qui 

» sibi  ab  eo  tributa  firma  esse  rataque  postulant;  et 
» quae  suo  iux’e  decrevit  de  suis  rebus,  irrita  esse 
» iubent ! 

LXXXVI.  «Neque  hoc  Brutus  aut  Cassius,  sed  ii 
n nimirum  faciunt,  qui  caedis  illis  auctores  exstile- 
» runt.  Ceterum  sepultura  quidem  Caesaris  iii  vestra 
« potestate  est;  testamentum  autem  in  mea:  neque 
u commissum  fidei  meae  prodam , priusquam  et  me 
» aliquis  occiderit  ».  His  obtestationibus , et  quia 
inulti  lucrum  sperabant  ex  testamento,  facile  inducti 
Patres , et  testamentum  proferri  a Pisone  debere , et  ipsi 
Caesari  funus  publicum  decreverunt.  Haec  quum  vix 
acta  prius,  quam  nuntiata  in  Capitolium  essent,  Brutus 
et  Cassius  per  internuntios  excitarunt  plebem  ; mul- 
lisque eo  concurrentibus,  concionari Brutus  in  hanc 
sententiam  coepit : 

LXXXVII.  «Quivobiscum  heri  in  foro  egimus,. 
» Quirites,  iidem  nunc  hoc  agimus  loco,  non  tan- 
» quam  ad  asylum  confugientes  , niiiil  enim  pecca- 
n vimus ; neque  tanquam  ad  arcem , qui  nos  nostra- 
» que  omnia  vobis  permittere  non  recusamus;  sed 
» periculo  Cornelii  Cinnae  monili , quem  audacia 
» nonnullorum  improviso  eodeinque  indigno  casu 
» paene  consumpsit.  Audimus  autem  esse , quorum 
» vocibus  et  sermone  pro  periuris  atque  turbatoribus 
u pacis  traducamur ; eoque  vos  accivimus , coram 
w quibus  nos  purgaremus  , quemadmodum , salva  li- 
n bertate , de  ceteris  etiam  , quae  ad  rempublicam 
» pertineant , vobiscum  agi  ius  est.  Nos  equidem  C. 
ii  Caesari,  quum  e Gallia  exercitum  contra  rempu- 
11  blicam  eduxisset , eoque  bello  defensorem  libertatis 
i>  Gn.  Pompeium,  multosque  deinde  praestantissimos 

m viros  in  Africa  Hispaniaque  sustulisset,  eoque  no- 
ti mine  sue  capiti  non  sine  causa  metueret , fidem 
>>  iureiurando  dedimus  , non  fore  praeteritarum  in- 
ii iuriarum  memores : in  futurum  omne  tempus  ser- 
» vituros,  neque  dedimus  fidem ; neque  si  exegisset, 
» dedissemus. 

LXXXVILL  «Quis  enim,  qui  vere  quidem  sit  ro- 
» mani  sanguinis  , non  inori , si  fieri  posset , millies 
» malit?  Hactenus  igitur  obligati  Caesari  fuimus.  Id- 
» circo,  si  quidem  Caesar  postea  nihil  contra  liberta- 
ti tera  nostram  molitus  est,  peicravimus;  sin  vero 
» neque  magistratus,  neque  provincias,  nec  exerdi- 
u tus , aut  ullam  reipublicae  partem  senatui  populo- 
» que  romano  reddidit , sed  suo  unius  arbitrio  con- 
tt  stituit  omnia,  Sulla  deterior,  qui  tamen  aliquando 
ti  satiatus  malis  publicis  dominationem  deposuit:  quae 
11  non  dicam  species,  sed  quae  omnino  spes  super- 
ii  fuit  libertatis  ? Dicet  aliquis  , fuit  quidem  vindi- 
ii  candae  vobis  libertatis  causa  iuslissiina;  sed  sacro- 
ti  sanctum  occidere  non  debuistis. 

LXXX1X.  « An  igitur,  si  aequum  utrinque  ius  es 
>i  set , aliquem  gaudere  fas  est  beneficio  legis , quain 
u ipse  violarit  prior?  sed  et  causa  longe  est  dissimi- 
li li3.  Caeselius  et  Marullus  qua  potestate  fuerunt? 
ti  nempe  tribunitia,  quam  antiquissimae  leges  , iure- 
ii  iurando  maiorum  confirmatae  , sacrosanctam  esse 
u iusserunt : sed  bos  in  exsilium  exegit  Caesar  inde- 
ii  mnatos , quos  , dum  illa  potestate  fungebantur  , 
u tie  in  ius  quidem  vocare  fas  erat  cuiquam.  Et  illi 
u tamen  haud  dubie  sacrosancti.  Caesar,  quia  voluit, 
u quia  coegit  armis  ac  terrore  tot  interfectorum  ci- 
» vium , sacrosanctus  fuit : voluntatem  igitur  suam 

« vimque  accuset,  quae  dare  ei  hunc  potuerunt  ho- 
» norem , tueri  non  potuerunt.  Sed  forte  seinel  ira 
« elatus  sic  peccavit  Caesar : infirma  defensio ! nec 
» enim  cuiquam  sic  licet  esse  irato,  ut  patria  iura 
» subvertat,  tollat  religiones,  piaculo  civitatem  obli- 

« get:  sed  ne  vera  quidem  esset.  , 

XC.  « Quis  enim  Q.  Metello  tribuno  plebis  mini- 
» tatus  est  mortem?  Caesar  profecto  ; nec  ab  ira  tum 
» quidem,  sed  effracturus  aerarium,  et  rapiendae  pu- 
» blicae  pecuniae  causa.  Desinant  igitur  exprobrare 
» nobis  periurium,  quos  neque  obstrictos  fuisse  ulla 
»'  religione  apparet,  quin,  quod  fecimus,  faceremus; 

» nec  eam,  qua  fuimus  obstricti , ullo  pacto  violasse : 

» non  enim  praeteritorum  maleficiorum  a Caesare 
» poenas  exegimus  , quae  erant  iureiurando  remis- 
» sae ; sed  importunum  tyrannum,  nec  dominatio- 
» nem  nisi  cum  vita  positurum  , ob  ea , quae  postea 
» peccarat  peccaturusque  erat  innumerabilia , cervi- 

» cibus  oppressae  civitatis  depulimus. 

XCI.  « Taceo  iam , plerisque  videri , ne  iusiuran- 
» dum  quidem  tyranno  datum  servari  oportere,  quod 
« cum  eo  nullum  esse  possit  commercium  vel  huma- 
» nitatis,  vel  religionis,  qui  divina  atque  humana 
• » omnia  pervertit.  Quod  igitur,  aiunt,  postea  repe- 
» riemus  iusiurandum  satis  firmum  atque  efficax,  ad 
» certae  stabilisque  pacis  fiduciam?  Quid  enim  i ure- 
» iurando  opus  est,  nihil  praeter  civilia  cupienti- 
bus?  quando  patres  nostri  majoresque  tali  aliqua 
j>  causa  iurarunt?  non  enim  habebant  opus;  et  inu- 
» sitatam  hanc  cautionem  novissimus  demum  tyran- 
» norum  excogitavit  timor.  Licet  igitur  sane  res  tota 
» tollatur  : etenim  probis  et  modestis  supervacua  est 
» haec  cura;  regnum  affectantibus  infirma  et  vana  : 

« nec  enim  tu,  Capitoline  Iupiter,  siris,  vosqite , 

» ceteri  <lii , liberae  civitatis  tamdiu  custodes  atque 
» praesides , uti  hic  populas  regem  unquam  vel  iu- 
» ratus  ferat ! . , 

XC1I.  « Neque  poenitet  ista  hoc  quoque  tempore 
» profiteri,  quo  nondum  satis  liquet , quid  aut  pa- 
» triae  futurum  sit,  et  nobis:  sed  et  profitebimur 
» indesinenter,  neque  ullo  tempore  potiores  privatas 
» rationes  publicis  habebimus.  Cuius  quidem  rei  pu- 
» tamns  cvidentissimum  modo  documentum  edidisse. 

» Quum  enim  liceret  securis  honoribus  frui,  perire 
» in  liberata  patria,  si  quidem  ita  cordi  fuisset  diis, 

« quam  in  oppressa  magistratum  gerere  maluimus. 

» Sed  adversarii  satis  intelligunt,  de  iuresibi  minime 
» aequam  nobiscum  disceptationem  esse:  ad  alias 
>1  confugiunt  artes,  et  maxime  quaerunt  invidiam*- 
>»  nobis  facere  apud  veteranos  : quo  ex  genere  si  qui 
» adestis , quaeso  vos . significate.  » 

XCIII.  Significantibus  multis  , « Bonum  facium  , 

» inquit,  quod  inter  alios  cives  hic  quoque  nuine- 
» rus  veteranorum  venit:  ad  vos  igitur  orationem 
» converto,  vosque  , sicuti  cum  ceteris  civibus  o- 
u mnia  vobis  patriae  communia  beneficia  sunt,  ita 
u amorem  quoque  et  affectum  communicetis,  hortor. 

» Vos  ab  initio  non  Caesar  delegit,  nec  enim  potuit; 

»>  sed  respublica  vos  dedit  Caesari , quibuscum  po- 
puliromani  hostes  coerceret.  Iustis  illis  et  legitimis 
» bellis  meruistis  certe  praemia,  et  iniquus  sit,  qui 
u adimat.  Deinde  contra  voluntatem  vestram, sed  quasi 
» sacramento  devinctos , adversus  patriam  ct  defen- 
» sores patriae  duxit:  quibus  ex  bellis,  si  haec  vobis 
» sola  bellata  essent,  petere  praemia  vos  etiam  ipsos, 

» opinor,  puderet;  sed  gallici  sunt  et  brilannici  la- 
» bores,  quorum  vobis  laudem  atque  merita  , neque 
» teuipus  ullum,  nec  invidia  abrogabit. 

XCIV.  « Sed  neque  vos  aversabimini  pro  bis  prae- 
ii mia,  qualia  maiores  nostri  concedere  consueve- 
» runt.  Illos  enim  novimus  sociorum , aut  aliorum 
» innocentium  possessiones  non  attigisse:  ne  hosti- 
li bus  quidem  superatis  totum  eripuisse  agrum ; sed 
» parte  adempta  deduxisse  colonos,  ut  in  oflicio  vi- 
» cti  continerentur.  Quod  si  forte  angustior,  quam 
» pro  numero  colonorum,  ager  erat,  dividebatur 
» publicus,  aut  a volentibus  emebatur  pecunia.  Hac 
» quidem  ratione,  quum  vis  imperii  penes  populum 
» esset , sine  querela  cuiusquam , in  colonias  dedu- 
» cebamini.  Nuper  demum  L.  Sulla  , et  postea  Cae- 
» sar,  patriam  tanquam  hostilem  urbem  annis  ca- 
» ptam,  armis  retinere  necessuin  habuerunt. 

XCV.  « Itaque  satellitum  et  custodum  egentes , 
» neque  missionem  vobis  dare  voluerunt,  neque  pu- 
» blicum  saltem  agrum  dividere;  sed  neque  pretium 
» qualiscumque  solatii  causa  numerare  possessori- 
» bus;  quamquam  abundabant  pecunia  ex  vecliga- 
» libus  publicis  et  hasta : verum  Italiam , omnis  ex- 
» pertem  delicti,  praedonum  more  spoliarunt  agro, 
» focis , aris , sepulcris  , quae  nec  externis  ademimus, 
u justo  bello  subactis,  decimis  tantummodo  frugum 
» contenti.  Sic  igitur  vestrorum  civium  bona  vobis 
y>  divisa  sunt : eorum , inquam , qui  Caesaris  ipsius 
» auspicio,  vobis  commilitonibus,  bello  gallico  ttile- 
» rant  arma;  qui  vos  proficiscentes  in  expeditionem 
» deduxerant;  qui  pro  incolumitate  vestra  atque  vi- 
» ctoria  vota  fecerant. 

XCVI.  « Et  deducti  quidem  estis  sub  signis , den- 
n sisque  ordinibus  , ut  appareret,  non  ad  quietem 
» vos,  sed  in  aciem  venire,  paratos  ad  inferendam 
» iniuriam,  neque  ab  aliorum  insidiis  tutos : neque 
» enim  fieri  potest,  ut,  quibus  agri  sui  per  vim  ablati 

» sunt,  eo  diutius,  quam  necessum  sit,  penes  iniu- 
» stos  possessores  esse  patiantur.  Vnde  liquido  appa- 
« ret,  quo  consilio  sit  hoc  a tyrannis  factum : non 
» enim  profecto,  vos  uti  agros  haberetis,  dari  enim 
» 'aliunde  citra  iniuriam  poterant;  sed  ut  vos,  intel- 
» ligentes  multis  esse  odio,  fidi  defensores  essetis  eius 
» imperii,  cuius  auctoritate  vestrae  possessiones  de- 
» fenderentur.  Hoc  enim  unum  satellitibus  adversus 
» dominantes  est  fidei  vinculum,  ut  contracta  ex 
« communibus  delictis  pericula  communi  etiam  niarte 
» operaque  propulsent. 

xcvn.  «Videte  igitur,  quid  inter  illos  nosque  in- 
» tersit:  illi,  quorum  acta  valere  contra  iustitiam 
» utilitas  vincit,  effecerunt,  ut  alii  vobis  suspecti, 

» vos  aliis  invisi  essetis;  nos,  quibus,  qui  nunc  sunt  * 
» in  republica  principes , incolumitatem  dicunt  cle- 
» mentiae  et  misericordiae  causa  concedere,  hoc  agi- 
» mus,  ut  eorumdem  omnium  non  modo  secura,  vo- 
» bis,  sed  etiam  tuta  sit  possessio.  Fallimini,  si  vestris 
» armis  fiditis , et  omnia  putatis  esse  in  praesenti  po- 
» tentia:  tempus  varie  versat  res  humanas,  et  occa- 
» sionem  saepe  praebet  infirmioribus  adversus  ro- 
» bustissimos.  Pereant,  qui  morem  tam  illiberalem 
» reduxerunt  in  vitam , quique  inductum  retinent , 

» ut  potentiori  quidlibet  liceat!  et  profecto  perierunt. 

XCVIH.  « Etiam  crocodilum , tam  et  validam  et 
» astutam  belluam , contemptum  animalculum  ieh- 
» neumon  dormientem  interimit:  nec  quis  tantis  vi- 
» ribus  tantaque  vigilantia  sit  praedo,  quin  saepe 
» non  aliorum  modo  praedonum  insidiis  pateat,  sed 
» eorum  etiam,  quos  spoliavit:  nisi  iure  et  amicitia 
» nos  nostraque  muniamus,  nihil  nobis  unquam  cer- 

» tum  aut  quietum  erit.  Nos  igitur,  qui  pro  communi 
» libertate  facinus  pulcherrimum  soli  fecimus , pri- 
» mos  allaborare  convenit , uti  recuperatum  munus 
»'  ad  omnes  ex  aequo  cives  communi  laetitia  fructu- 
» que  perveniat.  Igitur  et  quae  accepistis  confirma- 
» mus , et  quo  vobis  propria  sit  ac  iusta  possessio , 
u quamprimum  per  reipublicae  necessitates  poterit, 

» enise  dabimus  operam,  ut  prioribus  dominis  pre- 
» lium  ex  aerario  solvatur.  Ita  nobis  atque  reipubli- 
» cae  praesentia,  quae  testamur,  numina,  quidquid 
» optimo  proposito  fecimus,  bene  evenire  iubeant.  » 

XC1X.  Haec  oratio  valde  mitigavit  animos";  prae- 
sertim ubi  missis  etiam  in  forum  tabulis , eadem  scri- 
pto polliciti  sunt:  iamque  unus  omnium  sensus  erat, 
fortissimos  et  reipublicae  arnantissimos  viros  dignitati 
suae  restitui  oportere.  Sed  invitantibus  ad  descenden- 
dum Bruti  Cassiusque  responderunt , Jacturos  si  si- 
mul luto  possint.  Igitur  obsides  in  Capitolium  mitti 
placuit;  missique  parvulus  Antonii  filius,  cum  M. 

Lepidi  liberis.  Lepido  ulcisci  Caesarem  animus  fue- 
rat; sed  destitutus  a militibus , otium  et  concordiam 
spectantibus,  nihil  audebat : et  suadebat  Antonius, 
praesentibus  acquiesceret,  ipse  minime  cupidus  pa- 
cis ; sed  ne  Lepidus  armatus , se  infirmo , unus  omnia 
posset. 

C.  Descendentibus  e Capitolio  applausum  atque 
acclamatum  est:  et,  consulibus  nescio  quid  incipien- 
tibus dicere  , postulatum  , uti  prius  dextras  darent 
invicem  atque  reconciliarentur.  Inde  metus  incessit 
consules,  ne  paulo  post  percussorum  factio  maiores, 
quam  ipsi , vires  obtineret : salutarunt  tamen  omnes  « \ 

§.  99.  Dio.  — Appian.  — Cic.  Pbilipp.  1,  i3  , et  II,  36.  — Veli.  II,  58.— 

Plui,  in  Bruto  cap.  17. 


Digitized  by  Google 


33a 


IO.  FREINSHEM1I  SVPPLKM. 


/ 

/ 


J 


/ 


/ 


/ 


invicem  , complexique  sunt  comiter ; et  ab  Antonio 
Cassius,  a Lepido  alline  Brutus  ad  coenam  invitati: 
ceteros  etiam,  ut  cuique  familiaritas  aut  necessitudo 
erat,  alii  senatores  exceperunt.  Ibi  Cassium,  inter 
convivalium  sermonum  simplicitatem  , interrogatum 
ab  Antonio , num  adhuc  pugionem  haberet  sub  ala  ? 
respondisse  ferunt , et  acutissimum  quidem , si  et  tu 
affectas  tyrannidem. 

CI.  Postridie  , simul  atque  illuxit,  senatus  est  ha- 
bitus , praesentesque  Brutus  et  Cassius  ceterique  lau- 
dati sunt:  iisque  provinciae  decretae,  quas  eis  Caesar 
ex  praetura  destinaverat,  Macedonia  et  Syria:  sed  et 
Asia  Trebonio,  Bithynia  Cimbro  decreta.  Galliam  Cis- 
alpinam D.  Brutus  ex  destinatione  C.  Caesaris  retinuit. 
Hactenus  omnia  satis  composita  atque  serena  appa- 
ruerunt : sed  celeriter , unde  non  exspectabatur  mota 
tempestas , novis  turbinibus  atque  procellis  inhorruit. 
De  testamento,  itemque  sepultura  Caesaris  agebatur. 
Cassius  utrique  repugnabat  vehementissime , ratus , 
quod  res  erat , perisse  causam  , si  quidem  ille  funere 
elatus  esset ; et  L.  Pisonis  atque  L.  Caesaris  senten- 
tiam laudabat , qui  nuper , quum  eadem  de  re  quae- 
reretur , quamquam  alter  socer  defuncti , alter  gentilis 
esset , funus  fieri  vetuissent : si  tamen  ea  Pisonis  sen- 
tentia fuit. 

CII.  Ceterum  Brutus , ingenio  mitis  et  moderatus , 
utrumque  permisit/Testamentum  igitur  allatum,  quod 
proximis  idibus  Septembribus  in  Labicano  suo  fecerat, 
demandaveratque  maximae  Vestali , L.  Pisone  postu- 
lante, in  domo  Antonii  consulis  aperitur.  Scripserat 
heredes  sororum  nepotes , C.  Octavium  ex  dodrante, 

§.  100.  Appien.  B.  Civ.  lib.  III.  — PluL  — Dio. 

L.  Pinarium , Q.  Pedium  es  quadrante  reliquo  : in 
ima  cera  C.  Octavius  in  nomen  adoptabatur;  plures- 
que  percussorum  in  tutoribus  filii , si  quis  sibi  na- 
sceretur, nominabantur.  D.  Brutus  etiam  in  secundis 
heredibus  scriptus  erat;  quae  res  valde  miserabilis 
est  visa , huius  potissimum  consilio  occisum  fuisse, 
quem  tantopere  dilexisset. 

CIII.  Vt  vero  populo  romano  hortos  circa  Tiberim, 
cum  signis  atque  tabulis  publice  legatos  acceperunt , 
et  viritim  sestertios  trecenos  ; lucri  dulcedine  convulsi 
et  mutati , Caesarem  iniustissime pro  tyranno  vituperari 
exclamarunt , quo  nemo  Juisset  patriae  civiumque  amaa- 
tior.  Idcirco  Caesaris  corpus  in  forum  a Pisone  illatum 
magna  multitudo  cum  armis  circumdedit ; positumque 
pro  Rostris  est  in  aurata  aede , ad  effigiem  templi  Ve- 
neris Genetricis  fabrefacta  : intra  quam  lectus  ebur- 
neus erat,  auro  ac  purpura  stratus,  quem  magistra- 
tus et  honoribus  functi  intulerant ; et  ad  caput  tro- 
paeum cum  praetexta , in  qua  fuerat  occisus.  Indu- 
ctum erat  funus  in  campum  Martium  , ibique  rogus 
exstructus. 

CIV.  Igitur  praeferentibus  munera  (quia  suffectu- 
rus dies  non  videbatur)  praeceptum , ut , omisso  ordine , 
quibus  quisque  vellet  itineribus  , eo  deportaret.  Magna 
ibi  comploratio  orta,  querelaeque  proruperunt,  se- 
natusconsulti , quamquam  recentis , immemores.  Quam 
inclinationem  populi  ubi  M.  Antonius  vidit , laudatio- 
nis loco  pronuntiavit  per  praeconem  senatusconsul- 
tum , quo  divinos  ei  humanosque  honores  omnes  de- 
creverat: ipse  perpauca  a se  verba  addidit;  ut  unum- 

quodque  ex  senatusconsulto  recitabatur,  augens  ex- 
tollensque  ad  miserationem  et  invidiam. 

CV.  Quum  senatusconsulto  Paler  patriae  appella- 
retur , « En,  inquit , pietatem , qua  tractatus  est  patriae 
>»  Pater».  Ad  mentionem  sacrosancti , qui  nemini  vio- 
labilis , sed  et  aliis  perfugio  esse  deberet , exclamavit : 
« Enimvero  non  alius  ad  hunc  confugiens , sed  ipse 
» hic  sacrosanctus  occisus  est;  quos  ille  profecto  ho- 
m nores  neque  gessit  unquam  , neque  petiit : nos  vero 
» illiberales,  qui  honores  eiusmodi  dedimus,  ut  vo- 
>j  lunt , indigno , nec  petenti.  Quamquam  vos , o fidi 
» cives  ! hic , quem  etiam  mortuo  habetis , honor , ab 
» hoc  crimine  satis  liberat ».  Praelecto  deinde  iure- 
iurando  , quo  se  pro  salute  eius  adstrinxerant  omnes, 
exsecrabilemque  esse  iusserant,  qui  non  vindicasset 
petitum  insidiis;  contentissima  voce,  manuque  ad  Ca- 
pitolium sublata,  «Iuravi , inquit,  Iuppiter,  diique 
» ceteri , et  paratus  eram  ulcisci : sed  quando  haec 
» potius  decerni  e republica  visum  est  Patribus , 
» precor,  ut  sint  utilia  ». 

CVI.  Tumultuantibus  ad  haec  verba  senatoribus 
(nec  enim  obscure  petebantur) , ad  leniendam  offen- 
sam subiecit : «Sed  oportet,  Quirites,  existimare, 
» deorum  hanc  potius  invidiam , quam  mortalium 
>3  factum  fuisse:  magisque  de  praesentibus,  quam 
33  praeteritis,  esse  sollicitos:  magna  enim  nos  peri- 
33  Cula  circumstant,  et,  si  iterum  ad  arma  itur,  omnis 
>3  reliqua  nobilitas  periit.  Quod  igitur  superest,  hunc 
33  deorum  numero  adseriptum  destinata  pompa  dedu- 
>3  camus , laudes  lacrymasque  debitas  persolvendo  >3. 
llaec  loquulus  , veste  raptim  more  fanatici  cuiusdam 

subducta  , accinxit  sese , lectuinque  subinde  aperiens 
et  introspiciens  multa  querebatur:  postremo  sangui- 
nolentam Caesaris  vestem  conto  sublatam  explicans  , 
indignainque  viri  necem  miseratus  , populum  veluti 
furore  quodam  inflammavit. 

CVII.  Accesserunt  deinde  inter  ludos  ex  poetis  ac- 
commodatae ad  hunc  casum  voces  ; mirificeque  com- 
movit animos  illud  a Pacuvio:  « Men’  servasse,  ut 
» essent,  qui  me  perderent!  » quod  interfectorum 
plerique  , quum  fuissent  in  Pompeianis  partibus  , 
Caesaris  beneficio  non  vitam  modo  forlunasque  suas , 
sed  etiam  dignitatem  retinuerant.  Sic  allectos  nova 
etiam  species  adiecta  insaniores  fecit.  Corpus  ipsum 
in  lecto  iacens  conspici  non  poterat : sed  simulacrum 
ex  cera  confictum  pari  magnitudine  machina  quadam 
extolli  ex  eodem  lecto  poterat,  tria  et  viginti  vulnera 
repraesentans  iisdem  locis,  quibus  percussum  corpus 
fuerat. 

CVIIL  Ibi  vero  nemo  se  continuit  amplius:  pars 
eum  in  Capitolini  Iovis  cella  cremare  destinabat ; alii 
faces  ingerebant  curiae , in  qua  occisus  fuerat , eo 
corpus  illaturi ; nisi  metu , ne  una  theatrum  et  tem- 
pla arderent,  sacerdotes  prohibuissent:  quum  repente 
duo  quidam  gladiis  succincti,  ac  bina  iacula  gestantes 
succenderunt  lectum  in  foro , ubi  regia  quondam 
fuerat : confestimque  circumstantium  turba  cum  sub- 
selliis tribunalia , mensasque  nummulariorum , et 
quidquid  lignorum  in  foro  erat,  cum  ipsa  funeris 
pompa  donisque  coniecerunt  in  rogum  ; deinde  tubi- 
cines et  scenici  artifices  vestem , quam  ex  instrumento 
triumphali  funeris  condecorandi  causa  acceptam  iu- 

(luerant,  sciderunt,  inieceruntquc  flammae;  et  vete- 
rani arma  , quibus  exculti  celebrabant  funus , non- 
nulli coronas  etiam  et  dona  militaria;  matronae  in- 
super pleraeque  ornamenta  sua,  quae  gerebant,  et 
liberorum  bullas  atque  praetextas. 

CIX.  Hac  flamma  domus  L.  Billieni  deflagravit; 
mullaque  et  alia  vicina  foro  aedificia  corripuisset  ignis, 
nisi  milites  restitissent,  consulumque  iussu  quidam 
perditorum,  qui  dolo  augebant  incendium,  de  rupe 
Tarpeia  praecipitati  essent.  Nec  ideo  minus  plebs  ac- 
censis e rogo  facibus  ad  domum  Brutorum  et  Cassii  , 
ceterorumque  cucurrit,  easque  oppugnavit,  et,  vi 
reiecla , minitata  est  postridie  cum  armis  adfore.  Sic 
saevienti  forte  se  Helvius  Cinna  tulit  obviam,  extre- 
mum officium  persoluturus  amico,  quem  uri  in  foro 
audiverat , quamquam  valetudine  infirma  , et  proxi- 
mae noctis  dira  quiete  territus.  Visus  erat  invitari  a 
Caesare , et  , quum  renueret , arrepta  manu  trahi. 
Erat  multitudo  infensissima  Cinnae  Cornelio , qui 
nuper  graviter  erat  in  Caesarem  concionatus. 

CX.  Igitur  audito,  Cinnam  adesse , tanto  furore  con- 
citata est , ut  frustra  testantem  , sibi  nihil  commune 
cum  illo  , praeter  cognomen,  esse,  ferarum  inore  di- 
scerperet , caputque  praefixum  hastae  circa  rogum 
ferret.  Ea  causa  fuit  C.  Cascae , qui  et  ipse  tribunus 
plebis  erat , libellum  proponendi , sibi  et  Servilio  Ca- 
scae parricidae  cognomen  idem , mentem  longe  diversam 
esse.  Ob  hunc  tumultum  edixerunt  consules , ne  quis 
arma  ferret , militibus  exceptis:  atque  ita  caedibus  fi- 
nis est  impositus.  Interea  reliquiae  Caesaris  a libertis 
in  monumentum  illatae  sunt : in  loco  busti  populus 

aram  excitavit:  columna  quoque  erecta  est  prope  pe- 
dum viginti  ex  marmore  numidico  , inscriptumque  , 
Parenti  patriae:  et  hic  loci  sacrificare,  libare,  vota 
suscipere,  controversias  quasdam,  interposito  per 
Caesarem  iureiurando,  dirimere  instituerunt. 

CXI.  Haec  auctore  quodam  C.  Amatio,  humillimae 
sortis  iftvcne , facta , sed  qui  se  C.  Mario  C.  F.  proge- 
nitum ferens,  apud  turbatam  et  credulam  plebem 
plurimum  posset.  Nam  et  vivo  adhuc  Caesare  eo  au- 
daciae venerat , ut  venienti  in  Vrbem  Octavio  cum 
magno  agmine,  in  quo  et  matronae  quaedam  erant 
necessariae  Caesaris , ad  Ianiculum  occurreret:  quo 
tempore  adolescentulus  ille  magnum  sane  prudentiae 
specimen  edidit.  Magnopere  instabant  ei , qui  cum 
Amatio  venerant , ut  eum  pro  cognatione  , quae  Ma- 
riis  cum  familia  Caesarum  esset,  complecteretur:  du- 
bitabat, quid  faceret,  Octavius:  admitteret?  quem 
sciret  ab  Atia  matre  sua , atque  a matertera  repu- 
diari ; reficeret  igitur  tanta  stipatum  manu  testimo- 
nium ei  generis  ferentium,  et  maximo  favore  homi- 
num elatum  ad  minime  spernendam  potentiam? 

cxn.  Quippe  coloniae  veteranorum  complures , et 
municipia  splendida , collegiaque  fere  omnia  patro- 
num adoptarant ; et  paulo  ante  , quum  reversus  ex 
Hispania  Caesar  populum  in  hortos  suos  admisisset , 
proximo  intercolumnio  propemodum  aeque  frequen- 
ter atque  Caesar  fuerat  salutatus.  Tandem  lenibus 
verbis , ad  se  minime  pertinere  iudicium  de  tantis  re- 
bus, respondit:  Caesarem  uti  rei  romanae , ita  et  fami- 
liae suae  principem  esse;  huius  voluntatem  sibi  pro 

praecepto  fore : intcrim  integra  omnia  scrmlurum.  Sed 
Caesar , comperto , Hierophiluin  ei  nomen , artem  ve- 
terinariam esse,  nolente  causam  cius  suscipere  Cice- 
rone , extra  Italiam  decreto  relegavit.  At  is  post  ne- 
cem eius  redierat , validaque  manu  cinctus , metum 
non  interfectoribus  modo , sed  universo  senatui , ma- 
ximum iniiciebat,  de  interficiendo  eo  consilia  agitare 
creditus. 

CXIII.  Igitur  legatione  impetrata  libera , mulli  ex 
Vrbe  discedebant , alius  alio;  et  qui  provincias  ha- 
bebant a Caesare,  proficiscebantur.  Brutus  autem  et 
Cassius  praetores  deducendos  in  colonias  veteranos 
curabant,  ne  quid  turbarum  in  Vrbe  darent;  id  quo- 
que concedentes  beneficii , uti  portionem  suam  cui- 
que liceret  vendere  , quod  lex  ante  vicesimum  annum 
non  admittebat.  Ilis  quum  insidiari  falsus  Marius  di- 
ceretur, ab  Antonio  raptus  in  carcerem,  atque  ibi 
indicta  causa  necatus  est.  Patres  consulis  audaciam 
mirati,  facium  non  improbarunt,  quod,  eo  superstite, 
sollicitam  plenamque  metus  vitam  acturi  videbantur. 
Sed  aerarium  privatum,  quod  interfectoribus  consti- 
tui ab  equitibus  romanis  quidam  excogitaverant,  T. 
PomponiPAttici  gravitate  sublatum  est. 

CXTV.  Is  enim  equestris  ordinis  aetate  et  existima- 
tione facile  princeps , quum  appellatus  ea  de  re  per 
C.  Flavium  Brutf  familiarem  esset,  respondit,  si  quid 
Brutus  de  suis  facultatibus  uti  voluisset,  usurum,  quan- 
tum eae  paterentur  : sed  neque  cum  quoquam  ea  de  re 
colloquuturum , neque  coiturum.  Et  valuit  exemplum 
primarii  viri , qui  neque  partium  odio  hoc  faciebat, 

quarum  principes  adamabat,  neque  parcimonia,  ul- 
tro plura  collaturus,  quam  petebantur;  sed  quia  viro 
bono  discedendum  a ratione  recta  nusquam  videba- 
tur. At  huiusmodi  homines  interdum  importuni  sunt 
vetita  molientibus:  neque  dubium  est,  quin  illa  At- 
tici tergiversatio,  Brutorum  causam  haud  perfuncto- 
rie perculerit. 

CXV.  Sed  et  in  senatu  per  eosdem  illos  dies,  An- 
tonio referente,  mulla  praeclare  constituta:  inter 
quae , ne  qua  post  idus  martias  immunitatis  tubula , 
neve  cuiusquam  beneficii figeretur ; et  illud,  omnium 
maxime  aptum  libertati , ut  nomen  dictaturae  in  per- 
petuum e republica  tolleretur , exsecrationibus  additis 
in  eorum  capita , qui  mentionem  eius  fecissent,  quive 
magistratum  eum  accessissent,  praemiis  quoqt*e  con- 
stitutis, si  quis  horum  aliquem  occidisset.  Quum  ob 
haec  laudibus  omnium  Antonius  in  caelum  efferretur, 
aemulatione  accensus  Dolabella  , per  absentiam  col- 
legae, tumultuantem  subinde  plebem  acerrimis  sup- 
pliciis repressit,  liberos  homines  de  saxo  deiici  iu- 

bens,  servilia  in  crucem  tolli,  sed  et  columnam  aram-  _ , 

que  Caesari  positam  evertit,  solumque  sternendum 

locavit. 

CXVI.  At  haec  omnia  brevi  sunt  in  contrarium 
versa;  eodemque  loco  templum  postea  exstructum, 
in  deorum  numerum  relato,  Hoc  primum  Romae  im- 
piae stoliditatis  exemplum  fuit;  a quo  postea  mana- 
vit mos  absurdissimus,  defunctos  imperatores  appel- 
landi deos,  quos  vivos  ne  reges  quidem  appellari  ma- 
iorum gravitas  tulerat.  Ilunc  exitum  vitae  C.  Caesar 
sexto  et  quinquagesimo  aetatis  anno  habuit : vir  Ale- 

xandro Magno  haud  immerito  conferri  solitus,  maximi 
vigoris  ad  omnia  ; qui  perficere , quod  vellet , posset : 
hoc  miserior,  quod  non  voluit  meliora,  dubiumque 
reliquit,  utrum  eum  nasci,  an  vero  non  nasci,  rei- 
publicae  magis  profuisset.  Generis  humani  profecto 
pestis  fuit  crudelissima : qui  pugnis  quinquaginta 
duabus , quarum  multo  maiorem  partem  sola  ductus 
ambitione  decertavit , undecies  centum  et  nonaginta 
duo  millia  hostium  occidisse  fertur,  non  computatis 
civium  infinitis  millibus , quorum  referri  numerum 
vetuerat. 

116.  Sueton.  in  Caes.  cap.  88.—  Appian.  B.  Civ.  lib.  II.  — Plutarch. 

EPITOME 

LIBRI  CENTESIMI  DECIMI  SEPTIMI. 

C.  Octavio*  Romam  ex  Epiro  venit  ( eo  enim  illam  Caesar  prae* 
miserat,  bellum  in  Macedonia  gesturus),  ominibusque prosperis 
exceptus,  etiam  nomen  Cassaris  sumpsit.  In  confusione  rerum 
ac  tumultu  Lepidus  pontificatum  maximum  intercepit.  Sed  M. 
Antonius  consul  quum  impotenter  dominaretur,  lcgemque  de 
permutatione  provinciarum  per  vim  tulisset,  et  Caesarem  quo- 
que, petentem , ut  sibi  adversus  percussores  avunculi  adesset, 
magnis  iniuriis  affecisset ; Caesar,  et  sibi,  et  reipublicae  vires 
adversus  eum  paraturus , deductos  io  colonias  veteranos  excita- 
vit. Legiones  qucftjue  Quarta  et  Martia , signa  ab  Antonio  ad 
Caesarem  tulerunt.  Deinde  et  complures  saevitia  M.  Antonii , 
passim  in  castris  suis  trucidantis , quia  suspecti  erant,  ad  Caesa- 
rem desciverunt.  D.  Brutus , ut  petenti  Cisalpinam  Galliam  An- 
tonio obsisteret,  Mutinam  cum  exercitu  occupavit  Praeterea 
discursus  utriusque  partis  virorum  ad  accipiendas  provincias, 
apparatusque  belli  continet 

I.  Occiso  Caesare  , quum  immenso  interfectorum 
errore  potius  sublata  recens  respublica , quam  resti- 
tuta vetus  esset;  spe , metu , sollicitudine , rumoribns 
omnia  miscebantur.  Quibus  dominatio  lucro  fuerat, 

assertores  eius  respicere,  fovere,  etiam  incendere; 
quamquam  id  palam  prae  se  ferebat  nemo.  Lepidus 
et  Antonius  amicos  magis  Caesaris  , quam  ultores  pro- 
fitebantur, nec  ipsi  fidentes  invicem  , et  nescii , quor- 
sum evasura  praesentia  forent ; si  casus  daret , non 
ausuri  leviora  , quam  Caesar  concupiverat.  Percusso- 
res , facto  suo  laeti , Patrumque  laudibus  erecti , dum 
ad  honestatem  retulisse  omnia  videri  volunt , negli- 
gentiores  erant  in  comparandis  ad  fortuita  praesidiis. 

II.  Senatus  discors , et  plerisque  omnia  alia , quam 
rcmpublicam  , spectantibus  , vindicatam  ordini  digni- 
tatem gratulabatur  magis , quam  usurpare  noverat : 
pars  magna  otium , alii  privatas  rationes  spectare : 
nihil  in  plerisque  gravitatis , nihil  in  reliquis  potentiae 
esse.  Milites  magna  Caesaris  veneratione,  hunc  unum 
anteferre  omnibus,  ceteros  despicere;  bellis  civilibus 
contemnere  senatum,  odisse  patriam,  facere  iniurias, 
vim  et  arma  minitari  didicerant:  plebs olim  corrupta, 
seque  et  rempublicam  venalem  habere  docta , rerum 
ceterarum  aeque  imperita  ac  negligens,  turbulentis 
vocibus  strepere  : pauci  omnium  ordinum  boni , prae- 
sentia mala  deflere  magis , quam  emendare  poterant. 
Quidlibet  tamen  potius  evenit,  quam  quod  exspecta- 
batur , ut  neque  respublica  pristinum  statum  recu- 
peraret, neque  ulli  horum,  qui  hominum  opinione 
domini  destinabantur,  succederet. 

ITT.  C.  Octavius  civilium  simul  atque  militarium 
artium  studiis  sextum  iam  mensem  vacabat , magistro 
dicendi  usus  Apollodoro  Pergameno , quem , iam  gran- 
dem natu , ex  Vrbe  secum  Apolloniam  Taulantiorum 
eduxerat,  praemissus  ab  avunculo  ad  Geticum  bellum. 

§.  t.  V.  C.  708;  A.  C.  44-  — Appinn.  B.  Civ.  lih.  III. — Suelnn.  in  Aug. 

Circum  circa  legiones  erant  collocatae,  imperatorem 
exspectantes,  quetn  longinquos  hostes  cogitantem  in- 
terim  domestica  fraus  absumpserat.  Id  ubi  compertum 
est,  pro  atrocitate  rei  gravis  orta  consternatio,  et  ex. 
proximis  hibernis  concursus  tribunorum  et  centurio- 
num ad  Octavium  fuit,  suam  militumque  operam 
olferentium ; nec  spernendam  Salvidienus  et  Agrippa 
iudicabant , aequalium  familiarissimi. 

IV.  Sed  ipse  , licet  in  puerilibus  annis  eximia  pru- 
dentia, nihil  moliri,  rerum  atque  animorum  incom- 
perto statu,  certus,  ad  Vrbem  properavit:  matris 
insuper  et  Philippi  vitrici  literis  confirmatus,  quibus 
eadem  placebant.  Igitur  traiecto  Adriatico  mari  Lu- 
jiiam  petiit,  propinquum  Brundisio  oppidum,  incer- 
tus adhuc,  quemadmodum  animali  milites  essent, 
qui  eo  praemissi  a Caesare  fuerant.  Ibi  de  testamento 
Caesaris  et  adoptione  sua,  itemque  populi  ob  inter- 
fectum Caesarem  dolore  factus  certior,  quamquam 
propinquis  dissuadentibus,  cernere  hereditatem  sta- 
tuit; et  praemissis , qui  specularentur,  nutnne  aliquis 
ex  percussorum  numero  , sibi  quoque  metuendus , 
Brundisii  esset,  postquam  omnia  tuta  cognovit , eo- 
dem profectus  est. 

V.  Exiverunt  obviam  legiones , magnaque  exceptum 
laetitia  in  oppidum  deduxerunt.  Ilinc  ille  confirma- 
tus, adire  hereditatem  et  nomen  adsciscere  Caesaris 
non  distulit ; hui  usque  favore  paucos  intra  dies  et 
firmam  militum  manum  , et  pecuniae  vim  haud  sper- 
nendam adeptus  est,  confluentibus  ad  eum,  qui  pro- 
fecturi Brundisio  in  Macedoniam  fuerant , quique 
cum  aere  publico  veniebant  e transmarinis  provinciis. 
Satis  hinc  munitus  adversus  vim  apertam , sed  ut  in 

nova  amicitia  suspectans  suos,  cum  frequenti  comi' 
tatu  proficisci  coepit. 

VI.  Municipiorum  non  erat  omnium  idem  favor; 
sed  veteranorum  ubique  summa  studia  , vindictae  se 
offerentium  , incusantiumque  negligentiam  Antonii  , 
qui  scelestissimum  facinus  inultum  sineret.  Caesar 
hos  collaudans , opperiri  tempora  sua  quietos  iussit. 
Ita  per  Neapolitanos  fines  profectus  , in  villam  Phi- 
lippi vitrici , et  cum  eo  ad  Ciceronem  , in  Cumano 
suo  agentem , venit ; et  facile  consensum  est  inter  hos, 
ut  mutuam  sibi  operam  pollicerentur : Caesar  ado- 
lescens militum  studio  firmior,  sed  urbanae  opis  in- 
digens, Patrumque  favorem adiungere  cupidus,  quos 
Cicero  unus  omnium  maxime  facundia  et  auctoritate 
moderabatur;  Ciceroni  vicissim  adversus  arma  Anto- 
nii armis  erat  opus  , quibus  salutem  suam  defenderet. 
Interea  enim  et  rixa  ei  cum  Antonio  inciderat;  et 
multa  facta  inVrbe  erant,  quae  rerum  totam  faciem 
insigniter  commutarent. 

VII.  Quippe  M.  Antonius,  ad  quaelibet  consilia 
perinde  facilis , mire  miscebat  boni  malique  civis  in- 
dicia , multa  e republica  , multa  contra  patriam  facti- 
tando; et  vicissim  his  illisque  carus  aut  invisus.  Sed 
tum  acri  studio  partes  tueri  optimatium  videbatur  ; 
quippe  de  revocando  Sex.  Pompeio  retulerat , utque 
pro  paternis  ei  bonis  bis  millies  de  publico  daretur : ut- 
que maris  imperium  ei  concederetur , quale  pater  habuis- 
set. Ob  haec  collaudatus  a Cicerone  et  reliquis  Patri- 
bus, quum  infensam  habere  plebem  videretur , au- 
ctoritate senatus  armatum  comparare  praesidium 
coepit:  quo  initio  reversus  ad  ingenium,  hunc  dele- 

ctum  instituit , ut  numero  militum  atque  genere  for- 
midolosus senatum  non  iam  pro  Antonio , sed  sibi  , 
timere  cogeret. 

VIII.  Iam  enim  habebat  ad  sex  millia : neque  pro- 
miscue, sed  ex  iis,  qui  duxerant  ordines , aut  aliquo 
insigniori  facinore  clari  erant,  legebantur.  Senatui 
metum  fasso  respondit,  dimissurum  hos  esse,  simul 
atque  populus  conquiesset.  Interim  quum  et  commen- 
tarios Caesaris  haberet  domi , et  scribam  eius  Fabe- 
rium  sibi  obsequentissimum  (nam  et  abiturus  ad 
bellum  Caesar  multa  ad  Antonii  arbitrium  reiecerat), 
his  ad  stabiliendam  suam  potentiam  abutebatur , quos 
volebat  ab  exsilio  revocans ; regibus  civitatibusque , 
sed  et  sui  praesidii  primoribus , beneficia  dispensans  ; 
quosdam  et  in  senatum  recipiens  : quarum  rerum  om- 
nium invidia  penes  defunctum , gratia  penes  Antonium 
erat. 

IX.  Idem , ut  M.  Lepidum  beneficio  devinciret , re- 

gimen sacrorum , quod  in  illa  confusione  rerum  ipse 
potuisset  intercipere,  illi  dare  statuit.  Sed  id  quo 
facilius  consequeretur,  lege  lata,  sacerdotum  comitia 
populo  adempta  transtulit  ad  pontifices : ita  re  in  \ 

paucorum  redacta  potestatem  , in  ceteri»  quoque  so- 

lemnibus  nihil  ferine  pristini  moris  servans , quasi 
furtim  paratis  suffragiis  M.  Lepidum  pontificem  ma- 
ximum renuntiavit.  Hinc  nova  percussoribus  sollici- 
tudo. Igitur  missis  ad  amicos  nuntiis , D. Brutum,  qui 
tres  habebat  legiones,  intentum  esse,  Trebonium  in 
Asia,  Cimbrum  in  Bithynia,  quantas  possent,  pecu- 
nias cogere  iubebant:  ipsos  consilii  incertos  diversae 
causae  tenebant;  manerent  in  Vrbe?  facere  cum  pe- 

riculo  viderentur ; exirent?  nondum  tempus  eundi  in 
provincias  venerat ; et  si  prius  egrederentur , fugae 
similis  futura  erat  profectio. 

X.  Igitur  senatus  , salutem  atque  dignitatem  viro- 
rum aequalibus  studiis  conservare  pronus , frumenti 
eis  procurationem  imposuit.  Et  quia  praetor  urbanus 
Brutus  erat,  Antonio  referente,  legibus  est  solutus  , 
si  ab  Vrbe  plus  quam  decem  dies  ab/uisset.  At  his  ex 
Vrbe  digressis,  Antonius  moliri  nmlta  instituit,  Sy- 
riam provinciam  appetens,  destinatam  Cassio;  deinde, 
quia  sibi  paratum  esse  adversarium  Dolabellam  sen- 
tiebat , eo  vertit , ut  buic  persuaderet  eam  provinciam 
petere , suum  auxilium  pollicitus. 

XI.  Sic  rogatione  ad  plebem  lata  ( nec  enim  impe- 
trari ab  senatu  potuisset),  res  confecta  : frustra  ob- 
nuntiante tribuno  plebis  Asprcnate,  quem  senatus 
subornaverat,  sperans,  Antonium  quoque,  ut  augu- 
rem , et  Dolabellae  nuper  infensissimum  , occasione 
oblata  usurum.  Sed  ille,  graviter  correpto  Asprenate, 
initti  tribus  in  suffragia  iussit.  Cum  provincia  bellum 
quoque  parthicum  datum , et  legiones , quae  eius 
belli  causa  praemissae  in  Macedoniam  fuerant;  dein 
Antonius  Macedoniam  provinciam  petiit. 

XII.  Nec  fuit  difficile  negotium  , victis  in  Dolabellae 
causa  omnibus,  quae  obstiterant.  Ex  his  rebus  appa- 
ruit, bona  fide  cum  collega  reditum  ih  gratiam  ab 
Antonio  esse , qui  non  modo  parthicum  ei  bellum  de- 
mandandum curasset , sed  et  in  illius  gratiam  exar- 
masset  Macedoniam,  quam  ipse  habiturus  provinciam 
erat.  Vt  tamen  commutatae  potius  provinciae , quam 
ademptae  Pompeianis  viderentur,  senatus  obtinuit. 

pro  Syria  C.  Cassio  Cyrenen,  pro  Macedonia  M.  Bruto 
Cretam  dari. 

XIII.  Haec  Octavio  nuntiata  sunt  apud  Tarracinam: 
([lio  magis  sibi  properandum  in  Vrbem  iudicavit; 
ominibusque  prosperis  exceptus  est.  Quum  enim  cir- 
citer horam  tertiani , ingenti  circumfusus  multitudi- 
ne , quae  officii  causa  obviam  erat  effusa , Romam  in- 
traret, super  caput  eius,  circa  solis  orbem  arens  ful- 
gentibus stellis  in  speciem  coronae  micuit : ac  subinde 
Iuliae , Caesaris  filiae , monumentum  in  campo  fulmine 
ictum.  Credo,  bis  quoque  excitatum  adolescentem, 
ut  magno  animo  negotium  capesseret.  Perseverabat 
enim  dissuadere  Atia , cui  magna  erat  non  ut  matri 
modo , sed  ut  severae  diligenlique  educatrici , apud 
adolescentem  auctoritas  ; et  accedebat  cum  Philippo 
vitrico  sororius  Murcellus,  minime  contemnendis  ad- 
ducti rationibus , quod  successurus  erat  in  clarissimi  . 
eiusdem  invidiosissimique  nominis  hereditatem , octode ■* 
cim  annorum  adolescens , id  temporis , quo  tanti  viri 
caedes  impunita  , percussores  in  honore  et  imperiis  es- 
sent ; et  his  omnibus  suspectior  stnlonius  summa  poten- 
tia parique  superbia  , qui filium  Caesaris  peregre  adve- 
nientem non  modo  adire , sed  ne  mittere  quidem  quemJ 
quam  suorum , voluisset. 

XIV.  Contra  haec  omnia  fixum  certumque  adole- 
scenti fuit,  exsequi  destinata,  neque  Caesaris  necem 
impunitam,  aut  se  in  minore  fortuna  pati:  neque 
committere,  ut,  quo  nomine  dignus  a Caesare  i udi- 
catus  fuisset,  eo  se  indignum  suo  iudicio  ipse  fatere- 
tur. Consilium  , prima  fronte  calidum  et  audax  , post- 

quam  processit  ( ut  ab  eventu  iudicare  homines  so- 
lent), pro  prudentissimo  vulgatum  est;  visusque  ille 
quolibet  iuvene  promptius  susceptum  propositum , 
quolibet  sene  cautius  esse  exsequutus. 

XV.  Hoc  tamen  Atiae  monitum  non  sprevit,  ut  inter 
initia  temperaret  animo , neque  rueret , nisi  rebus  para- 
tis. Idcirco  in  itinere  confluentem  ad  se  turbam  mi- 
tibus verbis  ablegando,  cum  mediocri  comitatu  ac- 
cessit ad  Vrbem  : et  postea  quoque  nihil  ostendit  se 
iratum  percussoribus  ; nec  ignorare , aequius  esse , ut 
ipse  prior  ad  Antonium , adolescens  ad  virum , privatus 
ad  consulem  eat.  Postridie  C.  Antonio  praetore  adito, 
professus  est,  hereditatem  se  Caesaris  adire , suscipere 
nomen;  idque  relatum  in  acta  publica.  Continenter 
deinde  a fol’0  perrexit  ad  M.  Antonium  consulem  in 
Pompeianos  hortos:  neque  statim  admissus,  dissimu- 

. lavit  iniuriam  , placidoque  et  familiari  colloquio  petiit 
auxilium  adversus  percussores  avunculi;  deinde  et 
mentionem  interposuit  de  pecunia  , qua  sibi  opus  ad 
legata  ex  testamento  patris  praestanda  esset. 

XVI.  Antonius,  hac  oratione  vehementer  offensus, 
qui  non  modo  depositam  a Calpurnia  millies  sester- 
tium retinebat , sed  insuper  omnem  , quae  ubivis  es- 
set, hereditatem  lacerabat  furtis,  et  in  praesentia 
respondit  durius,  et  postea  quoque  legem  Curiatam 
de  adoptione  ferens,  consulto  extraxit  negotium  cun- 
ctis artibus;  submisisse  etiam  tribunos  plebis  creditus» 
qui  vetarent.  His  excitatus  iniuriis , adiungere  sibi 
plebem  statuit,  apud  quam  magna  Caesaris  erat  me- 
moria^ magnum  odium  Antonii , qui  necem  eius  vin- 
dicare , quum  posset,  noluisset.  Igitur  in  locum  Helvii 

5.  14.  Appian.  — VcU.  II,  60.  - Dio  lib.  XLV. 

§.  i5.  Dio.  — Gc.  ad  Allic.  XV,  is.  — Appian.  — Liv.  Epit- 


IN  LOC.  LIB.  CXVH  LIVIANI  3^9 

Cinnae  tribunatum  dissimulanter  ambire  coepit,  quam- 
quam patricius  , necdum  senator;  et  per  Ti.  Canu- 
lium  tribunum  productus  in  concionem  , oslendit , 
et  legatam  populo  pecuniam  , et  aliam  ex  sua  liberali - 
tale  numeraturum- 

XVII.  Atque  hoc  ut  praestare  posset , hereditatem 
paternam  proscripsit  atque  vendidit,  etiam  inductis 
coheredibus  suis  , ut  portionem  suam  cederent  sibi. 
Sed  illa  oratio,  simulque  ludorum  apparatus  valde 
suspectus  erat  optimatibus , non  ignaris,  quorsum  isU 
expedirentur.  Nec  ideo  minus  facti  sunt  Veneri  Ge- 
nitrici , Caesare  Octaviano  sumptus  praebente  pro 
collegio  , quod  adhuc  vivo  dictatore  institutum  , metu 
aut  negligenlia  supersedebat.  Ab  iisdem  causis  ludi 
victoriae  Caesaris  facti  non  erant  Palilibus.  Et  hos 
igitur  edidit,  Matio  et  Postumo  curantibus;  sellam 
tamen  Caesaris  auream  et  coronam  gemmatam  in 
theatro  non  posuit , Antonio  et  tribunis  vetantibus. 

XVIII.  Nam  et  paulo  antea  Critonii  cuiusdam  aedi- 
litio munere  sellam  illataro  Antonius  carcerem  mina- 
tus est , ni  rerum  novarum  desineret.  Sed  adolescens 
adversus  hanc  malignitatem  eius  hominis , quo  vel 
praecipuo  adiutore  se  usurum  speraverat , generosa 
fuit  ad  resistendum  constantia:  quae  subinde  , prae- 
ter humana  praesidia  , raris  quibusdam  , et  aptis  ad 
omen  trahi , casibus  confirmabatur.  Inter  quae  come- 
ten per  continuos  aliquot  dies  spectatum  , ipse  his 
verbis  prodidit : His  ipsis  ludorum  meorum  diebus , 
sidus  crinitum  per  septem  dies  in  regione  caeli,  quae 
sub  septemtr ion  ibus  est , conspectum.  Id  oriebatur  circa 

undecimam  horam  diei , clnrumque  et  omnibus  terris 
conspicuum  fuit.  Eo  sidere  significari  vulgus  credidi/.  , 
Caesaris  animam  inter  deorum  immortalium  numina 
receptam : quo  nomine  id  insigne  simulacro  capitis  eius , 
quod  mox  in  foro  consecravimus , adicctum  est. 

XIX.  Sed  et  alii  potius  ad  gloriam  Caesaris  iuvenis 
perlinere  existimabant ; plerique  magnarum,  esse  ca- 
lamitatum praenuntia.  Sed  Octavianus,  statua  sine 
certamine  posita  fidentior,  et  Iulii  mensis  appellandi 

* confirmavit  consuetudinem , ut  etiam  ab  ipso  Bruto 
in  proscriptione  ludorum  suorum  poneretur;  alios- 
que  insuper  ludos , ob  quandam  Caesaris  victoriam 
decretos  , fecit.  Et  profecto  mirari  animum  adolescen- 
tis convenit,  qui  tantas  impensas  tam  alacriter  face- 
ret, quum  Antonii  malignitate  et  senatus  varie  pre- 
meretur. Nam  timentes  illi,  ne  paternis  opibus  instru- 
ctus ad  parem  adspirat-e  potentiam  vellet,  perquiri 
publicas  pecunias,  quae  fuissent  penes  Caesarem  , 
iusserunt.  Sed  et  de  agris  frequentes  movebantur  con- 
troversiae, aliis  alios  repetentibus  privatim,  et  in  pu- 
blicum eos,  qui  proscriptorum  atque  exsulum  fuissent. 

XX.  Harum  rerum  indicia  apud  Antonium  ipsuin  , 
aut  collegam  eius  Dolabellam  agebantur:  quod  si  qui 
ct  alii  magistratus  iudicabant,  Antonii  praepollebat 
auctoritas,  qui  ne  translatilium  quidem  adolescenti 
itis  ulla  in  re  sine  pactione  gravissimae  mercedis  im- 
pertiebat. Quin  et  in  coheredes  eius  similes  intenta- 
bantur minae,  senalusque  consultum  proferentibus  , 
quo  Caesaris  acta  rata  habebantur,  respondit  Anto- 

§.  18.  Plut.  ia  Anton.  cap.  n , ct  in  Caes.  cap.  18.  — Surton.  in  Ang.  cap. 

nius , id  fuisse  tempori  ditium , ut  populo  tumultuanti 
satisfieret ; ceterum  neque  rebus  suis  carere  aequum 
esse  eos , quibus  ademptae  per  iniuriam  essent , et  men- 
tem potius  senatus , quam  verba , spectari  oportere.  Se 
tamen  illorum  portiones  relicturum  , si  exegissent  a Cae- 
sare , cuius  lubricam  aetatem  nollet  nimiis  opibus  ad 
suum  reipublicaeque  periculum  concitari. 

XXI.  Post  haec  igitur  Q.  Pedius  et  L.  Pinarius 
partes  suas  receperunt  ab  Octaviano,  quo  interitn 
periculo  subducerentur,  mox  usibus  eius  libenter  • 
reddituri.  Horum  adiutus  benevolentia,  toleravit  im- 
mensos sumptus  ludorum  , omnibusque  occasionibus 
insignem  animi  magnitudinem  ostendit.  Quum  enim 
pecuniam  , quae  ex  auctione  sua  redigebatur,  populo 
divisisset,  et  addici  petentibus  res  suas  minimo  pre- 
tio iuberet , quia  et  nummos  festinabat  colligere  , et 
propter  metum  iudiciorum  venditionem  maturabat; 
ea  ipsa  res  ei  magnam  conciliavit  hominum  benevo- 
lentiam , sortem  optimi  adolescentis  serio  miseran- 
tium. 

XXn.  Postquam  autem  et  suum  patrimonium , et 
quidquid  aliunde  fuerat  consequutus , sed  et  matris 
Atiae , Philippique  vitrici  possessiones,  tura  conces- 
sum sibi  a Pedio  et  Pinario  quadrantem  Caesarianae 
hereditatis  venum  proposuit,  ita  concitatus  est  plebis 
allectus  , ut  omnium  ore  patientia  huius  et  animi  ma- 
gnitudo concelebraretur,  negarentque  vulgo  homi- 
nes , diutius  se  laturos  consulis  insolentiam.  Et  certe 
studia  vulgi  ludis  , qui  sub  eos  dies  pro  Bruto  ede- 
bantur, patuerunt.  Receptum  erat  moribus,  ut  Apol- 
linares ludos  urbanus  praetor  faceret.  Sed  quia  per- 
cussores Caesaris  tuti  esse  in  Vrbe  non  poterant, 

vicem  suam  Brutus  C.  Antonio  collegae  suo  deman- 
davit; eique  ludorum  suorum  apparatum  transdidit. 

XXIII.  Et  fuit  is  plane  magnificus  atque  sumptuo- 
sus; nec  ludi  tantum  proscripti,  sed  etiam  postridie 
venatio : sperabant , ea  voluptate  delinitam  plebem 
aequiorem  postea  fore  percussoribus.  Et  erant  con- 
ducti, per  quos  initium  clamoris  nasceretur,  revocan- 
dos esse  primarios  viros  populique  amantissimos : et 
sequebatur  miseratio , sensimque  etiam  reliqui  spe- 
• ctatores  iungebant  vocem  , mirifico  omnium  plausu ; 
quum  ingens  multitudo  plebis  in  theatrum  irrupit, 
inhibuitque  spectaculum  , donec  ista  postulatio  peni- 
tus exstingueretur.  Inter  haec  Dolabella  propere  in 
Syriam  profecto  , quia  rumor  erat,  Cassium  et  Bru- 
• tum  de  antiquis  provinciis  occupandis  cogitare,  M. 
Antonius  respicere  macedonicas  legiones  coepit , nu- 
mero et  genere  militum  validas , multisque  adiectis 
equitibus,  et  levi  armatura. 

XXIV.  Per  eosdem  dies  forte  , an  fraude  illius  , 
percrebuit  fama  , Getas  in  Macedoniam  irrumpere  : 
de  hac  ad  senatum  referens , interesse  reipublicae  di- 
xit , non  deduci  a Macedonia  exercitum , qui  et  ipsius 
Caesaris  destinatione  prius  Gelis , quam  Parthis  coer- 
cendis comparatus  esset:  praeterea  nihildum  ex  Par- 
this hostile  nuntiari.  Senatus,  mittendum  prius  ad  res 
Macedoniae  inspiciendas  legatos,  censuit:  nec  exspe- 
ctato eorum  reditu,  exercitum  Antonio  decreverunt, 
multa  tum  temporis  senatui  grata  facienti : atque  ille 
cum  amicis  Dolabellae  pactus  est,  ut  unam  ei  legio- 
nem mitteret,  ceteras  quinque  retineret.  Post  haec 
reversi  ex  Macedonia , nullos  ibi  fuisse  Getas , retu- 

§.  aa.  Lir.  XXV,  ia.  — Cic.  Pliilipp.  X , 3,  et  atl  Attic.  XV,  io  sqq. 

§.  a3.  Plut  in  Bruto  cap.  3i.  — Cic.  ad  Attic*  XVI,  4,  et  Philipp,  I , iS  j 
II,  i3,  ei  X,  4.  — Appian. 

Ierant , adiecto  tamen  , in  Antonii , ut  putatur , grar- 
tiam  , periculum  esse,  ne  irruant,  si  ex  Macedonia 
legiones  deducantur. 

XXV.  Quum  haec  obtinuisset,  colorem  reportandi 

in  Italiam  exercitus  quaerens,  quum  a.  d.  kal.  iun. 
senatus  haberetur,  permutari  provincias  petiit,  ut 
sibi  Gallia , D.  Bruto  Macentia  decerneretur.  At  vero 
senatus,  intellecto  consulis  «vaframento,  induci  non 
potuit ; quidam  etiam  ex  eo  ordine  privatim  scripse- 
runt ad  Brutum,  hortantes,  ne  Antonio  cederet.  Igitur  , 
Antonius , Caesaris  exemplo , confugit  ad  populum  , 
eiusque  scito  provinciam  Galliam  obtinuit,  Octaviani 
praecipue  gratia  adiutus,  cum  legionibus,  quae  erant 
Apolloniam  praemissae  ; et  frater  Antonii  Caius  Ma- 
cedoniam. • 

XXVI.  Vnde  adolescens  ille  clarior  in  dies , plebi- 
que et  militibus  gratior,  magna  horum  frequentia 
stipabatur,  etiam  pecunia  sibi  favorem  concilians: 
nec  dubitabatur,  novarum  rerum  haec  esse  primor- 
dia , nec  ultra  differri  turbas , praesertim  quia  M. 
Antonius , incrementa  eius  aegerrime  ferens,  ad.se  vo- 
lentem colloquii  causa  in  tribunal  adscendere  , quem- 
admodum facere,  Caesare  rerum  potiente , erat  soli- 
tus, repulerat  per  fictores,  detrahique  ex  loco  supe- 

• riore  iusserat.  Hinc  immensae  multitudinis  irae : nec 
deerat  Octavianus  accendere  odia,  forum  vitans,  sed 
per  ceteras  celebriores  paries  Vrbis  in  excelsa  loca 
insiliens,  in  morem  cdncionantis  Antonium  accusabat. 

XXVII.  Iamque  ille  et  a tribunis  centurionibusque 
suis  monebatur  , Jinern  iniuriarum  faceret , jilioque 
Caesaris,  cuius  benefeiis  sua  deberent  omnia , vel  sua 

<j.  i5.  Cic.  Pliilipp.  I , s ; III , io , 1 1 ad  Allic.  XIV,  14 
— Appian.  ^ 

§.  26.  Appian.  — Dio. 

causa  conciliaretur:  et  quum  ille  commode  respondis- 
set , iisdem  auctoribus  Congressi , post  mutuas  que- 
relas ita  redierunt  in  gratiam  , ut  saepius  redeundum 
esset : nam  uterque  mentis  alterius  non  nescius  , ar- 
guendi tempus  nondum  venisse  putabat ; et  animos , 
satis  iam  sua  iracundia  et  suspicionibus  exacerbatos, 
amici  non  sinebant  conqpiescere ; nunquam  defulu- 
ris , qui  potentiorum  inter  se  inimicitias  suam  occa- 
sionem putent,  et  in  pace  negligendi,  turbari  malint 
, omnia,  dum  aliquo  in  numero  propter  praesentem 
necessitatem  habeantur. 

XXVIII.  Igitur  non  inulti  intercesserunt  dies,  quum 
iterum  impugnare  Caesarem  Antonius  coepit , quam- 
quam recenti  beneficio  Galliae  provinciae  obligatus. 
Rirte  tribunus  quidam  plebis  decesserat,  cuius  in 
locum  Flaminium  commendabat  Caesar,  petere  non 
ausus,  quod  aetatem  legitimam  non  habebat;’ sed  po- 
pulus, sensuum  eius  non  ignarus  y ipsi  tribunatum 
offerebat.  Vnde  simul  et  Patres  et  Antonium  metus 
cepit;  senatu  percussoribus  Caesaris  timente , Anto- 
nio sibi , si  facultatem  adeptus  adolescens  disertus  et 
praepotens  turbandae  plebis,  aut  paternas  inimicitias 
exsequi , aut  suas  coepisset. 

XXIX.  Igitur  Antonius  edictum  proposuit , Caesa- 
rem contra  leges  appetere  quidquam  vetans ; et , nisi 
paruisset,  vim  consulatus  minabatur.  Ea  indignatione 
plebis  exceptum  hoc  edictum  traditur,  ut  Antonius, 
desperato,  posse  obtineri  quod  volebat,  praesente 
tribunorum  numero  contentus,  tollere  comitia  co- 
geretur. At  Caesar,  missis  circa  patris  colonias  certis 
hominibus,  veteranos  sollicitabat;  idemque  per  altos 

§.  27.  Dio.  ^ 

§.  28.  Appian.  — Suelou.  in  Aug.  eap.  19. 

agebat  apud  legiones,  quae  cum  Antonio  iturae  in 
Galliam,  ex  Macedonia  modo  reverterant.  Tum  quo- 
que eorumdem  tribunorum  opera  deponere  simulta- 
tes suas  in  Capitolio  professi  sunt:  nequidquam;  mox 
enim  Antonius  quosdam  ex  praesidio  suo  ad  conci- 
lium amicorum  adduxit , quos  sibi  Caesaris  dolo  pa- 
rare insidias  diceret : nam  ad  priorem  metum  somnio 
factus  erat  timidior ; prima  nocte , postquam  recon- 
ciliati in  Capitolio  fuerant,  dextram  suam  ardere  ful- 
minis ictu  imaginatus. 

XXX.  Neque  Caesaris  accipere  purgationem  voluit; 
quamquam  insontem  insimulare  ficto  crimine  vide- 
retur. Qui  tamen  eo  tempore  prudentes  et  boni  viri 
habebantur , et  credebant  factum , et  probabant.  Iam 
enim  Octavianus  per  Ciceronem  ad  senatum  se  appli- 
care coeperat.  Sed  non  admissus  ab  Antonio , circa 
fores  eius  expostulabat,  se  immo  quotidianis  insidiis 
peti;  multaque  in  caput  suum  exsecratus,  si  merito 
argueretur,  iudices  poscebat.  Quum  prodiret  ad  euui 
nemo,  ipsos  se  Antonii  amicos  iudices  ei  ferre  dixit; 
postremo  abiens  clara  voce  testatus  est  populum,  si 
quid  sibi  accidisset , penes  Antonium  necis  suae  causam 
fore.' 

XXXI.  Acerbioribus  igitur,  ut  solent  post  reconci- 
liationes , odiis , ad  comparanda  sibi  praesidia , eadcm- 
que  detrahenda  inimico  , uterque  properabat.  Anto- 
nius alliciendae  plebi  statuam  Caesaris  posuit  in  Ro- 
stris, inscriptam,  parenti  optime  merito;  deinde 
legem  Agrariam  per  Lucium  fratrem  promulgabat , 
Pomptinas  paludes  divisurus , quamlibet  siccatae  non- 
dum erant.  Ea  lex  per  vim  perlata;  septemviri  divi- 

§.  09.  PI.U.  io  Anton.  cap.  21.  — Appian.  « — Scn.  tlc  Clciuent. 

§.  3o.  Cic.  Philipp.  X , 3,  et  ad  Fanjil.  XII , o3.  — Veli.  II,  60.  — Plu- 
(«rch.  — Sifeton.  io  Aug.  cap.  10.  — Appian. 

dendis  agris  creati , quos  inter  et  C.  Antonius  fuit , 
tum  inaxime  praetor : tres  enim  fratres  eodem  tempore 
totidem  gerebant  magistratus , magnum  ad  quaelibet 
audenda  robur. 

XXXII.  Et  legis  quidem  istius  tanta  fuit  apud  de- 
mentem populum  gratia , ut  L.  Antonio  statua  eque- 
stris inaurata  in  foro  poneretur , in  qua  inscriptum 
erat,  qvinqve  et  triginta  tribvs  patrono  popvli 
romani:  sed  et  equites  aliam  posuerunt , item  adseri- 
bentes,  patrono; -et  aliam  novo  exemplo  tribuni  mi- 
litum , qui  in  exercitibus  Caesaris  fuerant.  Eo  tempore 
Casilinum  coloniam  deduxit  M.  Antonius , quo  Cae- 
sar paulo  ante  deduxerat ; quum  in  eam  coloniam  , 
quae  esset  auspicato  deducta,  dum  esset  incolumis, 
novos  adseribi  colonos  liceret,  nova  colonia  non  pos- 
set iure  deduci.  Sed  Antonius  quidlibet  honestum 
putans , quod  firmandae  potentiae  esset , inulta  mo- 
liebatur cum  fratribus:  provincias  adimebant,  aut 
dabant , aut  prorogabant  contra  legem  Iuliam , qua 
nulla  poterat  esse  publice  utilior;  tribunorum  ad 
haec  usi  opera  , quos  Marcus  pecunia  suos  fecerat. 

XXXID.  Interim  et  Sex.  Pompeius,  Antonio rum 
opera  revocatus , excessit  Hispania  ; in  qua  post  fra- 
tris interitum  copias  haud  contemnendas  paraverat. 
Quum  enim  aliquamdiu  in  Lacetanis  latuisset,  latro- 
cinio se  tolerans , paulo  post  pluribus  ad  eum  ex 
Mundensi  fuga  coeuntibus  , Pompeium  ausus  profite- 
ri, Lacetanorum  iuvenlutem  induxit,  ut  se  in  Baeti- 
cam sequeretur.*"Venit  ad  eum  et  ex  Africa  regulus 
Arabio , quem  paterna  ditione  Bocchus  atque  Sitius 

§.  3i.  Cie-  ad  Fatnil.  XII , 3 , et  Philipp.  XI , 6,  ct  V,  75  idem  ad  Alt. 
XV,  19.  — Plutnrch.  — Dio. 

§.  3i.  Cic.  Philipp.  1,8,  II,  40;  V,  3 ; VI,  5 ; et  ad  Famil.  XII , i3.  — 
Appian.  — Dio. 

expulerant.  Ilis  auxiliis  multas  occupavit  urbes;  qua- 
rum deinde  praesidio  vim  Carinatis  elusit,  cum  ma- 
ioribus copiis  a Caesare  missi. Postea  cum  successore 
Carinatis  Asinio  Pollione  praetorio  bellum  clarissimum 
gessit.  Carteiae  cum  una  legione  receptus  , Eboram 
deinde  oppugnavit  cepitque.  Eadem  die  de  morte 
Caesaris  cognovit : inde  ad  sex  legiones  , quas  in  ul- 
teriore provincia  reliquerat,  rediit;  missis  Romam  ad 
consules  literis,  ut  sibi  ad  larem  suum  liceret  reverti , 
exercitus  omnes  dimitterentur. 

XXXIV.  Ilis  deinde  successibus  firmior,  quum  ad 
eum  quotidie  multi  confluerent,  Asinium  mors, Cae- 
saris et  sequutae  illam  turbae  plurimum  debilitarent, 
Carthaginem  Novam  obsidere  ausus  est.  At  quum  per 
absentiam  eius  premi  socios  suos  a Pollione  audisset, 
cum  valida  manu  congressus,  claram  victoriam  ob- 
tinuit, virtutem  eius  plurimum  adiuvante  casu.  Forte 
acciderat , ut , Asinio  in  fugam  acto  , pars  tamen  exer- 
citus strenue  repugnaret,  ambiguam  factura  victoriam, 
nisi  eodem  tempore  et  paludamentum , quod  inter 
fugiendum  abiecerat  Pollio,  vidissent  inter  hostium 
manus,  et  Pollionem  interfectum  audisscnt.  Eius  no- 
minis errore  (nam  illustris  eques  duci  cognominis 
ceciderat ) , simul  conspectu  vestis  , tanquain  amisso 
duce  exterriti  cesserunt.  Ab  hoc  tempore  potens  pol- 
lensque Pompeius,  omnem  fere  ulteriorem  Hispaniam 
recepit,  donec  M.  Lepidus,  citeriori  pracfuturus,  in 
proximam  Galliam  venit. 

XXXV.  Is  auctoritate  sua  Pompeium  adduxit  ad 
pacem , eflecilque , ut  discederet  ab  armis,  senatus 
illi  septies  millies,  quantum  ex  bonis  eius  paternis 

§.  33.  Strab.  lib.  III , pag.  i6f.  — Dio. — Appian.  B.  Civ.  lib.  IV.  — Veli. 
II 1 73.  — Cic. ad  Altic.  XV,  ao,  ct  XVI  , 4. 

Caesar  redegerat,  et  orae  maritimae  praefecturam  da- 
ret. Quae  res  eo  confici  facilius  potuit,  quod  salvis 
Caesaris  actis  fiebat;  quippe  Caesar  extremo  tempore 
cunctis,  etihm  quibus  nondum  ignovisset , sine  exce- 
ptione pristina  iura  reddiderat:  ut  non  novum  ei 
dandum  beneficium , sed  confirmandum , quod  de- 
disset Caesar , videretur:  adiuvitque  Antonius,  ami- 
cus et  propinquus  Lepidi , odio  quoque  Caesaris  ini- 
micum eius  paternum  corroborans.  Pompeius , de- 
ducto ex  Hispania  exercitu,  concessit  Massiliam  , ut 
interim  , quid  in  Vrbe  fieret,  specularetur.  M.  Lepido 
honores  ab  senatu  habiti , statua  equestris  inaurata 
in  Rostris  posita  , cum  inscriptione  praeclara ; mox 
et  triumphus  absenti,  rebus  gestis  non  maximis,  de- 
cretus. 

XXXVI.  Interim  ad  vim  et  arma  res  spectare  coepit, 
quum  Antonium , consulatus  viribus  praevalidum , 
Octavianus  aetate  et  iniuria  favorabilis,  et  assumpto 
Caesaris  nomine,  oppugnaret.  Idcirco  Antonius  a.  d. 
"VII.  id.  octobr.  Brundisium  exivit , legionibus  mace- 
donicis  quatuor  occursurus  , ut  pecunia  sibi  concilia- 
tas ad  Vrbem  abduceret,  magno  timore  civitatis.  Con- 
tra Caesar  in  Campaniam  excucurrit,  primumque  a 
Calatia,  mox  a Casilino  veteranos  evocavit,  infensos 
Antonio , qui  novos  colonos  superinduxerat : sed  et 
pecuniae  magnitudine  excitabantur , quingenis  donati 
denariis.  Inde  Capuam  profectus , magna  centuriata 
manu,  Samnium  petiit,  Calibusque  et  Theani,  cete- 
risque  municipiis,  summo  omnium  favore  exceptus  , 
paucis  diebus  iustum  exercitum  coegit  promptus  ado- 
lescens. 

§.  35.  Cic.Philipp.  V,  14,  i5,  ctXIII,  7 et  5. — Suetoa.  ia  Caes.  cap.  75. 
— Dio.  — Appian.  B.  Cic.  lib.  IV.  — Veli.  II,  73, 

§.  36.  Flor.  IV,  3.  — Dio.  — Cic.  ad  F«mil.  XII,  o3,  ct  Philipp.  III,  2 j 

XXXVII.  Inde  consilia  Ciceronis  recurrens  in  Vr- 
bem  , ad  decem  millia  hominum  sub  uno  signo  , neque 
omnes  more  militiae  perarmatos,  quasi  praesidium 
suum  adduxit.  Trepidabant  urbani  , hinc  Caesarem, 
inde  Antonium  venire  cum  copiis  : neutrius  perspecta 
voluntas,  et  quia  nuper  in  Capitolio  conciliatos  vide- 
rant, ne  haec  ex  compacto  gererentur,  metuebant; 
donec  eos  confirmavit  Canutius  tribunus  plebis , pro- 
fectus obviam  Caesari,  et,  proposito  eius  cognito, 
praedem  se  offerens  reipublicae , introductoque  ado- 
lescente, qui  ad  secundum  lapidem  iuxta  fanum 
Martis  consederat,  verba  in  hanc  sententiam  fecit, 
continua  rabie  lacerare  Antonium  solitus:  «Miro 
>j  quodam  fortunae  ingenio  reor  in  haec  tempora  , 
» quibus  rempublicam  extraordinaria  pericula  cir- 
» cumstant  , extraordinarium  quoque  praesidium 
» accessisse:  quis  enim  tantum  aut  furorem  hominum, 
» aut  benignitatem  deorum  praescire  atque  praedi- 
w cere  potuisset  ? 

XXXVni.  « A consule  patriam  oppugnari  publicis 
» viribus  , a privato  defendi  domesticis  copiis  ! in  illo 
» nihil  esse,  quod  non  oderis,  vituperes  , timeas;  in 
» hoc  omnia  praeclara  et  salubria,  pietatem,  consi- 
» lium , virtutem  ! Cavete  enim  quidquam  existime- 
» tis  aut  perniciosius  publice  Antonio,  aut  Caesare 
» salubrius  posse  cogitari.  M.  Antonium  quis  vestrum 
m non  novit,  tanquam  digitos  suos?  eius  luxum,  li- 
» bidines  , crudelitatem,  rapinas  quis  ignorat?  nec 
» repetam,  quae  coram  toties  obieci , vobis  audien- 
'«  tibus : ad  praesentia  tempora  vos  respicere  iubeo  ,' 
m et  magnitudinem  periculi , quod  vobis  denuntiat, 
» diligenti  aestimatione  metiri. 

\ 

37.  Tac.  Aun.  I,  io.  — Cic.  ad  Attic.  XVI , 8.  - Dio.  — Appiau.  — 
Veli.  II , 6*. 


36o 


10.  FUF.INSHEMII  SVPPLEM. 


XXXIX.  «Ilomo  ex  magnis  opibus  , per  temporum 
» miseriam  subito  paratis , deinde  turpissime  dilapi- 
m datis  repente  egenus , post  necem  Caesaris  abun- 
» dare  copiis  coepit.  Quaeritis  unde  ? quamquam  quid 
» opus  est  quaerere  , quod  scitis  omnes  ? Quantum 
« illi  pecuniae  nocte , quae  mortem  Caesaris  est 
» insequuta  , Calpurniae  timor  dedit  in  manus  ? 
» quantum  creditis  ex  interpolatis  commentariis  Cae- 
» saris,  ex  innumerabilibus  chirographis  redactum? 
» qua  nundinatione  nullus  unquam  fuit  quaestus 
» copiosior.  Regna,  provinciae  dantur,  adimuntur, 
>»  tanti  videlicet , quanti  redimere  haec  cupientium 
w desideria  paciscuntur:  datur  civitas  aliis  , aliis  im- 
» munitas ; restituuntur  exsules,  minime  profecto 
>»  gratis. 

XL.  » Iam  una  rapina  ad  Opis  septies  millies  sester- 
m tium  sublatum  nostis.  Nunc  etiam  municipiis  iinpe- 
» rari  audimus  pecuniam.  Tantis  instructus  divitiis, 
« maximo  praeditus  magistratu,  provincia  et  legio- 
» nibus  auctus  , quantum  possit,  videtis:  quantum 
» velit,  nisi  ipsi  creditis,  ego  vobis  neutiquam  per- 
n suasero.  Pauci  admodum  dies  sunt,  quum  in  con- 
» cione  vestra  palam  professus  est , locum  me  apud 
» eos  quaerere , quibus , se  salvo , in  civitate  locus 
» esse  non  posset : quae  de  principibus  senatus  alio 
» tempore  dixerit , quos  et  auctores  Caesarianae  ne- 
« cis,  et  mearum  actionum  aperte  nominabat,  me- 
» ministis. 

XLI.  >j  Neque  est,  ut  meo  aut  illorum  periculo  rem 
» transigi  posse  putetis:  nostro. sanguine  contentum 
» Antonium  fore , nostris  facultatibus ; vos  vero , si 


§.  39.  Cic.  Phili pp.  If,  36,  37,  38 , ct  V,  4. 

» non  honoratos  apud  eum , at  certe  tulos  fore.  Re- 
» cordamini , quam  ille  vocem  nuper  admodum  pro 
» Castoris  sedens  iecerit , qua  nulla  sane  potuit  au- 
» diri  crudelior , quum  pro  solita  sua  impudentia 
m stultitiaque  haud  dissimulanter  diceret,  nisi  victo- 
w rem  , victurum  esse  neminem.  Quid  potuit  apertius? 
» aut  quibus  aliis  verbis  bellum  internecinum  eflica- 
» cius  denuntiaret?  Adversus  hoc  tam  cruentum  atque 
» horribile  monstrum,  velut  alter  Hercules,  Octavia- 
» nus  se  opposuit,  aetate  puer,  audacia  prudentia- 
« que  nemini  clarissimorum  virorum  postferendus. 

XLII.  » Quod  fuit  huius  adolescentis  durissimo 
» diflicillimoque  suo  tempore  consilium  ? quanta  mo- 
m deratio?  quam  sapienter  domesticum  vulnus,  quam 
» patienter  inimicorum  iniurias  tulit  ? Carere  illum 
» sicut  huius  aetatis  ardore  , ita  omnino  animo  cre- 
» didissemus , nisi  praesenti  documento  palam  osten- 
« deret , neminem  sibi  hac  quidem  parte  comparari 
» posse.  Tot  illustres  viri , summis  usi  honoribus , 
» duces  veteres  , triumphales , indefensam  rempubli- 
» cam  sinerent;  nisi  hic  nobis  subito  exstitisset,  qui, 
» nullis  instructus  publicis  praesidiis  , paucos  intra 
„»  dies  , quam  eum  proficisci  ex  Yrbe  vidimus , tot 
m millia  fortissimorum  virorum  adduxit  praesidio  pu- 
« blicae  libertatis. 

XLIII.  » Hic  nobis  munere  deorum  datus  est  ado- 
» lescens,  in  quo,  etiam  qui  sententiis  invicem  di- 
» scedunt,  pari  amore  consentiant.  Alii  Caesaris  acer- 
» rimam  mentem,  admirabilem  celeritatem,  imper- 
« territum  animum  desiderant;  haec  omnia  nobis  iste 
m regenerat:  sunt,  qui  nimis  cupidum  potentiae  fuisse 
» putent,  pluraque  bella  e re  sua,  quam  publica, 

» gessisse,  nec  in  honoribus  modum  novisse,  nec  in 
imperio  finem ; hic  igitur  pro  illo  Caesar  placeat, 
» qui  sibi  nihil  praeterquam  salutem  et  libertatem 
» petens , ceteros  labores  suscipit  pro  republica , 
» nullo  honorum  , aut  imperii  desiderio , sed  leges 
» et  iura  civitatis  valere  postulans.  » 

XL1V.  Haec  atque  talia  quum  Canutius  disseruis- 
set, Octavianus  verba  facere  ad  populum  coepit,  me- 
moriam patris  invocans , et  quae  ille  pro  republica 
prospere , erga  populum  roinanum  liberaliter , adver- 
sus inimicos  clementer  fecisset : -deinde  flexit  ad  spes 
suas  modeste ‘commendandas , quoniam  per  aetatem 
commemorare  res  gestas  nullas  posset  : postremo  ac- 
cusavit Antonium , iniurias  suas  publicasque  profe- 
ctas ab  eo  coarguens ; quibus  coactus  exercitum  con- 
traxisset. Adesse  veteranos  patris  sui , mente  omnes  ea- 
dem , uti  patriam  defendant , eique  operam  et  obsequium 
contra  quemcumque  foret  opus , et  in  praesentia  contra 
Antonium  polliceantur.  Id  unius  ore  omnes  profiteri. 

XLV.  Sequutus  ad  haec  multitudinis  clamor , fau- 
staeque  in  Octavianum  voces.  Ceterum  non  idem  ve- 
teranorum sensus  erat , qui  cum  pugionibus  veste  le- 
ctis circumsteterant.  Exciti  enim  tanquam  ad  com- 
ponendas Caesaris  et  Antonii  controversias , aut  si 
abnueret  Antonius , Caesarem  tutaturi , aut  etiam  , si 
res  ita  ferret , poenas  sumpturi  de  percussoribus , 
aegre  ferebant,  se  adversus  Antonium,  modo  ducem  - 
suum , nunc  consulem  adhiberi.  Igitur  catervatim 
abire  coeperunt,  alii  palam  indignati,  pars  arma  sua 
non  apportasse  causantes,  nec  alienis  perinde  uti. 
Caesar,  dissimulato  dolore , quia  erat  ad  vim  impa- 
ratus , laudatos  , quod  se  deduxissent , novoque  insu- 

per  donativo  auctos  , dimisit : neque  ex  omni  numero 
plus  quam  mille,  sive  secundum  eos,  qui  plurimum 
ponunt,  tria  millia  remanserunt. 

• XLVI.  Ceteros  etiam  cito  subiit  poenitentia,  com- 
parandoque  belli  lucra  cum  agriculturae  laboribus  , 
et  Caesaris  inescati  liberalitate , cito  cum  armis  , tan- 
quam  ad  illa  petenda  digressi , ad  eum  reverterunt. 
Igitur , recepto  animo,  Etruriam  percurrit,  Raven- 
namque  et  finitima  loca,  militibus  Arretium  convenire 
iussis.  Dum  haec  a Caesare  parantur,  Antonius  ad 
macedonicas  legiones  Brundisium  venerat;  acceplus- 
que  est  gratanter , ob  spem  donativi , quod  tanto  ube- 
rius futurum  sperabant,  quanto  esset  Antonius  Cae- 
sare locupletior : nam  domi  eius  acervos  strui  pecu- 
niae , neque  iam  numerari , sed  appendi  aurum , 
audierant. 

XLVII.  Deduxerunt  tamen  eum  in  tribunal  silentio, 
quasi  prius  accepturi  rationem,  quare  ultionem  oc- 
cisi Caesaris  distulisset.  Hoc  aegre  passus  Antonius 
increpavit  ingratos,  quinullum  laetitiae  signum  adventu 
suo  ederent , cuius  beneficio  pro  parthica  expeditione 
Italiam  habituri  provinciam  forent : deinde  querelas 
addidit,  quod  emissos  a protervo  adolescenlulo  (sic 
Caesarem  appellabat)  corruptores  non  protinus  -addu- 
xissent : se  tamen  inventurum  illos;  militibusque  divi- 
surum sestertios  quadringenos. 

XLVIII.  Haec  in  promittendo  parcimonia  quum  a 
dedignantibus  excepta  risu  esset , ipse  contra  irasce- 
retur; eo  processit  ferocia  militum  ,t  ut  cum  gravi 
convicio  relinquerent  condonantem.  Tum  ille  desi- 
liens , « Discetis , inquit , imperata  facere  » : negotio- 

que  dato  tribunis,  ut  seditiosi  sisterentur,  sorte  du- 
xit decimum  quemque ; nec  tamen  in  omnes  ani- 
madvertit. Sic  tamen  etiam  mullum  caedis  fuit : cir- 
citer trecenti  supplicio  affecti  traduntur,  inter  quos 
et  centuriones  quidam  , viri  fortissimi , fuerunt ; et 
quod  auget  saevitiae  speciem,  sub  oculis  Fulviae, 
quae  virum  sequuta  ad  exercitum  fuerat , iugulati 
sunt.  Irritatis  per  haec  potius  , quam  perterrefactis 
animis  , Caesaris  emissarii  dolorem  militum  stimula- 
bant, libellos  in  castris  proponendo,  quibus,  laudata 
superioris  Caesaris  memoria,  et  praedicata  liberali tate 
adolescentis , crudelitas  et  sordes  Antonii  perstrin- 
gerentur. 

. XLIX.  Horum  libellorum  auctores  conquiri  iussos 
contubernia  celaverunt;  non  praemiis,  non  poenis, 
quae  indicanti , aut  occultanti  denuntiabantur,  mu- 
tabiles. Ea  contumacia  concussit  Antonii  animum ; et, 
quum  interea  Caesaris  conatus  nuntiarentur , iterum 
ad  milites  prodiit,  excusans,  quod  necessitate  coactus , 
in  paucos  quidem  et  contra  voluntatem  animadvertisset. 
Ceterum  ipsos  scire,  quam  nec  saevum  se , nec  sordidum 
ostenderit  Antonius  usquam.  Sed  satis  esse  querelarum , 
salis  etiam  tum  deliciorum  , tum  supplicii:  centenos  il- 
los denarios  se  pronuntiasse  non  donativi  nomine  ( neque 
enim  id  pro  fortuna  sua  facturum  ),  sed  quo  laetior  ac- 
cessus suus  legionibus  esset. 

L.  Nec  addidit  qnidquam , ne  cedere  militibus  ti- 
more videretur:  denuntiavit  quin  etiam,  parendum 
imperiis  suis  fore.  Remotis  deinde  centurionibus,  quos 
suspectabat  esse  cupidiores  Caesaris,  alios  praefecit; 
comitcrquc  appellatos  milites,  diversis  agminibus  se- 
cundum mare  superum  iussit  Ariminum  pergere.  Ipse 

cum  legione  Alaudarum  Romam  superbo  adventu  ter- 
ruit, equitibus  in  suburbio  relictis,  militem  accinctum 
ducens  in  Vrbem  , et  nocturnis  armatorum  circa  aedes 
suas  custodiis.  Sed  ubi  convocato  senatu  , Caesarem 
accusaturus,  efifecturusque , ut  hostis  ille  iudicare- 
tur , in  Capitolium  adseendit : in  aditu  curiae  nuntium 
ad  eum  delatum  est,  legionem  Martiam  , cuius  multi 
centuriones  interfecti  fuerant,  sublatis  signis  Albam 
secessisse,  in  urbem  opportunam  et  munitam. 

LI.  Dum  ad  haec  subsistit  cogitabundus,  en  aliud 
nuhtium  , et  quartam  legionem,  duce  L.  Egnalulcio 
quaestore,  ad  Caesarem  se  transtulisse:  qua  re  au- 
dita, sic  est  exterritus,  ut,  abiecto  de  Caesare  refe- 
rendi consilio , senatus  consultum  de  supplicatione 
M.  Lepido  decernenda  per  discessionem  faceret , quo 
celerius  mittere  senatum  posset.  Nec  enim  honoris 
Lepidi  causa  vocari  Patres  iusserat;  supervacuis  o- 
mnino  minis  adversus  tribunos  plebis  quosdam , qui 
minime  repugnaturi  fuerant. 

LII.  Sed  ille  L.  Cassio  denuntiaverat  mortem  , si 
in  senatum  venisset;  D.  Carfuleium  e senatu  vi  et 
minis  mortis  expulerat;  Ti.  Canutium,  non  templo 
modo,  sed  etiam  aditu  Capitolii,  per  armatos  prohi- 
buerat. Sed  eiusdem  diei  vespere  sortitionem  provin- 
ciarum ex  arbitratu  suo  fecit.  Caio  fratri  Macedoniam, 
C.  Calvisio  Africam  dedit ; ceterorum  plerique  pro- 
vincias suas  repudiando,  nullam  fuisse  Antonii  sorti- 
tionem iudicaverunt.  Ipse  , neque  votis  nuncupatis  , 
neque  sacrificiis  solemnibus  factis,  ante  lucem  palu- 
datus ita  profectus  est  ex  Vrbe , ut  templa  , forum  , 
occursum  hominum,  diem  paene  ipsum  vitaret,  in 

Galliam  properans.  Sed  prius  Albam  ire  statuit,  ad 
revocandas,  si  posset,  legiones  ; inde  reiectus  Tibur 
ad  ceteros  milites  rediit,  advocalaque  concione,  iu- 
rare  coegit  omnes , se  non  esse  deserturos. 

LIII.  Inter  haec  magnus  exstitit  in  Yrbe  timor, 
certatimque  venerunt  Tibur  Patres  propemodum 
universi , equitum  pars  maxima , et  ex  ipsa  plebe 
honestissimus  quisque  ; videntesque , iurari  in  verba 
Antonii  a militibus  et  veteranis,  quorum  magnus  sane 
numerus  ad  veterem  ducem  recurrebat,  ipsi' quoque 
volentes  adstrinxerunt  se  iureiurando,  benevolos  fi-> 
dosque  M.  Antonio  semper  fore : ut  mirarentur  ho- 
mines, ubinam  illi  Romani  essent,  qui  paucis  ante 
diebus , condonante  Caesare,  M.  Antonium  conviciis 
foede  prosciderant.  Igitur  cum  splendido  satis  comi- 
tatu Ariminum  venit,  bona  cum  spe  , fore , ut  D.  Bru- 
tus propter  veterem  amicitiam , sed  magis  odio  me- 
tuque  Caesaris  , provinciam  sibi  tradat. 

LIV.  Sed  longe  alia  Bruto  mens  fuit;  quem  exar- 
mari percussorum  nemo  patiebatur,  in  eius  copiis 
maxima  spe  reposita  incolumitatis  : neque  vero  aut 
Caesarem  metuebat,  docte  simulantem  Pompeianarum 
partium  gratiam  ; aut  credebat  Antonio  , quem  pro- 
pter infinitam  ambitionem , omnibus , qui  aliquid 
posse  viderentur,  infidum  atque  obliquum  esse  co- 
gnoverat. At  Caesaris  animum  anceps  fatigabat  deli- 
beratio , quemadmodum  utendum  praesentibus  foret. 
Percussores  avunculi  oderat , Antonium  metuebat : 
atque  illos  sciens  ita  vicissim  erga  se  affectos  , saepe 
angebatur , ne  cum  exercitu  progressum  ambo  simul 
iunctis  copiis  invaderent. 

<j.  S».  Cic.  ftiilipp.  III,  <o ; V,  9 , et  XIII , 3. 

LV.  Sed  cognito , hos  inter  se  commissos  esse  se- 
rio, non  dubitans,  acriorem  ex  duobus  prius  oppri- 
mendum esse,  Bruto  auxilium  ferre  non  distulit; 
sublato  Antonio,  ab  eius  segnitie  haud  perinde  me- 
tuens. Nec  enim  contemnendus  erat  imperator  Anto- 
nius , et  viribus  haud  spernendis  nitebatur.  Praeter 
recentem  delectum , tres,  habebat  legiones  macedoni- 
cas,  et  veteranorum  manum,  senum  quidem,  sed  in 
quibus  duplo  plus  roboris  , quam  in  tironibus  , esset. 
Praeterea  Lepidus  et  Asinius  in  Iiispaniis , ille  cum 
quatuor , Pollio  cum  duabus  legionibus  , et  cum  tri- 
bus in  ulteriore  Gallia  L.  Plancus , haud  alieni  a par- 
tibus videbantur. 

LVI.  Caesar  praeter  Marciam  et  Quartam  legiones, 
unam  habebat  tironum  , veteranorum  duas  , sed  sup- 
pletas ex  novo  delectu.  Ilis  Albam  convenire  iussis , 
senatui  scripsit , huius  auctoritatem  maximi  facere  si- 
mulans ; delatumque  ab  exercitu  honorem , ut  pro- 
praetore imperium  haberet,  non  accepit.  Sed  quum 
duae  legiones , quae  ab  Antonio  discesserant , inter 
se  ad  simulacrum  pugnS%  concurrissent,  spectaculo 
delectatus,  et  oblata  liberalitatis  occasione,  iterum 
quingenos  denarios  divisit;  quina  millia  pollicitus , 
ubi , re  ad  proelium  deducta , fortem  fidelemque  ope- 
ram navavissent. 

LVII.  Sic  excitatis  militibus  suis  , et  sparsa  largitio- 
num fama , insequutus  Antonium  , in  itinere  equites, 
sagittarios,  elephantos  illius  redegit  in  potestatem 
minime  repugnantes  , quod  Antonius  Suessae  , et  pas- 
sim  in  castris  trucidando , qui  ei  suspecti  erant , ani- 
mos militum  vehementer  alienaverat.  Sed  Antonius  , 
missis  ad  Brutum  codicillis , decedere  iubebat  pro- 
vincia, quo  et  plebiscito  gereret  morem,  et  sibi  par- 
cerer. Brutus  contra  senatusconsultum  misit , quo  ipsi 

data  erat  Gallia.  Tum  Antonius  diem  praestituit,  in- 
tra quam  nisi  decessisset,  pro  hoste  haberetar.  Neque 
cessit  Brutus,  quominus  nuntiandum  curaret , debere 
Antonium  sibi  longiorem  diem  dicere , ne  forte  citius , 
quam  vellet , ab  senatu  hostis  iudicaretur. 

LVIII.  Et  poterat  opprimere  Bruti  exercitum,  adhuc 
in  castris  agentem , tanto  potentior  Antonius , sed 
urbes  adire  maluit.  Ab  his  quum  reciperetur , Brutus 
veritus , ne  mox  nulla  pateret  sibi , per  simulationem 
decedendi  profectus  est  Mutinam, validamurbematque 
populosam , eamque  occupavit ; et  copiis  Mutinensium 
milites  suos  alere  , mactare  pecudes,  carnemque  ad 
diuturnae  obsidionis  exspectationem  salire  instituit. 
Habebat  autem  secum  magnam  gladiatorum  multilu-' 
dinem,duas  legiones  veteranas , quibus  olim  prae- 
fuerat, et  unam  tironum  ; sed  omnes  nuper  firmos  ad 
res  suas  tuendas  effecerat,  ducto  in  Inalpinos  exercitu, 
multisque  castellis  captis  atque  vastatis , et  liberaliter 
donato  milite. 

LIX.  Igitur  neque  minis  Antonii  cesserunt;  et  An- 
tonius, quum  dimittere  Bnjmm  nollet,  ad  proeliuraf 
elicere  non  posset,  circumvallare  Mulinam  coepit. 

Ilis  rebus  inVrbe  cognitis , redintegratus  est  apud 
omnes  Caesaris  favor,  deque  ipsius  et  Bruti  honori- 
bus in  senatu  actum.  Provincia  quoque  Gallia  laudata, 
quod  Antonium  non  recepisset.  Octaviano  imperium 
Ciceronis  sententia  decretum;  statua,  Philippi:  Ser- 
vius Serviliusque , ut  ante  iustam  aetatem  petendorum 
honorum  ei  potestas  fieret,  censuerunt.  Aberant  tum 
consules , nam  et  Dolabella  profectus  in  Syriam  fue-  « 
rat:  ergo  M.  Servilius  tribunus  plebis,  eiusque  coi- 

legae , a.  d.  XIII  kal.  ian.  senatu  convocato , propo- 
suerunt edictum  Bruti , quo  seque  et  exercitum  pro- 
oinciamque  in  potestate  senatus  fore  demonstrabat. 

LX.  Laeta  igitur  curia , et  maiora  ineditante,  se- 
natusconsultum de  praesidio  factura , uti  C.  Pansa , 

A.  Hirtius  consules  designati , dent  operam , ut  senatus 
kalendis  ianuar.  tuto  haberi  possit.  Interim  rescissa  sor- 
titione Antonii , placuit  provincias  manere  apud  hos  , 
qui  obtinebant,  neque  tradi  cuiquam,  nisi  iussu  se- 
natus. Ilaec  et  ab  aliis , sed  in  primis  a Cicerone , qui 
eadem  die  tertiam  et  quartam  Philippicas  habuit , 
cupide  decernebantur,  qui  professis  in  Antonium 
odiis  , multas  hoc  tempore  orationes  edidit , quibus 
rerum  ille  status  eximie  depictus  est.  Nam  ille  ex  iti- 
nere, propter  filium,  quem  Athenas  studiorum  causa 
praemiserat , in  Graeciam  suscepto,  inde  traiecturus 
ad  Dolabellam , a quo  se  passus  erat  legari  , subi  to 
erat  refrersus;  Austris  reflantibus  navigare  vetitus , 
et,  auditis  interim  Octaviani  successibus,  novaque  » 
spe  reipublicae  recuperandae  alacrior. 

LXI.  Sub  haec  tempora  P.  Servilius  Isauricus  fatum 
explevit,  magno  vir  natu;  sed  ad  extremam  usque 
aelatein  sensibus  integris , necnon  nonaginta  vitae 
annis  infracta  valetudine.  Par  erat  et  animi  robur 
bene  de  republica  sentienti , et  fortiter  loquenti:  qui- 
bus rebus  ita  nuper  offenderat  Antonium , ut  in  se- 
natum tuto  venire  non  posset.  Vnde  et  Canutio  non 
diu  post  M.  Antonius  et  C.  Caesar  obiecerunt , quod 
in  capessenda  republica  consularis  Isaurici  sectam  se- 
queretur quibus  ille  respondit,  malle  Isaurici  esse 

discipulum , quam  Epidii calumniatoris : id  erat  nomen 
crimenque  rhetoris,  quem  illi  audiverant. 

LXLI.  lluius  viri  quanta  fuerit  auctoritas , vel  ut 
mores  temporum  noscantur  , annotabitur.  Forte  per 
forum  incedens,  quum  testes  in  reum  dari  vidisset, 
loco  testis  constitit , praefatusque  , sibi  nec  hominem 
notum  esse , qui  causam  diceret , neque  cur  esset  postu- 
latus } at  improbum  sibi  videri  dixit , propterea  quod  se 
pedibus  incedentem  , nullo  reverentiae  signo  edito,  eques 
praeteriissel.  Digna  res  visa  iudicibus , cur  indicta 
causa  damnaretur. 

LXIII.  Eodem  et  sequente  anno  multa , ut  solitum 
in  principio  magnarum  calamitatum , prodigia  nun- 
tiata. Terrae  motus  in  Alpibus  et  in  Italia  crebri  ; 
fulminata  navalia,  Iovisque  Capitolini  cella,  quae 
fuit  in  fano  Victoriae,  aliaeque  sacrae  aedes  et  sta- 
tuae: tabulae  aeneae  ex  delubris  Fidei  et  Saturni 
turbine  evulsae;  ad  Opis  valvae  aedis  fracta^:  arbo- 
. res  exstirpatae  , tecta  convulsa  : fax  caelo  visa , quales 
Graeci  bolidas  vocant,  ab  ortu  ad  occidentem  ferri : 
trini  soles  apparuerunt , quorum  unus  quasi  spicea 
corona  cinctus  micuit ; et  postea  paulatim  unum  in 
orbem  sole  redacto  , multis  mensibus  prope  ad  exitum 
anni  lurida  et  pallens  lux  fuit,  quasi  continuo  sideris 
defectu : id  ostentum  mox  accommodarunt  temporibus, 
triumviros  denuntiatos  dictitantes  , quorum  duo  defe- 
cturi fuissent  , Caesare  superstite  , cuius  victoriam  co- 
rona soli  circumdata , spicarum  figura  frugum  uberta- 
tem , notasset.  Aetna  arsit:  in  Tiberis  ostio  piscium 
magna  vis  relabente  aestu  in  sicco  est  exposita.  Padus 
etiam  inundavit  in  campos,  magno  accolentium  damno, 


§.  6*.  Cic.  Philipp.  II,  5,  et  ad  Famil.  XII,  2.  — Suelon.  de  clar.  Rhct. 
cap.  4. 

rccedensque  vim  reliquit  ingentem  viperarum : iuse- 
quuta  est  pestilentia  vehemens  per  omnem  Italiam  : 
armorum  sonitus  auditus  in  Germania  de  caelo , cum 
cantu  tubarum  , virorumque  clamoribus , et  equorum 
decurrentium  strepitu,  quuin  tale  nihil  oculis  cerne- 
retur. 

LXIV.  Voces  humana  maiores  ex  lucis  auditae : 
pallida  simulacra  hominum  sub  crepusculis  visa  : bos 
inter  arandum  humana  voce  proloquutus , frustra  se 
urgeri;  non  enim  fruges  paulo  post , sed  homines  de- 
futuros:  infans  recens  natus  loquulus  est:  amnes 
constiterunt : terra  hiavit : efiigies  deorum  lacrymare 
et  sudare ; in  quibusdam  et  sanguineus  sudor  appa- 
ruit : puteorum  aqua  in  sanguinem  versa:  lupi  per 
fora  urbium  discurrerunt:  sereno  caelo  saepe  fulgu- 
ravit: taurus  , quum  in  aede  Vestae  immolatus  esset, 
exsiluit : carmina  Sibyllarum  iactala  , quibus  finis  rei- 
publicae  instare  praedictus  esset : lapidibus  multotics 
pluit. 

LXV.  Haec  in  communes  valere  calamitates  credita, 
sed  alia  malum  significare  singulis  : Ciceroni , quod 
consecrata  ab  eo  pridie , quam  in  exsilium  iret , Mi- 
nerva, vi  turbinis  deiecta  et  confracta  est;  Lepido  , 
quod  ante  domum  eius  canum  ululatus  auditi , ma- 
ximusque  omnium  a ceteris  dilaniatus  est.  Hoc  minari 
pontifici  maximo  crediderunt : illud  Antonii  et  Dola- 
bellae consulum  alienationem  a republica  portendisse, 
quod  in  aede  Castorum  ex  eorum  nominibus  literas 
quasdam  corvi  advolantes  rostris  exciderant.  Sed 

63.  Iui.  Obseq.  — Plin.  II,  a6,  3i,et  III,  3o.  — Euseb.  Cron.  — Plui» 
i ii  Caes.  — e Dio.  — Virg.  Gcorg.  1 , 467.  — Appiftn.  B.  Civ.  lib.  IV.  — Ovid. 
Melum.  XV,  786. 

§.  6 4.  Dio.  — Appiau.  — Euseb.  — Ini.  Obscq.  — Virg.  Gtorg.  lib.  I, 
467, *qq. 

omnia  haec  malorum  praesagia  propemodum  sero 
apparuerunt.  lam  enim  ea  passim  agebantur , ex  qui- 
bus exarsurae  necessario  turbae  erant , discurrentibus 
utriusque  partis  ducibus  ad  occupandas  provincias  , 
cogendosque  exercitus,  et  quae  alia  bellis  gerendis 
apparantur.  Ex  quibus  initiis  longorum  deinceps  at- 
que multiplicium  certaminum  insani  tumultus  exsti- 
terunt. 


§.  65.  Appian.  — Dio.  — Cic.  ad  Famil.  XII,  a5,  et  Pbilipp.  IV,  4.  — 
Liv.  Epit. 

EPITOME 

LIBRI  CENTESIMI  DECIMI  OCTAVI. 

M.  Brutns  in  Graecia  sub  praetextu  reipnblicae,  et  suscepti 
contra  M.  Antonium  belli,  exercitam,  cui  Vatinius  praeerat, 
cum  provincia  in  potestatem  suam  redegit.  C.  Caesari  , qui 
primu9  reipublicae  arma  sumpserat,  propraetoris  imperium 
a senatu  datum  est  cum  consularibus  ornamentis  ; adiectuin- 
que,  ut  senator  esset.  M.  Antonius  D.  Brutum  Mutinae  ob- 
sedit; missique  ad  eum  a senatu  legati  de  pace,  parum  ad 
eam  componendam  valuerunt.  Populas  romanus  saga  sumpsit. 
M.  Brutus  in  Epiro  C.  Antonium  practorAn  cum  exercitu  po- 
testati suae  subieciL 


I.  floe  idem  tempus  M.  Bruti  et  C.  Cassii  cunctatio- 
nem abrupit,  quorum  anceps  hactenus  et  varie  im- 
pedita del&eratio  fuerat.  Romam  reverti  periculosum 
erat;  manere  in  Italia  , suspectum ; etsi  ad  impositam 
provinciam  accingerentur,  contumeliosum  videbatur. 
Brutus  enim  in  Asia,  Cassius  in  Sicilia  frumentum 
emendum,  atque  in  Vrbem  mittendum  curare  debe- 
bant. Praebuit  tamen  illud  negotium  et  colligendarum 

classium  facultalem  , et  praetextum  ducendi  moras  , 
si  forte  casus  aliquis  exsisteret:  nec  interea  desiste- 
bant tueri  dignitatem , ut  poterant,  et  literas  atque 
edicta  in  Vrbem  mittere. 

II.  Sub  autumnum  deinde  per  Lucaniam  pedestri 
itinere  Veliam  accessit  Brutus,  atque  inde  transiecit 
Athenas;  paucisque  dein  diebus  cum  sua  classe  di- 
scessit Cassius,  lam  enim  desperaverant , qualem  vo- 
lebant, obtineri  rempublicarn  posse ; et  quia  Caesar 
Octavianus  iam  se  commoverat , nesciebant,  quantum 
huic  recte  crederetur.  Et  primo  quidem  tempore  Bru- 
tus cum  philosophis  conversando,  videbatur  abiecisse 
rerum  aliarum  curam:  sed  tamen  et  nobiles  iuvenes, 
qui  Athenas  studiorum  causa  profecti  fuerant,  sibi 
dissimulanter  adiunxit,  in  quibus  et  M.  Ciceronem 
M.  F.  etin  Macedonia  per  Herostratum  quemdam  ten- 
tavit  animos  eorum , qui  copiis  praeerant.  Interiin 
Athenienses  ei  et  Cassio  statuas  aeneas,  iuxta  Harmo- 
dium et  Aristogitonem  tyrannicidas,  tanquam  horum 
imitatoribus , ponendus  locaverunt.  Haec  agenLibus, 
C.  Caesarem,  coacto  exercitu,  senatum  defendere 
contra  Antonii  dominationem  et  iniurias  auditum  est. 

III.  Igitur  sub  praetextu  reipublicae  et  belli  Anto- 
niani Cassius  in  Syriam  contendit,  iam  inde  a quae- 
stura benevolam  et  familiarem.  Brutus,  Graeciam 
atque  Macedoniam  occupaturus  , facile  contrahebat 
reliquias  Pompeianorum  exercituum,  quae  tum  adhuc 
per  Graeciam  vagabantur ; etiam  , quos  Dolabella 
nuper  advectos  morbus  aut  oblivio  sacramtenli  reti- 
nuerat, ultro  affluentibus.  Igitur  professo  iam  consi- 

§.  i.  V.  C.  708 ; A.  C.  44.  — Plut.  in  Bruto  , eap.  3i.  — Cic.  ad  Attic.  XV, 
9,  10»  1 1 , ct  XVI , 4 et  5 j idem  ad  Fauni.  XI , 3,  et  Philipp.  X , 4.  — Dk>, 
]!b.  XLVI1I.  — Appian.  B.  Civ.lib.  IU  et  IV. 

2.  Dio.  — Plut. 

lio,  ad  ostium  Caystri  perrexit,  romanis  navibus  ob- 
viam , pecuniam  cum  M.  Apuleio  quaestore  , qui  tra- 
dita C.  Trebonio  provincia  decedebat,  in  Italiam 
portantibus.  Ab  hoc  Apuleio , perquam  amico  sibi 
homine , Brutus  et  copias  accepit,  et  talentum  sexde- 
citn  millia,  ex  tributis  atque  vectigalibus  Asiae. 

IV.  Quum  inde  Samum  reverteretur  , forte  natalis 
erat  Bruti : eoque  ob  rem  feliciter  confectam  hilarior, 
poculum  in  convivio  poposcit  grandius  , idque  manu 
tenens,  alta  voce  retulit  graeci  poetae  versus:  a-Jalo 
se  et  Phoebo  Apolline  pessumdari.  llaec  vox  quia  nulla 
apparente  causa  erat  iaCta,  vim  praesagii  deinde  ha- 
bere visa  est ; utique  postquam  ultimo  proelio  sive 
ipse  , sive  Caesar  et  Antonius  ( utrumvis  enim  tradi- 
tur) , signum  militibus  dederunt  Apollinem.  Se d haec 
posterioris  paulo  temporis  sunt.  At  tum  quidem  Bru- 
tus erectus  ad  conatum  comparandi  exercitus  , etiam 
Veterem  Antistium  induxit,  ut  daret  ei  ex  sua  pecu- 
nia vicies , seque  ipsum  offerret  ac  coninngeret 
partibus.  Sed  et  equitatum,  qui  in  Syriam  ducebatur 
bipartito,  intercepit:  quingenti  equites  a Cinna  quae- 
store ad  Brutum  in  Thessalia  discesserunt ; ceteros  , 
qui  per  Macedoniam  ducebantur,  Cn.  Domitius  a le- 
gato syriaco  abduxit.  Legio  , quam  legatus  Antonii  L. 
Piso  ducebat,  Ciceroni  adolescenti  se  tradidit. 

V.  Interim  et  ipse  profectus  Demetriadem  , armo- 
rum ingentem  copiam  , quae  iussu  Caesaris  transpor- 
tata in  Graeciam,  tum  ad  Antonium  reportabantur, 
occupavit.  Inter  haec  summa  celeritate,  nequidquam 
relinente  senatu,  C.  Antonius  praetor  affuit,  Q.  lior- 

§ 3.  Liv.  Epit.  -u  Dro.  — Cic.  Philipp.  XI  , i3*  ct  epist.  ad  Brnt.  1,7*  — 
Pluh  — Appian.  B.  C liv.  lib.  11 1 ct  IV.  — Vcll.  II  , 62. 

§.  4.  Appi»»,  lib.  IV,  p.  668.  — Plut.  — Vul.  M;»*.  I,  5.  — Cic.  Philipp. 

tensio  successurus , qui  Macedoniam  obtinuerat : sed 
praevertit  Brutus,  provinciamque,  tradente  Hortensio 
proconsule,  accepit,  delectusque  in  ea,  eiusdem  Hor- 
tensii summo  studio,  habuit.  Vicinos  etiain  reges  atque 
tyrannos  adiunxit  sibi ; magnaque  iterum  auctus  est 
pecunia : quippe  thracis  cuiusdam  reguli  coniux  Po- 
lemocratia  , cuius  maritus  occisus  dolo  aemulorum 
fuerat,  cum  filio  et  thesauris  se  contulit  ad  Brutum, 
eiusque  fidei  omnia  tradidit. 

VI.  Brutus  , puero  Cyzicum  amandato , donec  in 
paternum  imperium  restitui  posset,  aurum  atque  ar- 
gentum, cuius  magna  vi  erat  potitus,  signare  insti- 
tuit. His  rebus  acceptis,  C.  Antonius  cum  septem  co- 
hortibus contendit  Apolloniam , ad  occupandum  Il- 
lyrici exercitum.  Tres  legiones  a P.  Vatinio  procon- 
sule , apud  Apolloniam  et  Dyrrhachium  habebantur. 
Cum  his  paulo  ante  res  in  Dalmatia  et  Illyrico  gesse- 
rat Vatinius , deficientibus  denuo  post  Caesarem  Bar- 
baris ; et  aliquot  oppida  ceperat,  ex  quibus  rebus 
Imperator  est  appellatus.  Sed  postea  ob  acceptum  de- 
trimentum , amissoque  Baebio  viro  consulari  ( forte 
ex  suffectis  a Caesare  fuit),  Dyrrhachium  se  receperat. 

VII.  Is  tum  exercitum  M.  Bruto  tradidit,  apertis 
Dyrrhachii  portis;  non  sponte  (semper  enim  adver- 
satus his  partibus,  et  pro  ingenii  quadam  pravitate 
Bruto  fuerat),  sed  milites  continere  invalidus,  apud 
quos  in  odio  semper  habitus,  tum  etiam  propterad- 
versam  valetudinem  in  contemptu  erat.  Clausit  tamen 
portas;  et,  insolito  casu  adiuvante,  facile  repulisset 
Brutum,  si  studia  militum  habuisset.  Quippe  Brutus, 
ut  accidere  quandoque  aiunt  per  altam  nivemambu- 

5.  Cic.  Pliilipp.  X , 5,  6 , ct  XIII , i5.  — Liv.  Epit. 

§•  6.  Cic.  ad  Fanni.  V,  9,  io,  il,  «t  1'hilipp.  X,  5 ct  6.  — Appian.  Illyr. 

lantibus  , morbo  correptus  , quem  boulimiam  Graeci 
vocant,  ingenti  desiderio  cibi  deficiebat ; et  quia  cum 
expeditis  valde  properaverat,  longe  a tergo  relicti 
erant  commeatus.  Igitur  ad  portam  oppidi  progressi 
milites  , panem  a vigilibus  petierunt. 

VIII.  Atque  illi,  intellecta  Bruti  necessitate,  con- 
tinuo adfuerunt  ipsi  cum  cibariis  etvino.  Tanta  enim 
erat  Bruti  dignatio,  ut  cuilibet  ducum  anteferendus 
videretur.  Igitur  hos  quidem  recepit  volentes;  sed 
quia  honestius  putabat , ab  imperatore  accepisse  le- 
giones , quam  si  contra  voluntatem  eius,  cui  com- 
missae fuerant,  ad  se  pellexisset;  in  literis  ad  senatum 
aliquam  Vatinii  mentionem  fecit.  Ceterum  eam  non 
admodum  fuisse  aut  factam  ex  animo,  aut  creditam  , 
vel  inde  colligas , quod  Cicero , quum  ab  senatu  ho- 
nores laudesve  decerni  censeret,  Vatinii,  quamquam 
olim  reconciliati , mentionem  insuper  habuit. 

IX.  Dum  haec  aguntur,  ob  multiplices  prodigio- 
rum terrores,  et  praesentia  mala,  novi  consules  A. 
Hirtius  et  C.  Pansa  ( nam  is  magistratum  hoc  anno 
gessit,  quamquam  proscripti  Illius)  senatum  kalendis 
ianuariis  convocarunt.  Ne  tum  quidem  linis  minarum 
fuit ; et , quum  de  more  sacrificarent  consules  , licto- 
rum unus,  non  apparente  causa,  repente  concidit  mor- 
tuus. Igitur  neque  sequenti  biduo  cessatum ; sed  se- 
natus habitus  est  etiam  postridie  kalendas,  quamquam 
antiquo  pontificum  decreto  postridie  omnes  kalen- 
das, nonas,  idus,  atri  dies  haberentur.  Sed  inter 
procuranda  prodigia  exstitit  aliud  omnibus  minacius; 
quippe  accitus  ab  Etruria  haruspex  reditura  respon- 
dit regna,  qualia  olim  fuissent,  cunctosque  servituros, 

§.  7.  Appian.  B.  Civ.  lib.  IV.  — Dio.  — Veli.  11,  69.  — Plut  in  Bruto,  ct 
Syroposiac.  VI,  8. 

§.  8.  Y ell.  — PluL  — Cic.  Philipp.  X , 6 , 1 1 , et  ad  Famil.  V,  9. 

se  uno  excepto : atque  haec  fatus  , compresso  spiritu , 
cecidit  exanimis. 

X.  Decretum  tamen  postea  est , ut  Hostilia  curia 
rejiceretur , et  locus , in  guo  navale  proelium  fuerat  e- 
ditum , complanaretur.  Minervam  quoque  Ciceronis 
reponi  placuit,  cuius  circum  haec  tempora  contra 
Antonium  actiones  nemo  melius  exposuerit  ipsius  elo- 
quentissimi  viri  Philippicis,  quarum  quae  quinta  in- 
scribitur, kalendis  est  habita  ; sexta  vero,  post  tri- 
duum. Ilis  quamquam  Fufius  Calenus,  et  alii  quidam 
obstrepebant , obtinuit  tamen  factio  Caesaris , eique 
prius  decreta  confirmavit,  « statuam  equestram  iu 
m Rostris,  cum  aetatis  eius  adseripta  notatione;  ut- 
» que  propraetore  bellum  cum  consulibus  adversus 
» M.  Antonium  gereret  consularibus  ornamentis  » : 
adiectum  etiam , « ut  senator  esset , senlenliamque 
» loco  praetorio  diceret;  eiusque  rationem  sic  haberi 
» in  omnibus , quasi  anno  superiore  quaestor  fuisset. 

XI.  « Militibus  decreta  pecunia  ex  aerario  , quan- 
» tam  iis  victoriae  causa  Caesar  promisisset;  et  quam 
» expendisset  Caesar  privato  consilio  parandis  co- 
» piis,  ea  de  publico  redderetur:  utque  iis  militi— 
» hus,  qui  discessissent  ab  Antonio,  statira  atque 
» finitum  bellum  esset,  missio  daretur,  agrique  di- 
» viderentur.  » His  ita  constitutis  , quum  opinione 
omnium  pro  hoste  iudicato  Antonius  haberetur,  ma- 
ter eius,  uxorque  et  filius  puer,  tota  nocte  depreca- 
bundi discurrerunt  per  senatorum  domos  : et  inter- 
dio quoque  in  curiam  euntibus  supplicando  lletu  et 
precibus,  et  ad  genua  se  proficiendo  singulorum. 


§.  9.  V.  C.  709  ; A.  C.  43.  — Dio , lib.  XLV.  — Macrob.  Saturnal.  1 , 16.  — 
PJnl.  — Lay.  VI , 1.  — Appian.  B.  (Jiv.  iit».  IV. 

§.  to.Cic.  ad  Faroil.  X ! 1 , 25;  et  Pbilipp.  Vt  1 , 17,  et  VI  , t.  — Dio,  lib. 
XLV  I.  — Vcll.  II  > 61.  — Suvtou.  iu  Ai  g.  c.  10.  — Liy.  EpiL 

moverunt  multorum  animos , ut  tam  repentinam  for- 
tunae mutationem  non  sine  misericordia  intuerentur. 

XII.  Hoc  videns  metuensque  Cicero  vehementi  rur- 
sus oratione  accendit  indignationem  Patrum ; sed  a 
L.  Pisone  familiari  Antonii  mitior  dicta  est  senten- 
tia, placuitque  ex.  ea,  mitti  ad  Antonium  legatos,  qui 
pro  Gallia  offerrent  Macedoniam : celera  mandata 
perscripta  sunt  durius,  quod  id  negotium  Ciceroni 
senatus  imposuerat;  « ut  ante  certam  diem  disceden- 
» tibus  militibus  (kalendae  februariae  praedicebantur') 

« fraudi  ne  foret,  fuisse  cum  Antonio ; qui  neglexis- 
» sent  id  facere,  pro  hostibus  haberentur:  Antonius 
« a Mulina  confestim  discederet,  exercitum  cisRu-^ 
» biconem  intra  diem  dictam  reduceret,  dum  ne  pro- 
.»  pius  urbem  Romam  ducentis  millibus  admoveret; 

» provinciam  ne  depopularetur ; neve  delectus  in  ea 
» haberet ; essetque  in  Patrum  conscriptorum  et  po- 
« puli  romani  potestate  «. 

XIII.  Neque  inulto  post , priusquam  reverterentur 
legati , tumultum  esse  decreverunt , vestilumque  mu- 
taverunt Patres , populo  quoque  sumente  saga,  Ci- 
cerone principe,  qui  pridie  non.  febr.  descendit  ad 
forum  sagafus , quum  reliqui  consulares  togati  vel- 
lent descendere  ; quod  solebant  eo  honore  functi , 
quamquam  erat  in  sagis  civitas.  Senatusconsultum 
quoque  factum,  ut  L.  Munatius  Plancus  ex  Comata 
Gallia , el  ex  Narbonensi  lepidus , de  quibus  bona  tum 
erat  opinio , auxilio  consulibus  et  D.  Bruto  essent. 
Missi  sunt  ad  Antonium  tres  consulares  Ser.  Sulpi- 
cius, L.  Piso.  L.  Philippus,  principes  civitatis.  Ex  his 
Sulpicius , qui  aetate  ceteros  anteibat , quum  iain 

prope  castra  venisset , fato  functus  est;  ceteri  metu, 
an  alia  causa,  incertum,  nihil  egerunt  amplius,  quam 
ut  mandata  porrigerent. 

XIV.  Accepit  ille  gaudens  causam  sibi  datam  ab  se- 
natu hostiliter  agendi.  Quamobrem  in  conspectu  le- 
gatorum Mutinam  verberavit  tormentis ; et  multa 
slatim  in  senatum,  in  Ciceronem,  in  Octavianum , 
coram  iisdem  effudit : « Mirari , quod  Romae  sint , 
» qui  Caesarem , optime  de  republica  meritum,  pro 
» tyranno  et  hoste  habeant ; Ciceronem  non  habeant, 
» qui , servatus  a Caesare , quum  necari  iure  potuis- 
» set,  hanc  ei  referat  gratiam , ut  percussores  eius 
» putiores  habeat  amicis  omnibus:  Decimum,  donec 
» recte  fecisset,  habuerit  hodio;  idem  nunc  parrici- 
» dam  diligat:  huic  conservatam  provinciam  velit, 
» a solo  Caesare  datam  ; Antonio  eat  ereptum , quam 
» habeat  populi  romani  beneficio.  Sed  et  Patres  con- 
» scriptos  pravis  consiliis  uti , qui  in  gratiam  pueri 
» ( Caesarem  notabat  ) se  afficerent  iniuriis.  Dari 
» praemia  militibus,  qui  a se  descivissent,  cui  sena- 
» tusconsulto  essent  dati;  minas  denuntiari  his,  qui 
>j  maneant  in  officio.  Eam  vero  rem  tam  ad  suum  in- 
» commodum,  quam  reipnblicae  detrimlhtum,  de- 
» pravata  in  tantum  disciplina,  pertinere. 

XV.  « Se  tamen  assensum  esse  decretae  oblivioni , 
« propter  viros  duos,  Cassium  et  Brutum.  Sed  quando 
» ipse  et  Dolabella  hostium  numero  habeantur,  non 
» aliam  ob  causam,  quam  quia  iure  data  retineant, 
x se  quoque  irritam  pactionem  illam  oblivionis  fa- 
n cere , quam  hi  , quorum  ad  beneficium  ea  res  per- 
» tineret,  priores  violassent  ».  Dedit  deinde  vicissim 

5-  *3.  Dio.  — • Cic.  Philipp.  VI,  3;  VUI • a,  7,tij  XII,7,ct«d  Fatnil. 

mandata  iisdem  legatis  perferenda  senatui;  quam- 
quam et  ipse  legatum  mitteret  L.  Varium,  aedilitium 
hominem,  compotorem  suum,  cui  propter  morum 
turpitudinem  cognomentum  erat  inditum  Cotylae. 
Mandatorum  ea  fuit  summa , « futurum  se  in  pote- 
» state  senatus , amore  pacis  et  patriae.  Ciceroni , a 
» quo  profecta  sciat,  quae  nomine  senatus  scripta 
» fuissent,  haec  respondere : sibi  concessam  plebi- 
» scito  Galliam,  iusque  datum  bello  Decimum  pro- 
» sequendi,  lege  contempta  repugnantem  : adeoque 
u si  perstet,  poenas  ab  eo  sumpturum,  uno  percus- 
» sorum  pro  omnibus , ut  tandem  exsolvatur  pia- 
» culo  senatus , quo  per  Ciceronem  Decimo  opilu- 
» lantem  se  obstringat». 

XVI.  Haec  legatis  senatus  iniuncta.  Modestiora  per 
Varium , tectiora  certe , nuntiavit:  « Provinciam  ( his 
» enim  verbis  usus  est)  remitto;  exercitum  depono; 
» privatus  esse  non  recuso;  omnia  obliviscor;  in  gra- 
» tiam  redeo,  si  legionibus  meis,  et  si  equitibus,  et 
» si  cohorti  praetoriae  praedam  agrosque  dederitis; 
» et  quibus  ego  atque  Dolabella  dedimus  agros , eos 
» tenere  patiamini».  Postulavit  praeterea,  « uti  chi- 
» rographorum  atque  commentariorum  Caesaris  ob- 
» tentu  facta  sua  atque  collegae  decreta  manerent; 
» ne  tangerentur  rationes  ad  Opis;  ne  fraudi  esset 
» septemviris  agrorum  dividendorum  , quod  egissent, 
w celerisve,  qui  secum  essent,  et  adversus  leges  com- 
» misisse  dicerentur : ne  sua  iudiciaria  lex  nbroga- 
» retur:  ut  pro  Togata  Gallia  Comatam  provinciam 
» haberet  cum  sex  legionibus  , iisque  suppletis  cx  D. 
» Bruti  exercitu,  non  solum  ex  delectu  suo;  tarndiu- 

» que  ul  obtineret,  quamdiu  M.  Brutus,  C.  Cassius 
» consules  prove  consulibus  futuri  in  provinciis  es- 
» sent  ». 

X"VH.  Hoc  addebat , ut  potentes  viros  demereretur, 
simul  Caesari  sollicitudinem  immitteret,  ne  cum  his 
coniungeret  vires  Antonius,  si  nimis  ab  eo  preme- 
retur. Non  enim  erat  ullum  concordiae  studium  An- 
tonio ; nec  aliud  agebat  his  mandatis  , quam  ut  colo- 
rem quaereret  bonae  causae , senatui  se  permittens ; 
sed  has  conditiones  adiecerat , quas  neque  receptu- 
rus senatus  esset,  neque  Caesar  pateretur.  Qua  enim 
ratione  hic  aut  interfectores  patris  sui  consules  creari 
sineret;  aut  Antonianis  copiis  paria  decerni  praemia, 
quam  decreta  suis  essent ; atque  per  hoc  Antonii  a- 
pud  milites  auctoritatem  et  potentiam  adaugeri?  Ne- 
que dubitatum  est,  quin  extemplo  hostis  Antonius 
indicaretur:  militibus  alia  diceretur  dies,  uti  nimi- 
rum cum  Antonio  fuisse  fraudi  non  esset  his , qui  ante 
idus  martias  eum  reliquissent , et  aut  ad  consules , aut 
ad  Caesarem  , aut  ad  Brutum  adissent. 

XVIII.  Consulibus  permissum,  ut  rempuhlicam  de- 
fenderent , oiderentque , ne  quid  ea  detrimenti  acciperet. 
In  haec  quia  ingenii  pecunia  erat  opus , quintam  et 
vicesimam  facultatum  omnium  conferri  iusserunt.  IIoc 
tempore  praecipua  Ciceronis  opera  fuit,  quotidianis 
ferine  concionibus  populum  hortantis  : hinc  et  armo- 
rum magna  vis  gratuito  fabrorum  labore , et  variis 
nominibus  pecuniae  collectae.  Antonii  praesertim 
amicis , auctore  eodem  , impensae  graves  iniunctae; 
quas  illi  sane  sustinebant  alacriter,  tanquam  re  ipsa 
criminationes  refellerent.  Etiam  municipia  Italiae  opes 

suas  conferebant , principibus  pecuniae  pollicendae 
Firmanis,  quibus  ob  eam  rem  actae  erant  ab  senatu 
gratiae;  quemadmodum  et  Marrucinis , qui  ignominia 
nofoWoscensuerant,  quotquotmilitiam  subterfugissent; 
et  L.  Nasidio  equili  roinano,  cuius  hortatu  non  mili- 
tes modo  facti  vicini,  sed  etiam  facultatibus  sublevati 
fuerant. 

XIX.  Patavini  quoque,  reiectis  Antonianis,  pecu- 
nia , militibus,  et,  quod  maxime  deerat,  armis  con- 
sules et  Caesarem  iuverunt;  horumque  studium  alii 
Transpadani,  qui  prius  Antonio  favere  putabantur, 
imitati  sunt.  Sed  eo  perventum  erat,  ut  Vrbem , iam 
inde  a triumpho  Pauli  Macedonico  immunem  a tri- 
butis, subire  insolitum  onus,  pecuniam  dare,  con- 
tribuere , solvere  oporteret.  Nam  et  Mutinensis  Brutus 
valde  urgebatur  inopia  ; et  Marcus  non  abundabat: 
et  ad  vocem  tributi  quotidie  obdurescebant  homines, 
quae  supra  annos  centum  viginti  vix  audita  in  Vrbe 
fuerat.  Et  renato  in  Africa  bello  , etiam  Q.  Cornificius 
pecuniam  petebat.  Igitur  et  senatores  in  singulas  te- 
gulas sive  propriarum  aedium,  sive  conductarum, 
quaternos  obolos  pependerunt : maxima  eniin  erat 
rei  nummariae  difficultas  publice,  ut  etiam  annuos 
praetermitti  ludos  oporteret,  praeterquam  paucos 
obiter  factos  , et  dicis  causa. 

XX.  Igitur  M.  Bruto , qui  per  eadem  tempora  pro- 
vincias et  exercitus  a se  occupatos  retinere  iubebaliir, 
senatusconsulto  permissum  , uti  pecunia  , si  qua  opus 
sit , et  exigi  possit , utatur , exigatque , a quibus  videa- 
tur ; ad  rem  militarem  mutuam  sumat  a civitatibus, 
frumentumque  imperet.  Eodem  senatusconsulto  lauda- 

§•  18.  Dio.  — Appinn.  — Cic.  ad  Fatuil.  XI,  8 , ct  Pliilipp.  VII,  8 ct  9. 

§.  iy.  Cic.  lJhilipp.  X,  5j  XII,  4 ; idem  ad  Famil.  XII,  4 , S,  14,28,  3o; 
dc  Oflic.  XI,  ii,  ct  ad  Brut.  1,  18 } II  , 6.  — Plut.  io  Acoiil.  c«ip.  63.  — Dio. 


384 


IO.  FREINS11F.MI!  SVPPLF.M. 


tus  est  Q.  Hortensius , i ussusque  cum  Q.  Caepione  pro- 
consule et  legatus  suis  Macedoniam  provinciam  obtinere, 
quoad  ei  et  senatusconsulto  successum  sit.  Sed  et  C. 
Cassio  decretum , uti  Syriam  obtineret  cum  imperio  , 
bellumque  cum  Dolabella  gereret.  Q.  Caepionis  nomine 
non  alium  nisi  M.  Brutum  intelligi  monendum  est, 
tjui  nomen  illud  praenomenque , quum  ab  Servilio 
Caepione  avunculo  esset  adoptatus,  adseiverat.  Dum 
haec  in  Antonium  Romae  fiunt  magno  plerorumque 
studio , non  defuerunt , qui  partes  eius  modis  omni- 
bus tutarentur.  Ex  quorum  numero  adversus  senatus- 
consultum, quo  contra  rempublicam  fecisse  existima- 
bantur, ad  Antonium  profecti  sunt  praetores  eius 
anni  duo,  P.Ventidius,L.  Marcius  Censorinus;  unus- 
que  tribunus  plebis , et  designati  duo , cum  aliis  qui- 
busdam senatoribus. 

XXT.  Alii  manentes  in  Vrbe  omnem  pro  Antonio 
lapidem  movebant;  Fufius  praesertim  et  Piso,  ple- 
rumque sententiis  dissidere  a Cicerone  soliti , et  pacis 
commoda  inculcantes.  Hi  neque  vestem  mutaverunt 
statiin,  et  senatui  fuerunt  auctores  iterumad  Antonium 
legatos  mittendi , Pansa  quoque  consule  hortatore : 
dictaeque  sunt  sententiae,  ut  consulares  quinque  , at- 
que inter  eos  Cicero,  legarentur.  Sed  hic  quidem  sena- 
tui causas,  cur  proficisci  neque  posset,  neque  debe- 
ret, luculenta  oratione  exposuit;  atque  illo  detrectante 
legationis  munus , ceteri  quoque  remanserunt.  Sed 
Vibio  Pansae  consuli , ad  bellum  exeunti , foeda  ostenta 
facta : nam  ultima  concione , quam  ad  populum  ha- 
buerat , quendum  ex  turba  comitialis  morbus  prostra- 
vit; et  qua  profectus  est  hora , statua  eius  aenea 
equestris,  quam  habebat  domi,  corruit. 

|j.  so.  Appi.rn Cic.  Philipp. X , ii  , et  ep. ad  Bnit Dio.lib.  XLYII. 

XXII.  Equus  phaleratus  in  heri  conspectu  festinans 
concidit;  inter  immolandum,  ut  solebat,  priusquam 
paludati  magistratus  proficiscerentur , exta  ab  haru- 
spice propter  mirificam  sanguinis  exundantis  copiam, 
iudicari  nequiverunt;  et  quidam  e populo  in  eodem 
sanguine  lapsus  , palmam , quam  boni  ominis  causa 
proficiscenti  daturus  erat , cruentavit  porrexitque.  Ad 
haec  simulacrum  Matris  Deum  in  palatio  ab  ortu  ad 
occasum  se  convertit;  et  Dianae  signum,  quod  Muti- 
nae colebatur , plurimo  sanguine  primum  , deinde 
lacte  fluxit.  Consules  ante  ferias  Eatinas  ex  Vrbe  pro- 
fecti sunt,  quod  scmper exitiosum  ipsis  fuisse,  mulla 
documenta  declarare  videbantur.  Neque  leviora  iniuis 
mala  sequula. 

XXIII.  Rediit  Sullana  proscriptio , omnisque  ferme 
nobilitas,  exceptis,  qui  fecfrunt,  sublata  est.  Huius 
calamitatis  caasa  senatui  a Dione  adscribitur;  qui 
prava  calliditate  neminem  toleraturus  dominum , alios 
aliorum  opes  studuerit  evertere  ; atque  sic  offensos 
sibi  omnes  effecerit,  amicum  neminem.  Nec  reprehen- 
dendum hoc  iudicium  esse,  manifestum  erit  ex  rerum 
expositione , quae  sequutae  sunt:  quas  patebit  non 
alias  fuisse,  quain  ex  eiuspiodi  consiliis  proficisci  de- 
buerunt. Quippe  Antonius,  iam  dissimulans  , quod 
ab  initio  solum  praetulerat,  non  propter  spretum  ple- 
biscitum Decimo  bellum  se  facere , sedtanquam  Caesaris 
percussori,  iactabat,  etiam  scriptis  ad  senatum  literis; 
eo  haud  dubie  animo , ut  vel  alliceret  iuniorem  Cae- 
sarem , vel  certe  suspectum  partibus  fadferet. 

XXIV.  Et  profecto  varie  nutabat  Caesar , incerta 
temporum  et  negotiorum  intueus.  Oblivio  praeterito- 


5.  12.  Iui.  Obscq.  — Dio. 

§.  »3.  Flor.  IV,  6.  — Dio.  — Cie.  Pliilipp.  XIII , 10.  — Appia». 

Tit.  Liv.  Tom.  XII  B b 


386 


IO.  FHEINSHEMH  SVPPLEM. 


rum  et  impunitas  ab  senatu  data  viris  eiusdem  ordi- 
uis , et  plerisque  arcta  necessitate  iunctis  , Immanitati 
imputari  poterat;  concessae  pro  maioribus  exiguae 
provinciae ,' securitatis  ipsorum  causa  datae  videri. 
« Sed  quorsum  in  Gallia  retineri  Brutum;  et  decre- 
vi tam  sibi  provinciam  ingresso  Antonio,  dominatio  - 
» nis  impingi  crimon  ; eoque  praetextu  se  quoque  in 
» eum  armari ? Praeterea  Dolabellam,  uno  percusso- 
u rum  Caesaris  interfecto  C.  Trebonio,  hostium  nu~ 
» mero  haberi ; Bruto  Cassioque  imperium  amplissi- 
» mum , potestaterilque  in  omnes  alios , qui  provincias 
» ab  Ionio  mari  ad  Aegyptum  usque  obtinerent,  con- 
ii cedi.  Quorsum  enim  ista , nisi  ad  partes  extollendas 
« Pornpeianas  , pertinere?  « 

XXV.  Reputabat  et , quid  sibi  decretum  esset  ab 
senatu , reperiebatqne , tanquam  adolescentulo  fieri 
fucum , concedi  speciosa , statuam , ordinem  senato- 
rium , nomen  [propraetoris  ( de  his  enim  rebus  iara 
acceperat):  at  decreto  , uti  cum  consulibus  bellum 
administraret , exercitum  suum  eripi , parere  coacto 
maius  imperium  obtinentibus  : ad  haec , praemia  de- 
creta tantummodo  his , qui  transfugissent  ab  Antonio, 
non  etiam  qui  Caesarem  sequuti  alii  essent , ad  suam 
iniuriam  pertinere  iudieabat ; neque  aliud  agi  ab  se- 
natu, quam  ut  se  ad  tollendum  Antonium  abuteren- 
tur; illo  deiecto,  se  quoque  tollerent.  Interim  et  im- 
perium suscepit  Spoleli , et  pro  more  novam  potesta- 
tem auspicantium  immolari  iussit:  apparuerunlque 
omnium  victimarum  iecinora  replicata  intrinsecus  ab 
ima  fibra , responsumque  a vatibus , intra  annum  du- 
plicaturum esse  potentiam , quemadmodum  exta  duplicia 
fuissent. 

XXVI.  Sic  animatus  in  concionem  vocavit  milites  , 
ostenditque , se  horum  etiam , quae  ab  senatu  acciperet , 
causa  gratias  iis  agere  ; nec  enim  daturos  ei  imperium 
Patres  , nisi  prius  a militibus  habuisset : neque  se  dcfore 
praemiis  eorum  , re  feliciter  gesta.  Confirmabant  ado- 
lescentis suspiciones  cetera  quoque;  quod  legali  .et 
mandata  publico  nomine  ad  Antonium  mittebantur: 
consules  ad  eum,  se  nescio,  scribebant;  et  litcras 
Antonii  ad  senatores  quosdam  destinatas  , quum  in- 
tercepissent , clam  se  reddendas  curaverant : neque 
serio  gerebant  bellum,  per  causam  hiemis  omnia  tar- 
dantes atque  procrastinantes.  Praeter  praesidium  An- 
tonii Claterna  deiectum , nihil  erat  ab  Hirtio  gestum; 
et  Pansa  tollendis  Antonii  legibus,  agendoquo  per 
Yrbem  et  Italiam  delectu , occupabatur. 

XXVII.  Sed  quia  nondum  erat  tempestivum  hacc 
intelligerevideei ; etiam  Hirtio , ut  a senatu  clam  man- 
datum fuerat , duae  poscenti  legiones , quartam  et 
Martiam,  quod  erat  roboris  in  exercitu , concessit.- 

Hirtio  Claternae  hibernaturo , Forum  Cornelii  pro- 
fectus, quotidie  et  legendo  et  scribendo  et  decla- 
mando se  exercuit;  gnarus,  in  summa  dignitate  po- 
tentiam munitam  armis , facundia  destitutam  et  civi- 
libus artibus,  metui  quam  amari,  et  terrere  quam 
rogare  aptiorem  esse.  Interea  et  legatus  Bruti  Pontius 
Aquila , qui  tribunus  plebis  offenderat  Caesarem , 
deinde  inter  percussores  eius  fuerat,  T.  Munatium 
Plancum  aliquot  proeliis  victum , Pollentia  , etiam 
crure  fracto  , expulit. 

XXVIU.  Et  ipse  Brutus  senatori  cuidam , qui  pro- 

fugerat  ad  Antonium , supellectilem , quam  ille  Muti- 
nae reliquerat,  mittendo,  in  tantum  celebratus  est, 
ut  et  complures  civitates  , quae  superiore  anno  lar- 
gitionibus , concessionibusque  privilegiorum  erant 
obligatae  Antonio,  a partibus  eius  alienarentur , et 
exercitus  fieret  segnior.  Igitur  Antonius  ad  corrum- 
pendos Mutinenses  suorum  aliquos  in  oppidum  misit. 
At  Brutus  hoc  sentiens , dolum  haud  inelegantem 
machinatus’,  convocavit  omnes  cuiusque  modi  homi- 
nes , qui  tum  Mutinae  degebant ; paucisque  verbis 
lactis,  demonstravit  locum,  in  quem  milites,  simul 
alium  , in  quem  ceteri  discederent. 

XXIX.  Ita  relictos  in  medio  hostes  facile  compre- 
hendit. At  ubi  circumvallatus  urgeri  fame  coepit , 
Caesar  ei  metuens , Hirtium  impulit,  ut  ad  Iteran- 
dam obsidione  Mutinam  una  proficiscerentur.  In  iti  - 
nere  Bononiam  occuparunt,  quae  antiquitus  in  clien- 
tela Antoniorum  constituta , quum  praesidium  non 
haberet,  sine  certamine  aperuit  portas.  Neque,  prae- 
ter Rhegium  Lepidi  et  Parmam,  ullum  oppidum  Aa- 
tonio  supererat..  Sed  erat  is  equitatu  firmus;  quetn 
obviam  venientibus  a Bononia  misit.  Fiebant  igitur 
equestria  crebra  proelia;  sed  vincebantur  Antoniani, 
quamquam  superiores  numero , quia  torrentibus  in- 
terrupta planities  multitudinis  usum  auferebat. 

XXX.  Ne'  tamen  Mutinam  venire  victores  possent, 
Scultenna  fluvio  et  praesidiis  ad  eum  Antonii  prohi- 
bebantur. Igitur  ut,  quibus  possent  modis,  Brutum, 
praesentia  hprum  cognita,  confirmarent,  ab  altissi- 
mis  arboribus  fefferri  faces  accensas  iusserunt;  deinde, 
quum  id  parum  intelligeretur , tenuem  plumbi  lanii- 

»8.  Cic.  Philipp.  XT  , 6,  et  XIII , 11.  — Appian. 

29.  Sueton.  ia  Aug.  cap.  17.  — Cic.  od  Famil.  X , i5  , et  XII , 5 ; idem 
Philipp.  X , 5.  — Dio.  — Appian.  — Plin.  Ili,  16. 

Jiam  literis  insculptis  convolverunt,  quae  per  urina- 
torem alligata  brachio  sub  aqua  deferretur.  Quum 
hoc  modo  saepe  commqassent  literae  , atque  parte 
Scultennae,  quae  nunc  quoque  Mutinam  intrat,  sa- 
lem, quo  maxime  indigebant  obsessi , cupis  inclusum, 
ilemque  pecora  intromisissent;  sentiens,  quod  age- 
batur, Antonius,  retia  per  amnem  tetendit,  quibus 
omnia  haec  exciperentur.  Tum  ad  aliam  astutiam 
transitum  , et  columbae  cum  epistolis  ultro  citroque 
missae.  Priusquam  dimitterentur,  in  obscuro  loco  fa- 
me macerabantur  ; deinde  epistolae  seta  religabantur 
ad  collum  : sic  dimissae , quam  proxime  urbem  pote- 
rat , cibi  lucisque  desiderio  petebaqt  summa  quaeque 
aediGcia,  ibique  excipiebantur;  utique  postquam 
intellecta  re  cibum  certis  locis  collocari  llrulus  ius- 
serat. 

XXXI.  Eaedem  deinde  remittebantur  a Bruto  cum 
literis,  loca  nota  repetentes.  Sic  oblirmato  ad  tole- 
randam obsidionem  Decimo  , Antonius,  fratri  Lucio 
custodia  operum  ad  Mulinam  demandata , castra  ho- 
stium castris  opposuit.  Crebrae  inde  velitationes  , sed 
nihil  ad  rerum  summam;  inter  quas  et  galli  equites, 
quos  cum  elej^iantis  ad  Caesarem  defecisse  diximus  , 
ad  Antonium  redierunt,  clade  eliartl  aliqua  Caesarianis 
illata;  et  inter  pabulatores,  oborto  certamine , suos 
unoquoque  conante  defendere , acriter  pugnatutn , 
superiorque  discessit  Antonius.  Interim  P.  Ventidius 
ex  coloniis  Caesaris  instar  duarum  legionum  collegit, 
notus  plerisque  et  mililiae  socius.  Magni  inde  rumo- 
res exstiterunt  in  Vrbe,  quum  eo  priperare  audiretur: 
fugerantque  multi , atque  inter  eos  Cicero.  Sed  con-  . 

§.  3o.  Front.  Strat.  111,  i3  ct  i4*  — Dio.  — Cluvcr.  Ilal.  Antii],  iib.  I,cap. 

36.  — Plin,  X , 37. 

iungere  se  cupientem  Antonio  Ventidium  Caesar  et 
Hirtius  excluserunt.  Ergo  profectus  in  Picenum,  ibi 
quoque  delectibus  habilis,  alinque  conscripta  legione, 
temporibus  insidiabamur. 

XXXII.  Duin  haec  in  Yrbe  et  Italia  fiunt , M.  Bru- 
tus in  Macedonia  et  Epiro  res  suas  insigniter  auxit. 
C.  Antonius,  progressus  Apolloniam,  eo  contrahere, 
quidquid  militum  vicinis  locis  erat,  moliebatur.  Sed 
ubi  et  illi  se  ad  Brutum  potius  contulerunt,  et  Apol- 
loniatas  eodem  inclinare  Antonius  sensit,  magnam 
urbem  et  gravem,  relicta  Apollonia,  Buthrotum  prpfe- 
ctus  est.  Mox,  amissis  in  itinere  cohortibus  tribus, 
quae  caesae  a Bruto  fuerant , quum  praeter  Amantiam 
et  Bullidem  teneret  nihil , huc  statuit  contendere. 

XXXIII.  Sed  loca,  per  quae  eundum  erat,  Cicero 
adolescens  iam  praeceperat : per  quae  vi  conatus  ape- 
rire viam  , victusque , dum  inter  paludes  magno  ag- 
mine se  recipit,  a Bruto  circumvenitur.  Facile  erat 
delere  universos,  sed  Brutus,  parcendum  dicens  suis 
mox  futuris , consalutari  cos  iussit,et  quum  nihil 
responderent,  tamen  dimitti.  Sed  rursus  in  praeruptis 
locis  nactus,  circumdatosquc , uti  prius  salutans, 
commovit  omnium  animos  , ut  dignum^existimalione 
sua  praedicantes,  qua  mitis  et  sapiens  ferebatur,  in 
fidem  eius  concederent.  Antonium  etiam  deditum  ita 
clementer  habuit , ut  ne  magistratus  quidem  eriperet 
insignia;  simulque  cum  Bruti  literis  ad  senatum  allatae 
sunt  idib.  april.  a C.  Antonio  proconsule;  hoc  enim 
adhuc  vocabulo  utebatur. 

XXXTV.  Ilacc  igitur  epistola  movit  iram  Patribus : 
ut  quam  Brutus  scripserat,  mira  senatus  laetitia,  to- 

(j.  3i.  Plin.  — Dio.  — Appion.  — Cic. 

3a.  Plnl.  in  Brnto,  cap.  37.  — Dio,  lib.  XLVtf.  — Cic.  Philipp.  XI,  11. 

§•  33.  Piut.  — Appian.  — Cic.  ad  Brut.  II , 7.  — Dio. 

tiusque  civitatis  alacritas  excepit  atque  laudavit.  Igi- 
tur paucis  abinde  diebus,  quum  fugatus  a Mutina 
Antonius  animos  Patribus  fecisset , Bruto  Cassioque 
provinciae,  quas  iam  privato  consilio  occupaverant , 
decretae  sunt:  laudati  exercitus  qui  his  se  tradidissent. 
Senatusconsulto  comprehensae  comprobataeque  pe- 
cuniae, quas  a quaestoribus  transmarinarum  provin- 
ciarum acceperant : postremo  praeceptum  rursus  om- 
nibus provincias  trans  Ionium  habitantibus  , uti  M. 
Bruto  , C.  Cassio  dicto  audientes  essent.  Sed  iam  de 
rebus , quas  interira  in  Asia  Dolabella  gessit , expo- 
nendum est. 

§.  34.  Veli.  II , «>.  - PluL  - Appian.  B.  Cie.  lib.  III  et  IV.  — Cic.  Pl.il. 
XI,  ia. 

LIBRI  CENTESIMI  DECIMI  NONI. 

C.  Trebonius  in  Asia  fraude  P,  Dolabellae  occisus  est.  Ob  id  fa- 
cinus Dolabella  hostis  ab  seoatu  iudientus  est.  Quum  Pansa  con- 
sul male  adversus  Antonium  pugnasset,  A.  Hiftius  consul  cura 
exercitu  superveniens,  fusis  M.  Antonii  copiis,  fortunam  utrius- 
qae  partis  aequavit  Victus  deinde  ab  Hirtio  et  Caesare  Anto- 
nius in  Galliam  confugit,  et  M.  Lepidum  cum  legionibus,  quae 
sub  ipso  erant,  sibi  iunxit;  bosfisque  a senatu  cum  omnibus, 
qui  intra  praesidia  eius  essent,  iudicatus  est.  A.  Hirtius,  qui  post 
victoriam  in  ipsis  hostium  castris  ceciderat,  et  C.  Pansa,  e vul- 
nere, quod  in  adverso  proelio  exceperat,  defunctus,  in  campo 
Martio  sepulti  sunt.  Adversus  C.  Caesarem , qui  solus  e tribus 
ducibos  supererat,  parum  gratus  senatus  fuit;  qui,  D.  lirato, 
obsidione  Mutinensi  ab  Caesare  liberato,  honore  triumphi  de- 
creto, Caesaris  militumque  eius  mentionem  non  satis  gratam 
habuit:  ob  quae  C.  Caesar,  reconciliata  per  M.  Lepidum  cum 
M.  Antonio  gratia,  Romam  cum  exercitu  venit,  et,  perculsis 
adventu  eius  iis,  qui  in  eum  iniqui  erant,  quum  annos  novem- 
decim haberet,  consul  creatus  est. 

I.  P.  Dolabella,  quum  in  consulatu  suo  Syriam  plebi- 
scito obtinuisset,  sic  instituit  agere,  tanquamnon  ari 

unam  provinciam  tuendam , sed  ad  infinitam  colligen- 
dam potentiam  viribus  opus  haberet:  erat  enim  inter 
hunc  et  Antonium  collegam  , sicut  mox  eius  rei  certa 
indicia  eruperunt,  de  occupanda  dominatione  inita 
pactio:  idcirco  simul  Achaiam  attigit,  Veterem  Anti- 
stium  nactus  (quem  poslea  Bruto  accessisse  diximus) 
pecuniam  ab  eo  poposcit;  deinde,  pe*  Macedoniam 
atque  Thraciam  agendo  eadem,  M.  Octavium  Marsum 
legatum  cum  una  legione  praemisit  in  Asiam. 

II.  Ipse  tardius  inseqmitus , allato  senatusconsulto, 
quo  Cassio  Syriam  ab  senatu  datam  cognovit,  C.  Tre- 
bonium, qui  tum  Asiae  praeerat,  adiit;  complexus- 
que hominem , et  familiarissime  colloquutus , adeo 
fefellit , ut  nihil  non  in  eius  amicitia  collocandum  esse 
Trebonius  crederet,  cibaria  militibus  eius  daret,  cum 
ipso  creberrime  et  confidenter  versaretur.  Sed  haec 
utrum  eo  animo  facta  sint,  an  vero  ut  ad  fraudem 
Dolabella  illiceretur,  inter  auctorum  dissensionem, 
tanto  post  tempore,  difficile  diiudieatu  est.  Certe  ne- 
que Pergami , neque  postea  Smyrnae  admissum  esse 
Dolabellam  traditur  ; foixim  tantum  rerum  venalium, 
tanquam  consuli  videlicet , praebitum ; ideoque  in- 
censum ira  Dolabellam,  oppugnationem  tentasse  fe- 
runt oppidi,  submotumque  Trebonii  promissis,  fore, 
ut  Ephesi  intromitteretur. 

III.  Neque  tamen  excusandus  Dolabella  est,  utro 
modo  res  acciderit , fide  violata.  Quippe  missis  a Tre- 
bonio copiis , quae  proficiscentem  Ephesum  seque- 
rentur, atque  observarent,  hostilia  agitans  animo , 
dissimulavit  omnia,  donec  minore  parte  in  proximis 
locis  relicta,  plures  revertisse  Smyrnam  cognovit. 

5. 1.  V.  C.  709 ; A.  C.  43.  - Dio  , lib.  XLVU.  — Appinn.  — Veli.  U , So. , 
— Cic.  Phil.  XI,  a,  l3,  19  , ct  ad  Brut.  1 , 11, 

§.  ft,  Cic.  — Diu.  — Appiab. 

Tum  vero  paucos  illos  per  insidias  delevit;  statimque 
Smyrnam  contendens,  fidelissimorum  antiquissiino- 
rumque  sociorum  oppidum  irrupit  noctu , scalis  ad 
moenia , qua  parum  attente  custodiebantur , apposi- 
tis. Trebonius,  in  cubili  deprehensus,  quum  ad  Do- 
labellam deduci  posceret,  contumeliosissime  exceptus, 
deinde  Samario  cuidam  exsulo  traditus , verbera  at- 
que tormenta  pertulit,  ne  publicam  pecuniam  pro- 
deret. 

IV.  Postquam  sic  excruciatus  est  biduo , caput  ab- 
scidi iussit  Dolabella ; idque  in  tribunali,  ubi  ius  red- 
dere consueverat,  propositum,  deinde  ad  Caesaris 
statuam  proiectum , pilo  suffixerunt  milites  , gesta- 
runtque  circum  vias;  postremo  per  plateas  silice  stra- 
tas mittentes  remittentesque  pro  pila , sic  contrive- 
runt, ut  amplius  agnosci  nequiret.  Corpus  tractum 
atque  laceratum  in  mare  abiectum  est.  Ad  hunc  mo- 
dum occiso  Trebonio  , Dolabella ‘occupavit  Asiam, 
seque  munire  rebus  omnibus  instituit,  acerbe  cogendo 
pecunias,  et  classem  a Rhodiis,  Lyciisque,  atque  ex 
Pamphilia  et  Cilicia,  per  L.  Figulum  contrahendo, 
non  ignarus  instantium. 

V.  Quippe  quamprimum  haec  sunt  Romae  cognita, 
hostis  ab  senatu  iudicatus  est ; diesque  dictus , intra 
quem  impune  ab  eo  discedere  milites  atque  familia- 
res possent.  Decretum  praeterea,  uti  consules,  Mu- 
tinensi bello  confecto , Asiam  obtinerent  provinciam , et 
de  Dolabella  sumerent  poenas : nondum  enim  Cassii 
conatum  successusque  comgererant ; et  veriti , ne  in- 
terea Dolabella  fieret  firmior , finitimarum  provincia- 

♦ 

§.  3.  Veli. II,  69.  — Appinn.  — Cic.  Philipp.  XI,  a;  XII,  io.  — Dio. 

§•  4. Cic.  Philipp.  XII,  2,  et  ad  FamiL  XII,  14  et  iS.  — Appian.  B.  Cir. 
lib.  IV.  - Dio. 

1'um  praetoribus  curam  Asiae , donec  eo  venissent 
consules,  demandarunt. 

VI.  Sed  priusquam  ab  illis  quidquam  ageretur,  re- 
bus Cassii  auditis , huic  bellum  contra  Dolabellam 
decreverunt,  amplissimis  verbis  Cicerone  dicente  sen- 
tentiam, uti  cius  belli  gerendi  causa  , C.  Cassius  pro- 
consule , quibus  ei  videatur , naves , nautas  , pecunias , 
ceteraque  omnia , quae  ad  bellum  gerendum  pertineant , 
imperandi  in  Syria,  Asia , Bithynia,  Ponto  , ius  pote- 
statemque habeat:  utque , quamcumque  in  provincuim 
eius  belli  gerendi  causa  advenerit , ibi  maius  imperium 
C.  Cassii  proconsulis  sit . quam  eius  erit , qui  eam  pro- 
vinciam tum  obtinebit,  quum  C.  Cassius  proconsul  in 
eam  provinciam  venerit. 

VII.  Eodem  senatusconsulto  comprehensum , uti 
Jhii/imi  reges , tetrarchae , dynastae  , C.  Cassium  suis 
copiis  opibusque  adiuvent ; et  do  Deiotaro  patre  et  fi- 
lio regibus  nomiinftim  , qui,  audita  morte  Caesaris, 
Armeniam  , ab  eo  sibi  ablatam  , suo  marte  recupera- 
verant. Interim  et  Mutinense  bellum  ad  finem  venit, 
sed  ita,  ut  maiorum  inde, motuum  exordium  oriretur. 
C.  Pansa  consul  cum  novis  ex  Italia  delectibus  (qua- 
tuor  legiones  tironum  erant),  et  Ser.  Sulpicio  Galba, 
qui  nd  cum , itineris  accelerandi  causa , millia  pas- 
suum centum  erat  missus  , Bononiam  processerat : 
inde  ut  ad  castra  collegae  et  Caesaris  perveniret , 
per  viarum  angustias  tutius  noctu  obviam  ei  D.  Car- 
sulenum  , qui  bello  alexandrino  praeclaram  operam 
Caesari  navaverat , cum  legione  Martia , et  duabus 
praetoriis  cohortibus,  Hirtii  atque  Caesaris,  miserunt. 

• 

§.  5.  Liv.  Epit.  — Dio.  — Cic.  ad  Fntnil.  XII,  i{. 

6.  Cic.  Philipp.  XI,  12. 

7.  Cic.  Philipp.  II,  37,  et  atl  Famil.  X , 3o.  — Dio,  lib»  XLYI.  — Ap— 
piau.  B.  Cif.  lib.  lil.  — Ilirt.  cic  B.  Alex,  cap.  3i. 

VIII.  Hoc  ubi  sensit  Antonius,  quamquam  iter  ar- 

ctum occludere  palam  potuisset ; tamen , ne  moram 
iniiceret  bello  ( quamprimum  enim  pugnare  cupie- 
bat), insidias  per  silvestria  Aemiliae  viae  disponere 
maluit:  quam  ad  rem  quia  parum  idoneus  eques 
erat,  duas  robustissimas  legiones,  secundam  et  trice- 
simam quintam,  in  arundinetis,  quae  ad  utrumque 
latus  viae  erant,  collocavit;  duasque  insuper  prae- 
torias cohortSs,  alteram  suam,  alteram  M.  Silani,  qui 
nuper  a Lepido  ad  eum  venerat.  Quippe  Lepidus , a 
senatu  ad  opprimendum  Antonium  evocatus,  ambi- 
gua fide  , et  propter  recentem  affinitatem  Antonii  in 
hunc  propensior,  quum  ad  senatum  frustra  de  re- 
conciliando eo  scripsisset , M.  Silano  tribuno  copias 
ducendas  dederat , non  expresso , utri  se  parti  adiun- 
geret.  . 

IX.  At  Silanus,  imperatoris  sui  mentem  tenens  (nain 
ille  et  Narbone  concionatus  fuerat,  et  ad  multos  scri- 
pserat, se  cum  Antonio  consentire),  ad  Antonium 
concesserat.  Partem  tamen  equitatus  cum  leviter  ar- 
matis ostendebat  Antonius  , signa  legionum  apud  Fo- 
rum Gallorum  occultans.  At  legio  Lartia,  praetoriae-' 
que  cphortes , hoste  conspecto , retineri  non  potue- 
runt, quominus  proelium  consertum  irent.  Igitur 
Pansa,  duabus  legionibus  tironum  sequi  iussis,  trans- 
itis silvarum  et  paludis  angustiis,  aciem  instruxit  co- 
hortium duodecim.  Nondum  illae  duae  legiones  ade- 
rant, quum  Antoniani  pfOrumpunt  ex  insidiis,  ma- 
nusque continuo  locis  impeditis  conserunt. 

X.  Igitur  Martiae.legionis  milites , inveterati  bello- 
rum usu , ne  turbarentur  a tironibus , qui  mox  SU- 

li-  8.  Cic.  ail  Faroil.  X,  9 ; XII , 1 , ct  Pliilipp.  XIII , 4.  — 1'rouL  Slrol.  II, 
5 , 3y.  — Appitm.  — Dio. 

§•  9-  Cic.  Fiiilipp.  X,  3i , 33,  cl  ad  Furnii.  X , 3i.  — Front. 

pervenerunt,  seorsim  hos  iusserunt  consistere ; ipsi 
et  praetoriani  alacriter  capessiverunt  pugnam.  Tria 
sic  proelia,  discreta  locorum  ingeniis,  simul  facta: 
nam  a dextro  cornu,  ubi  legionis  Martiae  cohortes 
octo  contra  legionem  tricesimam  quintam  constite- 
rant, Carsulenus  et  Galba  Antonianos  loco  pepulerunt, 
in  fugam  non  potuerunt  vertere.  In  ipso  viae  Aemi- 
liae aggere,  ubi  cohors  Caesaris  praetoria  contra  prae- 
torianos Antonii  erat  collocata,  diu  fjugnatum  est 
perquam  acriter:  sed  in  sinistro  cornu,  quod  erat 
infirmius , ubi  cohors  praetoria  Hirtii , cum  duabus 
ex  legione  Martia  pugnabat,  Antonius  fuit  superior; 
et  quum  equitatu,  quo  valebat  plurimum , circumire 
coepisset  hostes , pedem  eos  referre  ad  castra  coegit , 
quae  interim  prudenti  consilio  Torquatus  Pansae 
quaestor  muniverat. 

XI.  Hoc  modo  certatum  inter  hos  accepimus  a.  d. 
duodevicesimum  kalend.  maii ; quo  proelio  Pansa 
consul , quum , accepto  vulnere  , fortiter  repugnaret, 
pilo  per  ilia  transacto  aliud  accepit  gravius,  et  ex 
proelio  elatus  est  Bononiam.  Antonius , victorem  se 
ferens,  castra  etiam  hostium  oppugnavit;  neque  capere 
potuit,  multis  occisis  tironibus  Pansae,  multis  etiam 
amissis  militibus  suis:  idcirco,  ne  interim  cognita  re 
Caesar  atque  Hirtius  supervenirent,  omissa  oppugna- 
tione castrorum,  ad  sua  reduxit  exercitum.  At  Hirtius, 
ad  defensionem  valli  sui,  quod  interim  a parte  suorum 
oppugnari  Antonius  iusse^at , relicto  Caesare , cum 
legione  quarta,  et  veteranorum  decem  cohortibus 
(haec  septima  erat  legio)  redeunti  Antonio  occurrit, 
appetente  iam  vespera. 

5.  10.  Appian.  — Cic. 

j.  *!•  Cic.^Pliilipp.  XIV,  9;  ad  Faroil.X  , 3o,  et  ad  Brut.  I,  g.  — Oros. 
VI,  »8.  — lui.  Ob»ctj.  cap.  128.  — Dio.  — Ovid.  Fusi.  IY,  6a5. 

XII.  Ibi  defessi  et  inordinati , ab  integro  milite  ex- 
cepti , quamquam  salis  fortiter  se  defenderent , cla- 
dem acceperunt,  maiori  parte  veteranarum  Antonii 
copiarum  deleta.  In  hoc  proelio  summi  ducis  atque 
fortissimi  militis  munia  consul  explevit,  non  modo 
rebus  omnibus  optime  provisis,  sed  adito  inter  pri- 
mos periculo , et  aquilam  quartae  legionis  ipse  in  ho- 
stium adversa  signa  inferens.  Quod  nisi  nox  et  palu- 
dosa circum  loca  Hirtium  ab  insequendo  deterruissent, 
confici  bellum  potuit.  Haec  et  Antonii  eripuerunt 
equites,  et  his  occasionem  dederunt  plures  suorum 
conservandi : quippe  saucios , nonnullos  et  integros  , 
prae  lassitudine  in  uliginosis  locis  haerentes,  partim 
in  equos  imponendo , alios  recipiendo  post  terga  , et 
valentissimum  quemque  iubentes  correptis  equorum 
caudis  accelerare  fugam , magnum  eorum  numerum 
reduxerunt  in  castra  ad  Mutinam , quarta  demum 
noctis  hora  reversi. 

XIII.  Aquilas  duas , signa  sex  et  sexaginta  victores 
retulerunt.  Sic  aequata  partis  utriusque  fortuna,  non 
solum  Hirtius , "cuius  id  proprium  decus  fuerat,  sed 
Pansa  quoque  et  Caesar,  a militibus,  et  mox  ab  se- 
natu, ad  quem  lileras  Hirtius  et  Caesar  scripserant, 
appellati  sunt  Imperatores ; quamquam  adversum 
proelium  Pansa  fecerat , Caesar  non  interfuerat  pu- 
gnae illi  quidem , sed  tamen  castra  multarum  legio- 
num paucis  cohortibus  tutatus,  oppugnantes  repu- 
lerat. Sed  e proelio  fugisse  eum,  Antonius  scripsit, 
ac  sine  paludamento  equoque  post  biduum  demum 
apparuisse;  et  velut  testimonio  consentiens  per  eos 
dies  fama,  ipsum  etiam  cecidisse,  vulgavit. 

§.  ia.  Cic.  ad  Famit.  X , 3o,  et  Pliilipp.  XIV,  10.  — Appian. 

XIV.  His  tribus  proeliis  fermc  dimidia  militum 
utrinque  pars  interiit,  cum  tota  cohorte  praetoria 
Caesaris;  ex.  Hirtianis  haud  perinde  multi  ceciderunt. 
Quum  in  castra  sua  omnes  rediissent , Antonio  de- 
cretum erat  abstinere  proeliis,  urgere  obsidionem , 
et  equitatu,  qua  parte  virium  praevalebat,  hostibus 
negotium  facessere,  donec  confectus  fame  Brutus 
deditionem  facere  cogeretur.  Sed  eadem  causa  di- 
versis ducibus  festinationem  suadebat.  Idcirco  frustra 
saepius  hoste  lacessito , qua  parte  Mutina  propter 
locorum  naturam  claudi  minus  potuerat,  perrumpere 
conati,  quum  Antonius  solos  equites  emisisset,  equi- 
tatu suo  Itis  opposito , ut  instituerant , Mutinam  cum 
legionibus  ire  perrexerunt. 

XV.  Tum  vero  Antonius,  omittendae  Mutinae  metu, 
legiones  duas  produxit ; reliquas  ex  aliis  castris  acciri 
propere  iussit.  At  Hirtius  et  Caesar,  cupide  aggressi 
instructos,  priusquam  subvenire  alii  possent,  egerunt 
in  fugam.  Hirtius,  quum  Antonii  vallum  supcrasset , 
circa  principia  pugnans  interfectus  est;  quarta  legio, 
quam  ille  sccuin  habuerat,  a quint*  Antonii  paene 
tota  concisa.  Ibi  Caesar,  ad  quem  iatn  summa  rerum 
redierat,  consilio  manuque  insignis  apparuit  per 
omnia,  receptoque  Hirtii  corpore,  etiam  castra  An- 
tonii occupata  aliquamdiu  tenuit. 

XVI.  Sed  paulo  post  summa  vi  connisus  Antonius 
ciecit  hostem,  multosque  Caesarianorum  occidit-:  quo 
tempore  Caesar  aquilam , a moricnle  aquilifero  tra- 
ditam, humeris  subiit,  ipse  quoque  cruentus  et  sau- 
cius; et  tanto  pondere,  siculi  tum  signa  erant,  non 
deterritus , in  castra  reportavit.  Victoriam  absolvit 


§.  14.  Sueton.  iu  Aug.  cap.  10. — Cic  ad  FamU.  X,  33. 
§.  15.  Dio.  — Appiau.  — Cic.  ad  Famil.  X , 33.  — Sueton. 

D.  Bruti  eruptio,  cui  inter  diversa  partium  studia  , 
quidam  omnia,  nonnulli  nihil  tribuerunt.  Ilis  proe- 
liis et  robur  et  soboles  militum  interisse  visa  est:  viri 
quoque  illustres  multi  ceciderunt,  in  primis  consul 
uterque  ( nam  et  Pansa  ex.  vulneribus  est  mortuus  ) , 
et  L.  Fabatus,  et  Peducaeas,  et  D.  Carsuleius,  et 
Pontius  Aquila. 

XVII.  Noctem  proximam  mutuo  metu  utrinque 
exegerunt  in  armis.  At  Antonius,  vocatis  in  consilium 
amicis,  quamquam  plerique  censerent,  manendum 
esse,  non  maiori  accepta,  quam  reddita,  clade,  du- 
cibus hostium  occisis,  equitatu  salvo,  et  Mutina  ad 
extremum  deducta  ; « Recte  quidem  vos,  inquit,  con- 
» fiditis;  plures  enim  habemus  sperandi  causas;  sed 
» obsequendum  Fortunae  est-,  quae  victoriae  nobis 
hanc  obstruxit  viam,  alias  aperuit  munivitque. 
■»  Modo  perrumpere  in  oppidum  voluerunt  hostes : 
» sive  idem  consilium  denuo  tentet  Caesar,  sive  cir- 
>j  cumvallare  nos  incipiat,  quod  erit  ei  propter  mul- 
« titudinem  operarum  haud  difficile,  in  arcto  res 
» nostrae  erunt,  omnibus  circa  hostilibus,  et  equi- 
» latus  usu  adempto. 

xvni.  » Sed  et  .M.  Lepidus  , et  L.  Plancus  me  pro 
» victo  contemnent,  et , ut  solet  infelicibus , ex  ami- 
» cis  hostes  et  illi  fient.  At  si  Mutinam  relinquimus  , 
» mox  cum  tribus  legionibus  suis  Ventidius  aderit; 
» Lepidus  etiam  et  Plancus  auxilia  magna  et  firma 
» subministrabunt.  'Quod  igitur  bene  vertat,  paratos 
» habete  ad  iter  milites;  et  quia  multis  arma  desunt, 
» pro  scutis  cortices  dabimus.  » Haec  loquutus  , non 

§.  16.  Flor.  IV,  4.  — Sueton.  — Hcrotliun.  Carcall.  — Cic.  ad  Brut.  I , a , 
4 , 10;  et  ad  Famil.  XI,  14.  — Veli.  II,  61 , — l*lut.  in  Antort.  — O101. 

magno  post  intervallo  castris  egressus , ad  Alpes  ma- 
gnis itineribus  contendit.  At  Decimus,  timore  Antonii 
liberatus  , Caesarem  metuere  incipiens , noctu  abru- 
ptis fluvii  pontibus,  ad  eum  certos  homines  misit, 
gratias  tanquam  servatori  agens , petensque , ut  suc- 
cedens ad  ripam  , flumine  medio , et  civibus  arbitris  , in 
colloquium  veniat.  Se  enim  certis  indiciis  declaraturum , 
non  sponte,  sed  fatali  quodam  irfortunio , tractum  ad 
conspirationem  esse. 

XIX.  His  Caesar  respondit  iracundius,  se  neque 
Decimi  servandi,  sed  belli  cum  Antonio , implacabili 
hoste , gerendi  causa  venisse ; neque  pietatem  sinere  , 
ut  alloquatur,  aut  etiam  adspiciat  interfectorem  patris  ; 
pati  tamen  incolumem  eum  esse  , donec  senatui  popu- 
loque romano  videretur.  Tum  vero  Decimus,  progres- 
sus ad  flumen , clara  voce  appellavit  Caesarem , et , 
recitata  senatusconsulto  , quo  Gallia  sibi  data  pro- 
vincia fuerat,  edixit,  ne,  traiecto  fluvio,  Caesar  alie- 
nam provinciam  sine  consulibus  invaderet ; neve  per- 
sequeretur Antonium ; huic  enim  operi  se  sufficere. 

XX.  Non  fallebat  Caesarem,  hanc  ferociam  Bruto 
ex  fiducia  Patrum  accedere  : igitur,  quantumvis  eum 
in  ordinem  redigere  facile  potuisset,  moderatus  est 
irae  , seque  Bononiam  ad  C.  Pansam  contulit , rebus 
omnibus  senatui  perscriptis,  effectoque , ut  de  iisdem 
nomine  Pansae  scriberetur.  IIoc  fuitillud  in  republicu 
tempus,  quo  nullum  reperio  fuisse  unquam  difficilius. 
Plena  suspicionum  omnia;  plena  tiTnoris,  simulationis, 
perfidiae : et  Dolabellae  quidem  atque  Antonii  iani 
eruperat  furor;  neque  obscurum  erat,  quid  Brutus, 
quid  Cassius  molirentur.  Lepidi , Planci , Asinii  cun- 
ctatio quorsum  tenderet,  mox  apparuit. 

§.  18.  Front  Slrat.I,  7.  — Cic.  ad  Famil.  Xf , f3.  — Appiaa. 

XXI.  Sed  senatus,  quem  castra  Pompeii  non  praeter 
rem  appellabat  Antonius,  id  agebat  unice,  ut  per 
dissensionem  lulianorum  ducum  partes  illae  penitus 
tollerentur;  eamque  tum  machinationem  Octaviano 
C.  Pansa  detexit,  tanto  simplicius  atque  apertius, 
quanto  certius  de  instantibus  supremis  minus  move- 
batur metu  gratiaque,  et  ceteris  affectibus,  qui  propter 
vitae  commoda  sollicitant  animos.  Igitur  qunin  vocari 
Caesarem  iussisset,»  Ego,  inquit,  patrem  tuum  tanta 
» caritate  dilexi , ut  me  ipse  non  potuerim  magis ; 
» sed  neque  mortem  eius  vindicare  licuit , neque 
» consensui  ceterorum  resistere,  cui  et  tu,  quamquam 
» exercitu  parato  , prudenter  sane  cessisti. 

XXII.  » At  illi,  quum  et  te  metuerent  et  Antonium, 
» qui  et  ipse  ingens  Caesaris  studium  praeferebat,  pe- 
» nitus  gavisi  sunt,  inter  vos  male  convenire;  futurum 
>»  sperantes,  ut  mutuis  offensis  invicem  attereremini. 
» Postquam  autein  copias  hatid'  spernendas  penes  te 
» esse  viderunt , primo  quidem  tanquam  adolescen- 
di tulum,  inani  honorum  specie  allicere  sunt  conati; 
» deinde , ubi  tu  quum  alibi , tum  in  recusando , 
» quod  exercitus  offerebat,  imperio,  magnum  animum 
» et  sui  compotem  ostendisti , exterriti  eo  flexerunt 
» consilia,  uti  nobiscum  administrares  bellum,  atque 
» hoc  praetextu  Martia  et  Quarta  legiones  robur 
» exercitus  abs  te  abducerentur. 

XXIII.  » Neque  desperabant,  fore,  ut  alteruter 
» vestrum  bello  interiret,  superstes  solus  et  imbecillus 
» facile  tolleretur,  atque  ita  prorsus  oppressis  iam 
» ab  initio  Caesaris  partibus , Pompeianae  resurge- 
» rent.  Atque  hanc  ipsis  consiliorum  iam  fuisse 
» summam,  novi:  nam  et  pleroque  eo  tempore  Romae, 

m ct  senatui  interfui ; neque  vitavi  suspiciones  atque 
» voces , quod  mentionem  pacis  atque  concordiae 
» intuli.  Ceterum  postea  quoque  non  mihi,  non  A. 

Hirtio,  quum  ad  bellum  mitteremur,  alia  mens  fuit, 
» quam  ut  Antonium,  castigata  viri  superbia,  red- 

cieremus , commodiorem  , deinde  reconciliaremus 
j>  tibi. 

XXIV.  » Non  enim  putabamus  aliud  a nobis  fieri 
« posse , vel  referendae  patris  tui  meritis  gratiae 
>j  melius , vel  firmandis  partibus  nostris  utilius.  Sed 
» hoc  quidem  consilium,  quod  occultari  interim 
» ratio  fuit,  nunc  Antonio  victo,  occiso  Hirtio,  et 
» me  in  fata  concedente,  mature  tibi  aperio;  non  ut 
» a te  gratiam  ineam  , quae  morienti  sera  et  infru- 
» ctuosa  est , sed  quia  , quemadmodum  ostendunt 
» omnia,  felix  nascenti  genius  adfuit,  uti,  his  cognitis, 
» et  quae  tibi  sint  utilia  scires,  meamque  simul  atquo 
» Hirtii  quum  voluntatem , tum  quae  praeter  illam 
» facere  coacti  sumus , intelligeres. 

XXV.  » Exercitum  autem,  quem  ipse  dedisti  nobis, 
» te  recipere  minime  invidiosum  erit;  eum  itaque 
» tibi  restituo.  Neque  vero  moleste  ferent  Patres , 
» satis  cognito  (non  enim  tentare  neglexerunt), 
» nullis  conditionibus  perduci  ad  Brutum  posse.  Ti- 
» rones  meos,  per  me  licet,  ipse  etiam  habeas.  Quod 
m si  forte  nimia  senatus  reverentia  tenentur , satius 
» erit  relinqui:  curae  enim  fuit  senatui,  ut  hos  ha- 
» beret  in  potestate;  igitur  ct  tribunos  delegit,  a 
» quibus  non  milites  modo  , sed  etiam  nos  consules 
» custodiremur.  Ilem  igitur  maioris  invidiae,  quam 
» utilitatis,  et  ante  tempus  te  excitaturam , omitti 
» satius  fuerit : igitur  ad  hos  quidem  accipiendos 

» Decimum  evocavi;  sed  quia  nondum  ille  venit, 
» Torquato  quaestori  tradentur  ».  Haec  latus,  et  mox 
exsequutus,  animam  efflavit. 

XXVI.  At  Torquatus  de  voluntate  Patrum  copias 
Decimo  adduxit ; funera  consulum  cuin  honorifica 
pompa  Caesar  Romam  transmisit;  iique  in  campo 
Martio  publica  sepultura  honorati  sunt,  quia  pro  re- 
publica  dimicantes  ceciderant.  Cuius  rei  sensus  etiam 
abiectorum  hominum  animum  ita  pertentasse  traditur, 
ut,  M.  Cornuto  praetore  urbano  funus  locante  , qui 
tunc  Libitinam  exercebant,  gratuitum  ministerium 
praebuerint,  paratumque  exsequiarum  conduxerint 
sestertio  nummo.  Militum  etiam  corpora , praesertim 
qui  ex  Martia  legione  ceciderant , publicis  operibus 
atqiic  muneribus,  et  communi  exstructione  sepulti 
sunt. 

XXVII.  Per  eos  dies  de  morte  consulum  suspicio 
percrebuit,  opera  Caesaris  occisos;  Iiirtium  in  acie 
per  suos  milites  , aut  ipsius  Caesaris  manu  ; Pansam 
per  venenum  vulneri  affusum.  Certe  Torquatus' Gly- 
conem medicum  eo  nomine  custodiendum  aliquamdiu 
curavit,  ut  parricidam.  Sed  M.  Brutus  , cuius  ad  Ci- 
cefonem  epistola  exstat,  in  tuenda  medici  inpocentia 
etiam  Caesaris  famam  fulemque  asseruit.  Certe  ambi- 
tiosos haec  suspicio  semper  sequitur,  ut  nullum  sit 
tam  insigne  atque  exsecrabile  scelus,  qyod  pro  do- 
minatione facturi  non  existimentur;  ceterum  longe 
abest  a prudentia  Octaviani , ut  rem  minime  facilem 
tegi , et  si  erumperet , omnium  alienaturam  animos  , 
adolescens  necdum  satis  firmus  auderet. 

§.  25.  Cic.  ad  Farail.  XI , 14»  — Appian. 

XXVIII.  At  senatus,  donec  incertus  belli  exitus 
esset , adversus  victorem  sibi  providendum  statuens , 
extraordinaria  imperia  tollebat,  decreto  , ne  quis 
longius  annuo  imperium  obtineret ; neu  quis  unus  cu- 
rationem annonae : quantum  enim  ad  solvendam  rem- 
publicam  diuturnae  et  solitariae  potestates  valerent, 
mullis  exemplis  apparuerat ; ita  praeveniri  posse  pu- 
tabant eum  , qui  futurus  esset  superior,  ne  quid 
praeter  solita  et  concessa  legibus  appeteret ; et  invidiam 
transferri  in  victum , cuius  videlicet  immitem  et  am- 
bitiosum animum  senatus  timuisset. 

XXIX.  Postquam  de  Antonii  clade  rescitum , re- 
sumpto pacis  habitu,  supplicationes  dierum  sexaginta 
decretae.  At  Camillo,  Veiis  captis  , supplicationes  in 
quatriduum  primo  omnium  decretae  fuerant;  nec 
scio,  an  ulli  temere  plurium  dierum  ante  Pompeium, 
cuius  Milhridatiea  victoria  duodecim  dierum  supplica- 
tionem habuit:  inox  Caesari  tres  dies  additi ; stalimque 
cum  eius  potentia  crevit  adulatio.  Scilicet  nihil  est  in 
rebuS  humanis  stabile,  sed,  ut  quaeque  ab  initio  con- 
stituta sunt,  ita  fertne  ab  ambitione  et  vanitate  absunt 
longius;  paulo  post  inclinat  sensim  mos  antiquus,  dei  n 
solutius«prolabitur ; donec  tandem  cum  impetu  ruat, 
et  ultra  omnem  fidem  modumque  proferatur. 

XXX.  Igitur  nuper  Cicero  quinquaginta  dies  senlen- 
tia  sua  comprehenderat,  quum  debellatum  nec  esset , 
nec  crederetur;  quot  neque  gallicis  antea  bellis,  neque 
aliis  decretum  unquam  fuerat.  Tum  vero  propter 
fugatum  a Mutina  hostem  decendium  additum.  An- 
tonius , quique  cum  eo  fuerant,  bonis  omnium  pu- 
blicatis, hostes  iudicati ; deque  iis  bello  persequendis 

§•  29.  Ctc.  de  Prov.  Cons.  10  ct  11,  — Cjes.  de  B.  Call.  II,  fia.  — Liv. 

•sententiae  dictae.  Quin  et  decemviri , in  quibus  et 
Cicero  fuit,  tanqunm  ad  praemia  militibus  persolvenda 
creati , edictum  proposuerunt,  uti  quisquis  aliquid  ac- 
cepisset ab  Antonio  consule , ea  de  re  profiteretur , cum 
gravibus  minis  in  eos , qui  secus  fecissent. 

XXXI.  Hoc  tempore  T.  Pomponii  Attici  laudabilis 
aequitas  exstitit,  qui,  licet  amicissimus  esset  Ciceroni 
et  Bruto,  nihilominus  Antonii  praesentem  fortunam 
aliorum  fere  omnium  exemplo  minime  despexit;  sed 
pristinae  necessitudinis  memor,  Fulviae  uxori,  libe- 
risque Antonii  , quum  illa  de  bonis , et  hi  etiam  de 
vita  periclitarentur,  quam  potuit,  opem  tulit. 

XXXII.  Erat  ea  temporis  oblata  Pompeianis  oppor- 
tunitas , ut  tum  demum  vere  liberos  se  crederent  et 
gloriarentur , et,  velut  omni  periculo  defuncti , sper- 
nere Caesarem  atque  etiam  opprimere  inciperent : 
nam  neque  triumphum  decreverunt  petenti;  et  quum 
Cicero  , provido  magis , quam  grato  , animo , quod 
ampliora  meritum  credebat,  et  invitis  extorquere 
posse  suspicabatur  ; sententiam  dixisset , ut  ovanti  in- 
troire Caesari  liceret,  a plerisque  repugnatum  est. 
Neque  Cicero  satis  animum  texit,  laudandum  adole- 
scentem, ornandum,  tollendum  dictitando.  Quo  tem- 
pore dixisse  Caesar  dicitur,  se  vero  non  esse  commis- 
surum , ut  tolli  posset. 

XXXIII.  Geteruig,  ut  erga  Caesarem  parci  , sic  in 
honorando  Bruto  profusi  fuerunt,  omnia  huic  tri- 
buentes, quae  sperare  ille  debuisset.  Supplicatio  eius 
nomine  ad  omnia  pulvinaria  decreta : et  quia  forte 
natali  suo  liberatus  obsidione  fuerat,  fastis  ad  eum 

§.  3o.  Cic.  ad  Fumil.  XI,  20  el  at , ct  ad  Brut.  I,  5.  — Liv.  Epit. — App. 

(liem  Bruti  nomen  adscribi  i ussum ; triumphum  de- 
nique decreverunt  homini,  qui  beneficio  vivere  alieno 
diceretur,  neque  adiutor  victoriae,  sed  spectator 
tantum  proelii  cum  aliis  e muro  fuisset.  Martiam 
quoque  et  Quartam  legionem  Drusus  ei  Paullusque , 
ceteris  assentientibus , decreverant ; sed  ea  res  irrita 
fuit : bellum  quoque  adversus  Antonium  uni  decre- 
tum , votaque  nomine  eius  nuncupata  publice. 

XXXIV.  Legionibus , quae  ab  Antonio  defecerant , 
promissum  a Caesare  donativum  exsolvi  placuit;  partem 
eorum , qui  pro  libertate  occiderant , liberis  aut  propin- 
quis dari;  superstitibus  honoris  causa  concedi,  ut  ludos 
oleae  frondibus  coronati  spectarent.  Caesaris  inter  haec, 
militumque  eius,  nulla  aut  parca  mentio;  quamvis 
et  ad  Lepidum  et  Plancum  et  Pollionem  Iiterae  de 
persequendo  Antonio  mitterentur,  et  senatus  non 
vivos  tantum  , sed  etiam  mortuos , laudibus  ac  ho- 
noribus cumularet.  In  quibus  et  Pontio  Aquilae  sta- 
tua est  posita,  heredibusque  reddita  pecunia,  quam 
ille  mutuam  Bruto  dederat,  suas  atque  amicorum 
opes  inter  publicam  inopiam  alendis  legionibus  in- 
sumenti. 

XXXV.  Enimvero  Caesar,  haec  considerans,  et 
prneterea  omnes  suos  adversarios  potentia  et  imperiis 
auctos  , Sex.  Pompeio  praefecturam  maris,  Bruto  Cas- 
sioque  Macedoniam  et  Syriam  e^m  amplissima  po- 
testate datas , atque  haec  omnia  cum  Pansae  verbis 
congruere,  ad  reconciliandam  cum  Antonio  gratiam 
animum  adiecit.  Neque  deerat  senatus  obtentum  prae- 
bere quidlibet  novaturo.  Centuriones  missu  legionum 

• §.  33.  Cic.  ad  Famil.  XI,  18,  it  ep.  ad  Brut.  I,  i5.  — Liv.  Epit.  — Veli. 
II , 6a.  — Dio. — Api\j.m. 

Romam  iverant , petendae  pecuniae  causa,  quae  pro- 
missa erat  victoribus.  Responsum  est , legatos  ab  se- 
natu venturos  ad  exercitum;  miseruntque  iussos,  sub- 
moto Caesare, milites  alloqui:  non  repugnavit  Caesar; 
sed  nec  dissimulavit , frustra  eos  fatigatos  non  rela- 
turos responsum  , priusquam  ipse  esset  adhibitus. 

XXXVI.  Consilium  senatui  erat , sub  specie  pulsi 
Antonii  abducere,  a Caesare,  tanquam  non  necessarias 
amplius , copias ; easque  tradere  Bruto , ut  Caesar 
exarmaretur:  quaerebantque  in  eius  exercitu  serenda 
discordia  dissociare  animos , et  alios  voluntate  ac  lar- 
gitionibus, reliquos  deinde  vi  redigere  in  potestatem. 
Igitur  Martiae  et  Quartae  legionis  militibus,  quae 
decreta  erant,  praemia  laudesque  legati  afferebant; 
ceterorum  Caesaris  militum  non  maior , quam  ducis 
ipsius,  ratio  habebatur.  Sed  omnis  ista  calliditas  in 
contrarium  vertit : legiones  negarunt , sine  impera- 
tore suo  ulla  audituras  mandata:  legati  re  infecta 
redierunt. 

XXXVII.  Tum  vero,  simul  Caesar  adfuit, artesque 
increpavit  Patrum,  universis  idem  animus  fuit,  ut 
non  minus  qui  honorati,  quam  qui  neglecti  erant, 
iniuriam  se  affectos  opinarentur.  Nam  et  illi  suspecta 
habebant  omnia  , et  contumeliam  commilitonum,  sed 
maxime  Caesaris,  ad  suam  ignominiam  pertinere  arbi- 
trabantur; et  praeteriti  docebant,  consilium  senatus  non 
ad  beneficium  duarum  legionum,  sed  ad  ruinam  exercitus 
imperatorisque  spectare : nec  ornari  illos  praemio  , sed 
emi:  tradendos  mox  percussoribus  optime  de  se  meriti 
Caesaris , contra  filium  eius  et  amicos , ut  scelesta  et 
indigna  quaelibet  facerent  et  paterentur. 

XXXVIII.  Haec  audita  Romae  terruerunt  non  igna- 
ros vacillare  Caesarem,  et  Antonio  locum  dare  respi- 
randi. Is  enim  quum  ad  extremas  angustias  redigere 
hostem  potuisset,  si  transisset  Apenninum ; alia  omnia 
habens  in  auimo,  captivos  milites  ducesque  tractabat 
comiter:  volentes  in  suorum  allegebat  ordines;  si 
mallent  ad  Antonium  se  recipere , patiebatur.  Quin 
et  Ventidium  tres  legiones  habentem  terruisse  con- 
tentus, aut  ad  se  transire  iussit,  aut  omisso  metu  ad 
Antonium  pergere,  exprobratum  communis  utilitatis 
ignorantiam.  Sed  et  Decium  quendam  ex  illustribus 
dimittens,  atque  ab  hoc  interrogatus,  quo  igitur  animo 
in  Antonium  esset  ? Sapientibus  sufficere  edita  ab  se 
indicia,  respondit ; insanis  autem  nulla  suffectura. 

XXXIX.  Sub  idem  tempus  ad  Lepidum  et  Asinium 
scripsit  apertius,  nec  sibi , nec  veteranis  parem  referri 
gratiam ; sed  omnia  tradi  parricidis , cum  certo  interitu 
lulianarum  partium , si  pauci,  qui  supersint,  pari  atque 
Antonius  imprudentia  inter  se  committerentur.  Cautius 
agere  gregarios  milites,  qui , finitis  stipendiis  , aegre 
divellantur , sed  iisdem  coloniis  iuncti  unitique  considean  i. 
Hoc  et  ipsis  procurandum  esse,  et  monendum  Antonium : 
interea  posse  eos  in  speciem  parere  senatui , sed  memo- 
res , primam  esse  debere  siuie  salutis  atque  dignitatis 
curam.  Nec  aliud  ab  his  agebatur,  sponte  inclinanti- 
bus in  hanc  sententiam , et  Antonio  affinitate  aut  fa- 
miliaritate intima  devinctis. 

XL.  Et  licet  ad  Brutum  collega  PJancus  accesserat, 
tamen  neque  huic  constabat  fides , et  Bruti  perquam 
infirmae  erant  copiae;  cui  maximus  tironum,  sed 
idem  prope  inutilis  numerus,  octo  legiones:  veterani 

§.  38.  Cic.  ail  Famil.  XI , 10. 

belli  casibus  imminuti,  et  exilis,  qui  supererant, 
multi  quotidie  ex  longa  inopia  se  replentes  incautius 
rumpebantur.  His  rebus  effectum  est,  ut  senatus  ali- 
quando honestius  tractare  Caesarem  inciperet,  con- 
ciliante ei  gratiam  Cicerone , cuius  ambitiosam  sene- 
ctutem adolescentis  calliditas  egregie  deceperat:  nam, 
quod  ipso  postea  tradente  Caesare  con^itit , ruinam 
metuens,  Ciceronem  adiungere  et  retinere  studuit. 

XLI.  Quod  quia  nullo  firmiore  vinculo  consequi 
posse  rebatur,  consulatum  instituit  petere,  misitque 
ad  Ciceronem  nuntios , patrem  appellitans , ex  usu 
publico  , et  gloria  illius  fore , si  det  operam  , ut  una  ge- 
rant consulatum:  penes  illum  enim,  ut  peritum  et  senem , 
vim  magistratus  omnem  fore:  se  honore  contentum , 
per  quem  arma  gloriosius  poneret ; nec  aliam  petendi 
triumphi  causam  fuisse.  Sic  inescatus  Cicero  negotium 
Caesaris  in  senatu  egit:  « Difficilia  esse  reipublicae 
» tempora:  qui  cum  imperio  sint,  inter  se  foedera 
» agitare,  inconsulto  senatu:  referre,  ut  adolescens, 
» sine  causa  contumeliose  habitus,  quibusdam  hono- 
>3  ribus  mulceatur.  Eundem  magnas  habere  copias; 
33  neque  tam  interesse  reipublicae , ne  praeter  aeta- 
» tem  fiat  consul,  quam  ne  simultates  armatus  cxer- 
w ceat.  Praeterea  dari  collegam  tanquam  puero  prae- 
ceptorem  posse , ne  quid  contra  utilitatem  senatus 
33  atque  reipublicae  ausit.  33 

XLH.  Sed  irrisa  sunt  haec  a percussoribus , non 
occulto  Ciceronis  morbo  , et  minime  dubio  omnium 
periculo,  si  filius  interfecti,  idemque  magnis  copiis 
subnixus , consulatum  indipisceretur.  Igitur  inter 
omnia  dantes,  et  nihil  relinquentes , media  via  pia- 

§•  4°-  Dio.  — Piat,  in  Cic.  — Cic.  ad  Farail.  X,  24 , 33,  ct  ad  Brut.  14  . 

cuit,  uti  sententiae  inter  consulares  dicendae  ius  ei  esset: 
postquam  hoc  parvi  fiebat,  decretum , uti  proximis 
Comitiis  praetor , sequentibus  consul  renuntiaretur,  lloc 
modo  satis  acute  putabant  elusisse  puerum,  ut  ipsi 
quidem  appellare  consueverant.  Sed  ille  hoc  ipsum 
veluti  convicium  ad  defensionem  eorum  , quae  me- 
ditabatur, aijripiens  , Lepido  satagente,  cum  Antonio 
reconciliavit  gratiam,  non  obvius  modo  excipiens 
redeuntem , sed  ipse  alliciens  eum  et  provocans. 

XLin.  Inter  haec , Antonii  rursus  emersit  fortuna, 
cuius  de  rebus  curatius  referendum  est;  sine  quarum 
cognitione  sequulae  mox  conversionis  tota  sit  obscura 
ratio.  Fugatus  a Mutina  petebat  Alpes,  vir  adversus 
incommoda  non  minus  pervicax,  quam  luxui,  quoad 
vacaret , deditus.  Igitur  et  in  hoc  itinere  diversi  et 
paene  contrarii  generis  documenta  edidit : plerum- 
que tolerans  inediae  et  laborum  , supra  quam  sit 
credibile;  iterum,  ubi  videbatur  esse  aliqua  occasio, 
profusus  in  vinum  et  epulas.  Vnde  non  ineleganter 
respondisse  visus  est  familiarium  eius  unus,  quaerenti, 
quid  Antonius  ageret.  Quod  canis  in  Aegypto  ; bibit 
et  fugit:  quando  in  illis  regionibus  canes  metu  cro- 
codilorum currendo  bibunt  ex  flumine.  Sed  saepius 
vix  necessariorum  erat  copia;  ut  et  cortice  vixisse 
copiae  eius,  et  nullius  animalis  carnibus  abstinuisse, 
tradantur. 

XLTV.  Non  erat  difficilis  exstinguendi  hoc  tempore 
belli  labor  , si  quis  insequi  fugientem  voluisset.  Ve- 
rum enimvero  Caesarem  indignatio,  quod  Bruto 
mandatum  bellum  erat,  averterat : Brutus  insanum 

§.  42.  Dio.  — Zonar.  — Cic.  atl  Brnfc.  I , iS  , ct  Philip p.  IV , f.  — Sucion. 
in  Aug.  cap.  12.  — Oro$.  VI,  8.  — Liv.  Epii. 

rcbatur,  inimici  sui  adversarium,  suo  periculo  tollere. 
Tendebat  ad  Lepidum,  castra  trans  Alpes  habentem: 
erat  et  in  illo  spes,  pontificatum  et  alia  quaedam  An- 
tonii studiis  consequuto , et  in  exercitu,  in  quo  mul- 
tos sciebat  suis  partibus  addictos.  Custodiam  Alpium 
Lepidus  Culleoni  mandaverat:  is  transitum  Antonio 
dedit , ut  penetrare  in  Narbonensem  Galliam  posset , 
ubi  castra  ad  flumen  Argenteum  Lepidus  habebat. 

XLV.  Interim  et  P.  Ventidius  cum  tribus  suis  le- 
gionibus ad  Antonium  venit:  quibus  receptis,  haud 
procul  Lepidi  castris  castra  posita  sunt,  nullo  munita 
vallo  , ut  venisse  ad  amicos  videretur.  Magna  hic  et 
pudenda  tum  inconstantia,  tum  temeritas  Lepidi  fuit. 
Hunc  antea  senatus  ad  opprimendum  Antonium  in 
Italiam  acciverat , eodemque  tempore  L.  Plancum  : 
mox  quia  Silanus,  ad  Antonium  adductis  copiis,  Le- 
pidum suspectum  Patribus  fecerat,  Plancum  Antonius 
diserte  participem  consiliorum  appellabat,  miserunt 
ad  eos  literas,  illorum  opera  rempublicam  in  praesentia 
non  indigere. 

XLVI.  Vt  tamen  aversi  animi  nullum  indicium 
ederent,  quo  ad  maleficium  illi  perpellerentur,  ne- 
gotium imposuerunt  oppidi  condendi  , quo  deduce- 
rentur, qui  olim  Vienna  pulsi  ab  Allobrogibus  (unde 
initium  discordiarum  Viennam  et  Lugdunum  inco- 
lentibus exstitit)  ad  confluentes  Rhodani  Ararisque 
in  campis  Segusianis  consederant.  Haec  origo  Lug- 
duni fuit,  nobilissimae  civitatis,  nomen,  ut  aiunt, 
a corvo  ( lugurn  vocabant  Galli)  adeptae,  et  situ  loci 
edito:  quippe  dunum  et  olim  et  nunc  quoque  coi- 

§•  44.de.  ad  Famil.  X,  11;  XI,  *of  12  et  »3.  — Dio.  — Piat,  in  Cact. 
— Pliu.  III,  4. 

lem  significare,  quibusdam  certum  est , et  colli  Lug- 
dunum inaedificatum  fuisse  constat.  Tanta  autem 
loci  fuit  opportunitas , ut  intra  centesimum  annum 
in  maximam  perducta  frequentiam,  deinde  unius 
noctis  incendio  consumpta,  mox  refloruerit,  et  hodie 
quoque  inter  clarissimas  Gallorum  urbes  numeretur. 

XLVTI.  Ab  eodem  Planco  et  alia  tum  deducta  co- 
lonia est  Rauraca.  Quamquam  enim  venire  in  Italiam, 
prohibente  nemine,  potuissent , malebant  paruisse 
senatui  videri , atque  interim  Antoniani  belli  specu- 
lari exitum.  Silanum  certe  Culleonemquc , reversos 
ab  Antonio , verbis  castigavit  Lepidus , scripsitque 
Romam,  se  neque  opera  eorum  uti,  neque  in  castris 
habere , neque  ulli  negotio  praefecisse.  Ceterum  res 
psa  indicio  est,  simulate  haec  acta,  neque  contra 
voluntatem  Lepidi  hos  accessisse  Antonio , neque 
ab  hoc  rediisse  tqnquam  desertores,  sed  internuntios. 

XLVI1I.  Sane  colloquium  adhuc  abnuebat  Antonii: 
quin  et  contra  eum  scribebat  senatui , eoque  fidus 
habebatur,  et  idoneus,  cui  bellum  mandaretur.  Sed 
neque  hostile  quidquam  in  eum  designabat,  in  vi- 
cinia passus  agere , saepiusque  venientem  in  couspe- 
ctum  militum,  ita  flectere  universos,  ut,  etiam  invito 
Lepido,  exercitu  eius  potiturus  fuisse  videatur.  Quippe 
Antonio  comitas  inerat, audacia,  profusio:  ubi  otium 
esset,  luxus;  quoties  expediret,  industria,  et  quid- 
quid placere,  corrupta  disciplina,  militi  potest.  Le- 
pidus ad  omnia  segnior,  non  virtute  ulla  notabili, 
non  vitio  carus,  prope  contemptum  venerat.  Forte 
accidit,  ut  Antonius,  cum  barba  capilloqtie  promisso 
ad  castra  Lepidi  veniens , adspectu  simul  atque  Ser- 
ii’ 46.  TjiciI.  Hiat.  I,  61.  — Dio.  — Plin.IV  ,18.  — Plut.  de  Flue.  in  Arar. 
— Strab.  lib.  IV,  p.  19».  — Sen.  cp.  91. 

mone  plurimorum  misericordiam  eliceret:  ibi  Lepidus 
ad  disturbandum  colloquium  tubas  occinere  iussit, 
quia  tribunorum  imperia  spernebantur. 

XLIX.  At  milites,  coacionante  Lepido,  conclama- 
runt , pacem  se  velle , neque  cum  ullis  deinde  civibus 
esse  dimicaturos.  Mox  Canidio  Rufrencxjue  et  simi- 
libus auctoribus , per  Laelium  et  Clodium , meretri- 
ciis restibus  tectos , secreta  cum  Antonio  pacta  fe- 
cerunt; etiam  Lepidi  caedem  , si  vellet,  polliciti.  Sed 
is  parci  Lepido  iussit,  sibi  cum  exercitu  venturo  viam 
pandi.  Hoc  praecipuo  studio  agebant  Decumani,  quos 
aliquando  Antonius  duxerat.  Neque  fallebat  ea  mo- 
litio M.  Iuventium  Laterensem  legatum  Lepidi,  pror- 
sus egregium  civem;  sed  multa  salubriter  monenti 
non  habuit  Lepidus  Hdem:  postremo  auctor  ei  fuit 
dividendi  in  partes  exercitus ; sic  evidentius,  quo 
quisque  sit  animo  , appariturum.  Lepidus,  trifariam 
partitus  copias , iussit  occurrere  praesidio  quaesto- 
ribus, quos  adventare  dicebat. 

L.  At  bi , de  quarta  vigilia  sumptis  armis,  tanquam 
exituri , vallum  occuparunt , nuntiosque  miserunt  ad 
Antonium.  Ille,  his  auditis,  prima  luce  fluinen  trans- 
greditur ; et  per  aversa  castrorum  admissus , ubi 
vallum  a Lepidanis  erat  dirutum  , protinus  ad  prae- 
torium contendit,  prosequente  eum  Lepidi  exercitu, 
et  orante  imperatorem , parceret  tantae  multitudini  ci- 
vium romanorum , eorumque  salutis  atque  securitatis 
causam  susciperet.  Atque  is.,  ut  e cubili  discinctus 
exsiluerat,  Antonium  complexus  est,  prioremque  au- 
steritatem suam  necessitate  temporum  excusavit.  Sunt, 
qui  et  ad  pedes  eius  procidisse  tradant;  quod  , quam- 

■vis  in  timido  homine  nihil  non  credi  potest,  quia 
plerisque  non  est  traditum , neque  factum  puto  ; aut 
si  forte , simulatum  a Lepido  timorem , ne  prodidisse 
causam  senatus  sponte  videretur. 

LI.  Scelere  enim  potius,  quam  ignavia,  peccavisse 
plerisque  tum  visus  est,  receptumque  ab  eo  Anto- 
nium , non  modo  scriptores  inferioris  aevi , sed  M. 
Cicero,  D.  Brutus,  L.  Plancus ,. totus  denique  sena- 
tus censuit;  eamque 'opinionem  et  quae  praecesserunt 
omnia,  et  quae  sequuta  sunt,  corroborarunt.  At 
Laterensis,  quum  et  Lepidum  frustra  monuisset,  et 
Plancum  , quos  inter  se  discordes  reconciliare  reipu- 
blicae  causa  acerrime  nisus  fuerat , sub  ingressum 
Antonii  gladio  se  transfixit.  Ob  haec  statuam  ei  de- 
crevit senatus , laudationemque  et  publicum  funus : 
at  quae  posita  Lepido  pro  "Rostris  fuerat,  subversa 
est;  isque  hostis  iudicatus  cum  ceteris,  qui  simul  a 
republica-defecerant , nisi  ante  ha/,  septembres  ad  sa- 
nitatem redissent. 

L1I.  Saga  quoque  resumpta , crebrique  ad  M.  Bru- 
tum, C.  Cassium,  Scxtumque  Pompeium  nuntii  missi, 
ut  reipublicae  subvenirent.  Etiam  duo  senatores,  Luceius 
et  Pansa,  tanquam  ad  visendum  Graeciae  statum  missi, 
qui  properare  Brutum  iuberent.  E Sardinia  quoque 
evocatae  copiae,  et  e tribus  Sextianis  legionibus,  quae 
erant  in  Africa,  unam  accipere  iussus  Q.  Cornificius; 
duas  mittere  in  Italiam ; quamquam  ne  his  quidem 
salis  confidebant , quod  et  ipsae  sub  Caesare  mili- 
tassent;  sed  omnia  experiri  cogebat  necessitas.  Po- 
stremo quum  longe  haec  spes  abesse  videx-etur,  ad 
Caesarem  recursum  est , neglectum  contemptumque 

5o.  Plut.  — Veli.  — Appinn.  — Cie.  ad  Fatnil.  X,  35, 

§.  5i.  Rutil.  Itinerar.  I,  v.  3oi.  — Cic.ad  Famil.  X,  21,  23;  XI,  9;  idem 
ad  Brut.  I v 10,  12 , 14  » i5.  — Suetou.  in  Aug.  cap.  12.  — Dio,  — Liv.  Epii. 

paulo  prius,  et  coactum  ad  nova,  sed  incognita  adhuc 
Patribus , consilia. 

LIII.  Triumphus  etiam  ac  stipendium  ei  decernitur, 
et  omnibus  decretis  ornatur.  Idcirco  laetus , hanc 
sibi  ad  obseptum  antea  consulatum  viam  aperiri  , si- 
mulavit obsequium,  paravitque  ad  bellum  omnia: 
sed  inierim  clanculum  indux.it  milites  , ut  iurarent , 
contra  nullum  se  exercitum , qui  Caesaris  fuisset , arma 
capturos.  Hoc  aperte  spectabat  ad  Antonium  et  Lepi- 
dum , quorum  copiae  maiorem  partem  constabant  e 
Caesarianis  legionibus.  Praeterea  instigabat  eos,  uti 
legatos  iterum  ad  senatum  mitterent,  quasi  depreca- 
turos , ne  contra  fas  et  religionem  dimicare  cum  ci- 
vibus cogerentur ; revera,  ut  exigerent  nondum  per- 
solutas pecunias  , Caesarique  darent  consulatum. 

LIV.  Nec  hoc  timide  fiebat  amplius , sed  palam 
advocata  concione: « Quousque,  inquit,  commilitones, 
» adversariorum  insatiabilem  importunitatem  perfe- 
m rimus  ? Haec  scilicet , ut  plurima  vobis  ante  nota 
jj  praeteream  , praemia  meruimus,  ut  ab  his  vexemur 
» atque  opprimamur,  quibus  nostro  sanguine  salus 
» atque  securitas  parta  est?  Antonii  praeda  fuissent, 
» neque  rem  aut  publicam,  aut  suam,  tueri  quisquam 
m eorum  potuisset,  nisi  ego  ille  puer  ( sed  virum  sen- 
io tient ! ) nisi  ego  , inquam  , quem  puerum  appellare 

consueverunt, vobis  adiutoribus  causam  suscepissem 
33  publicam,  et  nimiam  Antonii  ferociam  Mutinensi 
33  victoria  refrenassem. 

LV.  33  At  illi  praeclaram  scilicet  vicem  servatoribus 
33  suis  reddunt,  contemptum,  ^nominiam,  pericula  : 
r>  neque  desinent , nisi  caverimus  , priusquam  uni- 


§.  52.  Cic.  ad  Famil.  XI*  26.  — Dio.  Appian. 

§.  53.  Cic.  ad  Brut.  1,17.  — Dio.  — Appian. 

» versos , alios  alia  fraude  circumventos  deleverint. 
» Hoc  enirn  agunt  homines  Pompeianis  partibus  de- 
» voti , ut  eos  , qui  patri  meo  navarunt  operam  , oc- 
» casione  temporum  inter  se  commissos , mutuis  vul- 
» neribus  conficiant.  Ideo  nempe  bella  ex  bellis  se- 
■n  runtur,  donec  omnes,  quos  ob  militiam  Caesaris 
» perosi  sunt,  duces  militesque  prorsus  interierint. 
» Neque  enim  alio  pertinuit,  quod  nuper  duabus 
» legionibus  oblata  sunt  praemia,  quam  ut  ex  dolore 
» ceterarum  oriretur  in  hoc  exercitu  perniciosa  dis- 
m sensio. 

LVI.  » Quam  vero  sint  infensi  Caesaris  amicis  , 
» numquid  proximis  diebus  ostensum  est?  quum  ab 
» Antonio  quidem,  sed  ex  parentis  mei  commentariis 
m data,  cunctis  eriperentur.  Vnde  et  vobis  facilis  esse 
» coniectura  potest,  quae  vestra  sit  futura  conditio, 
» qui  agros,  qui  pecunias  accepistis  a Caesare,  si  qui- 
» dem  hi  rempublicam  obtinebunt;  quae  vero  mea, 
» dum  regnabunt  in  senatu  percussores  patris  mei. 
» Sed  mihi  quidem  curae  erit,  ut  neque  vita  mihi 
» incustodita  sit , neque  mors  indecora.  Vestri  me 
» miseret,  quibus  nemo  relinquetur,  a quo  speretis 
» operae , patri  mihique  navatae , pretium.  Nam  me 
j>  quidem  ab  ambitione  longius  abesse,  quam  huic 
» aetati  credi  potuisset , ipsi  comperislis  , quum  ob- 
3>  latum  a vobis  imperium  abnui:  nunc  alia  conditio 
» est  temporum,  neque  pro  vobis,  neque  ad  ultionem 
» patris  quidquam  profecero , donec  ero  privatus. 

LVII.  w Ea  me  cau|a  consulatum  petere  coegit; 
» atque  is  eandem  ob  causam  negatur  ab  his,  quorum 
w interest,  neminem  esse  aut  vestrarum  utilitatum 
« procuratorem,  aut  Caesarianae  necis  vindicem. 
» Igitur  communis  salutis  mihi  vobisque  tantum  unam 
» reliquam  video  viam , si  vestro  favore  consulatum 

» consequar  : nec  enim  aliter  , aut  quae  a parente 
» meo  accepistis  , confirmari , aut  quae  a me  exspe  - 
» ctatis,  persolvi  quibunt.  Sed  et  ad  publicum  bonum 
» quietemque  patriae  res  pertinet:  percussores  enim 
» patris  reos  agam ; quibus  sublatis , finis  aliquando 
» civilium  bellorum  erit  ». 

LV1II.  Alacri  acclamatione  militum  haec  excepta; 
delectique  statim  ex  promptissimis  veteranorum  qua- 
dringenti, qui  legatione  ea  fungerentur.  Quum  Patres 
aetatem  Caesaris  excusarent , centuriones  legationis 
principes  ( edocti  enim  erant)  responderunt, et  apud 
antiquos  Bullis , Deciis  , Corvinis  , multisque  aliis  con- 
sulatum fuisse  creditum : et  recentiore  memoria  supe- 
riorem Africanum , Titumque  Flamininum  admodum 
adolescentes  consules  factos , utilem  reipublicae  operam 
praestitisse.  Magnus  quoque  Pompeius  et  Dolabella 
allegabantur,  atque  in  hoc  ipso  Caesare  factura  senatus 
decretum , quo  multis  annis  ante  legitimam  aetatem 
honores  petendi  facultas  concessa  erat.  Quum  propter 
gravitatem  negotii  tempus  traheretur,  legati,  ut  moniti 
a Caesare  erant,  impunitatem  petere  Antonianis  coe- 
perunt, ut  credibile  est,  non  tam  impetrandi  proposito, 
quam  ad  tentandos  senatus  animos,  an  et  huc  adduci 
possit;  et,  si  succenseret,  hunc  armorum  praetextum 
habituri. 

LIX.  Sed  elusum  satis  commodo  astu  periculum 
est,  contradicente  nemine,  sed  pro  magno  aliorum 
numero  eadem  postulantibus  plerisque  : unde  elle- 
ctum  est,  ut  citra  invidiam  propter  multitudinem 
hominum  , quibus  in  causa  dispari  paria  concedi  re- 
ctum non  esset,  tota  res  omitteretur.  Inter  has  al- 

§.  S7.  Dio. 

§.  5#.  Appian.  — Cic.  Philipp.  V,  17.  — Dio. 

tercationes  quum  ferociter  loquuti  milites  , atque  ab 
senatoribus  nonnullis  increpiti  essent,  acrius  ad  con- 
sulatum Caesari  conliciundum  exarserunt;  et  quia 
intromissi  in  senatum  arma  deposuerant,  caput  lega- 
tionis Cornelius  Centurio  curia  egressus  resumpsit 
gladium , saguloque  reiecto  , capulum  ostendens  , Si 
vos  non  dederitis  , inquit , hic  dabit. 

LX.  Quo  tempore  Ciceronem  respondisse  ferunt , 
Si  hoc  modo  petieritis  Caesari  consulatum , auferetis. 
Eaque  vox  exitium  ei  accelerasse  creditur;  namque 
Caesar,  libertatis  studiosissimum  esse  cernens,  vilio- 
rem habere  coeperat.  Haec  quum  in  castris  audiren- 
tur, exasperati  sunt  milites,  confestimque  ad  Vrhem 
duci  voluerunt.  Nec  Caesar  lenivit:  quin  verbis  adau- 
gens iras , barbara  suorum  dicta  factaque  non  re- 
prehendit; senatum  increpavit  ,quod  milites  intrare 
curiam  inermes  iusserat,  quodque  interrogati  a senatore 
quodam  fuerant , ab  exercitu , an  vero  a Caesare  mit- 
terentur? Igitur  propere  legatis  quibusdam  ad  Lepi- 
dum et  Antonium  ( nam  et  cum  Antonio  gratiam , 
Lepido  satagente,  reconciliarat)  cum  octo  legionibus 
et  magno  equitatu  atque  auxiliis  , coactus  scilicet  a 
militibus , Rubiconem  transiit , unde  et  proximi  belli 
civilis  initium  fuerat. 

LXI.  Inde  bifariam  exercitu  diviso , cum  potiori 
parte  contendit  Romam,  ceteris  ex  commodo  sequi 
iussis.  In  itinere,  ut  fit,  ubi  milites  imperatorem  du- 
cunt, minime  a maleficiis  temperatum:  homines,  qui 
forte  perviam,  occurrerant, et  in  his  eques  romanus, 
pro  speculatoribus  occisi;  direptae  adversariorum  vil- 
lae: legati,  qui  cum  pecunia  veniebant , Caesaris  arti- 

§.  Sueto».  in  Aug.  cap.  26.  — Dio. 

§•  60.  IMut.  in  Auton.  cap.  ?4-  — Appi  an.  — Dio.  — Liv.  Epii.  — Oros. 

bus  terrore  iniecto , refugerunt.  Hae  res  tanta  con- 
sternatione replerunt  Vrbem,  ut  nihil  ad  extremum 
terrorem  superesset. 

LXII.  Anxii  Patres,  et  alius  alium  varie  accusantes, 
quod  exercitus  ademptus  Caesari , quod  triumphus  de- 
negatus , quod  praemia  militum  maligne  reprciesenlata 
. essent , repente  in  contraria  omnia  transierunt;  nus- 
quam iam  apparente  Cicerone,  qui  multus  antea  ubi- 
que fuerat.  Augetur  donativi  modus,  neque  duabus 
iam  , sed  octo  legionibus  decernitur.  Decemviri  ces- 
sare , Caesar  dividere  praemia  iubetur ; ipse  absens 
consul  designatur  : ad  haec  omnia  significanda  legati 
festinanter  emittuntur.  Sed  neque  milites  flexit  pro- 
fectum ab  invitis  beneficium:  et  senatus,  foeda  incon- 
stantia, vixdum  egressis  porta  legatis,  consilium  mu- 
tavit; excipiente  metum  pudore  , quod  indigna  viris 
trepidatione  subacti  prono  collo  exciperent  iugum , 
nihil  pro  libertate  ausi.  «Quod  igitur  postea  vacatu- 
» rum  periculo  et  ignominia  tempus , si  haec  con- 
» suetudo  invalescat,  ut  ambitione  cuiuslibet  hono- 
» res  armis  obtineantur?  quin  huc  eniterentur,  ut 
» militem , si  lenibus  consultis  nequiret , constantia 
» et  severitate  in  officio  contineant : armis  opus  ad- 
» versum  armatos  esse. 

LX1II.  «Si  primum  impetum  fregerint,  subiturum 
m animos  pudorem,  subituram  reverentiam  patriae, 
» et  metum  ex  legibus.  Quod  si  praeter  spem  arma , 
» pto  republica  accepta  , contra  eam  miles  verterit , 
m L.  Plancum,  D.  Brutuin  adfuturos  auxilio.  Deni- 

que  si  neque  pudore  militis  prohiberi  fatum  rei- 
» publicae , neque  armis  defendentium  posset;  at  illi 


§•6*.  Appian.  — Dio. 

§.  62.  Plui,  in  Cacs.  cap  78.  — Appian.  Dio. 


IO.  FHEliNSHEMIl  SVPPLF.M. 


j»  occumberent  pro  libertate  potius , quam  male  et 
» infeliciter  expertam  dominationem  reciperent.»»  Et 
maiorum  exempla  memorabantur,  quibus  prae  amore 
libertatis  nihil  fuerit  in  vita  carum  atque  pretiosum, 
lluiusmodi  inter  se  dictis  animati , mox  in  maximam 
fiduciam  venerunt , postquam  eadem  die  appulsis  ex 
Africa  legionibus  duabus , equitibus  mille , diis  ipsis 
curae  esse  custodiam  civitatis  interpretati  sunt. 

LX1V.  Igitur  adiuncta  legione,  quam  nuper  Pansa 
praesidio  Vibi  reliquerat,  Ianiculum , ubi  pecuniae 
erant  repositae , ponlemque  fluminis  occuparunt 
praesidiis;  per  Vrbem  disposuerunt  stationes;  in  portu 
quoque  parandas  naves  curaverunt,  ut  victi  cum  pe- 
cuniis fugerent.  Caesarem  intra  centesimum  ab  Vrbe 
lapidem  cum  exercitu  consistere  vetuerunt.  Ilaec salis 
confidenter  acta.  Sed  ubi  signa  legionis , a Pansa  re- 
lictae, araneis  velut  ex  longo  situ  oppleta  venire 
visa  , prodigii  speciem  metumque  fecere ; quaesitae- 
que  Caesaris  mater  et  soror  non  comparuerunt  , 
amicis,  apud  quos  celabantur,  gratiam  minasque 
adversariorum  pariter  spernentibus;  iterum  rediit 
timor,  tanta  opportunitate  amissa,  quod  bis  obsidi- 
bus  quidlibet  impetraturi  facilius  a Caesare  fuerant. 

LXV.  Atque  ille,  suis  timens,  quum  prioribus 
Patrum  legatis , dum  mandata  exponunt , mutatae 
sententiae  nuntium  supeevenisset,  cutn  irritatis  supra 
modum  militibus  Romam  properat;  praemissis , qui 
bono  animo  esse  populum  romanum , et  quiescere 
iuberent,  nihil  hostile  passurum.  Ita  pacato  agmine 
accessit,  omnibusque  citra  controversiam  in  potesta- 
tem acceptis,  sub  Quirinali  colle  constitit.  Eo  statim 


§.  63.  Dio.  — Appiao. 

mira  mutatione  affectuum  venerunt  quidam  ex.  se- 
natoribus, mox  etiam  promiscua  multitudo,  salutandi 
ipsum  militesque  gratia.  At  ille,  castris  in  loco  po- 
sitis, postridie  Vrbem,  septus  idonea  manu,  intrat: 
quacumque  incedit,  occurrunt  salutantium  gratulan- 
tiumque  agmina  : nihil  in  speciem  officiosae  humani- 
tatis praetermittitur.  Sic  ad  aedem  Vestae  pergit,  ubi 
matrem  sororemque  esse  audiverat. 

LXVI.  Interim  et  illae  tres  legiones , missis  legatis, 
fecerunt  deditionem.  Ex  praetoribus  , qui  praefue- 
rant, Cornutus  sibi  manus  intulit;  reliqui  in  fidem 
recepti  sunt.  Cicero , per  amicos  impetrato  Caesaris 
colloquio,  magnis  cum  laudibus  extulit,  se  quoque 
senatui  deferendi  consulatus  auctorem  fuisse  dictitans. 
Respondit  Caesar,  nec  sine  morsu  , Ciceronem  sibi  no- 
vissimum amicorum  occurrere.  Sequuta  deinde  nocte, 
vanus  rumor  commovit  civitatem,  Martiam  et  Quar- 
tam legiones  ad  se  transire,  indignatas  quod  deceptae 
a Caesare  adversus  patriam  contra  animi  sui  senten- 
tiam ductae  essent.  Huic  rumori  secure  omnino  cre- 
diderunt principes,  quamvis  in  propinquo  esset  exer- 
citus, et  harum  longe  fortissimorum  legionum  viri- 
bus sustinere  se  posse  reliquas  Cuesaris  copias  rati 
sunt,  donec  aliunde  pararentur  auxilia. 

LXVII.  Igitur  eadem  nocte  senatu  habito,  M.  Aquil- 
lium Crassum  emiserunt  ad  parandas  e Piceno  copias  ; 
idque  tanquam  laetum  nuntium,  discurrente  per  Vr- 
bem tribuno  plebis  Apuleio , vulgarunt.  Sed  ubi  fal- 
sam fuisse  famam  rescitum  est , Cicero , qui  pro  fori- 
bus curiae  senatores  adventantes  cum  laudibus  exce- 
perat, in  lectica  fugit.  Caesar,  irrisa  hominum  vecordia, 


§.65.  Dio.  — Appian. 

exercitum  in  campum  adduci  iussit;  quo  tempore 
laetum  ei  augurium  apparuit  sex  vultures:  nec  tamen 
in  quemquam  consuluit  durius;  quin  etiam  Grassum, 
qui  servili  habitu  in  Picenum  penetraverat,  dimisit 
incolumem,  interim  clementiae  captans  laudem, mox 
eosdem , quibus  tum  videbatur  ignoscere , proscri- 
pturus. 

LXVffl.  Pecuniam  autem  ex  Ianiculo,  et  quidquid 
ubivis  publicae  fuit,  comportari  iussit;  ipse  excessit 
Vrbe,  libertatem  scilicet  praebiturus  comitiis,  eoiam 
adductis  rebus , ut  eadem  omnia  absens  posset.  Igitur 
et  nova  comitiorum  forma  fuit,  quia  more  maiorum 
interrex  prodi  tain  celeriter  non  poterat , absentibus 
plerisque  patriciis  magistralibus.  Nam  decreto  prae- 
toris urbani  (exstincto  iam Cornuto, Q.  Gallium  fuis- 
se constat ) duo  nominati  sunt  proconsules  comitio- 
rum habendorum  causa;  his  perfectis,  nihil  ultra 
potestatis  usurpari.  Ab  his  consul  creafus  Caesar, 
collegae  nomine  Q.  Pedium  Q.  F.  administrum  acce- 
pit : et  exsultabat  adolescens  honore  ante  tempus  ca- 
pto, quem  praeter  iuniorem  Marium  nemo  praecocius 
invaserat;  consulatum  enim,  si  civiliter  computes, 
annos  undeviginti  natus  iniit;  sive  dies  ineundi  XIV 
Lai.  septembr.  ( variant  enim  scriptores  ) sive  X kal. 
octobr.  fuit:  revera  vicesimo  aetatis  anno,  quia  tri- 
mestre circiter  correcti  a Iulio  fasti  absorbuerant ; 
quod  spatium  tametsi  processerat,  tamen  vulgo  non 
computabatur. 

§.  67.  Iui.  Obscq.  cap.  128. 

§.  68.  Dio , lib.  LV,  p.  376  , et  lib.  LV1 , p.  4o3.  — Macrob.  Saturnal.  f , 
»»•  — VelL  II t 65.  — Appian.  — Auct.  de  Caus.  corrupi.  £loq.  — Iui. 
Obseq.  — Casaub.  ad  Sueton.  Aug.  cap.  26. 

EPITOME 

LIBRI  CENTESIMI  VIGESIMI. 

Caesar  consul  legem  tnlit  de  quaestione  liabcnda  in  eos,  quo- 
rum opera  pater  occisus  esset;  postulatique  ea  lege  IVI.  Bru- 
tus, C.  Cassius,  D.  Brutus,  absentes  damnati  sunt.  Quum  M. 
Antonio  vires  Asinius  quoque  Pollio  et  Munatius  Plancus, 
cum  exercitibus  suis  adiuncti , ampliassent,  et  D.  Brutus,  cui 
senatus , ut  persequeretur  Antonium , mandaverat , relictus  a 
legionibus  suis,  profugisset;  iussu  Antonii,  in  cuius  potesta- 
tem venerat,  a Capeno  Sequano  interfectus  est.  C.  Caesar 
pacem  cum  M.  Antonio  et  Lepido  fecit;  ita  ut  Tresviri  rei- 
publicae  constituendae  per  quinquennium  essent,  ipse,  et  Le- 
pidus, et  Antonius;  et  ut  suos  quisque  inimicos  proscriberent. 
In  qua  proscriptione  plurimi  equites  romani,  centum  tri- 
ginta senatorum  Domina  fuerunt,  et  inter  eos  L.  Paulli  fratris 
M.  Lepidi,  et  L.  Caesaris  Antonii  avunculi,  et  M.  Ciceronis. 
Huius,  occisi  a Popilio  legionario  milite,  quum  haberet  annos 
sexaginta  tres , caput  quoque  cum  dextra  manu  in  Rostris 
positum  est.  Praeterea  res  a M.  Bruto  in  Graecia  gestas  con- 
tinet. 

I.  Tnito  consulatu,  C.  Caesar  quum  reversus  in  Vr- 
bem  , sacrificiis  factis,  augurium  captaret,  duodecim 
vulturibus  visis,  quod  augurium  Romulo  novam  ur- 

bem  condituro  conspectum  dicebatur,  in  amplissimam 
spem  similis  fortunae  erectus  est:  militibus  deinde  pe- 
cunias distribuit,  suis  ex  facultatibus  dare  dictitans, 
quum  in  manu  haberet  publicas:  iisdem  gratias  egit; 
egit  et  senatui , sed  militibus  ex  animo  magis.  Horum 
enim  ope  se  sciebat  adiutum  ; senatum  , quod  fecis- 
set, metu  fecisse.  Par  apud  Patres  simulatio,  qui  et 
liaec  ultro  tribuisse  Caesari  praedicabant , et  reliqua 
accumulaturos. 

II.  Idcirco  quem  paulo  ante  consulatu  iudicaverant 
indignum,  ei  decreverunt,  ut  etiam  exacto  magistratu, 
donec  apud  exercitum  esset,  consules  honore  anteiret: 
iudicia  paulo  ante  et  poenas  comminati  ob  copias  pri- 
vato consilio  contractas , nunc  et  alias  allegere  iusse- 
runt;  et  sicuti  Bruto  in  Caesaris  ignominiam  bellum 
Antonianum  decreverant,  ita  nunc  Caesari  legiones 
etiam  Bruti  adiecerjint.  Postremo  et  cura  Vrbis  per- 
missa, potestatem  dederunt  agendi  pro  arbitrio,  etiam 
praeter  leges , omnia. 

III.  Ceterum  Caesar  post  sacra  peracta,  adoptio- 
nem suam  Curiata  lege  confirmavit : mox  alia  roga- 
tione Dolabellam  absolvit , qui  iudicatus  hostis  fuerat ; 
et,  praeparata  primum  largitionibus  populi  gratia, 
solutoque  residuo , quod  debebatur  ex  testamento 
Caesaris , legem  tulit  de  quaestione  habenda  in  eos , 
quorum  scelere  pater  occisus  esset;  quam  de  nomine 
collegae  Pediam  maluit  appellari. 

IV.  Hac  postulati  sunt  non  percussores  modo , setl 
et  qui  conscii  fuisse  consiliorum  dicerentur;  absen- 
tes plerique,  nonnulli  et  insontes,  qui  nec  insidiati 

§.  1.  V.  C.  709;  A.  C.  43.  — Appian.B.  Civ.  lib.  III.  — Sueton.  in  Aug. 
cap.  26  et  95.  — Iui.  Obseq.  — Dio,  lib.  XLVI. 

Caesari , nec  omnino  eo  tempore  versati  Romae  fue- 
rant. Hac  fraude  praecipue  Sex.  Pompeius  petebatur, 
hoc  crimine  haud  dubie  innoxius,  sed  quem  quolibet 
praetextu  tolli  lulianarum  partium  interesset.  Reis 
hac  lege  universis , una  praeconis  denuntiatione , di- 
cta dies  est,  damnatique  inspectante  Caesare  ad  unum 
omnes,  absentes  plerique,  nemine  iudicum  absolvente 
quemquam  , uno  senatorum  excepto , P.  Sicilio  Coro- 
nate , qui  INI.  Brutum  absolvit  palam  ; cuius  rei  dissi- 
mulata inierim  ira,  mox  proscriptione  hominis  patuit. 
P.  Servilius  Casca,  qui  primum  ictum  inflixerat  Cae- 
sari, tribunatum  plebis  eo  anno  gerebat,  patiente 
Octaviano , qui  tum  adhuc  odium  in  percussores  te- 
gebat. 

V.  Is  neque  adolescenti  fidens , et  exagitatus  a Ci- 
cerone ( qui  parricidam  appellare  sustinuerat , quum 
eodem  tempore  pro  salute  percussorum , quifius  erat 
amicissimus,  Caesarem  per  epistolas  rogasset),  non 
exspectato  Caesaris  adventu , Roma  profugerat.  Hunc 
P.  Titius  collega,  magistratu  abrogato,  reum  pere- 
git; et  ante  annum  mortuus  firmavit  opinionem,  non 
posse  annum  supervivere  , qui  collegae  magistratum 
abstulisset.  Nec  dissimile  Q.  Gallii  praetoris  fatum 
fuit,  cuius  opera  tum  Bruto  atque  Cassio  abrogatum 
imperium  erat : idcirco  provinciam  Africam  praemii 
loco  nactus  a Caesare , paulo  post  miserabiliter  inte- 
riit. Quum  enim  pugillares  duplices  veste  tegens  ad 
Caesarem  salutandum  introisset,  suspicionem  movit 
gladium  occuli.  Nec  ausus  statim  inquirere  Caesar, 
ne  quid  aliud  inveniretur,  paulo  post  e tribunali 

§.  4.  Appian.  — Liv.  Epit.  — Plut.  10  Bruto » cap.  3g , cl  Cors.  cap.  95.  — 
Cic.  ad  Attic.  XVI , i5,  et  Philipp.  XXIII , i5  ; idem  ad  Brut.  1 , 16  , 17  , ct 

raptum,  servilem  in  modum  torsit,  negantemque  iussit 
occidi,  prius  oculis  sua  manu  effossis. 

VI.  Ipse  scripsit  in  libris  de  vita  sua,  Q.  Gallium, 
colloquio  petito , insidiatum  sibi , coniectumque  a se  in 
custodiam  ; deinde  Vrbe  interdicta  dimissum,  naufragio 
vel  latronum  insidiis  periisse.  Crudelitatem  Caesaris , 
quo  plus  metuebatur,  studiosius  tegere  atque  adiu- 
vare  nisi  sunt  omnes.  Gallio  magistratum  abrogarunt 
collegae;  populus  diripuit  domum:  Patres  capitis 
damnaverunt : namque  fortunam  adolescentis  omnia 
sequebantur;  et  alii  formidine,  multi  favore , pars 
magna  praemiis  incilabatur.  Quippe  et  accusatoribus 
percussorum  pecunia  promissa  erat , et  magistratus  , 
quem  accusatus  gereret,  mililiaeque  vacatio  ipsis  li- 
berisque et  nepotibus. 

VII.  Ilis  motus , opinor,  Capito,  Velleii  historici 
patruus”,  Agrippae  subscripsit  in  C.  Cassium:  nam 
M.  Agrippam  Cassio  Caesar ; L.  Cornificium  Bruto 
accusatores  apposuerat.  Nihil  erat  actum  damnatione 
reorum,  nisi  et  vi  armisque  possent  superari;  namque 
Brutus  atque  Cassius  iam  habere  legiones  circiter 
viginti  dicebantur:  idcirco  Caesar,  ad  hos  debellandos 
amicitiam  Antonii  sibi  necessariam  fore  videns,  a quo 
propter  affinitatem  dissociari  Lepidus  nequiret , eo 
contulit  consilia  , ut  hos  interim  haberet  adiutores  , 
postea  sublatis  eorum  ope  percussoribus,  ipsos  quoque 
tollendi  rapturus  aut  facturus  occasionem. 

VIII.  Ne  tamen  eius  propositi  emanaret  intempestiva 
suspicio,  neque  de  rebus  iis  retulit,  et  quasi  bellum 
illaturus  hostibus  iudicalis , ad  mare  superum  lentis 
itineribus  processit.  Interea  ex  composito  Q.  Pedius 

5,  Dio.  — Iui.  Obseq.  cap.  tag.  — Appian.  Suflon.  in  Aug.  cap.  »7. 

ad  senatum  de  venia  Lepido  atque  Antonio  conce- 
denda retulit.  Alia  iam  plane  rerum  facies  esse  coe- 
perat, ut,  qui  modo  pro  defensoribus  libertatis  habiti 
fuerant,  tanquam  hostes  -et  parricidae  in  exsecratione 
essent;  contra  despecti  modo  et  tantum  non  hostes 
patriae  iudicati  , non  benevoli  tantum  iidique  reipu- 
blicae,  sed  etiam  civitatis  ac  senatus  patroni  habe- 
rentur. 

IX.  Igitur  ad  Caesarem  senatus  misit,  tanquam 
ignarum  eorum,  quae  agerentur,  ut  huius  sententiam 
exquireret.  Atque  is,  omnia  alia  cupientem,  vi  militum 
adigi  ad  consentiendum  , rescripsit : sequutumque  se- 
natusconsultum , quo  prius  decretum  antiquabatur , 
cum  amicis  ad  eos  literis.  Eam  ob  causam  senatui 
gratulatus  est  Caesar , Antonioque  scripsit , auxilio 
se  venturum  adversus  Decimum , si  ei  videretur.  Ob 
haec  collaudatus  ab  iisdem  Patribus  , quibus  paulo 
ante  nihil  Decimo  carius,  nihil  exsecrabilius  Antonio 
fuerat.  Adeo  facile  convelluntur  animi  externa  tantum 
spectantes,  quotiescumque  eorum,  a quibus  depen- 
dent, aliqua  intervenit  conversio  1 nec  enim  abripi 
iluxu  mortalium  fas  est,  quisquis  constantibus  ve- 
risque bonis  innititur. 

X.  Sed  Antonius  respondit,  in  Decimo  se  vindica- 
turum Caesaris  iniurias,  in  Planco  suas ; Caesarique  A 

se  coniuncturum.  Ilinc  vero  D.  Bruti  res  subito  mise- 
randum in  modum  labare  coeperunt.  Is  tertio  post 

Mutinensem  pugnam  die  insequi  Antonium  orsus , 
postquam  receptum  a Lepido  audiit,  cum  L.  Planco, 
qui  designatus  una  consul  sequentem  in  annum  fuerat, 
consilia  viresque  sociaverat.  Sed  ubi  se  damnatum 

§.  8.  Appian.  — Dio. 

§.  9.  Euseb.  — Dio.  — Appiau. 

esse  Romae , Asinium  Pollionem  , semper  Inlianis 
partibus  fidum , cum  suis  legionibus  accessisse  Anto- 
nio, et  insuper  sollicitare  Plancum  cognovit;  diffidens 
rebus  suis,  adversus  Caesarem  convertere  signa  coepit. 

XI.  Sed  desertus  a Planco  , mox  etiam  petitus  in- 
sidiis, extremam  in  desperationem  incidit:  nam  Plan- 
cus, frequentibus  epistolis  multa  de  se  senatui,  multa 
Ciceroni  liberaliteret  facunde  pollicitus,  ad  potentio- 
res  desciverat ; quatuor  transductis  ad  Antonium  le- 
gionibus. Idcirco  Brutus,  numero,  quam  viribus, 
ampliores  copias  agens,  quod  ex  decem  legionibus 
una  tantum  veteranorum,  erat,  altera  bima,  eaeque 
nondum  satis  ex  inopia  Mutinensi  recreatae ; relicta 
Gallia,  per  Ravennatem  et  Aquileiensem  agrum  in  Il- 
lyricum ducere  conatus  est,  ut  in  Macedoniam  ad  M. 
Brutum  evaderet.  , 

XII.  Sed  quando  istam  quidem  viam  Caesar  et  An- 
tonius obsepserant , et  in  Iapydia  congressum  repu- 
lerant ; relictis  machinis',  alia  longiore  atque  diffici- 
liore 'via  Rhenum  petere  statuit,  atque  ibi  transie- 
ctus  per  Germaniam  proficisci.  Sed  ubi  consilium  eius 
emanavit  in  milites  , desperare  omnes , atque  alia 
circumspicere  praesidia  coeperunt.  Primum  ad  Cae- 
sarem sex  transierunt  tironum  legiones  cum  auxiliis 
suis  ; reliqui  mox  omnes  ad  Antonium , solis  perma- 
nentibus gallis  equitibus,  quibus  custodiam  corporis 
sui  crediderat. 

XIII.  Cum  his  per  Salassos , empto  transitu , singu- 
lisque  in  capita  denariis  datis,  penetravit  in  Galliam, 
dimissisque  et  donatis,  qui  domum  reverti  maluerant, 
cum  equitibus  omnino  trecentis  ad  Rhenum  venit. 

§.  io.  Cie.  ad  Famil.XI,  i3  et  i5;XII,  8.  — Veli.  11,  S3. 

Ibi  vero , dum  ad  difficilem  plerumque  periculi  tran- 
silum  cunctatur,  paulatim  desertus,  decem  tantum- 
modo comites  retinuit.  Idcirco  hac  ipsa  paucitate  spem 
dante  fallendi , rursus  Aquileiam  petere  constituit , 
gallico  habitu  sumpto  ; nam  et  linguae  non  ignarus 
erat. 

XIV.  Sic  oberrans , quum  captus  a latronibus  se- 
quanis  vinctusque  esset,  cuius  esset  ea  ditio  interro- 
gavit. \’bi  responsum  est, Camilli  esse;  duci  ad  eum, 
postulavit,  quod  sua  quaedam  beneficia  Camillus  ha- 
bebat. Sed  ille  , palam  obiurgans  suos , qui  per  igno- 
rantiam in  tantum'  virum  iniuriose  peccavissent , clam 
nuntios  ad  Antonium  misit:  ille  propere  Furium 
quendam  cum  equitibus  ire  iussit  ; a quo  trucidatus 
est  Brutus.  Caput  ad  se  delatum  inspexit  Antonius  , 
sepelirique  iussit.  Nec  obii  teranda  duorum  amicorum 
Bruti  memoria , quorum  alter  in  gratiam  eius  sibi 
conscivit  necem  ; alter,  quum  mori  pro  eo  cuperet , 
invitus  supervixit. 

XV.  Territus  equitum  adventu  Brutus  in  latebras 
se  abdiderat.  Has  ubi  repererunt  Antoniani  , Sex. 
Terentius  obtulit  se  irrumpentibus,  Brutum  simulans, 
ac  obscuritate  loci  sperans  fallere:  sed  agnitus  a Fu- 
rio , servatusque  est.  Brutum , casus  suos  deploran- 
tem , et  inani  subterfugio  subtrahentem  gladio  cer- 
vicem, Ilelvips  Blasio  ad  ferendam  fortiter  mortem  , 
non  voce  tantum,  sed  et  exemplo  suo  excitare  nisus 
est;  sibique  ultro  intulit  manus.  Nec  ultra  profectum, 
quam  ut  prae  metu  mortis  vecors  homo,  Furio  ad- 
monenti , constantius  praeberet  cervicem  , responderet 
his  ipsis  verbis  : Ita  vivam , dabo. 

§.  i3.  Strab.  lib.  V,  p.  ao5.  — Appian.  — Oros.  VI,  18. 

XVI.  Sic  alter  hic  post  G.  Trebonium  poenas  inter- 
fecti Caesaris  dedit ; et  sub  idem  fere  tempus  alius  ex 
percussoribus  Minucius  Basilus,  quum  per  iram  quos- 
dam servorum  castravisset , a familia  interemptus 
est.  At  Antonius  maximi  rursus  exercitus  imperator , 
adiuncto  Lepido  , cum  decem  millibus  equitum  , et 
legionibus  septemdecim , Alpes  iterum  transcendit; 
sex  relictis  in  Gallia  , sub  compotore  suo  L.  Vario 
Cotyla.  Necdum  enim  satis  fidebant  Caesari ; neque 
etiam  magis  illius  beneficio  , quam  suis  viribus , re- 
stitutos videri  decorum  rebantur.  Similiter  in  hos  af- 
fectus animo  Caesar , Bononiam  occurrit  cum  valida 
manu : callidos  et  tempori  servientes  facile  mutuus 
metus  iungit;  irae  atque  odia  in  occasionem  differun- 
tur; fit  pactio,  ut  inter  sese  de  rebus  omnibus  collo- 
quantur : et  quia  par  utrobique  timor  erat , omnia 
sollicite  exaequantur. 

xvn.  Et  fortuna  providerat.  Medio  inter  diversa 
castra  spatio,  nomine,  non  magnitudine,  par  Ger- 
manico Rhenus  parvam  insulam  efficit  (hodie  penin- 
sula esse  dicitur),  plano  solo,  et  parum  insidiis  apto. 
Ad  huius  viciniam  adduci  legiones  quinas  placuerat ; 
deinde,  his  aequali  spatio  relictis,  pergi  cum  trecenis 
comitibus  ad  pontes  : duo  enim  erant , hic  Caesaris, 
ille  Antonii  castra  respiciens.  Hoc  ubi  factum , Lepi- 
dus , cui  cum  neutro  simultas  fuerat , praemissus  ad 
speculandum , essetne  omni  ex  parte  vacua  insidiis 
insula,  paludamentum  extulit. 

XVIII.  Eo  signo  conspecto  , utrinque  relicto  ad 
pontes  comitatu,  Caesar  et  Antonius  in  media  insula, 
loco  undique  conspicuo , ubi  sellae  erant  positae, 

§.  iS.  Appian.  — Oros.  VI , 18.  — Dio.  1’lnt.  ia  Antou.  cap. 

IN  LOC.  1.1  IS.  CSX  LIVIAM 


congressi  sunt;  seque  mutuo,  ne  forte  sub  alis  pu- 
giones haberent,  excusserunt.  Inde  Caesar,  tanquam 
consul,  in  medio;  ceteri  lateribus  eius  assederunt; 
subinissaque  voce  colloquuti  sunt,  ne  quid  ab  jis  , 
quos  ad  pontes  a4duxerant,  excipi  posset.  IIoc  con- 
tinuo biduo  factum,  ut  ab  orto  die  ad  occasum  usque 
contenderent.  Tertio  demum  die  cessit  Caesar,  ut 
inter  alios,  qui  exitio  communiter  destinabantur, 
proscribi  Ciceronem  pateretur;  sine  qua  conditione 
negabat  Antonius  reconciliationem  fieri  posse;  atque 
Antonio  Lepidus  assentiebatur. 

XIX.  Eralque  tantus  hominum  furor , ut  vicissim 

Antonius  avunculi  sui  L.  Caesaris  , Lepidus  fratris 
Paulli  necem  gratificarentur;  dum  inimicos  tollerent, 
ne  quidem  necessariis  parcentes,  et  praeterea  odio 
suorum,  a quibus  increpiti  forte  fuerant , accensi. 
Ceterorum,  quae  tunc  decreta  sunt,  haec  summa 
fuit ;«  Caesar  consulatum  in  reliquam  anni  partem 
» P.  Ventidio  cedat.  Tresviri  reipgblicae  conslituen- 
» dae  per  quinquennium  sint,  eumque  magistratum 
» Lepidus  cutn  Antonio  ac  Caesare  consulari  potestate 
» gerant;  iideinque  confcslim  in  istud  quinquennium 
» magistratus  urbanos  designent;  in  his  neque  senatus 
» auctoritate,  neque  populi  iussu  sit  opus:  provincias 
a seorsim  Lepidus  Hispaniam  omnem  cum  Narbonensi 
» Gallia  ; cetera  Galbarum  citra  et  ultra  Alpes  Anlo- 
» nius  ; Africam  utramque , Sardiniam  ac  Siciliam 
« Caesar  obtineant ».  • 

XX.  Transmarinae  provinciae  silebantur  , sive  ut 
opinionem  efficerent  Tresviri  , non  omnia  se  sibi  cu- 
pere ; sive  potius,  quia  tum  iliae  in  potestate  per- 

§.  18.  Dio.  — Appi  in.  — Plui,  in  Cio.  • 

§.  19.  Sen.  Suasor.  6.  — Oro*.  VI,  »8.  — Flor.  IV.  6.  — Plut.  iu  Anlou. 

cussorum , et  bello  repetendae  erant.  Id  vero  bellum 
Antonio  Caesarique  demandari , Lepidum  in  locum  D, 
Bruti  consulatum  invadere  , Romamque  et  Italiam  cu- 
stodire placuit , Hispanias  et  Narbonensem  per  legatos 
obtinere.  Ad  haec  tres  ei  legiones  sufficere  visae ; ceterae 
ita  distributae,  ut  viginti  Antonius,  totidemque  Caesar 
haberent.  Militibus,  inter  alia  victoriae  praemia, 
coloniae  quoque  promissae  duaedeviginti  urbium  ita- 
licarum , quarum  in  aedificia  finesque  deducerentur. 

XXI.  Neque  contemptissima  ea  pars  Italiae  erat, 
sed  pulcherrima  oppida  laetissimusque  ager  destina- 
batur , Capua , Rhegium,  Venusia  , Beneventum , Nu- 
ceria , Ariminum  , Vibona.  In  has  conditiones  iunxe- 
runt  manus,  iureiurando  interposito;  et  quia  diis 
testibus  non  salis  obstricta  fides  videbatur , etiam 
advocarunt  exercitus : iisque  Caesar  pro  honore  ma- 
gistratus , quem  gerebat , de  scripto  recitavit  omnia  , 
praeterquam  de  proscriptione  quod  convenerat.  Sic 
exercitus  inter  se. consalutaverunt , et  quo  firmior 
esset  imperatorum  concordia , postulatum  est , uti 
velut  obsidem  reconciliatae  gratiae  , privignam  An- 
tonii Clodiam  , vixdum  nubilem , Caesar  duceret. 

XXII.  Assensit  adolescens, salis  gnarus,  ad  servanda 
conventa  non  fortius  affinitatis  vinculo,  quam  ceteris, 
adstringi  potentes  et  cupidos  ; et  modo  patrem  suum 
Caesarem,  quominus  Pompeium  everteret,  ea  neces** 
situdine  nihil  impeditum  fuisse  noverat.  Tum  etiam 
ostentum  ei  factum  ferunt,  quo  ad  summae  rei  spem 
acrius  excitaretur.  In  casU-is  eius  luce  prima  in  cul- 
mine praetorii , super  linteum  aquila  sedens,  duos 
corvos  hinc  inde  infestantes  afflixit , et  mortuos  de- 

5*  «o.  Dio.  — Appian.  — Plut.  in  Anton.  — Flor. 

iecitin  terram , notante  universo  atque  exitum  prae- 
sagiente exercitu , futurum  , ut  ex  tribus  hic  solus 
superstes  et  victor  esset. 

XXIII.  Trahebantque  eodem,  quod,  paulo  antequam 
in  Italiam  regrederentur , in  castris  Lepidi , centu- 
rionis gladium  circumvolutus  anguis  vinxerat;  et  in 
tabernaculum  Lepidi  lupus-  irrumpens  , everterat 
mensam:  id  eversae  potentiae  fuisse  praesagium  cre- 
diderunt ; Antonio  voluptatum  insaniam,  et  ex  his  per- 
niciem ostendi,  quod  circa  fossam  castrorum  eius  lac 
fluxerat,  et  concentus  quidain  fuerat  exauditus.  Nec 
urbana  jnala  prodigiis  carqprunt : canuin  ululatus  , 
luporum  per  forum  discurs"us,  bovis  et  infantis  recens 
nati  sermo , simulacrorum  sudor  sanguine  mixtus  , 
clamores  pugnantium,  strepitus  armorum  equorum- 
que currentium  , apparente  riullo,  solis  varie  mutata 
species,  lapidum  imbres,  aedes  sacrae  statuaeque  de 
caelo  tactae,  multum  timoris  incusserant;  sed  ille  in 
immensum  crevit,  ex  eo,  quod  inter  procuranda  haec, 
prodigia  evenit. 

XXIV.  Quippe  Tuscus  haruspex,  actum  esse  de  liber- 
tate, et  antiqua  redire  regna , seque  excepto  uno , ceteros 
servituros  omnes,  vaticinatus,  compressit  spiritum, 
vivendique  finem  sibi  posuit.  At  Tresviri , tollendo'» 
ante  omnia  praecipuos  inimicorum  rati , ne  consiliis 
suis  impedimento  forent , percussoribus  in  Vrbein 
praemissis,  occupari  statini  duodecim,  vel  ut  alii 
tradunt,  septemdecim  imperarunt,  et  in  his  M,  Ci- 
ceronem. Horum  quatuor  slalim  in  publico,  aut  inler 
convivia,  reperti  occisique,  ceteri  per  spera  ac  pro- 
fana omnia  tumultuosissime  quaesiti,  tantum  excila- 

§.  21.  Veli.  II , 63.  — Dio,  lil>.  XLVII.  — Iui.  Obsrq.  — Stielon.  in  Aug. 
cap.  96. 

runt  pavoris,  ut  tota  nocte  cum  eiulatu  ac  clamore  , 
quemadmodum  captis  urbibus  solet,  discursaretur. 

XXV.  Et  quia  nomina  proscriptorum  nondum  erant 
publice  proposita,  se  quisque  peti  ratus,  in  eam  de- 
sperationem venerant,  ut  alii  suas,  alii  publicas  aedes 
incensuri  essent,  ne  inulti  morerentur,  nisi  Q.  Pedius 
consul  summa  diligentia  , hac  illae  volitans  , bene  spe- 
rare iussisset,  et  exspectare  diem,  vanos  aperturam 
timores.  Deinde  quamprimum  lux  apparuit,' nomina 
septemdecim  illorum  edidit,  auctores  malorum  om- 
nium iheusans  , et  securitati  celeris  promissae  fidem 
publicam  interponens:  qpedum  enim,  quid.de  pro- 
scriptione Tresviri  constituissent,  cognoverat. 

XXVI.  Sed  ille  quidem  proxima  nocte,  per  nimiam 
contentionem  ruptis  vitalibus,  interiit.  Tresviri  paulo 
post  ingressi  sunt  triduo,  cum  cohortibus  praetoriis 
et  singulis  legionibus.  Primo  die  Caesar,  sequenti 
Lepidus,  tertio  Antonius  intrarunt:  stalimque  patuit, 
funus  apparari  rpipublicae : namque  dispositis  per 
Vrbis  opportuna  stationibus , concionem  populi  P. 
Titius  tribunus  plebis  advocavit,  legemque  simul 
promulgavit  atque  pertulit:  Reipublicae  constituendae 
Tresviros  in  quinquennium  creari  cum  potestate  consu- 
Vari  (hoc  verbo  utebantur,  quum  plus  quam  regiam 
rapuissent):  eos  esse  M.  Iapidum  , M.  Antonium  , C. 
Caesarem , ex  ante  diem  V.  kai.  dec.  in  ante  diem  prid. 
Jtal.  ian.  sextas. 

XXVII.  Vnum  etiam  ad  summam  indignitatem  de- 
erat, ut  curatis  precibus  exorandi  essent  suscipe  re 
honorem,  quem , oppressis  legibus,  vi  ac  fraude  in- 
vaserant. Igitur  et  sacrificatum  est,  tanquam  o!> 


24.  Oros.  VI , 18.  — Appinn. 

magnam  et  repentinam  felicitatem , et  ad  consuetum 
habitum  senatus  rediit;  quamquam  et  ex  iis , quae 
agebantur,  et  ex  prodigiis  recentibus,  imminentium 
rerum  cura  occupasset  animos.  Nam  et  armorum  te- 
lorumque species  a terra  visae  eunt  fragore  ad  caelum 
ferri ; et  in  fastigio  aedis  Aesculapii  examen  apum ; 
supra  templum  Genii  Publici , itemque  Concordiae  , 
vultures  consederant.  Nam  et  haec  praesagire  con- 
vulsionem boni  status,  fugamque  et  caedes  credeban- 
tur, quod  post  constitutam  sedem  opesque  industria 
paratas,  fumo  et  turbulento  aeris  strepitu  apes  pel- 
luntur ; et  vulturibus  hanc  insevisse  naturam  sagaci- 
tatem putabant , ut  triduo  aut  biduo  ante  circum  ea 
loca  oberrent,  ubi  cadavera  futura  essent. 

XXVIII.  Neque  diu  his  exspectandum  fuit:  statim 
(jnim  atque  magistratum  Tresviri  acceperunt , super 
septemdecim  illos , proscripserunt  alios  centum  tri- 
ginta, eoruinque  nomina  variis  per  Vrbem  locis  pro- 
ponenda curarunt.  Neque  multo  post  alios  adiecenyit 
centum  quinquaginta;  deinde  saepius,  et  subinde 
plures,  ut  aliqui  recens  damnati  erant,  aut  etiam 
indemnati  perierant,  ne  innocentes  occisi  viderentur. 
Redit  Sullanae  crudelitatis  exemplum;  funeribus  Vrbs 
completur;  per  fornos,  vias,  fora,  theatra,  templa 
sanguis  funditur;  capita  in  Rostris  proposita , mox  ad 
Triumviros  deportantur;  corpora  abiiciuntur  in  pro- 
fluentem , aut  canibu? avibusque  esca  relinquuntur. 

XXIX.  Nec  fidum  cuiquam  aut  tutum  quidquam 
erat,  quando  et  excipientibus  eadem  poena  erat  pro- 
posita , et  abscondentibus  et  vetantibus  exculi  domos 
saas , atque  aperiri  perspicique  conclavia  omnia. 

27.  Iui.  Obseq.  — Qio.  Plio.  X , 6. 

Neque  interfectoribus  modo  promissa  erant  praemia, 
sed  et  indicibus  cuiuslibet  hoc  genus  facti.  Sed  edicti 
sanguinarii  hunc  in  sensum  concepta  formula  fuit : 

XXX.  « Nisi  tanta  quorundam  esset  tamque  insa- 
» nabilis  improbitas,  ut  servari  nescirent , et  serva- 
» toribus  idtro  timendi  essent,  nihil  ad  summam 
» humanitatem  atque  clementiam  desiderari  hoc  tem- 
» pore  pateremur.  Sed  occisus  Caesar  documento 
» nobis  esse  debuit,  ne  aut  vindictam  illius,  autno- 
» stra  pericula  negligeremus.  Neque  vero  consilium 
» hoc  nostrum  iniquitatis  aut  saevitiae  arguet,  quis- 
» quis  et  ipsi  et  nobis  illatas  iniurias  expenderit. 
» Illum  quidem  et  imperatorem  et  pontificem  raa- 
m xitnum,  excisis  aut  subactis  validissimis  nationibus, 
>i  quae  populo  romano  terrori  semper  fuerant,  no- 
» vas  trans  Oceanum  terras  aperientem  imperio,  i% 
» media  curia  , loco  sacro , sub  oculis  deorum  inte- 
» remeruut  ii , quos  aut  in  summa  sua  gratia  amici- 
» tiaque  constitutos,  aut  bello  victos , clementia  ser- 
» vatos  , ad  summos  honores,  opesque  provexerat, 
» partim  etiam  testamento  heredes  instituerat. 

XXXI.  » Nec  occidisse  contenti , tribus  et  viginti 
» vulneribus  lacerarunt,  ut  saevitiae  et  perfidiae  lu- 
» dibrium  adiicerent.  Ceteri  vero  4»ni  viri , tantuin 
» abest,  ut  animadvertere  in  parricidas  conati  sint, 
» ut  etiam  magistratus  illis  , provincias  , exercitus 
w darent:  queis  illi  abusi,  publicas  diripuerunt  pe- 
» cunias,  atque  inde  maiores  adversus  nos  copias 
» compararunt:  quin  et,  accitis  Barbarorum  auxiliis, 
» atque  eorum  Barbarorum  , qui  semper  hostili  ani- 
» mo  in  populum  romanutn  fuerunt,  romani  iuris 
» civitates  , quotquot  imperata  facere  sceleratorum 

» hominum  recusabant , vi  metuque  adegerunt  ad 
« partes ; alias  etiam  diruerunt  cremaruntque. 

XXXII.  » At  nos  ab  aliquibus  horum  iam  sumpsi- 
« mus  poenas;  idque.  ut  videatis  etiam  in  reliquis, 
» dii  dabunt.  Quod  igitur,  constituta  domi  republica, 
» magnisque  per  Hispanias  , per  Gallias  gestis  rebus, 
» unum  etiamnum  grave  certamen  contra  parricidas, 
» qui  transmarinis  provinciis  incubant,  certaturi 
» sumus;  nec  tutum  esse,  nec  aut  nobis  aut  patriao 
>»  utile  arbitramur,  dum  gerundi  belli  causa  peregre 
» absumus , hostes  a tergo  relinquere  , qui  tempo- 
» ribus  nostris  insidientur,  et  nobis,  alibi  occupatis, 
» denuo  fluctus  aliquos  inVrbe  atque  Italia  excitent. 

XXXIII.  » Igitur  ne  dilatum  quidem  oportuit, 
» quin  e vestigio  de  medio  tollerentur;  quando  ipsi 
w priores  denuntiarunt  nobis  periculum,  bellumque 
» intulerunt , hostes  iudicando  et  nos  , et  qui  no- 
» biscum  essent  exercitus..  Nec  vero  nimium  aut  in- 
» vidiosum  rati  sunt,  tot  simul  civium  millia  destinare 
» exilio  : quos  imitaturi  non  sumus : neque  enim 
» molesti  ulli  multitudini  erimus:  neque  etiam  ex 
» divitum  aut  honoratorum  numero  inimicos  omnes 
» conquiremus ; sed  in  pessimum  tantummodo  et 
» foedissimiyn  quemque  advertemus. 

XXXIV.  » IgUur  licet  plures  esse  inimicos  credi- 
» bile  fiat  tribus  quam  uni , pauciores  tamen  punie- 
» mus,  atque  alius  ante  nos  imperator  in  constituenda 
» republica  fecit,  quem  vo^ob  rem  bene  gestam  Fe- 
» licem  cognominastis.  Sane  etiam  vestra  non  minus, 
» quam  nostra  refert , esse  aliquem  certaminum  fi- 
» nem,  exscindique  velnt  radices  bellorum,  quibus 
n iam  olim  atterimini , paulo  post  interituri  cum  re- 
» publica,  nisi  causae  ducesque  factionum  tollantur. 
» Expedit  etiam , nonnihil  facere  in  gratiam  exer- 

» cituum,  ne  iniurias  suas  contemni  a nobis  putent. 

XXXV.  » Et  poteramus  quidem  comprehendere 
» citra  negotium,  quos  supplicio  addiximus;  sed 
« vestrae  salutis  ergo , ne  velut  in  caeca  licentia  mi- 
« litum  ira  latius,  quam  sit  imperatum,  evagetur  , 
» proscribere  nominatim , certoque  atque  definito 
» numero  malumus.  Quod  igitur  faustum  felixque  sit, 
« nobisque  et  reipublicae  salutare,  quorum  huic  edi- 
» cto  subiunctasuntnomina,eorumneininem recipere, 
» celare , dimittere  quisquam  velit;  neque  pecuniam 
» accipere , quo  quidquam  eorum  faciat : qui  secus 
faxit,  inter  proscriptos  et  ipse  referatur.  Capita 
w occisorum  ad  nos  reportantor  : in  singula  , si  liber 
3j  retulerit,  centena  sestertia;  sin  vero  servus,  cum 
33  libertate  et  civitate,  quam  herus  habuerit,  dena 
33  dantor;  indicibus  paria  praemia  sunto:  nomina 
» praemium  accipientium  in  occulto  manento , nec 
33  in  commentarios  referuntor. 33 

XXXVI.  Hac  clausula  timori  occurrebatur,  ne  quis 
exemplo  M.  Catonis  quaestoris  repetere  aliquando 
data  hoc  nomine  praemia  posset.  Proposita  deinde 
proscriptionis  est  tabula;  et,  velut  ordine  servato 
proscribentium,  quorum  primus  fuerat  Lepidus',  pro- 
ximus Antonius,  primo  loco  Lepidi  frateuiroscriptus 
est  Taullus ; secundo  L.  Caesar  avunculus  Antonii; 
quod  horum  quoque  sententiis  iudicati  hostes  illi 
fuerant:  proximi, frater  L.  Planci  Plotius,  elL.  Quintius 
Pollionis  Asinii  socer  Icebantur;  quum  Asinius  et 
Plancus  alia  tabella,  iuxta  posita,  designati  consules 
nuntiarentur. 

XXXVII.  Eiusmodi  viros  in  primis  tabulis  proscribi 

§.34*  Orn*.  VI  , 18.  — AppiftD. 

placuerat,  ne  quis  aliorum  sperare  veniam  auderet. 
Ilis  additus  C.  Toranius,  qui  tutor  Caesaris,  ideinque 
patris  eius  Octavii  collega  in  aedilitate  fuerat.  Erant 
omnino  multis  d"e  causis  graviora  haec  Sullanis  tem- 
poribus mala : non  ob  multitudinem  occisorum ; quin 
aliquanto  minor  numerus  tum  interiit,  patentibus 
adhuc  effugiis,  et  errore  sublato,  qui  in  proscriptione 
Sullae  multos,  de  quibus  non  erat  cogitatum , sustu- 
lerat. Quum  enim  factum  hoc  recordarentur  Tresviri, 
ne  periculum  ex  similitudine  nominum  aliis , quam 
qui  peterentur , esset , seorsim  senatores , in  alia  ta- 
bula ceteros  proscripserunt. 

XXXVIII.  De  numero  tamen  auctores  dissentiunt. 
Qui  plurimum  ponunt,  senatores  proscriptos  circiter 
trecentos  tradunt,  equitum  duo  millia;  qui  minimum, 
senatores  centum  triginta.  Sed  priori  proscriptione 
minusetapud  interfectores  malitiae, et  apud  interfectos 
miseriarum  fuit.  Iussu  enim  imperatoris,  nec  invisos 
antea  nec  infensos, subito  percutiebant;  ut  tempori  ma- 
gis imputari  haec  crudelitas,  quam  animo,  posset;  et 
qui  peribant,  ante  metum  mortis  occisi,  nece  tamen  sim- 
plici defungebantur.  Tum  vero  nondum  exolesceijte 
superiorum  malorum  memoria,  quin  et  superstite 
aliquo  numero,  qui  pars  illorum  fuerat  (nec  enim 
amplius  septem  et  triginta  anni  intererant),  magno 
autem  eorum,  qui  audiverant  recens  perpetrata, 
eveniebat , ut  et  qui  facturi  essent  eadem,  quadam 
improbitate  superare  propositum  exemplar  studerent, 
et  qui  passuri , omnium  cruciatuum  , quos  cuiquam 
accidisse  meminerant , in  semetipsos  speciem  atque 
dolorem  imaginando  timendoque  exsequerentur. 

37.  Suclou.  iu  Ani»,  cnp.  27.  — Appian.  — Dio. 

XXXIX.  Hoc  quoqne  nomine  gravior  erat  triumvi- 
ralis proscriptio,  quod  Sulla  tantum  inimicos  tollebat, 
aut  ex  ceteris  praedivites:  his  enim  praecipue  timenda 
est  omnis  rerum  conversio, ipsis  opibus  desideria  poten- 
tiorum  irritantibus.  Nunc  autem  non  inimici  modo  aut 
divites , sed  amicissimi  quique,  praeter  et  ipsorum  et 
omnium  exspectationem  proscribebantur.  Non  enim 
unis  tantum  de  causis  stringebantur  Triumvirorum 
gladii;  sed  et  privatim  invisi  peribant ; et  multo  piares 
eorum,  qui  dominatum  affectantibus  ullo  modo  obstare 
videbantur.  Idcirco  quisquis  unum  horum  praecipuis 
assectatus  studiis  fuerat,  a duobus  pro  hoste  nota- 
batur; et  quia  duos  offendere  unus  nolebat,  etiam 
ab  hoc  odium  reddebatur  pro  gratia : ut  idem  homo 
et  amicissimus  cuipiam  horum,  et  inimicus  omnium 
videretur;  et  quia  invicem  se  cogitabant  pessumdare, 
non  minus  spoliare  sese  mutuo  amicis , quam  tollere 
hostes , studebant. 

XL.  Igitur  ut  hoc  assequerentur , valde  illiberali 
permutatione  concedebant  invicem  necessarios  suos 
ad  necem,  ut  vicissim  alterius  familiares  tollerent  : 
et  «i  quidem  par  videretur  ratio,  singuli  pro  sin- 
gulis dabantur,  interdum  et  pro  uno  praepotente  tres 
minore  dignitate,  aut  quatuor.  Tria  igitur  ad  sum- 
mum delicta  erant,  quae  morte  vindicanda  indica- 
bant, qui  tnm  rerum  potiebantur:  unum,  si  quis 
inimicus  esset ; alterum , si  amicus  uni  aut  duobus 
reliquis  collegis;  tertium  , si  magnas  opes  possideret: 
quod  enim  ad  perficienda,  quae  animo  destinaverant, 
plurima  pecunia  erat  opus  ; quemlibet  hostium  ha- 
bebant numero,  a quo  illa  teneretur. 

XLI.  Cassius  enim  et  Brutus  ex  Asiae  vectigalibus. 

vicinorumque  regum  atque  tetrarcharum  collatione, 
magnas  atque  paratas  habebant  opes : his  Europa 
restabat,  vacua,  et  continuis  exhausta  bellis.  Igitur 
inter  alia  saeva  et  pudenda,  puerum  quendam  virilem 
togam  sumere  coegerunt,  ut  tanquam  virum  occide- 
rent. Atilius  is  fuit , qui  deducentibus  eum  ex  more 
amicis,  repente  inter  proscriptos  relatus  est. 

XLII.  Atque  ita  desolutus  fuga  servorum  atque  co- 
mitum , quum  ne  mater  quidem  eum  prae  metu  re- 
cepisset , in  montana  confugit ; mox  fame  premente 
degressus  in  planitiem,  a plagiario  quodam  interce- 
ptus est  ( nam  *d  quoque  genus  per  incerta  temporum 
grassari  coeperat)  et  ergastulo  inclusus.  At  ubi  puer 
delicatus  inopiam,  captivitatem, labores  ultra  perferre 
non  potuit,  cum  ipsis  compedibus,  occasione  captata, 
prorepsit  in  viam,  et,  quum  indicasset  se  praetereun- 
tibus, occisus  est.  Alius  etiam  impubes,  dum  in  ludum 
commeat,  cum  paedagogo  suo,  qui  corpus  pro  puero 
obiecerat , interfectus.  Atque  haec  talia  moveri  a 
quolibet,  sed  geri  sine  consensu  Trium  non  poterant: 
ut  minime  credam  excusanti  Caesarem  Dioni;  quam- 
quam sane  postea,  quum  rerum  solus  potiretur,  be- 
nignum et  placabilem  se  exhibuit. 

XLIII.  Iam  enim  proscriptionibus  aut  bello  sub- 
latum erat,  quidquid  obstare  dominationi  eius  potuis- 
set. Equidem  hunc  adolescentem  ipse  Dio  hactenus  , 
pro  potentia  scelerum  non  segnem  ubique  depinxe- 
rat: et  sunt  auctores  haud  contemnendi , tantoque 
potioris  in  hac  causa  fidei,  quanto  enisius  extollunt 
in  ceteris  Octavianum  et  mirantur,  qui  scribunt, 
eum  restitisse  quidem  aliquamdiu  collegis,  ne  qua  Jieret 
proscriptio , sed  inceptam  exercuisse  utroque  acerbius. 

IJ  sane  concesserim . eum  non  tam  indigna  perpe- 
trasse, sicuti  reliquos , sed  percussores  maxime  Cae- 
saris fuisse  persequutuin : ceterum  ea  quoque  sane 
multa  caedes  fuisse  dicitur;  neque  video,  quomodo 
eum  suspicione  appetitarum  pecuniarum  liberem  , et 
ob  eas  aliquando  laxati  caedibus  freni.  Sed  ne  ini- 
micos quidem,  praeter  paternos  , ei  defuisse  constat 
ex  eo , quod  adversus  ipsum  facta  sunt  senatuscon- 
sulta, legiones  excitae,  Vrbs  firmata  praesidiis , uti 
superiore  libro  vidimus. 

XLIV.  Sane  Tanusiae  fidem  adiuvit  atque  Philo- 
poemenis. Vxor  illa  T.  Vinii , hic  libeHus  fuit ; con- 
ditumque in  arca,  quales  codicibus  aut  servandae 
pecuniae  adhibentur,  in  aedes  liberti  Tanusia  trans- 
tulit. Ilie  occultatus  est,  donec  obiisse  \ iniutn  ho- 
mines crediderunt.  Tum  ludorum  publicorum  so- 
lemnitatein  captans  Tanusia,  quos  propinquorum 
eius  quidam  edebat,  per  Octaviam  sororem  Caesaris, 
quae  multis  eo  tempore  saluti  fuerit,  obtinuit,  ut 
solus  Triumvirorum  Caesar  in  theatrum  veniret;  ar- 
camque illatam  aperuit,  Caesarique  rem  indicavit. 
Ille  miratus  fidem  et  ingenium  eorum  , qui  cummenti 
rem  hanc  fuerant,  silenlioque  texerant,  impunitatem 
concessit  omnibus» Philopoemenem  quin  etiam  postea 
equestri  dignitate  decoravit. 

XLV.  Servati  sunt  etiam  eodem  tempore  plures 
proscriptorum  ab  uxoribus,  quarum  tum  sumina 
comperta  fides  est,  quum  libertorum  media,  servo- 
rum aliqua,  filiorum  nulla  adverteretur.  Certe  Thuria 
Q.  Lucretium,,  qui  postea  consul  factus  est,  fnler 
cameram  et  tectum  cubiculi , una  conscia  ancilla  , 

loto  tempore  texit;  quamquam  et  in  hoc  servorum 
fuit  egregia  fides:  quippe  vagatus  aliquamdiu  cum 
duobus,  inopia  cogente,  succollantibus  iisdem,  in 
Vrbem  revertebatur,  pro  aegroto  ratus  laliturum. 

XLVI.  Deinde  quum  alter  buiulorum,  fracto  crure, 
herum  destituisset,  innixus  alteri  pergebat;  donec 
ex  eadein  porta,  ubi  pater  eius  , Sulla  proscribente, 
captus  occisusque  fuerat,  armatam  cohortem  pro- 
currere videns,  omine  simul  loci,  simul  conspectu 
militum  conterritus,  in  sepulcrum,  quod  forte  iri 
agro  erat,  se  illatcbravit.  Ne  ibi  quidem  tutum  ei 
quidquam  fuit,  furibus  eo  delatis,  qui*  effodere  se- 
pulcra consueverant:  sed  dum  iis  se  spoliandum  ser- 
vus praebet,  effugium  ad  portam  Lucretio  fuit ; is- 
que  exspectavit  venientem,  et,  parte  data  vestium 
suarum,  cum  eo  perrexit  domum  ; receptusque  ab 
uxore  et  occultatus,  precibus  amicorum  veniam  de- 
inde impetravit. 

XLV1I.  Ligarium  autem  quendam  uxor  celaverat : 
post  ab  ancilla,  quae  sola  rem  norat,  proditum  lu- 
gens, caput  auferentes  milites  cum  clamore  seque- 
batur, se  quoque  occidi  iubens,  qnae  celasset  virum: 
nam  et  ex  his  caedibus  esse  praemio  locum.  Quum  ' 

hi  non  moverentur,  ad  Tresviros  procurrit,  eadem 
ingerens;  ubi  et  hi  dissimularunt,  inedia  se  confecit 
domi.  Sulpicia  vero  quum  diligenter  a matre  Iulia 
esset  asservata  , ne  Lentulum  Cruscellionem  in  Sici- 
liam sequeretur,  ancillari  habitu  cum  duabus  an- 
cillis totidemque  servis,  omnia,  quam  virum  relin- 
quere, et  vel  vitae  discrimen  adire  maluit ; reperitque 
Messanae  humi  stratum , et  desiderio  uxqris  se  aflli- 

ctantem,  quamquam  dux  copiarum  a Sex.  Pompeio, 
ad  quem  profugerat,  creatus  esset. 

XLVIII.  Acilium  uxor  redemit  a militibus , omni 
suo  mundo  dato;  servaruntque  illi  fidem,  atque  etiam 
navem  conduxerunt  in  Siciliam  fugituro.  Apuleium 
coegit  sua , ut  comitem  fugae  adscisceret , indicium 
minata,  si,  se  relicta,  proficisceretur.  Atque  comita- 
tus iste  profuit,  minime  proscriptum  suspicantibus 
obviis , qui  cum  uxore,  servis  atque  ancillis , publica 
via  tam  secure  iter  faceret.  Antium  coniugis  industria 
stragulis  involutum  per  baiulos  ad  mare  transtulit, 
unde  traiecitjn  Siciliam. 

XLIX.  At  C.  Antistius  Rheginus  non  vulgari  modo 
servatus  est : missus  in  cloacam  ab  uxore,  proximum 
diem  foetore  defensus  latuit;  nocte  carbonarii  ha- 
bitu indutum , carbonibus  onustum  asinum  prae  se 
agere  iussit;  ipsa  minime  longe  intervallo  in  lectica 
antecedebat.  Quum  ventum  ad  portam  esset  , ac- 
currit miles  quidam  , et  lecticam  curiose  scrutatur; 
celeriterque  superveniens  Rheginus  orat  militem , 
ne  molestus  esse  mulieribus  pergeret.  Ille,  dum  con- 
temptiin  tanquam  cum  carbonario  rixatur  , agnovit 
hominem,  aitque  , Perge  laetus  sospesque , imperator  ; 
hoc  enim  tibi  nomen  atque  hanc  fidem  etiamnum  a me 
deberi  sentio : nam  sub  eo  pridem  in  Syria  meruerat. 

L.  Neque  dedignentur  optimae  matronae,  pari  pie- 
tate coniungi  sibi  Coponii  uxorem;  quamquam  illa 
celeris  infelicior , servatam  eo  usque  pudicitiam , 
redimendi  viri  causa , M.  Antonio  prostituit.  Neque 
minus  M.  Lepidus  gratiae  aut  precibus  exorabilem  sc 
praebuit.  IIoc  enim  connivente,  centurionum  huma- 
nitas, fratrem  imperatoris  sui  reverentium,  cfiugiurn 

L.  Paullo  in  Graeciam  dedit ; unde  mortuo  M.  Bruto 
Miletum  profectus , hanc  exsilii  sedem  habuit.  Alias 
enim  difficulter  evudere  proscripti  poterant,  quia 
stalim  , tabulis  propositis,  stationes  ad  portas,  alios- 
que  Vrbis  exitus  oppositae  sun(;  portus  etiam  pari 
diligentia  observati , lacus  quin  etiam  et  paludes  , et 
quidquid  vel  effugium  praestare  posse  , vel  latebras 
videbatur. 

LI.  Igitur  et  intra  Vrbem  et  extra,  discurrentibus 
passitn  centurionibus,  multi  trucidabantur;  virique, 
modo  summa  in  auctoritate  constituti , ad  effugien- 
dam necem,  habitu  aut  locis  obscoenis  occulebantur. 
Neque  percussores  tantum  timebantur,  ut  non  plus 
sollicitudinis  a familiaribus  esset.  Alium  infensa  uxor, 
alium  ingrati  liberi  habebant  anxium;  plerique  liber- 
tos servosve  suos  , aut  debitores,  aut  vicinos  metue- 
bant. Omnium  odiis , quacumque  occasione  coepis- 
sent, tristissima  tempora  viam  ad  vindictam  patefe- 
cerant. Igitur  senes , summis  honoribus  usi , ad 
mancipiorum  suorum  accidebant  genua,  misericor- 
diam orantes:  neque  hoo  erat  indignissimum,  sed 
quod  plerumque  nihil  tanta  humilitas  supplicandi 
proficiebat. 

LII.  Tanto  deterior  tum  erat  Romae,  quam  bello 
et  ab  hoste  oppressis  esse  solet,  conditio:  nam  illi 
quum  ab  externis  urgeantur,  in  fide  tamen  atque 
caritate  domesticorum  acquiescunt;  hic  vero  non 
scelus  modo  atque  offensas  suorum,  sed  et  cupiditatem, 
et,  ne  quid  mali  deesset,  timorem  quisque  metuebat. 
Quos  enim  nulla  propria  ira  stimulabat,  ii  spe  osten- 
tati publice  praemii , aut  diripiendarum  opum  heri- 
lium abripiebantur:  optimum  quemque  atque  mode- 

slissimum  minae  Triumvirorum  absterrebant,  ne  quain 
suis  opem  ferre  sustinerent. 

LIII.  Reliqua  vero  multitudo  aut  investigabat  pro- 
scriptos, prodebatquc  ad  necem;  aut  occisorum  , di- 
reptis bonis  , diruebat  domos  : pauci , qui  relinque- 
bantur, boni  prudentesque  summo  cum  stupore  fa- 
tum intuebantur  Vrbis;  quum  alias  civitates,  dissen- 
sione civium  afflictas  , concordia  restitutas  esse  didi- 
cissent; hanc  eorumdem  hominum  discordia  vexatam 
esse,  concordia  propemodum  everti  cernerent.  Mise- 
rabilis enim  erat,  supra  quam  cogitari  possit,  facies, 
et  varia  mortis  imago ; quum  alii  percussoribus  suis 
repugnarent , tanquam  latronibus;  alii  cervices  prae- 
berent, gnari,  ministros  hos,  non  auctores  suae  ca- 
lamitatis esse;  multi,  ne  tamen  inimicorum  arbitrio 
morerentur,  fame,  laqueo,  praecipitio  se  conficerent, 
aut  in  aquam  ignemve  iacerent  corpora. 

LIV.  Multi  quoque  per  errorem,  aut  privata  odia, 
praeter  mentem  Triumvirorum  occisi ; quorum  cada- 
vera facile  dignoscebantur  a proscriptis,  quia  proscri- 
ptorum capita  demebantur*  deportanda  ad  Tresviros. 
Sed  ct  eorum  , qui  caedem  evaserant,  mira  varietas 
fortunae  fuit.  Nonnulli,  priusquam  superare  maria 
possent,  naufragio  hausti  ; alios  eadem  urbs,  quae 
tum  proscriptos  atque  fugientes,  mox  laetiora  ad 
tempora  servatos  in  magistratibus  atque  imperiis  vi- 
dit: tantum  rebus  humanis  inconstantiae  inesl ; qua 
non  modo  parvae  civitates  iactantur;  sed  illa  regina 
prope  rerum  Ilorna.  invicta  armis, constituta  legibus, 
exornata  ingeniis , nullius  eorum,  quae  per  homines 
contentis  studiis  appetuntur,  indiga,  suis  ipsa  bonis 
ad  summam  suam  miseriam  abusa  est. 

LV.  Eandem  tamen  paulo  post  recreavit  idem  ille 
Caesur , a qiio  tum  propemodnm  exstincta  est;  nc 
qui*  aut  laetis  rebus  timere  duras  , aut  tristibus  spe- 
rare meliores  desinat.  Quamquam  sane  minus  fallan- 
tur , qui  deteriora  exspectant  in  dies;  quando  tam 
facile  crescit  improbitas , et  alioquin  haec  .est  vitae 
conditio,  ut  nocere  cuilibet  in  promptu  sit;  conser- 
vatio rerum  atque  instauratio,  bonis  artibus  , iisque 
mullis  indigeat.  Vnius  pueruli  incogitantia  male  cu- 
stoditus ignis  consumere  paucis  horis  oppidum  po- 
test, quale  multis  annis  aliquot  hominum  millia  resti- 
tuere nequeant.  Sed  ad  res  romanas  revertor,  praeter 
enarratos  antea  casus , paucos  adhuc  relaturus  , prae 
ceteris  in  utriusque  fortunae  exemplum  dignitate? 
hominum  , aut  raro  miroque  eventu  notabiles. 

LVI.  Sergius  apud  ipsum  Antonium  delituit,  donec 
ei  consul  iam  Plancus,  Antonio  auctore,  reditum 
impetravit.  Nam  inter  summam  crudelitatem,  multas 
tum  ostendit  Antonius  clementiae  stricturas  : certe 
Attico,  apud  P.  Volumnium  latenti,  sua  manu  scripsit,  v 
ne  timeret , statimque  ad  se  veniret : se  eum , et  (). 
Gellium  Canum  ( is  una  latebat , aequalis  et  familia- 
rissimus Attico)  de  proscriptorum  numero  exemisse: 
misitque  praesidium  eis,  ne  per  noctem  in  periculum 
aliquod  inciderent.  At  Salvius  tribunus  plebis,  quam- 
quam , ne  hostis  Judicaretur,  Antonius  intercesserat, 
tamen  diffidens  ob  alia,  convivium  amicis  dabat,  quasi 
non  diu  cum  ipsis  fnturys  postea. 

LVII.  Supervenerunt  armati , ornnibusque  prae 
metu  exsilientibus,  quiescere  ceteros  centurio  iussit, 
Salvium  cervices  praebere;  capillisque  prehensum 
supra  mensam  traxit,  quantum  opus  ernt,  ut  caput 

$.  66.  Com.  iu  A Hic. Appiam 

Tit.  Eiv.  Toni.  AII  T f 


Digitized  by  Google 


10.  FREINSHEMII  SVPPLEM. 


460 

praecideretur:  quo  correpto  abiens,  imperavit  ce- 
teris, tenerent  sese,  quo  essent,  loco  quieti , ne  similia 
paterentur.  Ergo  etiam  post  centurionis  discessum , in 
multam  noctem,  cum  relicto  tribuni  corpore,  attonitis 
et  fulminatis  similes  accubuerunt.  Post  hunc  Minu- 
tius praetor,  inter  habenda  comitia,  in  foro  occisus 
est;  quum,  audito  periculo,  in  tabernam  quamdam 
veste  mutata  confugisset,  indicio  lictorum  proditus, 
qui  per  ineptam  pietatem  discedere  cunctabantur. 

LV11I.  Alterius  praetoris  L.  Villii  Annalis,  itemque 
viri  praetorii  C.  Toranii  exitus  , nec  sine  scelere  li- 
liorum , nec  sine  sceleris  vindicta  commemorari  po- 
test. Annalem,  dum  in  campum  cum  lilio  quaesturae 
eandidato  descendit,  comites  repente  deseruerant, 
proscriptum  audientes.  Idcirco  ad  clientis  vile  tectum 
in  suburbio  confugiens  servari  potuisset, nisi  nefarius 
iuvenis,  rem  suspicatus,  eo  deduxisset  milites;  atque 
is  auctor  spectatorque  paternae  necis,  quum  Trium- 
virorum impia  liberulilale  paterna  bona  , simulque 
aedilitatem  obtinuisset,  vino  obrutus,  ab  iisdem  mi- 
, litibus,  qui  patrem  occiderant,  orto  iugio,  interfectus 
est. 

LIX.  C.  Toranii  latebras,  aetatem,  notasque  cor- 
poris , quibus  agnosci  posset , detestabilis  filius  cen- 
turionibus edidit:  a quibus  repertus  senex  inducias 
petiit,  donec Jilius  ab  Antonio,  cuius  sequutus  partes 
fuerat,  aliquid impetrass si.  Cui  ridentes  illi,  Impetravit , 
inquiunt,  sed  mortem  luam.  IJoc  audito,  iterum  petiit 
brevissimum  spatium,  liliamque  accitam  monuit,  ab- 
stineret hereditate  paterna,  ncae  causam  praeberet  J, rutri, 
mortem  etiam  illius  ab  Antonio  impetrandi.  Atque  is 
postea  filius,  dilapidato  patrimonio , furti  damnatus , 


jj.  S8.  Vi!.  Mi».  IX  ,<1—  .qipiiu. 


IN  LOC.  MB.  CKX  LIVIANI 


45  I 

solum  verlit.  Ilorum  mortibus  admonitus  P.  Rupilius 
Ilex,  qui  tum  praeturam  gerebat,  matura  fuga  in  M. 
Bruti  castra  se  contulit. 

LX.  Sed  vix  alterius,  quaih  Ciceronis,  fatum  an- 
notatu dignius  fuit!  Proscriptus  ille  cum  filio,  fratre, 
filio  fratris,  ct  amicis  atque  familiaribus  omnibus, 
pro  certo  habens  id,  quod  erat,  non  magis  Antonio 
eripi  se,  quam  Cesari  Cassium  et  Brutum,  posse, 
primo  in  Tusculanum  fugit;  inde  transversis  itineribus 
in  Formianum , ut  ab  Caieta  navim  conscensurus, 
proficiscitur.  Vnde  aliquoties  in  altum  provectum 
quum  modo  venti  adversi  retulissent,  modo  ipse  ia- 
ctationem  navis , caeco  volvente  iluctu , pati  non 
posset,  taedium  tandem  eum  et  fugae  et  vitae  cepit, 
corvorum  etiam  prodigio  terrente  , qui  crocitantes  , 
et  capita  tundentes  funium,  in  utroquo  antennae 
cornu  consederant:  regressusque  ad  superiorem  vil- 
lam , quae  paulo  plus  mille  passibus  a mari  abest , 
moriar,  inquit  , in  patria  saepe  servata. 

LXI.  Inierim  appropinquantibus  percussoribus,  in 
cubiculum  eius  involantes  corvi  ruperunt  somnum  , 
et  in  conspectu  eius  ferrum  horologii  loco  motum 
excusserunt,  laciniamque  togae  morsu  correptam  reti- 
nuerunt. Inde  excitati  servi,  quam  possent  opem  hero 
ferre, quem  etiam  animantibus  ratione  non  praeditis 
curae  esse  credebant,  constituerunt:  partiinque  pre- 
cibus, parlim  vi  sublatum  denuo  imposuerunt  in  le- 
cticam , mare  petituri.  Supervenientibus  deinde  He- 
rennio centurioni  , et  tribuno  Popillio  cum  paucis 
militibus  , sive  sutor  quidam  Clodianus  cliens,  sive 
Philologus  C.  Ciceronis  libertus  , et , ne  quid  sceleri 

dcesset,  eruditus  a Marco  , semitam  ostendit  in  densas 
silvas  pertinentem. 

LXII.  Tum  viso  Ciceronis  comitatu  , exclamavit 
Popillius  , Sequimini , qtii  a tergo  estis,  milites;  non 
quia  plures  adessent,  verum  ut  exterreret  Ciceronia- 
nos: salisque  constat,  hos  fortiter  fideli terque  paratos 
fuisse  ad  dimicandum;  ipsum,  deponi  lecticam  , et v 
quiete  pati,  quod  sors  iniqua  cogeret,  iussisse  ; visisque 
armatis  , dixisse  , Accede , veterane  ; et , si  hoc  saltem, 
potes  recte  facere , incide  cervicem.  Trementi  deinde 
dubitantique  , Quid  si  ad  me  , inquit  , primum  venis- 
setis? Ita  prominenti  ex  lectica,  praebentique  immo- 
tam cervicem,  caput  repetito  ter  ictu  praecisum  est. 
Nec  satis  stolidae  crudelitati  militum  fuit;  manus 
quoque,  scripsisse  in  Antonium  aliquid  exprobrantes, 
amputarunt  ! 

LXIII.  Ita  relatum  caput  ad  Antonium,  iussuquc 
eius  inter  duas  manus,  tantorum  operum  ministras  , 
in  lloslris  posituro,  ubi  ille  consul,  ubi  saepe  consu- 
laris, ubi  eo  ipso  anno  adversus  Antonium,  quanta 
nulla  unquam  humana  vox  cum  admiratione  eloquen- 
tiae, auditus  fuerat.  Vix  attollentes  prae  lacrymis 
oculos  homines  intueri  trucidata  membra  eius  pote- 
rant; ceterorumque  caedes  privatos  luctus  excitave- 
runt; haec  una  communem.  Hoc  tam  infame  mini- 
sterium C.  Popillius  Laenas  sibi  pro  beneiicio  depo- 
poscerat, olim  in  causa  maxime  dubia  a M.  Cicerone 
defensus.  Sed  , capite  viso  Ciceronis,  exclamasse  An- 
tonium aiunt,  nunc  peractam  esse  proscriptionem  suam. 

LXIV,  Xatn  continuo  post,  patratam  caedem,  velut 
rem  laetissimam , Popilii  us  et  per  veredarios  terra, 
et  mari  per  dromones  nuntiandam  curaverat; deinde 
ipse  , adveniens  in  forum  , caputque  tenens  manu  , 
sedenti  pro  tribunali  Antonio  monstravit  qnaliens. 
At  ille  exsultavit  prae  gaudio,  saepius  cacbinnrfs  re- 
vocans; hominique  exsecrando  coronam  imposuit, 
tanquain  qui  maximum  omnium  et  velut  decumanum 
hostem  suum  sustulisset;  tantaque  fuit  turpissimi  la- 
tronis improbitas,  ut  imaginem  suam  coronatam,  iuxta 
caput  Ciceronis  in  Rostris  proponeret;  tanta  insuper 
summae  improbitatis  apud  spurcissimum  imperatorem 
gratia  , ut  decuplum  ab  Antonio  praemium  repor- 
taret 1 

LXV.  Hunc  exitum  sortitus  est  M.  Cicero  ante 
diem  MI  idus  decemb.  utTiro  liberius  eius  memoriae 
prodidit.  Vixit  tres  et  sexaginta  annos,  ut,  si  vis  ab- 
fuisset, ne  immatura  quidem  mors  videri  possit:  in- 
genium et  operibus  et  praemiis  operum  felix ; ipse 
fortuna^  diu  prosperae ; facies  ei  decora  ad  senectu- 
tem , et  commoda  permansit  valetudo ; tum  pax  diu- 
tina, cuius  instructus  erat  artibus,  contigit:  namque 
prisca  severitate  iudiciis  actis,  maximorum  noxiorum 
multitudo  provenit,  quos  obstrictos  patrocinio  inco- 
lumes plerosque  habebat.  Iam  felicissima  consulatus 
ei  sors  petendi,  et  gerendi  maximo  consilio  industria- 
que. Vtinarn  moderatius  secundas  res,  et  fortius  ad- 
versas ferre  potuisset ! namque  utraeque  quum  ve- 
nerunt £i,  mulari  eas  non  posse  rebatur.. 

LXVI.  Inde  sunt  invidiae  tempestates  coortae  graves 
in  eum,  certiorque  inimicis  aggrediendi  fiducia:  ma- 

iore  enim  simullates  appetebat  animo,  quam  gerebat. 
Igitur  in  longo  tenore  felicitatis,  magnis  interim  ictus 
vulneribus  , exsilio  , ruina  partium  , pro  quibus  ste- 
terat, filiae  morte,  exitu  tam  tristi  atque  acerbo, 
omnium  adversorum  nihil,  ut  viro  dignum  erat,  tulit, 
praeffer  mortem:  quae  vere  aestimanti  minus  indigna 
videri  potuit;  quod  a victore  inimico  nil  crudelius 
passus  erat,  quam  quod  eiusdem  fortunae  compos 
ipse  fecisset. 

LXVH.  Sed  quando  mortalium  nulli  virtus  perfecta 
contigit,  qua  maior  pars  vitae  atque  ingenii  stetit, 
ea  iudicandnm  de  homine  est.  Ergo  si  quis  virtutibus 
vitia  pensarit,  vir  magnus,  acer,  memorabilis  fuit, 
ct  in  cuius  laudes  exsequendas  Cicerone  laudatore 
opus  fuerit.  Sed  ille  quidem  , semel  proscriptus  ab 
Antonio,  vicissim  illum  ad  perpetuam  hominum  me- 
moriam victuris  monumentorum  suorum  tabulis  pro- 
scripsit. Neque  reticenda  Fulviae  crudelitas  est , iam 
a Clodianis  temporibus  inimicissimae  Ciceroni.  Haec 
igitur  caput  eius  , impositum  genubus  ( nam  et  domi 
suae,  superque  mensam  spectare  hoc  Antonius  cu- 
piverat), amarulentissime  insultans  mortuo  conspuit ; 
deinde  linguam,  a qua  scilicet  maxime  laesam  se 
arbitrabatur,  compunxit  acubus  et  calamistro. 

LXVIII.  Nam  et  haec  furia  partes  suas  inter  illam 
publicam  cladem  egit  egregie;  mullique  inimicitiarum 
aut  pecuniae  causa,  huius  iuSsu  interempti  sunt. 
Caesetius  Rufus  senator  , vicinum  Fulviae  habens 
aedificium,  vendere  petenti  noluerat.  Tum  igitur. 
**  licet  dono  dedisset,  proscriptus  est,  caputque  eius 
allatutq  Antonio,  conviviuip  agitanti,  cui  tum  in  morem 

haec  crudelitas  venerat, ut  capita  principum  civitatis 
coenanti  referrentur.  Is  igitur  , diu  versata  conside- 
rataque  facie.  Hunc,  inquit,  ego  non  noveram-,  duhi- 
tansque  uxoris  esse  facinus  , referri  ad  illam  caput, 
illa  proponi  non  in  foro  , ut  cetera , sed  in  ipso  illo 
aedificio  iusjit , ne  quaerendum  quis  haberet,  cur 
esset  hic  interfectus. 

LXIX.  Similiter  et  C.  Verres  proscriptus  est  ob  ne- 
gata Antonio  corinthia:  ct  Nonius  senator,  Strumae 
filius  , propter  opalum  gemmam,  quam  habebat  avel- 
lanae magnitudine;  parque  horum  contumacia,  An- 
toniique  feritas  fuit:  neque  minus  mori  decreverunt 
illi  pro  his  nugis,  quam  hic  occidere.  Sapientius  illi, 
quibus  vita  carior  divitiis  fuit : multos  enim  exemerunt 
Antonius  et  Fulvia,  plus  deferentibus  ipsis  consequuti, 
quam  sperare  ex  illoruin  morte  potuissent ; et,  ne 
vacaret  in  tabulis  loCus,  alios  pro  his  adseripserunt , 
tanquaifl  vicarios  mortis. 

LXX.  At  L.  Caesarem  Iulia  soror  servavit:  ad  quam 
ille  quum  profugisset , matrem  imperatoris  sui  reve- 
rentibus militibus,  aliquamdiu  tutus  fuit.  Postea  vin- 
cente pudorem  avaritia  , petitus  a centurionibus  in 
cubiculum  sororis  confugit.  Atqui  illa  , manibu»  ex- 
pansis ianuam  defendens,  clamitabat.  Non  occidetis 
L.  Caesarem , priusquam  me  percusseritis,  quae  vestrum, 
imperatorem  peperi.  Sic  his  tandem  abactis  , processit 
in  forum  Iulia  ; sedenlique  pro  tribunal*cum  collegis 
Antonio  , Me  ipsam,  inquit,  indico , quae  L.  Caesarem 
liabeo  domi  , et  habebo  , donec  simul  interficiamur ; 
quando  eadem  in  receptatores  constituta  poena  est.  At 
ille,  Sororem,  inquit,  meliorem,  quam  matrem , praestas: 

'ab  illo  me  iudicari  hostem  passa , nunc  mihi  ullum  eunti 
iniuriam  obstas.  Cessit  tamen  ad  extremum.  Plancoque 
negotium  dedit,  de  salute  L-  Caesaris  referendi. 

LXXT.  Sed  et  ab  ipsis  militibus  nonnulli  servati 
sunt;  quorum  tamen  benevolentia  Largus  diu  frui 
non  potuit  : quum  enjm  alium  quaerentes  , hunc  re- 
perissent,  moti  hominis  infelicitate  , qui  captus  ante- 
quam vestigatns  esset,  in  proximam  silvam  perfugere 
iusserunt.  Ille  igitur  in  alios  incidens,  ad  priores 
recurrit , Vos  me  potius  interficite , clamitans . quando 
nihilominus  est  pereundum : vos  potius  capitis  mei  prae- 
mium accipere  aequum  est , qui  me  servare  voluistis. 

• LXXII.  Aequior  fortuna  Virginio  fuit , qui  suavi 
eloquio  praeditus,  primum  servis  suis  persuasit,  se 
prodito,  modicum,  immo  incertum  praemium  habituros , 
cum  perpetua  turpitudine  et  metu  ; servato , praeclaram 
conscientiam,  et  aliquando  famam  facti,  sed  et  mercedem 
longe  maiorem  atque  certiorem  relaturos.  Ita  cum  his 
eodem  habitu  fugientem  nacti  milites  agnoverunt: 
neque  hic  eum  facundia  sua,  aut  felicitas  deseruit, 
quominus  et  hi  sequerentur  eum  ad  mare,  pecuniam 
potins  ab  incolumi  voluntate  ipsius  accepturi,  quam 
propter  occisum  per  scelus.  Sed  ubi  ventum  ad  litus 
est,  iam  abnavigaverat  uxor  ,quae  ex  composito  cum 
nummis  eo  accesserat,  abisse  iam  rata  virum  : servus 
tamen,  in  litore  ob  hoc  relictus,  et  navem  common- 
stravit, et  ontnem  exposuit  rei  ordinem. 

LXXIII.  Igitur  orante  Virginio,  exspectarent  , dum 
revocaretur  uror,  ttul  in  Sicilia  acciperent  nummos , in 
scapham  imposuerunt  eum  . alacrique  remigio  per  ve» 
xerunt  in  insulam  : quumque  sibi  cum  fide  exsolvi 
promissa  vidissent,  huius  viri  comitatum  sacramento 

suo  praetulerunt , manseruntque  cum  eo  usque  ad 
pacis  tempora.  Ipsa  quoque  Triumvirorum  discors 
concordia , dum  alii  exosum  servare  conatur  alius , 
aut  contra  gratum  alii  perdere , magnam  eo  tempore 
varietatem  casuum  peperit:  tamque  fuerunt  incerta 
omnia  , ut  alias  praemia  proditoribus  suorum , alias 
su  pplic  i a repr  a esen  tar  en  t u r. 

■ LXXIV.  Ilaterii  servus,  hero  prodito , nactus  li- 
bertatem , dum  facultates  occisi  subhastantur,  liberis 
Haterii  bona  paterna  redimere  cupientibus,  improbus 
licitator  se  obiecerat.  Illi,  tempora  non  ausi  arguere, 
cum  silentio  et  lacrvmis  assectabantur  nebulonem , 
donec  commota  populi  indignatio  extudit  a Tribus- 
viris,  ut  eum  rursus  proscripti  liberis  in  serviturem 
addicerent.  Alius  conservum  suum , pulchro  stratage- 
mate  (quali  et  Panopioni  partam  Salutem  postea  me- 
morabimus) vitam  heri  morte  sua  redempturum, 
vetuerat,  demonstrata  militibus  fallacia.’ Igitur  necatus 
est  dominus ; sed  populus  non  destitit  obtundere 
Tresviros  , donec  index  ille  patibulo  , fidelis  autem 
servus  libertati  vindicaretur.  , 

LXXY.  At  Vrbinium  Panopionem , in  villae  Reati- 
nae spelunca  latitantem*,  quum  infesti  milites  pete- 
rent, unus  ex  servis  eius,  veste  cnm  domino  permu- 
tata , sumptoque  annulo,  percussoribus  sese  obiecit, 
nihil  causari  dictitans  , quominus  imperatum  perage- 
rent. Sic  ille  pro  Panopione  interfectus,  pietatis  hoc 
postea  praemium  ab  domino  retulit,  ut  amplo  monu- 
mento, factique  pulcherrimi  testimonium  praeferente, 
conderetur.  Menenii  servus  in  lecticam  domini  oper- 
tam se  coniecit,  aliis  e familia  succollantibus , atque 

5-  7<-  Appinn.  • 

fj.  7 5.  Val.  Mas.  VI , 8.  — Macrob,  Salurual.  I , 1 1.  — Appia  a.  — Scn.  Jc 


458 


10.  FREINSHF.MII  SVPPLEM. 


ita  interfectus  pro  hero  , evadendi  in  Siciliam  ei  spa- 
tium praebuit. 

LXXVI.  Sed  hi  quidem  beneficiis  affecti,  retulerunt 
merentibus  gratiam : maius  miraculum  fuit  in  Stigma- 
tia , qui  Antium  Restionem  noctu  fugientem  , ut  po- 
terat, in  compede  assequutus,  terruit  primum  ad- 
speclu  suo;  deinde  confirmavit,  bono  iubens  esse 
animo,  sibi  maiorem  acceptorum  olim  beneficiorum, 
quam  huius  iniuriae  memoriam  esse ; abstrusumque 
in  speluncam  quotidianis  operis  aluit.  Postremo  quum 
suspicantes  rem  milites  supervenirent,  exstruxit  ro- 
gum, et  senem,  forte  oblatum,  occidit,  atque  in 
pyfarn  imposuit dominum  , data  interfecti  veste, 
dintfsit,  ipse  induit  herilem  cum  annulo,  seque  per- 
cussoribus obviam  tulit.  A quibus  pro  homicida  re- 
tentus, Restionem , inquit,  occidi , yiceinque  crudelitati 
eius , a quo  sic  notatus  sum , reddidi.  Quia  verisimilia 
loquebatur  , crediderunt  milites , capulque  ignobile 
ferentes  frustra  contenderunt  in  Vrbem.  Antius  , a 
servo  subductus , in  Siciliam  cum  eo  transiecit. 

LXXVII.  Simili  commento  C.  Ilosidium  fletam  filius 
eripuit  morti,  tanquam  mortuo  paratis  exsequiis  , 
ereinatoque  in  area  domus  rogo ; nam  suspendio 
finisse  vitam  finxerat,  llac  arte  senex  elapsus,  in 
praedio  recens  empto  substitit , ad  dissimulandum 
oris  habitum  altero  obligato  oculo , quem  deinceps  , 
reddita  pace,  inutilem  habuit,  per  longam  videndi 
desuetudinem  facultate  amissa. 

LXXVIII.  Et  quia  de  filiorum  pietate  mentio  fieri 
coepta  est , Oppius  patrem  decrepitum  , et  aetatis 
taedio  fugere  nolentem,  sustulit  in  humeros;  elatum- 

que  Vrbe , modo  manu  sublevans  eunlem , modo 
deficientem  imponens  cervicibus  , in  Siciliam  trans- 
portavit, sine  ulla  alia  molestia,  quum,  sicut  Aeneae 
patrem  gestanti , viam  pietas  vel  per  medios  hostes 
faceret.  Arrianus  quoque  monumento  suo  similis  in 
filio  fidei  testimonium  insqribendum  curavit:  Hic 
situm  esse  , cui  proscripto  f/ius  non  proscriptus , rece- 
ptator primum , deinde  auctor  comesque  fugae , atque 
sic  causa  salutis  fuisset. 

LXXIX.  Neque  reticendus  est  Q.  Cicero  Q.  F.  qui 
magni  et  multiplicis  ingenii,  postremum  vitae  actum 
egregio  facinore  nobilitavit.  Quum  enim  Q.  pater , 
dum  Asturam  comitatur  Marcum,  de  proscriptione 
sua  cognosset,  subiloque  recurrisset  ad  Vrbem , ex- 
portandi viatici  causa,  receptus  est  a filio  et  celatus, 
proscripto  et  ipso.  Igitur  prodente  familia  repertus 
iuvenis,  tortusque,  ut  patrrs  indicaret  latebras,  magno 
animo  pertulit  dolorem  ; donec  pater  , re  intellecta , 
miratus  simul  pietatem  filii  misertusque,  prodiit.  Tum 
quoque  filius  oravit  milites,  ut  se  priorem  occiderent: 
at,  idem  postulante  patre,  diversi  eodem  tempore 
utrumque  contrucidarunt. 

LXXX.  Sed  Egnatios  patrem  filiumque,  complexu 
cohaerentes,  una  plaga  confecit ; militesque.  capitibus 
ablatis,  corpora  se  adhuc  complectentia  reliquerunt. 
Balbis  duobus  tutius  visum  seorsim  fugere,  utrumquo 
perdidit:  nam  pater,  falso  de  filii  caede  nuntio  cre- 
dens, ultro  se  obtulit  persequentibus;  filius  interiit 
naufragio:  idetnqtie  fatum  Arunlii  fuit, cui  pater  vix 
persuaserat,  ut  superesse  seni  sustineret : atque  illum 
comitata  ad  portam  infelix  mater,  neque  felicior  ma- 
trona , rediit  ad  componendas  viri  reliquias;  neque 

multo  post,  audito  filii  casu,  inedia  sibi  conscivit 
mortem. 

LXXXI.  Inter  hos  terrores  , M.  Terentius  Varro 
tribunus  plebis,  ne  sibi  eveniret,  quod  Helvio  Cinnae 
nuper,  edicto  proposito,  se  causa  et  agnomine  distin- 
gui professus  est  ab  eo  Varrone,  quem  sui  aevi  do- 
ctissimum , magnamque  militiae  laudem  parendo  et 
imperando  meritum,  forte  propter  haec  ipsa,  tanquam 
iniquum  dominationi,  Tresviri  proscripserant.  Sed 
ccrtalim  eum  recipere  cupientibus  amicis , Fufius  Ca- 
lenus vicit , habuitque  eum  in  villa  , ubi  saepe  es. 
itinere  divertebat  Antonius:  neque  a quoquam  ex  sua 
aut  Caleni  familia  indicatus  , eifugit  periculum  , vi- 
tamque et  studia  ad  centesimum  ferme  annum  pro-( 
rogavit.  Bibliothecis  tamen  suis  hac  proscriptione 
direptis,  partem  desideravit  librorum,  quos  ad  eam 
diem  magno  numero  composuerat. 

LXXXIf.  Sed  in  alio  sene  humana  infirmitas,  atque 
ignorantia  rerum,  magno  exemplo  patuit:  quomodo 
enim  proscriptus  a Sulla  M.  Fidustius  senator  timere 
potuisset,  ne  tanto  intervallo  ab  hominibus,  qui  tum 
ne  nati  quidem  omnes  erant,  proscriberetur?  sed  illi 
haec  ipsa  proscriptionis  mortisque  causa  fuit.  Contra 
Valerius  MessaUa  proscriptus  ab  Antonio , postea 
consul  in  locum  eius  factus  est;  inierim  exemptus 
proscriptioni,  non  misericordia  Triumvirorum,  sed 
metu:  quippe  Messalla  cum  Bruto  qj*at,  iuvenis  pro- 
bitate , constantia  , cura,  studio  reipublicae  incom- 
parabilis; ad  haec  excellenti  eloquentia,  cum  iudicio, 
industriaque  pari. 

LXXXIII.  Edixerunt  igitur  in  hanc  formam : Quando 
M.  Messallam  ex  propinquis  eius  cognovimus , ne  qui-, 
dem  in  Vrbe  tum  fuisse , quum  interfectus  est  Caesar , 
exemptus  e numero  proscriptorum  esto.  Ille  tamen  uti 
hac  venia  contempsit , Bruti  causam  amicitiamque 
praeferens.  Neque  pigeat  ceterorum  quoque,  qui  * 
traditi  sunt,  notabiles  cusus  pertexere;  quorum,  sicut 
et  de  quibus  antea  relatum  est,  pars  ante  consulatum 
Lepidi  Plancique  , pars  his  consulibus  perierunt. 

LXXXIV.  Ligariorum  fratrum  nota  concordia  ct 
caritas  fuit.  Hi,  qumn  aliquamdiu  latuissent  sub  ca- 
mino, proditi  sunt  a servis,  alterque  statiin  occisus  : 
at  qui  effugerat,  audito  periisse  fratrem,  de  ponte  se 
deiecit  in  fluvium;  diuque  luctatus  cum  piscatoribus, 
qui  servare  tanquam.  forte  prolapsum  nitebantur  , 
Frustra  estis,  inquit;  proscriptus  sum,  vosque  perdere 
citius  possum , quam  a imbis  servari.  ' Quum  ne  sic 
quidem  fatigaretur  illorum  humanitas  , milites  ad 
custodiam  pontis  appositi  accurrerunt , necarunlquo 
proscriptura. 

LXXXV.  Duo  quoque  alia  fratrum  paria  referuntur 
gravi  mulctata  exitio.  In  amnem  se  quidam  praecipi- 
taverat : quem  inquisivit  servorum  eius  unus, .reper- 
toque post  quintum  diem  , quia  nondum  confusa 
omnia  oris  lineamenta  erant,  caput  praemii  spe  am- 
putavit. Huius  fratrem  alius  servus  in  latrina  se  oc- 
cultantem indicavit ; percussoresque  dedignati  de- 
scendere, hastis  confixum  extraxerunt,  occiderunt- 
que  , ut  erat,  sordidum  , ne  capite  quidem  abluto. 

Alius,  fratrem  comprehendi  videns,  seque  pariter 
proscriptum  ignorans,  Me  , me,  inquit , prius  interfi- 
cite. Tum  centurio,  Rem  aequam  postulas  ; nam  cl  tu 
scriptus  cs  prior : ambosque  interfecit  ordine. 

LXXXVI.  Vidit  et  scelera  coniugum  isthaec  aetas: 
et  Septimium  quidem  uxor  adultera,  per  amicum 
Antonii , quocum  habebat  stupri  consuetudinem,  re- 
ferendum curavit  in  proscriptorum  tabulas ; et  ad  se 
refugientem,  dissimulata  conscientia,  detinuit,  donec 
percussores  supervenirent;  eodemque  die  celebravit 
cum  adultero  nuptias.  Salassum  ( quod  Curtiorum 
cognomentum  est),  iam  elapsum  ex  Vrbe,  perplexitas 
consilii  eodem  revocavit , sperantem  interea  potuisse 
tempestates  eas  detonare  : sed  ubi  venit  ad  aedes  suas, 
venditas  didicit  a ianitore,  qui  una  fuerat  transditus ; 
et  ab  eodem  in  cellam  receptus , uxorem  acciri  iussit 
ex  illius  aedibus.  Illa , noctem  causata  , spopondit 
adfuturam  postridie  ; adfuitque  , sed  cum  percusso- 
ribus: quod  ille  prospiciens  ex  summis  aedibus  (eo 
enim  taedio  morae  subierat),  de  tecto  se  praecipitem 
dedit.  Fulvius,  ad  mulieris  %edes  confugiens  , quam 
concubinam  suam  manumiserat,  nuptumque  dotatam 
dederat,  oblivionem  beneficiorum  omnium, solamque 
memoriam  superinductae  uxoris  invenit. 

LXXXVH.  At  militarium  virorum  Statius  Samnis  , 
cuius  egregia  opera  sociali  bello  effulserat,  deinde 
propter  egregiam  laudem  genusque  et  opes  in  sena- 
tum roroanum  adscriptus,  octogesimo  iam  aetatis  anno 
proscriptum  se  dicens,  diripiendas  opes  suas  populo 
familiaeque  permisit,  multa  et  ipse  suis  manibus  in 
publicum  iaciens.  Exinanitam  deinde  domum  clausit, 
incenditque , rogutn  sibi  efficiens , quo  et  pars  Vrbis 
conflagravit.  Capito  semiapertis  foribus  singulos  in- 
tromisit, confoditque  aliquot:  irrumpentibus  deinde 
multis,  simul  circumventus  est.  Vetulinus,  magna  in 
Rhegiensi  agro  manu  coacta,  partim  ex  proscriptis, 

partim  ex  octodecim  illis  urbibus,  quae  veteranorum 
praemiis  destinari  fremebant,  multos  intercipiebat 
centuriones;  donec,  adversus  se  maiore  exercitu  misso, 
coactus  est  in  Siciliam  se  recipere. 

LXXXVIII.  Nec  hic  stetit  hominis  audacia:  redin- 
tegravit inde  bellum;  pluribusque  demum  proeliis 
victus,  fdium  ceterosqne  proscriptos  Messanam  prae- 
misit ; ipse  in  medio  freto  deprehensus  a persequen- 
tibus, repugnando  in  frusta  concisus  est.  Naso  a 
liberto,  quem  habuerat  in  deliciis,  proditus,  militi 
extorsit  gladium,  unumque  inter  omnes  proditorum 
petens,  priusquam  occumberet,  interfecit.  Alium  a 
militibus  occidi  videns  servus , qui  a conducenda 
navicula  redierat , Exspecta  , inquit,  paulisper , do- 
mine,simul  centurionem  ictu  letali  occupans;  deinde 
suo  quoque  corpori  gladium  infigens,  Accipe  solamen, 
inquit , quantum  dare  fides  mea  potuit,  domine! 

LXXXIX.  At  Lucius  quidam  duobus  libertis,  quos 
putabat  fidissimos,  auro  trudito,  quod  deferrent  ad 
mare;  postquam  se  delusum  intellexit,  ipse  quaesivit 
percussores  , iugulumque  praebuit.  Labieniyn  , qui 
in  Sullana  proscriptione  interfecerat  inultos , liberti 
celabant,  tormentis  etiam  pro  incolumitate  patroni 
generose  spretis.  Sed  ille  videns  evadere  se  non 
posse,  et  frustra  torqueri  suos,  pro  foribus  suae  domus 
exspectavit  percussores,  sella  posita.  Cestius,  ruri 
latens,  minus  ex  fide  suorum  animi,  quam  ex  discur- 
satione centurionum  timoris  concipiens , ut  aliquan- 
do molestia  se  liberaret,  bustum  parari  iussit  a ser- 
vis^ ut  dicere  possent , fuisse  Cestium  : atque  in  ac- 
censum ignem  se  conjecit. 

XC.  Aponutm  ad  eandem  desperationem  adegit  vi- 
ctus tenuioris  impatientia,  quum  tuto  lateret;  igitur 
ultro  se  obtulit  interficiendum,  lamque  fastidium 
erat  sponte  expetentium  mortem  ; oiuntque  fuisse  , 
qui,  neglectus  a percussoribus,  quum  se  satis  diu 
sedens  in  propatulo  frustra  praebuisset , suspendio 
expulerit  vitam.  At  socer  Asinii  per  mare  fugiens, 
tempestatum  offensus  violentia,  desiliit  in  medios  flu- 
ctus. Planci  fratrem  C.  Plotium  Plancum  unguentorum 
prodidit  fragrantia,  ne  in  Salernitana  quidem  latebra 
his  deliciis  carere  sustinentem : adeo  rationi  ferociter 
amat  repugnare  prava  consuetudo ! Tamen  adhuc 
occultabatur  ; et  servi,  quum  ad  indicandum  torque-, 
rentur  a militibus  , summa  fide  et  silentio  cruciatum 
perferebant , donec  ipse  Plotius , tam  bonos  fidosque 
servos  diutius  torqueri  non  ferens,  prodiit  in  medium, 
et  jugulatus  est. 

XCf.  Sisinius,  quum  proscriptum  se  negaret,  nomen 
suum  legere  iussus,  iuxta  tabulam  est  interfectus. 
Aemilius,  suae  sortis  nescius,  quum  alium  quendam 
peti  cerqeret,  quisnam  iste  proscriptus  esset,  inter- 
rogabat: cui  centurio,  « Proscriptus  est  et  iste,  et 
» tu,  » simulque  occupavit  ambos.  Chilo  et  Decius  , 
quum  egressi  curia,  se  quoque  in  mortifera  illa  tabula 
legi  didicissent , ad  portam  fugiebant ; sed  ipsa  tre- 
pidatione proditis  centuriones  manus  intulerunt.  Si- 
licius , cuius  unius  calculo  absolutus  nuper  Brutus 
fuerat,  facti  eius,  quo  alias  multum  erat  gloriatus, 
immemor,  sandapilae,  qua  forte  mortuus  efferebatur, 
subjecit  humeros.  ' . 

XCII.  Ea  res  admonuit  custodes  portae,  quum  plures 
solito  vespillones  conspicerentur,  ut  excuterent  san- 

dapilam,  ne  forte  pro  mortuo  vivus  efferretur.  Tuin 
reliqui , numerum  audientes  argui,  negarunt  hunc 
esse  sui  ordini?:  itaque  agnitus  , vita  et  capite  caruit. 
Sed  Varus,  a liberto  proditus,  per  montana  et  aspe- 
ra loca  usque  in  paludes  Minturnensium  se  subdu- 
xerat; quum  ab  his , qui  latrones  perquirebant,  eru- 
tus, et  pro  latrone  damnatus  , tacuit.  Sed  ubi  ad  in- 
dicandos socios  tormenta  adhiberi  vidit;  « Denuntio 
» vobis,  inquit,  Minturnenses,  ne  paulo  ante  pro- 
» consulem  populi  roinani,  nunc  quod  rerum  in  prae- 
» sentia  potentibus  pluris  est,  proscriptum  torquea- 
>j  tis  ». 

XCin.  Non  habebatur  fides;  sed  altercantibus  su- 
pervenit centurio  quidam  , et , capite  Vari  dempto, 
composuit  litem.  At  qui  evadere  ex  Ittflia  potuerunt, 
ad  Brutum  atque  Cassium  se  conferebant,  aut  ad 
Cornificium  in  Africam:  etiam  Atticus,  qui  maximas 
in  Epiro  possessiones  habebat , eo  appulsos  recipi 
haberique  iusserat  liberaliter  ; sed  plerisque  Sex. 
Pompeius  salutrfuit,  vicinam  Siciliam  obtinens.  Atque 
is  sane  quam  bonam  operam  his  temporibus  praestitit 
romanae  nobilitati. 

XCIV.  Quippe  Italiae  assidens  , Romae  et  per  ce- 
teras civitates  proponenda  curabat  scripta,  Pompeium 
duplum  eius  mercedis , quae  in  proscriptos  esset  consti- 
tuta, daturum  servatoribus : eos  porro,  qui  ad  se  confu- 
gissent , auxilio  , pecuniaque  et  honoribus  adiuturum. 
Lembi  etiam  eius  ac  onerariae  naves,  itemque  triremes 
oberrabant  circum  Italiae  litora,  quae  signum  darent 
latentibus,  exciperent,  defenderentque  venientes  : 
ipse  transvectos  excipiebat  obvius  , vestem , supelle- 
ctilem , et  celera  liberaliter  suppeditabat;  idoneum 

quemque  praeficiebat  legionibus,  cohortibus,  navibus: 
sed  neque  prodidit  eos  postea,  nullo  cum  Tribusviris 
inito  foedere,  quo  proscriptorum  salus  non  contine-  , 
retur.  Neque  piget  insigniora  quaedam  exempla  po- 
nere , quo  inter  haec  tam  tristia  laetorum  quoque 
casuum  permixta  commemoratione  lectoris  animus 
redintegretur.  Hirtius  cum  fideli  servorum  manu 
circumibat  per  agros  ergastula  solvens  , et  colligens 
fugientes  : cum  his  primo  villas  atque  vicos  expu- 
gnabat , mox  maiora  oppida  , postremo  , Bruttiorum 
gente  redacta  in  potestatem  , bello  petendus  fuit. 
Tum  demum  ad  Pompeium  transiecit  cum  suis. 

XCV.  Ac  Sentius  Saturninus  Vetulio  cum  virtute 
animi  calliditatem  coniunxit ; arreptisque  praetoriis 
insignibus , cum  servis  in  lictorum , apparitorum  , 
servorumque  publicorum  habitum  compositis  exiit 
porta;  conscensoque  vehiculo  publico,  praetorem 
se  ferens,  et  ad  Pompeium  de  pace  mitti , deducente 
Italia,  quum  Puteolos  venisset,  quasi  publico  munere 
fungeretur,  summa  securitate  correptis  publicis  tri- 
remibus , in  Siciliam  profectus  est.  Apuleius  et  Arun- 
tius  centuriones  mentiti,  cum  servis  militariter  ador- 
natis, cursu  se  extulerunt  porta,  tanquam  alios  pro- 
sequerentur; deinde  coactis,  sicut  de  Hirtio  diximns, 
quos  potuerant , armis  signisque  ad  speciem  exercitus 
instructi  , partilis  copiis  ad  fretum  contenderunt. 
Sed  accidit  forte  , ut  eodem  , in  colle  quodam  , per- 
noctantes , dum  missos  adversus  se  Roma  milites  cre- 
dunt, mutuo  cum  metu  se  contuerentur ; mox  prima 
luce  infestis  armis  concurrerent,  donec  agniti , labo- 
resque suos  et  pervicaciam  fortunae  miserati,  diversis 

navibus  alter  ad  Pompeium , alter  a<l  Brutum  evase- 
runt. 

XCVI. Pari  vaframento  servatus  est  Ventidius,  sed 
liberti  sui  ingenio  et  lide,  qui  patronum, simul  atque 
proscriptum  cognovit,  continuo  vinxerat,  quasi  tra- 
dendum percussoribus;  sed  noctu,  persuasis  servis  , 
cum  armata  familia  tanquam  centurionem  miles  se- 
quutusest:  perveneruntque  feliciter  in  Sicliam,  quum 
saepe  in  eodem  diversorio  cum  veris  centurionibus 
Ventidium  quaerentibus  pcrnoctassent. 

XCVTI.  M.  Volusius  aedilis  plebis , recepta  nuper 
superstitione  Isidis  ad  salutem  abusus  est : linea  enirfi 
stola  cum  persona  canicipiti  ab  amico  Isiaco  sumpta, 
per  itinera  viasque  publicas  stipem  petens,  evasit. 
Rebilum  audacia  servavit,  et  Themistoclis  imitatio  ; 
nauclerum  enim,  qui  pecuniam  ab  eo  petebat,  ni 
prodi  mallet,  eodem  commento  terruit,  se  denuntians 
indicaturum , quod  accepta  pecunia  proscriptum  ve- 
heret : sic  a territo  pervectus  ad  Pompeium  est  inco- 
lumis. Appius  opes  suas  famulis  dividens,  cum  his  in 
Siciliam  navigabat.  Ibi  tempestate  exorta  , pecuniae 
inhiantes,  iusserunt  cum  in  scapham  tutiorem  de- 
scendere: et  favit  ei  fortuna,  simulatu mque  auxilium 
veram  ei  incolumitatem  praestitit , in  scapha  trans- 
portato, quum  interea  navem  fluctus  absorbuissent. 

XCVIII.  Et  hos  quidem  servavit  fuga.  Nonnulli 
per  inculta  camporum  , aut  etiam  in  sepulcris,  vel 
ipsa  urbe  latitantes , pacatiora  exspectare  tempora 
potuerunt.  Quorum  Marcus  quidam  , suis  in  aedibus 
fide  servorum  occultatus,  inde,  pace  restituta,  vellit 
ab  exsilio  in  publicum  prodiit.  Sitlius  etiam  munici- 
pum  suorum  benevolentia  Cales  pro  exsilio  habuit ; 

primus  et  forte  solus  ad.  ea  tempora  hominum  re- 
legatus in  patriam.  Nam  illi  praedivitem  virum , et 
pro  copia  sua  munificum,  custodiverunt  armati;  servis 
minando,  prohibendo  ingressu  oppidi  milites,  donec, 
legatis  ad  Tresviros  missis,  quod  diximus,  impetrarent. 

XCIX.  Alium  metus  coegit  ad  felicem  audaciam : 
quippe  a liberto  in  sepulcrum  abstrusus , quia  ferre 
loci  speciem  nequibat,  in  conductam  quandam  sor- 
didam habitationem  immigravit;  deinde,  quia  miles 
quidam  iuxla  divertebat,  periculum  timens , capite 
raso  , quod  libertinis  erat  solitum  , ludum  aperuit 
publice,  nullique  suspectus  lotum  illud  minacissimum 
tempus  citra  periculum  exegit.  Has  inter  calamitates 
nihil  erat  calamitosius,  quam  quod  ne  flere  quidem 
occisos  erat  licitum : quin  ultro  laeti  omnes  esse  iu- 
bebantur  edicto , propter  consulum  designatorum 
triumphos , et  imminentes  novi  anni  ferias. 

C.  Nam  a.  d.  IV  kalendas  ianuar.  L.  Plancus  trium- 
phavit ex  Gallia , Rhaetis  devictis ; et  mox  a.  d.  prid. 
kal.  ex  Hispania  M.  Lepidus.  Plancus  aedem  Saturni 
fecit  ex  manubiis.  Et  quamvis  imperata  laetitia  hos 
in  Capitolium  cives  militesque  prosequerentur,  nec 
tamen  aut  illorum  tacita  exsecratio,  aut  horum  aper- 
tissima convicia  defuerunt.  Certe  servatus  ad  memo- 
riam nostram  versus  est,  inter  triumphos  istos  usur- 
patus , de  Germanis  , non  de  Gallis  duo  triumphant 
consules-,  quod,  ut  supra  memoravimus,  ille  Plotiunt 
fratrem,  hic  Paullum,  in  proscriptorum  numerum 
retulissent. 

CI.  Hoc  tempore  consulatum  P.  Ventidius  Bassus , 
ex  pacto  Triumvirorum,  cum  C.  Carinate  per  aliquot 

«lies  gessit,  abdicante  Caesare  , et  collega  eius  mortuo 
Q.  Pedio.  Neque  moram  afferebat,  quod  tum  maxime 
praetor  erat  Ventidius  : nihili  enim  fiebant  leges , 
quarum  Genucia  cautum  erat,  ne  quis  duos  magi- 
stratus uno  anno  gereret.  Ventidio  etiam  maiorem 
invidiam  excitabat  fortunae  prioris  humilitas,  aiunt- 
que,  per  Vrbis  vias  vulgo  proscriptos  fuisse  versicu- 
los, quibus  omnes  augures  haruspicesque  excirentur 
ad  recens  portentum , quod  is , qui  mulos  fricare 
solebat,  consul  factus  esset. 

CII.  Quippe  Ventidium  bello  sociali  ductum  in 
triumpho  Cn.  Pompeii  memoravimus.  Inde  iuventa 
inope  in  caliga  militari  tolerata,  mulos  atque  vehicula, 
praebenda  euntibus  in  provincias  magistratibus,  con- 
duxit ; indeque  convicio  inimicorum  appellatus  est 
Mulio.  Sed  quia  Caesari  tum  in  illo  ministerio , tum 
subinde  maioribus  admotus,  satisfecerat , receptus  in 
amicitiam,  senatorque  et  mox  tribunus  plebis  creatus, 
ac  deinde  praetor  designatus  est.  Eodem  anno  , quia 
frequentibus  legatis  exhauriebantur  hereditates , C. 
Salonius  tribunus  plebis  legem  tulisse  dicitur , ne  cui 
plus  drodrante  legare  testamento  liceret ; quadrante 
utique  heredibus  servato. 

CHI.  Sed  maior  cura  omnium  de  honoribus  fuit , 
quibus  Tresviri  placarentur.  His  igitur  et  alia  decreta, 
quae  oliin  ob  servatas  civitates  dabantur ; et  coronae 
civicae  , postquam  atrocitate  temporum  videri  meri- 
tum coepit,  non  occidere.  Neque  vero  culpandi  vide- 
bantur sibi  Tresviri,  quod  multos  tollerent,  sed  pro 
magno  habendum , quod  nonnullos  relinquerent : et 

publice  solebant  profiteri , se  neque  Sullae,  aut  Marii 
sequuluros  asperitatem  , ne  odium  sibi  pararent ; neque  • 
Caesaris  clementiam  , ne  contemptui , et  ex  contemptu 
insidiis  obnoxii  Jierent.  Tales  igitur  in  sanguine  civium 
quum  fuissent , non  erat  magna  postulanda  in  patri- 
moniis abstinentia. 

CIV.  Certe  dotem  interfectorum  uxoribus,  decimam 
bonorum  liberis,  si  inares  essent,  si  foeminae,  vice- 
simam erant  polliciti: sed  praestabantur  haec  oppido 
paucis;  plerisque  concessa  per  legem,  extorquebantur 
calumnia.  Neque  vero  bona  reliquorum  tuta  dominis 
ulla  ex  parte  erant.  Civium  proborum  quietorumque, 
quorumdam  etiam . qui  studiorum  causa  aberant , 
bona  vendebantur,  nihil  suspicantibus  dominis.  Romae 
et  per  universam  Italiam  mereedem  habitationum  an- 
huam  exegerunt : qui  proprias  aedes  incolerent , ab 
his  semissis  eius , quanti  locari  possent,  postulabatur. 
Sic  et  praediorum  dividebantur  reditus. 

CV.  Praeterea  constituebantur  cuiusque  modi  et 
generis  vectigalia;  depositaeque pecuniae,  etiam  apud 
Vestales,  auferebantur.  Totae  quin  etiam  urbes  affli- 
gebantur militum  hibernis,  et  praestandis  sine  pretio 
cibariis:  sed  multo  magis  diripiendis  earum  agris, 
qui  videlicet  publicati  erant;  hostibusque  iudicalis  , 
qui  praestitutum  ante  diem  iis  non  excessissent.  Iam 
enim  in  antecessum  , quo  promptiores  ad  reliqua 
bellorum  exercitus  forent,  repraesentare  praemia 
incipiebant , polliciti , per  se  deducturos , quas  de- 
cressent  colonias.  In  his,  praeter  eas  quae  supra  re- 
censitae sunt,  Aquinum,  Alifae  Arretium,  Interamna, 
Ligures  Baebiani  et  Corneliani , lege  triumvirali  de  - * 

J.  io3.  Dio,  lib.  XLVII.  — Pfin.  XVI , 4 , ct  XXII , 6. 

ductae  coloniae  reperiuntur;  quibus  accessisse  postea 
videntur  Cremona  et  Mantua. 

CVI.  Ita  conciliatis  manipularibus,  duces  ac  tribunos 
possessionibus  proscriptorum  alliciebant , gratis  aut 
vili  pretio  addicentes;  aut  honores  interfectorum  at- 
que sacerdotia  transferentes  in  ipsos.  Atque  hoc  ipsis 
assequi  erat  perfacile:  ne  enim,  a quibus  nollent, 
subhastata  emerentur  , vetuerunt  ad  hastam  accedere 
nihil  comparaturos  , mortem  interminati.  Venerunt 
igitur  tanto  pauciores,  et,  postquam  hi  pessime  ac- 
cepti sunt,  et  immenso  coacti  quaedam  emere ; nemo 
deinceps,  praeter  Triumvirorum  satellites,  quidquam 
licitatus  est.  At  Ventidius  ante  consulatum  etiam 
pontifex  creatus  est ; et  in  eius  locum  praetura  cui- 
dam aedilium  concessa:  ceteris  etiam  praetoribus, 
quintum  ante  diem , quam  abituri  magistratu  erant , 
dati  successores  sunt , illis  in  provincias  dimissis. 

CVn.  Ita  quum  appareret , nihil  non  ex  lubidine 
Triumvirorum  agi,  quamquam  invidiosis  damnatisque 
regum  atque  dictatorum  nominibus  abstinerent ; tanta 
consequuta  est  animorum  commutatio,  ut,  qui  nuper 
intolerabilis  visus  fuerat  planeque  ferreus  superioris^ 
Caesaris  dominatus,  nunc,  instituta  cum  praesentibus 
comparatione,  merum  aurum  videretur.  Sed  religio- 
sissimi  principes  , quum  Vrbem  vacuarent  hominibus 
indidem  natis,  locupletare  peregre  acoitis  diis  volue- 
runt; templumque  Serapidi  ac  Isidi,  post  saepius  re- 
pudiata eorum  sacra,  decretum  est.  Haec  eo  anno  domi 
et  in  Italia  gesta. 

CVIII.  Nec  pauciora  interim  Brutus  in  Graecia, 
Cassius  in  Syria,  Cornificius  in  Africa,  et  in  Sicilia 

§.  106.  Serv.  in  Virg.  Eclog.  I et  IX.  — Dio.  — Agell.  XV  , 4. 

Pompeius  gesserunt,  quamquam  illa  sane  concisius 
apud  auctores  referuntur.  Brutus  , accepto  senatus- 
consulto, quo  sibi  decretum  imperium  erat,  pacataque 
Graeciae  et  Illyrici  parte,  Caesarem  ( a quo  tum  adhuc 
Antonium  oppugnari  putabat  ) per  epistolas  monuit, 
■perseveraret  in  incepto , et,  quoniam  communem  hostem 
haberent , secum  rediret  in  gratiam.  Interea , quod 
desiderari  se  sciebat  in  senatu,  ad  transiiciendum  se 
comparabat.  Sed  ubi  mutatum  Caesarem , omniaque 
ad  bellum  spectare  cognovit , hoc  agere  contento 
studio  coepit,  ut  vi  repellere  vim  facturos  posset. 
Igitur  Macedoniae  rebus  optime  constitutis  , recurrit 
ad  componendam  seditionem,  quam  interim  in  exer- 
citu C.  Antonius  commoverat,  clam  appellando  duces 
militesque , et  ad  defectionem  sollicitando. 

CIX.  Sed  mature  cohibitus  est  a Bruto,  ademptisque 
insignibus  praetoris,  in  libera  custodia  habitus  Apol- 
loniae. Sed  ille  , non  repressa  per  hoc , verum  aucta 
audacia , magis  etiam  ad  se  pertrahere  exercitum  an- 
nisus est ; tantumque  profecit , ut  in  legione  quarta 
seditio  nasceretur,  resque  veniret  ad  manus,  et  non- 

ulli  ad  liberandum  custodia  Antonium  pergerent. 
Id  consilium  Bruto  Iiterae  quaedam  interceptae  pro- 
diderunt , correptusque  Antonius , et  pro  aegroto  in 
currum  opertum  conieclus  est,  ut  exportaretur  op- 
pido, atque  in  navi  asservaretur.  Igitur  milites  , An- 
tonio non  reperto,  Brutum  timentes  in  colle  quodam 
haud  procul  Apollonia  consederunt,  missis,qui  Bru- 
tum dd  se  venire  i uberent. 

CX.  At  ille,  milites  ad  imperatorem  accedere  verius 
esse,  respondit;  ignovitque  deprecantibus,  paucis  in- 


§.  it>8.  Dio,  lib.XJiVII. — Pltitarcl^.  in  Bruto , cap. 38. 

tcrfectis,‘aut  ab  exercitu  remotis  seditionis  auctoribus: 
slalimque  ita  sunt  conversae  militum  mentes,  ut  in- 
terficerent  relegatos,  his  culpam  omnem  imputantes; 
quaestoremque  atque  legatos  Antonii  ad  necem  de- 
poscerent. Certum  ^at  bruto,  nihil  statuere  in  quem- 
vis civem  durius,  quam  nccessum  esset.  Igitur  hos 
quidem  in  naves  impositos  tanquam  submersurus, in 
tutiora  loca  transtulit.  Interim  audita  morte  Ciceronis 
et  ceterorum  , do/ere  se  quidem  morte  amicissimi  viri 
(licebat,  sed  magis  causa  mortis  erubescere:  semper 
enim  eum  , ne  quid  Caesari  crederet , diligentissime 
monuerat.  Accusabat  et  superstites,  qui  pati  ac  videre 
sustinerent,  quae  vel  auditu  intoleranda  forent  li- 
bertatis et  patriae  amantibus.  Ipse  autem , ne  his  ru- 
moribus iterum  ad  defectionem  milites  sollicitarentur, 
Apolloniae  atque  Antonii  custodia  C-  Clodio  relicta , 
in  superiorem  Macedoniam  transduxit  exercitum  , 
inde  in  Asiam  transmissurus ; ubi  longius  abducti  ab 
Italia,  neque  transfugiendi  occasionem,  neque  etiam 
eorum,  quae  domi  herent,  notitiam  adipiscerentur. 


lio. Cic. ad  Brut.  1,2,3,  4 > 17.  — Dio.  Plutarch. 

LIBRI  CENTESIMI  VIGESIMI  PRIMI. 

C.  Cassius,  cui  mandatum  a senatu  erat,  ut  Dolabellam  bostem 
indicatum  bello  persequeretur,  auctoritate  reipublicae  adiutus 
Syriam  cum  tribus  exercitibus , qui  in  eadem  provincia  erant, 
in  potestatem  suam  redegit;  Dolabellam,  in  urbe  Laodicea 
obsessum,  mori  coegit.  M.  quoque  Bruti  iussu  C.  Antonius 
captus,  occisus  est. 

I.  Inter  haec  Syriam  Q.  Caecilius  Bassus,  privatus 
ille  quidem  , sed  animi  consiliique  non  egens , Sex. 
Caesari  cum  vita  et  duabus  legionibus  ereptam  obti- 
nebat. Nec  prohibere  dictator  Caesar  potuerat , Afri- 
cano tum  bello , deinde  aliis  intervenientibus  ; et 
' duces  contra  se  missos  facile  Bassus  repellebat,  Apamea 
constituta  arce  belli:  circa  quam  opimus  ager  alendo 
exercitui  sufficiebat  oinnia  , et  vicini  reguli  multi,  le- 
vitate insita , et  odio  Caesaris,  in  commilitium  per- 
trahebantur. Inter  quos  et  Iamblichus  fuit,  Emessenae 
gentis  regulus  , Lysiadisque  et  Chalcidis  tyranni. 

§•  I.  V.  C.  709 ; A.  C.  43.  •-  Appian.  B.  Civ.  lib.  IV.  - Dio , lib.  XLVII.  - 

II.  His  opibus  aliquot  romanorum  ducum,  legioni- 
bus et  equitatu  magno  instructorum,  vim  sustinuit. 
( 'j . primum  Antistius  obsederat  eum  Apameae;  deinde, 
quum  aequomarte  aliquamdiu  certatum  fuisset,  velut 
tacitis  induciis  dirempti , utrimque  ad  comparanda 
auxilia,  bello  interitu  omisso,  se  contulerunt.  Antistio 
et  finitimi,  quotquot  Caesari  studebant,  mittebant 
auxilia,  et  ex  Iudaea  procurator  geniis  Antipater; 
cuius  filium  Herodem  , e iudicio  capitali  ad  se  con- 
fugientem , in  honore  habuerat  Sextus , Satnariaeque 
et  Cavae  Syriae  praefecerat.  His  deinde  ab  Roma  missae 
copiae  accesserunt. 

III.  Seil  Alchaudonius  Arabs  Rhapibaeorum  rex, 
infidi  sernper  animi,  quum  ab  utrisque  vocatus  esset, 
medio  inter  Apameam  et  Antislii  castra  loco  consedit, 
et , mercede  se  militaturum  professus,  plura  danti 
Basso  accessit;  bonainque  ei  operam,  quod  arcu  pe- 
rite utebantur  Arabes  , praestitit.  Nec  ideo  minus  ad 
Apameae  obsidionem  Antistius  redierat,  magna  cum 
spe  boni  eventus;  donec  arcessiti  a Basso  Parthi, 
maximis  copiis  , duce  Pacoro,  adfuerunt.  Hi , Anti- 
stium  repulisse  contenti,  multis  eius  occisis  militibus, 
propter  hiemem  (nainin  exitu  december  erat)  nulla 
alia  re  gesta  doinuin  redierunt. 

IV.  Ab  hoc  tempore  res  Caecilii  Bassi  satis  firmae 
fuere  ; robuslusque  exercitus  , et  ex  victoria  plenus 
animi,  ut  etiam  Patribus  , italicarum  rerum  pertur- 
batione anxiis , solatio  esset.  Ceterum  quia  Caesaris 
confirmata  acta  fuerant,  quamquam  eo  iam  perempto, 
L.  Statius  Murcus,  ex  praetura  Syriam  provinciam 
habiturus,  cum  tribus  legionibus  bellum  intulit  Basso ; 


§.  2.  loseph.  Antiq.  Imi.  XIV , 17,  ct  tle  R.  Eud.  1,8.-  Strab.  — Dio. 

superyenitque  Q.  Marcius  Crispus  praetorius  et  ipse 
cum  legionibus  totidem  ex  Bithynia.  Ita  duobus  magnis 
romanis  exercitibus  et  equitatu  firmo  circumsessa 
Apamea,  defendebatur  tamen  intrepide,  donec  in 
Syriam  C.  Cassius  venit,  Trebonianis  militibus  instru- 
ctus, quos  a Dolabella  P.  Lentulus  transdijxerat , et 
pecunia  ab  eodem  Lentulo;  nam  is  Trebonii  quaestor 
fuerat.  • 

V.  Ad  hunc  omnia  propere  concesserunt , sive 
propter  senatusconsultum  , quo  parere  ei  omnes  eae 
provinciae  exercitusque  Jubebantur;  sive  propter 
ipsius  virtutem,  famamque  et  amicitias.  Quippe  com- 
memorare adversus  singulos  multa  sua  merita  atque 
officia  poterat;  et  ubi  haec  deerant,  reipublicae  salus 
erat  obtentui:  « Scire  ipsos,  quam  ex  praeclara  et 
» potenti,  subito  in  miserrimam  conditionem  res  ro- 
» mana  incidisset,  ambitione  paucorum,  qui,  sublatu 
» libertate,  communibus  commodis  debitas  curas, 
» suam  ad  dominationem  universas  transtulissent. 

VI.  » Esse  vero  tantam  in  hominum  animis  regnandi 
■»  dulcedinem,  ut  ne  Caesaris  quidem  exitu  perterriti 
m paria  concupiscant.  Sic  Antonium  , degustato  sub 
» Cesare  imperio,  sic  Octavianum,  hereditate  avun- 
« culi  et  ipso  nomine  incitatum,  patriam,  amicos, 
» famam , salutem  denique  ipsam  cupiditatibus  suis 
» posthabere:  nam  Dolabellam  quidem  , immani  au- 

dacia  atque  crudelitate  latronem,  factis  ipsis  omnia 
w ab  senatu  populoque  romano  recens  concordiae 
» causa  constituta  violasse;  C.  Trebonium  Asiae  pro- 
» consulem  occidisse  ; nihil  ad  se  pertinentem  occu- 

§.  IV.  Cic.  Philipp.  XI , i3,  et  ad  Famil.  XI,  i.  — Vcll.  II , 69.  — Appi:iu. 
— loscpl».  Antiq.  Iud.  XIV  , 1 7. 

>1  passe  provinciam ; nunc  etiam  in  procinctu  esse , 
» ut  decretam  C.  Cassio  Syriam  eripiat. 

VII.  » Se  vero  non  ita  cognitum  aut  domi  populo 
39  romano , aut  foris  sociorum  cuiquam  esse , ut 
33  coniunctam  cum  publico  periculo  iniuriam  ferat : 
33  sibi  certe  , ipso  illo  Dolabella  consentiente , ipso 
»3  illo  Antonio  , dp cretam  Syriam  esse : hanc  se  pro- 
33  vinciam  et  debere  obtinere , et  posse.  Neque  hanc 
39  modo  concessam  sibi , sed  in  vicinas  omnes  datum 
39  ab  senatu  imperium  esse:  neque  tam  adhuc  eviluisse 
33  sanctissimum  hoc  nomen , ut  non  ubique  venera- 
33  tioni  sit  gentibus.  Igitur  et  has  copias,  Quibus  ula- 
33  tur,  parare  isto  senatusconsulto  instructum  ccle- 
33  riter  potuisse ; et  habere  certum,  multos  circum 
33  sponte  vocantium  populos  regesque  sibi  futuros 
33  auxilio. 

VIII.  33 Sed  malle  seromani  imperii  salutem  romanis 
39  maxime  copiis  ducibusque  defendere ; atque  adeo 
33  abominari  illam  fortunam,  ut  externis  potissimum 
39  praesidiis  inniti  necessuin  sit  publicae  libertatis 
33  assertores.  Igitur  se  a Murco  Crispoque  imperato- 
33  ribus  , itemque  a Caecilio  Basso  petere,  ut,  positis 
33  inimicitiis,  ad  concordiam  redeant,  et  ad  communem 
33  omnium  salutem  secum  administrare  rempublicam 
33  occipiant.  Frustra  inter  se  pugnare , quibus  esse 
33  nulla  salus,  praeterquam  in  publica,  possit.  Iam 
33  et  Octavianum  sentire  cum  senatu ; neque  lenius 
33  huius,  quam  consulum  armis,  Antonium  premi. 
33  Ne  sibi  iam  aut  pro  Caesare  bellandum,  aut  contra 
33  ipsum  putent , quando  partes  eas  suo  ad  rempubli- 
33  cam  reditu  filius  ipse  Caesaris  sustulerit. 

§.8.  Cic.  a<l  Fdiutl.  MI  , 11. 

IX.  His  atque  similibus  causisrinducti  Murcus  atque 
Marcius  , Cassio  tradiderunt  copias  ; et  Bassum,  mi- 
sere cupientem  retinere  suos  milites,  reliquerunt  ipsi, 
seque  ad  C.  Cassium  transtulerunt.  Ille  omnes  eadem 
in  castra  contraxit:  quo  tempore  magnus  repente 
imber  exstitisse  traditur,  et  irrumpentes  in  castra 
portis  omnibus  apri  confudisse  ac  conturbasse  plera- 
que : neque  defuisse,  qui  celerem  Cassio  et  potentiam 
et  interitum  praedici  opinarentur. 

X.  At  Cavius , his  copiis  auctus , omnia  circum 
terrebat  imperiis;  gravesque  exigendo  pecuniarum 
summas , civitatibus  terribilis  imminebat.  Tum  et 
quatuor  oppida  Iudaeae,  propter  non  soluta  stipendia 
venierunt,  Gophna  et  Lydda  , et  cum  Emmaiinthe 
Thamna.  Sed  et  Malichumex  Iudaeorum  principibus 
interfecturus  erat  Cassius,  nisi  pro  eo  regulus  gentis 
Hyrcanus  centum  talenta  misisset.  Profectus  enim 
erat  in  Palaestinam  Cassius,  uti  venientem  ex  Aegypto 
legatum  Dolabellae  A.  Allienum  occuparet.  Is  Ale- 
xandria  legionum  quatuor  instar  reducebat,  reliquias 
Pompeianae  Crassanaeque  cladis;  aut  ex  iis  cohorti- 
bus, quas  apud  Cleopatram  reliquerat  Caesar:  neque 
ausus  adversus  octo  legiones  contendere , cum  exer- 
citu in  Cassii  partes  transiit. 

XI.  Haec  ante  nonas  martias  acta  perscripsit  in 
Vrbem  Cassiu*  ex  castris  , quae  in  oppido  Galilaeae 
Tarichaea  posuerat.  Post  mensem  deinde,  Dolabellam 
in  Ciliciam  venire  audiens,  dimissis  sine  iniuria  Basso 
Crispoque , et  si  qui  praeterea  manere  gravabantur  , 
classisque  praefectura  Murco  tradita,  eodem  instituit 
ducere,  auctus  etiam  equitum  sagittariorum  aliquo 

§•  9.  Vrll.  — Cic.  ad  Fami).  XII , 12.  — Dio.  — Appian. 

numero,  (pii  ex  PartMs  , quam  apud  gentem  fama 
erat  clarissimus  , ad  eum  venerant.  Tum  cognito  , 
classem  Dolabellae  esse  in  Cilicia  , ipsum  isse  Laodi- 
ceam , eodem  cum  omnibus  copiis  est  profectus. 

XII.  Quippe  Dolabella,  post  interfectum  Trebo- 
nium, tributis  Asiae  civitatum,  classem  a Rhodiis 
Lyciisque,  atque  e Pamphylia  et  Cilicibus,  opera  L. 
Lucilii  Figuli , mercede  conduxerat ; Syriamque  Fi- 
gulus navibus , Dolabella  pedestri  itinere  cum  legio- 
nibus duabus  petebant.  Animos  Tarsus.et  Laodicea 
dabant,  haec  inter  insignes  Syriae  civitates  , illa  Ci- 
liciae caput.  Sed  classis  ad  Corycum  clauso  portu 
se  tenuit,  quum  eam  Q. Cassius  sequulus  esset;  deinde 
hoc  ad  castra  Cassii  profecto,  Turulius  quaestor  cum 
navibus,  quas  anno  superiore  Tullius  Cimber  in 
Bithynia  compararat , cursum  praecluderet. 

XIII.  At  Dolabella  , Tarsensium , deinde  Laodice- 
norum iuvenlute  centuriata,  exercitus  instar  fecit: 
deiectaque  parte  muri , castra  oppido  coniunxit ; 
postquam  , praesidio  Cassii  apud  Aegeas  Ciliciae  ci- 
vitatem deiecto , ab  Antiochiae  oppugnatione  cum 
detrimento  reiectus  aliquoties,  deinde  desertus  in 
itinere  a plerisque  militibus  asialicis  fuerat.  Lao- 
dicea, in  peninsula  siLa,  praeclaras  a terra  munitiones, 
a mari  portum  optimum  habebat:  et  quum  ager  fru- 
gum vinique  feracissimus  esset,  commodam  sane  sta- 
tionem atque  securam  Dolabellae  praestare  videbatur. 
Sed  Cassius , cum  decem  legionibus , et  cohortibus 
auxiliaribus  viginli,ct  quatuor  millium  equitatu  sug- 
gressus, os  Laodiceni  portus  obstruere  satagebat,  non 

§.  1 1.  Cic*  id  Furnii.  XII , tz  ot  *3.  — Dio.  — Appinn. 

sacris,  non  religiosis  parcens,  quominus  es.  suburbanis 
aedificiis  saxa  materiamque  comportaret. 

XIV.  Per  haec  res  angustae  fiebant  Dolabellae,  iam- 
que  triticum  penes  eum  ternis  tetradrachmis  erat; 
sed  erant  tamen  adhuc  solatio  Laodicenae  naves,  quas 
Cassiana  moles  non  satis  exitu  prohibebat.  Mox  et 
classis  Dolabellae  supervenit;  qua  confisus  transmittit 
Aradum , pecunias  et  naves  inde  quoque  coacturus : 
sed  deprehensus  cuin  paucis,  periculum  aegre  vitavit 
fuga.  Igitur  Cassius,  missis  in  Phoeniciam  Lyciamque 
et  Rhodios , qui  classem  adducerent , nec  adiutus , 
praeterquam  a Sidoniis  , commisit  tamen  proelium  , 
quo  plures  utrinque  demersae  naves  sunt ; quinque 
una  cum  remigibus  et  classiariis  Dolabella  captas 
abduxit. 

XV.  Ergo  Cassius  tum  ad  eosdem  iterum,  a quibus 
erat  contemptus,  tum  ad  reginam  Cleopatram  misit : 
et  Tyrii  quidem  Aradiique  cum  eo  numero  navium , 
quem  conficere  potuerant,  adfuerunt ; parque  stu- 
dium. Serapionis  fuit,  qui  Cleopatrae  praetor  in  Cypro, 
regina  inconsulta , Cassium  iuvit.  Nam  illa  , propter 
familiaritatem  Caesaris  dictatoris, Dolabellae  favebat, 
et  huius  in  gratiam  passa  erat  abduci  legiones  abAI- 
lieno ; classemque  paratam  habebat , quam  ei  sub- 
mitteret; sed  ea  ventis  retinebatur:  pecuniam  tamen 
grandem  subministraverat.  Cassio  autem  ne  auxilium 
mitteret,  famem  pestilentiamque  excusabat,  quo  simul 
utroque  malo  Aegyptus  premeretur. 

XVI.  Rhodiorum  Lyciorumque  perplexius  respon- 
sum fuit:  « Semper  romanam  magnitudinem  colere 
» solitis,  nihil  accidere  tristius  potuisse,  quam  quod 

» romanae  civitatis  principes  inter  se  collidi  mutuis 
» discordiis  sentiant;  nec  sciri  possit,  utra  partium 
m iustius  senatus  populique  romani  auctoritatem 
u praeferat.  Iisdein  enitn  vocabulis  utrosque  niti,  nec 
» alia  nunc  afferri  a Cassio , quam  quae  Dolabella 
» prius  asseverasse!.  Scire  se , nuper  admodum  M. 
» Marcello , Ser.  Sulpicio  consulibus  , renovatum 
» esse  foedus  , quo  eosdem  cum  senatu  populoque 
» romano  hostes  sibi  futuros  iurassent.  Sed  eiusdem 
» nimirum  populi  iussu  Dolabellae  Syriam  datam 
m cognosse:,  cuius  senatus  eandem  Syriam  Cassio 
» dederit. 

'XVII.  » Sane  Dolabellam  hostem  ab  senatu  iudi- 
» catum  dici , sed  ab  eodem  senatu,  prioribus  decretis 
u abolitis,  Cassium,  et  qui  cum  eo  sentiant,  hostium 
» numero  esse.  Non  debere  Romanos  irasci  externis 
5j  civitatibus  , si  non  satis  diiudiccnt , utrorum  sit  catt- 
» sa  iustior ; quum  infer  ipsos  ea  de  re  constet  nihil , 
m armisque  decidi  neccssum  sit  omnia.  Nihil  se  po- 
» tuisse  aut  rebus  ipsis  aequius,  aut  in  nomen  roma- 
» num  reverentius  statuere,  quam  ut  neutris  parli- 
» bus  auxilium  praestent  ad  civilia  bella,  seque  ita 
» gerant,  ut  nemo  habeat  adversum  ipsos  odii  cau- 
» sam  : idquc  sibi  necessarium  esse  propter  agros  , 
» quos  in  continenti  habeant  Rhodii  ; qui  facilius  a 
» quolibet  hoste  vastari  queant,  quam  .defendi  a po- 
»»  lentissimis  sociis. 

XVII.  » Audire  se , hoc  ipsum  consilium  ipsis  pro- 
» bari,  quisemper  existimati  sint  multum  valere  pru- 
m dentia  :sane  Deiolarum  regem  , quum  semper  fuerit 
» Pompeiauis  partibus  addictissimus , et  ab  adversis 

» gravia  damna  acceperit,  auxilium  Cassio  non  mit- 
» tere;  idemque  ab  aliis  regibus  atque  civitatibus  fieri, 
m quos  nulla  alia  causa  attineri  arbitrentur,  quam 
■»  quia,  quid  sibi  faciendum  sit  inter  haec  incerta  rei 
» rornanae  fala  , nesciant. 

XIX  . » Neque  veio  recte  sibi  obiici , quod  naves 
» Dolabellae  dedissent.  Simili  enim  conditione  et 
» Cassio  fuisse  daturos,  et  cuilibet,  dum  ne  hostium 
» in  numero  esset.  Non  enim  ad  bellum  ei  conces- 
w sas  , sed  deducendi  tantum  gratia  : neque  se  scire  , 
» an  his  ad  bellum  abutatur;  neque,  si  sciant,  esse 
» probaturos.  Legationes  ad  Dolabellam  missas  cri- 
» mini  sibi  dari , mirum  esse , nisi  forte  ad  procon- 
» sulcm  populi  romani  , denique  modo  consulem , 
» legatos  mitti  fuerit  nefas.  Neque  arbitrii  sui,  neque 
» modestiae  esse,  quos  a populo  rornano  mitti  opor- 
» teat  in  provincias , anquirere : sibi  putare  colendos, 
» quicumque  mittantur.  Aut  igitur  operam  det  Cas- 
» sius , ut  quidnam  voluntatis  in  re  qualibet  senatus 
» populusque  romanus  habeat , intclligi  possit ; aut 
» rem  tantam  diiudicare  nescientibus  ne  irascatur.  » 
XX,  Haec  ideo  minus  habebant  ponderis,  quod  ab 
inimico  animo  profecta  putabantur  , quia  tunc  maxi- 
mos magistratus  iidem  gerebant  Rhpdii,  qui  ante  ali- 
quot annos  Pompeium  ceterosque  fugientes  oppido 
et  portu  non  receperant.  Sed  Cassius  iam  classem  lu- 
culentam, praefecto  Sextilio  Rufo,  habebat;  et  a tri- 
bus aliis,  quas  Q. Cassius,  Turrflius,Patiscus  ducebant, 
adiuvabatur.  Ergo  non  dubitavit  denuo  cum  Dolabella 
confligere;  quamquam  huic  aegyptiac  naves  accesse- 

rant.  Sed  tuui  quidem  dubio  marte  pugnatum:  paulo 
post  a Cassianis  hac  arte  parta  est  victoria. 

XXI.  In  Lycia  Sex.  Marius  et  C.  Titius  legati  Dola- 
bellae classem  habuerant  rostratarum  , cum  onerariis 
magnis  navibus  centum;  hoc  Dolabellae  consilio,  ut 
pulsus  Syria,  copiis  in  naves  impositis , Italiam  pete- 
ret. Sed  a Lentulo  quaestore  Asiae  disiecta  classis, 
onerariaeque  ad  unam  omnes  captae  sunt.  Quum  igi- 
tur hoc  genere  navium  abundare  Cassius  coepisset, 
Statio  Murco  quasdam  earupi , haud  magni  ad  alia 
usus,  attribuit;  quas  incensas  opportuno  vento  in 
classem  hostium  mitteret.  Ille , feliciter  exsequutus 
consilium,  et  in  proelio  victor  fuit,  et  in  portum  in- 
vectus navibus,  exitum  Dolabellae  penitus  interclusit. 

XXII.  Iam  et  a terra  perfectis  operibus  aries  admo- 
vebatur; et,  nequidquam  eruptione  tentala , repul- 
sus intra  moenia  hostis  erat.  Sed  resistebatur  adhuc, 
ct,  ne  corrumpi  nocturnae  excubiae  possent,  M.  Octa- 
vius Marsus  pervigili  cura  impediebat.  Igitur  qui  in- 
terdiu  in  stationibus  erant,  quieti  se  tradente  Marso, 
fecerunt  proditionem , Quinto  quodam  auctore,  et 
per  diversa  parva  ostia,  quae  in  muris  ad  subitas  eru- 
ptiones veterum  industria  reliquerat , intromissus 
hostis  est.  Vrbe  capta,  quum  Dolabella  suum  exem- 
plum metueret,  ne,  quod  in  Trebonio  fecerat,  ipse 
pateretur,  servo  suo  praebuit  cervicem,  caput  alferre 
iubens  Cassio  suae  salutis  praemium. 

XXIII.  Ille,  superesse  tam  bono  hero  gravatus, 
quum  illum  iugulasset , se  quoque  eodem  ferro  inte- 
remit. Sed  et  M.  Octavius  sua  manu  invenit  necem. 
Corpora  sepeliri  iussit  Cassius,  quanquain  Trebonium  . 

inhumalum  abiecerant.  Q.  Dellium,  qui  pactus  erat 
salutem , si  occidisset  Dolabellam  , tanquam  impleta 
conditione,  inler  suos  habuit.  At  Laodicenos,  publi- 
ca sacraque  pecunia  ablata , gravibusque  impositis 
tributis,  ad  extremam  miseriam  redegit;  quum  et 
bellum  ifiultas  eius  oppidi  partes  afflixisset,  et  nobi- 
lissimum quemque  supplicio  peremisset  victoria  : ce- 
teris tamen  abstinuit  iniuriarri,  militesque  Dolabellae, 
quamquam  erant  ab  senatu  hostes  indicati,  in  sacra- 
mentum accepit,  poena  remissa  ; neque  postea  etiam, 
quum  multorum  insidiis  peteretur,  quemquam  eo 
nomine  interfici  passus  est. 

XXIV.  Sed  inter  cetera  Dolabellae  spolia  nobilem 
equum  fuisse  ferunt,  singularis  cuiusdam  et  pul- 
chritudinis et  fati.  Hunc  se  vidisse  C.  Bassus  tradidit 
Argis,  ubi  natus  erat,  ex  genere  illo  decantato,  uti 
constanter  est  creditum  , Diomedis  equorum  , quos  , 
occiso  domino  , Herculem  deduxisse  Argos  , fama  fe- 
rebat ; haud  credibili  pulchritudine  et  vigore  , omni- 
busque  aliis  equorum  laudibus  longe  praestantem. 
Ilunc  Dolabella  nuper , quum  fama  eius  adductus 
Argos  venisset,  arandi  summa  emerat.  Sed  observa- 
tum  est,  omnes  illius  equi  dominos  cum  familia  for- 
tunisque omnibus  misere  disperisse.  Nam  primus 
omnium  Cn.  Seius  ( unde  et  Seianus  equus  appellatus 
est  ) a M.  Antonio  capitali  supplicio  affectus  fuerat , 
et  modo  P.  Dolabella  gravi  exitio  erat  consumptus. 
Sed  postea  quoque  et  Cassius  interiit,  et  ipse  M.  An- 
tonius inter  Cassianam  cladem  hoc  equo  potitus  : sed 
ad  institutum  revertor. 

XXV.  Occiso  Dolabella , multi  reguli  tyrannique 

Laodiceam  cum  muneribus  et  coronis  ad  Cassium 
accurrerunt : quos  inter  ab  Hierosolymis  Hyrcanus 
venerat,  Herodem  adducens  et  Malichum,  qui  patrem 
Herodis  intercepisse  veneno  putabatur.  Idcirco  cum 
venia  Cassii  Herodes  eum  in  conspectu  regis  sui  per 
aliquot  centuriones  romanos  contrucidandum  cura- 
vit. At  Cassius,  constitutis  Syriae  rebus,  praefecto- 
que cum  una  legione  fratris  filio,  quos  sibi  fidos  pu- 
tabat homines , civitatibus  tyrannos  imponens,  quo 
in  numero  Marion  Tyrius  fuit,  in  Ciliciam  proficisci 
statuit,  inde  Cleopatram,  ob  missa  Dolabellae  auxi- 
lia, petiturus;  postquam  obiter  Tarsenses  propter 
favorem  adversarum  partium  mulctasset. 

XXVr.JVam  illi , divisi  in  factiones  , et  unaquaque 
nomen  civitatis  obtendente  suis  consultis  ausisque, 
priino  Cassium,  mox  Dolabellam  coronaverant;  deinde 
Cimbrum  Tullium,  ad  opem  Cassio  ferendam  prope- 
rantem, arcere  transitu  Tauri  statuerant ; mox , pa- 
cti cum  eo,  simul  pauciores  habere  opinione  copias 
viderunt,  excluserant  oppido,  neque  commeatu  iu- 
verant.  Ille  praevertendum  ad  maiora  ratus,  omissa 
oppugnatione  Tarsi,' contendit  in  Syriam.  Interea  Tar- 
senses, occupato,  quod  Cimber  opposuerat,  castello, 
vicinos,  eoque  semper  invisos  infestosque,  Adanen- 
ses  bello  petierunt , Cassianos  esse  improperantes.  Er- 
go vivente  adhuc  Dolabella,  L.  Sextilium  Rufum  Cas- 
sius misit;  a quo  victi  venerunt  in  deditionem.  Cassius 
mille  quingenta  talenta  victis  imperavit.  Ea  pecunia 
quum  acerbe  exigeretur,  Tarsenses,  venditis  omnibus 
publicis  templorumque  ornamentis , mox  etiam  inge- 
nua corpora  coacti  sunt  addicere  ; multique  horum 

servitutis  taedio  sibi  consciverunt  mortem.  Huic  for- 
tunae Cassius  superveniens,  miserius  est  hominum, 
et  reliqua  civitati  condonavit. 

XXVII.  Haec  ubi  Romae  sunt  audita,  Tresviri,  ne 
suarum  partium  homines  concidere  animis  pateren-/ 
tur,  Tarsensibus  publice  collaudatis,  operam  daturos 
ostenderunt,  uti  cladem  eorum  sua  liberalitate  ocis- 
sime sublevarent.  Iidem  et  Cleopatram  laudaverunt, 
ob  submissa  Dolabellae  auxilia,  permiseruntque,  uti 
filio  Ptolemaeo , quem , tanquam  ex  Caesare  susce- 
ptum , ne  ipso  quidem  Caesare  prohibente , Caesario- 
nem vocare  solebat,  regis  Aegypti  appellationem  tri- 
bueret. Sub  eadem  tempora  Cassium  quoque,  irrum- 
pere parantem  in  Aegyptum,  M.  Bruti  literae  revoca- 
runt, Triumvirorum  apparatum  contra  se  et  consilia 
nuntiantes.  Neque  vero  se  parandae  seo^sim  potentiae 
causa , sed  ut  contra  tyrannos  exercitum  contraherent , 
Italia  relicta  longinquas  regiones  petivisse.  Memores 
igitur  propositi,  non  debere  longius  evagari  ab  Italia, sed 
eo  convertere  cogitationes , quemadmodum  patriae  cwi- 
busque  suis  possint  esse  praesidio. 

XXVIII.  Igitur  et  Parthos  equites  , quorum  opera 
erat  usus , cum  legatis  et  muneribus  rernisit  ad  regem, 
maiora  simul  auxilia  petens,  quae  perditis  demum 
rebus  adfuerunt.  Interim  equites,  a Cassio  praemissi 
i u Cappadociam,  Ariobarzanem  , tanquam  insidiato- 
rem imperatoris  sui  occiderunt,  magna  que  cum  pe- 
cunia et  cetero  regis  instrumento  ad  Cassium  reversi 
sunt.  Dum  ea  geruntur,  M.  Brutus  mortibus  tot  cla- 
rissimorum virorum,  sed  praecipue  D.  Bruti  et  M. 
Ciceronis  , irritatus  , ad  vindicandam  tum  propinqui 
sui , tum  amicissimi  viri  necem  , scripsit  Q.  Horten- 

sio , ut  C.  Antonium , quem  hactenus  summa  cura 
defenderat , interficeret.  Sunt , qui  necatum  a C. 
Clodio  Antonium  tradant,  timente,  ne  per  submissos 
a Marco  fratre  custodia  eriperetur:  sed  iussum  Bruti 
■fuisse  satis  constat,  itemque  ministerium  Hortensii; 
quando  et  hoc  mortuo  iam  Bruto  M.  Antonius  expro- 
bravit, et  Hortensium  velut  inferias  fratri  dedit. 

LIBRI  CENTESIMI  VICESIMI  SECVNDI. 

M.  Brutus  adversus  Thracas  parum  prospere  rem  gessit ; om- 
nibusque  transmarinis  provinciis  exercitibusque‘in  potestatem 
cius  et  C.  Cassii  redactis,  coierunt  Smyrnae  uterque  ad  ordi- 
nanda belli  futuri  consilia.  M.  Messallae  Publicolam  fratrem 
victum  communi  consilio  condonaverunt. 

I. Civiles  discordiae  bellis  externis  eo  quoque  no- 
mine pestilentiores  esse  deprehenduntur,  quod  hic 
hostes  et  alienigenas  timeas , tuorum-  fide  ac  bene- 
volentia te  consoleris ; ibi  nihil  ne  quidem  ab  intimis, 
nedum  quibuslibet  amicis , tutum  est.  L.  Gellius  Pu- 
blicola L.  F.  M.  Messallae  frater , qui  antiqua  fami- 
liaritate Bruto  erat  coniunctissimus  , et  eodem  apud 
Cassium  loco  fratrem  esse  sciebat,  M.  Bruto  insidia- 
tus , et  pro  cetera  viri  clementia , ob  eadem  illa , 
quae  exasperare  poenam  debuerant , dimissus  est.  Ea 
quoque  lenitas  profuisse  viro  creditur,  ut  plures  ad 
eius  amicitiam  se  applicarent. 

5. 1.  L.  V.  C.  709 ; A.  C.  43.  - Liv.  Epii.  -Dio  , lih.  XLVII. 

II.  Idcirco  el  classem  haud  poenitendam  colligere 
in  Bithynia  et  apud  Cyzicum  potuit;  et  pedestri  iti- 
nere provincias  obiens  constituit  res  civitatum  , liti- 
busque regulorum  operam  dedit,  ea  tum  moderatione 
ac  mansuetudine,  tum  etiam  aecpitLate  , ut  et  inter  sc 
omnes,  et  sibi  amicos  fidosque  efficeret.  Tum  et  De- 
jotarus accessit  partibus,  licet  longa  senectute  moro- 
sior, qui  nuper  etiam  Cassium  fluxilia  petentem  spre- 
verat. Atque  erat  in  hoc  haudquaquam  leve  prae-1 
sidium,  opibus  et  auctoritate  praevalido.  Jiam  et  adem- 
pta nupera  C.  Caesare,  caede  eius  coguita,  suo  mar- 
te  recuperaverat;  et  Dolabellam,  fines  suos  ingredi 
volentem,  iunctis  cum  Tullio  Cimbro  copiis  profli- 
garatjet  filium  habebat , ipsum  quoque  regem  appel- 
latum ab  senatu  , egregiae  spei  atque  indolis  adole- 
scentem. 

III.  Enimvero  Brutum  , rebus  in  Asia  ex  voto  suc- 
cedentibus , M.  Antonii  conatus  in  Europam  revoca- 
runt : cuius  licet  spes  in  exercitu  seditionem  serendi, 
interemplo  fratre  Caio  , in  irritum  reciderant ; tamen 
verendum  Bruto  erat,  ne  qui  per  absentiam  suam  si- 
miles alii  motus  orirentur.  Igitur  in  reditu  per  Thra- 
ciam , regionem , quam  sine  liberis  decedens  Sadales 
populo  romano  reliquerat,  recepit;  inde  in  Bessos 
fecit  expeditionem,  ut  simul  maleficia  horum  ulcisce- 
retur, et  sibi  nomen  imperatoris  pararet , ornamento 
atque  utilitati  futurum  ad  bellum  , quod  sibi  adver- 
sus Caesarem  et  Antonium  post  gerendum  esse  videbat. 

IV.  Et  initia  quidem  belli  adversus  feram  ct  pu- 
gnacem gentem  paulo  duriora  fuerunt;  sed  egregia 
Rhascupolidis  opera  victorem  Brutum  , votique  coni- 

i.  Plntarcli.  in  Bruto.  — Dio.  — Cic.  Philipp-  H , 37 , et  XI , i3  , et  ep. 

potem  fecit.  Atque  is,  ut  causam  suam  latius  commen- 
daret , pecuniam  signari  hinc  imagine  sua  iusserat, 
inde  pileo,  libertatis  indice,  et  duobus  pugionibus, 
quibus  se  atque  Cassium  in  libertatem  asseruisse  ro- 
munum  populum,  sublato  domino,  significaret,  tem- 
pore quoque  rei  gestae  sic  adseripto  , eid.  mart. 
Omnes  iam  trans  mare  provincias  in  potestate  Brutus 
atque  Cassius  habebant : neque  tantummodo  suppe- 
tebat otium  communicandis  consiliis,  sed  etiam  ne- 
cessitatem imponebat  paratus  propo>,et  mox  in  Grae- 
ciam transmissurus  hostis. 

V.  Igitur  Cassius  e Cilicia,  Brutus  e Macedonia 
profecti,  Smyrnae  ad  ordinanda  futuri  belli  consilia 
coierunt,  iis  pedestribus  navalibusque  copiis,  et  ap- 
paratu pecuniae,  ut  minime  impares  ad  decernendum 
de  romano  imperio  viderentur.  Pari  honore  et  erat, 
et  haberi  volebat  Cassius;  sed  detulit  ei  Brutus , ut 
crebrius  ad  eum  ventitaret,  tanquam  aetate  maiorem, 
et  corpore  haud  aeque  validum.  Neque  discessum  a 
prioribus  animis  erat,  quin  et  tueri  causam  suam  co- 
narentur, et  non  nisi  concordibus  tantam  subeundam 
molem  scirent : apparebatque  , nihil  esse  melius,  quam 
ut  in  Macedoniam  cum  omnibus  copiis  proficisceren- 
tur, propulsaturi  hostem,  aut  cessantem  in  Italia  quae- 
situri , penes  quem  iam  esse  legiones  circiter  quadra- 
ginta cognoverant. 

VI.  Sed  Cassio  placebat , Rhodios  prius  lyciosque 
iri  ordinem  cogi,  validos  classibus , adversos  animis , et, 
si  contra  Caesarem  et  Antonium  res  parum  procederet, 
terga  invasuros.  At  nunc , priusquam  maioribus  rebus 
distineantur , facile  hos  auctoritate , aut  vi  cogi  in  ordi- 

nem  posse.  At  Brutus  , opus  sibi  pecunia  esse  , dictita- 
bat; nam  ad  parandam  classem  insumptum  , quod  ha- 
buisset: nec  deerant  inter  amicos  Cassii  , qui  dandam 
negarent,  cum  aliena  invidia  paratis  ambitiose  abu- 
suro ; sed  vicit  aequior  sententia  , ac  , iubenle  Cassio , 
ex  omni  praesente  copia  trientem  Brutus  accepit. 

VII.  Tum  et  M.  Messallae  egregio  iuveni,  Publico- 
lam fratrem  communi  consilio  condonarunt ; qui 
venia  nihilo  factus  melior,  insidias  Cassio  paraverat. 
Sed  indicium  eiu^  rei  Polla  detulit,  Publicolae  mater, 
utrique  consulere  cupiens  , et  Cassio  salutetn  paratu- 
ra , fdio  veniam.  Sic  ille  iterum  absolutus  , ne  tum 
quidem  retulit  benefactoribus  gratiam .'  quin  ab  his 
ad  Caesarem  et  Antonium  perfugeret.  His  ita  ordi- 
natis, partiti  sunt  inter  sese,  ut  Brutus  Lycios  , Cas- 
sius Rhodum  oppugnaret.  Igitur  gnarus,  cum  populo 
rei  nauticae  peritissimo  sibi  rcin  fore,  Myndum  de- 
ducit classem  ornatam  inslructamque,  ac  ibi  regimes 
exercuit. 

VIII.  Eo  venerunt  ab  Rhodiis  legati , neque"  conte- 
mni civitatem  petentes , quae  semper  ulla  sil  iniurias 
suas  ; neque  fieri  aliquid  contra  foedera , quibus  diserte 
cautum  sit , ne  alteruter  populus  ab  attero  bello  et  armis 
petatur.  Quod  si  forte  ob  auxilia  non  missa  succenscat, 
ituros  Romam  oratores  senatus  consulendi  gratia , illo 
auctore  gnaviter  et  benigne  missuros.  Responsum  est, 
verborum  praeterisse  tempora  ; nunc  finiendas  armis 
controversias  esse.  Foedus , quod  praedicarent  Rhodii  , 
prius  violatum  ab  ipsis  esse , Dolabellae  paries  sequutis: 
sed  et  eodem  foedere  de  mittendis  auxiliis  perscriptum 
esse ; ipsos  a Cassio  rogatos  illudere  , senatus  obtentu  , 


§.  6.  Dio.  — A;>|»inn.  — Plnt.  — V.  C.  709;  A.  C.  {3. 

quem  sciant  oppressum  per  tj$bnnos  patriae , dissipa- 
tum atque  dispersum  per  provincias  : sed  brevi  poenas 
daturos  et  illos , et  illorum  socios  Rhodius , ni  confo- 
stim  imperata  fodant. 

IX.  Ilaec  relata  diversimode  affecerunt  civitatem  , 
inter  se  contrariis  studiis  opinionibusque  divisam. 
Prudentiores , et  quibus  res  erat , bellum  romanuin 
haud  secus  atque  certum  exitium  expavescere  : vul- 
gus per  se  stolidum , et  periculorum  ante  experien- 
tiam appetens , Alexandri  Mnaseaeque  concionibus 
inflari , veteres  civitatis  laudes  resonantium,  et  quanto 
maiori  numero  navium  petita  a Mithridate , a Demetrio 
regibus,  invicta  stetisset.  Ad  haec  conspectu  suae  clas- 
sis erigebantur  : nam  ex  omni  copia  navium  tres  et 
triginta  delectas  deduxerant.  Igitur  quum  forte  cre- 
andis magistratibus  comitia  haberentur,  Alexander 
factus  Prytanis , quae  praecipua  tum  erat  dignitas , 
Mnaseas  classi  praefectus  est.  Iterum  tamen  ad  Cassium 
mitti  Archelaum  placuit,  quo  magistro  Cassius  olirn 
graecis  literis  operam  Rhodi  dederat. 

X.  Atque  is,  pro  veteri  familiaritate  apprehensa  Cas- 
sii dextra , « Dii  vero , inquit , meliorem  tibi  mentem , 
» C.  Cassi , quam  ut  graecam  urbem  exscindas,  grae- 
» cae  nationis  amator,  aut  liberam,  assertor  libertatis. 
» Sed  neque  dorici  nominis  dignitatem  contempseris, 
» oblitus  pulcherrimarum  artium,  quas  partim  Rhodi, 
» partim  etiam  Romae  didicisti  : Rhodi  quidem,  con- 
» tra  reges  pro  legibus , quarum  quoque  te  vindicem 
» praefers , egregia  gesta ; Romae , magna  erga  roma- 
» num  nomen  civitatis  nostrae  merita,  eximiamque 
» fidem  , quam  et  Antiochi  bello  vobis , et  multis  aliis 
» locis  lemporibusque  Rhodii  praestitimus.  El  haec 

» quidem  summatim  ,*lit  in  rebus  notis,  et  adversus 
» hominem  eruditum , de  dignitate  generis  et  origi- 
» nis  nostrae,  de  intemerata  hunc  usque  in  diem  li- 
» bertate , de  meritis , atque  perpetuo  erga  populum 
w romanum  studio  ac  prolixissima  •voluntate , dicta 
» sunto. 

XI.  » Privatim  vero  tecum  plura  esse  debuerunt 
» amicitiae  benevolentiaeque  vincula, C.  Cassi ; quae 
» nequaquam  sine  probro  abruperis.  Ilhodi  educatus 
w es,  Rhodi  institutus,  in  illa  urbe  aegrotus  remedia 
» valetudini , peregrinus  hospitium  , rudis  magistros 
» et  scholam  meam  reperisti.  Non  potes  harum  rerum 
» omnium , quae  mentio  totam  in  vitam  solet  esse 
» Jucundissima  bonis  , ulla  ex  parte  recordari , quin 
» Rhodi  memoria  subeat , atque  tantorum  commodo- 
» rum  hanc  tibi  largilricem  fuisse  recogites.  Atqui 
m nostram  quidem  amicitiam  nunc  quoque  tanti  esse 
» puto , ut  spem  inihi  magnam  praebeat , mea  quo- 
ji que  causa  benigniorem  te  Rhodiis  fore  ; neque  com- 
jj  missurum,  ut  hac  aetate  duarum  rerum  trislissi- 
» marum  exspectatione  conficiar,  ne  forte  aut  Rho- 
p>  dii  omnes  deleamur  , aut  vincatur  Cassius  meus. 
m Illud  vero  omen  dii  deaeque  omnes  prohibessintf 
>1  Et  quando  me  deorum  admonuit  haec  mentio  , pre- 
m cibus  meis  me  consilium  etiam  addere , non  aegre 
m feres. 

XII.  >j  Deorum  maxime  gratiam  parandam  esse  ma- 
jj  gna  et  praeclara  molientibus , semper  admonui; 
>j  nunc  vero  etiam  singulariter,  pro  libertate  romani 
>j  nominis  tanta  coeptantem  hortor  atque  oro,  ut 
w ante  omnia  summam  tibi  horum  habendam  esse 

» ralionem  putes: his  auctoribus,  nihil  non  prospere 
*»  cedet;  his  adversantibus,  parum  erit  in  quantisli- 
» bet  praesidiis  spei.  Ceterum  ante  paucos  hos  annos, 
» quum  ex  auctoritate  Caesaris  foedus  nobiscUm  re- 
» novatum  est , i u fati  dextras  accepistis  dedistisque. 
» Ea  fides  , ea  foedeiqun  religio  stmimae  hominibus 
» curae  esse  debet,  ferijuiapud  immortales  deos  ad i- 
» pisci  gratiam  postulant,  et  qui  retinere  bonam  in- 
» ter  homines  .lamam  ; ut  de  utilitate  iatn  taceam  , 
« quae  servantes  pactorum  atque  foederum  ultro  se- 
» quitur  : nam  et  cum  his  cupidissime  iungunt  ami- 
» citiam  prudentes;  et  hanc- deserere , quantumlibct 
» necessitate  pressi , verecundantur  ; at  quorum  su- 
» specta  aut  credita  levitas  est,  eos  et  ab  aliis  falli 
« nec  admiratur  quisquam  , nec  irascitur,  llaec  au- 
» tem  quum  etiam  inter  infensissimos  hostes  obtinere 
» debeant,  quanto  magis  praestanda  sunt  amicis,  ho- 
» spilibus  , alumnis  ! Non  possum  plura  prae  lacry- 
» mis  loqui:  sed  neque  verborum  magis  hoc,  quam 
» pietatis , opus  est ; et  si  haec  contemnere  poteris , 
» supervacua  omnis  est  oratio ; neque  enim  movea- 
» re,  tametsi  plurima  et  gravissima  proferantur. » 

XIII.  Haec  largo  cum  lletu  proloquutus  senior, 
adeo  commovit  Cassium,  ut  prae  verecundia  colorem 
mutaret.  Educta  tamen  ex  Archelai  manibus  dextra: 
« Si  persuadere  Rhodiis  noluisti,  ut  abstinerent  iniu- 
x>  riam  a nobis  , mihi  suadere  non  defies,  ut  acceptam 

• « ulcisci  supersedeam  : sin  vero  haec  agentem  audire 
» neglexerunt  , poenas  ab  his  expetam  , a quibus 
» contemptus  es. 

XIV.  « Vbi  vero  erant  illi  Rhodii,  gens  studiosa 
» libertatis,  amicitiae  tenax,  hospites,  magistri  et 
» educatores  mei,  quum  nuper  auxilia  petentem  re- 
w iecerunt  ? At  Dolabellae  miserunt  naves,  qui  nec 

m educatus  ab  his,  nec  eruditus  est,  et  libertatem  cona- 
m batur  opprimere,  quam  ego  et  Brutus  cum  aliis  prin- 
» cipibus  defendimus.  Neque  vero  prodest  Rhodiis 
m hic  color,  quasi  misceri  nolint  civilibus  Romanorum 
» armis  : essent  civilia,  si  nos  quoque  faceremus  par- 
» tes,  et  nostram  ad  potentiam  res  trahere  conaremur. 
» Nuncubi  aperto  bello  hinc  rempublicam  stare,  inde 
m tyrannos  intelligitis  ; frustra  poscitis  a nobis  orati  s- 
si  quelibertatem,  pro  qua  nobiscum  propugnare  cua- 
11  ctamini.  Adeone  vos  tot  olari  viri , amici  plerique 
11  hospitesque,  a quibus  defensi  semper,  a quibus  or- 
m nati  estis,  nihil  commovent,  indicta  causa  con- 
ii demnati,  proscripti,  exuti  bonis, eiecti  patria,  vita 
» ac  luce  depulsi  ? ut  succurrere  nolitis  populo  ro- 
si mano , cuius  societatem  atque  amicitiam  iaclare 
11  non  desinitis. 

XV.  » Sed  enim  senatus  prius  vobis  exploranda 
» voluntas  est!  scilicet  eius,  quem  praeclare  scitis  vi 
11  obsessum  oppressumque  sententiam  suam  non  au- 
si dere  proGleri ! Quod  si  vero  discere  vobis  curae  sit, 
11  quid  liber  et  suae  potestatis  senatus  censeat , sena- 
51  tusconsultum  introspicite  , quo  mihi  Brutoque 
is  opem  ferre  socii  amicique  omnes  iubentur.  Tu 
si  vero  , si  quid  unquam  a Rhodiis  profectum  est  iu 
u Romanos  ofGcii,  diligenter  meministi  : praemia  , 
11  quae  vobis  abundantissime  sunt  reddita, praeteris, 
si  Quid  autem  vobis  prodesse  possunt  benefacta  ma- 
si  iorum,  si  dissimiles  his  esse  pergitis  ? Iuverunt  illi 
11  rem  romanam : at  vos  deseritis  , quum  maxime 
>1  opus  bonis  fidelibusquc  sociis  habeat  respublica, 
si  An  non,  si  quidem  Dorienses  censeri  magnum  est , 
u subvenire  pulcherrimo  imperio,  nunc  sub  iniquo- 

« rum  civium  maleficiis  laboranti,  vos  oportuit ; ct 
« vel  hinc  ordiri  amicitiam,  etiamsi  nulla  vobis  anti- 
ce quilus  cum  nomine  romano  fuisset? 

XVI.  « Vos  autem  ita  vos  geritis  , Linquam  adhuc 
« a Telchinibus  incoleretur  insula;  ne  forte  oblitum 
«<  rhodiac  historiae  putes.  Sed  ista  quidem  mitto:  at 
cc  quia  provocatis  ad  foedus,  quod  auctore  Caesare, 
•<  qui  et  dominationis  fuit  auctor,  factum  est;  an  non 
cc  eo  ipso  continetur,  romanum  rhodiumque  populos, 
cc  uti  cuivis  opus  esset , invicem  auxiliari  debere  ? 
cc  Quin  igitur  adestis  hoc  tempore  summo  in  pericu- 
cc  lo  constitutis?  En  adsum  C.  Cassius  , Romanus  cer- 
ee te,  nec  civis  modo,  sed,  si  qua  ■senatusconsultis  fides 
cc  est,  imperator;  et  ex  lege  foederis  auxilia  postulo: 
cc  easdem  vobis  foederis  leges  M.  Brutus,  easdem  Sex. 
cc  Pompeius  ingerunt , praefectus  a senatu  maritimae 
cc  rei. 

XVn.  cc  Accedunt  senatorum  preces  , qui  ad  me  , 
cc  et  Brutum,  et  hunc,  quem  dixi, Pompeium  ex  Vr- 

be  confugerunt.  Tot  et  talibus  viris  suppetias  ire 
« negabitis,  qui  ex  formula  foederis  ad  auxilium  vel 
cc  unicuivis  Romano  ferendum  tenemini  ? sin  vero  hos 
cc  tantummodo  , qui  nunc  Romam  urbem  obtinent, 
cc  Romanorum  loco  , nos  pro  exsulibus  et  peregrinis 
« habetis  : at  vos  romana  foedera  obiicere  nobis  de- 
ce sinite.  Serventur  ea , inter  quos  scilicet  convene- 
cc  runt:  interim  Rhodii,  nisi  sponte  imperata  facietis, 
« ab  his  exsulibus  atque  peregrinis  iuslo  pioque  bello 
cc  petemini.  » Ilis  ab  Archelao  Rhodi  expositis,  Ale- 
xander et  Mnaseas  cum  illa  , quam  praediximus  , 
classe  Myndum  adnavigurunt , Linquam  hac  audaciae 
ostentatione  Romanos  territuri;  compedesque  magno 
numero  monstrarunt  eminus,  tanquain  captivos  plu- 

rimos  in  potestate  mox  habituri : hinc , quia  portu  se 
romana  tenebat  classis,  Gnidum  petierunt. 

XVIII.  Postridie,  quum  pari  contemptu  Rhodii 
adessent,  L.  Statius  Murcus  contra  eduxit  naves;  cer- 
tatumque  est  acriter , patrias  utrisque  artes  gnaviter 
adhibentibus : quippe  Rhodios  nemo  tum  aequabat 
nauticae  rei  peritia  ; Romani  contra  lacertis  et  robore 
nitebantur  : hos  numerus  et  magnitudo  navium  adiu- 
vabat,  quae  neque  rostrorum  ictibus  cedebant  temere, 
et,  ferreis  iniectis  manibus,  cito  redegerant  hostes  a 
discursando  ad  statariam  pugnam.  Igitur  duabus  Rho- 
diorum navibus  depressis , tribus  cum  ipso  remigio 
captis  , ceterae  male  iriulctatae  Rhodum  refugerunt. 

XIX.  Hanc  pugnam  ex  promontorio  spectavit  Cas- 
sius: neque  moratus  diutius,  quam  ad  reficiendas  naves 
opus  erat,  Loryma  petiit,  Rhodiorum  castellum  op- 
positum insulae.  Inde  pedestres  copias  - onerariis  na- 
vibus transiecit , ducibus  Fannio  et  Lentulo.  Ipse 
Cassius  in  naves  se  contulit,  ut  terra  marique  Rho- 
dus  oppugnaretur.  Neque  defuit  his  audacia  iterum  * 
tentandae  pugnae , quamquam  semel  iam  superati , 
cum  multo  paucioribus  navigiis  adversus  octoginta 
rostratas  dimicarent  : sed  tum  quoque  victi  sunt, 
duabusque  navibus  amissis,  ad  urbem  compulsi,  cuius 
moenia  mox  armatis  compleverunt , undique  propu- 
gnantes ; nam  et  a mari  turres  plicatiles  navibus  ad- 
vectae erigebantur.  . 

XX.  Hoc  terrore , quod  in  civitate  sanum  erat,  col- 
loquia cum  Fannio  Lentuloque  de  pace  habebant ; 
quum  subito  conspectus  est  in  oppido  Cassius,  neque 
scalis  superato  muro,  neque  ulla  externa  vi  adhibita. 

Reclusas  ab  amicis  eius  et  educatoribus  portulas,  quae 
multae  in  moenjbus  erant,  creditur;  timentibus,  ne 
vi  capta  Rhodus  omnino  dirueretur.  Sed  ipse,  tan- 
quam  sine  exceptione  victor,  licet  re  gerri*  et  dominum 
appellantibus,  neque  regem  se,  neque  dominum  esse , 
sed  interfectorem  regis  atque  domini  respondisset ; basta 
sub  tribunali  proposita  consedit, interdicto  severe  mili- 
tibus, ne  quis  corporibus  aut  rebus  Rhodiorum  iniiceret 
manum.  At  ipse  quinquaginta  nominalim  citatos  ex  au- 
ctoribus belli  Rhodiis  duci  ad  supplicium  iussit;  quin- 
que et  viginti, quos  negabant  comparere, damnavit  exsi- 
lio ; pecuniam  publicam  omnem  ad  se  comportari  prae- 
cepit, ne  sacris  quidem,  et  donariis  deum  abstinens; 
orantibusque Rhodiis,  ne  cunctis  numinum  simulacris 
spoliarentur,  Solem  a se  relinqui  respondit:  intactum 
enim  nihil  praeter  currum  eius  dei  siverat. 

XXL  Sed  ea  vox  ominosa  paulo  post  est  habita , 
tanquam  celeriter  luce  cariturum  praesagientis:  sed 
et  edictum  proposuit,  uti,  quod  quisque  prwalim  auri 
argentive  possideret,  intra  dictam  diem  proferret,  morte 
celantibus  denuntiata , indicibus  promisso  praemio  ; 
servis  libertatem  , liberis  decimas  constituerat.  Mulli 
tamen  occultandis  rebus  suis  perstiterunt, plura  minari 
Cassium,  quam  facturus  esset,  existimantes.  Ceterum 
ubi  ex  edicto  poenas  mercfdemque  decerni  viderunt, 
prorogari  diem  postulantes,  ex  puteis  et  foveis,  ubi 
rerum  pretiosissima  condiderant,  tantam  opum  vim 
attulerunt,  ut  octo  millia  talentorum  inde  confecta 
referantur. 

XXII.  Neque  his  contentus,  quingenta  insuper  ta- 
lenta imperavit  civitati;  praesidioque  imposito,  L. 

Varum  ibi  reliquit.  His  rebus  alacer  Cassius  ( ausum 
enim  immanis  operis  celerrime  confecerat),  Asiae  quo- 
que tributum  ingens  imperavit, decuplum  eius,  quod 
pendere  quotannis  consuevisset ; idque  statim  exegit. 
Dum  in  his  occupatus  est , valida  classis  ab  Aegypto 
navigare  ad  hostes  nuntiatur , mittente  Cleopatra  ; 
quam  et  amicitia  illarum  partium  , et  recens  a Cassio 
metus,  ut  potius  ei  negotium  alibi  facesseret,  acribus 
stimulis  impulerat. 

XXIII.  Itaque  Murcum  cum  sexaginta  navibus,  et 
fortissima  legione , atque  aliquo  numero  sagittario- 
rum occurrere  ad  Taenarum  Peloponnesi  promon- 
torium inssit  , ut  illius  maris  transitum  opportuna 
statione  custodiret : ei  quoque  peninsulae  non  satis 
aequus  , quam  incursionibus,  et  abducta,  quanta  po- 
terat, praeda  vexaverat.  Multo  ubique  lenior  Brutus, 
sub  eadem  tempora  Lycios  conferre  pecuniam  et  da- 
re milites  iusserat.  Sed  illi , Naucrate  quodam  impel- 
lente populum,  obiecerunt  arma,  tumulosque  non- 
nullos arcendi  transitus  causa  insederunt.  In  hos , 
dum  cibum  capiunt,  impetu  facto,  Brutus  per  equi- 
tes suos  interfecit  ad  sexcentos ; simulque  cum  fu- 
gientibus irrupit  castra. 

XXIV.  Tum  ad  castella  et  oppida  circumlato  bello, 
plerisque  deditione  potitus  , praesidiarios  sine  pretio 
dirnisit  incolumes.  At  illi,  non  tamdeliniti  beneficio, 
quam  infensi  ob  illata  damna , Xanthum  se  contule- 
runt hostilibus  animis  ; quod  oppidum  tota  Lycia  ma- 
ximum , summa  ope  ad  resistendum  se  parabat: sub- 
urbiis enim  dirutis,  nc  receptaculum  hosti,  neve 
materiem  ad  opera  praeberet,  fossam  circum  urbem 

fluxerant  peduui  in  altitudinem  quinquaginta,  et  pro- 
puriione  latam  ; cuius  e margine 'in  adventantes  iacula 
et  sagittas  torquebant,  tanquam  profundo  flumine 
et  vadari  nescio  dirempti.  At  Brutus , quamquam  e 
longinquo  petenda  erat  materia,  tam  fuit  in  oppu- 
gnatione diligens,  ut  qui  multorum  mensium  futurus 
credebatur  labor  , paucis  diebus  conficeretur. 

XXV.  Partitus  enim  copias  in  diurnam  nocturnam- 
que  operam,  ut,  parte  dimidia  pugnante, reliqui  in- 
terquiescerent, penetravit  ad  moenia  portasque,  et 
quia  recentes  subinde  fessis  succedebant,,  oppidanos, 
quibus  haudquaquam  eadem  erat  copia,  ad  extre- 
mum discrimen  adduxit.  Repugnabant  illi  tamen  , 
donec  pinnae  lurresque  steterunt , sed  ubi  sunt  ab 
his  destituti,  una  reliqua  spes  atque  contentio  fuit, 
si  quam  fugiendi  reperire  viam  possent.  Amnis  prae- 
terfluebat urbem  , eodem  atque  illa  nomine: sub  hoc 
quidatn  urinando  conabantur  evadere ; sed  excepti 
sunt  retibus,  sub  aqua  in  transversum  tensis, quibus 
appensa  in  summo  tintinnabula , ut  quis  inciderat , 
capturam  significabant. 

XXVI.  Postremo  omnium  eruptio  placuit : quod 
ubi  Bruto  nuntiis  , aut  rebus  ipsis  proditum  est , re- 
duxit a portis  milites , ut  spatium  concederet.  Id  Xan- 
thii  negligenliam  interpretati  , noctu  eruperunt  cuia 
ignibus,  quos  iniicerent  machinis  : vehemens  inde 
certamen  ortum.  Sed  Bruti  milites  , facto  per  incen- 
dium impetu,  nudum  Xanlhioruin  agmen  ( neque 
enim  praeter  faces  et  tela  quidquam  extulerant  )dis- 
iecere  , multis  interemptis  , quia  metu  , ne  simul  ir- 
rumperet hostis,  clausum  oppidum  fuerat.  Et  hos 

({itidem  hunc  ad  modum  occlusa  porta,  reliquos  aper- 
ta prodidit : namque  sub  meridiem  eruperunt  iterum, 
incensisque  machinis  oppidum  repetierunt,  libero  re- 
lido propter  priorem  casum  aditu. 

XXVII.  Igitur confertim  irrumpentibus  Romanis  op- 
pidum capiebatur,  nisi  repente  funibus  ruptis  cata- 
racta decidisset.  Duo  millia  ferine  intraverant  : ii 
quum  premerentur  a Xanthiis , neque  subducere  sine 
funibus  gravem  portam,  neque  concidere  tectam  fer- 
ro possent,  mullis  amissis  in  aedem  Sarpedonis  pene- 
trarunt, ei  usque  munimento  se  tuebantur.  Sed  anxius 
dc  his  Brutus  , omnia  tentando , diversis  aditibns 
invenit  viam  : alii,  scalis  incendio  amissis,  subito  fabri- 
cabant novas;  alii , antennas  admoventes  moenibus, 
per  eas  subrepebant ; nonnulli , uncos  restibus  eiacu- 
lantcs  in  murum , ubi  forte  quis  adhaeserat , attolle- 
bantur. 

XXVm.  Oenoandenses , vicini  Xanthiis  et  plerum- 
que discordes  , notitia  locorum  , per  abruptas  rupes 
enitebantur , Romanis  etiam  quibusdam  sequentibus; 
sed  laboriosus  adseensus  fuit,  multi  que,  fallente  vesti- 
gio , in  praeceps  lapsi  perierunt.  Eodem  tempore 
quidam  eorum,  qui  niuros  transcenderant, portulam 
quamdam  aperuerunt,  ante  quam  vallum  erat  exstru- 
ctum praeacutis  sudibus  : super  eas  audacissiraus  quis- 
que transcendentium,  sublevatus  a commilitonibus  , 
evadebat;  donec  numero  iam  multi  portam,  quae 
intus  ferro  non  erat  munita , diffringere  coeperunt. 
Accendebantur  enim  periculo  suorum,  invadi  hos  a 
Lyciis  arguente  clamore. 

XXIX.  Igitur  quum  intus  forisque  idem  plurimi 
summo  conatu  agerent,  elFracta  porta  dissiluit;  ad 
qHod  spectaculum  ingens  sublatus  clamor , gestae  rei 
pugnantibus  indicium  fecit,  diremitque  certamen. 
Inierim  ignis,  a machinis  ad  propinqua  moenia  devo- 
lutus , pinnas  et  his  coniuncta  aedificia  comprehen- 
dit. Idcirco  Brutus,  perniciem  oppidi  timens,  exstin- 
gui a militibus  flammam  iussit:  sed  haec  ab  oppidanis 
ultro  augebatur  , picem,  sarmenta,  quidquid  alendo 
igni  reperiebatur , cupide  iniicientibus.  Bruti  potius 
hanc  patriam  esse  putares , quum  deleretur  a suis , 
ab  hoc  defenderetur. 

XXX.  Ille  et  in  urbe,  et,  quia  propter  tumultum 
incendiumque  nihil  profici  poterat,  egressus  porta, 
murosque  circu invehens,  tendebat  adXanthios  manus. 
Sibi  parcerent , seque  et  oppidum  servarent.  At  illi  fatali 
rabie  tela  incendium  exstinguentibus  ingerebant:  po- 
stremo clausis  domibus  se  parentesque  et  liberos  occi- 
derunt; alii,  nec  firmior  tantum  aetas,  sed  parvi 
pueri  atque  puellae,  insiliebant  in  ignem,  aut  in  prae- 
ceps demittebant  corpora  ; pars , iugulum  praebentes 
paternis  ensibus,  in  libertatem  asseri  postulabant. 
Belatum  etiam  ad  Brutum  est,  mulierem  conspici  pen- 
dentem ex  laqueo,  quae  parvulum  infantem  e collo 
suo  suspendisset,  altera  manu  adhuc  teneret  facem 
ardentem  inflammandarum  aedium  gratia  raptam. 

XXXI.  Id  videre  non  sustinuit  Brutus ; sed  illacry- 
mans,  praemium  pronuntiari  iussit  in  milites,  si  quis 
Xanthium  conservasset.  Sed  illi , iugulatis  suis  omni- 
bus, et  in  rogos  coniectis, super  incensam  lignorum 
struem  se  transfodere  malebant.  Igitur  summa  Bruti 

cura  vix  ad  templa  quaedam  servanda  profuit : homi- 
nes quidem  ingenui  centum  quinquaginta  superfuisse 
traduntur,  molliores  ceteris  et  amantiores  vitae.  Sic 
Xanthii  perierunt  pro  libertate  , maiores  aemulati, 
quorum  par  pervicacia  antea  quoque  patriam  civium 
inanibus  perdiderat.  Ab  Harpago  certe  oppugnati , 
regis  Cyri  praefecto  , ne  Persicum  servitutem  pateren- 
tur, incendio  et  ruinis  oppidi  se  tumularunt. 

XXXII.  Idemque  iterum  accidisse  Appianus  tradit, 
Alexandri  bello  Persico.  Sed  Arrianus  et  Diodorus  , 
quibus  credere  malis,  ille  Xanthios  venisse  dedi- 
tione in  (idem  scribit ; Diodorus , Lyciis  quidem, 
sed  Marinarensibus  , nescio  quibus  , eandem  ferociam 
exitumque  fuisse.  Xantho  capta,  Brutus  ad  Patara 
descendit,  quod  oppidum  videri  navale  Xanthiorum 
poterat.  Sed  vim  admovere  cunctabatur,  eandem  in  his 
vecordiam  metue'ns,  quam  expertus  in  Xanthiis  esset. 

XXXIII.  Idcirco  prius  captivos  in  conspectum 
eorum  adduxit,  hortaturos,  ut  , sua  clade  admoniti , 
saniora  consilia  capesserent ; quin  et  nonnullos  neces- 
sariis suis  dono  dedit.  Quum  nihil  responderetur, 
concessa  ad  deliberandum  reliqua  parte  diei,  abduxit 
copias  ; postridie  rursus  alluit  , et  quam  proxime 
muros  constituta  catasta, captivos  in  conspectu  oppi- 
danorum coepit  vendere  : et  ne  sic  quidem  motis 
Patarensibus , ceteros  omnes  sine  pretio  dimisit.  Erant 
in  co  numero  feminae  quaedam  Patarensium ; quae 
ubi  viris  atque  propinquis  suis  lenitatem  atque  mode- 
rationem Bruti  diligenter  exposuerunt,  eo  res  addu- 
cta est,  ut,  qui  modo  extrema  maluerant , aperirent 

portas , seque  et  sua  omnia  in  fidem  potestatemque 
Hruti  contraderent. 

XXXIV.  Atque  ille  neminis  aut  supplicium,  aut  ^ 

fu  gam  i ussit;  sed  recepta,  quae  in  publico  erat, 
pecunia  , edictum  simile  Cassiano  proposuit , de  con- 
ferendo a privatis  auro  argentoque.  Forte  quidam  ,'a 
servo  proditus  aurum  abdidisse , ad  Brutum  duceba- 
tur. Eum  ut  eriperet  mater , cum  clamore  sequeba- 
tur,  innocenti  negotium  exhiberi;  se  criminis  eius  ream 
esse.  Tum  conversus  ad  eam  servus,  quamquam  inter- 
rogatus non  esset,  coarguere  mendacium  coepit,  et 
aurum  a domino  celatum  asseverare.  Haec  ubi  renun- 
tiata Bruto  sunt,  iuvenis  patientia,  matronae  pietate 
collaudata,  abire  cum  auro  suo  incolumes , servum 
improbum  in  crucem  tolli,  iussit. 

XXXV.  Inter  haec  missus  cum  parte  classis  Lentu- 
lus Andriaca,  quod  navale  Myrcnsium  est,  rupta, 
quae  portum  claudebat,  catena,  cepit ; Myrcnsium 
praetore  simul  deprehenso.  Et  hunc  dimitti  Brutus 
iussit;  eoque  pacto  Myra  quoque  recepit  in  deditio- 
nem; ubi  similiter  exacta  pecunia , Lentulus  ad  impe- 
ratorem rediit.  At  ille, recepta  omni  Lycia,  communi- 
que Lyciorum  non  amplius  centum  quinquaginta 
talentis  imperatis , classem  eorum  Abydi  praestolari 
iussit,  quo  et  ipse  pedestres  copias  erat  adducturus , * < 

. ut  inde  Sestum  transmitteret.  Prius  tamen  deflectit 
in  Ioniam,  instituti  sui  tenax,  et  ubique  iustitiae 
atque  moderationis  edens  praeclara  specimina. 

XXXVI.  Sed  nihil  fuit  hominibus  supplicio  Theo- 
doti  gratius,  quem,  propter  Pompeium  Magnum  hoc 
auctore  interfectum,  communiter  omnes  erant  perosi. 

§.  34.  Appian. 

Hunc  igitur,  dum  ceteri  puniuntur  a Caesare,  fuga 
ereptum  ex  Aegypto,  et  per  Asiam  vagabundum,  cor- 
ripi Brutus,  excruciatumque  necari , iussit.  Inter  haec 
et  Cassius,  Rhodo  subacta,  in  continentem  redierat. 
Hunc  arcessivit  Brutus  Sardes,  vcnientique  cum  amicis 
ofccurrit.  Magna  eius  diei  species  fuit,  quum  tanti 
exercitus  starent  in  armis  , et  propter  res  bene  gestas 
utrumque  pariter  imperatorem  concordibus  vocibus 
salutarent. 

XXXVII.  Sed  ipsi  statim  a via  colloquendi  causa 
diverterunt  in  conclave  quoddam , semotis  arbitris. 
Nam  ut  inter  viros  tanta  potentia  subnixos,  multisque 
ducibus  et  amicis  stipatos,  suspiciones  ortae  erant. 
Ilis  ultro  cilroque  proferendis  in  contestationes  et 
obiurgationes  ibatur ; fletiynque  audire  erat , et  vehe- 
mentiores  inierim  voces,  ut  magno  in  metu  pro  fori- 
bus amici  ulriusque  essent,  quibus,  ne  iniussi  ingre- 
derentur , acriter  interdictum  erat.  Sed  ad  extremum 
M.  Favonius,  M.  Catonis  ineptus  imitator,  quamquam 
prohibentibus  ministris  irrumpens , recitatis  Hqmeri 
versibus,  quibus  Nestor , parere  sibi  natu  minores, 
iubet,  Cassio  risum,  Bruto  iram  movit ; isque  exesse 
iussit  inscitum  canem,  et  adulterinum  canem  , grae- 
cis  verbis  hunc  in  sensum  conviciatus. 

XXXVIII.  Tamen  ille  finis  altercationis  imperato- 
ribus fuit;  et  ad  coenam  Cassii  Brutus  amicique  eius 
comparuerunt.  Tum  et  Favonius  aifuit , et  quum 
supremum  in  lectum  reiiceretur  a Bruto,  neutujuam 
invitatum  testante , magna  contentione  corporis  con- 
tra repellentes  usus  , in  medio  se  reposuit.  Postridie 
virum  praetorium  L.  Pellam , postulantibus  repetun- 

darum  Sardianis,  damnavit  Brutus  publice;  momordit- 
(jue  ea  res  Cassiuin  , quia  non  ita  pridem  ipse  duos 
ex  amicorum  cohorle  paris  criminis  compertos , pri- 
vatim  admonuisse  contentus  , palam  absolverat. 

XXXIX.  Obiecit  igitur  hoc  Bruto,  atque  amicis 
utendum  monuit  indulgentius  , ni  deseri  velint : con- 
tra Brutus  idus  martias  testabatur,  neque  ideo  interem- 
ptum Caesarem , quod  ipse  per  se  laederet  singulos,  sed 
quia  hoc  agentium  robur  praesidiumque  esset.  Quod  si 
ita  sil  agendum,  tolerari  Caesarem  praestitisse.  « Tunc 
» enim  , inquit,  una  nobis  haerere  poterat  ignaviae 
» nota;  nunc  si  eadem  committamus,  cum  tot  labo- 
» ribus  ac  periculis  iniustitiae  crimen  sustinebimus.» 
Ilinc  apparet  animus  Bruti,  et  quid  in  nece  Caesaris 
spectaverit.  Alia  Cassio  mens  erat,  qui  acer  et  belli 
peritus,  sed  asper  ira  , prftentiam  magis  et  metum, 
quam  aequam  omnibus  libertatem  quaerebat.  Idem 

inter  familiares  solutus  erat  tisu  , et  dicax. 

» ' 

XL.  Contra  Brutum  vulgo  carum  , amicis  dilectum , 
optimo  cuique  admirationi , ne  hostibus  quidem  invisum 
fuisse,  tradunt;  quia  mire  lenis,  magnanimus  , irae, 
voluptati , avaritiae  inexpugnabilis  , verum  atque  hone- 
stum indeclinabili  constantia  sectabatur.  Igitur  etiam 
ex  Antonio  multos  audivisse  ferunt , eum  dicere  con- 
suevisse, solum  Brutum  virtutis  et  honesti  specie  motum 
ad  inferendam  Caesari  necem  ; ceteris  omnibus  alia  pro- 
posita fuisse.  Sed  neque  vulgo  dubitabatur  , unum 
hunc  bono  animo  descendisse  ad  civilia  arma.  Nam 
neque  Pompeio  victori  mansuram  fuisse  modestiam , 
quin  ille  consulis , aut  dictatoris , aut  cuius  alius  magi- 
stratus nomine , perpetuam  dominationem  relineret;  et 
hunc  ipsum  Cassium,  nihilo  Carbonibus  et  Mariis  et 

Cinnis  meliorem  , saepe  ab  honesto  ad  utilitatem  Jlecti , 
neque  communem  salutem  magis , quam  privatae  poten- 
tiae rationes  respicere. 

XLL  At  Brutum  animo  quam  opibus  nisum  fuisse  , 
vel  ipsius  epistolae  doceant,  vicino  iam  discrimine 
compositae  : nam  ad  Atticum  scribit,  nunce  quidem 
esse  res  suas  in  pulcherrimo  statu : nam  aut  victoria 
libertatem  populo  romano  comparaturum  , aut  morte 
sua  confirmaturum  sibi:  et  cetera  quidem  in  incerto  ; 
unum  haud  dubiae  veritatis  esse , aut  victurum  se  Ube- 
rum, aut  moriturum.  M.  Antonium  autem  meritas  vecor- 
diae poenas  pendere , qui , quum  censeri  cum  Calonibus , 
Brutisque  et  Cassiis  putuisset , Octaviani  vilis  accessio 
esse  maluisset : quem  et  ab  se  praesens  maneret  pericu- 
lum , et , si  hoc  vitasset  , aliud  exspectaret  ab  ipso 
Octaviano  gravius.  Et  in  his  quidem  Brutus  atque  Cas- 
sius erant. 

XLII.  Romam  miserandum  in  modum  vexare  non 
desistebant  Tresviri.  Novus  etenim  annus,  quo  M. 
Aemilius  Lepidus  iterum  , ex  foedere  triumvirali  , L. 
Munatius  Plancus,  pridem  a Caesare  designatus,  con- 
sulatum gesserunt,  novam  proscriptionem  attulit,  non 
quidem  in  capita  , sed  in  fortunas  civium;  eamque 
ut  mitiorem  per  se,  ita  latius  patentem , quum  ab 
hac  iniuria  ne  infirmior  quidem  sexus  immunis  fuerit. 
Tributa  iam  partim  ex  longa  vetustatis  desuetudine 
relata  fuerant,  partim  nova  constituta.  Edictum  fuerat, 
quantum  quisque  pecuniae  ex  agrorum  modo  , ex 
servorum  numero,  conferret.  Sed  et  haec,  et  pro- 
scriptorum bona,  quoniam  qua  violentia  rapiebantur, 
eadem  profundebantur  libidine  , aut  licentia  militari 
diripiebantur  , tantum  aberant  ab  eo,  ut  Tresviros 
explerent,  milii  in  conciohcad  populum  testati  sint, 
sibi  ad  belli  sumptus  octies  millies  etiamnum  opus 

esse.  Itaque  quum  in  omnes  partes  versarent  animum, 
pecuniasque  sibi  undeunde  extricandas  statuerent, 
tandem  ad  inauditum  antea  consilium  decurrerunt, 
ut  tabula  proposita  mille  et  quadringentarum  mulie- 
rum , quae  ditissimae  haberentur,  nomina  proscribe- 
rent, iuberentque  eas  profiteri  bona, et  inde  insum- 
ptus belli  conferre  quantum  ipsi  edixissent;  gravi 
imposita  poena,  si  quae  quid  celaret  aut  mala  fide 
aestimaret ; et  praemiis  in  indices , sive  liberos  , sive 
servos , pronuntiatis. 

XLIII.  Illae  autem  nova  re  atque  atroci  percitae  , 
non  tamen  sibi  defuerunt.  Sed,  in  malis  licet,  decoris 
matronalis  memores  , primo  adeundas  sibi  existima- 
verunt propinquas  Triumvirorum  mulieres.  Ac  soro- 
rem  quidem  Caesaris  Octaviam  ( nam  mater  Attia  paulo 
ante  obierat),  et  matrem  Antonii  Iuliam  , propitias 
favenlesque  nactae  sunt.  Sed  ab  impotenti  muliere 
Fulvia,  Antonii  coniuge  , repulsae,  non  tulerunt 
ignominiam;  ac  statim  in  forum  ad  ipsos  Tresviros 
progressae,  discedente,  prae  verecundia  maicstalis 
earum,  populo,  atque  etiam  satellitibus,  illatas  sibi 
iniurias  in  hunc  modum,  Hortensia  verba  faciente  , 
conquestae  sunt : 

XLIV.  « Quod  feminas  decebat  vobiscum  expostu- 
» laturas,  primo  ad  propinquas  vestras  confugimus; 

» quod  vero  non  decebat  a Fulvia  passae,  etreiectae 
» ab  ea , in  forum  ad  vos  accedere  invitae  cogimur. 
» Quid  tandem  fiet  ? Ademistis  nobis  parentes , et 
» filios,  et  maritos,  et  fratres,  quod  eos  vobis  iniquos 
« fuisse  arguebatis.  Si  igitur  bona  quoque  nobis  eri- 
» puerilis , ad  indecoram  nos  et  generi  nostro , et 

« moribus , et  ipsi  etiam  sexui  vivendi  conditionem 
53  adigitis.  Si  nobis , itidem  ut  viris , hostilis  in  vos 
» animi  crimen  impingitis , nostra  quoque  capita 
33  proscribite.  Sin  neminem  ex  vobis  hostem  feminae 
33  iudicavimus,  neque  aedes  vestras  evertimus,  neque 
33  aut  exercitus  abduximus  a vobis,  aut  in  vos  imini- 
33  simus , nec  denique  vobis  impedimento  fuimus , 
33  quominus  concupitos  honores  et  imperia  teneretis, 
33  quo  tandem  iure  in  poenarum  partem  expertes 
33  culpae  vocamur  ? Cur  tributis  gravamur,  quibus 
33  vobiseum  de  honoribus  , aut  imperiis  , magislrali- 
33  busve  , aut  de  republica  denique  , quam  invadere 
33  per  tot  mala  , tot  caedes  , ardetis,  nullum  est  nec 
33  potest  esse  certamen? 

XLV.  33  Instant  nimirum  bella ! Quando  autem. 
33  bella  defuerunt  ? in  quae  tamen  nunquam  mulieres 
33  conferre  coactae  sunt , ab  omnibus  gentibus  eam 
33  quam  ipsis  natura  tribuit  immunitatem  adeptae. 
33  Matres  olim  nostrae  , quum  , Poenis  prementibus  , 
33  non  de  imperio  magis  quam  de  salute  communis 
33  patria  certaret,  supra  conditionem  sexus  rempu- 
33  blicam  opibus  suis  iuverunt:  at  volentes , nec  ullis 
33  coactae  imperiis;  at  non  ex  rusticis  urbanisve  prae- 
» diis  , non  ex  dotalibus  pecuniis,  sine  quibus  non 
33  est  ingenuam  vitam  degere,  sed  ex  solo  muliebri 
33  mundo;  at  non  aestimatis  bonis,  non  sub  indicum 
33  delatorumve  calumniis,  nulla  denique  aut  vi  aut 
33  necessitate,  sed  per  voluntariam  plane  liberamque 
33  collationem.  Vos  quid  imperio,  quid  patriae  lime- 
33  tis?  Si,  quod  dii  omen  avertant!  aut  Parthi , aut 
» Galli  huic  urbi  infesti  minarentur  , non  nobis  ma- 
33  ternorum  exemplorum  indoles  deesset.  Ad  civilia 
33  bella  absit  ut  opes  conferamus,  aut  ad  muLuas  vobis 
33  caedes  auxilio  simus.  Nec  bello  Pompeiano  ullas 

>.>  exactiones  tulimus:  non  Marius  nobis,  non  Cinna 
» hoc  oneris  iniunxerunt;  non  denique  Sylla,  oppres- 
» sor  reipublicae , quam  vos  scilicet  constituitis.  » 

XLVL  Haec  dicente  Hortensia,  indignabantur  Tres- 
viri, si,  quum  viri  tacerent,  feminae  eo  proveherentur 
audaciae , ut  palam  in  foro  condonarentur , et  ratio- 
nem a se  reposcerent,  et  viris  operam  sibi  in  bello 
navantibus,  ipsae  ne  pecunias  quidem  contribuerent. 

Itaque  suramoveri  eas  per  lictores  iusserunt.  Verum 

exortus  clamor  circumstantis  multitudinis  et  cohibuit 

lictores,  et  Tresviros  ipsos  coegit  molliore  responso 

populi  indignationem  deprecari  , totamque  rem  in  V 

posterum  diem  reiicere. 

XLVH.  Nec  tamen  incepto  abstiterunt , omni  iam- 
pridem  pudore  per  scelerum  assuetudinem  exuto  : 
numerum  tantum  imminuerunt,  et  pro  mille  et  qua- 
dringentis, quadringentas  solas  proscripserunt;  si- 
mulque  edictum  est  de  viris,  ut  quicumque  supra 
quadringenta  millia  possideret , civis  , peregrinus , 
libertus,  sacerdos,  cuiuscumque  gentis  , nemine  ex- 
cepto, bona  profiteretur,  iisdem  poenis,  si  quis  contra 
faceret,  praemiisque  in  indices  pronuntiatis;  atque 
ex  facultatibus  suis  quinquagesimam  Tribusviris  par- 
tem foenori  commodaret , ac  praeterea  unius  anni 
reditus  ad  bellum  conferret.  Dio  decimas  ab  omnibus 
locupletibus , et  quidem  proscriptis  eorum  in  tabula 
nominibus,  exactas  esse  scribit,  atque  ita  ut  decimae 
imperarentur  verbo , re  autem  ipsa  vix  decimae 
possessoribus  relinquerentur.  Quum  enim  ipsi  aesti- 
mare bona  sua  iuberentur,  variis  postea  calumniis, 
quasi  non  bona  fide  professi,  eo  usque  vexabantur,  • 
donec  omnia  amitterent.  Postremo  servos  ad  remuni 
vel  dare  de  suis,  vel , si  non  idoneos  haberent,  emere 
coacti  sunt.  Senatoribus  quoque  curalio  viarum  ea 

lege  imposita,  ut  hoc  etiam  onus  suis  sumptibus  su- 
stinerent; adeo  iit  urbani  omnes  exuti  facultatibus, 
soli  militares  viri  immensum  in  modum  opibus  aucti 
fuerint. 

XLVin.  Neque  enim  illis  aut  stipendia , aut  impe- 
ratorum praemia  sufficiebant,  aut  pro  caedibus  pro- 
scriptorum numeratae  pecuniae,  aut  denique  occiso- 
rum bona  ipsis  vilissimo  pretio  ad  triumviralem  ha- 
stam addicta.  Quum  enim  intelligerent  sibi  obnoxios 
esse  duces  suos,  qui  raptam  armis  dominationem  nullo 
modo  poterant,  nisi  armorum  ope,  retinere,  nullum 
aut  insolentiae,  aut  aviditati  ponebant  modum,  in- 
dignioraque  ultro,  quam  quae  iubcbantur,  in  miseros 
cives  exempla  edebant.  Interficiebant  enim  non  pro- 
scriptos, et  diripiebant  eorum  aedes,  quibus  nihil  mo- 
lestiae exhiberi  voluerant  Tresviri.  Ab  ipsis  quoque 
proscriptorum  petebant  domos,  aut  agros,  aut  villas, 
aut  censum  universum;  aut  adoptari  volebant  a se- 
nibus orbis  , quibus  amplae  possessiones  essent.  Po- 
stremo eo  protervia  et  impudentia  militaris  processit, 
ut  repertus  fuerit,  qui  auderet  ab  ipso  Caesare , At- 
tiae  matris,  quae  tum  mortua  et  publico  funere  elata 
fuerat,  bona  poscere. 

XLIX.  Quae  licentia  quum  ianxiis  quoque  gravis 
esset , qui  eam  excitaverant  et  aluerant,  negotium 
dederunt  Tresviri  uni  e consulibus,  ut  in  eos  animad- 
verteret, qui  caedes  et  rapinas,  ultra  quam  ipsis  im- 
peratum fuerat,  exercuissent.  At  ille  non  ausus  milites 
attingere , servos  quosdam  , qui  militibus  immixti 
pari  cum  iis  cultu  multa  peccaverant,  comprehensos 
suspendi  iussit.  In  illa  colluvie  rerum,  virgo  Vestalis 

quaedam  sub  noctem  a coena  rediens  domum  , quum 
quae  esset  ignoraretur,  vim  passa  fuerat.  Ex  hac 
unius  Vestalis  iniuria  quaesitus  est  sacerdotio  ipsi 
honos  ac  praesidium,  datumque  Vestalibus,  ut  singulis 
lictoribus  uterentur. 

L.  Inter  tot  atrocia,  quum  tot  clarissimorum  civium 
sanguine  Caesaris  manibus  Tresviri  litarent,  divinos 
quoque  in  eum  honores  omnes  variis  decretis  con- 
gesserunt : quae  extorta  per  vim,  et  impia  adulatione 
propudiosa  , ne  fastidio  sint  lectoribus  , omittimus. 
Illud  memoratu  dignius  est,  eos  kalendis  ianuariis  et 
in  acta  Caesaris  iurasse  ipsos,  et  alios  iurare  iussisse. 
Qui  mos  tum  coeptus  ad  multas  deinde  aetates  dura- 
vit, ut  initio  anni ,'  in  eorum  omnium  qui  rerum  po- 
titi aliquando  fuerant,  nisi  qui  senatus  decreto  fuerant 
ob  scelera  notati,  acta  iuraretur.  Ceterum  Tresviri , 
firmandae  potentiae  causa,  magistratus  tum  in  plures 
annos,  exemplo  Caesaris,  ordinaverunt,  simul  mer- 
cedem  suis,  et  sibi  in  posterum  munimen.  Atque 
sic  constitutis  rebus  , Caesar  et  Antonius  ad  bellum 
proficisci  parabant. 

LI.  At  Statius  Murcus,  Cassianae  classi  praefectus, 
circa  Peloponnesum  excubans  , quum  Aegyptiam 
classem  ad  Africae  litora  perisse  naufragio  audisset , 
eiusque  cladis  notas  ad  Laconiam  usque  fluctus  per- 
tulissent; ne  cum  tanta  classe  nihil  ageret,  traiecit 
Ionium  pelagus,  et  insulam  portui  Brundisino  oppo- 
sitam , Laelii  nuper  et  Libonis  exemplo,  cepit.  Haec 
enim  statio  valde  erat  opportuna  ad  prohibendum  , 
ne  qui  ex  Italia  milites , aut  commeatus  in  Graeciam 
traiicerentur.  Sed  iam  exercitus  Triumvirorum,  octo 
legiones , cum  legatis  C.  Norbano  ac  Decidio  Saxa , 

transmisso  Adriatico  in  Macedoniam  praeverterat ; 
Tribusviris  hos  praemittentibus  , dum  Cassium  et 
Brutum  Lycio  Rhodiensique  bello  in  longum  tempus 
se  putant  implicuisse. 

LI1.  Sed  comperto  rerum  istarum  exitu  , Rhodiis 
Lyciisque  collaudatis  publico  decreto,  promissisque 
ad  eorum  reparandam  fortunam  pecuniis , et  relicto 
ad  praesidium  urbis  Lepido , Caesar  et  Antonius  pe- 
cunias legionesque  diviserunt  ( quia  iam  nihil  Antonio 
salis  videbatur,  nec  in  pari  iure  portionem  nequam 
obtinere  Caesarem  patiebatur),  statimque  profecti 
sunt  paludati.  Ceterum  Antonius  , qui  Brundisium 
ierat,  quum  inde  transmittere  conaretur > a Murco 
impeditus  et  exclusus,  cum  rostralis,  quas  habebat 
oppido  paucas,  nihil  ad  suminarn  profecit,  quanquam 
catapultis  et  machinis,  atque  etiam  turribus  naves 
oneraret.  Id  unum  egit , ut  secundo  vento  pariem 
copiarum  subinde  imponeret  onerariis  navibus,  quae 
plerumque  perveniebant,  priusquam  a Murco  op- 
primerentur. Postea,  quia  parum  ista  proderant  ad 
summam,  C.  Caesarem,  qui  circa  Siciliam  cum  Sex. 
Pompeio  navalibus  viribus  dimicabat,  ad  ferendam  in 
commune  opem  excitavit.  Sed  huius  quoque  belli 
origo,  Sexlique  fortuna, quae  a ceteris  rebus  separari 
utilius  fuit , deinceps  exponi  debent. 

